
Eessõna 


Inimene, kelle elulugu ja iseloomustus mul tuleb anda käesolevas raamatus, on maailma- 
ajaloo imetlusväärsemaid nähtusi, ja pole ime, et temast on kirjutatud, kirjutatakse praegu ja 
tulevikuski paljusid köiteid. 

Juba 1914.—1918. aasta maailmaheitlus iseenesest elustas ja teravdas huvi inimese vastu, 
keda eriteadlaste üksmeelse tunnustuse järgi peetakse maailma-ajaloo suurimaks 
sõjageeniuseks. Andetute Prantsuse Nivelle'ide, Saksa nobude Moltkede ja Falkenhaynide, 
Vene Rennenkampfide ja Januskevitsite, Inglise Frenchide ja Haigide üliküllus sundis 
nägema geniaalseid strateege isegi sellistes piiratud mõistusega kujudes nagu Ludendorff, 
Foch voi Aleksejev — kõik need miljoniliste armeede abitud juhid tõendasid juba oma 
eksisteerimise faktiga ümberlükkamatult, et sõja olemasolu ja võimalus kasutada tohutuid 
armeesid suudavad iseenesest niisama vahe sünnitada geniaalset väejuhti, nagu näiteks 
terved kivimurrud parimat Carrara marmorit pole iseenesest veel suutelised looma Feidiast 
voi Michelangelot. Pärast maailmasoda tunnistati see fakt vastuvaidlematuks, see aga 
endastmõistetavalt äratas suure huvi väheste sõjakunsti suurmeistrite — Hannibali, Caesari, 
Suvorovi ja ennekõike muidugi Napoleoni vastu, kes oli sellel alal «esimene esimeste seas». 

Purustada vastane, et sellega talle peale sundida oma tahet, et allutada ta kindlalt kauaks 
ajaks, «alatiseks», teha võidetud maa ajalugu edaspidi oma meelevalla järgi, kui seda aga 
otsekohe pole võimalik täielikult saavutada, siis tema ajalugu mõjutada — just selle jacks 
oli Napoleoni veendumuse jargi vaja sõdu, rünnakuid, sõjakäike ja vallutusretki. Asjatuid 


võite, s. t. neid, mis polnud seotud otsese poliitilise kasuga, ei vajanud Napoleon iialgi. 

Muidugi on üksnes idealistlik historiograafia oma naiivsel arenemisastmel, eriti selle 
eriliik, mida nimetatakse «heroiliseks koolkonnaks», omistanud Napoleonile oma kaasaja 
maailma-ajaloo epohhi looja osa, kes olevat andnud sellele ajastule niihasti ideelise sisu kui 
ka üldise tahenduse inimkonna arenemises. 

Olles lämmatanud Prantsuse revolutsiooni, peletas Napoleon eemale igasugused mälestused 
sellest; 1800. aasta detsembris õiendas ta halastamatult arved jakobiinidega mitte selle eest, 
et nad organiseerisid «põrgumasina» (ta sai õige varsti teada, et nad pole selles süüdi), vaid 
ainu-üksi selleparast, et nad olid vabariiklased ega tahtnud revolutsioonitraditsiooni lõplikult 
vahetada trummi põristava šovinistliku kuulsuse vastu. Asunud poliitilise reaktsiooni teele, 
tegi Napoleon seda, mis ennekõike ja koige enam oli vajalik kaubandus- ja 
tööstussuurkodanlusele; ta korraldas kogu oma sise- ja valispoliitika selliselt, et esijoones 
oleksid taielikult rahuldatud selle klassi huvid. 

Despoodina tõrjus ta kogu oma impeeriumi riiklikust ja ühiskondlikust elust välja kõige 
tagasihoidlikumagi kujutluse vabadusest — kogu tema voimuloleku ajal valitses tema 


tohutus impeeriumis taielik vaikimine. Ta tahtis kõike juhtida ja kõiki kasutada. Asi laks nii 
kaugele, et tema õukonnas abiellusid kõrgemad aukandjad ja generaliteedi koosseisu 
kuuluvad isikud tema otsese käsu ja näpu-näidete jargi ja lahutasid, kui tema pidas seda 
vajalikuks. 

Sõjad laastasid Prantsusmaad. Aastail 1814—1815 võis leida külasid, kus ei olnud 
vanemaid mehi kui 15- ega nooremaid kui 70-aastased. Kõikumatu karmuse ja 
järjekindlusega võitles Napoleon tööliste revolutsioonilise meelsuse vastu. Ta mõistis seda ise 
ja ütles kord talle omase otsekohesusega, et töölistel pole põhjust teda armastada, sest ta 
«leidis nad eest kerjustena ja jätab nad maha samuti kerjustena». Ta unustas veel lisada, et 
ükski tema poolt lämmatatud kodanliku revolutsiooni valitsus ei jõudnud välja sääraste 
virtuooslike valjamõeldisteni töölisklassi täieliku rõhumise osas kui just Napoleon, kes 
eriliste «töölisraamatute» sisseseadmisega vottis töölistelt lõplikult võimaluse tõhusalt kaitsta 
oma huve peremeeste ekspluateerimise eest. 

Puskini vanem kaasaeglane ning sober vurst P. A. Vjazemski, kes elas Napoleoni 
valitsemisajal, kõneleb, et alaline surve, ärevus ja ebakindlus homse paeva eest valit- 


ses kõikjal Euroopas kogu Esimese Impeeriumi ajal. Keegi ei võinud teada, mis saab temast 
voi tema maast homme, kas ei valmista Napoleon ette ootamatut lööki. Napoleoni 
vaimustatud ülistaja Albert Vandal kõneleb vaga pehmelt, ja võiks öelda, peenelt oma 
armastatud kangelase poolt loodud impeeriumi «liikuvatest piiridest». Kui aga lugeja annab 
enesele selgesti aru, mis see «liikuv piir» õieti on, jääb ta otsekohe uskuma vürst Vjazemskit 
ja mõistab, mispärast neil veristel aegadel kogu Euroopas valitsesid rõhumine ja ärevus. 
Napoleoni impeeriumi piirid «liikusid» mitte ainult sõdade ajal ja pärast neid, vaid ka 
lühikestel vaheaegadel, millal Napoleon ei sõdinud: andnud välja vastava dekreedi, liitis ta 
lihtsalt talle sobival momendil tingimusteta oma impeeriumi külge maad, mis talle pähe 
tulid. Lepingutel polnud tema silmis vahimatki tähtsust. Plaaniparane ja legaliseeritud 
riisumine jätkus kõigis maades, kus Napoleonil oli võimalus tegelikult peremehetseda. 
Hoolimata lakkamatuist sõdadest olid riigi finantsid pärast Napoleoni rahuldavas 
seisukorras, peaaegu ilma võlakohustusteta (võrreldes Inglismaaga, kes hiljem ei suutnud 40 
aasta jooksul vabaneda võlgadest, mis ta oli teinud Napoleoni ajastul). Prantsuse 
patriootlikud ajaloolased on sellest vaga liigutatud, unustades, et see hiilgav tulemus oli 
tingitud just kõikide allutatud maade pöörasest ja ennekuulmatust röövimisest. 

Minu raamatu lugejad on mult korduvalt kiisinud, kas Napoleoni sõdu võib nimetada 
imperialistlikeks, nagu mina neid nimetan, sest imperialismi selles mõttes, nagu me seda 
terminit praegu mõistame, XIX sajandi algul ju ei olnud. Muidugi võib, ja mitte ainult võib, 
vaid ka peab, sest niihasti oma iseloomu kui ka sisu poolest sobib nimetus «imperialistlik 
sõda» täpselt Napoleoni vallutustele. Muide, V. 1. Lenin on seda küsimust korduvalt 
puudutanud ja oma kuulsates esinemistes Brest-Litovski rahu puhul ütles ta järgmist: 
«Napoleoni imperialistlikud sojad kestsid palju aastaid, hõlmasid terve ajastu, näitasid 
imperialistlike suhete ja rahvuslike vabadusliikumiste põimumise ebatavaliselt keerulist 
võrku.» ! Ja just nagu aimates minu raamatu lugejate asja nimetatud küsimust, annab ta 
siinsamas seletuse: «Imperialismiks ma nimetan siin võõraste 


V.I Lenin, Teosed, 27. kd., Ik. 32. Eesti Riiklik Kirjastus, Tallinn, 1955. 

maade röövimist iildse, imperialistlikuks sõjaks — kiskjate sõda niisuguse saagi jagamise 
parast.» 

Allutatud maadele tähendasid Napoleoni vallutused poliitilist orjastamist ja 
mitmesugustel ettekäänetel toime-pandud ohjeldamatut riisumist. Prantsuse suurkodanlus 
peab majanduslikult valitsema orjastatud Euroopa kontinendi üle. Ta aitab Napoleonil 
säilitada piiramatut võimu oma kodumaal ja Euroopa üle. Niisugune oli Napoleoni 
impeeriumi süsteem. Kuid see on vaid üks osa pildist Napoleoni valitsemise ajal, ja panna 
selle jarel punkt oleks tahendanud mitte mõista selle ebatavalise inimese tegevuse kogu 


ajaloolist tähendust. 

Oleks ebaõige ja mõnevõrra tõsisele teadlasele ebaväärikas eitada ilmset ja vaieldamatut 
fakti, et feodaal-absolutistliku Euroopa hävitav purustamine Napoleoni poolt oli positiivse, 
progressiivse ajaloolise tahendusega. 

See, mida Marx ja Engels ütlevad Saksamaa kohta, on kohaldatav ka kontinendi teiste 
maade suhtes: «Kui Napoleon oleks jäänud võitjaks Saksamaal, oleks ta oma tuntud 
energilise vormeliga kõrvaldanud vähemalt kolm tosinat armastatud rahvaisa. Prantsuse 
seadusandlus ja valitsemine oleksid loonud soliidse aluse Saksamaa ühtsuseks ning oleksid 
meid vabastanud kolmekümne kolme aastasest häbist ja türanniast.. . Liidu riigipaevast. 
Napoleoni kahe-kolme dekreediga oleks olnud täielikult hävitatud kogu teoorjuse ja 
kümnisemaksu keskaegne kõnts, kõik erandid ja privileegid, kogu feodaalmajandus ja 
patriarhaalsus, mis veel raskelt lasuvad meie kodumaa koigis nurkades.» 

Napoleon andis feodalismile niisuguseid parandamatuid lööke, millest see enam kunagi 
toibuda ei suutnud, ja just selles seisnebki tema nimega seotud ajaloolise epopoa 
progressiivne tahtsus. 

Ajaloo seisukohalt on Napoleon nähtus, mis enam kunagi ega kuskil korduda ei või, sest 
mitte kunagi ega kuskil ei eksisteeri enam maailma-ajaloos sellist olukorda, nagu see 
kujunes XVIII sajandi lõpul ja XIX sajandi algul Prant-susmaal ja Euroopas. 

Autori põhieesmargiks on anda võimalikult täpne pilt Prantsusmaa esimese keisri elust ja 
tegevusest, iseloomustades teda inimesena, ajaloolise isikuna, kõigi tema omaduste, 
loomulike eelduste ja püüdlustega. 


K. MapKC H0. SnrejibC, Cot., T. VI, crp. 252 

Autor eeldab, et selle raamatu lugeja on kas või üldjoonteski tuttav epohhiga, seda 
ajendavate ajaloojõududega, ühiskonna klassistruktuuriga revolutsioonijärgsel 
Prantsusmaal ja feodaal-absolutistlikus Euroopas. 

Just selles Euroopas oli Napoleoni osaks anda hävitavaid lööke feodaalkorrale. 
Tundmata Napoleoni impeeriumi ajalugu ei suuda lugeja lihtsalt midagi käsitada kogu 
Euroopa ajaloos aastail 1815—1848. 

Lugeja, kes on enam-vahen tuttav Napoleoni käsitleva kirjandusega, nõustub sellega, et 
iseloomustus, mille mina siin annan, olgu ta siis hea voi halb, ei ühti ühegagi nendest, mis 
imperaatorile on andnud kodanlikud historio-graafid, niihästi tema halvustajad kui ka 
ülistajad. See on tingitud lihtsast põhjusest, et ma püüdsin sellele mitme-palgelisele 
hiiglafiguurile läheneda taiesti objektiivselt ja olin huvitatud mitte üksnes (ja mitte 
niivõrd) tema tegude motiveerimisest kui just nende ajaloolisest tahtsusest. Napoleon on 
loodusnähtus, ütles Austria publitsist Gentz, üks tema ägedaist vastastest, keda see 
veendumus ei takistanud sellele «loodusnähtusele» kirglikult kallale tungimast. Napoleon, 
see ajaloo «tundmatu käsu fataalne teostaja», kasutades Puškini sõnu Prantsuse keisri 
kohta, huvitas mind just nimelt sellest seisukohast, kuidas ta täitis oma kolossaalse 
ajaloolise missiooni. 

See raamat pole populariseerimine, vaid iseseisva uurimise tulemus, nende järelduste 
koondkokkuvõte, milleni autor jõudis niihasti arhiivi- kui ka trükis ilmunud materjalide 
pohjal. Neid materjale ta uuris (mõnikord aga avastas esmakordselt), töötades oma kahe 
kontinentaalblokaadi käsitleva monograafia kallal nirig tutvumisel trükisõna olukorraga 
Napoleoni ajal. Neile on muidugi lisatud ka sellised allikad, mis valgustavad Napoleoni 
teisi tegevusalasid. 


ESIMENE PEATÜKK 
Napoleon Bonaparte'i noorusaastad 

15. augustil 1769. aastal tundis Korsika saarel Ajaccio linnas advokaadipraktikaga tegeleva 
kohaliku aadliku 19-aastane naine Laetitia Buonaparte ones viibides korraga 
siinnitusvalusid. Ta joudis vaevu voorastetuppa ja siinni-tas siin lapse. Siinnitaja juures ei 
olnud sel momendil kedagi ning laps kukkus emaihust otse porandale. Nil toi-mus 
perekonna juurdekasv Korsika linnakese Ajaccio kehva advokaadi Carlo Buonaparte kodus. 
Advokaat otsus-tas anda oma pojale tulevikus mitte korsika, vaid prant-suse kasvatuse, ja 
kui poisike oli suuremaks sirgunud, onnestus isal ta paigutada riigi ulalpidamisele iihte 
prant-suse sojakoolidest: poja koolitarniseks omal kulul puudusid lasterohkel perekonnal 
voimalused. 

Korsika saar, mis kaua aega oli kuulunud Genua kaubandusvabariigile, tõusis ühe 
kohaliku maavaldaja (Paoli) juhtimisel Genua vastu üles ja kihutas genualased 1755. aastal 
minema. See oli ilmselt vaikeaadli ja maaomanike ülestous, keda antud juhul toetasid kütid, 
mägedes elavad karjakasvatajad ja väheste linnade kehvikud, ühesonaga elanikkond, kes 
soovis vabaneda neile taiesti võõra kaupmeestevabariigi jultunud ekspluateerimisest, 
fiskaalsest ja administratiivsest rõhumisest. Ülestous õnnestus ja 1755. aastast alates oli 
Korsika iseseisev riik Paoli valitsemise all. Korsika saarel (eriti saare siserajoonides) olid 
veel tugevasti säilinud sugukondliku korra igandid. Elati sugukondade (klannide) kaupa, 
kes pidasid omavahel sageli kauakestvaid ja vihaseid sõdu. Veritasu (vendetta) oli väga 

laialt levinud ning lõppes sageli tohutute heitlustega üksikute sugukondade (klannide) vahel. 

1768. aastal müüs Genua vabariik oma juba faktiliselt olematuks muutunud «õigused» 
Korsika saare ule Prantsuse kuningale Louis X V-le, ja 1769. aasta kevadel purustasid 
Prantsuse väed Paoli väesalga (see toimus 1769. aasta mais, kolm kuud enne Napoleoni 
sündi). Korsika kuulutati Prantsusmaa valduseks. 

Niisiis moodus Napoleoni lapsepõlv just ajal, kui saarel veel elavalt ja kahetsusega 
meenutati nii ootamatult jalle kaotatud poliitilist iseseisvust; samal ajal aga vallutas osa 
maaomanike ja linnakodanluse meeli mote, kas ei tuleks hakata mitte hirmu, vaid 
südametunnistuse ajendusel lõplikult Prantsusmaa alamaiks. Napoleoni isa Carlo Buonaparte 
ühines «prantsuse» parteiga, vaike Napoleon aga tundis kaasa Korsika kaitsjale, pagendatud 
Paolile ja vihkas prantsuse sissetungijaid. 

Juba varasest lapsepolvest peale ilmnes Napoleoni kärsitu ja rahutu iseloom. «Miski ei 
aratanud minus lugupidamist,» meenutas ta hiljem, «mul oli kalduvusi tülitsemiseks ja 
kakluseks, ma ei kartnud kedagi. Ühte lõin, teist kriimustasin, ja kõik kartsid mind. Kõige 
enam sai minu labi kannatada vend Joseph. Ma peksin ja hammustasin teda. Ja isegi selle 
eest sai ta riielda, sest veel enne, kui ta oli hirmust toibunud, jõudsin juba emale kaevata. 
Minu salakavalus tuli mulle kasuks, sest muidu oleks ema Laetitia mind minu riiakuse eest 
karistanud, ta poleks iialgi sallinud minu kallalekippumisi!» 

Napoleon kasvas siinge ja kergesti ärrituva lapsena. Ema armastas teda, kuid kasvatas 
vaikest Napoleoni ja teisi lapsi küllaltki karmilt. Elati kokkuhoidlikult, kuid puudust ei 
tuntud. Isa oli ilmselt hea ja nõrga iseloomuga inimene. Tõeliseks perekonnapeaks oli 
Laetitia, kindel, karm ja töökas naine, kelle kates oli laste kasvatamine. Armastuse töö ja 
range korra vastu päris Napoleon oma emalt. 

Selle muust maailmast eraldatud üksildase saare olud tema iisna metsiku elanikkonnaga 
mägedes ja metsapadrikuis, klannide lõppematute kokkuporgetega, sugukonna-veritasuga ja 
hoolikalt varjatud, kuid piisiva vaenuga prantslastest sissetungijate vastu avaldasid tugevat 


mõju vaikese Napoleoni nooreea muljetele. 

1779. aastal parast suuri pingutusi õnnestus isal saata kaks vanemat last — Joseph ja 
Napoleon — Prantsusmaale 

ning panna nad Autuni kolledzisse, sama 1779. aasta kevadel aga viidi kiimneaastane 
Napoleon üle ja võeti riigi stipendiumile Brienne'i linna sõjakoolis Ida-Prantsusmaal. 
Brienne'i sõjakoolis jai Napoleon süngeks ja kinnise iseloomuga poisiks; ta ärritus kergesti 
ja pidas viha, ei lähenenud kellelegi, suhtus kõigisse lugupidamatult, poolehoiuta ja 
kaastundeta ning hoolimata oma väikesest kasvust ja noorusest oli ta vaga enesekindel. 
Talle püüti liiga teha, teda narrida ja tema kallal norida tema korsikapärase häälduse parast. 
Kuid mõned löömingud (tõsi ktill, mitte ilma vigastusteta), mis vaike Bonaparte raevukalt 
ja küllaltki edukalt pidas, veensid kaaslasi, et säärased kokkupõrked pole ohutud. Ta õppis 
suurepäraselt, tutvus põhjalikult Kreeka ja Rooma ajalooga. Suurt huvi tundis ta ka 
matemaatika ja geograafia vastu. Selle provintsi-sõja-kooli õppejõud polnud oma 
teadmistes eriti tugevad ja väike Napoleon täiendas ennast lugemise teel. Nii sellel varasel 
perioodil kui ka hiljem luges ta alati palju ja väga kiiresti. Prantsuse koolivendades tekitas 
imestust ja võõ-rastust tema korsika patriotism: tollal olid prantslased tema silmis alles 
võõras rass, sissetungijad — kodusaare vallutajad. Oma kauge kodumaaga pidas ta, muide, 
noil aastail sidet ainult kirjade kaudu oma sugulastele: pere-konna majanduslik olukord ei 
olnud selline, et kutsuda teda õppevaheaegadeks koju. 

1784. aastal lõpetas ta viieteistkiimneaastasena edukalt koolikursuse ja siirdus Pariisi 
sõjakooli, mille lõpetajad võeti ohvitseridena armeesse. Siin olid esmajärgulised 
õppejoud: piisab, kui mainime, et opetajate hulgas oli kuulus matemaatik Monge ja 
astronoom Laplace. Napoleon kuulas ahnelt loenguid ja luges. Siin leidus, mida ja 
kellelt õppida. Kuid juba esimesel õppeaastal tabas teda õnnetus: Pariisi sõjakooli astus ta 
1784. aasta oktoobri lõpul, 1785. aasta veebruaris aga suri tema isa Carlo 
Buonaparte samasse haigusse, millesse hiljem suri ka Napoleon ise — maovähki. 
Perekond sattus puudusse. Napoleoni vanemale vennale Josephile ei võinud suuri lootusi 
panna: ta oli andetu ja laisk. Kuueteistkumneaastane kadett hakkas hoolitsema 
ema, vendade ja õdede eest. Parast aastast Pariisi sõjakoolis viibimist lahkus ta sealt 30. 
oktoobril. 1785. aastal ja astus nooremleitnandi aukraadis sõjavakke. Tema rügement asus 


lõunas, Valence'i linnas. 

Noore ohvitseri elu oli raske. Suurema osa palgast saatis ta emale, jättes endale vaid 
hädavajaliku ülalpidamiseks ja loobudes vähimastki meelelahutusest. Majas, kus ta toa 
üüris, oli bukinisti kauplus ja Napoleon veetis kogu oma vaba aja raamatute lugemisega, 
mida kaupmees talle andis. Ta hoidus seltskonnast eemale ning ta riidedki olid nii viletsad, 
et ta ei tahtnud ega võinud liikuda seltskonnas. Raamatuid neelas ta otse ennekuulmatu 
ahnusega, täitis oma vihikuid märkustega ja tegi konspekte. 

Eelkoige tundis ta huvi sõjaajaloo-, matemaatika-, geograafiaalaste raamatute ja 
reisikirjelduste vastu. Ta luges ka filosoofe. Just sel ajal tutvus ta XVIII sajandi 
valgustusajastu kirjanduse klassikutega — Voltaire'i, Rousseau”, d'Alembert'i, Mably ja 
Raynaliga. 

On raske kindlaks teha, millal nimelt hakkas Napoleoni juures ilmnema talle hiljem nii 
iseloomulik vastikustunne revolutsioonilise kodanluse ideoloogide ja tema filosoofia 
vastu. Igatahes kuueteistkiimneaastane nooremleitnant niivõrd ei kritiseerinud kui just õppis. 
Seegi on tema mõistuse põhilisi jooni: igale raamatule, igale uuele inimesele lähenes ta 
oma elu algaastail ahne ja kärsitu sooviga saada kiiremini- ja võimalikult täielikumalt 
teada seda, mida ta veel ei teadnud ja mis võis toita tema oma mõtet. 

Ta luges nii ilukirjanduslikku proosat kui ka värsse; oli haaratud «Noore Wertheri 
kannatustest» ja mõnedest teistest Goethe teostest; tutvus Racine'i, Corneille' ja Molie- 
re'iga, tollal kõmu tekitanud värsiraamatuga, mille autoriks peeti keskaegset soti bardi 


Ossiani (see oli meisterlik kirjanduslik võltsing); selle kirjanduse juurest läks ta kiiresti ule 
matemaatiliste traktaatide, sõja- ja eriti kahurväealaste teoste juurde. 

1786. aasta septembris palus Napoleon enesele pikaajalise puhkuse ja sõitis Ajacciosse, 
kodumaale, et korrastada perekonna majanduslikke asju. Surres oli isa neile pärandanud 
väikese mõisa ja küllaltki segiaetud asjaajamise. Napoleon asus neid energiliselt ja edukalt 
korraldama ning selle tulemusena paranes perekonna materiaalne olukord. Tal õnnestus 
oma puhkust pikendada kuni 1788. aasta keskpaigani, ehkki nähtavasti ilma palgata. Kuid 
tema töö tulemused majapidamise ja mõisa korraldamisel olid kuludest suuremad. 

Parast tagasijõudmist Prantsusmaale 1788. aasta juunis saadeti Napoleon peatselt koos 
oma rügemendiga Auxon- 

ne'i linna. Siin ei elanud ta enam erakorteris, vaid kasarmus. Ta luges nagu ennegi ahnelt 
kõike, mis talle katte sattus ja eriti neid põhilisi teoseid, mis olid XVIII sajandi sõja- 
asjatundjate hulgas suurt huvi tekitanud. Kord, kui ta millegiparast oli peavahti pandud, 
avastas ta päris juhuslikult ruumis, kuhu ta oli lukustatud, sinna teadmata kuidas sattunud 
Justinianuse kogumiku (Rooma õiguse alalt).. Ta luges selle kaanest kaaneni labi, ja vähe 
sellest, isegi hämmastas ligi viisteist aastat hiljem kuulsaid prantsuse juriste koosolekul, kus 
koostati Napoleoni koodeksit, tsiteerides peast rooma digeste. Ta mälu oli fenomenaalne. 
Võime visalt vaimset tööd teha ja kestvalt mõtiskleda ilmnes tema juures juba sel varasel 
perioodil. «Kui tundub, et ma olen alati kõigeks ette valmistatud, siis on see seletatav 
sellega, et enne, kui ma midagi ette võtan, olen juba varem kõik valmis mõtelnud; ma nägin 
ette seda, mis võib juhtuda. Mitte geenius ei selgita mulle äkki ja salaparasel viisil (en 
secret), mida nimelt pean kõnelema ja tegema olukordades, mis teistele tunduksid 
ootamatuina, vaid selle teeb selgeks minu mõtisklemine. Ma töötan alati, töötan lõunatades, 
töötan teatris viibides, ma ärkan öösiti, et töötada,» nii kõneles ta hiljem korduvalt. Oma 
geniaalsusest rääkis ta sageli mingi kerge irooniavarjundiga või pilkega, oma tööst aga alati 
suure tõsiduse ja sihikindlusega. Ta oli oma kolossaalse töövõime üle uhkem kui ühegi 
teise ande iile, millega teda oli varustanud tema suhtes nii piiramatult helde loodus. 

Siin Auxonne'is haaras ta ka ise sule katte ja koostas vaikese ballistikaalase traktaadi 
(«Pommide heitmisest»). Artilleeria muutub lõplikult tema sõjaliseks lemmikalaks. Tollest 
ajast on tema dokumentide hulgas säilinud ka mõningaid ilukirjanduslikke visandeid, 
filosoofilis-poliitilisi etüüde jm. Siin on ta oma väljendustes sageli enam või vahem 
liberaalne, mõnikord aga otse kordab mõningaid Rousseau' mõtteid, ehkki teda pohiliselt 
ei või kuidagi nimetada «Ühiskondliku lepingu» ideede pooldajaks. Nendel aastatel 
torkab tema elus silma üks joon: kirgede ja soovide taielik allutamine tahtele ja mõistusele. 
Ta elab poolnäljas, hoidub korvale seltskonnast, ei lähene naistele, loobub lõbustustest, ta 
töötab väsimatult ja istub kogu teenistusest vaba aja raamatute taga. Kas ta tõesti otsustas 
lõplikult leppida oma saatusega — kehva provintsiohvitseri ja vaeste hulgast võrsunud 
korsika aadliku saatusega, kel- 

lele aristokraatsed kolleegid ning ülemused vaatavad alati ülalt alla? 

Ta ei jõudnud veel selgesti formuleerida vastust sellele kiisimusele, ja veel vähem suutis ta 
konkreetselt arendada tulevikuplaane, kui juba hakkas kõikuma, siis aga murdus ja lõpuks 
varises kokku see lava, millel ta kavatses tegutseda: puhkes Prantsuse revolutsioon. 


II 


Need loendamatud Napoleoni biograafid ja historiograafid, kes kalduvad oma kangelasele 
omistama uleloomulikku tarkust, prohvetlikku talenti, oma tahe innustatud järgimist, 
tahavad kahekumneaastases Auxonne'i garnisoni kahurvaeleitnandis leida selle eelaimust, 
milleks temale isiklikult kujuneb puhkenud 1789. aasta revolutsioon. 

Tegelikult oli kõik palju lihtsam ja loomulikum: oma sotsiaalse päritolu tõttu võis Napoleon 
kodanluse võidust feodaal-absolutistliku korra üle ainult kasu saada. Korsika saarel ei 


olnud aadlikel (eriti aga vaikemõisnikel) isegi Genua ajal neid õigusi ja eeliseid, mida nil 
oskasid hinnata prantsuse aadlikud; suurt ja kiiret karjaari sõjaväes ei olnud 
väikemõisnikust provintslasel kaugelt, hiljuti prantslaste poolt vallutatud metsikult Itaalia 
saarelt mingil juhul loota. Kui 1789. aasta revolutsioon teda millegagi võis võluda, siis 
just sellega, et alles nüüd võisid isiklikud omadused soodustada inimese tõusu 
sotsiaalsel redelil. Alguseks kahurvaeleitnant Bonaparte muud ei vajanudki. 

Teda haarasid praktilised mured. Kuidas revolutsioonist rohkem kasu saada? Kus on seda 
parem teha? Vastuseid oli kaks: 1) Korsika saarel, 2) Prantsusmaal. Tema korsika 
patriotismi suurust ja temperatuuri sellel momendil ei tohi mingil juhul üle hinnata. 
1789. aastal ei olnud leitnant Bonaparte'il enam kuigi palju ühist selle kümne-aastase 
tigeda hundikutsikaga, kes nii ägedalt kakles Brienne'i sõjakooli õues, kui kaaslased teda 
narrisid korsika aktsendi parast. Nüüd ta teadis, mis on Prantsusmaa, mis Korsika, ta võis 
võrrelda mastaape ja muidugi mõistis, kui ebavõrdsed need on. Asi oli selles, et isegi 
1789. aastal ei võinud ta loota sellisele kohale Prantsusmaal, mille ta nüüd revolutsiooni 
ajal võis heal juhul saada Kor- 

sika saarel. Kaks ja pool kuud parast tormijooksu Bastille*le võttis Napoleon puhkuse ja 
sõitis Korsikale. 

Paljude teiste kirjanduslike visandite hulgas lõpetas Napoleon just 1789. aastal ülevaate 
Korsika ajaloost. Ta andis käsikirja Raynalile hinnangu saamiseks ja oli üsna rõõmus 
selle tollal populaarse kirjaniku kiitva otsuse iile. Juba teema ise näitab tema elavaimat 
huvi kodusaare vastu veel enne, kui seal avanes võimalus poliitilise tegevuse 
alustamiseks. Jõudnud koju ema juurde, kuulutas ta enda viivitamatult pikaajalisest 
pagendusest tagasijõudnud Paoli pooldajaks, kuid viimane suhtus nooresse leitnandisse 
vaga külmalt, ja peagi ilmnes, et neil pole ühist teed. Paoli sepitses plaane Korsika 
täielikuks vabastamiseks Prantsuse võimu alt, Bonaparte aga arvestas, et Prantsuse 
revolutsioon avab uued teed Korsika arenemiseks ja võib-olla — see aga on peaasi — ka 
tema enese karjääriks. 

Viibinud moned kuud Korsika saarel mingeid tulemusi saavutamata, sõitis Bonaparte 
uuesti rügementi ning võttis kaasa noorema venna Louis', et ema majapidamiskulusid 
mõnevorra vähendada. Vennad asusid elama Valence'i, kuhu rügement oli uuesti üle 
viidud. Leitnant Bonaparte'il tuli nüüd elada koos vennaga ning oma vaga kehva palga 
juures veel tedagi kasvatada. Vahel oli lüunaeineks vaid tükk leiba. Napoleon töötas 
intensiivselt ja otse neelas mitmesugust kirjandust, tegeldes hoolega sõjaajaloo uurimisega. 
1791. aasta septembris sattus ta uuesti Korsikale, kuhu tal õnnestus saada ametialane 
suunamine. Seekord läksid nende arvamused Paoliga lõplikult lahku, sest see taotles 
saare täielikku eraldumist Prantsusmaast, mida Napoleon aga mingil juhul ei tahtnud. Kui 
1791. aasta aprillis puhkes voitlus separatist Paolit toetava kontrrevolutsioonilise 
vaimulikkonna ja revolutsioonivõimude esindajate vahel, avas Bonaparte tema poolt 
juhitavat väeüksust rünnanud massajatejõugu pihta isegi tule. Ta muutus lõpuks 
kahtlaseks isegi võimude silmis, sest tegi katset vallutada kindlus (ilma kõrgemate võimude 
vastava korralduseta). Ta sõitis Prantsusmaale, kus ta pidi viivitamatult ilmuma Pariisi, 
sõjaministeeriumi, et end õigustada oma mõnevõrra kahtlase käitumise parast Korsikal. 
Pealinna saabus ta 1792. aasta mai lõpul ja oli isiklikult selle suve tormiliste 
revolutsiooniliste sündmuste tunnistajaks. 

Meil on täpsed andmed otsustamiseks, kuidas suhtus see kahekümne kolme aastane ohvitser 
nende kuude kesksetesse sündmustesse: rahvahulkade sissetungisse Tuileries' lossi 20. juunil 
ja monarhia kukutamisse 10. augustil 1792. aastal. Olles nende sündmuste puhul 
kõrvalseisjaks ja juhuslikuks tunnistajaks, oli tal mõlemal korral võimalus avaldada oma 
arvamust intiimses ringis ning ta võis taiesti vabalt voli anda oma tõelistele tunnetele, kõigile 
oma instinktidele. Ja tema väljendused ei jäta mingeid kahtlusi nende täielikus selguses ja 


otsekohesuses. «Järgneme sellele pööblile,» lausus ta Bourrienne'ile, kellega viibis koos 
tänaval, kui ta nägi rahvamurdu, kes 20. juunil liikus kuningalossi poole. Kui sellest 
hirmuäratavast demonstratsioonist ehmunud Louis XVI ilmus aknale punases früügia mütsis 
(üks revolutsiooni embleeme) ja tegi jõugule kummarduse, ütles Napoleon põlastavalt: 
«Milline argpüks! Kuidas võis neid pätte sisse lasta! Oleks vaja olnud 500—600 inimest 
kahuritega maa pealt ara pühkida — ülejäänud oleksid laiali jooksnud!» Ma pehmendan 
epiteeti, mida Napoleon kasutas Louis XVI kohta, sest selle edasiandmiseks trükis pole 
vähimatki võimalust. 10. augustil (Tuileries' ründamise ja Louis XVI kukutamise päeval) on 
Napoleon jälle tänaval ja kordab uuesti kuninga suhtes sama väljendit, revolutsioonilisi 
ülestõusnuid aga nimetab ta «koige nurjatumaks pööbliks». 

Ei võinud ta muidugi 10. augustil 1792. aastal rahvamurrus seistes ja Tuileries' ründamist 
pealt vaadates teada, et Prantsusmaa troon, millelt sellel momendil kihutatakse minema 
Louis XVI, vabaneb just tema, Bonaparte'i jaoks; ei aimanud ka teda ümbritsev rahvamass, 
kes vaimustus-hüüetega oli tervitanud vabariigi sündi, et see silmapaistmatu, rahvamurdu 
kadunud kõhetu väikesekasvuline noor ohvitser kulunud vormikuues lämmatab selle 
vabariigi ja muutub ainuvalitsuslikuks keisriks. On aga huvitav tähele panna instinkti, mis 
juba siis sundis Napoleoni mõtlema, et kartetš on sobivaim vastus rahvaülestõusule. 
Napoleon külastas veel kord Korsikat. Kuid ta jõudis sinna just sel momendil, kui Paoli oli 
lõplikult otsustanud eraldada Korsika Prantsusmaast ja minna ule inglaste poole. Pärast 
pikaajalisi seiklusi ja ohte õnnestus Napoleonil veidi aega enne seda, kui inglased hõivasid 
saare, Korsikalt põgeneda ning kaasa võtta ema ja kogu perekond. See toimus 1793. aasta 
juunis. Vaevalt olid nad 

silmapiirilt kadunud, kui separatistid — Paoli pooldajad — nende niaja tühjaks riisusid. 
Algasid kibeda puuduse aastad. Suur perekond oli täielikult laostunud ja noorel kaptenil 
(Napoleon oli selle aukraadi saanud üsna hiljuti) tuli ülal pidada ema ja seitset õde-venda. 
Ta majutas nad algul kuidagiviisi Touloni, hiljem Marseille'sse. Elu oli raske ja vilets. Üks 
kuu möödus teise jarel, toomata ainsatki lootust. .. Äkki katkes raske üksluine töö koige 
ootamatumal viisil. 
Lõuna-Prantsusmaal puhkes kontrrevolutsiooniline ülestõus. 1793. aastal kihutasid Touloni 
rojalistid minema voi surmasid revolutsioonilise võimu esindajad ja kutsusid appi 
Vahemere lääneosas ristleva Inglise laevastiku. Revolutsiooniline armee piiras Touloni maa 
poolt sisse. 
Piiramine oli loid ja edutu. Seda juhtis keegi Carteaux. Lõunas rojalistide ülestõusu 
mahasurunud armee juhiks oli Bonaparte'i tuttav, korsiklane Salicetti, kellega nad olid välja 
astunud Paoli vastu. Bonaparte külastas oma kaasmaalast laagris Touloni lähedal ja näitas 
talle kätte ainsa viisi, kuidas vallutada Toulon ja kihutada rannikult minema Inglise laevastik. 
Salicetti määras noore kapteni piiramiskahurväe ülema abiks. 
Novembri esimestel paevadel üritatud tormijooks ebaõnnestus, sest sel päeval 
vägesid.juhatanud Donnet kaskis vastupidi Bonaparte'i arvamusele ja soovile taganeda kõige 
otsustavamal momendil. Bonaparte oli veendunud, et kui poleks tehtud seda jämedat viga, 
oleksid võidu saavutanud prantslased. Ta oli ise rünnakukolonni eesotsas ning sai haavata. 
Parast kõrgemate võimude pikaajalist vastuseismist — neil ei olnud just erilist usaldust 
juhuslikult laagrisse sattunud täiesti tundmatu noormehe vastu — lubas uus ülemjuhataja 
Dugommier tal lõpuks oma plaanid realiseerida. Paigutanud patareid nii, nagu ta ammu oli 
soovinud, vallutas Bonaparte parast kohutavat kanonaadi tormijooksuga (ta võttis sellest ka 
ise osa) valitseva kõrgendiku (Eguillette'i) reidi kohal ning avas tule Inglise laevastikule. 
Parast kahepaevast ägedat kanonaadi alustasid vabariiklased 17. detsembril tormijooksu 
kindlustele. Rünnakust vottis osa seitse tuhat meest, nad löödi aga parast ägedat võitlust 
tagasi. Siis jõudis Bonaparte reservkolonniga kohale ja see vaheleastumine otsustaski võidu 
saatuse. Järgmisel päeval hakkasid linnast massiliselt põgenema 

kõik need, keda inglased nõustusid laevadele võtma. Toulon kapituleerus tingimusteta. 
Vabariiklik armee marssis linna. Inglise laevastik jõudis eemalduda avamerele. 

«Mul ei ole sõnu, et Sulle kirjeldada Bonaparte”*i teenet: tal on teadmisi niisama palju kui 
mõistust ja liiga palju iseloomu, kuid see ei anna Sulle veel nõrka kujutlustki selle haruldase 
ohvitseri tublidusest,» kirjutas kindral Dutille Pariisi sõjaministeeriumi ning soovitas 
ministrile tuliselt säilitada Bonaparte vabariigi hüvanguks. Kogu piiravale korpusele oli 
selge Bonaparte*i tohutu suur osa kahurite paigutamisel, osaval piiramisel ja tule juhtimisel 
ning lõpuks tormijooksu otsustaval momendil. 

See rünnak toimus 17. detsembril 1793. aastal. Niisugune oli Napoleoni esimene ja võidetud 
lahing. 1793. aasta 17. detsembrist, millal vallutati Touloni kindlustused, kuni 1815. aasta 18. 
juunini, kui võidetud keiser lahkus laipadega ülekülvatud Waterloo lahinguväljalt — seega 
kakskümmend kaks aastat (vaheaegadega) kestis see pikk ja verine karjäär, mida nii 
tähelepanelikult on uuritud kogu rahvuslike vabastussõdade ajastul Euroopas ning mille 
kogemused on kuni käesoleva ajani olnud süstemaatilise uurimise objektiks. 

Napoleon pidas oma eluajal umbes kuuskümmend suurt ja väiksemat lahingut (arvuliselt 
võrratult rohkem, kui pidasid Makedoonia Aleksander, Hannibal, Caesar ja Suvorov kokku). 
Neist lahinguist võtsid osa palju suuremad inimhulgad kui sõdadest, mis pidasid tema 
eelkäijad sõjakunsti alalt. Kuid hoolimata arvukaist grandioosseist lahinguist, millega on 
seotud Napoleoni tegevus, on Touloni võidul, hoolimata selle suhtelisest tagasihoidlikkusest, 
Napoleoni epopöas alatiseks eriline koht. Esmakordselt äratas Napoleon tähelepanu. 
Esmakordselt kuuldi temast Pariisis. Ühiskondlik Päästekomitee oli väga rõõmus, et 
viimaks õnnestus lõpp teha Touloni reeturitele ja inglased rannikust eemale kihutada. 
Selline sündmuste areng andis lootust rojalistliku kontrrevolutsiooni peatseks 
likvideerimiseks kogu Lõuna-Prantsusmaal. Touloni peeti niisuguseks vallutamatuks 
kindluseks, et paljud ei tahtnud uskuda teadet tema langemise kohta ja seda, et selle võis 
vallutada keegi hoopis tundmatu Bonaparte. Võitja õnneks viibis piirajate laagris peale 
Salicetti veel üks palju mõjuvõimsam inimene — Augustin Robespierre, Maximilieni 
noorem vend. Ta nägi 

linna vallutamist pealt ja kirjeldas Pariisi saadetud ettekandes sündmust. Tulemused ilmnesid 
viivitamatult: 1794. aasta 14. jaanuari määrusega anti Napoleon Bonaparte'ile 
brigaadikindrali aukraad. Ta oli siis kakskümmend neli aastat vana. Algus oli tehtud. 


HI 


Aeg, millal Napoleon vallutas Touloni, oli montanjääride täieliku valitsemise perioodiks 
Konvendis, ajastuks, kus Jakobiinide Klubi avaldas kolossaalset mõju pealinnas ja 
provintsis, ning revolutsioonilise diktatuuri õitseajaks. See diktatuur võitles edukalt ja 
halastamatult välisvaenlaste ning sisemise reetmise ja ülestõusude vastu, mida õhutasid 
rojalistid ja Žirondiinid ning vandeandmisest loobunud preestrid. 

Toimunud ägedas sisevõitluses pidi Napoleon taipama, et tuleb valida talle kõik anda võiva 
vabariigi ja monarhia vahel, mis võib talt kõik ara võtta ega andesta talle Touloni 
vallutamist ja tema poolt just tol ajal väljaantud väikest brošüüri «Õhtusöök Beaucaire'is», 
milles ta tõendas Lõuna-Prantsusmaal ülestõusnud linnadele, et nende seisukord on 
lootusetu. Kevadel ja suve algul valmistasid Konvendi komissarid lõunas (ja eriti Augustin 
Robespierre, Bonaparte*i otsesel mõjutusel) ette sissetungi Põhja-Itaaliasse, Piemontesse, et 
sealt ähvardada Austriat. Ühiskondlik Päästekomitee oli kahevahel, Carnot oli tookord 
selle plaani vastu. Avaldades mõju Augustin Robespierre'i kaudu, võis Bonaparte loota, et 
tema unistus — osa võtta Itaalia vallutamisest — teostub. Mõte ise tundus Prantsuse 
valitsusele sel hetkel ebatavalisena: idee kaitsta ennast interventsiooni eest mitte vastupanu 
organiseerimisega kontrrevolutsioonilisele Euroopale, vaid otsese kallaletungiga Euroopale, 
paistis veel liiga hulljulgena. 1794. aastal ei olnud Bonaparte'i plaanidel määratud teostuda. 


Ootamatu poliitiline katastroof, mida ta absoluutselt ei suutnud ette näha, keeras kõik 
pahupidi. 

Selleks et toetada isiklikult oma venna ja Ühiskondliku Päästekomitee ees Itaalia-sõjakäigu 
plaani, asus Augustin Robespierre teele Pariisi. Jõudis kätte suvi, küsimus tuli lahendada. 
Täitnud salajase ülesande, mis oli talle antud seoses kavatsetava sõjaretkega, viibis 
Bonaparte Nizzas, 

kuhu ta oli jõudnud Genuast. Ja äkki saabus Pariisist põrutav uudis, mida ei osanud 
oodata ei kauge lõunaprovints ega ka pealinn ise: saabus hämmastav sõnum Maximilien 
Robespierre'i, tema venna Augustini, Saint-Justi, Couthoni ja hiljem nende pooldajate 
areteerimisest 9. termidooril otse Konvendi istungil ning nende kõigi hukkamisest 
järgmisel päeval ilma kohtuotsuseta ainult sellepärast, et nad kuulutati väljaspool seadust 
olevaiks. Viivitamatult algasid kogu Prantsusmaal isikute areteerimised, kes olid seisnud 
lähedal või näisid lähedastena kukutatud valitsuse peategelastele. Kindral Bonaparte 
sattus pärast Augustin Robespierre'i hukkamist otsekohe löögi alla. Vaevalt möödus 
kaks nädalat 9. termidoorist (27. juulist), kui ta vahistati (10. augustil 1794. aastal) ning 
konvoeeriti Antibes'i forti Vähemere rannikul. Pärast neliteist päeva kestnud vangistust 
vabastati Bonaparte, sest tema paberites ei leitud midagi, mis oleks andnud põhjust 
jälitamiseks. 

Tõsi, neil termidoori terroripäevil hukkus palju inimesi, kes ühel või teisel määral olid 
olnud lähedased Robespierre'ile või tema pooldajatele ning Bonaparte võis õnne tänada, et 
ta pääses giljotiinist. Igal juhul veendus ta pärast vanglast lahkumist otsekohe selles, et ajad 
on muutunud ja tema õnnelikult alustatud karjäär katkenud. Uued inimesed suhtusid 
temasse kahtlustavalt, ja pealegi tundsid nad teda liiga vähe. Touloni vallutamine ei jõud- 
nud talle suurt sõjalist reputatsiooni luua. «Bonaparte? Kes see Bonaparte on? Kus ta 
teenis? Keegi seda ei tea,» nii reageeris noore leitnandi Junot' isa, kui poeg talle teatas, et 
kindral Bonaparte soovib teda võtta endale adjutandiks. Touloni kangelastegu oli juba 
unustatud ja seda ei hinnatud igatahes enam nii kõrgelt kui esimesel momendil pärast 
sündmust. 

Nüüd tabas teda veel uus ebameeldivus. Ootamatult käskis termidoorlik Ühiskondlik 
Päästekomitee tal sõita mässuliste rahustamiseks Vendee'sse, ja kui kindral Bonaparte 
saabus Pariisi, sai ta teada, et talle antakse käsutada jalaväebrigaad, kuigi ta ise oli 
kahurväelane ega tahtnud teenida jalaväes. Tekkis äge sõnavahetus tema ja komitee liikme 
Aubry vahel ning Bonaparte läks erru. 

Jälle saabus Napoleonile materiaalse puuduse ajajärk. Kahekümne viie aastane oma 
ülemusega riidu läinud erukindral Napoleon veetis ilma elatusvahenditeta, vireldes 

selle 1794/95. aasta raske talve ja veel raskema nälja-kevade Pariisis. Näis, et kõik on 
ta unustanud. Viimaks arvati ta 1795. aasta augustis suurtükiväekindralina Ühiskondliku 
Päästekomitee topograafiaosakonna teenistusse. See oli kindralstaabi prototüüp, mille oli 
loonud faktiliselt kõikide armeede ülemjuhataja Carnot. Topograafiaosakonnas koostas 
Napoleon «instruktsioone» (direktiive) vabariigi Itaalia-armeele, kes opereeris 
Piemontes. Taei lakanud kaneil kuudel õppimast ja lugemast. Ta külastas kuulsat 
Pariisi Botaanikaaeda ja observatooriumi, kus ta suure huviga kuulas astronoom 
Lalande'i loenguid. 

Napoleoni sissetulekud sellel töökohal polnud suured ja vahel osutus ainsaks ressursiks 
lõuna Perneaut' perekonnas, kus teda väga armastati. Kuid kordagi ei kahetsenud Napoleon 
neil talle raskeil kuudel oma erruminekut, mitte kordagi ei soovinud ta minna jalaväkke — 
võibolla ka sellepärast, et nüüd olnuks see võimalik ainult alandavate palvete abil. Ja jälle 
tuli saatus talle appi: uuesti vajas teda vabariik, ning taas samade vaenlaste vastu nagu 
Touloniski. 

1795. aasta oli Prantsuse kodanliku revolutsiooni ajaloos otsustavamaid murranguaastaid. 


Kukutanud feodaal-absolutistliku korra, kaotas kodanlik revolutsioon 9. termidooril oma 
tõhusaima relva — jakobiinide diktatuuri. Pääsnud võimule ning asunud reaktsiooni teele, 
eksles seesama kodanlus uute viiside ja vormide otsingul selleks, et kehtestada oma ülevõim. 
1794/95. aasta talvel ja 1795. aasta kevadel nihkus termidoorlik Konvent poliitilises 
mõttes kõrvalekaldumatult vasakult poolelt paremale. Kodanlik reaktsioon ei olnud 1794. 
aasta suve lõpul, kohe pärast jakobiinliku diktatuuri likvideerimist, kaugeltki nii tugev ja 
julge kui sama 1794. aasta hilissügisel, 

1794. aasta sügisel aga ei kõnelnud ega tegutsenud Konvendi parem tiib pooltki nii vabalt 
ja hoolimatult kui 1795. aasta kevadel. Samal ajal aga muutus üha silmatorkavamaks 
kontrast sellel kohutaval näljatalvel ja kevadel kibedat puudust kannatavate eeslinnade 
tööliste olukorra vahel, kus emad tegid enesele otsa peale, uputades või pussitades enne 
seda surnuks kõik oma lapsed, ja kodanluse lõbusa elu vahel «kesksektsioonidele», 
finantsistide, spekulantide, börsitegelaste, suuremate ja väiksemate riigivaraste parvedele 
omaste joomingute ja prassin- 

gutega, kes pärast Robespierre'i hukkamist olid oma pead võidurikkalt kõrgele tõstnud. 
Kaks ülestõusu, mis said alguse tööliseeslinnadest ja olid suunatud otse termidoorliku 
Konvendi vastu, hirmuäratavad relvastatud demonstratsioonid, mis kaks korda — 1795. 
aasta 12. žerminaalil (1. aprillil) ja 1. preriaalil (20. mail) olid muutunud otseseks 
kallaletungiks Konvendile, ebaõnnestusid. Kohutavad preriaali-hukkamised, mis järgnesid 
Saint-Antoine'i eeslinna vägivaldsele desarmeerimisele, võtsid Pariisi plebeide hulkadelt 
kauaks ajaks võimaluse massilisteks ülesastumisteks. Endastmõistetavalt äratas valge terrori 
märatsemine paratamatult ellu kodanluse «vana», monarhistliku osa ja aadli lootused: roja- 
listid arvasid, et nende aeg on kätte jõudnud. Ent see arvestus oli ekslik. Pariisi plebeide 
massi murdnud kodanlus ei desarmeerinud töölisaguleid sugugi mitte selleks, et kergendada 
Prantsuse troonipretendendi, Provence'i krahvi ja hukatud Louis XVI venna triumfaalset 
tagasitulekut Prantsusmaale. Mitte just seda, et Prantsusmaa omanikeklass oleks kuigivõrd 
hinnanud vabariiklikku valitsusvormi, ta hindas aga väga kõrgelt seda, mis oli talle andnud 
kodanlik revolutsioon. Rojalistid ei tahtnud ega võinudki mõista, mis oli toimunud aastail 
1789—1795, — et feodalism on kokku varisenud ega taastu iialgi, et algab uus, kapitalismi 
ajastu ning kodanlik revolutsioon on loonud Prantsuse ajaloo vana ja uue perioodi vahele 
ületamatu kuristiku, restauratsiooniideed aga on linna- ja maakodanluse enamikule võõrad. 
Londonis, Koblenzis, Miitavis, Hamburgis ja Roomas — kõikjal mõjukate emigrantide 
kogunemispaikades — kostsid lakkamatult hääled vajadusest halastamatult karistada kõiki, 
kes olid osa võtnud revolutsioonist. Kahju-rõõmsalt korrutati pärast preriaaliülestõusu ja 
valge terrori hirmutegusid, et õnneks on «Pariisi röövlid» hakanud üksteist tapma ja 
rojalistidel tarvitseb ainult ootamatult ilmuda, et aega viitmata üles puua nii ühed kui ka 
teised — termidoorlased kui ka ülejäänud montanjaarid. Mõttetu kavatsus pöörata ajalugu 
tagasi muutis kõik nende unistused viljatuks ja määras kõik nende üritused nurjumisele. 
Inimesi, kes 9. termidooril tegid lõpu jakobiinide diktatuurile, 1.—4. preriaalil aga Pariisi 
sankülottide hirmuäratavale ülestõusule — kõiki neid Talliene, Frerone, Bourdone, Boissy 
d'Anglas'sid ja Barrase võis 

täiesti õigustatult süüdistada varguses, loomalikus egoismis, elajalikus julmuses, nad olid 
valmis mistahes nurjatuseks, kuid arguses rojalistide suhtes oli neid võimatu süüdistada. Kui 
nüüd liialt kiirustanud rojalistid organiseerisid William Pitti otsesel kaasabil emigrantide 
väesalga maabumise Ouiberoni poolsaarel (Bretagne'is), siis saatsid termidoorliku Konvendi 
juhid vähemagi kõhkluseta sinna kindral Hoche'i koos armeega ning lasksid pärast 
maabunute täielikku purustamist vangilangenute hulgast 750 inimest kohe maha. 

Rojalistid ei lugenud pärast seda lüüasaamist oma üritust sugugi kaotatuks. Vaevalt oli 
möödunud kaks kuud, kui nad jällegi üles astusid, seekord aga Pariisis eneses. Sündmus 
toimus septembri lõpus ja oktoobrikuu esimestel päevadel ehk revolutsioonilise kalendri 


järgi 1795. aasta vandemjääri esimesel poolel. 

Olukord oli järgmine: Konvent oli juba välja töötanud uue konstitutsiooni, mille järgi 
täidesaatva võimu eesotsas pidid seisma viis direktorit, seadusandlik võim aga koondus 
kahte kogusse: Viiesaja Nõukogusse ja Vanemate Nõukogusse. Konvent kavatses kehtestada 
selle konstitutsiooni ning ise laiali minna, kuid märgates suurima, «põliskodanluse» kihtides 
üha tugevnevaid monarhistlikke meeleolusid ning kartes, et rojalistid, tegutsedes veidi 
targemalt ja peenemalt, hakkavad ara käsutama seda meeleolu ja tungivad suuremal hulgal 
tulevasse valitavasse Viiesaja Nõukogusse, viis termidoorlaste juhtgrupp eesotsas Barrasiga 
Konvendi viimastel päevadel ellu erilise seaduse, mille järgi kaks kolmandikku Viiesaja 
Nõukogust ja kaks kol-mandikku Vanemate Nõukogust tuleb tingimata valida seniste 
konvendiliikmete hulgast, kuna ainult kolmandiku võib valida väljastpoolt seda ringi. 

Ent seekord polnud rojalistid Pariisis kaugeltki mitte üksi: nad ei olnud isegi esiplaanil ei 
aktsiooni ettevalmistamisel ega ka väljaastumise juures. See muutiski Konvendi olukorra 
1795. aasta vandemjääris eriti ohtlikuks. Meelevaldse dekreedi vastu, mille ilmseks ning 
varjamatult egoistlikuks eesmärgiks oli kindlustada Konvendis valitsenud enamuse ülevõim 
määramatuks ajaks, astus välja suurkapitalistliku kodanliku aristokraatia üsna tunduv osa ja 
Pariisi kesksektsioonide, niinimetatud «rikaste» kodanlaste ladvik. Nad astusid välja 
muidugi eesmärgiga täielikult vabaneda termidoorlaste sellest osast, kes enam 

ei vastanud tugevasti paremale poole kaldunud jõukamate ringkondade meeleoludele nii 
linnas kui ka maal. Pariisi kesksektsioonides, kes 1795. aasta oktoobris tõstsid ootamatult 
mässu Konvendi vastu, leidus tunnustatud ja tõelisi rojaliste, kelle unistuseks oli 
Bourbonide viivitamatu tagasitulek. Neid polnud väga palju, kuid nad nägid juubeldades, 
kuhu poole asi hakkab käiduma, ning aimasid vaimustunult ette, millega see liikumine 
lõpeb. Pariisi kodanluse «konservatiivsed vabariiklased», kellele isegi termidoorlik 
Konvent tundus liiga revolutsioonilisena, rajasid teed restauratsioonile. Alates 7. 
vandemjäärist (s. 0. 29. septembrist), millal hakkasid saabuma häirivad teated Pariisi 
kesklinna meeleoludest, taipas Konvent otsekohe, milline ähvardav oht tema ees seisis. Ja 
tõepoolest, kellele võis ta siis selles uues, võimu pärast peetavas võitluses toetuda? Pärast 
nelja kuu eest toimunud julma preriaali-arveteõiendamist töölisasulais, pärast terve 
kuu kestnud revolutsiooniliste jakobiinide hukkamisi, pärast täielikku ja halastamatu 
karmusega läbiviidud tööliseeslinnade desarmeerimist ei võinud Konvent arusaadavalt 
lootagi laiade masside aktiivsele abile. 

Pariisi töölised nägid sel momendil Konvendi komiteedes ja Konvendis endas oma kõige 
julmemaid vaenlasi. Astuda võitlusse selleks, et säilitada kahe kolmandiku praeguse 
Konvendi liikme võim tulevases Viiesaja Nõukogus, ei võinud töölistele pähegi tulla. Ka 
Konvent ise ei võinud mõteldagi sellele, et kutsuda endale appi pealinna plebeide mass, kes 
kodanlust vihkas ja keda viimane kartis. Jäi üle vaid armee, kuid ka siin polnud asjad päris 
korras. Tõsi, vihatud reeturitele-emigrantidele, rojalistlikele jõukudele ja väesalkadele 
avasid sõdurid kõikjal ning alati kõhklematult tule, ükskõik, kus nad oleksid neid 
kohanud: kas Normandia metsades, Vendee düünides, Ouiberoni poolsaarel, Belgias või 
Saksa piiril. Kuid esiteks ei seadnud vandemjääri-liikumine oma hüüdlauseks Bourbonide 
võimu restaureerimist, vaid alustas näilikult võitlust rahva suveräänsuse põhimõtte enese, 
vaba hääletamise ja rahvasaadikute valimise printsiibi eest, mida Konvendi dekreediga oli 
rikutud. Teiseks, kui sõdurid olid täiesti ustavad vabariiklased ja neid viis või võis viia 
segadusse ainult vandemjääri-ülestõusu osavasti maskeeritud, loosung, siis oli lugu 
kindralitega sootuks halvem. Võtame näiteks Pariisi garnisoniülema kindral Menou. 
Vallutada 

4. preriaalil äkkrünnakuga Antoine'i töölisasula, luua linnas välileer, areteerida ning saata 
töölisi tervete hulkadena giljotiinile — seda võis kindral Menou korda saata ja ta tegigi 


seda edukalt. Kui tema väeosad 4. preriaali õhtul (pärast võitu tööliste üle) muusika 
saatel mööda pealinna keskkvartaleid marssisid ning, tänavale tulvanud nägusasti 
riietatud publik tervitas vaimustatult Menoud ennast ja tema staapi, siis oli siin märgata 
ovatsiooni korraldajate südamete täielikku ühinemist ja hingede liitumist nende 
ovatsioonide objektiga. Menou võis ennast 4. preriaali õhtul tunda varakate klasside 
esindajana, kes olid saavutanud võidu puudustkannata-vate masside üle, täissöönute 
juhina näljaste vastu. See oli talle selge, arusaadav ja meeldiv. Mille nimel aga saab ta 
vandemjääril tulistada sama, teda kunagi tervitanud elegantset publikut, kelle luust ja lihast 
ta ise on? Kui oleks võinud leida mingi erinevuse Menou ja termidoorliku Konvendi 
vahel, - siis just selles, et see kindral oli tunduvalt parempoolsem ja reaktsioonilisemalt 
meelestatud kui kõige tagurlikumad termidoorlased ise. Kesksektsioonid taotlesid õigust 
vabalt valida konservatiivsemat nõukogu, kui oli Konvent, ja neid sellepärast tulistada 
Menou ei tahtnud. 

Ja ööl vastu 12. vandemjääri (4. oktoobril) kuulsidki termidoorlikud juhid igalt poolt 
juubeldavaid hüüdeid: demonstratiivsed rongkäigud ja valjuhäälsed deklaratsioonid 
levitasid pealinnas teadet, et Konvent loobub võitlusest, et võib läbi saada ilma 
tänavalahinguta, et dekreet on tagasi võetud ning tulevad vabad valimised. Selle 
kinnituseks toodi ainus, kuid see-eest ümberlükkamatu ja reaalseim tõend: üks Pariisi 
kesksektsiooni (Lepelletier' sektsioon) relvastatud jõudude ülemaid, keegi Delaleau, tegi 
visiidi kindral Menoule, pidas temaga läbirääkimisi ja kindral Menou nõustus sõlmima 
võimuses. 

Kuid juubeldamine osutus enneaegseks. Konvent otsustas võidelda. Kohe samal ööl vastu 
13. vandemjääri tagandati Konvendi käsul kindral Menou ning areteeriti siinsamas. 
Seepeale määras Konvent Barrasi, ühe 9. termi-doori peategelasist, kõigi Pariisi relvastatud 
jõudude ülemjuhatajaks. 

Oli vaja kõhe öösel tegutsema hakata, sest olles kuulnud Menou tagandamisest ja 
areteerimisest ning aru saa- 

des, et Konvent otsustas võidelda, hakkasid mässu tõstnud sektsioonid omalt poolt 
kõhklematult ja palavikulise kiirusega kogunema Konvendi lossi lähedastele tänavatele ning 
ette valmistuma hommikuseks lahinguks. Nende võit tundus nii neile kui ka nende juhile 
Richer-de-Cerisyle, samuti paljudele Konvendis endas peaaegu kindlana. Kuid nad 
arvestasid valesti. 

Barrasi pidasid kaasaegsed nagu mingiks kõige madalamate kirgede ja väga mitmekesiste 
pahede kollektsiooniks. Ta oli nii sübariit kui ka riigivaras, nii kõlvatuim seiklusteotsija kui 
ka salakaval ja põhimõttelage karjerist ning ületas kõik teised termidoorlased oma 
müüdavuse poolest (nende hulgas aga sellega esikohale tulla polnud sugugi kerge). Ent 
argpüks ta polnud. Temale kui väga targale ja terava mõistusega inimesele oli juba 
vandemjääri algusest peale selge, et alanud liikumine võib Bourbonide restauratsiooni 
Prantsusmaal lähemale tuua, see aga tähendas temale isiklikult otsest ohtu. Barrasi-taolised 
revolutsiooni poole üleläinud aadlikud teadsid väga hästi, millist leegitsevat viha tundsid 
rojalistid sääraste ülejooksikute vastu. 

Niisiis, tuli viivitamatult, mõne tunni pärast anda lahing. Kuid Barras polnud 
sõjaväelane. Tuli aega kaotamata määrata kindral. Siin meenus Barrasile täiesti juhuslikult 
kõhetu noormees kulunud hallis palitus, kes oli teda viimasel ajal mitmel korral abipalujana 
külastanud. Barras teadis sellest isikust vaid seda, et ta on erukindral ja oli silma paistnud 
Touloni all, kuid et tal tekkisid hiljem mingid arusaamatused ja ta elab praegu pealinnas üsna 
kitsastes ainelistes oludes, omamata nimetamisväärset sissetulekut. Barras käskis ta 
üles otsida ja enda juurde tuua. Bonaparte ilmus ja talt küsiti kohe, kas ta oleks nõus 
mässu maha suruma. Bonaparte palus mõne minuti mõtlemisaega. Murdmata kaua pead 
selle üle, kas talle oleks Konvendi huvide kaitsmine põhimõtteliselt vastuvõetav, taipas 


ta kiiresti, mis kasu sellest on, kui ta astub välja Barrasi poolel. Ta nõustus, esitades vaid ühe 
tingimuse: et keegi ei segaks ennast tema korraldustesse. «Ma panen mõõga tuppe alles 
siis, kui kõik on lõpetatud,» ütles ta. 

Ta nimetati kohe Barrasi abiks. Olukorraga tutvunud, märkas ta, et ülestõusnud on väga 
tugevad ja Konventi ähvardab tohutu oht. Kuid tal oli kindel tegevusplaan, mis 

baseerus kahurväe halastamatul käsutamisel. Hiljem, kui kõik oli lõppenud, ütles ta oma 
sõbrale Junot'*le (hiljem kindral ja d*Arbantesi hertsog) lause, mis näitab, et ta kirjutas oma 
võidu mässajate strateegilise oskamatuse arvele: «Kui need uljaspead oleksid eneste juhtimise 
minule usaldanud, kuidas mul siis oleksid õhku lennanud Konvendi liikmed!» Juba 
varavalgel toimetas Bonaparte kahurid Konvendi palee juurde. 

Jõudis kätte ajalooline päev — 13. vandemjäär, mis Napoleoni elus etendas palju tähtsamat 
osa kui tema esimene väljaastumine — Touloni vallutamine. Mässajad liikusid Konvendi 
peale, neile hakkasid vastu mürisema Bonaparte*i kahurid. Eriti metsik tapmine toimus 
Saint-Roche'i kirikuesisel, kus seisis ülestõusnute reserv, öösel oli mässajatel võimalus 
kahurid vallutada, kuid nad lasksid paraja silmapilgu mööda. Nad vastasid püssitulega. 
Keskpäevaks oli kõik lõppenud. Jätnud lahinguväljale maha mitusada laipa ja viies endaga 
kaasa oma haavatud, põgenesid mässajad mitmes suunas laiali ning peitsid end majadesse. 
Kes aga sai ja jõudis, lahkus viivitamatult Pariisist. Õhtul tänas Barras palavalt noort 
kindralit ja nõudis tungivalt, et Bonaparte määrataks tagala sõjajõudude ülemaks (kohe, kui 
ülestõus oli maha surutud, astus Barras sellelt ametikohalt tagasi). 

Selles sünges ja mornis noores inimeses imponeeris Barrasile ja teistele juhtivatele tegelastele 
väga see täielik kartmatus ja kiire otsustusvõime, millega Bonaparte tarvitusele võttis seni 
käsutamata vahendi — tulistada kahuritest kesklinnas kõige tihedamasse rahvamurdu. 
Sellises tänavaülestõusude mahasurumise viisis oli ta Vene tsaari Nikolai Pavlovitši otseseks 
ja vahetuks eelkäijaks. Viimane kordas seda võtet 14. detsembril 1825. aastal. Vahe oli vaid 
selles, et tsaar jutustas talle omase silmakirjalikkusega, nagu oleks hirm teda tagasi hoidnud 
ja ta polevat kaua tahtnud seda vahendit tarvitusele võtta ning ainult vürst Vassiltšikovi 
veenmine saanud võitu tema eeskujulikust suuremeelsusest ja inimarmastusest. Bonaparte'il 
aga ei tulnud kunagi mõttessegi ennast milleski õigustada või vastutust kellegi teise peale 
veeretada. Ülestõusnuid oli üle 24 000 relvastatud inimese, Bonaparte*il polnud sel 
momendil täit kuut tuhandetki, tähendab, neli korda vähem. Järelikult — kõik lootused olid 
pandud kahuritele ja need ta laskiski käiku. Kui läks lahinguks, tuleb iga 

hinna eest saavutada võit. Sellest reeglist pidas Napoleon. alati ja eranditult kinni. Ta ei 
armastanud suurtükimürske raisata, aga kui nad võisid kasu tuua, polnud Napoleon 
nendega tialgi kitsi. Ta ei hoidnud kokku ka 13. vandem-jääril: Saint-Roche'i kirikuesine 
oli üleni mingi verepudruga kaetud. 

Täielik halastamatus võitluses oli Napoleoni kõige iseloomustavamaks jooneks. «Minus 
elavad kaks erinevat inimest: mõistuseinimene ja südameinimene. Ärge arvake, et mul pole 
tundlikku südant nagu teistel inimestel. Ma olen isegi üsna hea inimene. Kuid oma varasest 
noorusest peale püüdsin ma seda keelt vaikima sundida, ja nüüd on ta täiesti vaikinud,» nii 
lausus ta ühel haruldasel avameelsusehetkel Louis Roedererile, kellesse ta suhtus hea- 
soovlikult. 

Igal juhul ei hakanud see keel Napoleonis kunagi helisema, kui kõne all oli vaenlase 
hävitamine, kes oli julgenud avalikku lahingut vastu võtta. 

13. vandemjäär etendas Napoleoni epopöas kolossaalset osa. 

Vandemjääri-ülestõusu purustamise ajalooline tähtsus seisnes järgmises: 1) Rojalistide 
lootused lähedasele võidule ja Bourbonide tagasitulekule said järjekordse, veel 
põhjalikuma nurjumise osaliseks kui Ouiberoni poolsaarel. 2) Linnakodanluse kõrgkihid 
jõudsid veendumusele, et nad liialt kiirustavad, püüdes haarata riigivõimu vahetult avaliku 


relvastatud ülestõusu abil. Olid unustatud isegi need linna- ja maakodanluse elemendid, kes 
kaitsesid vabariiki ning tundsid hirmu liiga kiire ja avaliku reaktsiooni tugevnemise ees. 
Kes oli ülestõusu juht Richer-de-Cerisy? Rojalist. Oli selge, kuidas võisid sellesse ülestõusu 
suhtuda talupojad-maaomanikud, s. 0. suur küla-kodanlaste mass, kes Bourbonide 
restauratsioonis nägi feodaalse režiimi taassündi ning nende poolt asja ostetud maatükkide 
aravõtmist, mis nad olid saanud aadlikelt-emigrantidelt konfiskeeritud ja kirikult 
sekvestreeritud maafondist. 3) Lõpuks ilmnes veel kord, et maaelanikkonna 
restauratsioonivastased meeleolud avaldasid teravat mõju armeele, sõdurite massile, kellele 
võis täielikult toetuda, kui oli küsimuse all võitlus nende jõudude vastu, kes ühte või teist 
viisi, otseselt või kaudselt, osaliselt või täielikult olid seotud Bourbonidega. 

Selline oli 13. vandemjääri ajalooline mõte. 

Mis puutub isiklikult Bonaparte'isse, siis tegi see päev tema nime esmakordselt kuulsaks 
mitte ainult sõjaväe-ringkondades, kus teda osaliselt tunti juba tänu Toulonile, vaid kõigis 
ühiskonnakihtides, kus temast senini polnud kuuldudki. Teda hakati pidama suure 
operatiivsuse, kiire taibukuse ja kindla otsustusvõimega inimeseks. 

Direktooriumi algpäevist (s. 0. samast 1795. aasta vandemjäärist) võimu haaranud 
poliitikud eesotsas Barrasiga, kes muutus korraga kõige mõjukamaks viie direktori seas, 
suhtusid nooresse kindralisse heatahtlikult. Nad arvasid siis, et tema peale võib kindel olla 
sel juhul, kui peaks vajalikuks osutuma käsutada sõjalist jõudu ükskõik milliste 
rahvarahutuste vastu. 

Ent Bonaparte ise unistas hoopis muust. Teda meelitas sõjatander, ta unistas juhtida 
iseseisvalt ühte Prantsuse vabariigi armeedest. Direktor Barrasi hea suhtumine temasse 
muutis need unistused reaalsemaks, kui nad olid olnud enne vandemjääri, kus 26-aastane 
erukindral teenistust otsides mööda Pariisi hulkus. Järsult, üleöö, muutus kõik. Ta sai 
Pariisi garnisoni sõjajõudude ülemjuhatajaks, vabariigi kõikvõimsa direktori Barrasi 
lemmikuks, ja võis kandideerida iseseisvale ametikohale tegevväes. 

Varsti pärast oma ootamatut tõusu kohtus noor kindral esmakordselt terrori ajal hukatud 
krahv Beauhamais' lesega ning armus temasse. Josephine Beauharnais oli Bonaparte'ist 
kuus aastat vanem, tema eluteel oli olnud küllaltki armuseiklusi ja eriti tuliseid tundeid tal 
temaga tutvunud Bonaparte'i vastu polnud. Ta toimis nähtavasti rohkem materiaalsetel 
kaalutlustel: pärast 13. vandemjääri oli Bonaparte muutunud silmapaistvaks ja juba tähtsal 
ametikohal seisvaks isikuks. Napoleoni aga oli vallutanud äkki ilmunud kirg. Ta nõudis 
viivitamatult pulmi ning abiellus. Josephine oli kunagi Barrasile lähedane olnud ja see 
abielu avas Bonaparte'ile vabariigi võimsate isikute uksed veel enam. 

Ligi kahesaja tuhande Napoleonile pühendatud ja tuntud bibliograafi Kircheiseni ning 
teiste spetsialistide poolt registreeritud teose hulgas on ka rikkalikult kirjandust, milles 
vaadeldakse Napoleoni suhteid Josephine'i ja teiste naistega. Et lõpetada see küsimus ja 
tema juurde mitte enam tagasi tulla, ütlen, et ei Josephine, tema teine naine Austria Marie- 
Louise, madam Remusat, näitlejanna m-lle Georges, krahvinna Walewska ega üldse keegi 
nais- 

test kellele Napoleon oma eluajal intiimselt lähenes, ei avaldanud kunagi temale kuigi 
märgatavat mõju ega taotlenudki seda, mõistes tema ohjeldamatut, despootlikku, närvilist ja 
usaldamatut loomust. Ta ei võinud taluda kuulsat madam de Stael'i veel enne seda, kui ta 
vihastas tema peale opositsioonilise poliitilise vaimulaadi pärast; ta hakkas teda vihkama 
just tema arvates naisele ülearuse huvi pärast poliitika vastu, tema pretensioonide pärast 
eruditsioonile ja sügavamõttelisusele. Vastuvaidlematu sõnakuulmine ja tema tahtele 
allumine — just see oli kõige vajalikum omadus, milleta naine tema jaoks nagu ei eksis- 
teerinudki. Vaevalt jätkus tal tema tegevusrohke ja elamusrikka elu juures aegagi palju 
tunnetele mõtelda ning kestvalt südametungidele anduda. 


Nii juhtus ka nüüd: 9. märtsil 1796. aastal peeti pulmad, aga juba kahe päeva pärast, 11. 
märtsil, jättis Bonaparte naisega hüvasti ja sõitis sõtta. 
Euroopa ajaloos algas uus peatükk — kauakestev ja verine. 


TEINE PEA TÜKK lItaalia-sõjakäik 1796—1797 

Sellest ajast peale, kui Bonaparte 13. vandemjääril purustas monarhistliku mässu ja sattus Barrasi ning 
teiste kõrgemate aukandjate juures soosingusse, ei lakanud ta neid veenmast vajaduses ennetada 
Prantsusmaa vastu uuesti koondunud suurriikide koalitsiooni sõjalised operatsioonid — alustada ise 
kallaletungi austerlastele ja nende itaallastest liitlastele ning sel eesmärgil tungida Põhja-Itaaliasse. 
Õigupoolest polnud see koalitsioon uus, vaid vana, sama, mis moodustus juba 1792. aastal ja millest 
1795. aastal langes välja Prantsusmaaga (Baselis) separaatrahu sõlminud Preisi. Koalitsiooni jäid nüiid 
Austria, Inglismaa, Venemaa, Sardiinia kuningriik, Mõlema Sitsiilia kuningriik ja mõned Saksa riigid 
(Viirtemberg, Baieri, Baaden jt.). Direktoorium arvas samuti nagu kogu talle vaenulik Euroopa, et 
eelseisva, 1796. aasta kevad- ja sügiskampaania peatandriks kujuneb Lääne- ja Edela-Saksamaa, mille 
kaudu prantslased hakkavad üritama sissetungi Austria pärisvaldustesse. Selleks sõjakäiguks koondas 
Direktoorium oma parimad väeosad ning määras nende juhtideks silmapaistvamaid strateege eesotsas 
kindral Moreau'ga. Armee formeerimisel ei säästetud kulusid, ka järelvedu oli korraldatud suurepäraselt 
ja Prantsuse valitsus pani suurimad lootused just sellele armeele. 

Mis puutub kindral Bonaparte'i tungivatesse pealekäi- 

mistesse alustada Lõuna-Prantsusmaalt sissetungi sellega külgnevasse Põhja-Itaaliasse, siis polnud 
Direktooriumi selle plaani vastu eriti suurt huvi. Tõsi, tuli arvesse võtta, et see sissetung võinuks kasulik 
olla kui diversioon, mis sunnib Viini õukonda killustama oma jõude ja juhib tema tähelepanu kõrvale 
eelseisva sõja peamisest, s. 0. Saksa sõjatandrist. 

Sõjalisteks operatsioonideks otsustati ara käsutada mõnikümmend tuhat lõunasse paigutatud sõdurit, et 
sellega häirida austerlasi ja nende liitlast Sardiinia kuningat. Kui tekkis küsimus, keda määrata 
ülemjuhatajaks sellel teisejärgulisel sõjatandril, nimetas Carnot (mitte aga Barras, nagu seda kaua 
väideti) Bonaparte 'i nime. Teised direktorid nõustusid meeleldi, sest ükski tähtsamaist ning tuntumaist 
kindraleist sinna määramist just väga ei taotlenud. Bonaparte määrati selle Itaalias opereerimiseks 
ettenähtud «Itaalia-armee» ülemjuhatajaks 23. veebruaril 1796. aastal ja juba 11. märtsil asus uus 
ülemjuhataja teele sihtkohta. 

See esimene sõda, mille Napoleon pidas, on tema ajaloos alati olnud ümbritsetud erilise oreooliga. 
Tema nimi levis mööda Euroopat esmakordselt just sellel aastal (1796) ega kadunud sellest momendist 
maailma-ajaloo esilavalt. «Kaugele sammub, on aeg seda uljaspead taltsutada!» Need sõnad oli rauk 
Suvorov öelnud just siis, kui Bonaparte'i Itaalia-kampaania oli täies hoos. Suvorov juhtis ühena esimestest 
tähelepanu sellele tõusvale äikese-pilvele, kellele oli kauaks ajaks määratud kärgatada Euroopa köhal 
ning rabada teda välgunooltega. 

Jõudnud oma armee juurde ning vaadanud selle üle, sai Bonaparte 'ile kohe selgeks, miks Prantsuse 
vabariigi nimekamad kindralid ei olnud soovi avaldanud sellele kohale asuda. Armee oli säärases 
seisundis, et sarnanes pigemini hulguste karjaga. Niisuguse riisumise ja igasuguse riigivarguse 
bakhanaalini, nagu see toimus termidoorliku Konvendi viimastel aastatel ja Direktooriumi ajal, polnud 
Prantsuse Intendantuuri-valitsus veel kunagi laskunud. Tõsi küll, selle armee eest Pariisis just nii väga ei 
hoolitsetud, kuid seegi, mis assigneeriti, kadus kiiresti riigivaraste taskutesse. 43 000 meest olid 
majutatud Nizzasse ja selle ümbrusse, nad sõid, mis kätte juhtus, ning nende rõivastus oli veel vaid 
kauges suguluses sõjaväe vormiriietusega. Bonaparte polnud veel õieti kohale jõudnud, kui 

talle ette kanti, et just enne seda oli üks pataljon, kellele oli antud käsk üle minna teise, temale määratud 
rajooni, keeldunud käsutäitmisest, sest kõik mehed olid saabasteta. Korralagedus selle hooletusse jäetud ja 
unustatud armee ainelises seisundis tõi enesega kaasa distsipliinilanguse. Soldatid mitte ainult ei oletanud, 
vaid nägid oma silmaga seda üldist varastamist, mille pärast neil tuli nii palju kannatada. 

Bonaparte seisis raskeima ülesande ees: tema sõjavägi tuli varustada riiete ja jalatsitega ning 
distsiplineerida, tehes seda edasiliikumise ja lahingriünnakute ajal ning lahingute vaheaegadel. Sõjakäiku ei 
tahtnud ta mingil tingimusel edasi lükata. Tema seisukord ähvardas komplitseeruda lahkhelide tõttu talle 
alluva armee üksikute väeosade ülematega, nagu Augereau, Massena või Serruier. Viimased oleksid meelsasti 
allunud mõnele vanemale või teenekamale kindralile, näiteks Lääne-Saksa rinde ülemjuhataja Moreau' 
taolisele. Tunnustada oma ülemana 27-aastast Bonaparte'*i tundus neile lihtsalt teotavana. Võisid tekkida 
kokkupõrked ja sajasuuline kasarmu kuulujutt kordas igal viisil, teisendas, levitas, leiutas ja tikkis sellel 


kanvaal igasuguseid mustreid. Korrati näiteks kellegi poolt levitatud kuulujuttu, nagu oleks väike Bonaparte 
ühe järsu kõneluse ajal alt üles vaadates lausunud pikakasvulisele Augereau'le: «Kindral, teie olete kasvult 
minust täpselt peajagu pikem, ent kui te käitute minu suhtes jämedalt, kõrvaldan ma viivitamatult selle erine- 
vuse.» Tõepoolest andis Bonaparte juba algusest peale kõiges ja igaühele mõista, et ta ei salli oma armees 
mingit tema tahtele vastutöötavat tahet ja murrab kõik vastuhakkajad, hoolimata nende auastmest või 
seisundist. «Tuleb sageli käsutada mahalaskmist, » kandis ta möödaminnes ilma seletusteta ette 
Direktooriumile Pariisi. 

Bonaparte alustas järsult ja viivitamatult võitlust ohjeldamatu varguse vastu. Soldatid märkasid seda kohe ja 
see aitas palju rohkem kaasa distsipliini taastamisele kui kõik mahalaskmised kokku. Bonaparte aga oli 
asetatud sellisesse olukorda, et sõjategevuse edasiliikkamine ajani, millal armee on riietega varustatud, oleks 
enesega faktiliselt kaasa toonud 1796. aasta sõjakäigust loobumise. Ta võttis vastu otsuse, mis on 
suurepäraselt formuleeritud tema esimeses üleskutses sõjaväele. Palju on vaieldud selle üle, millal nimelt sai 
see üleskutse lõpliku sõnastuse, millisena 


36 


ta läks ajalukku. Viimasel ajal ei kahtle Napoleoni biograafia uurijad enam selles, et ainult esimesed laused 
on ehtsad, peaaegu kõik ülejäänud ilukõne aga on juurde lisatud hiljem. Tuleb tähendada, et ka esimestes 
lausetes võit garanteerida enam põhilist mõtet kui iga sõna. «Sõdurid teil pole riideid, te olete halvasti 
toidetud ... Ma tahan teid viia kõige viljarikkamaisse maadesse maailmas.» 

Napoleon arvas algusest peale, et sõda peab ennast ise toitma ja sellepärast tuleb vahetult igas sõduris 
äratad; huvi eelseisva sissetungi vastu Põhja-Itaaliasse ning sed; ei tohi edasi liikata selle ajani, kui armee on 
kõigega varus tatud. Sõjaväele tuleb näidata, et temast enesest oleneb võimalus võtta jõuga vaenlaselt kõik 
tarvilik ja isegi rohkem. Noor kindral kõneles oma sõjaväega nii vaid selleks korraks. Ta oskas alati luua, 
tugevdada ja säilitada oma isiku võlu ja võimu sõduri südames. Sentimentaalsetel väljamõeldistel Napoleoni 
«armastusest» sõdurite vastu, keda ta avameelsushoos nimetas kahurilihaks, pole üldse mingi tähtsust. Polnud 
armastust, kuid oli suur hoolitsus sõduri eest. Napoleon mõistis sellele hoolitsusele anda niisuguse varjundi, 
et sõduritele tundus see nimelt vähejuhi tähelepanuavaldusena nende isiku vastu, kuna tegelikult oi tema 
eesmärgiks saada oma kätesse ainult täiesti korralik ja võitlusvõimeline materjal. 

Alustades 1796. aasta aprillis oma esimest sõjakäiku, oi Bonaparte oma armee silmis vaid andekas 
kahurväelane kes enam kui kähe aasta eest oli korralikult teeninud Touloni all, kindral, kes tulistas Konvendi 
vastu ülestõusnud vandemjäärimässajaid ja kellele ainult selle eest oli usaldatud lõunaarmee juhtimine, — 
ning see oligi kõik. Isiklikku võlu ja piiramatut võimu sõduri üle Bonaparte'*l veel ei olnud. Ja ta otsustaski 
oma poolnäljas ja poolpaljasjalgsetele sõduritele mõju avaldada sellega, et juhtis otseselt, reaalselt ja kainelt 
nende tähelepanu materiaalsetel hüvedele, mis neid ootasid Itaalias. 

9. aprillil 1796. aastal viis Bonaparte oma väed ül Alpide. 

Kuulus Napoleoni sõjakäikude mitmeköitelise ajalo autor, teadlane, strateeg ja taktik kindral Jomini, 
rahvuselt šveitslane, kes oli algul olnud Napoleoni teenistuse hiljem aga Venemaale asunud, märgib, et 
alates oma väe juhtimise algpäevist tuli Bonaparte'*i juures ilmsiks hui julguseni küündiv ettevõtlikkus ja 
kartmatus: ta liikus 

oma staabiga mööda kõige ohtlikumat (kuid lühemat) teed, mööda Alpi mäestiku ranniku-aheliku kuulsat 
«Karniisi», kus neid kogu ülemineku ajal ähvardasid üsna ranniku läheduses ristlevate Inglise laevade 

kahurid. Siin avaldus esmakordselt üks Bonaparte*i iseloomujooni. Ta ei uhkeldanud kunagi oma uljuse, 
hulljulguse ja kartmatusega, nagu seda tegid tema kaasaegsed — marssal Lannes, Murat, Ney, kindral 
Miloradovitš, hilisematest väejuhtidest aga Skobelev. Napoleon oli alati arvamusel, et ilma kindla, 

absoluutse vajaduseta ei pea väejuht sõja ajal ennast ohtu seadma sel lihtsal põhjusel, et tema isiku huk- 
kumine võib iseenesest kaasa tuua segaduse, paanika ning lahingu või isegi kogu sõja kaotamise. Kuid teiselt 
poolt arvas ta, et kui olukord kujuneb selliseks, kus isiklik eeskuju osutub hädavajalikuks, siis peab väejuht 
kõhklematult tulle minema. 

Rännak mööda «Karniisi», mis kestis 1796. aasta 5. aprillist kuni 9. aprillini, lõppes õnnelikult. Bonaparte oli 
Jõudnud Itaaliasse ning võttis viivitamatult vastu otsuse. Tema vastas asusid ühiselt opereerivad Austria ja 
Piemonte sõjaväed, kes olid laiali paigutatud kolmes grupis Piemontesse ja Genuasse viivatele teedele. 

Esimene lahing Austria ülemjuhataja Argenteau'ga toimus tsentrumis, Montenotte juures. 

Koondanud oma jõud ühte suurde rusikasse, viis Bonaparte eksitusse Austria vägede ülemjuhataja Beaulieu, 
kes asus lõuna pool, Genuasse viival teel, ning ründas siis hoogsalt Austria armee keskosa. Mõne tunni 

pärast olid austerlased purustatud. Kuid see oli vaid üks osa Austria armeest. Andnud oma sõduritele üsna 
lühikese puhkuse, liikus Bonaparte edasi. Järgmine lahing (Millesimo juures) toimus kaks päeva pärast 

esimest ning siin purustati Piemonte väed täielikult. Suur hulk langenuid lahinguväljal, viie pataljoni 
vangilangemine koos kolmeteist-kümne kahuriga, kaotanud armee jäänuste põgenemine — sellised olid päeva 
tulemused liitlastele. Bonaparte jätkas aega viitmata edasiliikumist, võttes sellega vaenlaselt võimaluse end 
koguda ja toibuda. 

Sõjaajaloolased peavad Bonaparte'i esimesi lahinguid — «kuus võitu kuue päeva jooksul» — üheksainsaks 
suureks lahinguks. Napoleoni põhiline printsiip ilmnes noil päevil täielikult: koguda kiiresti suured jõud ühte 


rusikasse, vältides üleliia keerukaid manöövreid, asuda ühe 

strateegilise ülesande juurest teise juurde, purustades vaenlase jõud osade kaupa. 

Hakkas avalduma ka tema teine iseloomujoon — oskus liita poliitikat ja strateegiat üheks lahutamatuks tervi- 
kuks: saavutades neil 1796. aasta aprillikuu päevadel ühe võidu teise järel, ei unustanud Bonaparte 
hetkekski, et tal on vaja Piemontet (Sardiinia kuningriik) kiiremini sundida separaatrahu sõlmima, et jääda 
silm silma vastu vaid austerlastega. Pärast prantslaste uut võitu piemontelaste üle Mondovi juures ja selle 
linna üleandmist Bonaparte 'ile alustas Piemonte kindral Golli rahuläbirääkimisi ja 28. aprillil kirjutati alla 
vaherahu Piemontega. Vaherahu tingimused olid võidetuile üsna karmid: Piemonte kuningas Victor Amadeus 
loovutas Bonaparte'ile kaks oma parimatest kindlustest ja terve rea teisi punkte. Lõplik rahuleping 
Piemontega kirjutati alla 15. mail 1796. aastal Pariisis. Piemonte kohustus täielikult sulgema oma territoo- 
riumi kõigile vägedele peale Prantsusmaa omade ja edaspidi mitte kellegagi liitu astuma ning loovutas 
Prantsusmaale Nizza krahvkonna ja kogu Savoia; Prantsusmaa ja Piemonte vahelist piiri «õgvendati» 
tunduvalt Prantsusmaa käsuks. Piemonte kohustus muretsema Prantsuse armeele kogu vajaliku toidumoona. 
Niisiis oli esimene ülesanne täidetud. Jäid üle veel austerlased. Pärast uusi võite paiskas Bonaparte nad Po 
Jõe aarde, sundis nad taganema Po jõest ida poole, ning ületanud Po jõe, jätkas nende jälitamist. Kõiki 
Itaalia õukondi haaras paanika. Parma hertsog, kes tegelikult prantslastega üldse ei sõdinud, sai 
kannatada ühena esimestest. Bonaparte ei võtnud tema veenmisi kuulda ega tunnustanud tema neutraliteeti 
ning määras Parmale kaks miljonit franki kontributsiooni kullas ja kohustas teda hankima 1700 hobust. 
Liikunud edasi, jõudis Bonaparte Lodi asula juurde, kus tal tuli ületada Adda jõgi. Seda tähtsat punkti kaitses 
10 000-meherine Austria väeüksus. 10. mail toimus tähtis lahing Lodi all. Nagu rännaku ajal mööda 
«Karniisi», pidas Bonaparte siin jälle vajalikuks oma eluga riskeerida: kõige hirmsam võitlus toimus silla 
juures ja grenaderipataljoni eesotsas tormas ülemjuhataja otse kuulirahe alla, millega austerlased silla üle 
külvasid. Austria kakskümmend kartetšiga laetud kahurit pühkisid sõna tõsises mõttes maapinnalt kõik, mis 
asus sillal ja selle läheduses. Grenaderid eesotsas Bonaparte'iga 

vallutasid silla ja paiskasid austerlased kaugele eemale, kusjuures vaenlane kaotas kaks tuhat meest surnutena 
ja haavatutena ning viisteist kahurit. Bonaparte hakkas taganevat vaenlast viivitamatult jälitama ning marssis 
15. mail sisse Milaanosse. Juba eelmisel päeval, 14. mail (25. floreaalil) kirjutas ta Direktooriumile Pariisi: 
Lombardia kuulub nüüd (Prantsuse) vabariigile. 

Vastavalt Bonaparte'i käsule hõivas Prantsuse väesalk juunis Murat' juhtimisel Livorno, kindral Augereau aga 
Bologna linna. Bonaparte isiklikult vallutas juuni keskpaiku Modena, seejärel jõudis järjekord Toscana kätte, 
kuigi Toscana hertsog oli toimuvas Prantsuse-Austria sõjas jäänud erapooletuks. Bonaparte ei pööranud nende 
Itaalia riikide erapooletusele vähimatki tähelepanu. Ta marssis linnadesse ja küladesse, rekvireeris kõik 
armeele vajaliku, viis sageli kaasa kõik, mis tema arvates oli seda väärt, alates kahuritest, püssirohust ja 
püssidest ning lõpetades vanade renessansiaegsete meistrite maalidega. 

Bonaparte vaatas oma sõdurite sellistele meelelahutustele tol ajal üsna leebelt. Asi läks kuni väiksemate rahul- 
olematuse puhangute ja ülestõusudeni. Pavias ja Lugos tungis kohalik elanikkond prantslaste kallale. Lugos 
(Fer-rara lähedal) tappis jõuk viis Prantsuse tragunit, mille eest linn langes karistuse alla: raiuti surnuks 
mõnisada inimest, linn aga anti täielikuks rüüstamiseks sõduritele, kes hävitasid kõik vaenulikes kavatsustes 
kahtlustatavad elanikud. Sääraseid kärme õppetunde anti ka mujal. 

Tugevdanud tunduvalt oma kahurväge suurtükkide ja mürskudega, mis olid võetud austerlastelt lahingus ja ka 
konfiskeeritud neutraalsetelt Itaalia riikidelt, liikus Bonaparte edasi Mantua kindluse juurde. Seda kindlust 
peeti tema looduslike tingimuste ja kunstlikult loodud kindlustuste poolest üheks tugevamaks Euroopas. 
Vaevalt jõudis Bonaparte asuda Mantua reeglipärasele piiramisele, kui ta sai teada, et piiratud kindlusele 
ruttab Tiroolist appi just selleks saadetud 30 000-meheline Austria armee üsna teguvõimsa ja andeka kindrali 
Wurmseri juhtimisel. See teade tõstis erakordselt kõigi nende meeleolu, kes olid prantslaste sissetungi vastu. 
Paljud ja paljud tuhanded talupojad ning linlased, kes olid Bonaparte'i armee riisumiste tagajärjel kibedasti 
kannatada saanud, hakkasid 1796. aasta kevade ja suve jooksul ühinema katoliku vaimulikkonna ja Põhja- 
Itaalia poolfeodaalse 

aadliga, kes vihkas juba kodanliku revolutsiooni põhimõtet ennast, mille oli enesega Itaaliasse kaasa toonud 
Prantsuse armee. Purustatud ja rahu sõlmima sunnitud Piemonte võis Bonaparte'*i tagalas mässama hakata 
ning läbi lõigata ühendusteed Prantsusmaaga. 

Mantua kindluse piiramiseks määras Bonaparte 16 000 meest, kuna 29 000 oli tal reservis. Ta ootas 
Prantsusmaalt abivägesid. Wurmseri vastu saatis Napoleon ühe oma parimaid kindraleid — Massena. Kuid 
Wurmser lõi ta tagasi. Siis saatis Bonaparte teise, samuti oma andeka abilise, kes veel enne teda oli saanud 
kindrali aukraadi — Augereau' Kuid Wurmser paiskas ka Augereau' tagasi. Olukord muutus prantslastele 
meeleheitlikuks, ja nüüd sooritas Napoleon manöövri, mis vanema ja uuema aja teoreetikute arvates juba 
iseenesest oleks talle võinud kindlustada «surematu kuulsuse» (Jomini väljendus) isegi siis, kui ta üsna oma 


elutee algul oleks surma saanud. 

Wurmser pühitses juba lähedast võitu kohutava vaenlase üle ning marssis piiratud Mantuasse sisse, 
vabastades selle piiramisrõngast. Kuid äkki sai ta teada, et Bonaparte on kõigi oma jõududega rünnanud 
austerlaste teist kolonni, mis tegutses Bonaparte'*i ühendusteedel Milaanoga, ning need kolmes lahingus 
purustanud. Need olid lahingud Lonato, Salo ja Brescia juures. Sellest teada saanud, väljus Wurmser 
Mantuast kogu oma jõududega. Purustanud prantslaste poolt talle vastu paigutatud külgkaitse kindral Valette'i 
Juhtimisel ning lüües reas kokkupõrgetes tagasi ka veel teisi Prantsuse väesalku, kohtus ta viimaks 5. augustil 
Castiglione juures Bonaparte'i enesega ja sai raskesti lüüa tänu hiilgavale manöövrile, mille tulemusena osa 
prantsuse vägesid jõudis austerlaste tagalasse ja riindas neid sealt. 

Pärast mõningaid uusi lahinguid eksles Wurmser oma purustatud armee riismetega algul Adige jõe 
ülemjooksul ning sulgus siis Mantuasse. Bonaparte alustas uuesti piiramist. Et välja aidata seekord juba mitte 
üksnes Mantuat, vaid ka Wurmserit ennast, formeeriti Austrias kiires korras uus armee Alvinczy juhtimisel, 
kes kuulus samuti (nagu Wurmser, ertshertsog Karl ja Melas) Austria impeeriumi parimate kindralite hulka. 
Bonaparte astus oma 28 500 mehega Alvinczyle vastu, jättes 8300 meest Mantuat piirama. Reserve tal peaaegu 
polnudki — need ei küündinud isegi nelja tuhandeni. «Kindral, kes juba enne lahin- 

gut tunneb erilist muret reservide pärast, saab tingimata lüüa,» seda kordas Napoleon alati ja kõikjal, 
ehkki ta oli muidugi kaugel sellest, et eitada reservide tohutut tähtsust pikalevenivas sõjas. Alvinczy armee 
oli arvuliselt tunduvalt suurem. Alvinczy paiskas mitmetes kokkupõrgetes mõned Prantsuse väesalgad tagasi. 
Bonaparte käskis evakueerida Vicenza ja veel mõned asulad. Valmistudes otsustava löögi andmiseks, koondas 
ta enda juurde kõik oma jõud. 

15. novembril 1796. aastal algas ja 17. novembri õhtul lõppes visa ja verine võitlus Arcole juures. Viimaks 
põrkas Alvinczy kokku Bonaparte'iga. Austerlasi oli rohkem ja nad võitlesid erakordse südidusega — need 
olid Habsburgide monarhia eliitriigemendid. Üheks tähtsamaks punktiks oli tuntud Arcole sild. Kolm korda 
vallutasid prantslased tormijooksuga silla, kuid kolm korda lõid austerlased nad sealt raskete kaotustega 
tagasi. Ülemjuhataja Bonaparte kordas täpselt sama, mis ta mõned kuud enne seda oli teinud silla 
vallutamisel Lödis: lipp käes, sööstis ta ise rünnakule. Tema läheduses sai mitu sõdurit ja adjutanti surma. 
Lahing kestis väheste vaheaegadega kolm päeva. Alvinczy purustati ja löödi põgenema. 

Arcolest oli möödunud üle poolteise kuu, austerlased olid toibunud ja valmistusid revanšiks. 1797. aasta 
jaanuaris toimus lõppvaatus. 14. ja 15. jaanuaril 1797. aastal purustas kindral Bonaparte kolmepäevases 
verises lahingus Rivoli juures lõplikult kogu Austria armee, mis oli seekord noore Prantsuse väejuhi eeskujul 
koondatud üheks löögirusikaks. Purustatud armee riismetega pääsenud, ei võinud Alvinczy enam 
unistadagi Mantua ja selles sissepiiratud kindluses varjul oleva Wurmseri armee päästmisest. Mantua 
kapituleerus kaks ja pool nädalat pärast Rivoli lahingut. Seejuures kohtles Bonaparte võidetud Wurmserit iisna 
armulikult. 

Pärast Mantua vallutamist liikus Bonaparte põhja poole, ähvardades nüiid juba selgesti Habsburgide 
pärusvaldusi. Kui Itaalia sõjatandrile kiires korras väljakutsutud erts-hertsog Karl oli 1797. aasta kevadel 
reas lahingutes Bonaparte 'i käest lüüa saanud ja tõrjutud Brenneri juurde, kuhu ta taganes raskete 
kaotustega, tekkis Viinis kabuhirm. Paanika sai alguse keisripaleest. Viinis sai teatavaks, et kiiresti 
pakitakse krooniaardeid, peidetakse neid ning viiakse kuhugi ara. Austria pealinna ähvardas prantslaste 

sissetung. Hannibal on väravate ees! Bonaparte on Tiroolis! Homme on Bonaparte Viinis! Seda laadi 
kuulujutud, kõnelused ja hüüded sööbisid käasaegsete mällu, kes selle momendi üle elasid vanas rikkas 
Habsburgide monarhia pealinnas. Mitme parima Austria armee hukkumine, kõige andekamate ja 
võimekamate kindralite kohutav lüüasaamine, kogu Põhja-Itaalia kaotamine, otsene oht Austria pealinnale — 
niisugused tulemused olid aasta aega kest-nud kampaanial, mis algas 1796. aasta märtsi lõpul, kui Bonaparte 
esmakordselt sai prantslaste ülemjuhatajaks. Tema nime kuulis kogu Euroopa. 

II 

Pärast ertshertsog Karli armee uusi lüüasaamisi ja üldist taganemist jõudis -Austria õukond arusaamisele, et 
võitluse jätkamine muutub ohtlikuks. 1797. aasta aprilli algul sai Bonaparte ametliku teadaande, et Austria 
keiser Franz palub alustada rahuläbirääkimisi. Tuleb märkida, et Bonaparte tegi kõik temast oleneva, et 
lõpetada sõda austerlastega sellel temale nii soodsal momendil. Avaldades kogu oma armeega tugevat survet 
taganevale ertshertsog Karlile, informeeris ta samal ajal Karli oma valmisolekust sõlmida rahu. On säilinud 
huvitav kiri, milles Bonaparte kirjutas võidetute enesearmastust säästes, et kui tal õnnestub sõlmida rahu, siis 
tunneb ta selle üle rohkem uhkust «kui kurva kuulsuse üle, mida võib saavutada sõjalise eduga». «Kas pole me 
veel küllalt inimesi tapnud ning vaesele inimkonnale kurja teinud?» kirjutas ta Karlile. 

Direktoorium nõustus rahu sõlmima ja kaalus ainult, keda saata läbirääkimisi pidama. Kuid kuni ta selle üle 
Järele mõtles ja kuni nende väljavalitu (Clarc) oli teel Bonaparte'i laagrisse, jõudis võidukas kindral juba 
Leobenis vaherahu sõlmida. 

Kuid veel enne Leobeni läbirääkimiste algust tegi Bonaparte arved klaariks Roomaga. Paavst Pius VI, kes 
vihkas Prantsuse revolutsiooni ja oli selle leppimatu vastane, vaatas «kindral Vandemjäärile», kes oli 


ülemjuhatajaks tõusnud just jumalakartlike rojalistide hävitamise tõttu 13. vandemjääril, kui põrgu sigidikule 
ning abistas selles raskes võitluses igati Austriat. Niipea kui Wurmser oli prantslastele üle andnud Mantua 
kindluse koos 13000-mehelise garnisoni ja mõnesaja kahuriga ning Bonaparte'il 

vabanesid varem piiramisega seotud väed, asus Prantsuse väejuht ekspeditsioonile paavsti valduste vastu. 
Bonaparte purustas paavsti sõjaväed juba esimeses lahingus. Need põgenesid prantslaste eest niisuguse 
kiirusega, et Bonaparte'*i poolt neid jälitama saadetud Junot jõudis neile järele alles kahe tunni pärast; ta 
hävitas osa ning võttis osa vangi. Seepeale hakkas linn linna järel Bonaparte'ile vastupanuta alistuma. 
Viimane konfiskeeris kõik nendes linnades leiduvad väärtesemed: raha, briljandid, maalid ja kallid 
kirikunõud. Nii siin kui ka Põhja-Itaalias andsid linnad, kloostrid ning vanade kirikute varakambrid võitja 
käsutusse tohutu saagi. Kabuhirm haaras Rooma: algas varakate inimeste ja kõrgema vaimulikkonna 
esindajate üldine põgenemine Naapolisse. 

Hirmust haaratud paavst Pius VI kirjutas Bonaparte'ile anuva kirja ning läkitas selle kirjaga oma vennapoja 
kardinal Mattei koos delegatsiooniga rahu paluma. Kindral Bonaparte suhtus palvesse leebelt, kuid andis 
kohe mõista, et kõne alla võib tulla ainult täielik kapitulatsioon. Juba 19. veebruaril 1797. aastal kirjutati 
Tolentinos alla rahuleping paavstiga. Paavst loovutas oma valdustest väga tunduva ja rikkaima osa, tasus 30 
miljonit franki kullas, andes ühtlasi ara oma muuseumide parimad maalid ja skulptuurid. Nagu varem 
Milaanost, Bolognast, Modenast, Parmast, Piacenzast ja hiljem ka Veneetsiast, saatis Bonaparte ka need 
Roomast saadud maalid ja skulptuurid Pariisi. Surmani hirmunud paavst Pius VI nõustus otsekohe kõikide 
tingimustega. Sellega oli tal seda kergem toime tulla, et Bonaparte tema nõusolekut tegelikult põrmugi ei 
vajanud. Miks ei toiminud Napoleon juba siis nii, nagu ta tegi mõni aasta hiljem? Miks ei okupeerinud ta 
Roomat ega areteerinud paavsti? See on esiteks seletatav sellega, et rahuläbirääkimised Austriaga olid 
alles ees ning liiga järskude abinõude tarvitusele võtmine paavsti suhtes oleks võinud erutada Kesk- ja Lõuna- 
Itaalia katoliiklikku elanikkonda ning Bonaparte'i tagala ebakindlaks muuta. Teiseks aga teame, et kogu 
selle hiilgava esimese Itaalia-sõja-käigu ajal, mis koosnes lakkamatuist võitudest tolleaegse aukartustäratava 
Austria impeeriumi suurte ja võimsate armeede üle, oli noorel kindralil üks uneta öö, kus ta pidevalt mõõtis 
sammudega oma telgiesist ja esitas enesele esmakordselt küsimuse, mis talle varem pähe polnud tulnud: kas 
tal tuleb tõesti alati ka edaspidi võita ja uusi maid 

vallutada ainult Direktooriumi, «nende = advokaatide jaoks»? 

Palju pidi aastaid mööduma ning palju pidi verd ja vett voolama, enne kui Bonaparte jutustas oma 
üksildasest öisest mõtiskelust. Kuid sellele iseendale esitatud küsimusele andis ta muidugi täiesti eitava 
vastuse. Ja 1797. aastal ei näinud kahekümne kaheksa aastane Itaalia vallutaja Pius VI-s sugugi seda 
ärahirmutatud, tudisevat ja kidurat rauka, kellega võib teha, mida tahad: Pius VI oli Napoleoni silmis paljude 
miljonite inimeste vaimne käskija Prantsusmaal, ja igaüks, kes mõtleb oma võimu kindlustamisele nende 
miljonite üle. peab arvestama nende ebausku. Napoleon vaatas kirikule selle sõna täpses mõttes kui sobivale 
politseilik-vaimsele tööriistale, mis aitab valitseda rahvamasside üle. Tema seisukohalt oleks selles suhtes eriti 
sobiv olnud katoliku kirik, kuid kahjuks on see alati pretendeerinud ja pretendeerib ka edaspidi iseseisvale 
poliitilisele osatähtsusele, seda aga teataval määral sellepärast, et tal on käsutada viimistletud, täiuslik ja 
harmooniline organisatsioon ning ta allub paavstile kui kõrgemale suveräänile. Mis puutus nimelt 
paavstivõimu, siis suhtus Napoleon sellesse kui ajalooliselt väljakujunenud ja ligi kahe aastatuhande jooksul 
kindlustunud puhtakujulisse šarlataansusse, mille olid omal ajal välja mõtelnud Rooma piiskopid, 
käsutades osavasti neile soodsaid kohalikke ja ajaloolisi tingimusi keskajal. Et säärane šarlataansus võib 
endast aga kujutada tõsist poliitilist jõudu, seda mõistis ta üsna hästi. 

Alistunud ja oma parimad maad kaotanud tudisev paavst elas esialgu puutumatuna Vatikani lossis. Napoleon 
ei marssinud Rooma sisse; lõpetanud asjad Pius VI-ga, ruttas ta tagasi Põhja-Itaaliasse, kus oli vaja sõlmida 
rahu võidetud Austriaga. 

Tuleb ennekõike märkida, et nii Leobeni vaherahu kui ka sellele järgnenud Campoformio rahu ning üldse 
kõik diplomaatilised läbirääkimised pidas Bonaparte alati oma tahte järgi ja töötas välja tingimused isiklike 
kaalutluste alusel, mitte midagi muud arvestamata. Kuidas osutus see võimalikuks? Kuidas see tal õnnestus? 
Siin kehtis ennekõike vanaaegne reegel: «Võitjate üle kohut ei mõisteta.» Vabariigi kindralid (kõige paremad, 
nagu Moreau) said just samal 1796. aastal ja 1797. aasta algul austerlaste käest Reini ääres lüüa, Reini 
armee aga nõudis ja nõudis oma 

ülalpidamiseks raha, kuigi ta oli algusest peale hästi ekipeeritud. Bonaparte aga oma distsiplineerimatute 
paljasjalgsete hordiga, millest ta oli teinud aukartustäratava, ustava sõjaväe, ei nõudnud midagi, vaid hoopis 
vastupidi — saatis Pariisi miljoneid kuldmüntides ja kunstiesemeid ning vallutas Itaalia, hävitades 
loendamatuis lahinguis ühe Austria armee teise järel, sundides Austriat rahu paluma. Bonaparte'i viimase aja 
kangelasteod — lahing Rivoli juures ja Mantua kindluse vallutamine, paavsti valduste anastamine — muutsid 
tema autoriteedi lõplikult vastuvaidlematuks. 


II 

Leobeni linn asub Austria provintsis Steiermargis. Provintsi see osa on umbes kahesaja viiekümne kilomeetri 
kaugusel Viinist. Kuid selleks et kindlustada enesele lõplikult ja vormikohaselt kõik soovitav Itaalias, s. t. see, 
mis oli juba vallutatud, ja see, mida taheti veel oma võimu alla võtta lõuna pool, sundides ühtlasi austerlasi 
tõsiseid ohvreid tooma Bonaparte'ist kaugel asuval Lääne-Saksa sõjatandril, kus prantslastel sugugi ei 
vedanud, — tuli Austriale siiski anda mõningane kompensatsioon. Bonaparte teadis, et kuigi tema avangard 
asub juba Leobenis, kaitseb äärmuseni viidud Austria ennast raevukalt, ja seepärast on aeg sellele lõpp teha. 
Kust seda kompensatsiooni saada? Veneetsiast. Tõsi, kuigi Veneetsia vabariik oli küll täiesti neutraalne ja tegi 
kõik selleks, et mitte vähematki põhjust sissetungiks anda, ei tekkinud Bonaparte'il niisugustel juhtudel kunagi 
raskusi. Käsutanud esimest juhuslikku ajendit, saatis ta sinna diviisi. Veel enne seda sõlmis ta Leobenis 
austerlastega vaherahu järgmistel alustel: austerlased loovutasid prantslastele Reini kaldad ja kõik oma 
valdused Bonaparte'i poolt okupeeritud Itaalias. Vastutasuks lubati neile Veneetsia. 

Õigupoolest kavatses Bonaparte Veneetsia ara jagada: linn laguunidel läks üle Austriale, Veneetsia 
mandrivaldused aga liideti tolle «Tsisalpiini vabariigi» külge, mille vallutaja otsustas luua tema poolt 
anastatud Itaalia maaalade peamassist. Endastmõistetavalt muutus see uus «vabariik» faktiliselt Prantsusmaa 
valduseks. Puudus ainult väike formaalsus: kuulutada Veneetsia doodžile ja 

senatile, et nende riik, mis oma loomisest, V sajandi keskpaigast saadik oli püsinud iseseisvana, on lakanud 
olemast, sest see osutus kindral Bonaparte'*ile vajalikuks tema diplomaatiliste kombinatsioonide edukaks 
lõpetamiseks. Isegi oma valitsust — Direktooriumi — informeeris ta sellest, mida kavatses teha Veneetsiaga, 
alles siis, kui ta hakkas juba oma kavatsust täide saatma. «Ma ei või teid vastu võtta, sest teie käed on 
määrinud prantsuse verega,» kirjutas ta halastust anuvale Veneetsia doodžile. Siin peeti silmas, et Lido reidil 
oli keegi mõrvanud ühe Prantsuse kapteni. Kuid ka ilma ettekäändeta oli kõik selge. Bonaparte andis kindral 
Baraguay d'Hilliers'le käsu Veneetsia okupeerimiseks. 1797. aasta juunis oli kõik lõpetatud: pärast kolmteist 
sajandit kestnud sündmusterikast iseseisvat ajalugu lõpetas kaupmeestevabariik oma olemasolu. 

Niisiis oli Bonaparte'i kätte sattunud too rikas kompensatsiooniobjekt, mida oligi vaja selleks, et saavutada 
lõplik ja kõige kasulikum kokkulepe austerlastega. Kuid juhtus nii, et Veneetsia vallutamine osutas 
Bonaparte'ile veel ühe, juba päris ootamatu teene. 

Ühel 1797. aasta maiõhtul saabus Prantsuse armee tol ajal Milaanos viibiva ülemjuhataja kindral Bonapartel 
juurde Triestist talle alluva kindral Bernadotte'i erakorraline ratsakuller. Triest oli Bonaparte*i käsul juba 
prantslaste poolt hõivatud. Köhale kihutanud kuller andis Bonaparte'ile üle portfelli, Bernadotte'i ettekanne 
aga selgitas selle eseme päritolu. Selgus, et portfell oli ara võetud kelleltki krahv d'Antraigues'ilt, rojalistilt 
ning Bourbonide agendilt, kes, prantslaste eest Veneetsiast Triesti põgenenud, sattus seal linna vallutanud 
Bernadotte'i kätte. Portfellist leiti üllatavad dokumendid. Et mõista selle ootamatu leiu kogu tähtsust, peab kas 
või mõne sõnaga meenutama seda, mis tollal toimus Pariisis. 

Neid suurkapitali ja kaubanduskodanluse ning maa-aristokraatia kihte, kes näisid olevat 1795. aasta 
vandemjääri-ülestõusu «toitepinnaseks», ei olnud sugugi purustanud ega võinudki purustada Bonaparte'*i 
kahurid. Hävitatud oli vaid nende ladvik ja sektsioonide juhtivad elemendid, kes sel päeval välja astusid 
käsikäes aktiivsete rojalistidega. See osa kodanlusest jätkas ka pärast vandemjääri oma vaikset opositsiooni 
Direktooriumi vastu. Kui 1796. aasta kevadel avastati Babeufi vandenõu, kui 

uue proletaarse ülestõusu, uue preriaali viirastus hakkas jälle häirima omanikemasse linnas 
ja maal, muutusid vandemjääri ajal võidetud rojalistid uuesti julgemaks ning tõstsid pead. 
Kuid nad eksisid uuesti, nagu olid eksinud 1795. aasta suvel Ouiberoni poolsaarel ja 
vandemjääri ajal Pariisis. Nad ei arvestanud jällegi seda, et kuigi uued maavaldajad 
soovivad oma omandi kaitseks luua tugevat politseivõimu, kuigi uus, rahvuslike varade 
mahamüümisega rikastunud kodanlus on valmis vastu võtma monarhia või isegi | 
monarhistliku diktatuuri, toetab Bourbonide tagasitulekut võib-olla ainult tühine osa linna ja 
maa suurkodanlusest. Seda sellepärast, et Bourbon on alati aadli, mitte aga kodanluse 
kuningas, pealegi tulevad koos temaga feodalism ja emigrandid, kes nõuavad oma maid 
tagasi. 

Kuna rojalistid olid kõigist kontrrevolutsioonilistest rühmitustest kõige paremini 
organiseeritud, homogeensemad, varustatud välismaa aktiivse abi ja rahaga ning neid 
toetas vaimulikkond, võtsid nad ka seekord, 1797. aasta kevadel ja suvel, enese kätte juhtiva 
osa Direktooriumi kukutamise ettevalmistamisel. Just see pidigi lõpuks ka seekord nurja 
ajama nende poolt juhitava liikumise. Asi seisis selles, et iga kord andsid osalised valimised 
Viiesaja Nõukogusse tunduva ülekaalu parempoolsetele, reaktsioonilistele, vahel isegi 
ilmselt rojalistlikele elementidele. Isegi kontrrevolutsiooni ohu all olnud Direktooriumis oli 
kõikumisi. Barthelemy ja Carnot olid otsustavate abinõude vastu, Barthelemy aga tundis 


tõusvale liikumisele paljuski salaja kaasa. Ülejäänud kolm direktorit — Barras, Rewbell ja 


Larevelliere-Lepeaux — pidasid alatasa nõu, kuid ei söandanud midagi ette võtta selleks, et 
ennetada ettevalmistatavat lööki. 

Üheks asjaoludest, mis tugevasti häirisid Barrasi ja kahte tema kaaslast, kes ei soovinud 
loovutada võitluseta oma võimu, aga võib-olla anda ka oma elu, ning olid seepärast 
otsustanud võidelda kõigi abinõudega, oli see, et 1795. aastal Hollandi vallutamisega 
kuulsaks saanud kindral Pichegru kuulus opositsiooni leeri. Ta valiti Viiesaja Nõukogu 
esimeheks, kõrgema seadusandliku võimu peaks riigis, ning tema isikus nähti tulevikus 
kõrgemat juhti kavatsetavas kallaletungis vabariiklike «triumviride» vastu — nii nimetati 


kolme direktorit (Barrasi, Larevelliere-Lepeaux'd ja Rewbelli). 

Niisugune oli olukord 1797. aasta suvel. Sõdides Itaalias jälgis Bonapärte terava 
pilguga Pariisis toimuvaid sündmusi. Ta nägi, et vabariiki ähvardab ilmne oht. 
Bonaparte ise vabariiki ei armastanud ning lämmatas selle peatselt, kuid ta ei 
kavatsenud sugugi lubada, et see operatsioon toimuks enneaegselt, ja mis kõige 
tähtsam, ei soovinud hoopiski, et see tuleks kasuks kellelegi teisele. Unetul ööl Itaalias 
oli ta juba andnud endale vastuse, et mitte alatiseks pole talle määratud saavutada 
võite ainult «nende advokaatide» jaoks. Kuid veel vähem tahtis ta, et tema võitudest 
oleks käsu Bourbonidel. Nagu direktoritele, tegi temalegi muret see, et vabariigi 
vaenlaste eesotsas oli Pichegru, üks populaarsemaid kindraleid. See nimi võis sõdureid 
otsustaval silmapilgul segadusse viia. Nad võisid Pichegrule järgneda nimelt 
sellepärast, et nad pidasid teda siiraks vabariiklaseks ning võisid mitte mõista, kuhu ta 
neid viib. 

Nüüd võib juba raskusteta kujutleda, mida pidi tundma Bonaparte, kui talle Triestist 
niisuguse kiirusega toodi mahukas portfell, mis oli ara võetud areteeritud krahv 
d'Antraigues'üt, ja ta avastas selles portfellis vastuvaidlematud tõendid Pichegru 
reetmisest, tema salajastest läbirääkimistest Conde printsi agendi Foche-Boreliga ja 
ilmsed tõendid tema ammusest reeturlusest vabariigi suhtes, keda ta teenis. Üksnes väike 
ebameeldivus aeglustas mõnevõrra nende paberite kohest saatmist Pariisi Barrasile. Asi 
seisnes selles, et ühes dokumentidest (seejuures kõige tähtsamas Pichegru 
süüdistamiseks) märkis teine Bourbonide agent Montgaillard muuhulgas, et ta viibis 
lühikest aega Itaalias Bonaparte'*i juures armee peakorteris ning tegi katset ka temaga 
läbirääkimisi pidada. Kuigi peale nende mittemidagiütlevate ridade muud enam polnud 
ja Montgaillard võis mõnel ettekäändel tõepoolest võõra nime all Bonaparte '*i külastada, 
otsustas kindral Bonapärte, et on siiski parem need read hävitada, selleks et mitte 
nõrgendada muljet Pichegru suhtes. Ta käskis enda juurde toimetada d'Antraigues'i ja 
tegi talle ettepaneku see dokument siinsamas ümber kirjutada, jättes vajalikud read välja, 
ning siis alla kirjutada, ähvardades vastasel korral temaga arved õiendada. 
D'Antraigues täitis silmapilkselt kõik, mis talt nõuti, ja ta lasti mõne aja pärast 
vabadusse (s. 0. korraldati näilik vahi alt põgenemine). Seepeale saatis Bonapärte 
dokumendid teele 

ning need toimetati Barrasi kätte. See andis «triumviridele» tegevusvabaduse. Mitte kohe ei 
avaldanud nad Bonaparte'*ilt saadud kompromiteeriva sisuga dokumenti, vaid koondasid 
Pariisi eriti ustavad diviisid ning jäid ootama kindral Augereau'd, kelle Bonaparte oli kiires 
korras lähetanud Itaaliast Pariisi direktoritele appi. Peale selle lubas Bonaparte saata asja 
Itaalias rekvireeritud rahast kolm miljonit franki kullas Direktooriumi rahaliste vahendite 
tugevdamiseks eelseisval kriitilisel momendil. 

18. früktidooril (4. septembril 1797. aastal) kell 3 öösel käskis Barras areteerida kaks 
oma mõõdukusega kahtlust äratanud direktorit; Barthelemy tabati, kuid Carnot pääses 
põgenema. Algasid massilised rojalistide areteerimised, Viiesaja Nõukogu ja Vanemate 
Nõukogu puhastamine. Areteerimistele järgnes ilma kohtuotsuseta väljasaatmine 


Guajaanasse (kust hiljem üsna vähesed tagasi pöördusid), rojalismis kahtlustatud 
ajalehtede sulgemine, massilised vahistamised Pariisis ja provintsis. Juba 18. früktidoori 
köidikul ilutsesid kõikjal hiiglasuured plakatid: need olid trükitud dokumendid, mille 
originaalid Bonaparte, nagu öeldud, oli omal ajal toimetanud Barrasi kätte. Ka Viiesaja 
Nõukogu esimees Pichegru tabati ning saadeti Guajaanasse. Mingit vastupanu see 18. 
früktidoori riigipööre ei kohanud. Plebeide massid vihkasid rojalismi veel rohkem kui 
Direktooriumi, nad tundsid avalikult rõõmu löögi üle, mis lõi kauaks reast välja 
Bourbonide dünastia vanad poolehoidjad. «Rikkad sektsioonid» aga seekord tänavale ei 
ilmunud, neil oli alles hästi meeles hirmus vandemjääri-õppetund, mille neile 1795. aastal 
oli kahurväe abil andnud kindral Bonaparte. 

Direktoorium võitis, vabariik oli päästetud, ja võidukas kindral Bonaparte õnnitles oma 
kaugest Itaalia sõjalaagrist palavalt Direktooriumi (kelle ta kaks aastat hiljem kukutas) 
vabariigi päästmise eest (mille ta seitse aastat hiljem hävitas). 


IV 


Bonaparte'i rahuldasid 18. früktidoori siindmused veel teisestki küljest. Austerlastega juba 
1797. aasta mais sõlmitud Leobeni vaherahu jäigi vaherahuks. Suvel hakkas 

Austria valitsus äkki ilmutama reipuse tunnuseid ning peaaegu ähvardama, ja Bonaparte 
teadis hästi, milles asi seisneb. Nagu kogu monarhistlik Euroopagi, jälgis ka Austria hinge 
kinni pidades sündmusi, mis olid lõkkele löönud Pariisis. Itaalias oodati päevast päeva 
Direktooriumi ja vabariigi kukutamist, Bourbonide võimu taastamist ning sellega seoses ka 
kõigi Prantsuse vallutuste likvideerimist. Rojalistide purustamine ja Pichegru reetmise 
avalik paljastamine 18. früktidooril tegi nüd kõigile neile unistustele lõpu. 
Kindral Bonaparte hakkas järsult kiirustama rahulepingu sõlmimisega. Austriast saadeti 
Bonaparte'iga läbirääkimisi pidama vilunud diplomaat Cobenzl. Ent siin leidis kirves kivi. 
Pikkade ja raskete läbirääkimiste ajal kurtis Cobenzl oma valitsusele, et harva võib kohata 
«sellist protsessijat ja südametunnistuseta inimest» nagu kindral Bonaparte. Siin tulid veel 
enam kui kunagi varem ilmsiks Bonaparte'*i diplomaadivõimed, mis tolle ajastu paljude 
allikate arvamuse järgi võrdusid tema sõjalise geniaalsusega. Ainult kord sattus ta ühte 
neist raevuhoogudest, mis hiljem, kui ta ennast tundis j uba Euroopa valitsejana, muutusid 
üsna sagedasteks, sel ajal aga olid alles uudiseks. «Teie impeerium on vana kõlvatu naine, 
kes on harjunud sellega, et kõik tema kallal vägivalda tarvitavad ... Te unustate, et 
Prantsusmaa võitis, teie aga olete võidetud... Te unustate, et te peate siin minuga läbirää- 
kimisi sissepiiratuna minu grenaderidest...» karjus Bonaparte meeletult. Ta paiskas ümber 
lauakese, millel oli Vene keisrinna Katariina poolt Austria diplomaadile kingitud 
kallihinnaline portselanist kohviserviis, mille Cobenzl oli endaga kaasa toonud. Serviis 
purunes kududeks. «Ta käitus nagu hullumeelne, » raporteeris sellest Cobenzl. 17. oktoobril 
1797. aastal kirjutati Campoformio külas lõpuks alla rahulepingule Prantsuse vabariigi ja 
Austria keisririigi vahel. 
Bonaparte saavutas peaaegu kõik, millele ta pretendeeris niihästi Itaalias, kus ta võitis, kui 
ka Saksamaal, kus austerlased polnud Prantsuse kindralite poolt veel sugugi võidetud. 
Vastavalt Bonaparte'*i soovile oli Veneetsia kom-pensatsiooniks Austriale selle 
järeleandmiste eest Reini ääres. 
Pariisis võeti rahuteade vastu tormiliste juubeldustega. Riigis loodeti näha kaubanduse ja 
tööstuse elavnemist. 

Geniaalse väejuhi nimi oli kõigi suus. Kõik mõistsid, et sõja, mille olid kaotanud teised 
kindralid Reini ääres, võitis ainuüksi Bonaparte Itaalias, ja et sellega oli päästetud ka 
Rein. Lõputult ülistati võidukat kindralit ja Itaalia vallutajat ametlikes, poolametlikes 


ning eriväljaannetes ja suusõnal. «Oo, võimsaim Vabaduse Vaim! Üksnes sina võisid 
sünnitada. .. Itaalia armee, sünnitada Bonaparte'i! Õnnelik Prantsusmaa!» hüüdis 
oma kõnes üks vabariigi direktoritest Larevelliere-Lepeaux. 

Vahepeal lõpetas Bonaparte kiiruga uue Tsisalpiini vasallvabariigi organiseerimise, 
millega ühendati vallutatud maid (ennekõike Lombardia). Tema vallutuste teine osa 
liideti vahetult Prantsusmaaga. Lõpuks kolmas osa (näiteks Rooma) jäeti ajutiselt oma 
endistele valitsejatele, kes pidid faktiliselt alluma Prantsusmaale. Bonaparte 
organiseeris Tsisalpiini vabariigi nii, et kuigi näilikult eksisteeris elanikkonna 
varakatest esindajatest koosnev Nõuandev Kogu, pidi kogu tegelik võim kuuluma 
Prantsuse okupatsioonivõimudele ja Pariisist saadetud komissarile. Traditsioonilisse 
fraseoloogiasse rahvaste vabastamisest, vennasvabariikidest jne. suhtus ta kõige 
varjamatuma põlgusega. Ta ei uskunud põrmugi, et Itaalias leidub vähegi 
märkimisväärne hulk inimesi, kes oleksid tundnud sellist vaimustust vabadusest, 
millest ta ise oma üleskutsetes vallutatud maade elanikkonnale kõneles. 

Mööda Euroopat levis ametlik versioon sellest, kuidas suur Itaalia rahvas heidab 
enesest ebausu ja rõhumise kauase ikke ning loendamatud rahvamassid haaravad rel- 
vad, et abistada vabastajaid — prantslasi, tegelikult aga — mitte publiku jaoks, vaid 
Direktooriumile — teatas Bonaparte hoopis usalduslikumalt: «Te kujutlete, et vabadus 
viib selle lodeva, ebauskliku, pelgliku ja puikleva rahva suurtele tegudele .. . Minu 
armees ei ole ainsatki itaallast, välja arvatud poolteist tuhat tänavalt kokkukorja-tud 
logardit, kes tegelevad riisumisega ning pole millekski kõlvulised ...» Edasi ütleb ta, 
et üksnes oskusega ja «karmide abinõudega» võib Itaaliat vaos hoida. Itaallastele aga 
oli juba antud võimalus tundma õppida, mida ta nimelt mõtleb karmide abinõude all. 
Ta õiendas julmalt arveid Binasco linna elanikega, Pavia linna ja mõnede küladega, 
mille läheduses oli leitud üksikuid tapetud prantslasi. 

Kõigil neil juhtudel rakendati Napoleoni täiesti plaani- 

pärast poliitikat, millest ta alati kinni pidas: vältida eesmärgitut kärmust, kuid teostada 
täiesti halastamatut massiterrorit, kui seda on vaja vallutatud maa alistamiseks. Ta 
hävitas vallutatud Itaalias igasugused olemasolevad feodaalõiguse jäljed, kirikult ja 
kloostritelt võttis ta õiguse sisse nõuda mõningaid makse. Itaalias viibis ta poolteist 
aastat (1796. aasta kevadest kuni 1797. aasta hilissiigiseni). Selle aja jooksul jõudis ta 
kehtestada mõned seadusesätted, mis pidid Põhja-Itaalia sotsiaal-juriidilise korra 
lähendama sellele, mille kodanlus oli jõudnud välja töötada Prantsusmaal. Seevastu 
ekspluateeris ta hoolikalt ja täpselt kõiki Itaalia maid, kus ta viibis, palju miljoneid 
kullas saatis ta Direktooriumile Pariisi ja seejärel ka sadu paremaid kunstiteoseid 
Itaalia muuseumidest ja kunstigaleriidest. Ei unustanud ta ka isiklikult ennast ega oma 
kindraleid: nad pöördusid sõjaretkelt tagasi rikaste inimestena. Ekspluateerides 
halastamatult Itaaliat, mõistis ta siiski, et kui arad itaallased oleksidki (tema arvates), 
pole neil mingit põhjust armastada prantslasi (kelle armeed just nemad kogu aeg omal 
kulul ülal pidasid) ja ka nende pikameelelisusele võib tulla ootamatu lõpp. Tähendab, 
sõjalise terroriga ähvardamine on peamine, mis võib neile mõju avaldada vallutajale 
soovitavas vaimus. 

Ta ei tahtnud veel vallutatud maalt lahkuda, kuid Direktoorium kutsus ta lahkesti, kuid 
samal ajal tungivalt pärast Campoformiot Pariisi. Direktoorium määras ta nüiid armee 
ülemjuhatajaks, kes pidi tegevusse astuma Inglismaa vastu. Bonaparte aimas juba 
ammu, et Direktoorium hakkas teda pisut kartma. «Nad kadestavad mind, ma tean seda, 
kuigi nad suitsetavad mu nina ees viirukit; aga ma ei lase ennast ninapidi vedada. Nad 
kiirustasid minu määramisega Inglismaa vastu suunatava armee kindraliks, et mind ära 
kutsuda Itaaliast, kus ma olen pigemini valitseja kui kindral, » nii hindas ta enda mää- 
ramist usaldusväärsetes vestlustes. 

7. detsembril 1797 jõudis ta Pariisi ja 10. detsembril korraldas täies koosseisus 


kohaleilmunud Direktoorium talle Luksemburgi palees triumfaalse vastuvõtu.. Tohutu 
rahvamura oli kogunenud palee juurde, tormiliste hüiiete ja kiiduavaldustega tervitati 
lossi juurde jõudnud Napoleoni. Ei kõned, millega teda vastu võtsid Direktooriumi 
esimees Barras ja teised Direktooriumi liikmed ning 

kaval, teistest ettenägelikuni, tark ja müüdav välisminister Talleyrand, teised kõrged 
ametiisikud, aga ka rahvamurru vaimustatud ülistushüiided väljakult ei üllatanud sugugi 
kahekümne kaheksa aastast kindralit. Ta võttis kõike seda nagu ärateenitut vastu väliselt 
täiesti rahulikuna. Südames ei hinnanud ta kunagi kuigi kõrgelt rahvajõugu 
vaimustusavaldusi. «Rahvas oleks minu ümber kokku jooksnud samasuguse nobedusega, 
kui mind oleks viidud tapalavale, » lausus ta pärast neid ovatsioone (muidugi mitte kõigi 
kuuldes). 

Vaevalt Pariisi jõudnud, hakkas Bonaparte Direktooriumi kaudu ellu viima uue suure sõja 
projekti. Kindralina, kes oli määratud teostama Inglismaa vastu suunatud sõjalisi 
operatsioone, jõudis ta otsusele, et leidub koht, kust võib palju edukamalt inglasi 
ähvardada kui La Manche'i kaudu, sest seal on nende laevastik Prantsusmaa omast 
tugevam. Ta tegi ettepaneku vallutada Egiptus ning luua idas lähtealad ja platsdarmid, mis 
ähvardaksid tulevikus Inglise ülemvõimu Indias. 

Kas ta pole hullunud? — küsisid eneselt paljud Euroopas, kui oldi 1798. aasta suvel 
toimunust teada saanud, sest 1798. aasta kevadel Direktooriumi koosolekutel oli 
Bonaparte'i uut plaani ja selle läbiarutamist ümbritsenud saladuskate. 

See aga, mis tavalisele mõistusele tundus fantastilise avantüürina, oli tegelikult tihedasti 
seotud mitte üksnes revolutsioonilise, vaid ka revolutsioonieelse Prantsuse kodanluse 
teatavate igivanade püüdlustega. Bonaparte'*i plaan kiideti heaks. 


KOLMAS PEATÜKK 
Egiptuse vallutamine ja sõjaretk Süürlasse 1793—1799 


IT 


Napoleoni ajaloolises karjääris on tema Egiptuse-sõjakäik teine suur sõda. See vallutusretk 
etendab eriti tähtsat osa ning sellele katsele kuulub Prantsusmaa koloniaal-vallutuste 
ajaloos samuti täiesti erakorraline koht. 

Marseille' ja kogu Lõuna-Prantsusmaa kodanlus pidas ammust ajast laialdasi ja 
Prantsuse kaubandusele ning tööstusele äärmiselt kasulikke suhteid Levandi maadega, s. t. 
Baikani poolsaare ranniku, Süüria ja Egiptuse kui ka Vähemere idaosa saarestiku — 
Arhipelaagiga. Samuti oli kõigi nende Prantsuse kodanluse kihtide ammuseks 
püüdluseks Prantsusmaa poliitilise seisundi kindlustamine neis tulusates, kuid üsna korratult 
valitsetavais maades, kus kaubandus vajas alatist kaitset ja jõuprestiiži, mille kaupmees 
saaks häda korral enesele appi kutsuda. XVIII sajandi lõpuks kasvas ahvatlevate kirjelduste 
hulk loodusvarade kohta Süürias ja Egiptuses, kus oleks hea soetada asumaid ja 
Jaktooriaid. Prantsusmaa diplomaatia heitis ammugi silma nendele Türgi poolt pealtnäha 
nõrgalt valvatud Levandi maadele, mis kuulusid Konstantinoopoli sultanile, Ottomani 
Portale, nagu nimetati tollal Türgi valitsust. Ammust ajast vaatasid Prantsuse 
valitsevad ringkonnad samuti Vähemerest ja Punasest merest ümbritsetud Egiptusele kui 
punktile, mille kaudu võib ohustada kaubanduslike ja poliitiliste võistlejate huve Indias ja 
Indoneesias. Juba kuulus filosoof Leibniz tegi omal ajal 

Louis XIV-le ettekande, milles ta soovitas Prantsuse 

kuningale vallutada Egiptus, et sellega kahjustada hollandlaste seisundit kogu Idas. 


Nüüd, XVIII sajandi lõpul, polnud peavastasteks mitte hollandlased, vaid inglased, ja 
eeltoodu põhjal muutub arusaadavaks, et Prantsuse poliitika juhid ei vaadanud 
Bonaparte'ile hoopiski nagu hullumeelsele, kui ta esitas neile kallaletungiplaani Egip- 
tusele, ega imestunud sugugi, kui külm, ettevaatlik ja skeptiline välisminister Talleyrand 
hakkas seda plaani kõige otsustavamal viisil toetama. 

Kohe pärast Veneetsia vallutamist käskis Bonaparte ühel alluvatest kindralitest hõivata 
Joonia saared ja rääkis juba siis sellest anastusest kui ühest detailist Egiptuse 
vallutamisel. Meil on ka veel ümberliikkamatuid andmeid, mis näitavad, et kogu esimese 
Itaalia-sõjakäigu ajal ei lakanud ta mõtlemast Egiptusele. Juba 1797. aasta augustis 
kirjutas ta oma laagrist Pariisi: «Pole enam kaugel aeg, kus me tunneme, et Inglismaa 
tõeliseks purustamiseks tuleb saada Egiptuse peremeheks.» Kasutades iga vaba minutit, 
luges ta kogu Itaalia-sõjakäigu ajal nagu alati palju ja ahnelt, ning me teame, et ta tellis 
endale ja luges läbi Volney raamatu Egiptusest ning veel mitu samateemalist teost. 
Vallutanud Joonia saared, hindas ta neid nii kõrgelt, et kirjutas Direktooriumile: kui ta 
peaks tegema valiku, siis oleks parem loobuda asja vallutatud Itaaliast, kui Joonia 
saartest. Samal ajal kui lõplik rahu oli austerlastega alles sõlmimata, soovitas ta 
tungivalt vallutada Malta saar. Kõik need baasid Vähemere saartel olid talle vajalikud 
tulevase kallaletungi organiseerimiseks Egiptusele. 

Nüüd, pärast Campoformiot, kui Austria oli vähemalt ajutiselt rivist välja löödud ja 
peavaenlaseks oli jäänud Inglismaa, ühendas Bonaparte kõik oma jõupingutused, et 
veenda Direktooriumi andma talle laevastik ja armee Egiptuse vallutamiseks. Teda oli 
alati ahvatlenud Ida, ja sel perioodil tema elus köitis tema kujutlusvõimet pigemini 
Makedoonia Aleksander kui Caesar, Karl Suur või keegi teine ajaloolistest kangelastest. 
Veidi hiljem, rännates juba Egiptuse kõrbetes, avaldas ta poolnaljatades oma 
kaaslastele kahetsust, et ta on siia maailma sündinud liiga hilja ega või ennast 
Makedoonia Aleksandri kombel — viimane aga oli omal ajal samuti Egiptuse vallutanud 
— kuulutada jumalaks või jumalapojaks. Ning juba 

päris tõsiselt lisas ta, et Euroopa on väike, ja tõeliselt suuri üritusi võib kõige 
paremini korda saata idamaadel. See tema sisemine kiindumus vastas kõige paremini 
sellele, mis sel momendil oli vajalik tema edasiseks poliitiliseks kar j aariks. Tegelikult 
oli asi nii: alates teatavast unetust ööst Itaalias, millal ta otsustas, et ta ei tarvitse alati 
võite saavutada Direktooriumi jaoks, võttis ta kursi ülemvõimu haaramise suunas. «Ma 
ei oska enam kuulekas olla,» lausus ta oma staabis avalikult, kui ta pidas rahu- 
läbirääkimisi austerlastega ja Pariisist saabusid teda ärri-tavad direktiivid. Kuid 
Direktooriumi ei saanud kukutada otsekohe, s. 0. 1797/98. aasta talvel või 1798. aasta 
kevadel. Vili polnud veel küps, ja kuigi Napoleon oli tol ajal juba kaotanud oskuse olla 
kuulekas, ei olnud ta veel kaotanud võimet kannatlikult ara oodata sobivat silmapilku. 
Direktoorium ei olnud ennast veel küllalt kompromiteerinud. Bonaparte aga polnud 
veel vajalikul määral muutunud kogu sõjaväe lemmikuks ja ebajumalaks, kuigi ta 
võis täiesti kindel olla nende diviiside peale, kes tema juhtimisel olid sõdinud Itaalias. 
Kuidas siis paremini ära kasutada seda ooteaega, kui mitte uueks vallutamiseks, 
uuteks hiilgavateks kangelastegudeks vaaraode ja püramiidide maal, käies 
Makedoonia Aleksandri jälgedes, ähvardades vihatud Inglismaa valdusi Indias? 
Selles ürituses osutus talle ülimalt väärtuslikuks Talleyrand"! toetus. Vaevalt võib üldse 
rääkida Talleyrand'! «veendumustest». Kuid Talleyrand pooldas vastuvaidlematult seda 
võimalust luua Egiptuses rikas, õitsev ja majanduslikult kasulik Prantsuse koloonia. Ta 
oli selle kohta pidanud Akadeemias referaadi veel enne seda, kui sai kuulda 
Bonaparte'i kavatsustest. Antud juhul oli karjeristlikel kaalutlustel vabariigi teenistusse 
astunud aristokraat Talleyrand Levandi kaubandusest eriti huvitatud klassi — 
Prantsuse kaupmeeskonna püüdluste väljendajaks. Sellele lisandus nüiid veel iiks 
Talleyrand'i soov — võita enda poole Bonaparte, kelles selle diplomaadi kaval mõistus 


nägi enne kõiki tulevast Prantsusmaa valitsejat ja kindlaimat jakobiinide kägistajat. 
Bonaparte'il ja Talleyrand'il ei tulnudki eriti palju vaeva näha, et veenda Direktooriumi 
raha, sõdurite ja laevastiku andmiseks selle kauge ning ohtliku ürituse jaoks. Esiteks (ja 
see on kõige tähtsam) nägi Direktoorium juba varem märgitud üldmajanduslikel ja eriti 
sõjalis- 

poliitilistel põhjustel selles vallutuses samuti käsu ja mõtet, teiseks aga (see oli võrratult 
vähem oluline) võis keegi direktoritest (näiteks Barras) tõepoolest sellest kavatsetud kaugest 
ja ohtlikust ekspeditsioonist loota mõningat kasu just sellepärast, et see ekspeditsioon oli nii 
kauge ja nii ohtlik. .. Bonaparte'i ootamatu, kolossaalne ja kärarikas populaarsus tegi neile 
juba ammugi muret; seda, et ta oli «unustanud sõnakuulmise», teadis Direktoorium 
paremini kui keegi teine: sõlmis ju Bonaparte Campoformio rahu sellisel kujul, nagu tema 
seda tahtis, ega hoolinud Direktooriumi mõnedest otsestest soovidest. 10. detsembril 1797. 
aastal talle korraldatud auavalduste puhul ei käitunud ta noore sõjaväelasena, kes võtab 
erutatud tänutundega vastu kiituse isamaalt, vaid kui Vana-Rooma imperaator, kellele 
lipitsev senat pärast õnnestunud sõjaretke korraldab triumfi: ta oli jahe, peaaegu sünge ja 
sõnakehv ning reageeris kõigele toimuvale nagu endastmõistetavale ja tavalisele. 
Ühesõnaga, kõik tema maneerid andsid samuti tõuget häirivatele mõtetele. Asugu teele 
Egiptusesse: tuleb tagasi — on hea, ei tule — mis sellest, Barras ja tema kaaslased olid 
juba ette valmis seda kaotust nurinata taluma. Ekspeditsiooni küsimus oli otsustatud. 
Ülemjuhatajaks määrati kindral Bonaparte. See toimus 5. märtsil 1798. aastal. 
Viivitamatult algasid ülemjuhataja energilised ettevalmistused ekspeditsiooniks, laevade 
ülevaatus ja sõdurite valimine ekspeditsioonikorpuse jaoks. Veel enam kui Itaalia-sõjakäigu 
algul ilmnes siin Napoleoni võime algatades grandioosseid ning raskeid üritusi jälgida 
terava pilguga ka kõiki pisiasju. Need pisiasjad aga ei viinud teda kunagi segadusse ega 
pannud pead kaotama, ta märkas üheaegselt nii puid kui ka metsa ning isegi peaaegu iga 
oksa igal puul. Inspekteerides rannikuid ja laevastikku, formeerides oma 
ekspeditsioonikorpust, jälgides tähelepanelikult kõiki maailmapoliitika võnkeid ja kõiki 
kuuldusi Nelsoni eskaadri liikumise kohta, mis võis ta ülesõidu ajal uputada, kuid esialgu 
ristles Prantsuse ranniku lähedal, valis Bonaparte samal ajal peaaegu ükshaaval välja 
sõdureid Egiptuse jaoks nende hulgast, kellega ta oli koos sõdinud Itaalias. Tohutut hulka 
sõdureid tundis ta isiklikult, ta üllatas oma erakordse mäluga oma ümbritsejaid alati ka 
hiljemgi. Ta teadis, et see sõdur on küll vapper ja vastupidav, kuid joodik, too on üsna tark 
ja taibukas, kuid väsib 

kiiresti, sest tal on song. Hiljem valis ta hästi mitte üksnes marssaleid, vaid ka kapraleid 
ning tal õnnestus niisama hästi reameeste valik, kui see oli vajalik. Egiptuse-, sõjakäiguks, 
sõjaks kõrvetava päikese all, kus temperatuur tõusis 50 kraadini ja ületas selle, kus tuli 
läbida ääretuid veeta ja varjuta liivakõrbeid, oli vaja just kõige vastupidavamaid 
sõdureid. 19. mail 1798 oli kõik valmis: Bonaparte'i laevastik purjetas Toulonist merele. 
Umbes kolm-sada viiskümmend suurt ja väikest laeva ning praami, millel asus 30 000-line 
armee koos kahurväega, pidi pikuti läbima peaaegu kogu Vahemere ja tal tuli vältida 
kohtumist Nelsoni eskaadriga, kes oleks võinud nad kahuritulega hävitada ja uputada. 
Kogu Euroopa teadis, et valmistutakse mingiks mere-ekspeditsiooniks. Inglismaal oli väga 
hästi teada, et kõigis Lõuna-Prantsusmaa sadamates käib kibe töö, et sinna saabuvad 
pidevalt sõjaväeüksused, et ekspeditsiooni etteotsa asub kindral Bonaparte ning et see 
määramine ise näitab ürituse kogu tähtsust. Kuid kuhu ekspeditsioon suundub? Bonaparte 
laskis üsna osavasti lendu kuulujutu, et ta kavatseb läbida Gibraltari, purjetada ümber 
Hispaania ja teha seejärel katset maabuda Iirimaal. See kuuldus jõudis Nelsonini ning viis 
ta eksiteele: ta varitses Napoleoni Gibraltari juures, kuna aga Prantsuse laevastik väljus 
sadamast ning võttis kursi otse itta, Malta saare poole. 


Malta saar kuulus juba XVI sajandist Malta Rüütliordule. Kindral Bonaparte jõudis saare 
juurde, nõudis selle alistumist ning kuulutas pärast oma eesmärgi saavutamist Malta 
saare Prantsuse vabariigi valduseks. Pärast mõnepäevast peatust saarel purjetas ta 
edasi Egiptusse. Malta saar asub umbes poolel teel, ta jõudis saare juurde 10. juunil, 19. 
juunil aga jätkas juba teekonda. Tänu pärituulele jõudis Bonaparte juba 30. juunil kogu 
oma armeega Egiptuse rannikule Aleksandria linna lähedal. Aega viitmata hakkas ta 
maabuma. Seisukord oli ohtlik: otsekohe pärast saabumist saita Aleksandrias teada, et 
täpselt 48 tundi enne tema tulekut oli Aleksandria reidile ilmunud Inglise eskaader ja 
pärinud andmeid Bonaparte'i kohta (seal polnud temast vähimatki aimu). Selgus, et kui 
Nelson oli kuulda saanud Malta saare vallutamisest prantslaste poolt ja veendunud 
selles, et Bonaparte oli teda petnud, kihutas ta täispurjes Egiptusse, et takistada prantslaste 
maabumist ning lasta Prantsuse laevastik 

põhja veel avamerel. Kuid tema liigne kiirustamine ja Briti laevastiku suur käigukiirus ei 
tulnud talle käsuks, taibanud algul õigesti, et Bonaparte liikus Malta saare juurest Egiptuse 
suunas, sattus ta uuesti segadusse, kui talle Aleksandrias teatati, et seal pole Bonaparte'ist 
kuuldagi olnud. Jõudnud arvamusele, et kui prantslasi pole Egiptuses, siis ei ole neil enam 
kuhugi mujale purjetada peale Konstantinoopoli, kihutaski Nelson sinna. 

See Nelsoni vigade ja juhuslikkuste ahel päästis Prantsuse ekspeditsiooni. Et Nelson võis iga 
hetk tagasi pöörduda, maabuti suure kiirusega. 2. juulil kell üks öösel oli kogu sõjavägi 
maale viidud. 


II 


Sattunud oma stiihiasse koos ustavate sõduritega, ei kartnud Bonaparte enam midagi. 
Viivitamatult suunas ta oma armee Aleksandria peale (dessandi tegi ta Marabu kaluriasulas, 
mõned kilomeetrid linnast eemal). 

Egiptus kuulus Türgi sultani valduste hulka, kuid tegelikult valitses tema üle hästirelvastatud 
Jeodaalratsaväe juhtiv ladvik. Ratsaväelasi nimetati mamelukkideks, nende ülemaid aga, 
kellele kuulusid parimad maad Egiptuses — beideks-mamelukkideks. See sõjalis-feodaalne 
aristokraatia maksis Konstantinoopoli sultanile teatavat andamit ja tunnistas tema 
ülemvõimu, kuid sõltus temast tegelikult äärmiselt vähe. 

Elanikkonna põhikoosseis — araablased — tegeles kaubandusega (nende hulgas oli 
varakaid ja isegi rikkaid kaupmehi), käsitööga, karavaniveoga ja põllutööga. Kõige 
halvemas ja põlatumas seisundis olid koptid, enne araablasi maad asustanud hõimude 
järeltulijad. Neid tunti fellahite (talupoegade) üldnimetuse all. Kuid fellahiteks nimetati ka 
araabia päritoluga vaesunud talupoegi. Nad töötasid sulastena, mustatöölistena ja 
kaameliajajatena, mõned aga väike-rändkaupmeestena. 

Ehkki maa kuulus sultanile, tegi seda maad vallutama tulnud Bonaparte kogu aeg näo, nagu 
ei sõdikski ta Türgi sultaniga, vaid, vastupidi, sultani ja tema vahel valitseb sügav rahu ning 
sõprus. Ta olevat tulnud selleks, et vabastada araablased (kopte ta ei nimetanud) beide- 


mamelukkide ikke alt, kes oma kurnavate maksude ja julmusega 

rõhuvad elanikkonda. Ta liikus edasi Aleksandria suunas ning vallutas selle pärast 
mõnetunnilist tulevahetust. Marssinud sisse sellesse suurde ning tollal üsna rikkasse linna, 
kordas ta oma väljamõeldist mamelukkidest vabastamisest ning hakkas kohe kehtestama 
kauakestvat Prantsuse ülemvõimu. Ta püüdis araablastele igati kinnitada oma lugupidamist 
koraani ja muhamedi usu vastu, kuid soovitas neil täielikult alistuda, ähvardades vastasel 
korral tarvitusele võtta karmid abinõud. 

Pärast mõnepäevast Aleksandrias viibimist liikus Bonaparte lõuna poole, tungides 
sügavamale kõrbesse. Tema sõjavägi kannatas veepuuduse all: külade elanikkond jättis 


paanikas oma majad maha ja mürgitas ning rüvetas põgenedes kaevud. Mamelukid 
taganesid aeglaselt, häirides prantslasi aeg-ajalt äkkriinnakutega, ja põgenesid seejärel 
oma suurepärastel hobustel tagaajajate eest. 

20. juulil 1798 kohtus Bonaparte viimaks püramiidide lähedal mamelukkide peajõududega. 
«Sõdurid! Nelikiimmend sajandit vaatavad täna teie peale nendelt piiramiididelt!» lausus 
Napoleon, pöördudes oma armee poole enne lahingu algust. Lahing toimus Embaba asula ja 
püramiidide vahel. Mamelukid said täielikult lüüa, nad jätsid maha osa oma kahurväest 
(40 kahurit) ja põgenesid lõuna poole. Mitu tuhat inimest jäi langenutena lahinguväljale. 
Kohe pärast seda võitu marssis Bonaparte sisse Kairosse, teise kahest suurest Egiptuse 
linnast. Hirmutatud elanikkond võttis vallutaja vaikides vastu, ta polnud Bonaparte'ist 
midagi kuulnud ning isegi ei suutnud ka nüüd aimata, kes too õieti on, miks ta tuli ja 
kellega ta sõdib. 

Kairos, mis oli Aleksandriast rikkam, leidis Bonaparte suurel hulgal toidutagavarasid. 
Armee puhkas pärast raskeid päevamarsse. Tõsi, oli ebameeldiv, et elanikud olid liialt ara 
hirmutatud. Kindral Bonaparte avaldas isegi eriiileskutse, mis oli tõlgitud kohalikku keelde 
ja kus ta kutsus elanikke üles rahunema. Et ta aga samaaegselt käskis karistusabinõuna 
rüüstata ja maha põletada Kairo lähedal asuva Alkami küla, mille elanikke ta kahtlustas 
mõne sõduri tapmises, kasvas araablaste hirmutunne veelgi. Neid päevakäske andis 
Napoleon taolistel juhtudel kõhklematult niihästi Itaalias, Egiptuses kui ka mujal, kus tal 
hiljem tuli sõdida, ning ta tegi seda täiesti kindla arvestusega: tema sõjavägi pidi nägema, 
kui rängalt karistab 

nende ülem kõiki ja igaühte, kes julgeb tõsta kätt Prantsuse sõduri vastu. 

Seadnud enese Kairos sisse, asus ta valitsemisaparaati organiseerima. Jättes kõrvale 
üksikasjad, mis oleksid siin ebakohased, mainin vaid mõningaid iseloomustavamaid jooni: 
esiteks — igas linnas ja asulas peab võim olema koondatud Prantsuse garnisoni ülema 
kätte; teiseks peab selle ülema juures asuma nõuandev «diivan», kelle koosseisu määrab 
sama ülem nimekamate ja varakamate kodanike hulgast; kolmandaks, muhamedi ususse 
tuleb suhtuda täieliku lugupidamisega, kusjuures mošeed ja vaimulik-kond on puutumatud; 
neljandaks, Kairos, ülemjuhataja enese juures, peab olema niihästi Kairo linna kui ka pro- 
vintside esindajatest koosnev suur nõuandev organ. Andamite ja maksude kogumine tuleb 
korda seada, varustamine natuuras tuleb organiseerida nii, et see maa peab Prantsuse 
armeed ülal. Kohalikud ülemad koos oma nõuandvate organitega on kohustatud 
organiseerima rahuldava politseikorra, kaitsma kaubandust ja eraomandit. Kõik beide- 
mamelukkide poolt varem võetud maamaksud tühistatakse. Alistumatute ja sõda jätkavate 
ning lõunasse põgenenud beide mõisad lähevad Prantsuse riigikassale. 

Toetudes araabia kodanlusele ja araablastele-maaomanikele, püüdis Bonaparte ka siin 
nagu Itaaliaski teha lõppu feodaalsuhetele. See oli ka eriti sobiv, sest just mamelukid võtsid 
aktiivselt osa sõjalisest vastupanust. Kuid araabia kodanluse poolt ekspluateeritavaid 
fellaheid ei võtnud ta hoopiski kaitse alla. 

Kõik see pidi tugevdama tema kätte koondatud absoluutse sõjalise diktatuuri aluseid, mis 
omakorda kindlus-tas tema peolt loodud kodanlikku korda. Lõpuks tuleb märkida, et 
ususallivus ja lugupidamine koraani vastu, mida ta nii sihikindlalt proklameeris, olid 
niivõrd erakordseks uudsuseks, et Venemaa püha sinod esitas, nagu teada, 1807. aasta 
kevadel julge teesi Napoleoni identsuse kohta antikristuse «eelkäijaga» ja vihjas ühe 
argumendina Bonaparte'i käitumisele Egiptuses: sallivus muhamedi usu suhtes jm. 
Kehtestanud vallutatud maal uue poliitilise režiimi, hakkas Bonaparte valmistuma 
järgmiseks sõjakäiguks — sissetungiks Egiptusest Süüriasse. Prantsusmaalt kaasatoo-dud 
teadlasi otsustas ta Süüriasse mitte kaasa võtta, vaid jätta nad Egiptusse. Bonaparte ei 


avaldanud kunagi eriti 

sügavat lugupidamist oma kaasaja teadlaste geniaalsete uurimiste vastu, kuid ta oli väga 
hästi teadlik sellest, millist määratut käsu võib tuua teadlane, kui rakendada ta konkreetsete 
sõjaliste, poliitiliste või majanduslike ülesannete täitmisele. Sellest seisukohast lähtudes 
suhtus ta suure sümpaatia ja tähelepanuga oma ekspeditsioonile kaasavõetud õpetatud 
reisikaaslastesse. Isegi tema kuulus käsklus enne ühe lahingu algust mamelukkidega: «Eeslid 
ja teadlased viia keskele!» tähendas nimelt soovi tagada eelkõige sõjakäigus nii väärtuslike 
koormakandjate elajate kui ka teaduse esindajate julgeolek; mõnevõrra ootamatu sõnade 
kõrvutamine oli tingitud ainult tavalisest sõjaväelisest lakoonilisusest ja vajalikust käskluse 
lühidusest. Peab mainima, et Bonaparte'i sõjakäik etendas egüptoloogia ajaloos kolossaalset 
osa. Koos temaga saabusid teadlased, kes, võib öelda, esmakordselt avastasid teadusele selle 
inimkonna tsivilisatsiooni vanima maa. 


III 


Veel enne Süüria-sõjakäigu algust tuli Bonaparte*il korduvalt veenduda, et kaugeltki kõik 
araablased pole vaimustatud sellest «vabastamisest mamelukkide türannia alt», millest 
alatasa rääkis oma üleskutsetes vallutaja Prantsusmaalt. Lasknud käiku korralikult 
funktsioneeriva, kuid elanikkonnale ränga rekvisitsioonide ja maksustamise masina, olid 
prantslased toiduainetega küllaldaselt varustatud. Kõlisevat kulda saadi aga vähem. Selle 
muretsemiseks võeti tarvitusele teised abinõud. 

Bonaparte'*i poolt Aleksandria kindralkuberneriks jäetud kindral Kleber areteeris linna 
endise šeigi ja rikkaima mehe Sidi-Mohammed EI-Koraimi, süüdistades teda riigireetmises, 
kuigi selleks puudusid tõendid. EI-Koraim saadeti konvoi all Kairosse, kus talle teatati, et 
kui ta tahab oma elu päästa, tuleb tal maksta 300 000 franki kullas. Oma õnnetuseks osutus 
EI-Koraim fatalistiks: «Kui mulle on määratud surra nüüd, siis ei päästa mind mingi vägi ja 
järelikult annan ma oma piastrid ära kasutult; kui mulle aga pole määratud surra, siis 
milleks need ara anda?» Kindral Bonaparte käskis tal pea maha raiuda ja kanda seda 
mööda kõiki Kairo tänavaid järgmise sildiga varustatult: «Nii käristatakse tulevikus kõiki 
reetureid ja 

vandemurdjaid.» Kõigi otsingute kiuste jäi hukatud šeigi poolt peidetud raha leidmata. 
See-eest aga andsid mõned rikkad araablased kõik, mis neilt nõuti, ja varsti pärast El- 
Koraimi hukkamist koguti sel teel umbes 4 miljonit franki, mis laekus Prantsuse armee 
kassasse. Veel vähem peeti tseremooniast lugu lihtsamate inimeste suhtes. 1798. aasta 
oktoobri lõpul läks asi kuni ülestõusukatseni Kairos eneses. Mitmetele 
okupatsiooniarmee liikmetele tungiti avalikult kallale ning mõned neist tapeti. Ülestõus- 
nud kaitsesid end mitmeis kvartaleis kolm päeva. Mässu mahasurumine oli halastamatu. 
Peale ülestõusu enda mahasurumisel massiliselt tapetud araablaste ja fellahite hukati 
mitme päeva jooksul pärast mässu 12—30 inimest päevas. 

Kairo ülestõus leidis vastukaja ka ümberkaudsetes külades. Kuulda saanud esimesest 
ülestõusust, käskis kindral Bonaparte oma adjutandil Croisier'I sinna sõita, kogu 
suguharu ümber piirata, eranditult kõik mehed hävitada, naised ja lapsed aga tuua 
Kairosse ning nende majad põletada. See viidi täpselt täide. Palju lapsi ja naisi, kes 
pidid käima jalgsi, suri teel. Mõni tund pärast seda karistusekspeditsiooni ilmusid 
Kairo peaväljakule kottidega koormatud eeslid. Kotisuud avati ning väljakule veeresid 
ülestõusnud suguharu hukatud meeste pead. 

Pealtnägijate sõnade järgi avaldasid need metsikud abinõud elanikkonnale ajutiselt 
kohutavat mõju. 

Bonaparte'il tuli arvestada kahte vahepeal kujunenud ja temale äärmiselt ohtlikku 
asjaolu. Esiteks, juba üsna ammu (täpselt kuu aega pärast armee maabumist Egiptuses) 
leidis admiral Nelson lõpuks üles tol ajal Abukiris seisva Prantsuse eskaadri, ründas 
seda ning hävitas selle täielikult. Prantsuse admiral Brueys langes lahingus. Selle 


lahingu tagajärjel oli Egiptuses sõdivale armeele tee Prantsusmaale kauaks ajaks 
suletud. Teiseks otsustas Türgi valitsus mitte mingil juhul toetada Bonaparte'i poolt 
levitatud väljamõeldist, nagu ei sõdiks ta hoopiski mitte Ottomani Portaga, vaid 
käristaks ainult mamelukke Prantsuse kaupmeestele tehtud ülekohtu ja araablaste 
rõhumise pärast. Süüriasse saadeti Tiüirgi armee. Bonaparte liikus Egiptusest Süüriasse, 
türklastele vastu. Egiptuses tarvitusele võetud julmusi pidas ta parimaks meetodiks, et 
täiesti kindlustada tagala uue kauge sõjakäigu ajaks. Alaline veepuudus tegi sõjaretke 
Süüriasse eriti raskeks. 

Alates EL Arišist alistus linn linna järel Bonaparte'ile. Läinud üle Suessi maakitsuse, 
lähenes ta Jaffale ja piiras selle 4. märtsil 1799. aastal sisse. Kuid linn ei alistunud. 
Bonaparte käskis kuulutada Jaffa elanikkonnale, et kui linn vallutatakse tormijooksuga, siis 
hävitatakse kõik elanikud, vange ei võeta. Jaffa ei alistunud. 6. märtsil järgnes rünnak ja 
linna sissetunginud sõdurid hakkasid sõna tõsises mõttes hävitama kõiki, kes kätte sattusid. 
Majad ja kauplused anti sõduritele rüüstamiseks. Mõni aeg hiljem, kui tapmised ja 
riisumised hakkasid juba lõpule jõudma, kanti kindral Bonaparte'ile ette, et veel umbes 4000 
lahingus ellujäänud Türgi sõdurit täies relvastuses, päritolult enamikus arnaudid ja 
albaanlased, on end kindlustanud ühel laialdasel, igast küljest kaitstud maa-alal. Kui 
Prantsuse ohvitserid neile lähenesid ja alistumist nõudsid, ütlesid need sõdurid, et nad 
annavad alla üksnes siis, kui neile kingitakse elu, vastasel korral aga kaitsevad end viimse 
veretilgani. Prantsuse ohvitserid andsid lubaduse, et nad jäetakse vangi; türklased väljusid 
seepeale oma kindlustusest ning andsid relvad ara. Prantslased sulgesid vangid kuuridesse. 
Kindral Bonaparte sai väga vihaseks. Ta leidis, et türklased on ellu jäetud täiesti ilmaaegu. 
«Mida pean ma nüüd nendega peale hakkama?» kisendas ta. «Kust võtta toiduaineid, et 
neid toita?» Polnud ei laevu, et saata nad mere kaudu Jaffast Egiptusse, ega küllaldaselt 
vabu sõjaväeosi, et konvoeerida 4000 valitud tugevat sõdurit läbi kõikide Süüria ja Egiptuse 
kõrbete Aleksandriasse või Kairosse. Ent mitte kohe ei jäänud ta oma kohutavale otsusele 
peatuma. Ta kõhkles ja oli kahevahel kolm päeva. Kuid neljandal päeval pärast alistumist 
andis ta käsu kõik need vangid maha lasta. Neli tuhat sõjavangi viidi mererannikule ning 
lasti siin kuni viimseni maha. «Ei soovi kellelegi üle elada seda, mida meie — selle 
mahalaskmise pealtnägijad — läbi elasime,» ütleb üks Prantsuse ohvitseridest. 

Kohe pärast seda liikus Bonaparte edasi Acre'i kindluse ehk — nagu prantslased seda 
sageli nimetavad — Saint-Jean d'Acre'i suunas. Türklased nimetasid seda kindlust Akkaks. 
Eriti viivitada ei tohtinud: katk käis Prantsuse armee kannul, ja jääda Jaffasse, kus niihästi 
majades, tänavatel, katustel, keldrites kui ka aedades mädanesid tapetud elanike 
koristamata laibad, oli juba hügieeniliselt seisukohalt äärmiselt ohtlik. 

Acre'i piiramine kestis täpselt kaks kuud ning lõppes ebaõnnestumisega. Bonaparte'*il 
puudus piiramiskahurvägi; kindluse kaitsmist juhatas inglane Sidney Smith. Inglased 
vedasid mere kaudu juurde toidumoona ja relvi ning Türgi garnison oli rohkearvuline. 
Pärast mõningaid ebaõnnestunud rünnakuid, kus prantslased kaotasid 3000 meest, tuli 20. 
mail 1799 kindluse piiramine lõpetada. Tõsi, piiratavate kaotused olid veel suuremad. 
Pärast seda läksid prantslased Egiptusse tagasi. 

Siin tuleb märkida, et Napoleon omistas alati (kuni oma elupäevade lõpuni) sellele ebaedule 
mingi erilise, fataalse tähenduse. Acre'i kindlus oli selle maa äärmiseks, kõige 
idapoolsemaks punktiks, milleni tal oli määratud pääseda. Ta kavatses jääda Egiptusse 
pikemaks ajaks ja käskis oma inseneridel uurida muistseid jälgi, mis andsid tunnistust 
katsetest kaevata Suessi kanal, ning koostada selles osas tulevaste tööde plaan. Me teame, 
et ta kirjutas Mysore'i sultanile (India lõunaosas), kes samal ajal pidas sõda inglastega, 
lubades talle abi. Tal olid kokkulepete ja suhete arendamise kavad Pärsia šahhiga. 
Vastupanu avaldamine Acre'is, rahutuks tegevad kuuldused ülestõusudest Süüria külades, 


mis toimusid tagalas, EL Ariši ja Acre'i vahelisel maa-alal, kõige enam aga see, et ilma uute 
abivägedeta muutus kommunikatsioonide tohutu pikaksvenitamine võimatuks — tegi lõpu 
unistusele tema ülemvõimu kehtestamisest Süürias. 

Tagasitee oli veelgi raskem kui pealetung, sest oli juba kätte jõudnud mai lõpp ning lähenes 
juuni, millal kohutav palavus neis maakohtades tugevneb ning muutub vaevalt talutavaks. 
Bonaparte peatus lühikeseks ajaks, et käristada niisama julmalt nagu alati Süüria külasid 
seal, kus ta seda heaks arvas. 

On huvitav märkida, et kogu raske tagasitee vältel Süürlast Egiptusse jagas ülemjuhataja 
oma armeega kõiki selle sõjaretke raskusi ega lubanud endale kui ka oma kõrgematele 
ohvitseridele mingeid soodustusi. Katk surus üha rohkem peale. Katkuhaiged jäeti maha, 
kuid haavatud ja teised haiged toimetati edasi. Bonaparte käskis kõigil jalastuda ning 
hobused, kõik veokid ja sõidukid anda haigete ja haavatute veoks. Kui pärast seda 
korraldust tema ülemtallrneister, olles arvamusel, et ülemjuhatajale tuleb teha erand, küsis, 
missugune hobune temale jätta, sattus Bonaparte raevuhoogu, lõi küsijale ratsapiitsaga 
näkku ja 

karjus: «Kõigil tuleb jalgsi käia! Ma lähen esimesena! Kas te ei tea päevakäsku? Välja!» 
Selle ja taolise käitumise eest armastasid sõdurid teda veel enam kui tema võitude ja 
vallutuste pärast ning meenutasid vanas eas sageli Napoleoni. Ta teadis seda hästi ning ei 
kõhelnud sellistel juhtudel kunagi; ja keegi teda jälginuist ei võinud hiljem otsustada, millal 
oli siin tegemist impulsiivsete õilsate tunnetega, millal aga teeskluse ja varem läbimõelduga. 
Võis ka üheaegselt seostatud olla nii üks kui teine, nagu seda juhtub suurte näitlejatega. 
Näitekunstis aga oli Napoleon tõepoolest üsna kogenud, kuigi tema tegevuse koidikul 
Toulonis, Itaalias ja Egiptuses hakkasid seda omadust esialgu märkama vaid väga vähesed 
ning kõige teravapilgulisemad kõige lähemate hulgast. Tema lähikondlaste seas oli sel ajal 
aga vähe teravapilgulisi. 
14. juunil 1799 jõudis Bonaparte'*i armee Kairosse tagasi. Ent kuigi kauaks ei olnud 
määratud kui mitte kogu armeel, siis vähemalt selle ülemjuhatajal jääda maale, mille ta oli 
vallutanud ning alistanud. 
Bonaparte ei saanud Kairos õieti puhatagi, kui tuli sõnum, et Abukiri lähedal, sealsamas, 
kus aasta tagasi Nelson oli hävitanud Prantsuse laevastiku, on maale tulnud Türgi armee, 
mis on saadetud Egiptuse vabastamiseks sissetunginud prantslastest. Otsekohe väljus 
Bonaparte sõjaväega Kairost ning suundus põhja poole Niiluse delta juurde. 25. juulil 
ründas ta Türgi armeed ja purustas selle täielikult. Peaaegu kõik 15 000 türklast hävitati 
koha-peal. Napoleon andis käsu vange mitte võtta, vaid kõik vaenlase sõdurid hävitada. «See 
lahing oli üks suurepärasemaid, mis ma üldse olen näinud: kogu maale tulnud vaenlase 
armeest ei pääsenud ainuski inimene, » kirjutas Napoleon triumfeerivalt. Sellega tundusid 
Prantsusmaa valdused siin lähemateks aastateks täiesti kindlustatuina. Tühine osa türklasi 
päästis end Inglise laevadele. Meri oli endiselt inglaste võimuses, Egiptus aga oli kindlamini 
kui kunagi varem Bonaparte'*i käes. 
Siis aga tuli ootamatu sündmus, mida keegi ei osanud ette näha. Bonaparte, kes oli pikkade 
kuude jooksul Euroopaga igasuguse ühenduse kaotanud, sai juhuslikult kättesattunud 
ajalehest vapustavaid uudiseid: ta sai teada, et sel ajal, kui tema vallutas Egiptuse, olid 
Austria, Inglismaa, Venemaa ja Naapoli kuningriik alustanud uuesti 

sõda Prantsusmaa vastu, et Suvorov oli ilmunud Itaaliasse, purustanud prantslased, 
hävitanud Tsisalpiini vabariigi, läheneb Alpidele ja ähvardab Prantsusmaale sisse tungida. 
Prantsusmaal endas valitsevad röövimised, rahutused ja täielik korralagedus. Enamus 
vihkab Direktooriumi, see on nõrk ja pea kaotanud. «Nurjatud! Itaalia kaotatud! Kõik minu 
võitude vili kaotatud! Ma pean sõitma!» lausus ta, niipea kui oli lehe läbi lugenud. 

Otsus oli kohe tehtud. Ta andis armee ülemjuhatuse kindral Kleberile üle, käskis kiires 


korras suurima saladuskatte all korda seada neli laeva, paigutas neile umbes 300 tema 
enese poolt väljavalitud inimest ja asus 23. augustil 1799. aastal teele Prantsusmaale. Ta 
jättis Kleberile suure ja hästivarustatud armee, korralikult funktsioneeriva (tema enese 
poolt loodud) administratiiv- ja maksu-aparaadi ning hiiglasuure vallutatud maa vaikiva, 
alandliku, ärahirmutatud elanikkonnaga. 


NELJAS PEATÜKK 
Kaheksateistkümnes brümäär 
1799 


T 


Napoleon asus Egiptusest teele vankumatu ja kindla kavatsusega kukutada Direktoorium 
ning haarata riigis ülemvõim. See oli meeleheitlik üritus. Tungida kallale vabariigile, «teha 
lõpp revolutsioonile», mis algas Bastille' vallutamisega enam kui kümme aastat tagasi, jul- 
geda seda kõike teha isegi siis, kui su seljataga on Toulon, Vandemjäär, Itaalia ja Egiptus 
— see ettevõte oli äärmiselt ohtlik. Vaevalt oli Napoleon lahkunud vallutatud Egiptuse 
rannikult, kui algasidki need ohud. Nelikümmend seitse päeva kestnud teekonna ajal 
Prantsusmaale olid kokkupuutevõimalused Inglise laevastikuga väga reaalsed ja tundusid 
isegi vältimatutena. Neil kohutavail hetkil jäi pealtnägijate sõnade järgi rahulikuks üksnes 
Bonaparte, kes tegi kõik vajalikud korraldused tavalise energiaga. 1799. aasta 8. oktoobri 
hommikul randusid Napoleoni laevad Frejusi neeme juures, väikeses lahes Prantsusmaa 
lõunarannikul. Et aru saada, mis sündis kolmekümne päeva jooksul, s. 0. ajavahemikul 1799. 
aasta 8. oktoobrist, kui Bonaparte astus Prantsuse pinnale, kuni 9. novembrini, kui temast 
sai Prantsusmaa valitseja, peab mõne sõnaga selgitama olukorda, mis valitses riigis sel 
momendil, kui saadi teada, et Egiptuse vallutaja on tagasi jõudnud. 

Pärast V aasta (1797. a.) 18. früktidoori riigipööret ja Pichegru areteerimist tundus, et 
vabariigi direktor Barras ja tema kaaslased võisid kindlad olla neile jõududele, kes neid 
sellel päeval olid toetanud: 1) rahvusliku vara, 

kiriku ja emigrantide maade mahamüümise protsessis rikastunud uutele linna ja maa 
omanikeklassidele, kes rõhuvas enamuses kartsid Bourbonide tagasitulekut, kuid unistasid 
siiski kindla politseikorra ja tugeva keskvalit-suse kehtestamisest, ja 2) sõjaväele, töötava 
talurahvaga tihedalt seotud sõduritemassile, kes vihkas isegi vana dünastia ja feodalistliku 
monarhia taastamise mõtet ennast. 

Kuid kähe aasta jooksul, V aasta (1797. a.) 18. früktidoorist kuni 1799. aasta sügiseni, 
selgus, et Direktoorium on kaotanud igasuguse klassitoetuse. Suurkodanlus unistas 
diktaatorist, kaubanduse taaselustajast ja inimesest, kes kindlustab tööstuse arenemise, 
toob Prantsusmaale võiduka rahu ja tugeva sisekorra; väike- ja keskkodanlus ning 
ennekõike maad ostnud ja rikastunud talupoegkond soovis sama: diktaatoriks võis olla kes 
tahes, ainult mitte Bourbon. Pärast massilist relvade konfiskeerimist Pariisi töölistelt ja 
nende kallal 1795. aasta preriaalipäevadel toimepandud julmi terroriakte, Babeufi 
areteerimist ja hukkamist 1796. aastal, babuvistide maalt pagendamist 1797. aastal ja 
Direktooriumi kogu poliitikat, mis tervenisti oli suunatud suurkodanluse, eriti spekulantide 
ja riigivaraste huvide kaitsmisele, oli vahekord tööliste ja Direktooriumi vahel muutunud 
äärmiselt teravaks ning töötajail polnud vähimatki soovi kaitsta seesugust valitsust ükskõik 
missuguse vaenlase vastu, eriti veel siis, kui töölised ise pidid samal ajal pidevalt nälgima 
ja kannatama tööpuuduse ning elukalliduse tõusu all, needes ülesostjaid ja spekulante. Mis 
puutub mittekohalikesse ja küladest tulnud päevatöölistesse, siis oli neil vaid üks loosung: 
«Me tahame sellist režiimi, mille all saab süüa» (un regime oa l'on mänge). Seda lauset 


kuulsid Direktooriumi agendid Pariisi eeslinnades sageli ning kandsid sellest ette oma 
rahutuks muutunud ülemusele. 

Onma võimuloleku aastail oli Direktoorium selgesti näidanud, et ta ei olnud suuteline looma 
seda kindlat kodanlikku korda, mis oleks olnud lõplikult kodifitseeritud ja täielikult 
kehtestatud. Direktoorium ilmutas viimasel ajal oma nõrkust ka muus. Lyoni töösturite ja 
siidivabrikan-tide vaimustus Itaalia ja tema hiiglasliku toorsiiditootmise vallutamise puhul 
Bonaparte'*i poolt asendus nüüd pettumuse ja masendusega, kui Bonaparte'*i äraolekul 
ilmus Suvorov ja võttis 1799. aastal prantslastelt Itaalia. 

Samasugune pettumus haaras ka Prantsuse kodanluse teisi ringkondi, kui nad 1799. aastal 
nägid, et võitlus võimsa Euroopa koalitsiooni vastu muutub Prantsusmaale üha raskemaks, et 
miljonid kulda, mis Bonaparte aastail 1796 —1797 Itaaliast Pariisi oli saatnud, on suure- 
malt osalt läinud riigiametnike ja spekulantide tasku, kes varastasid riiki sama 
Direktooriumi mahitusel. Kohutav lüüasaamine, mille Suvorov oli tekitanud prantslastele 
Itaalias, Novi juures, Prantsuse ülemjuhataja Jouberfi surm selles lahingus, kõikide 
Prantsusmaa itaallastest «liitlaste» lahkulöömine ja Prantsusmaa piiride ohustamine — 
kõik see tõukas linna- ja maakodanluse massid lõplikult Direktooriumist eemale. 
Rääkimata veel armeest. Seal tuletati juba ammu meelde Egiptusse läinud. Bonaparte'i, 
sõdurid nurisesid avalikult, et kõikjal valitseva varastamise tagajärjel peavad nad nälgima, 
ja kordasid, et neid kulutatakse mõttetult tapatalgutesse. 

Alati söena tuha all hõõgunud rojalistlik liikumine Vendees muutus äkki elavaks. Suaanide 
juhid Georges Cadoudal, Frotte ja La Rochejaguelein ässitasid uuesti üles Bretagne'i ja 
Normandia. Mõnedes kohtades muutusid rojalistid isegi nii julgeks, et kisendasid mõnikord 
tänavail: «Elagu Suvorov! Maha vabariik!» Tuhandete kaupa hulkusid maad mööda ringi 
sõjaväekohustusest körvalehoidunud noormehed, kes olid sellepärast sunnitud oma 
kodukohast lahkuma. Elukallidus kasvas iga päevaga. Rahanduse, kaubanduse ja tööstuse 
üldise laostumise tõttu ning korratute ja lakkamatute rekvisitsioonide tagajärjel, millelt 
suurspekulandid ja ülesostjad said tohutuid kasumeid, kasvas elukallidus iga päevaga. 
Isegi siis, kui kindral Massena 1799. aasta sügisel purustas Šveitsis Zürichi juures kindral 
Korsakovi Vene armee ja keiser Paul kutsus teise Vene armee (Suvorovi oma) Venemaale 
tagasi, ei jätkunud Direktooriumile ka nendest edusammudest ning ta ei suutnud taastada 
oma prestiiži. 

Kui keegi oleks soovinud üsna lühidalt kirjeldada olukorda, mis valitses Prantsusmaal 
1799. aasta keskpaiku, siis oleks ta võinud valida sellise vormeli: varakate klassside valdav 
enamik pidas Direktooriumi oma seisukohalt käsutuks ja teovõimetuks, paljud aga — 
kindlalt kahjulikuks; linnas ja maal asuvate varatute masside silmis aga oli Direktoorium 
rikaste varaste ja spekulantide 

režiimi esindajaks, kes võimaldas .riigivarastele luksuslikku ja külluslikku elu. 

Töölistele, sulastele ja kehvik-tarbijatele aga tundus see valitsus väljapääsmatu nälja ja 
rõhumise riigikorra kehastajana. Lõpuks, armee sõdurite seisukohalt kujutas Direktoorium 
endast käputäit kahtlasi isikuid, kes jätsid sõjaväe saabasteta ja leivata ning loovutasid mõne 
kuu jooksul vaenlasele selle, mille Bonaparte omal ajal oli kümmekonnas lahingus kätte 
võitnud. Pind diktatuuriks oli valmis. 


II 


13. oktoobril (21. vandemjääril) 1799. aastal teatas Direktoorium Viiesaja Nõukogule 
«rõõmuga» (nii oli selles dokumendis öeldud), et kindral Bonaparte on Prantsusmaale 
tagasi jõudnud ja maabunud Frejusi juures. Pöörase aplausitormi, rõõmuhõisete ja segaste 
vaimustus-hüüete saatel tõusis kogu rahvaesindajate nõukogu püsti ning rahvasaadikud 


hüüdsid püsti seistes veel kaua tervitusi. Istung katkestati. Niipea kui saadikud ilmusid 
tänavale ja levitasid saadud sõnumit, läks pealinn tunnistajate sõnade järgi rõõmu pärast 
nagu arust ara: teatrites, salongides ja peatänavatel korrati vahetpidamata Bonaparte'i 
nime. Üksteise järel hakkasid Pariisi saabuma teated enneolematust vastuvõtust, mis 
Lõuna- ja Kesk-Prantsusmaa elanikkond korraldab linnades, mida läbib Pariisi suunduv 
kindral. Talupojad tulid küladest välja, linnade delegatsioonid esitlesid end üksteise järel 
Bonaparte'ile, tervitades teda kui vabariigi parimat kindralit. Ei tema ise ega ka keegi 
teine võinud varem üldse kujutleda sellist ootamatut, grandioosset ja paljutähendavat 
meeleavaldust. Torkas silma üks asjaolu: niipea kui oli saabunud teade Bonaparte'i 
maabumisest, ilmusid tänavale Pariisi garnisoni väed ja marssisid muusika saatel läbi 
linna. Jäigi täpselt teadmatuks, kes nimelt oli neile selleks käskluse andnud, ja kas seda oli 
üldse olnudki, või toimus kõik ilma käsuta. 

16. oktoobril (24. vandemjääril) jõudis Bonaparte Pariisi. Pärast seda sündmust jäi 
Direktooriumil võimul püsida veel kolm nädalat, kuid ei Barras, keda ootas poliitiline 
surm, ega teisedki direktorid, kes aitasid Bonaparte*il maha matta Direktooriumi-režiimi, ei 
aimanud sel hetkel 

veel, et lõpplahendus on nii lähedal ja et sõjalise diktatuuri kehtestamiseni tuleb aega 
arvestada mitte enam nädalate, vaid päevadega, varsti aga koguni tundidega. 

Bonaparte'i sõit läbi Prantsusmaa Frejusist Pariisini näitas juba selgesti, et temas 
nähakse «päästjat». Oli pidulikke = vastuvõtte, vaimustatud kõnesid, — ilutulestikke, 
meeleavaldusi ja delegatsioone. Provintside talupojad ja linnaelanikud tulid teda vastu 
võtma. Ohvitserid ja sõdurid tervitasid vaimustatult oma väejuhti. Kõik see ja kõik 
need inimesed, kes teel Pariisi vaheldusid Bonaparte'i ees nagu kaleidoskoobis, ei 
andnud talle veel kindlat usku kohesesse edusse. Tähtis oli, mida ütleb pealinn. Pariisi 
garnison tervitas vaimustusega väejuhti, kes tuli tagasi Egiptuse vallutaja, 

mamelukkide ja Türgi armee võitja värskete loorberitega, olles just enne ärasõitu 
Egiptusest likvideerinud tiirklased. Kõrgemate ringkondade tõhusat toetust tajus 
Bonaparte kohe. Juba esimestel päevadel selgus samuti, et kodanluse rõhuv enamik, eriti 
uusrikkad, suhtub Direktooriumisse ilmse vaenulikkusega, tal puudub usk selle 
teguvõimsusse nii sise- kui ka välispoliitikas, ta kardab varjamatult rojalistide 
aktiivsust, kuid väriseb veel enam käärimise ees agulites, kus Direktoorium oli asja 
töölistele andnud uue löögi: 13. augustil likvideeris Sieyes pankurite nõudmisel viimse 
jakobiinide kantsi — Vabaduse ja Võrdsuse Ühingu, mille liikmete arv ulatus viie tuhandeni 
ja millel oli mõlemas nõukogus 250 mandaati. Seda ohtu nii paremalt kui vasakult, 
peamiselt aga just vasakult, võib kõige paremini vältida Bonaparte — sellesse tekkis 
kodanlusel ja tema juhtidel otsekohe kindel usk. Pealegi selgus veel päris ootamatult, et 
viieliikmelises Direktooriumis endas pole kedagi, kes oleks suuteline ja kellel oleks 
võimalust osutada tõsist vastupanu isegi siis, kui Bonaparte oleks otsustanud viivitamatult 
toime panna riigipöörde. Tühiseid isikuid, nagu Gohier, Moulin ja Roger Ducos, ei 
tarvitsenud üldse arvestada. Nende direktori-kandidatuur just sellepärast läbi läkski, et 
keegi neid kunagi ei kahtlustanud võimes sünnitada mõnesugunegi iseseisev mõte või 
meelekindluses avada suud neil juhtudel, kui see tundus liigsena Sieyesile või 
Barrasile. 

Arvestada tuli vaid kahte direktorit — Sieyesi ja Barrasi. Sieyes, kes oli juba revolutsiooni 
algul leidnud tunnustust oma kuulsa brošüüriga sellest, milleks peab olema 

kolmas seisus, oli ja jäi Prantsuse suurkodanluse esindajaks ning ideoloogiks. Südant rindu 
võttes elas ta koos sellega üle jakobiinide revolutsioonilise diktatuuri, koos sellega kütis ta 
palavalt heaks jakobiinide diktatuuri kukutamise 9. termidooril ja 1795. aasta 
preriaaliterrori ülestõusnud plebeide massi vastu. Koos kodanlusega taotles ta kodanliku 


korra kindlustamist, pidades Direktooriumi-režiimi selleks absoluutselt kõlbmatuks, ehkki ta 
ise kuulus viie direktori hulka. Bonaparte'*i tagasitulekule vaatas ta lootusega, kuid eksis 
kuni kurioosumini sügavasti kindrali isikus. «Meil on tarvis mõõka,» sõnas ta, kujutledes 
naiivselt, et Bonaparte on ainult mõõgaks, uue režiimi ehitajaks aga saab tema — Sieyes. Me 
saame kohe näha, milleks kujunes see (Sieyesile) haletsemisväärne oletus. 

Mis puutub Barrasisse, siis too oli hoopis teist laadi, teistsuguse biograafia ja vaimuga 
inimene kui Sieyes. Ta oli muidugi Sieyesist targem juba seetõttu, et ta ei olnud selline 
ülespuhutud ja iseteadlik poliitiline resonöör nagu Sieyes, kes polnud lihtsalt egoist, vaid oli, 
kui nii võib väljenduda, enesesse aupaklikult armunud. Julge, liiderlik, skeptiline, laia 
joonega prassinguis, pahedes ja kuritegudes, kuni revolutsioonini krahv ja ohvitser, revo- 
lutsiooni ajal montanjaar, üks parlamendi salasepitsuste juhtidest, kes lõi 9. termidoori 
välise fassaadi, termidoorliku reaktsiooni keskne kuju, 1797. aasta 18. früktidoori sündmuste 
autor Barras kaldus alati sinna, kus oli jõud, kus võis võimu jagada ja käsutada neid 
materiaalseid hüvesid, mida see võim annab. Kuid erinevalt näiteks Talleyrand'ist mõistis ta 
panna elu kaardile, nagu ta tegi seda 9. termidoori eel, organiseerides kallaletungi 
Robespierre'ile; ta oskas vaenlast otse rünnata, nagu ta astus rojalistide vastu välja 13. 
vandemjääril 1795. aastal või 18. friiktidooril 1797. aastal. Ta ei istunud Robespierre'i ajal 
urgu pugenud hiirena põranda all nagu Sieyes, kes küsimusele, millega ta tegeles terrori 
aastail, vastas: «Ma jäin ellu.» Barras põletas oma laevad juba ammu. Ta teadis, et teda 
vihkavad nii rojalistid kui ka jakobiinid, ja ta ei tundnud halastust ei ühtede ega teiste vastu. 
Ta teadis, et temalgi pole armu loota kummaltki poolt, kui nad võidule pääsevad. Tal polnud 
midagi Bonaparte ile abi osutamise vastu, kui see Egiptusest tagasi jõudis, kahjuks tervena 
ja vigastamatuna. Ta külastas neil brüimäärieelseil 

päevadel tihti Bonaparte'i, saatis tema juurde oma usaldusaluseid salajaste läbirääkimiste 
pidamiseks ning püüdis endale igati kindlustada kõrgemat ning soojemat kohakest tulevase 
režiimi ajal. 

Kuid juba üsna pea jõudis Napoleon otsusele, et Barras on talumatu. Mitte seda, et ta 
poleks olnud vajalik: tarkadest, julgetest, peentest ja riuklevatest poliitikutest, eriti sellisel 
kõrgel ametikohal, oli alati suur puudus ja neid ignoreerida olnuks kahjulik, kuid Barras 
tegi enese ise talumatuks. Teda vihati ning isegi põlati. Jultunud vargus, varjamatu 
altkäemaksuvõtmine, tumedad afäärid hankijate ja spekulantidega, pöörased ja 
lakkamatud pidutsemised kibedat nälga kannatavate rahvamasside silma all — kõik see tegi 
Barrasi nime nagu Direktooriumi-režiimi pehkimuse, pahede ja laostumise sümboliks. 
Sieyesi aga kohtles Bonaparte seevastu juba algusest peale sõbralikult. Sieyesil oli ka 
parem reputatsioon, ning olles direktor, võis ta oma ülemineku korral Bonaparte'*i poolele 
anda kogu asjale mingi näilikult «seadusliku ilme». Nii temal kui ka Barrasil ei lasknud 
Napoleon kuni teatava ajani usku kaotada, vaid hoidis neid varuks. Seda enam, et Sieyesi 
pidi vaja minema ka veel mõnda aega pärast riigipööret. 

Samal ajal ilmusid kindrali juurde kaks inimest, kelle osaks oli siduda oma nimed tema 
karjääriga: Talleyrand ja Fouche. Talleyrand'i tundis Bonaparte juba kaua, tundis kui 
varast, altkäemaksuvõtjat, südametunnistuseta, kuid ühtlasi targimat karjeristi. 

Selles, et Talleyrand müüb parajal juhusel ara kõik, keda saab müiia ja kellele leidub 
ostja, Bonaparte ei kahelnud, kuid ta nägi selgesti, et Talleyrand nüüd teda direktoritele 
ara ei müü, vaid, vastupidi, müüb temale ara Direktooriumi, keda ta oli kuni viimase 
ajani välisministrina teeninud.. Talleyrand andis Bonaparte ile väärtuslikemaid 
näpunäiteid ja hakkas teda tugevasti kiirustama. Kindralil oli täielik usk selle poliitiku 
mõistusesse ja ettenägelikkusesse, ja juba see otsustavus, millega Talleyrand oma 
teeneid pakkus, oli Bonaparte'*ile heaks endeks. Seekord astus Talleyrand siiralt ja 
avameelselt Bonaparte'i teenistusse. Sama tegi ka Fouche. Politseiministriks oli ta 
Direktooriumi juures ja selleks kavatses ta jääda ka Bonaparte'i valitsuses. Tal oli — 
seda teadis Napoleon — üks väärtuslik eriomadus: ta kartis väga, mis temast võiks saada 


Bourbonide restau- 

ratsiooni puhul; kuningas Louis XVI surmaotsuse poolt hääletanud endine jakobiin ning 
terrorist Fouche andis, nagu näis, küllaldase garantii, et ta ei müü uut võimumeest 
Bourbonide huvides. Fouche teened võeti vastu. Suurkapitalistid ja hankijad pakkusid talle 
varjamatult raha. Pankur Collot tõi talle korraga viissada tuhat franki, ja tulevasel 
võimumehel ei olnud esialgu selle vastu absoluutselt midagi, raha võttis ta vastu eriti 
meelsasti — võib vaja minna sellises raskes ürituses. 

Nende palavate kolme ja poole nädala jooksul. mis olid tema Pariisi saabumise ja 
riigipöörde vahel, võttis Bonaparte enese juures vastu paljusid inimesi ja tegi nende kohta 
väga ohtralt kasulikke (tulevikuks) tähelepanekuid. Kuid neile kõigile (välja arvatud 
Talleyrand) tundus, et see hiilgav sõja- ja mõõgamees, kes juba kolme-kümneaastasena oli 
saavutanud nii palju võite ja vallutanud hulga kindlusi, jättes varju kõik teised kindralid, ei 
taipa just eriti palju poliitikast, tsiviilasjadest, ja et teda võib päris edukalt juhtida. Kuni 
lõppvaatuseni kujutlesid Bonaparte'i kaasvestlejad ja abilised kogu aeg, et ta on hoopis 
teistsugune. Ja ta tegi kõik mis võis, et teda neil ohtlikel nädalail just peetakski 
teistsuguseks. Ei olnud tarvidust enneaegselt näidata lõviküüniseid. 1799. aasta briüimääri 
esimesel poolel käsutas ta ohtrasti oma järeleproovitud võtteid, s. o. püüdis ennast näidata 
lihtsameelsena, otsekohesena, siirana, mõnevõrra primitiivselt mõtlevana ning isegi 
piiratud mõistusega inimesena; kõik see õnnestus tal täielikult. Tulevased orjad pidasid 
oma peatselt võimuletulevat käskijat juhuslikuks sobivaks tööriistaks. Nad isegi ei varjanud 
oma suhtumist temasse. Ta ju teadis, et need on viimased päevad, kus inimesed võivad veel 
temaga rääkida nagu võrdne võrdsega, ja ta mõistis, kui tähtis on see, et nad ise veel seda 
ei aimaks. Kuid nagu ikka, jäi ta siingi ülemjuhatajaks, kes andis algavale üritusele 
ülddirektiivi. Nii osavasti ja vilunult käitus ta nende ettevalmistavate nädalate jooksul, et 
mitte üksnes armee, vaid ka eeslinnade töölised hindasid toimunut esimesel momendil kui 
pahempoolset riigipööret, mis päästis vabariigi rojalistide käest. «Kindral Vandemjäär 
jõudis Egiptusest tagasi, et uuesti päästa vabariik, » nii räägiti (ja just sellist legendi oligi 
Bonaparte'*ile vaja) nii enne kui ka pärast riigipööret. 

Riigipööret, mis tõi Bonaparte'ile piiramatu võimu, 

nimetatakse tavaliselt lühiduse mõttes 18. brümääri (9. novembri) riigipöördeks, kuigi see 
tegelikult ainult algas 18-ndal, lõppeesmärk aga saavutati alles järgmisel päeval — 19. 
brümääril, s. 0. 10. novembril 1799. aastal. 

Kogu üritust kergendas äärmiselt see, et mängus olid kaks direktorit (Sieyes ja Roger 
Ducos), kuna kolmanda (Gohier') ja neljanda (Moulini) oli täiesti segadusse viinud ning 
läbinisti ara petnud pugev ja äärmiselt kaval Fouche, kes otsustas kavatsetava riigipöörde 
kaudu endale politseiministri portfelli teenida. Jäi vaid Barras, kes hellitas ikka veel lootust, 
et ilma temata ei tulda läbi, ja otsustas olla äraootaval seisukohal. Viiesaja Nõukogus ja 
Vanemate Nõukogus haistsid paljud mõjukad deputaadid vandenõu, mõned isegi kindlasti 
teadsid sellest; paljud tegid näo, nagu ei taipaks nad midagi, ja tundsid asjale kaasa, 
arvates, et kõik lõpeb lihtsalt isikute vahetamisega. 


III 


Osad jaotati lõplikult alles 18. briüimääri eelõhtul. 18. brümääri hommikul kella 6-st alates 
hakkas Bonaparte'i majja ja selle naabertänavatele kogunema generaliteet ja ohvitserkond. 
Pariisi garnisonist oli sel päeval 7000 meest, keda Bonaparte võis täielikult usaldada. 
Peale selle oli veel tuhat viissada erilise valvemeeskonna sõdurit, kes pidasid vahiteenistust 
Direktooriumi, Viiesaja Nõukogu ja Vanemate Nõukogu, s. 0. mõlema seadusandliku 
nõukogu juures. Polnud põhjust oletada, et erilise valvemeeskonna sõdurid avaldavad 


Bonaparte'*ile relvastatud vastupanu. Ja siiski oli juba algusest peale ülimal määral tähtis 
maskeerida ürituse tõelist iseloomu, et mitte anda Viiesaja Nõukogu «jakobiinide», s. 0. 
vasakule tiivale võimalust kutsuda otsustaval silmapilgul sõdureid üles «vabariiki kaitsma». 
Kõik oli ju. nii organiseeritud, et näis, nagu kutsuksid seadusandlikud nõukogud ise 
Bonaparte 'i võimu juurde. Koondanud 18. brümääri köidikul enese ümber eriti 
usaldusväärsed kindralid (Muraf ja Leclerc'i, kes olid abiellunud tema õdedega, 
Bernadotte'i, Macdonaldi ja mõningad teised) ning paljud ohvitserid, kes olid ilmunud tema 
kutsel, teatas Bonaparte neile, et on kätte jõudnud päev, kus on vaja «päästa vabariik». 
Kindralid ja ohvitserid olid oma väeosadele täiesti kind- 

lad. Juba rivistusid Bonaparte'*i maja lähedale üles sõjavägede sirged kolonnid. Bonaparte 
ootas dekreeti, mida tema sõbrad ja agendid läbi surusid hommikul kuruga kokkukutsutud 
Vanemate Nõukogus. 

Et Vanemate Nõukogu tunduva osa moodustas kesk-ja suurkodanlus, tegi siin keegi Cornet, 
Bonaparte 'ile ustav inimene, teatavaks «kohutava terroristide vandenõu» olemasolu, 
vabariigi peatse hukkumise nende raisakullide läbi, kes on valmis vabariiki surnuks 
nokkima jne. Need .täiesti konkretiseerimata sõnakõlksud ja udused laused, kus polnud 
kedagi nimetatud, lõppesid ettepanekuga panna viivitamatult hääletusele dekreet, mille 
Oluline osa kõlas järgmiselt: esiteks — Vanemate Nõukogu ja samuti ka Viiesaja Nõukogu 
(kellelt isegi ei küsitud) istungid viiakse Pariisist üle Saint-Cloud'sse (linnakesse, mis asub 
mõned kilomeetrid pealinnast eemal) ja teiseks — «hirmsa vandenõu» mahasurumine 
usaldatakse kindral Bonaparte'*ile, kes määratakse ühtlasi kõigi Pariisis ja selle 
ümbruskonnas asuvate relvastatud jõudude ülemjuhatajaks. Kiiruga pandi see dekreet 
hääletusele niihästi nende poolt, kes teadsid, milleks see dokument on määratud, kui ka 
teiste poolt, kellele see tuli täieliku ootamatusena. Protesteerida ei julgenud keegi. Dekreet 
toimetati otsekohe Bonaparte'*i kätte. 

Milleks oli Bonaparte'*ile vaja mõlemat seadusandlikku kogu enne nende lämmatamist 
selleks operatsiooniks üle viia Saint-Cloud'sse? Siin avaldusid suurte revolutsiooniaastate 
mälestused ja muljed. Selle põlvkonna kujutlusse kerkisid ähvardavad, nüüd juba nii 
kauged minutid, kus eeslinnade töölised ja plebeide massid vastasid igale vägivallale 
viivitamatu väljaastumisega, kus ähvardusele saata rahvasaadikud laiali vastati sõnadega: 
«Minge ja öelge oma isandale, et meie oleme siin rahva tahtel ja oma kohtadelt lahkuma 
sundida võivad meid ainult täägid,» kui aga isand julges saata täägid, pöördusid viimased 
ise Bastille' vastu. Meenus, kuidas rahvamass tegi lõpu poolteist tuhat aastat püsinud 
monarhiale, kuidas suruti maha žirondiinid, kuidas viimasel korral, 1795. a. preriaalis 
rahvas piigi otsas kandis termidoorliku Konvendi liikme pead ja näitas seda teistele, 
hirmust tardunud konvendi-liikmetele. Kuivõrd kindel Bonaparte eneses oligi, tundus talle 
siiski, et teostada seda, mida ta kavatses, Pariisis pole nii ohutu kui väikeses asulas, kus 
ainsaks suureks hoo- 

neks oli palee — üks vanu linnast väljasasuvaid Prantsuse kuningalosse. 

Prelüiid oli mängitud kõigiti Bonaparte'i soovi kohaselt: oli kinni peetud seaduslikkuse 
fiktsioonist, ja ta kuulutas dekreedi põhjal sõjaväele, et edaspidi nad on allutatud temale 
ning peavad «eskortima» mõlemaid nõukogusid Saint-Cloud'sse. 

Ta viis kõigepealt sõjaväe Tuileries' lossi juurde, kus toimus Vanemate Nõukogu istung, 
piiras selle ümber ning astus mõne adjutandi saatel istungitesaali. Avalikkuse ees kõnelda 
(välja arvatud sõduritega) ei osanud ta kunagi ei enne ega pärast seda sündmust. Ta lausus 
paar üsna segast sõna. Kohalviibijaile jäi meelde lause: «Me tahame vabariiki, mis on 
rajatud vabadusele, võrdsusele ja rahvaesinduse pühadele põhimõtetele. .. Me saavutame 
selle, ma vannun seda!» Kuid küsimus ei seisnud enam oraatori kõneefektides. Just see päev 
oli määratud selleks, et panna kauaks vaikima parlamendi ilukõned, mis olid revolut- 


sioonilisel Prantsusmaal nii suurt osa etendanud. Seepeale läks kindral tänavale. Tema ees 
seisis kaasatoodud sõjaväe avangard, kes võttis ta vastu tormiliste tervitushüüetega. Siin 
toimus uus ootamatu sündmus. Talle lähenes keegi Bottot, saadetud Barrasi poolt, kes oli 
väga mures, et Napoleon polnud teda siiani veel kutsunud. 

Nähes Bottot'd, kärgatas kindral kõuehäälel, pöördudes tema kui Direktooriumi esindaja 
poole: «Mida te olete teinud sellest Prantsusmaast, mille ma jätsin teile nii hülgavas 
olukorras? Ma jätsin teile rahu — ma leian eest sõja! Ma jätsin teile Itaalia miljonid, kuid 
leian röövseadused ja vaesuse! Ma jätsin teile võidud — ma leian eest kaotused! Mida te 
olete teinud saja tuhande prantslasega, keda ma tundsin, minu kuulsuse kaaslastega? Nad 
on surnud!» Edasi järgnesid jällegi sõnad sellest, et ta taotleb vabariiki, mis on rajatud 
«võrdsusele, moraalile, kodanikuvabadusele ja poliitilisele sallivusele». 

Direktoorium (s. 0. vabariigi kõrgeim täidesaatev võim) likvideeriti ilma vähimagi 
raskuseta, ei tulnud isegi kedagi tappa ega areteerida: Sieyes ja Roger Ducos võtsid ise 
vandenõust osa. Nähes, et kõik on kaotatud, sörkisid Gohier ja Moulin sõjaväe järel Saint- 
Cloud'sse. Jäi vaid Barras, kelle juurde Bonaparte läkitas Talleyrand'i ülesandega 
«veenda» Barrasi, et too viivitamatult alla kirjutaks oma errumineku avaldusele. Jõudnud 
veendumusele, et 

Bonaparte on otsustanud läbi saada ilma temata, kirjutas Barras otsekohe nõutavale 
dokumendile alla, tehes teatavaks, et ta kavatseb poliitilisest elust üldse tagasi tõmbuda ja 
eemalduda oma mõisa, et veeta oma päevi maa-vaikuses. Siinsamas saadeti ta 
tragunirühma eskordi saatel oma uude elukohta. Nii kadus alatiseks poliitiliselt areenilt 
Barras, kes oli seni kõiki edukalt petnud, kuid kes oli nüiid ise omakorda petta saanud. 
Niisiis oli Direktoorium likvideeritud. 18. brümääri õhtuks olid mõlema seadusandliku kogu 
kvestorid juba Saint-Cloud's. Jäi vaid likvideerida ka need kogud. Kuigi Bonaparte'i 
grenaderidest, husaaridest ja tragunitest ümberpiiratud Vanemate Nõukogu ja Viiesaja 
Nõukogu olid täielikult tema võimuses, tahtis ta siiski asja korraldada selliselt, et mõlemad 
kogud ise tunnistaksid oma kõlbmatust ja läheksid ise laiali, andes võimu üle Bonaparte ile. 
Üldiselt polnud see püiidlus — teostada oma plaani mingites seaduslikes vormides — 
Napoleoni iseloomule üldse omane. Seekord aga ei võinud isegi kuni päris lõpuni olla 
täiesti kindel selles, et sõdurite hulgas ei teki segadust ja kõhklemist, kui kohe algul 
avameelselt välja kuulutatakse konstitutsiooni vägivaldne tühistamine. Tähendab, kuna see 
võib asjale käsuks tulla ja seda kiirendada, tuleb kõik täide saata rahuliku teel. Kui see 
aga ei õnnestu, siis — ja ainult siis — astuda täägivõitlusse. Bonaparte'i 30 000 
lahingukaaslast olid Egiptuses, okupeerides seda maad. Itaalia-sõjakäigu sõdureist ei olnud 
kõik kohal. Tuli arvestada ka inimesi, kes teda isiklikult ei tundnud ja kes temalegi veel seni 
olid võõrad. 

Bonaparte'i korraldused sõjavägede dislokatsiooni kohta Pariisi ja Saint-Cloud' vahel olid 
täidetud juba varahommikul. Pariisi elanikkond jälgis uudishimuga pataljonide 
ümberpaigutamist, tõldade ja jalakäijate liikumist pika korteežina pealinnast Saint- 
Cloud'sse. Olukorra kohta tööliste eeslinnades kanti ette, et seal käib töö tavalisel viisil ja 
pole märgata mingeid rahutuse sümptoome. Kesklinna kvartalites kostsid mõnel pool 
hüided: «Vive Bonaparte!», kuid üldiselt oli meeleolu pigemini äraootav. Kaugeltki mitte 
kõik rahvasaadikud ei asunud 18. kuupäeval teele Saint-Cloud'sse, suurem osa lükkas 
väljasõidu edasi kuni 19. brümäärini, sellele päevale oligi õigupoolest määratud esimene 
istung. 

Kui saabus see teine ning viimane riigipöörde päev, olid 

kindral Bonaparte'*il mõningad päris tõsised kartused. Tõsi küll, juba 18. briimääri õhtuks 
oli kolmest kõrgemast institutsioonist likvideeritud kaks: Direktoorium ei eksisteerinud 
enam. Vanemate Nõukogu näitas ennast alistuvana ja näis valmis olevat ennast ise 


likvideerima. Kuid jäi veel laiali saata rahvaesindajate koda, s. 0. Viiesaja Nõukogu. Kuid 
selles Viiesaja Nõukogus kuulus umbes kakssada kohta jakobiinidele, Sieyesi poolt 
laialisaadetud Vabaduse ja Võrdsuse Sõprade Ühingu liikmetele. Mõned neist olid, tõsi küll, 
valmis ennast kasuahnusest müüma või kartusest alistuma, kuid leidus ka teistsuguseid, 
karastatud inimesi — need olid suurte revolutsioonitormide riismed, need olid inimesed, 
kellele Bastille' vallutamine, monarhia kukutamine, võitlus reeturitega, «vabadus, võrdsus 
või surm» ei olnud ainult tühjaks sõnakõlksuks. Oli ka niisuguseid, kes ei hoolinud ei omast 
ega ka võõrast elust ja laususid, et kus võimalik, tuleb türanne tappa giljotiiniga, seal aga, 
kus see pole võimalik, — tuleks seda teha Brutuse pistodaga. 

Kogu 18. brümääri jooksul pidas pahempoolne («jakobiinide») grupp salakoosolekuid. Nad 
ei teadnud, mida ette võtta. Bonaparte'*i agendid — tal olid ka selles grupis oma spioonid — 
püüdsid jakobiine segadusse viia, kinnitades, et siin pole tegemist abinõudega, mis on 
suunatud jakobiinide vastu, vaid pigemini sellega, kuidas võitu saada rojalistlikust ohust. 
Jakobiinid kuulasid, uskusid ja ühtlasi ei uskunud, ja kui nad 19. brümääri hommikul Saint- 
Cloud' lossi kogunesid, siis oli enamik neist nõutu. Kuid mõnes neist hakkas üha enam 
tõusma viha. 

19-nda hommikul sõitis kindral Bonaparte lahtises tõllas ratsaeskordi saatel Pariisist Saint- 
Cloud'sse. Tema järel sõitis kaaskond. 

Saint-Cloud'sse saabumisel sai ta teada, et Viiesaja Nõukogu deputaatide hulgas avaldavad 
paljud juba avalikult pahameelt, ning märganud, kui palju on lossi ümber paigutatud 
sõjaväge, on rahvasaadikud haaratud ülimast meelepahast, mis on tingitud absurdsest ja neile 
arusaamatust korraldusest viia istungid ootamatult pealinn,ast üle Saint-Cloud' «külasse» 
(nii nimetati seda väikest asulat). Rahvaesindajad rääkivat juba avalikult, et nad on nüiid 
täielikult aru saanud, mida Bonaparte kavatseb. Anti edasi, et nad nimetavad teda 
kurjategijaks ja despoodiks, kõige sagedamini aga — 

röövliks. See erutas Bonaparte'i, ta korraldas vägede ülevaatuse ja jäi sellega rahule. 
Kell üks päeval algasid Saint-Cloud' lossis eraldi saalides mõlema nõukogu istungid. 
Bonaparte ja temale lähedased isikud ootasid kõrvalsaalides, kuni mõlemad nõukogud 
võtavad vastu vajalikud dekreedid, mis teevad kind-ral Bonaparte'ile ülesandeks uue 
konstitutsiooni väljatöötamise, ja lähevad seepeale ise laiali. Kuid tund möödus tunni 
järel ja isegi Vanemate Nõukogu ei julgenud otsustada, seal oldi hämmastunud ja tuli 
ilmsiks hilinenud arglik soov avaldada vastupanu kavatsetavale seadusvastasele teole. 
Lähenes novembriõhtu hämarus. Bonaparte pidi kiiresti tegutsema, sest vastasel juhul 
ähvardas kavatsetud üritust läbikukkumine. Kell neli päeval ilmus ta ootamatult 
Vanemate Nõukogu saali. Surmavaikuses pidas ta veel ebaselgema ja segasema kõne kui 
eelmisel päeval. Kõne mõte seisnes selles: ta nõuab küreid otsuseid, ta tuleb neile appi, et 
päästa nad ohust, teda «laimatakse, meenutades Caesarit ja Cromwelli», et, vastupidi, ta 
tahab päästa vabadust, et valitsust praegu enam ei eksisteeri. «Ma pole intrigant, te ju 
tunnete mind; kui selgub, et ma olen sõnamurdja, siis saagu teist kõigist Brutused!» 
Seega kutsus ta neid üles, et nad ta surnuks torkaksid, kui ta peaks vabariigile kallale 
kippuma. Bonaparte'*ile hakati vastu hüüdma, tema sõnu püüti summutada. Ta lausus 
mõned ähvardused, tuletades meelde, et tema käsutuses on relvastatud jõud, ning väljus 
Vanemate Nõukogu saalist, saavutamata seda, mida ta ootas, s. 0. dekreeti võimu temale 
üleandmise kohta. Asi võttis halva pöörde. Hiljem pidi asi veel halvemaks muutuma: 
seisis ees vastastikuste arusaamatuste selgitamine Viiesaja Nõukoguga, kus jakobiinide 
hulgas võis tõepoolest palju kergemini leiduda Brutuse jäljendaja. 

Bonaparte'i järel sammusid mõned grenaderid. Kuid neid oli liiga vähe selleks, et ara 
hoida massilist kallaletungi Bonaparte'*ile, seda aga võis vägagi tõenäoliselt oodata. 
Temale järgnes teiste hulgas ka kindral Augereau, kes oli võidelnud tema komando all 
Itaalia vallutamise ajal. Just enne saali astumist pöördus Bonaparte järsult ümber ja 
lausus: «Augereau, kas mäletad veel Arcolet?» Bonaparte meenutas seda kohutavat hetke, 


kui ta, lahingulipp käes, sööstis otse Austria kartetšitule alla vallutama Arcole silda. Ja 
tõepoolest hakkas midagi sellesarnast kätte 

jõudma. Ta avas ukse ja ilmus lävele. Ta võeti vastu pööraselt raevukate ja vihaste 
hüiüetega: «Maha röövel! Maha türann! Asetada ta väljapoole seadust! Viivitamatult välja- 
poole seadust!» Grupp deputaate tormas talle kallale, mõned käed sirutusid tema poole, tal 
võeti kraest kinni, teised püüdsid teda kõrist haarata. Üks rahvasaadikuist lõi talle täiest 
jõust vastu õlga. Lühikesekasvuline ja tollal alles kõhetu Bonaparte, kes polnud füüsilise jõu 
poolest kunagi silma paistnud, kes oli närviline ja kannatas ka mingite langetõvega sarnaste 
haigushoogude all, pääses ärritatud rahvasaadikute käest poolkägistatuna. Mõned 
grenaderid jõudsid korralikult läbikolgitud Bonaparte'i oma kaitse alla võtta ja saalist välja 
viia. Nördinud rahvasaadikud asusid uuesti oma kohtadele ning nõudsid metsiku kisaga 
ettepaneku hääletamist, mis asetaks kindral Bonaparte'i väljapoole seadust. 

Sel päeval juhatas Viiesaja Nõukogu Napoleoni lihane vend Lucien Bonaparte, kes võttis 
samuti vandenõust osa. See asjaolu tuli üritusele vägagi kasuks. Toibunud kohutavast 
vahejuhtumist saalis, otsustas Bonaparte kõhklematult Viiesaja Nõukogu jõu abil avalikult 
laiali kihutada, kuid ennekõike püüdis ta oma venna istungitesaalist välja tuua, mis tal ka 
ilma suurema vaevata õnnestus. Kui Lucien Bonaparte oli Napoleoni kõrval, soovitas 
viimane tal Viiesaja Nõukogu esimehena pöörduda ülesrivistatud sõjaväe poole avaldusega, 
nagu oleks nende ülemjuhataja elu ohus ning paluda sõjaväge «vabastada nõukogu enamik» 
«käputäiest pöörastest». Viimased kahtlused asja seaduslikkuse kohta, kui sõduritel neid veel 
oligi, kadusid. Kõlas trummipõrin ja grenaderid Murat' juhtimisel marssisid kiirsammul 
lossi. 

Sel ajal kui trummipõrin kiiresti istungitesaalile lähenes, kostis pealtnägijate seletuste järgi 
rahvasaadikute hulgas hääli, mis panid ette vastu hakata ja surra koha-peal. Uksed 
paiskusid pärani, grenaderid tungisid püsse laskevalmis hoides sisse, jätkates kiirsammul 
liikumist mööda saali laiali, ning puhastasid kiiresti ruumi. Vaibumatu trummipõrin 
summutas kõik. Deputaadid pistsid kabuhirmus põgenema. Nad põgenesid uste kaudu, 
mõned avasid aknad pärani või purustasid need ja hüppasid õue. Kogu see stseen kestis vaid 
kolm kuni viis minutit. Polnud käsku rahvasaadikuid tappa ega areteerida. Ustest välja- 
põgenenud ja akende kaudu pääsenud Viiesaja Nõukogu 

83 


liikmed olid korraga ümbritsetud sõjaväest, kes lähenes lossile igast küljest. Sekundiks 
trumme vaikima sundinud Murat' kõuehääl, mis andis grenaderidele käskluse: «Visake mul 
kogu see seltskond välja!» (Foutez-moi tout ce monde dehors!), kõlas nende kõrvus mitte 
ainult neil esimestel minutitel, vaid paljud neist ei unustanud seda, nagu me teame 
mälestustest, kogu oma eluajal. 

Bonaparte'*il tuli pähe veel üks mõte, mille talle oli võibolla sisendanud tema vend Lucien. 
Sõduritel kästi korraga kuruga kinni püüda mõned laialijooksnud rahvasaadikud, toimetada 
nad lossi ning otsustati sel teel kinnipüütud isikutest hiljem moodustada «Viiesaja Nõukogu 
istung» ning käskida neil vastu võtta dekreet Konsulaadi loomise kohta. Mõned ehmunud ja 
läbimärjaks saanud ning külmast lõdisevad deputaadid, kes leiti teelt või sissesõiduhoovist, 
toodi lossi ja nad tegid siin otsekohe kõik, mis neilt nõuti. Kui nad olid vastu võtnud, muide, 
ka dekreedi oma laialimineku kohta, lubati neil lõpuks rahulikult lahkuda. 

Õhtul võttis Vanemate Nõukogu ühes Saint-Cloud' lossi nõrgalt valgustatud saalis samuti 
vaidlusteta vastu dekreedi, millega kogu võim vabariigis anti kolme isiku kätte, keda 
nimetati konsuliteks. Neile ametikohtadele määrati Bonaparte, Sieyes ja Roger Ducos, kuna 
hakata ainuvalitsejaks ei pidanud Bonaparte sel momendil formaalselt veel otstarbekaks. 
Kuid ta otsustas juba ette, et faktiliselt kujuneb tema konsulaat kõige täielikumaks 
diktatuuriks. Ta teadis samuti, et kaks tema kaaslast ei hakka etendama vähimatki osa ja 
erinevuseks nende vahel on vaid see, et mittetargutav Roger Ducos on selles juba praegu 


veendunud, kuna aga sügavamõtteline Sieyes seda veel ei aima, kuid küllap varsti veendub 
selles temagi. 

Prantsusmaa oli Bonaparte'*i jalge ees. Kella kähe ajal öösel andsid kolm uut konsulit 
vabariigile ustavusvande. 

Hilja öösel lahkus Bonaparte Saint-Cloud'st. Koos temaga sõitis tõllas Bourrienne. 
Bonaparte oli kuni Pariisini sünge ega poetanud peaaegu ainsatki sõna. 


VIIES PEATÜKK Diktaatori esimesed sammud 1799—1800 


T 


Sellest momendist alates, kui Murat 19. brümääri õhtul Napoleonile Saint-Cloud' lossis 
raporteeris, et Viiesaja Nõukogu saal on vabastatud ja kõik on korras, muutus kindral 
Bonaparte viieteistkümneks aastaks prantsuse rahva piiramatuks valitsejaks. See asjaolu, et 
esimesed viis aastat sellest perioodist nimetas Napoleon end esimeseks konsuliks, viimased 
kümme aastat aga keisriks, ja et vastavalt sellele nimetati Prantsusmaad algul vabariigiks, 
hiljem aga impeeriumiks, ei muutnud sisuliselt midagi ei uue režiimi klassilises põhialuses 
ega ka Napoleoni sõjalise diktatuuri iseloomus. Sellega kehtestus kontrrevolutsioonilise 
kodanluse diktatuur, selle kodanluse diktatuur, kes oli oma kasuahnuses viinud Prantsusmaa 
hukkumise äärele. Kuid sama kodanlus sai sellest aru, jäi nõutuks, ja «kaotanud usu oma 
poliitilistesse võimetesse», jõudis ainsale järeldusele, et olles lämmatanud revolutsioonilise 
demokratismi, võib kodanlik ühiskond takistamatult areneda ning saab kindlustada 
erakapitali vaba liikumise üksnes siis, kui ta asub tugeva, olgu isegi türanliku ja kas või selle 
kohutava mõõgakangelase Bonaparte'i isikuga seotud, kuid ainult kindla ja vääramatu võimu 
kaitse alla. 

Bonaparte võttis need tulevase riigi alused omaks. Nende aluste kindlustamiseks võttis ta 
appi kogu oma talendi jõu ning käsutas esmajärjekorras ja peamiselt ära kõik tema ees 
avanenud võimalused, et muutuda selle uue riigi ainuvalitsejaks. Ta likvideeris, lõi uusi ja 
korraldas 

ümber riigiasutusi, kuid nende mõte ja eesmärk jäid täiesti muutumatuks: nad pidid 
riigiaparaadi muutma tööriistaks, mis teostab ühtset kõrgemat tahet. 

Ent kui Napoleoni lõppeesmärgiks kõigis tema poliitilistes üritustes oli oma ülemvõimu 
kehtestamine ja selle täielik kindlustamine, siis vahendid, mis ta selle eesmärgi saa- 
vutamiseks käsutas, olid kõige erilaadsemad. Nende vahendite hulka kuulus ka diplomaatia, 
oskus aeg-ajalt saavutada kompromisse ja sõlmida vaherahusid, võime asuda kannatlikult 
äraootavale seisukohale. Aastate jooksul hakkas ta seda võimet minetama, tema 
valitsemise esimestel aastatel aga oli see olemas. 

«Ma olen kord rebane, kord lõvi. Kogu valitsemise saladus seisneb selles, et teada, millal 
tuleb olla üks, millal teine,» kõneles Napoleon. 

Tsentraliseeritud riigivõimuaparaat, mis oli võimalikult hästi kohandatud piiramatule 
monarhiale, loodi Napoleoni ajal just Konsulaadi aastail. Ja ükski valitsustest, kes 
vahetusid Prantsusmaal alates Napoleonist kuni käesoleva ajani, välja arvatud Pariisi 
Kommuun, ei tahtnud sellest aparaadist loobuda ega söandanud seda isegi muuta. 
Esimese konsuli administratiivreformid on alati viinud (ja viivad ka edaspidi) vaimustusse 
kodanlikke ideolooge Prantsusmaal ja väljaspool Prantsusmaad; neid köidab ka see, et on 
loodud tingimused, mis kindlustavad rahuliku rahakogumise kaubanduses ja tööstuses, 
ühesõnaga: süistematiseerimine, olukorda selguse loomine ja kõige selle täideviimine, mille 
nimel suurkodanlus nii agaralt hävitas ja lämmatas 1789. aasta ja järgnevate aastate 
suured saavutused. 

Napoleoni konstruktiivne osatähtsus kodanliku majandusliku ülevõimu riikliku pealisehituse 


välisvormide «loojana» ilmnes kõige enam just Konsulaadi aastail ja see tõi talle 
kolossaalse populaarsuse mitte ainult tema esimestel valitsemisaastatel, vaid ka hilisemate 
kodanlike ajaloolaste silmis, kes väljendasid võidurõõmutseva klassi vaateid. 

Niisiis muutus kolmekümneaastane kindral, Itaalia ja Egiptuse vallutaja, kes oli ühe 
löögiga hävitanud vabariigi seadusliku valitsuse, kes senini polnud tegelnud mitte 
millegagi peale sõja, 19. brümääri õhtul valitsejaks Euroopa ühe suurima riigi üle, mida 
ta õieti öelda sel momendil sugugi ei tundnud ja mida tal polnud veel aega 

olnud tundma õppida. See maa elas oma ajaloolist elu poolteist tuhat aastat, isegi kui 
arvestada aega vaid Chlodovechist alates; seepeale purustas poolteise tuhande aastase riigi 
revolutsioon, mis kukutas korraga nii feodaalkorra kui ka sellega seotud monarhia; tekkis 
vabariik, ja nüüd kukutas tema, Korsika aadlik ning sama vabariigi kindral, omakorda 
vabariikliku korra ning muutus ainuvalitsejaks. Tema ees seisid mäed vana režiimi riismeid 
ja rida uusi revolutsiooni poolt avastatud materjale, väga palju alustatut ja lõpetamata 
jäetut, alustatut ja kõrvale heidetut, alustatut ja tagasivõetut; kõik see oli just nagu kaoses 
ja kääris. 

Mis puutub välissuhetesse, siis siin põrkas esimene konsul samuti kokku ülimal määral 
keeruka ja ohtliku olukorraga. Seni kui ta vallutas Egiptuse, võttis teine Euroopa koalitsioon 
prantslastelt tagasi Itaalia. Suvorovi sõjakäik hävitas Bonaparte'i poolt aastail 1796—1797 
saavutatud võitude vilja. Tõsi küll, Suvorovil ei jätkunud pärast Alpidest üleminekut enam 
jõudu ja võimalusi, et sisse tungida Prantsusmaale, nagu ta varem oli arvestanud, kuid 
koalitsioon ei pannud sugugi relvi maha ja juba kevadel võis Prantsuse piiridel oodata 
vaenlasi. Riigikassa oli tühi, terved sõjaväeosad polnud kuude viisi saanud neile 
ülalpidamiseks assigneeritud summasid. Uudishimuga ja mitte ilma irooniata ootasid 
vilunud poliitikategelased, kuidas noor korsiklane, kes seni oli teinud vaid sõduritegusid, 
leiab väljapääsu neist keerukaist, segaseist ja ohtlikest olukordadest. 


II 


Bonaparte algas uue võimu organiseerimisega, s. 0. oma isevalitsuse kujundamisega. 
Koomiline oli jälgida tema esimesi kohtumisi vanade politikaanidega nagu Sieyes, kes 
kavatses mängida esimest viiulit ning olla kogemusteta noorukile kasvatajaks ja õpetajaks. 
Juba sel ajal pidas Napoleon tolleaegse Prantsusmaa professionaalseid poliitikuid ajast ja 
arust läinud lobisejaiks, kes ei tahtnud aru saada, et nende aeg on möödas. Ta vihkas ja 
kartis jakobiine, Robespierre'i (ei vanemat ega nooremat, kellega ta oli, nagu me nägime, 
isiklikult heas vahekorras) ei tuletanud ta iialgi meelde, kuid oli selge, et ta juba liigagi 
hästi tunneb nende väärtust, kes olid hukutanud Robespierre'i 

ja kes olid asunud tema kohale. Termidoorlikud spekulandid, riigivargad ja 
altkäemaksuvõtjad, kes oma kahtlasi afääre maskeerisid tühjade sõnakõlksudega, kutsusid 
temas esile tülgastuse. 

Sieyes, kellele Bonaparte tegi ülesandeks koostada uue konstitutsiooni projekt, töötas 
usinalt osavasti kavandatud ja väga kavalasti kokkuliidetud konstitutsiooniprogrammide 
kallal, unustades, et nüüd nõudis kodanlus oma enamikus nii linnas, kui ka maal kindlat 
politseirežiimi, oma õiguste kindlustamist, mis vahetult puudutasid vabadust kaubanduses 
ja tööstuses; talupojad-omanikud tahtsid olla täiesti veendunud selles, et nende asja 
omandatud maade valdamine on rajatud tugevale alusele. Kuid Sieyesi projekte nimetas 
Bonaparte autorile täiesti ootamatult absurdseiks, andis juhendavaid näpunäiteid ja tegi 
«parandusi». 

Uus konstitutsioon sai valmis juba kuu aega pärast riigipööret. Vabariigi eesotsas on kolm 
konsulit, nendest omab esimene kogu võimu, kuna kahel ülejäänud konsulil on vaid 


nõuandva hääle õigus. Senati nimetavad ametisse konsulid, kuid viimane määrab 
omakorda Seadusanaliku Korpuse ja Tribunaadi liikmed rahva poolt valitavate mõne 
tuhande kandidaadi hulgast. 

Algul lubati, et uus konstitutsioon läheb üldrahvalikule hääletamisele. Kuid äkki kuulutas 
Bonaparte, et konstitutsioon kehtestatakse kohe, enne plebistsiiti. Esimeseks konsuliks 
«määrati» muidugi Bonaparte. 

4. nivoosil (25. detsembril 1799) toimus rahvahääletus, mis kinnitas ka uue konstitutsiooni 
ja kolm konsulit Bonaparte'iga eesotsas. Poolt anti 3011007. vastu 1562 häält. Hääletas ka 
armee, kusjuures see hääletamine toimus mõnel pool rügementide kaupa ja sõdurid vastasid 
komandöri küsimusele kooris. Plebistsiit toimus külades ja linnades võimude hoolsa 
järelevalve all. Talupojad-maaomanikud, kodanluse rõhuv enamik linnades ja kaasaeglaste 
tunnistuse järgi isegi küllalt palju linnatöölisi olid muide sel momendil esimese konsuli 
suhtes täiesti soodsalt häälestatud, sest nad nägid temas inimest, kes päästis 13. 
vandemjääril vabariigi rojalistide käest ja kes oli võimeline tagasi lööma ikka veel 
Inglismaa, Austria ja Venemaa poolt ähvardavat interventsiooni. 

Kogu võim koondus Bonaparte'i kätte. Kõik teised asutused eksisteerisid mingite kahvatute 
varjudena, kellel 

kunagi ei olnud mingit mõju ja kes ei teinud katsetki seda, omada. Sieyes oli hämmeldunud 
ja solvunud. Kuid Bonaparte hüvitas teda rikkalikult ning tagandas ta alatiseks igasugusest 
aktiivsest osavõtust ühiskondlikust elust. Ta vajas teenreid ja käsualuseid, mitte aga nõu- ja 
seaduseandjaid. 

Otsekohe tuli ühtlasi ilmsiks, et ta ei vaja ka kriitikuid. Määruse alusel, mis rakendati varsti 
pärast Konsulaadi konstitutsiooni kehtestamist, käskis Bonaparte (27. nivoosil) 
seitsmekümne kolmest seni eksisteerinud ajalehest sulgeda kuuskümmend, ülejäänud 
kolmteist aga, mis esialgu veel püsima jäid (mõne aja pärast suleti ka nende hulgast üheksa 
ja jäi järele vaid neli), anti politseiministri karmi järelevalve alla. Napoleon ei talunud 
orgaaniliselt midagi, mis isegi kaugelt vaadatuna võis sarnaneda trükivabadusega. Need 
esimesed sammud peegeldasid väga eredalt Napoleoni seisukohti tema võimu suhtes. Talle 
näis, et tema piiramatu võimu andsid talle 1799. aasta brüimääris ainult grenaderid. Olla 
kõige eest tänulikainult oma grenaderidele, s. 0. iseendale, rajada kõik 
vallutamise õigusele — see ei muutunud ainult mõtteks, vaid (nii-öelda) Napoleoni 
poliitiliseks maailmatunnetuseks. «Suurtel pataljonidel on alati õigus» (Les gros bataillons 
ont toujours raison) — oli üheks Bonaparte'i armsaimaks kõnekäänuks. Suured pataljonid 
võitsid talle 18. ja 19. brümääril Prantsusmaa, samuti nagu nad tema juhtimisel veel enne 
seda olid vallutanud Itaalia ja Egiptuse, hiljem aga peaaegu kogu Euroopa, ja tema arvates 
ei võinud keegi pärida temalt aru või nõuda võimu jagamist. Sieyes taipas seda oma 
pettumuseks üsna kiiresti. Vähehaaval hakkasid sellest aru saama ka ülejäänud 18. 
brümääri vandenõu osalised, nende järel aga juba kõik teisedki. 

Õigesti ütles Napoleoni kohta luuletaja Goethe: Napoleonile oli võim sama, mis on 
muusikariist suurele kunstnikule. Olles selle instrumendi vaevu oma kätte saanud, võttis ta 
selle viivitamatult käsutusele. Kõigepealt seadis ta enesele eesmärgiks kodusõja lõpetamise 
Prantsusmaa lääneosas ja sellega tihedalt seotud tugevasti arenenud banditismi hävitamise 
riigi lõuna- ja põhjaosas. Tal oli väga kiire: kõige pakilisemad asjad — nagu kaks mainitud 
ülesannet — tuli lahendada enne kevade tulekut, sest kevadel seisis ees sõja taasalustamine. 

III 


Röövlijõugud, kes Direktooriumi lõpupäeviks olid kõik Lõuna- ja Kesk-Prantsusmaa teed 
muutnud läbipääsmatuks, olid saanud tohutuks sotsiaalseks õnnetuseks, Nad pidasid päise 


päeva ajal suurtel maanteedel kinni posti- ja reisitõldu, piirdusid mõnikord röövimisega, 
kuid enamasti tapsid reisijaid, tungisid avalikult kallale küladele, piinasid kinnipüutud 
inimesi tundide viisi aeglasel tulel, nõudes peidetud raha kättenäitamist (neid kutsutigi sel 
ajal nimelt «kõrvetajateks»), vahel panid nad toime kallaletunge ka linnadele. Need jõugud 
varjasid end Bourbonide lipuga; need inimesed oleksid nagu maksnud kätte kukutatud 
kuningatrooni ja katoliku altari eest. Ja tõepoolest, nendesse jõukudesse läks ohtrasti 
inimesi, kes olid otseselt ja vahetult revolutsiooni tõttu kannatada saanud. Liikusid 
kuuldused (mis jäidki kontrollimata, kuid olid väga tõenäolised), nagu annaksid mõned 
jõukude ninameestest osa riisutust rojalismi agentidele, igatahes tegi laostumine ja 
korralagedus politseiaparaadis Direktooriumi valitsemise lõpuks need jõugud peaaegu 
tabamatuks ja nende vägiteod karistamatuks. Esimene konsul otsustas ennekõike neile lõpu 
peale teha. Ei möödunud poolt aastatki, kui ta oli õiendanud arved röövimisega, kuid 
peajõugud hävitati juba tema valitsemise esimestel kuudel. 

Abinõud olid karmid. Vange mitte võtta, tabatud röövlid hävitada kohapeal, hukata ka 
need, kes annavad jõukudele ulualust, ostavad neilt röövitud asju või on üldse nendega 
ühenduses, — sellised olid põhilised direktiivid. Saadeti välja väesalgad, kes halastamatult 
õiendasid arveid mitte üksnes otseste süüdlaste ja nende abilistega, vaid ka nende 
politseiametnikega, kes olid süüdi mahitamises või nõrkuses ja võimu käsutamata jätmises. 
Siin avaldus veel üks Napoleoni iseloomujooni: täielik halastamatus kurjategijate vastu. 
Temale tähendas iga üleastumine süiüdiolekut, pehmendavaid asjaolusid ta ei tundnud ega 
tahtnudki tunda. Kui võib nii väljenduda, eitas ta põhimõtteliselt headust, pidas seda 
omaduseks, mis on valitsejale otse kahjulik ja lubamatu. Kui tema nooremal vennal Louis'l, 
kelle ta 1806. aastal Hollandi kuningaks oli määranud, tuli kord pähe Napoleoni ees 
sellega suurustada, et teda, Louis'd, Hollandis väga armas- 

tatakse, siis katkestas vanem vend noorema karmilt: «Mu vend, kui mõne kuninga kohta 
räägitakse, et ta olevat hea, siis tähendab see seda, et valitsemine pole õnnestunud» (guand on 
dit d'un roi gu'il est bon, le regne est mangue). 

Kui 1811. aasta aprillis ühel ajalehel («Gazette de France'il») tekkis üliagaruses mõte kõige 
variserlikumas ja vaimustatumas toonis teatada keisri «headusest», kes, rõõmustades 
troonipärija sündimise puhul, oli rahuldanud ühe paluja palve, vihastas see Napoleoni 
niivõrd, et ta kirjutas otsekohe politseiministrile: «Härra Rovigo hertsog, kes lubas «Gazette 
de France'i» paigutada väga rumala artikli, mis on seal täna minu kohta trükitud?» — ja 
käskis viivitamatult tagandada toimetaja, sest «see inimene teeb liiga palju rumalusi» (trop 
de niaiseries). «Eemaldage ta ajalehe toimetusest!» Napoleon oleks pigemini andestanud, kui 
tema kohta oleks levitatud kuuldust, et ta on kiskja, kui seda, et tema peale oleks aetud tühja 
juttu, nagu oleks ta hea. Kõik see hakkas avalduma aja jooksul, kuid juba julm 
arveteõiendamine röövlitega näitas, et uus valitseja eelistab otsustavalt tuntud aforismi 
otseseks ümberlükkamiseks pigemini käristada kümmet süütut, kui lasta peost üks süüdlane 
või heita talle armu. Samaaegselt Prantsusmaa röövli jõukudest puhastamisega pööras 
Bonaparte teravaimat tähelepanu Vendeele. 

Aaalil ja vaimulikkonnal õnnestus siin endiselt (terve rea spetsiifiliste majanduslike põhjuste 
tõttu, mis on omased sellele provintsile ja temaga külgnevale Normandia lõunaosale) 
enesega kaasa tõmmata osa talupoegi, need organiseerida ja varustada suurepäraste 
relvadega, mida neile mere kaudu muretsesid inglased, ja käsutades metsi ning soid, pidada 
kõigi revolutsiooniliste valitsuste vastu pikalevenivat partisanivõitlust. Vandeelaste ja 
šuaanide (nii hüüti rahvasuus neid ülestõusnuid) jaoks võttis Bonaparte tarvitusele teise 
taktika kui röövli jõukude vastu. Just enne 18. briimääri riigipööret saavutasid šuaanid rea 
võite vabariigi sõjavägede üle, võtsid ara Nantes'i linna ja kõnelesid valjusti peatsest 
Bourbonide restauratsioonist. Bonaparte tugevdas ühelt poolt šuaanide vastu opereerivat 
armeed, teiselt poolt aga lubas amnesteerida neid, kes viivitamatult panevad maha relvad, 
andis mõista, et ta ei hakka taga kiusama katoliku jumalateenistust, ning soovis lõpuks 


isiklikult kohtuda ja kõnelda kuulsa 

šuaanide juhi Georges Cadoudaliga, kellele ta lubas, ükskõik kuidas lõpeksidki 
läbirääkimised, kindlustada täieliku isikupuutumatuse Pariisis viibimise ajal ja võimaluse 
vabalt tagasi pöörduda. 

mitmeks tunniks kahekesi tol ajal alles kõhetu lühikesekasvulise Bonaparte'iga. Adjutandid 
tunglesid kõrvalsaalides, tundes suurt rahutust Bonaparte'i elu pärast: oli ju kõigile teada, 
et Cadoudal on oma ürituse eest valmis mis tahes eneseohverduseks ja et ta peab ennast 
juba kauemat aega surmalemääratuks. 

Miks ta ei tapnud Bonaparte'*i? Ainult sellepärast, et ta oli tol momendil alles selle üsna 
pea kaduva illusiooni mõju all, mis oli rojaliste eksiarvamusele viinud juba Bonaparte'i 
karjääri algusest peale. Neile tundus ikka veel, et noorele kuulsaks saanud väejuhile on 
määratud etendada sama osa, mida 1660. aastal Inglismaal täitis kindral Monk, kes aitas 
pagendatud Stuartidel uuesti troonile astuda ja hävitada vabariik. Muidugi oli Napoleon 
hävitanud vabariigi ja rajas teed korrale, mis oma klassiolemuselt oli monarhia, kuid 
võimatu on kujutleda absurdsemat eksitust kui mõte, et Napoleoni-taoline iseloom on valmis 
loovutama kellele tahes esimest kohta (tuleb isegi kõrvale jätta küsimus sellisest 
võimalusest). 

Cadoudal Bonaparte'i ära ei kägistanud, kuid väljus tema kabinetist siiski lepitamatuna. 
Esimene konsul tegi talle muuseas ettepaneku astuda kindrali aukraadis armeesse, 
muidugi selleks, et sõdida ainult välisvaenlaste vastu. Cadoudal loobus sellest ja tuli 
tagasi Vendeesse. Teine suur šuaanide juht Frotte võeti vangi ja lasti maha. Cadoudal, 
kes oli juba 1800, aasta jaanuaris valitsusvägede poolt purustatud, jätkas nüüd, pärast 
isiklikku kohtumist Bonaparte'iga, võitlust, kuid oli sunnitud ennast pikemat aega varjama 
ja leppima ootamatute kallaletungidega juhuslikult mahajäänud väikestele 
sõduritegruppidele. Valitsusvägede edusammud, amnestia andmise lubadus, kirikuvastase 
poliitika nõrgenemine ning Bourbonide ja nende poolehoidjate eespool märgitud lootus 
Bonaparte'ile — kõik see kahandas tugevasti šuaanide lahinguvõimet ja vaimustust. 
Cadoudal märkas, et tema väesalkade read on hõrenenud. Vendees võttis võimust äraootav 
meeleolu ja tendents meelitada ning võita rojalistide 

poole uus Prantsuse vabariigi juht. Bonaparte *ile polnud vahepeal rohkemat vajagi: neil 
esimestel kuudel, s. 0. 1799. aasta novembris ja detsembris ja 1800. aasta esimesel poolel 
oli tal vaja ara teha ainult kõige vajalikum ja mitte minutikski ei tohtinud ta unustada 
kevadel eesseisvat sõda. 

Ta asus ühe pakilise ürituse juurest teise juurde: röövlite juurest Vendee juurde, Vendee 
juurest finantside juurde, sest tohutut armeed, mida ta kevadeks ette valmistas, tuli toita, 
rõivastada ja relvastada, kuid raha (tõelist metallraha) polnud riigikassas üldse olemas — 
Direktooriumi peremehetsemine oli riigikassa täiesti tühjaks teinud. Napoleon vajas 
eriteadlast ja head spetsialisti ning leidiski selle otsekohe: see oli Gaudin, kelle ta määras 
oma rahandusministriks. 

Muidugi võeti Bonaparte'*i valitsemise algusest peale ka finantsküsimuse korraldamisel 
samasugune orientatsioon nagu teistelgi aladel: mõlemad, nii sõjaline diktaator kui Ita tema 
tahte täidesaatja Gaudin, otsustasid omistada peatähtsuse mitte otsestele, vaid kaudsetele 
maksudele. Kaudne maksustamine, mis lõppude lõpuks nõuab ühepalju nii rikkalt kui ka 
vaeselt tarbijalt, tundus Napoleonile oma automaatse iseloomu tõttu sobivamana, sest 
kaudne maksustamine ei aja maksumaksjat maksukoguja ja valitsusega tülli juba 
sellepärast, et tarbeesemete ostmisel, kui kõrgelt nad ka maksustatud oleksidki, pole ega 
saagi olla mingeid maksukogujaid. 

Nii linna- kui ka maakodanlust rahuldas rahanduspoliitika uus suund; ta jäi rahule ka terve 


rea teiste rahandust puudutavate abinõudega: kontrolli kehtestamisega, aruandluse 
korraldamisega ja riisumise ning jultunud riigivarguse karmi jälitamisega. Riigivargaid oli 
niivõrd palju, et ajaloolasel tekib vahel kiusatus eraldada neid erilisse kodanluse «kihti». 
Uue valitseja rasket kätt said mõned spekulandid ja riigivargad õige pea tunda. Ta pidas 
vanglas kinni noil aegadel kuulsaks saanud moonamuretsejat ja riisujat, Ouvrard'i, algatas 
mõnede teiste jälitamist, käskis rangelt kontrollida arveid, pidas kinni väljamakseid, mis 
tundusid talle vähe põhjendatuina. Mitmel korral käsutas ta sellist võtet: ta paigutas 
finatsisti, keda kahtlustati kelmuses, vanglasse, hoolimata sellest, kas viimane jõudis või ei 

jõudnud osavasti jälgi segada, ja hoidis teda seal niikaua, kuni see oli nõus oma saagi käest 
ara andma. Uldiselt aga polnud riigivargus kui niisugune muidugi kaotatud. 


IV 


Napoleon töötas agaralt valitsemise organiseerimise kallal. Ta säilitas Prantsusmaa 
administratiivse jaotuse departemangudeks, kuid pühkis sootuks maapinnalt igasugused 
kohaliku omavalitsuse tunnused. Kaotati kõik valitavad ametid linnades ja külades ning 
isegi valimiskoosolekud. Nüüdsest peale pidi siseminister määrama igasse departemangu 
prefekti — valitseja ja käskija, kohapealse väikese keisri. Prefekt määrab munitsipaal- 
nõukogud ja samuti ka linnapead (meerid) linnades ja kommuunides (külades). Need 
ametnikud on vastutavad prefekti ees, kes võib neid ka ametist tagandada. Prefekti juures 
asub puhtnõuandev organ — prefektist täielikult sõltuv «peanõukogu», mis on ainult 
selleks, et hõlbustada prefektil tutvuda departemangu vajadustega. Siseminister juhib riigi 
kogu administratiivset elu; tema ametkonda on lülitatud nii kaubandus, tööstus kui ka 
ühiskondlikud tööd ning veel palju muud, mis hiljem Bonaparte'*i poolt järk-järgult 
teiste ministeeriumide alla viidi. 

Järsud reformid tehti ka kohtukorralduses: märtsikuu keskpaiku kirjutas Bonaparte alla 
veel ühele seadusele — kohtuministeeriumi organiseerimise kohta. Reorganiseerides 

kohtuid, kaotas ta hiljem vandekohtunikud: juba oma iseloomult ei võinud tema isevalitsus 
leppida tema tahtest sõltumatu ühiskonnahääle osavõtuga kohtuasjade otsustamisel. Need 
reformid teostati järkjärgult. 

Kui asi seisnes poliitiliste vastaste hävitamises, ei piiranud Napoleon ennast kuidagi 
mingite kaalutlustega kohtuvõimu sõltumatusest ja seadusliku protseduuri järgimisest. Kuid 
kõigil muudel juhtudel, kui näiteks inimene käis kellegagi kohut tsiviilasjus või kui kellegi 
üle mõisteti kohut kriminaalkuriteos, millel polnud midagi ühist poliitikaga, nõudis 
Napoleon, et kõhus tegutseks igasuguseid poliitilisi kaalutlusi kõrvale heites. Ja kui 
esimese konsuli juurde tulid end esitlema tema poolt esmakordselt määratud kohtunikud, 


ütles ta neile: «Iialgi ärge vaadake 

sellele, kuhu parteisse kuulus inimene, kes taotleb teie õigusemõistmist.» 

On eriti iseloomustav, et ta eraldas kõik, mis puutus tema poolt loodava isevalitsusliku 
monarhia hoone vahetusse kaitsesse sisevaenlaste vastu, erilise suure ministeeriumi alla, mis 
oli täiesti sõltumatu siseministeeriumist ja allus samuti nagu kõik teisedki iseseisvad 
ametkonnad vahetult esimesele konsulile. See oli politseiministeerium, mis oli nüüd nii võimu 
kui ka rahaliste ressursside osas asetatud olukorda, milles ta polnud Direktooriumi ajal 
kunagi olnud. 

Erilist tähelepanu pühendas Bonaparte pealinna politseiprefektuuri organiseerimisele. 
Pariisi politseiprefekt, kes oli küll allutatud politseiministrile, oli asetatud teiste kõrgemate 
ametnikega võrreldes eriolukorda. Tal oli lubatud esineda isikliku ettekandega esimese 
konsuli juures, ja üldse oli juba algusest peale selge, et esimene konsul tahab Pariisi 
politseiprefekti isikus omada kontroll-informatsiooni organit, kes oleks aidanud jälgida juba 


liiga võimsaks muutunud politseiministri tegevust. 

Teatava tagamõttega killustas Bonaparte mõnevõrra oma poliitilist politseid ja püüdis 
soetada mitte ühte, vaid kahte või isegi kolme politseid, kes valvaksid mitte ainult kodanike 
järele, vaid peaksid silmas ka üksteist. Politsei-ministeeriumi etteotsa pani ta Fouche, väga 
osava spiooni, kavala provokaatori ja pugeva intrigandi, ühesõnaga, nuuskuri-eriteadlase. 
Kuid Bonaparte teadis ühtlasi sedagi, et Fouche müüb parajal juhul maha mitte ainult tema, 
vaid sobiva hinna eest ka oma lihase isa. Et oma julgeolekut sellest küljest kindlustada, 
soetaski esimene konsul usaldatavaid spioone kitsapiirilise ülesandega: luurata Fouche enese 
järel. Et aga täpselt tabada momenti, millal Fouche seda märkab ja neid püüab ara osta, 
pidas Bonaparte veel kolmandat seeriat nuuskureid, kelle ülesandeks oli silmas pidada 
spioone, kes jälgisid Fouched. 

Napoleon oli alati arvamusel, et Fouchel on «vasest otsmik» ja tal puudub absoluutselt 
võime sattuda segadusse mis tahes põhjusel. Oli möödunud palju aastaid. Napoleonist oli 
juba ammu saanud keiser, Fouche rinda aga katsid säravad ordenid ja ta kandis 
politseiministri kullaga tikitud mundrit, kui millestki ärritunud Napoleon tahtis teda solvata 
ja talle näidata, et temal on alles värskelt meeles 

kõik oma ministri metamorfoosid. «Te hääletasite ju Louis XVI hukkamise poolt!» ütles 
Napoleon talle ootamatult, «Täiesti õige!» vastas Fouche, oma harjumuse kohaselt keisri ees 
sügavasti kummardades: «See oli ju minu esimene teene, mida mul oli au osutada Teie 
Majesteedile.» See oli siigavalt tähendusrikas dialoog: Fouche meenutas keisrile, et nende 
mõlema karjäär on revolutsioonilise päritoluga, ehkki rajatud sellele, et üks neist, astunud 
vabanenud Louis XVI troonile, lämmatas revolutsiooni, teine aga aitas agaralt tal seda teha. 
Nüüd, 1799. aastal, oli Fouche Bonaparte'ile eriti vajalik nimelt sellepärast, et ta tundis 
hästi oma endisi kaaslasi, keda ta reetis ja müüs oma uuele valitsejale. 

Juba oma valitsemise esimesel talvel organiseeris Bonaparte kuni peensusteni läbimõeldud 
tsentraliseeritud riigimasina, mida pidi juhtima bürokraatlik ladvik Pariisist. 

Piiramatu võimu loomine ja selle koondamine esimese konsuli kätte — see oli uue 
«konstitutsiooni» põhieesmärgiks. 

Bonaparte ütles kord: «Jaa, jaa, kirjutage nii, et oleks lühidalt ja ebaselgelt.» Nende 
sõnadega avaldas ta oma üldise põhimõtte: kui asi puutub ülemvõimu konstitutsioonilistesse 
kitsendustesse, tuleb kirjutada lühemalt ja udusemalt. Kui maailmas on kunagi olnud 
despooti, kes ei olnud orgaaniliselt suuteline leppima oma võimu mingi kas või 
tagasihoidliku, ent reaalse kitsendamisega, siis oli see nimelt Napoleon. 

Juba esimestel päevadel pärast riigipööret hajus suitsuna see naiivne eksiarvamus, mis oli 
omane Bonaparte'i toetanud inimestele, eriti aga Sieyesile, kogu aeg enne 18. briimääri. Kui 
Sieyes esitas Bonaparte'ile projekti, mille põhjal tema, Bonaparte, pidi etendama riigi 
kõrgema esindaja osa (nagu hiljem vabariigi president), olema ümbritsetud suurimate 
auavaldustega ja kindlustatud kolossaalsete sissetulekutega, valitsema aga pidid teised, tema 
poolt määratud, kuid sõltumatud inimesed, lausus Bonaparte: «Ma ei hakka iialgi etendama 
sellist naeruväärset osa,» ning lükkas Sieyesi projekti kategooriliselt tagasi. Viimasel tuli 
pähe põiklema ja vaidlema hakata. Siis külastas Sieyesi politseiminister Fouche, kes juhtis 
täiesti sõbralikult ja usalduslikult viimase tähelepanu sellele, et Bonaparte'*i käsutuses on 
riigi kogu relvastatud jõud ja 

seepärast ei või liiga pikad vaidlused temaga vaidlejale erilist käsu tuua, pigemini vastupidi. 
Sieyesile tundus see argumentatsioon nähtavasti ammendavalt veenvana ja ta vaikis. 
«Vabariigi VIII aasta Konstitutsioon» (nii nimetati Napoleoni juhtimisel väljatöötatud 
Prantsusmaa riigikorraldust) vastas kõige paremini Napoleoni põhimõttele. Kogu võimutäius 
koondus esimese konsuli kätte; kaks ülejäänud konsulit said vaid nõuandva hääleõiguse. 
Bonaparte määratakse esimeseks konsuliks kümneks aastaks. Esimene konsul määrab 


kaheksakümnest liikmest koosneva Senati. Tema võimuses on määrata kõiki tsiviil- ja 
sõjaväelisi ametiisikuid, alates ministritest, ja kõik nad kannavad vastutust ainult tema ees. 
Luuakse veel kaks institutsiooni, mis peavad endast kujutama seadusandlikku võimu: 1) 
Tribunaat ja 2) Seadusandlik Korpus. Nii ühe kui ka teise asutuse liikmed määras Senat (5. 
0. teiste sõnadega, sama esimene konsul) oma äranägemise järgi mõne tuhande kandidaadi 
hulgast, keda keerukaima protseduuri tulemusena olid «valinud» valijad. On selge, et isegi 
kui elanikkonna poolt äramärgitud mõne tuhande kandidaadi hulgast oleks valitsust 
pooldanud kõigest nelisada inimest, oleks just need nelisada välja korjatud vabade kohtade 
täitmiseks Tribunaadis ja Seadusandlikus Korpuses. Selliste valikutingimuste juures ei 
saanud juttugi olla, et need inimesed oleksid võinud oma iseseisvust näidata. Kuid sellest oli 
veel vähe. Peale nende institutsioonide loodi veel Riiginõukogu, mille koosseisu määras 
tervenisti ja vahetult esimese konsuli valitsus. 

Seadusandlik masin pidi funktsioneerima nii: valitsus esitab seaduseelnõu Riiginõukogule, 
kes selle läbi vaatab ning siis Tribunaadile esitab. Tribunaadil on õigus avaldada kõnedes 
arvamust selle seaduseelnõu kohta, kuid tal pole õigust mingeid otsuseid teha. Rääkinud 
seaduseelnõust, on Tribunaat sellega oma funktsiooni täitnud ja annab selle projekti üle 
Seadusandlikule Korpusele, kellel seevastu pole õigust seda seaduseelnõu arutada ega 
sellest rääkida, küll aga on tal õigus otsuseid teha, mille järel esimene konsul kinnitab 
seaduseelnõu ning see muutub seaduseks. Selline sihilikult mõttetu «seadusandlik masin» oli 
muidugi kogu Napoleoni valitsemisajal tema käskude vaikivaks täidesaatjaks. Muide, hiljem 
(1807. a.) kaotas ta 

ka Tribunaadi üldse kui täiesti mittevajaliku. Pole vaja juurde lisada, et sügav 
ametisaladus pidi ümbritsema (ja ümbritseski) nende asutuste tegevust. Asja 
kiirendamiseks võis esimene konsul esitada oma seadusprojekti ka vahetult Senatisse, kes 
siis andiski vajaliku seaduse välja senatus consultumi'i nimetuse all. See ongi kõik. Seega 
koondusid nii reaalne seadusandlus kui ka täidesaatev võim tervenisti Bonaparte'i 
kätesse. 

Nii viis uus isevalitseja juba 1800. aasta kevadeks täide kõige pakilisemad asjad: ta andis 
kuju uuele riigikorraldusele, tegi lõpu kui mitte just kõigile, siis vähemalt väga paljudele 
maa üleujutanud röövlijõukudele, viis ellu — esiotsa kuruga ja ajutiselt — mõned abinõud 
olukorra pehmendamiseks Vendees, kehtestas riigivalitsemise tsentralisatsiooni, võttis 
esmakordselt käsutusele vajalikud abinõud spekulatiivse riisumise ohjeldamiseks. Tohutu, 
osavasti läbimõeldud politseilise spionaaži võrk Fouche juhtimisel kattis kiiresti kogu maa. 
Joseph Fouche oli, kui nii võib väljenduda, sündinud spiooniks. Vanas Roomas oli 
kõnekäänd: «Oraatoriteks saadakse, kuid poeetideks siinnitakse». Fouche oli provokat- 
sioonilise nuuskurisüsteemi «loojaks», mida püüdsid hiljem asjatult järgida õpilased ning 
matkijad, Naapoli Del-carettod, Vene Benkendorfid ja Dubeltid ning Austria 
Sedlnitskid. Napoleon andis Fouchele täieliku loominguvabaduse, kuid tundes tema 
mitmesuguseid omadusi ning liigagi mitmekülgset natuuri, määras tema juurde igaks 
juhuks valvesse mõned politseiminister Fouchele tundmatud spioonid, et silmas pidada 
Fouched ennast. Ta teadis väga hästi, et asudes kevadel uuele pikale sõjakäigule, pidi ta 
tugevasti kindlustama poliitilist tagalat ja et sellelt seisukohalt vaadatuna ei ole kogu 
uuel «VIII aasta Konstitutsioonil» üldse mingit tähendust, politseiministeerium aga omab 
kolossaalset tähtsust. Just sel põhjusel varustas Bonaparte politseid — rikkalike 
ressurssidega ja püüdis täiustada ning kindlustada tema poolt asja Pariisis ja provintsis 
loodud administratsiooni vajalike, andekate ning energiliste inimestega, ühtlasi võttis 
ta raudsete pihtide vahele ka need kolmteist trükiorganit, mis olid säilinud pärast seda, 
kui esimene konsul oli sulgenud kuuskümmend ajalehte. 

Enne ärasõitu sõjatandrile jättis Napoleon tema poolt organiseeritud isevalitsuse 
aparaadi oma ministritele, nõu- 


98 


des neilt, et nad peaksid korda, senikaua kui ta sõdib Euroopa riikide koalitsiooniga. 
Kuid kuu aega enne Napoleoni ärasõitu, 1800. aasta aprillis, avastas Fouche ja toimetas 
esimese konsuli kätte ümberlükkamatud tõendid anglo-rojalistliku agentuuri olemasolu 
kohta Pariisis, mis oli otseses ühenduses Bourbonide suguvõsa kähe emigratsioonis asuva 
printsiga, revolutsiooni ajal hukatud Louis XVI lihaste vendadega. Need olid Louis, 
Provence'i krahv, ja Charles, Artois' krahv. Rojalistid tegid täiesti avalikult katset võimu 
haarata inglaste ja teiste interventide abiga. Inglased omakorda lootsid samuti Prantsuse 
rojalistidele, kes olid valmis mis tahes majanduslikeks ja poliitilisteks järeleandmisteks 
Inglise kaubandus- ja tööstuskodanluse käsuks, et ainult saavutada Bourbonide 
restauratsioon. Bonaparte'ile oli see selge juba 1800. aasta jaanuarikuust alates, millal 
Inglise kuningas George III vastas tema ettepanekule alustada rahuläbirääkimisi avameelse 
ja formaalse nõuandega . . . taastada Prantsuse troonil Bourbonid. 
Esimene konsul tuli lõplikult arusaamisele, et üks tõsisemaist sisevõitluse ülesandeist on 
halastamatu arveteõiendamine reeturite-rojalistidega, välisvõitluse peaülesandeks aga jääb 
visa sõda Inglismaaga. Fouchele anti korraldused võitluseks aktiivsete rojalistidega: nende 
efektiivne ülesnuhkimine, areteerimised ja kohtulik jälitamine. Napoleon kordas väga sageli 
sõnu, mis väljendasid temasse tugevasti juurdunud mõtet: «On olemas kaks hooba, mille 
abil võib inimesi liikvele panna: hirm ja isiklik huvi.» Sõna «l'interet» all ei mõistnud ta 
mitte üksnes rahalist kasuahnust selle sõna täpses mõttes, vaid ka auahnust, 
enesearmastust ja võimuhimu. Kuidas siis mõjutada rojaliste? Võib selgesti täheldada, et 
oma vaenlaste selle kategooria suhtes toimis Napoleon mitmesugustel perioodidel 
erinevalt: ühel ajajärgul rakendas terrorit, teisel aga tõmbas ta neid ligi soosingu 
osutamise, ametikohtade ja raha abil. 
Nüüd, 1800. aasta kevadel tegevarmee juurde rutates, ei jäänud tal aega reeturite jaoks 
muid abinõusid kohaldada kui halastamatu terror. 
Teine peaülesanne — sõda Inglismaaga — tuli nagu varemgi pidada mitte Inglismaa 
ranniku juures, võimsa Briti laevastiku vaateväljal, vaid Euroopa kontinendil, 

Inglismaa . liitlaste, esmajärjekorras Austria impeeriumi vastu. 

Asudes 8. mail 1800 teele sõjatandrile ja lahkudes pärast riigipööret esimest korda 
Pariisist, oli Bonaparte täiesti teadlik et tema diktatuuri edasine saatus Prantsusmaal 
oleneb täiel määral alanud sõjakäigu tulemustest. Ta kas võidab austerlastelt uuesti 
tagasi Põhja-Itaalia, või interventide koalitsioon ilmub jälle Prantsusmaa piiridele. 


KUUES PEATÜKK Marengo, diktatuuri kindlustamine. Esimese 
konsuli seadusandlus 1800—1803 


T 


Napoleon ei koostanud tavaliselt ette sõjakäikude üksikasjalisi plaane. Ta kavandas vaid 
põhilised «objektiivid», peamised konkreetsed eesmärgid, kronoloogilise (ligikaudse muidugi) 
järjestikkuse, millest tuleb seejuures kinni pidada, teed, mille kaudu tuleb liikuda. Sõjaline 
operatiivsus haaras teda tervenisti vaid lahingrännaku ajal, kus ta iga päev, mõnikord aga 
iga tund muutis oma dispositsioone, kooskõlastades oma tegevust mitte üksnes enese. peolt 
kavandatud eesmärkidega, vaid ka olukorraga, eriti aga vahetpidamata saabuvate teadetega 
vaenlase liikumisest. Ta pidas ustavalt kinni reeglist: vaenlast ei tohi endast rumalamaks 
pidada seni, kui ei ole teda tegelikult tundma õpitud; tuleb oletada, et ta ei tegutse vähem 
arukalt, kui antud juhul oleks ise toiminud. 

Tema ees seisis tugev, suurepäraselt varustatud Austria armee, kes oli hõivanud Põhja- 
Itaalia, kust Suvorov oli eelmisel aastal prantslased välja tõrjunud. Ent sel korral ei 
tegutsenud Suvorov enam koos austerlastega ja sellele asjaolule omistas Napoleon 


kolossaalse tähtsuse. Ta teadis, et seekord Venemaa koalitsioonist osa ei võta, kuigi ta ei 
võinud teada, et just samal kuul — 1800. aasta maikuus, kui ta liikus oma armeega Itaaliasse 
hävitama Suvorovi võitude vilja, Suvorovit ennast maeti maamulda Peterburi Aleksander 
Nevski suurkloostris. Bonaparte'i vastaseks ei olnud Suvorov, vaid kõigest Melas, piinlikult 

täpne kindral-käsutäitja, pedantne staabiohvitser, üks neist korralikest kindraleist, keda 
Napoleon oli nõnda sageli ja nõnda rängasti nii enne kui ka pärast 1800. aastat lahinguis 
löönud ja kes ei lakanud kogu aeg kibedusega tõendamast, et Bonaparte ei tee seda 
reeglitekohaselt. Järgides oma põhimõtet, tegutses Napoleon ka siin Melasi vastu nii, nagu 
oleks Melas Napoleon, Melas aga toimis Napoleoni suhtes selliselt, nagu oleks Napoleon 
Melas. 

Austerlased koondasid oma vägesid Põhja-Itaalia sõjatandri lõunaosas Genua suunas. 
Melas ei pidanud võimalikuks, et Bonaparte läbib raskeima tee, Sveitsist üle Sankt 
Bernhardi, ning ei jätnud sinna suuremat külgkaitset. Just selle tee valiski esimene konsul. 
Lumiste mäeharjade käre pakane, haigutavad kuristikud jalge ees, lumelaviinid, 
lumetormid, ööbimised lumes — kõike seda said 1800. aastal tunda Bonaparte'i sõdurid 
Alpides, samuti kui 1799. aastal kogesid seda samas paigas Suvorovi soldatid ja kaks 
tuhat aastat enne Suvorovit ja Bonaparte'i ka Hannibali sõjamehed. Kuid nüüd ei 
lennanud kuristikesse mitte elevandid, nagu Hannibali ajal, vaid suurtükid, lafetid ja 
laskemoonakastid. Kindral Lannes liikus avangardiga ees; temale järgnes tohutult pikaks 
veninud lindina järsakute ja kaljude vahel kogu Bonaparte'*i armee. 16. mail algas tõus 
Alpidele; 21. mail oli Bonaparte ise koos peajõududega Sankt Bernhardi mägiteel, kuid 
eespool algasid Itaaliasse viivau mäenõlvadel juba eelvägede kokkupõrked sinna 
paigutatud austerlaste nõrga külgkaitsega. Austerlased löödi põgenema, prantslaste 
allalaskumine lõunasse kiirenes, ja ootamatult hakkas mai viimastel päevadel kogu 
Bonaparte'i armee diviis diviisi järel väljuma lõunapoolseist Alpide mäekurudest ning 
hargnema Austria vägede tagalas. 

Tundigi kaotarnata liikus Bonaparte otse Milaano suunas ning marssis Lombardia 
pealinna sisse juba 2. juunil 1800. aastal; seepeale hõivas ta kohe Pavia, Cremona, 
Piacenza, Brescia, rea teisi linnu ning külasid, lüües kõikjal tagasi austerlased, kellele 
pealöök sellest suunast tuli täiesti ootamatult. Melasi armee oli ametis Genua piiramisega, 
mille ta prantslastelt just mõni päev tagasi oli vallutanud. Ent Bonaparte'*i ilmumine 
Lombardiasse viis nullini austerlaste edu Genuas. 

Melas tõttas vastu põhjast ootamatult sissetunginud prantslastele. Alessändria ja Tortona 
linna vahel laiub 

suur tasandik; keset seda tasandikku asub väike Marengo küla. Juba 1800. aasta talve algul, 
uurides oma Pariisi lossis täpset Põhja-Itaalia kaarti, sõnas Bonaparte oma kindralitele, 
osutades sõrmega sellele kohale kaardil: «Siin peame purustama austerlased!» Vastaste 
peajõudude kokkupõrge toimus 14. juunil 1800. aastal ning leidis aset samal kohal. 

See lahing etendas kolossaalset osa rahvusvahelises poliitikas, eriti aga Napoleoni 
ajaloolises karjääris. Pariisis ja kogu Prantsusmaal valitses rahutu meeleolu. Rojalistid 
ootasid päevast päeva Napoleoni hukkumist Alpi kuristikes; oli samuti teada, et Austria 
armee on väga tugev ja tema suurtükivägi on prantslaste omast võimsam. Liikusid kuuldused 
inglaste peatsest maabumisest Vendees. Šuaanide juhid, Cadoudal ja tema kaaslased, 
pidasid Bourbonide restauratsiooni mitte üksnes otsustatud asjaks, vaid isegi lähima aja 
küsimuseks. Oodati ainult signaali: teadet Bonaparte'i surmast või Prantsuse armee 
lüüasaamisest. Euroopas, isegi selle erapooletuis riikides jälgiti pingelise tähelepanuga 
sündmuste arenemist. Siin oodati samuti austerlaste võitu, et ühineda koalitsiooniks 
Prantsusmaa vastu. Bourbonid valmistusid sissesõiduks Pariisi. 

Napoleon, tema kindralid, ohvitserid ja sõdurid mõistsid väga hästi kogu mängu tähtsust ja 


nägid ka ette, et kaotus on tõenäoline, sest austerlasi oli seekord märksa rohkem; nad olid 
kasutanud pikka, rahulikku puhkust peatuspaikades, Itaalia linnades ja külades, sellal kui 
Napoleoni armee ületas rasketes tingimustes Sankt Bernhardi. Bonaparte'i armees oli 
kõigest 20 000 meest ja tal oli käsutada vaid tühine osa sellest kahurväest, millega ta 
maikuus ületas suure Sankt Bernhardi, sest suurtükiväe peamass, mis oli seotud mägedes 
asuva Austria külgkaitse piiramise ja allutamisega, viibis alles teel. Melasi armee koosnes 30 
000 sõdurist ning omas laskemoonaga rikkalikult varustatud suurtükiväge (umbes sada 
kahurit). Osa oma väikesearvulisest artilleeriast loovutas Bonaparte kindral Desaix'le, nii et 
ta võis austerlaste saja suurtüki vastu koondada vaid umbes viisteist kahurit. 

14. juuni hommikul 1800. aastal Marengo lähedal alanud lahing näitas juba esimestel 
tundidel Austria sõjaväe masside löögijõudu: prantslased taganesid võideldes, andes 
vaenlasele tugevaid lööke, kuid kandsid ka ise raskeid kaotusi. Umbes kella kähe ajal päeval 
näis, et lahing on 

täielikult kaotatud. Pärast kella kolme päeval saatis juubeldav Melas kulleri Viini teatega 
austerlaste täielikust võidust, võitmatu Bonaparte'*i purustamisest, trofeedest ja 
sõjavangidest. Prantsuse staabis valitses hämmeldus. Bonaparte näis rahulik ja kordas üha, 
et tuleb vastu pidada, et lahing pole veel lõppenud. Ja äkki kella nelja paiku muutus kõik 
järsult ning ootamatult: otsustaval silmapilgul jõudis kohale kindral Desaix' diviis, mis oli 
saadetud lõunasse, et Genuast ara lõigata vaenlase taganemistee, ning jõudis nüüd 
otsustaval hetkel kiirmarsil lahinguväljale ja riindas austerlasi. 

Austerlased olid oma täielikus võidus niivõrd kindlad, et asusid selleks kellaajaks tervete 
väeosade kaupa puhkusele ja lõunat sööma. Neile kallale tunginud Desaix' värske diviisi 
löökide all, millele järgnes kogu Bonaparte*1 armee rünnak, purustati Austria armee 
täielikult. Juba kella viie paiku õhtul põgenesid austerlased, jälitatuna Prantsuse 
ratsaväest. Desaix ise sai rünnaku algul surma, ja õhtul pärast seda lahingut, ühte oma elu 
suurimaist triumfidest, ütles Bonaparte pisarsilmi: «Kui ilus oleks olnud see päev, kui ma 
oleksin täna võinud emmata Desaix'd.» — «Mispärast mina ei tohi nutta...» libises üle 
tema huulte veel mõni tund varem, lahinguhoos, kui talle teatati, et Desaix oli asja surnuna 
hobuselt langenud. 

Ainult kaks korda on Napoleoni võitluskaaslased märganud pärast lahingut tema silmis 
pisaraid. Teist korda juhtus see mõni aasta hiljem, kui tema käte vahel suri marssal 
Lannes, kellel suurtükikuul oli mõlemad jalad otsast ara rebinud. 

Viini õukonna juubelduste hoos, mille oli esile kutsunud Melasi esimene rõõmustav sõnum, 
jõudis Viini teine kuller, kes teatas, milline katastroof oli juhtunud pärast esimese kulleri 
ärasaatmist. .. Itaalia oli austerlastele uuesti, ja seekord nähtavasti lõplikult, kaotatud. Julm 
vaenlane osutus jälle võitmatuks. 

Esimesed kuuldused pealahingust Itaalias jõudsid valitsuseni Pariisis kuus päeva pärast 
sündmust, 20. juunil (1. messidooril). Kuid kuuldused olid algul ebaselged. Linnas oodati 
teateid suure ärevusega. Kuskilt levisid juba kuulujutud kaotatud lahingust, Bonaparte'i 
surmast. Korraga kella ühe ajal päeval mürises kahurite saluut, sellele järgnes teine, 


kolmas; kihutas kohale kuller ametlike tea- 

detega: Austria armee on täielikult purustatud, pool Austria artilleeriast vallutatud, tuhat 
sõjavangi, tuhat austerlast puruks raiutud. Itaalia on uuesti Bonaparte! valduses. 
Seekord ei valitsenud kõrgendatud meeleolu mitte üksnes kodanlikes kvartalites, vaid ka 
töölisasulais: Saint-Antoine'i eeslinnas polnud juba ammu nähtud säärast elevust. 
Muidugi ei võinud töölised siis veel aimata, et uus käskija surub nad raudse käega 
lõplikult alla, et ta rakendab ellu «töölisraamatud», mis muudavad nad peremeestest 
täielikult sõltuvaks, et algav valitsemine lämmatab lõplikult revolutsiooni ning muutub 
kindla ja plaanipäraselt teostatava ühiskondliku korra kindlustamise ajastuks, mis on 


rajatud pidurdamatule ning seadusega toetatud töö ekspluateerimisele kapitali poolt. 
Samas Pariisis börsi ja pangakontorite läheduses bulvareil juubeldas uhkesti ehitud 
rahvamurd veel enam, kuid just sellepärast, et võitis Bonaparte, sama inimene, kes 18. ja 
19. brümääril lämmatas revolutsiooni ning võitis nüüd kätte kindla positsiooni ja 
võimaluse ühelt poolt raudse käega maha suruda «anarhia», tagasi lüüa kõik 
kallaletungid omanikele ja omandile, teiselt poolt aga ei hakka taastama feodaalset 
aadlimonarhiat. 

Süngelt vaikisid mõned leppimatuimad jakobiinid, rõhutud meeleolus olid rojalistid. Kuid 
mõlemad olid ajutiselt täiesti kõrvale surutud, sest nii pealinnas kui ka provintsis valitses 
grandioosselt avalduv vaimustatud meeleolu. Peale selle ilmnes veel mingi joobumus 
uhkusest, sõjalise patriotismi vaimustus, mingi palavik, mis korraga haaras paljusid seni 
kainelt mõtelnud inimesi. Kõik see tõusis haripunkti esimese konsuli saabumisel Pariisi. 
Rohkearvuline rahvahulk liikus talle vastu, kusjuures vähimgi kahtlus jaheduses 
Bonaparte 'i suhtes tundus rahvamassile rojalismi tunnusena. «Siin elavad aristokraadid! 
Mispärast ei ole maja illumineeritud?» karjus rahvahulk ning purustas kahtlaseks peetud 
majal aknaklaasid. Loendamatu rahvahulk seisis kogu päeva Tuileries' lossi ümber, 
kutsudes Bonaparte'*i tervitushüüetega välja. Ent Bonaparte ei ilmunud rõdule. 

II 

Pärast Marengot oli Bonaparte'*i järjekordseks ülesandeks saavutada kõigepealt soodne 
rahu Austriaga. Seepeale tahtis ta kokku leppida Inglismaaga ja üldse kogu Euroopa 
koalitsiooniga, kolmandaks aga jätkata ja süvendada seadusandlikku tegevust, mis oli 
alguse saanud kohe pärast briüimääri-riigipööret, kuid mille katkestas sõjakäik Itaaliasse. 
Kuid veel üks mure juhtis visalt Bonaparte'*i tähelepanu kõrvale ja kiskus teda käskivalt 
kogu Konsulaadi ajastul põhilistest ülesannetest eemale. See oli võitlus jakobiinide ja 
rojalistidega. Fouche pidas rojaliste kõige tõsisemaks, ja otsesemaks ohuks, kuid 
Bonaparte'il oli juba siis Fouehesse vähe usku ja ta arvas, et Fouche, kartes restau- 
ratsiooni, peab oma endisi sõpru jakobiine siiski vähem halvaks ega käidu neid ülearu 
jälitama, seda enam, et neil on vähem šansse võimule pääseda. Kuid seevastu oli esimene 
konsul ise pärast Marengot arvamusel, et jakobiinid on kõige ohtlikumad vaenlased. 

Oma diktatuuri esimestest päevadest peale tuli Napoleonil arvestada «vasakpoolseid» 
vaenlasi — jakobiine ja vastaseid «paremalt poolt» — rojaliste. Ja tema suhtumine oma 
vaenlaste kahte kategooriasse oli erinev. 

Rojalistidesse suhtus ta leplikult ning avaldas avalikult valmisolekut rahuläbirääkimisteks. 
Konsuli administratsioon võttis meeleldi teenistusse hästituntud rojaliste, rõhutades, et kui 
nad nõustuvad teenima Bonaparte'i, siis tähendab see, et nad on juba sellega pälvinud 
heatahtliku suhtumise. Bonaparte oli juba oma amnestiatega üksikutele emigrantidele 
näidanud, et ta on nõus rojalistidele paljugi andestama ja unustama. 

Kuid hoopis teisiti oli lugu jakobiinidega. Neid vihkas Napoleon tõepoolest ja jälitas ka 
tegelikult. Ei olnud ta ju ise eales revolutsionäär olnud ja talle olid ajutised lähedased 
suhted Robespierre'i venna ja jakobiinidega lihtsalt karjeristi taktikaks. Iseloomult despoot, 
pealaest jalatallani isevalitseja, kes pärast 18. briimääri hoidis ühel või teisel kujul kurssi 
suurkodanliku monarhia loomise poole, ei võinud Napoleon muidugi minevikuski täielikult 
hinnata jakobiine ega seda kolossaalset tähtsust, mida nad omasid Prantsuse revolutsiooni 
ajaloos ja mis seisnes mitte enamas ega vähemas kui revolutsiooni päästmises selle kõige 

ohtlikumal momendil. Vähe sellest, täielikus kooskõlas selle suurkodanliku klassiga, kelle 
huvisid ta kaitses, võttis Napoleon kombeks näha jakobiinide diktatuuris eelkõige tema 
repressiivset, järsult vägivaldset iseloomu, kuid ühtlasi vaikis põhjustest, mis tegid selle 
nähtuse paratamatuks, ja tulemustest, mis olid päästnud revolutsioonilise Prantsusmaa. 
Otsides sõnu 1812. aastal Moskva mahapõlettanud Rostoptšini läbisõimamiseks, nimetas 


Napoleon teda «vene Marat*ks», võrdsustades revolutsiooni eest oma elu andnud inimest 
Moskva isanda ning pärisorjuse pooldajaga, kellele Venemaa päästmine tähendas 
pärisorjuse alalhoidmist ning kes võttis isamaa kaitsmisest osa vaid veidrate ja lärmakate 
müürilehekeste levitamisega ning sellega, et jäi põhjusetult ja asjatult Kutuzovile jalgu ning 
saatis tsaarile Kutuzovi peale salakaebusi. Napoleonile oli poliitiliselt kasulik, et uue 
põlvkonna kujutluses jakobiinlik diktatuur assotsieeruks ainult verevalamise ja igasuguste 
koledustega. 
Kuid oma selge mõistuse juures ei võinud ta samaaegselt täielikult eitada selle diktatuuri 
ajaloolist teenet. Napoleon vihkas jakobiine, kuid 1793.—1794. aasta jakobiinide diktatuuri 
kohta ütles ta kord avameelselt, et Konvent päästis Prantsusmaa. Louis XVI aga põlgas ta 
tõepoolest kogu hingest, sest ta põlastas alati igasugust nõrkust. «Hoiatage seda naist, et 
mina pole mitte Louis XVI,» lausus ta, kui oli teada saanud, et madame Stael ajab oma 
salongis liiga palju juttu. 
Teades, et tema kõige järeleandmatumad ja leppimatumad, kuigi peitu pugenud vaenlased 
on alles säilinud endiste jakobiinide hulgas, jälitas ta neid halastamatult. Jakobiinide 
tagakiusamine, mis õigupoolest algas pärast 18. briimääri, kestis vahetpidamata kuni 
Impeeriumi lõpuni, nõrgenedes vaid aeg-ajalt. 
Jakobiine kui ka nendega lähedase ühenduse pidamises kahtlustatavaid isikuid areteeriti nii 
pealinnas kui ka provintsis, kusjuures viimases veel enam kui pealinnas. Kohalik 
revolutsioonist säilinud aristokraatia, tagasipöördunud ja amnesteeritud emigrandid, 
kohalik varakas kodanlus, külas aga uus, omanikuks saanud talupoegkond — kõik need, kes 
tundsid jakobiinide klubi kohalike osakondade endisi tegelasi, Robespierre'i aegade endisi 
ametiisikuid kuni viimaseni, õiendasid nüid nendega arveid ja maksid oma vaenlastele 
sajakordselt kätte. Kui poliitilise politsei 

agarate provokatsioonide abil 10. oktoobril 1800 õnnestus kiirendada «atentaati», s. 0. läks 
korda ooperihoones areteerida neli pistodadega inimest, kes suundusid esimese konsuli 
looži poole, siis ei hukatud mitte üksnes need neli, vaid kogu Prantsusmaal pandi toime 
«jakobiinide» massiline areteerimine. Enamik areteerituist kas ei pöördunud enam iialgi 
oma kodupaika tagasi, või siis ilmus sinna paljude aastate pärast täiesti murtud inimestena. 
Mõni suri vanglas (poliitiliste vangide «enesetapmised» olid noil aegadel väga moes), teised 
hukkusid Guajaanas, Prantsusmaa pagendatud sunnitööliste koloonias Ameerikas. Kuu 
aega hiljem areteeris Fouche politsei (18. novembril 1800. a.) tõelise jakobiini Chevalier”, 
kes kavatses korraldada atentaadi. Uus areteerimiste ja pagendamiste laine tõusis kogu 
maal. Nabiti kinni, keda kätte saadi, ehkki areteerituil polnud vähimatki aimu Chevalier' 
kavatsustest. Vähe sellest. Kui sama 1800. aasta detsembris tehti tõepoolest atentaat 
esimesele konsulile, siis — kuigi selle «põrgumasina» olid organiseerinud ainuüksi 
rojalistid ja jakobiinid polnud asjasse vähimalgi määral segatud — käsutas Napoleon oma 
elule kallalekippumist uute kohutavate repressioonide tarvituselevõtmiseks jakobiinide vastu. 
See, kes tahab süveneda Napoleoni loomusesse ja mõista tema psühholoogiat ajendavaid 
jõude, ei tohi iialgi eksiteele sattuda imalaist katseist, miile poolest on nii rikas määratu 
suur kirjandus Napoleoni kohta, — katseist kujutada teda tõepoolest mingi 
«poolrevolutsionäärina», sellena, kelleks teda algul sageli nimetasid vaenlased, kuid hiljem 
XIX sajandi esimesel poolel ka ülistajad, nimelt «Robespierre'ina ratsul». Ealeski pole ta 
seda olnud. Iseloomult despoot, sünnipärane isevalitseja, võis ta asjaolusid arvestades veel 
esialgu hädapärast taluda mõningate kodanliku vabariigi puhtväliste jäänuste olemasolu. 
Kuid niipea kui see muutus võimalikuks, pühkis ta ära kõik, mis oli jäänud vabariigist, ja 
tegi järsu pöörde, et lõplikult rnuuta Prantsusmaa sõjaliseks diktatuuririigiks, Euroopa aga 
vasallriikide, asumaade ja poolasumaade konglomeraadiks, mis orjalikult alluksid sellele 
militaristlikule vägivallavalitsusele. Jakobiinidele ja Napoleoni poolt eriti vihatud 
jakobiinide ideoloogiale koos tema unistustega «vennasvabariikidest» ning võrdsusest ja 
vabadusest polnud Napoleoni absolutistlikus monarhias kohta. Engels märkis õigesti 


kronoloogilise daatumi («Austria abielu»), 

millal see Napoleoni uus absolutistlik impeerium hakkas kiiresti põliste ja traditsiooniliste 
monarhiate väliseid iseloomustavaid jooni omaks võtma. Muidugi, nii uus kui ka vana 
türannia olid ühtviisi lootusetult leppimatud mitte ainult kangelasliku jakobiinide 
traditsiooni, vaid isegi kõige arglikumate ja tagasihoidlikumate mälestuste suhtes 
kodanlikust vabariigist. 

Julm, absoluutselt meelevaldne arveteõiendamine jakobiinidega, mis seisis väljaspool 
igasuguseid ettenähtud «seaduslikke» piire, oli Napoleoni valitsemise üheks kõige 
iseloomustavamaks jooneks. Vastupidi Napoleoni mõtteviisile oli Fouche, nagu eespool 
mainitud, kohe pärast 18. briimääri arvamusel, et jakobiinid pole antud momendil nii 
ohtlikud kui Bourbonide restauratsiooni soovivad rojalistid. 

Peab mainima, et antud juhul avaldas Fouche suuremat politseilikku pilguteravust kui tema 
isand. Asi seisnes selles, et troonipretendent Provence'l krahv, tema vend Charles ja 
peaaegu kogu emigratsiooni ladvik olid pärast brimääri-riigipööret veendunud, et selle 
õnnestumine ise ja diktatuuri kehtestamine näitab, et on kätte jõudnud moment monarhia 
taastamiseks. Ja kui asi on nii, siis kas tõesti Prantsusmaa ei eelista vana ajaloolist 
dünastiat, vaid alistub mingile Korsika väljarändajale? 18. ja 19. briimääril hävitati 
revolutsioon pärast kümneaastast pöörasust ühe hoobiga. Nüüd jääb vaid üle, et sama 
käsi, mis 1799. aasta novembris andis Saint-Cloud' lossis surmahoobi Direktooriumile ja 
1800. aasta juunis purustas austerlased Marengo juures, asetaks Prantsusmaal oma 
esivanemate troonile kõige kristlikuma kuninga Louis XVIII (tema on ju ajutiselt 
Provence'! krahv). Kas nüüd Provence'! krahv ise sai hakkama kurioosse vembuga (juba 
ammu enne Marengo lahingut, kolm ja pool kuud pärast brümääri-riigipööret) või andis 
talle seda nõu tema looduse poolt vaimuannetega äärmiselt tagasihoidlikult varustatud 
vend, kuid Louis pöördus Miitavist, kus ta sel ajal elas, esimese konsuli poole kirjaga, 
milles palus Bonaparte'*i taastada Bourbonide dünastia. Selle eest aga nõudku Bonaparte 
endale ja oma sõpradele mis tahes tasu — ta saab kõik! Peale autasu saab ta veel 
«tulevaste põlvede õnnistuse» osaliseks. Bonaparte ei vastanud midagi. Tema ja tema naise 
Josephine'i juurde hakati salaja saatma inimesi uute ülesannetega, ettepanekutega, 
kirjadega. 

1800. aasta suvel, pärast Marengot, kui tõepoolest tundus, et Bonaparte'*i tahe võib 
Prantsusmaaga teha kõik, mis ta heaks arvab, pöördus Louis tema poole uuesti palvega. 
Siis vastas Bonaparte pretendendile esimest ja viimast korda järgmist: «Ma sain Teie kirja. 
Tänan Teid mulle avaldatud armastusväärsuste eest. Teil ei maksaks soovida oma 
tagasipöördumist Prantsusmaale: Teil tuleks sammuda üle saja tuhande laiba. Tooge oma 
isiklikud huvid ohvriks Prantsusmaa rahule ja õnnele: ajalugu võtab seda kord arvesse.» 
Kui emigrandid olid jõudnud veendumusele, et Bonaparte ei kuulu nende hulka, kelle üle on 
võimalik valitseda, vaid on neid isiksusi, kes ise teiste üle valitsevad, kui temalt oli saadud 
selge ja eitav vastus, otsustati ta tappa. 

Peaaegu samal ajal tekkis see mõte ka jakobiinide ringkondades. Kuid siin lõppes asi, nagu 
juba öeldud, Fouche õnnestunud provokatsiooniga. Teades kavatsetavast atentaadist oma 
agentide kaudu ja olles täpselt informeeritud, et see peab toimuma 10. oktoobri õhtul 1800. 
aastal Ooperis, areteeris Fouche vandenõulased (Cerrans'i, Arena, Demerville'i, Toplin- 
Lebruni) sel hetkel, kui nad relvastatult lähenesid esimese konsuli loožile. Hiljem kinnitati, 
et just Fouche ise oli neid varustanud relvadega. Vandeseltslased hukati, Fouche mõju aga 
tugevnes. Tema provokaatorid arendasid ebatavaliselt energilist tegevust, püüdes tungida 
kõikjale — alates mondäänseist salongidest kuni vaeseimate sööklate ja kõrtsideni. 

3. nivoosil (25, detsembril 1800), kui esimene konsul sõitis õhtul mööda Saint-Nicaise'i 
tänavat Ooperisse, kõlas tema tõlla lähedal kohutav plahvatus. Bonaparte'*i tõld sõitis 


«põrgumasinast» mööda kõigest kümme sekundit enne plahvatust. Tänavasillutis kattus 
laipade ja haavatutega, poolpurustatud tõld kihutas esimese konsuliga õnnelikult 
Ooperihoone juurde. Ta astus näilikult täiesti rahulikuna looži, nii et publik teatris sai alles 
mõne aja pärast toimunust teada. Viivitamatult alustatud juurdlus ei andnud esialgu 
mingeid tulemusi, atentaadi toimepanemise kohal ei areteeritud kedagi. Bonaparte oli 
veendunud, et ka seekord olid asja organiseerijaiks jakobiinid. Ta süüdistas Fouched selles, 
et see tegeleb liiga palju rojalistidega ega pööra küllaldaselt tähelepanu jakobiinidele. Ta 
otsustas teha lõpu pahempoolsele opositsioonile. Anti käsk koostada saja kolmekümne 
jakobiinide juhi või nendeks peeta- 

vate isikute nimekiri. Nad areteeriti ja pagendati rõhuvas enamuses Guajaanasse ja 
Seychelles'i saartele, kust harva keegi tagasi pöördus. Prefektid provintsis alustasid peale 
selle kõikide julmimat tagakiusamist, kes revolutsiooniaastali olid sõna või teoga 
väljendanud oma sümpaatiat otsustavas võitluses reaktsiooni vastu. Nüüd hakkasid 
allesjäänud reaktsionäärid nendega arveid õiendama. Sellest esimesest Fouche poolt 
koostatud nimestikust sattusid mõned mitte lihtsalt sundasumisele, vaid ilma kohtuta ja 
juurdluseta ka sunnitöövanglatesse, ning neid ei vabastatud isegi siis, kui tõde oli 
selgunud. Tõe aga selgitas seesama Fouche, ja just peaaegu samal ajal, kui ta saatis 
jakobiine sunnitööle ja sundasundamisele. Sai ju tema enne kõiki teada, et antud juhul ei 
puutunud siin jakobiinid absoluutselt asjasse; ta pagendas nad ainuüksi sellepärast, et olla 
ärritatud Bonaparte'ile meele, järele. 

Täpselt kaks nädalat pärast atentaati jakobiinide vastu suunatud terrori hoos peeti kinni 
keegi Carbon, mõni aeg hiljem aga Saint-Regeant, seepeale Bourmont ja mõnikümmend 
rojalisti, kes elasid Pariisis legaalselt ja illegaalselt. Carbon ja Saint-Regeant olid otsesed 
süüdlased atentaadi toimepanekus ning tunnistasid oma süü üles. Kogu selle asja olid 
organiseerinud ainuüksi rojalistid eesmärgiga tappa Bonaparte ja teostada Bourbonide 
restauratsioon. See ei takistanud jõusse jätmast jakobiinide vastu suunatud abinõusid, kuid 
otsustati ka mitte säästa rojaliste. Nii otsustas Bonaparte ühest atentaadist kahekordset 
poliitilist käsu lõigata. Kui talle hiljem öeldi, et Fouche oli veendunud pagendatud 
jakobiinide täielikus süituses, vastas Bonaparte: «Tõepoolest? Fouche! Selline on ta alati. 
Muide, see pole tähtis. Nüüd sain ma neist (jakobiinidest) lahti.» Atentaadist otseselt 
osavõtnud rojalistid hukati, paljud saadeti sundasumisele nagu jakobiinidki. 

Aga ometi polnud Bonaparte'*i viha rojalistide vastu sel momendil nii suur, kui seda oleks 
võinud oodata, otsustades arveteõiendamise järgi jakobiinidega, kes olid «põrgumasina» 
loos täiesti süütud. Ja asi polnud sugugi mitte ainult psühholoogilises tähelepanekus, mida 
tegid Napoleonile lähedased isikud. Asi ei olnud mitte ainult selles, et ta oli neil esimestel 
nädalatel pärast atentaati kogu oma viha ara kulutanud jakobiinide peale ja rojalistide 
jaoks seda enam ei jätkunud, sest Napoleon oskas väga hästi olla julm, kui ta seda 
vajalikuks pidas, ja jäi ise täiesti kül- 

maks ning rahulikuks. Asi seisis nimelt selles, et ta oli enesele eesmärgiks võtnud lahutada 
Bourbonidest need elemendid rojalistide hulgas, kelle huvid olid täiesti kooskõlastatavad 
uue olukorraga Prantsusmaal. Teiste sõnadega, need rojalistid, kes tunnustavad tema, 
Napoleoni võimu seaduslikkust ja nurisemata sellele alistuvad, võetakse kahel käel vastu 
ja endised patud võidakse neile andestada, kuid leppimatutega, kes tingimata soovivad 
Bourbone ja endist korda taastada, tuleb pidada halastamatut võitlust. 

Juba enne Marengot käskis esimene konsul Fouchel koostada nende emigrantide 
nimestikud, kellel võib lubada Prantsusmaale tagasi tulla, ja nende nimekirjade koostamist 
jätkati hoolimata «põrgumasinast» Saint-Nicaise'i tänaval. Esialgseil andmeil hinnati 
emigrantide arvu umbes sajale tuhandele, nendest oli 1. vandemjääri (1800. aasta 20. 
oktoobri) määruse põhjal juba tagasi pöördunud ligikaudu viiskümmend kaks tuhat 


inimest. Järgnevate nimekirjade põhjal tehti kindlaks, et tegelik emigrantide arv on 
varemoletatud arvust umbes poolteist korda suurem. Saja neljakümne viiest tuhandest 
emigrandist sai umbes sada nelikümmend üks tuhat inimest õiguse sissesõiduks 
Prantsusmaale; pärast kohalejõudmist võeti nad politsei valve alla. Ainult 3373 
emigrandile oli sissesõit endiselt keelatud. Kuid sellega Napoleon ei piirdunud: 1802. 
aasta mais anti välja senatus consultum, mille järgi iga emigrant, kes oli uuele 
riigikorrale truudust vandunud, sai õiguse sissesõiduks Prantsusmaale. Paljud välismaal 
virelevad emigrandid käsutasid seda seadust ja pöördusid kodumaale tagasi. 

Atentaadid kätkesid mõneks ajaks. Bonaparte asus kahekordistatud energiaga 
diplomaatiliste asjade kallale. Mitte kunagi enne ega ka pärast seda perioodi ei soovinud 
ta niivõrd peatset lepitust koalitsiooniga. See oli talle vajalik finantside parandamiseks ja 
sel põhjusel, et prantsuse rahva rõhuv enamus igatses ilmselt kohest rahu, ning muidugi ka 
selleks, et saada hingetõmbeaega alustatud riigi-reformide lõpuleviimiseks ja kavandatute 
teostamiseks. 

TIIT 


Diplomaatia osas valis ta endale abiliseks vajaliku inimese niisama õnnestunult kui 
poliitilise luure alalgi, sest kui Fouche oli provokatsiooni- ja spionaažiasjanduses 
meistriks, siis näitas vürst Talleyrand end dlplomaatia-kunsti virtuoosina. Kuid oli ka 
erinevus esimese konsuli enese olukorras mõlemal juhul: Napoleon käsutas Fouched ja 
tema aparaati, kuid pidas ja nimetas neid kõiki lurjusteks. Fouched mitte usaldades pidas 
ta Fouche enese järele valvamiseks erilist politseid, kuid muidugi ei võinud ta sellel 
tegevusväljal ja selles võistluses võita oma ministrit. Siin ei oleks Fouchega võinud toime 
tulla mitte ükski Napoleon ega Makedoonia Aleksander. Ta tundis silmapilkselt ara teda 
valvavad (Napoleoni poolt tema juurde määratud) inimesed. Politseialal vajas Napoleon 
Fouched ja tema erilist talenti, sest antud küsimuses ei suutnud isegi tema oma ministriga 
sammu pidada, ja ta võttis seda arvesse. Seevastu diplomaatiakunstis ei jäänud Napoleon 
Talleyrand'ist alla, mõnes suhtes aga isegi ületas teda. Kuigi viimane oli andekas 
välisminister, andis Napoleon juhtmõtted Talleyrand'ile ise, kõik tähtsamad rahuläbirää- 
kimised pidas ta isiklikult, Talleyrand aga andis vaid nõu, vormistas diplomaatilised 
noodid ja töötas välja taktikalised võtted, mis olid vajalikud kavandatud eesmärkide saa- 
vutamiseks. 

Üheks Napoleoni suurimaks diplomaatiliseks saavutuseks tuleb vastuvaidlematult pidada 
seda täielikku murrangut, mis ta tegi poliitikas Venemaaga. Ta teatas keiser Paulile, 
kellega Prantsusmaa pidas ametlikult sõda, et ta tahab Venemaale viivitamatult tagasi anda 
kõik 1799. aasta sügisel pärast Korsakovi korpuse purustamist vangilangenud Vene 
sõjavangid. Ta ei nõudnud isegi vangide vahetust (muide, Prantsuse sõjavange sel ajal 
Venemaal peaaegu polnudki). Juba see üksi viis Pauli vaimustusse ja ta suunas 
sõjavangide asja lõpetamiseks Pariisi kindral Sprengporteni. 

1800. aasta detsembri keskpaiku jõudis Sprengporten Pariisi. Bonaparte avaldas otsekohe 
palavaimat sümpaatiat ja lugupidamist Pavel Petrovitšile, rõhutades üllameelsust ja hinge 
ülevust, mis tema arvates iseloomustavad Vene tsaari. Üheaegselt selgus, et esimene 
konsul käskis tagasi saata kõik Vene sõjavangid (umbes 6000 meest). Vähe sel- 

lest, ta tegi korralduse, et neile kõigile õmmeldaks Prantsuse riigikassa kulul vastavalt 
nende väeosade vormile uued sõjaväemundrid ja antaks välja vormirõivastus, uued 
jalanõud ja tagastataks relvastus. Selle mitte kunagi ja mitte kellegi poolt sõjaajal 
praktiseeritud lahkusega kaasnes Bonaparte'i isiklik kiri keiser Paulile, milles esimene 
konsul avaldas sõbralikes väljendustes arvamust, et rahu Prantsusmaa ja Venemaa vahel 


võib olla sõlmitud kahekümne nelja tunni jooksul, kui Paul läkitab Pariisi oma 
usaldusmehe. Paul oli kõigest sellest täiesti võlutud. Ägedast Prantsusmaa vaenlasest 
muutus ta korraga selle soosijaks ja saatis Bonaparte'*ile teate, milles ta juba ette avaldas 
nõusolekut rahutegemiseks, väljendades soovi anda koos esimese konsuliga Euroopale tagasi 
«vaikus ja rahu». 

«Teie valitseja ja mina — meie oleme kutsutud muutma maailma nägu,» lausus Bohaparte 
Pauli saadikule kindral Sprengportenile. 

Pärast seda esimest saavutust otsustas Napoleon sõlmida Venemaaga rahu ja isegi sõjalise 
liidu. Selle liidu idee dikteerisid kaks kaalutlust: esiteks, mõlema riigi huvid ei ristunud 
vähimalgi määral, teiseks aga avanes nõnda võimalus ähvardada mõne aja pärast ühiste 
jõududega (Lõuna-Venemaa ja Kesk-Aasia kaudu) Inglise ülemvõimu Indias. Mõte Indiale 
ei andnud Napoleonile kunagi rahu, alates Egiptuse-sõjakäigust kuni tema valitsemise 
viimaste aastateni. Läbitöötatud projekti polnud ei siis ega hiljemgi, kuid põhiidee jäi tema 
pähe tugevasti püsima. See idee oli tal 1798. aastal seostatud Egiptusega, 1801. aastal Vene 
tsaari ootamatu sõprusega, 1812. aasta sõjakäigu algul — Moskvaga. Kõigil kolmel juhul ei 
saanud see püüdlus kauge eesmärgi poole võtta isegi reaalse kujunemise alget, kuid, nagu 
me kohe näeme, jõudis asi seekord nagu mingi sügava sõjalise luure või näilise luureni. 
Ebatavaliselt kiire sõprussuhete arenemine Bonaparte'iga toimus keiser Pauli juures 
paralleelselt ja tihedas seoses niisama ootamatu vihkamise tugevnemisega Inglismaa vastu, 
kes alles eile oli olnud Venemaa liitlaseks võitluses Prantsusmaa vastu. Napoleon kaalutles 
— esialgu üldjoontes — kombinatsiooni Prantsuse vägede sõjakäigust Lõuna-Venemaale 
tema juhtimisel, seal oleksid nad ühinenud Vene armeega ja ta oleks viinud mõlemad 
armeed Kesk-Aasia kaudu Indiasse. Paul oli selle poolt, et tungida inglastele kallale Indias, 
ja jõudis selle programmi reali- 

seerimise esimeste sammudega isegi Bonaparte ist ette. Kasakate ataman Matvei Ivanovitš 
Platov, kelle Paul teadmata põhjustel oli paigutanud Peeter-Pauli kindlusse ja kes oli seal 
viibinud juba pool aastat, toodi ootamatult oma kasematist välja ja viidi otse tsaari 
kabinetti. Siin esitati talle ilma ühegi sissejuhatuseta hämmastav küsimus: kas ta tunneb 
teed Indiasse. Absoluutselt mitte millestki aru saamata, kuid taibates, et eitava vastuse 
puhul viiakse ta tõenäoliselt kindlusse tagasi, kiirustas Platov vastama, et tunneb. Otsekohe 
määrati ta neljast ešelonist koosneva Doni kasakate sõjaväe ühe ešeloni ülemaks, kellele 
anti käsk peaaegu täies koosseisus liikuda Indiasse. Üldse asusid sõjaretkele kõik neli 
ešeloni — 22 500 meest. Nad hakkasid Donilt liikuma 27. veebruaril 1801. aastal, kuid olid 
teel vaid lühikest aega... 

Euroopas jälgiti kasvava rahutusega sõpruse tugevnemist Prantsuse valitseja ja Vene keisri 
vahel. Juhul, kui liit nende kähe riigi vahel tugevneb, hakkavad nad kahekesi valitsema kogu 
Euroopa kontinendi ile — see oli mitte ainult Napoleoni ja Pauli arvamus, vaid sellega ühi- 
nesid ka kõik Euroopa selleaegsed diplomaadid. Inglismaad häiris see asjaolu eriti. Tõsi 
küll, Prantsuse laevastik oli Inglise omast märksa nõrgem, Vene laevastiku tähtsus aga oli 
hoopis tühine, kuid Bonaparte'i kavatsused India suhtes ja mingisuguste Vene sõjavägede 
ootamatu saatmine India suunas häirisid ja erutasid Suurbritannia esimest ministrit 
William Pitti. Kõigis Euroopa diplomaatilistes kantseleides ja kuningalossides oodati suure 
ärevusega 1801. aasta kevade saabumist, kus mõlemad tulevased võimsad liitlased oleksid 
võinud midagi otsustavat ette võtta. Esimene kevadpäev, 11. märts, tõi aga hoopis midagi 
muud. 

Kui Pariisi jõudis äkki teade, et Paul on kägistatud Mihhailovi palees, haaras Bonaparte'*i 
raevuhoog. Oli hävinud kõik, mis ta suhete arendamises Venemaaga niisuguse osavuse ja 
eduga mõne kuu jooksul oli saavutanud. «Inglased lasksid Pariisis 3. nivoosil 
(«põrgumasina» plahvatuse päeval Saint-Nicaise'i tänaval. — J. T.) märgist mööda, korral- 
dades mulle atentaadi, kuid nad tabasid mind Peterburis!» kisendas ta. Tal ei olnud mingit 
kahtlust selles, et Pauli mõrvamise organiseerisid inglased. Sel märtsiööl, kui 


vandeseltslased astusid Pauli magamistuppa, varises kokku liit Venemaaga. 

Esimesel konsulil tuli nüüd otsekohe ja järsult kõik oma diplomaatilised patareid ümber 
rivistada. Napoleon oskas ka selles küsimuses niisama kiiresti ja osavasti manööverdada, 
nagu ta seda oli teinud suurtükiväepatareidega. 


IV 


Edaspidi tuli võtta teine orientatsioon: mitte sõja jätkamine, vaid rahu Inglismaaga. Mis 
puutub Austriasse, siis peeti temaga rahuläbirääkimisi juba ammu; 9. veebruaril 1801. 
aastal kirjutas Austria volinik Cobenzl Luneville'i linnas alla rahulepingule Prantsusmaaga. 
Läbirääkimisi pidasid esimese konsuli vend Joseph Bonaparte ja välisminister Talleyrand. 
Kuid nad mõlemad tegutsesid vaid Napoleoni juhtnööride järgi, kes seejuures osavasti 
käsutas oma ootamatult tekkinud sõprust Pauliga. Austriale võidi kallale tungida nii läänest 
kui ka idast. Tuli loovutada sõna tõsises mõttes kõik. Pärast lahingut Marengo all ja 
prantslaste võitu Elsassis, kus kindral Moreau lõi austerlasi Hohenlindeni juures, oli raske 
tõrkuda. Napoleonil õnnestus Luneville'i rahu tulemusena kätte saada kõik, mida ta Austrialt 
soovis: kogu Belgia lõplik lahutamine Austriast, Luksemburgi ja kõigi Reinist vasakul pool 
asuvate Saksa valduste loovutamine, Bataavia (s. 0. Hollandi) vabariigi, Helveetsia (s. 0. 
Šveitsi) vabariigi ning Tsisalpiini ja Liguuria (s. 0. Genua ja Lombardia) vabariigi tunnusta- 
mine, mis faktiliselt muutusid muidugi Prantsuse valdusteks. Mis puutub Piemontesse, siis jäi 
ta nagu senigi tervenisti Prantsuse vägede poolt okupeerituks. «Siin ta on, see õnnetu leping, 
millele ma pidin hädasunnil alla kirjutama. Ta on hirmus nii oma vormilt kui ka sisult, » 
raporteeris Cobenzl oma kirjas ülemusele (Colloredole). 

Cobenzlil oli täielik õigus pahane olla, sest ta teadis, et Talleyrand jõudis Austria õukonnalt 
rikkalikke kinke vastu võtta (muidugi salaja) just läbirääkimiste ajal, kuid ei teinud midagi 
austerlaste kasuks, sest lepingu dikteeris; algusest lõpuni Napoleon ise. 

Niisiis oli Austriaga mõneks ajaks rahu majas. Oli selge, et selliste ränkade kaotuste juures 
jääb Austria impeerium sobivat juhust ootama, et oma positsioone parandada. Ta alistus 
paremate aegade ootel. 

Nii jäi Pauli surma momendil kõigist -suurriikidest 

Prantsusmaaga sõjaseisukorda üksnes Inglismaa. Muutes pärast Pauli surma järsult 
rindejoont, seadis Napoleon enesele ülesandeks kiiresti inglastega rahu sõlmida. 

Mglismaa elas üle rasket silmapilku. Puhtmajanduslikus suhtes ei olnud Inglise kaubandus- 
ja tööstuskodanlusel selleaegsel Euroopa kontinendil võistlejaid. XVIII sajandi viimaste 
aastakümnete industriaal-tehniline murrang kindlustas Inglismaale majanduses lõplikult 
juhtiva riigi positsiooni ja üheks Prantsuse kodanluse meelepaha põhjuseks vana režiimi 
poliitika vastu oli Ingiise-Prantsuse 1788. aasta kaubaleping, millele järgnes Prantsuse 
siseturu võidukas vallutamine Inglise tekstiili- ja metallurgiatööstuse poolt. Kõiki Konvendi 
ja Direktooriumi samme, mis olid suunatud Inglise kaubanduse vastu, tervitasid Prantsuse 
töösturid palavalt. Kogu sõjale Inglismaa ja Prantsusmaa vahel revolutsiooni ajal vaadati 
nii mglismaal kui Prant-susmaalgi kui Inglise kaupmeeste ja töösturite sõjale Prantsusmaa 
kaupmeeste ja töösturitega. 

Kõigi Prantsusmaa vastu suunatud poliitiliste ürituste ja kõikide Euroopa sõjaliste 
koalitsioonide eesotsas seisis Briti kabineti esimene minister William Pitt. Omal ajal 
subsideeris ta heldelt nii Preisit, Austriat, Piemontet kui ka Venemaad, siis jälle uuesti 
Austriat ja Naapoli kuningriiki, sest ta nägi selgesti, milleks osutub kontinendil kas-vav 
Prantsusmaa võimsus Inglise majanduslike ja poliitiliste huvide seisukohalt. 

Kuid ei Euroopa koalitsioonide subsideerimine ega ka Vendee kontrrevolutsionääride 
aktiivne abistamine laevastiku, raha, toidumoona ja relvadega ei aidanud, ja 1801. aastaks 


hakkas Inglismaal levima arvamus, et oleks parem astuda Prantsusmaa uue valitsejaga 
läbirääkimistesse kokkuleppe sõlmimiseks. Tõsi küll, seda arvamust ei jaganud sugugi 
töösturid ja need kaubandusringkonnad, kes olid otseselt seotud kauakestnud sõja jooksul 
anastatud Prantsuse ja Hollandi kolooniate ekspluateerimisega. Kuid Euroopa 
kaubandusega seotud kaupmeeskond tahtis rahu; Inglise töölisklass avaldas sel hetkel 
tugevat pahameelt, mille põhjuseks oli ekspluateerimine ja poolnäljas virelemine. Tööliste 
raev avaldus niihästi masinate lõhkumises kui vahel ka ilmseis lüüasaamise meeleoludes. 
Ühesõnaga, kui Bonaparte sõlmis Austriaga väga kasuliku rahu, mis tema kätte andis palju 
uusi maid nii Saksamaal kui ka Itaalias, ning kui ta pärast Pauli surma tegi 

rahu ka Pauli järglase Aleksandriga ja üheaegselt pakkus seda ka Inglismaale, otsustasid 
ajutiselt julguse kaotanud Inglise valitsevad ringkonnad, kelle lootused hävitada 
Prantsusmaa olid nurjunud, alustada läbirääkimisi. William Pitt läks just enne Pauli 
mõrvamist erru ja teda asendasid inimesed, kes väljendasid nende kihtide püüdlusi, kes pida- 
sid leppimist võimalikuks. Inglise kabineti etteotsa astus Addington, välisministriks aga sai 
lord Hawkesbury, kes andis mõista, et Inglismaa on nõus rahu sõlmima. 

Rahuläbirääkimisi peeti Amiens'is ja sealsamas kirjutati ka 26. märtsil 1802. aastal alla 
rahulepingule Inglismaaga. Inglismaa tagastas Prantsusmaale ja tema vasallidele (Hollandile 
ja Hispaaniale) kõik asumaad (peale Tseiloni ja Trinidadi saare), mis ta oli jõudnud 
anastada kauaaegse, ligi kümme aastat kestnud sõja jooksul. Malta saar pidi tagastatama 
Malta Rüütliordule. Inglismaa kohustus evakueerima oma väed kõigist tema poolt sõja ajal 
hõivatud Aadrial ja Vahemerel asuvatest punktidest. Prantsusmaa kohustus evakueerima 
oma väed Egiptusest, need välja viima Roomast ning tagastama Rooma paavstile ka teised 
talle kuuluvad valdused. Need olid peatingimused. Kuid kõige tähtsam polnud ometi mitte 
see. Kas siis selleks kulutasid Inglise valitsev aristokraatia ja kodanlus kümne aasta jooksul 
miljoneid omade ja võõraste sõjavägede peale ja saatsid laevastikke kõikidele ookeanidele? 
Kõige raskem Inglise valitsevatele ringkondadele oli see, et neil ei õnnestunud Bonaparte'i 
küünte vahelt välja kiskuda ühtki tema vallutustest Euroopas. Belgia, Holland, Itaalia, Reini 
vasak kallas ja Piemonte jäid tema otseseks valduseks ja kogu Saksamaa lääneosa oli nüüd 
muutunud tema abituks saagiks. Kõik need vallutatud või esiotsa osaliselt anastatud maad, 
mis olid sattunud Bonaparte'i otsese või kaudse võimu alla, läksid kaduma Inglise 
kaubandu-sele, nii Inglise fabrikaatide kui tema koloniaalsaaduste impordile, teiste 
sõnadega, Inglismaa eksportkaubandus kaotas nendes maades oma turu. Hoolimata Inglismaa 
volinike kõigist püüdlustest rajada Amiens'is alused Inglismaale mõnevõrragi kasuliku 
kaubalepingu väljatöötamiseks, ei tulnud sellest midagi välja. Rikkast Prantsuse siseturust ei 
saanud mõeldagi: ta oli olnud Inglise impordile tihedasti suletud veel enne Bonaparte'*i ja jäi 
edasi suletuks. Pärast kõike seda ei võinud Inglismaa julgeolekut puhtsõjaliselt ja - 
poliitiliselt seisukohalt vaadatuna 

pidada kuigi kindlustatuks Prantsusmaa kallaletungide vastu. Valitsedes Belgia ja Hollandi 
üle, lausus Bonaparte, et «Antverpen on püstol, mis on suunatud inglise rinnale». Amiens'i 
rahu ei saanud olla väga püsiv, sest Inglismaa ei tundnud ennast veel sedavõrd võidetuna. 
Kuid sel momendil, kui Pariisis ja provintsis saadi teada rahulepingu allakirjutamisest 
Mglismaaga, oli rahuldus täielik. Kõige ähvardavam, rikkam, visam ja leppimatum vaenlane 
näis olevat enese võidetuks tunnistanud ja kinnitas oma allkirjaga kõiki Bonaparte'i 
vallutusi. Oli lõppenud kauakestnud raske sõda Euroopaga, ja lõppenud täieliku võiduga 
kõigil rindeil. 


V 


Vaid lühikeseks ajaks sai Prantsusmaale ja Euroopale osaks elada rahus Napoleoni ajal. 


Kuid need kaks aastat — 1801. aasta kevadest, kui sõlmiti rahu Austriaga, kuni 1803. aasta 
kevadeni, millal pärast lühikest Amiens'i rahu algas uuesti sõda Inglismaaga, — olid tulvil 
Napoleoni pulbitsevat tegevust riigivalitsemise organiseerimise ja seadusandluse alal. 
Nüüd võis ta süstemaatiliselt asuda nende seadusandlike tööde kallale, mis ta siiani oli 
pidanud tahes-tahtmata edasi lükkama. Kuigi ta hakkas nende asjadega tegelema kohe 
pärast Marengot, ei saanud see tegevus tal esiplaanil olla niikaua, kui polnud lõplikku 
rahu Austria ja Inglismaaga, ja sel ajal, 'kui vahekorrad keiser Pauliga suunasid mõtte 
uutele rasketele sõdadele ja kaugetele vallutusretkedele. 

Saabus aeg, kus ta võis üles tõsta, läbi arutada ja lahendada terve rea administratsiooni, 
finantside, majanduse, tsiviil- ja kriminaalseadusandluse kapitaalsemaid küsimusi. Tema 
töömeetod nende riiklike probleemide kallal, mida ta ei tundnud, oli järgmine. Bonaparte 
juhatas tema poolt loodud Riiginõukogu istungeid, kuulas ara ministrite ettekanded, 
käskis, et ilmuksid kohale need, kes vahetult töötasid nende esitiste kallal, ja esitas 
üksikasjalisi küsimusi kõige kohta, mis talle tundus ebaselgena. 

Kõige enam armastas ta kõnelda eriteadlastega ja nendelt õppida. «Kui satute tundmatusse 
linna, » manitses ta oma võõraspoega Eugene Beauharnais'd, hilisemat Itaalia asekuningat, 
«siis ärge tundke igavust, vaid õppige seda 

linna tundma, sest kuidas te võite teada, et teil ei tule seda kunagi vallutada?» Nendes 
sõnades peitub kogu Napoleon: tuleb koguda teadmisi nende reaalseks käsutamiseks. Ta 
hämmastas inglise laevakapteneid, kõneldes nendega mitte ainult prantsuse, vaid ka inglise 
laevade taglastamise üksikasjust, samuti ka inglise ja prantsuse laevaköite erinevusest. 
Nagu me hiljem näeme, omistas Napoleon ökonoomikale (kuid sel ajastul olid need 
kapitalistliku tootmise arenemise kiisimused) kolossaalset tähtsust: kaubanduse, tööstuse, 
tootmise, turustuse, tariifide, tolliametite, lastiraha ja maismaaliikluse küsimused oli ta 
juba 2—3 aasta jooksul pärast valitsemise algust niivõrd läbi uurinud, et ta teadis Lyoni 
sameti odavamaks muutumise või kallinemise põhjusi mitte halvemini kui Lyoni kaupmehed 
ise. Ta võis nüüd süiidistada ehitusettevõtjat pettuses ja isegi kindlaks teha, milles see süiii 
seisnes, kuigi see ettevõtja ehitas maanteed kuskil kolossaalse impeeriumi teises otsas; 
oma võimsa sõnaga oli ta ka suuteline lahendama piiritüli või tegema lõpu killustatusest 
tingitud arusaamatustele üksikute Saksa riikide ja vürstide vahel, ja võis ka oma otsust 
motiveerida, viidates selle tüli ja selle killustatuse a j a loole. 

Napoleon kuulas ära kõik, kellelt ta lootis saada asjalikke näpunäiteid, kuid otsustas ise. 
«Lahingut ei võitnud too, kes andis head nõu, vaid see, kes võttis enese peale vastutuse 
selle täitmise eest ja käskis selle teostada,» lausus ta. Paljude arvamuste hulgas, mis 
ülemjuhataja ara kuulab, võib sageli iiks õigeks osutuda, kuid peab mõistma seda välja 
valida ja ara käsutada. Täpselt samuti on ka seadusandlike reformide ja kogu 
sisepoliitikaga. Käsu andmist aga ei tule sugugi võtta lõpplahendusena, vaid just 
algusena. Selle kontrollimist, kas käsud on täidetud, pidas Napoleon riigi valitsemises 
niisama tähtsaks kui käskude andmist ning tunnistas ministri tingimatuks kohustuseks 
kuni peensusteni välja selgitada ja kindlaks määrata isik, kes on süüdi käsu mittetäitmises 
või selle hooletus ja aeglustatud täitmises. Riigiametniku teenistus oli tema ajal väga 
raske. Magama heita tuli hilja, üles tõusta vara, meenutasid hiljem tema ajal teeninud 
vanad ametnikud. Napoleoni arvates oli valitsusele kõige tähtsam inimesest välja võtta 
see, mida ta võib anda, — kui aga inimesed seejuures liiga kaua maailmas ei ela, siis see 
iseenesest pole riigile 

sugugi tähtis. Napoleon isegi avaldas selle talle iseloomuliku veendumuse järgmistes 
avameelsetes sõnades: «Inimestele ei tohi anda võimalust vananemiseks — selles seisneb suur 
oskus valitseda» (ne pas laisser vieillir les hommes!). Ta püüdis ametnikkonnale kõrgeid 
palku maksta, aga pigistas ka see-eest inimestest välja kõik, mis neilt välja pigistada andis. 


Töötades ise pidevalt peaaegu terve ööpäeva, välja arvatud mõned vähesed tunnid 
magamiseks, viisteist minutit lõunastamiseks ja vähem kui viisteist minutit hommikueineks, 
— ei pidanud Napoleon teiste suhtes vajalikuks üles näidata rohkem leebust kui iseenda 
suhtes. Täpselt nagu sõdurite ja ohvitseride puhul, sundis Napoleon ametnikke üle jõu 
töötama mitte üksnes kohtu, karistuse ja vallandamise ähvardusel. Vanamees Tremogue, 
kes oli Napoleoni ajal kantseleiametnikuna ja hiljem Riiginõukogu audiitorina kandnud 
rasket teenistuskoormat, ütleb, et Napoleonil oli «oskus suurendada inimestes ustavust oma 
Jamiliaarsusega, sobival juhul kohtles ta alamaid võrdsetena», ja see oskus «lõi tööinnu, 
samasuguse, nagu ta selle võis esile kutsuda armees. Inimesed kurnati töö juures täpselt 
samuti välja, nagu teised surid lahinguväljal»! Nagu sõjaväes nii ka tsiviilteenistuses 
töötav personal tegi kõik selleks, et pälvida ordenit või valitseja armulikku naeratust. 
Pärast Amiens'i rahu kuruga korraldatud plebistsiiti ja selle «üldrahvaliku otsuse» põhjal 
2. augustil 1802. aastal jõustunud senatus consultum'it nimetati Napoleon Bonaparte 
Prantsuse vabariigi «eluaegseks konsuliks». Selle poolt hääletas 3568885 kodanikku, vastu 
— 6374. Oli selge, et Prantsusmaa oli muutunud absolutistlikuks monarhiaks ja et täna- 
homme kuulutatakse esimene konsul kuningaks või keisriks. Ja seda oma tulevast trooni 
samuti kui ka oma juba olemasolevat «vabariiklikku» diktatuuri soovis Napoleon tugevdada 
linna ja maa suurkodanluse, omanike-kaupmeeste ning töösturite, omanike-mõisnike ja 
talupoegade kindlal baasil. Absoluutselt mitte millegagi piiratud omandiõigus pidi saama 
tema poolt loodava uue riigikorra aluseks. Ühelt poolt kaotatakse alatiseks ja lõplikult 
igasugune mälestus aadlike ja mõisnike-senjööride vanadest feodaalõigustest maade üle, 
mida kunagi valdasid nemad või nende esivanemad, teiselt poolt aga kinnitatakse jäädavalt 


ja tagasipöördumatult valdajate täielik omandiõigus revolutsiooni ajal ostetud maadele, mis 

olid konfiskeeritud emigrantidelt, kirikutelt ja kloostritelt, ning see õigus antakse kõigile 
neile, kes antud juhul neid maid valdavad. 

Mis puutub kaubandusse ja tööstusse, siis anti siin ühelt poolt kaubandus- ja 
tööstusettevõtete omanikele piiramatu õigus astuda teenistujate ja töölistega «vabatahtliku 
kokkuleppe» alusel (s. o. mitte millegagi piiratud vabaduse alusel, mis võimaldab tööd 
ekspluateerida kapitali poolt) lepingulisse vahekorda, kusjuures töölistelt oli võetud iga- 
sugune õigus ja võimalus kollektiivselt võidelda ekspluateerimise vastu. Teiselt poolt 
süvendati Prantsuse kaupmeestes ja töösturites kindlat usku sellesse, et Napoleoni valitsus 
tahab ja suudab edukalt kaitsta Prantsuse siseturgu välismaise konkurentsi eest ning muuta 
osa Euroopat, kui aga õnnestub, siis kogu Euroopa Prantsuse kaubandus- ja tööstuskapitali 
ekspluateerimisobjektiks. Napoleon oli veendunud, et tema poolt loodud ja kindlustatud 
riigikord ning ka tema sise- ja välispoliitika sunnib kaubandus- ja tööstuskodanlust kui ka 
omanikke-talupoegi kindlasti andestama igasuguse vägivalla ning nad peavad loobuma 
kõikidest pretensioonidest aktiivsele osavõtule poliitilisest elust, valitsemisest ja 
seadusandlusest, sunnib neid nõustuma alistumisega mis tahes isevalitsemise viisile, isegi 
sellisele, millist polnud Louis XIV ajal, tooma tohutuid ohvreid, leppima sellise 
noorsõdurite värbamisega, millisest polnud kuuldud isegi vana režiimi kõige raskematel 
aegadel. 


VI 


Otsustanud teha lõpu kõigele sellele, mis tekitas mõningaid raskusi uusimate kapitalistlike 
suhete domineerimisele ja tema enda võimu kindlustamisele, amnesteeris Napoleon 
emigrante, andes neile seejuures isegi osa müümata varandusi tagasi, ning lepitas ühtlasi 
ametlikult Prantsuse riigi katoliku kirikuga. Juba kohe pärast 18. brümääri muutus katoliku 
usu jumalateenistuse pidamine vabaks. Nüüd taastas ta pühapäeva pühitsemise, lubas pal- 
judel preestritel sundasumiselt tagasi tulla ja vabastas paljud vanglaist. Seepeale asus 
Napoleon paavstiga läbirääkimisi pidama tingimuste üle, mille alusel esimene konsul oleks 


nõus tunnustama katoliku usku kui «prantsuse 

rahva enamiku usku» ja võtma katoliku kiriku riigi kaitse alla. 

Nende läbirääkimiste tulemusena avaldati tuntud konkordaat, mida kodanlikud 
ajaloolased nimetavad «riigitarkuse imeks». 

Tegelikult tähendas konkordaat suurema osa positsioonide loovutamist, mis revolutsioon 
oli kirikult vaba mõtte käsuks kätte võitnud. Revolutsioon oli katoliku kirikult ära võtnud 
võimaluse prantsuse rahvale ametlikult mõju avaldada, kuid Napoleon avas selle 
võimaluse uuesti. Mispärast ta seda tegi? Vastus oli selge ega tekitanud mingeid kahtlusi. 
Kuigi Napoleoni ennast ei saanud pidada veendunud ateistiks, võib teda igal juhul 
nimetada üsna ükskõikseks ja kaunis ebakindlaks deistiks. Üldiselt on ta oma eluajal 
usuküsimustest üsna vähe kõnelnud. Kunagi ei püüdnud ta toetuda kõrgeima olendi abile, 
mida deistid talle pakkusid, ega avaldanud vähematki kalduvust müstikasse. Kuid igal 
juhul ei näinud Napoleon Itaalia aristokraadis krahv Chiaramontis, kes alates 1799. 
aastast sai paavst Pius VII-ks, apostel Peetruse järeltulijat ega jumala asemikku maa peal, 
vaid vana pugejalikku itaallast, kes revolutsiooni ajal sekvestreeritud kiriku varanduste 
tagasisaamise nimel oleks muidugi meeleldi intrigeerinud Bourbonide restauratsiooni 
käsuks, kuid kartis Napoleoni sellepärast, et prantslased olid okupeerinud peaaegu kogu 
Itaalia ja pärast Marengot olid niihästi Rooma kui ka Rooma paavst täielikult esimese 
konsuli Bonaparte'*i meelevalla all. 

Pius VII kartis paaniliselt Napoleoni ja pidas teda vägivallatsejaks ning röövijaks. 
Napoleon aga ei usaldanud Pius VII põrmugi ja pidas teda intrigandiks ning valetajaks. 
Sellisel arvamusel olid nad teineteisest juba enne seda, kui nende vahel algasid 
läbirääkimised, ning pärast läbirääkimiste lõppu ja hiljemgi, kuni surmani, ja nähtavasti 
ei tekkinud neil kordagi tõsist kahtlust selle vastastikuse hinnangu õigsuses. Asi ei 
seisnenud paavsti isikus. Napoleoni seisukohalt vaadatuna kujutas katoliku kiriku 
organisatsioon endast jõudu, mida ei tohtinud alahinnata juba sellepärast, et ta võis 
vaenlaste leeri jäädes tekitada palju kahju, veel rohkem aga sellepärast, et sõprade poolel 
asudes võis ta palju käsu tuua. «Papid on siiski paremad kui Cagliostro- ja Kanti-taolised 
šarlatanid või kõik need saksa fantasöörid, » kõneles Napoleon, kõrvutades 

avantürist Cagliostrot ja filosoof Kanti ning lisades, et kui inimesed on juba sellisteks 
loodud, et tahavad uskuda igasugustesse imedesse, siis parem anda neile võimalus käsutada 
kirikut ja kiriku poolt kehtestatud õpetust kui lubada üleliia filosofeerida. Pannakse ju 
inimestele rõugeid, et nad neisse ei haigestuks, — argumenteeris Napoleon. Teiste 
sõnadega: parem kokku leppida vana silmakirjaliku krahv Chiaramontiga, kes nimetab 
ennast Pius VII ja kellesse inimesed neile omase rumalusega usuvad kui jumala asemikusse 
maa peal, parem on kõrvuti Fouche sandarmite ja politseiga oma teenistusse rakendada 
veel ka Pius VII loendamatu mustakuueline politsei, kui lubada oma vaenlastel Bourbonidel 
käsutada seda loendamatut munkade ja preestrite väge või tõugata mõjualune elanikkond 
nende tabamatute fantasööride ja filosoofide riippe ning arendada vabameelsust. Vähe 
sellest. Napoleon mõistis selgesti, et see mustakuueline katolikuvägi on üpris väga kasulik 
tema poolt vihatud valgustusliku ja revolutsioonilise ideoloogia lõplikuks lämmatamiseks. 
Juba 1801. aasta juulis sõlmiti paavsti ja Napoleoni vahel kokkulepe (konkordaat), ning 15. 
aprillil 1802. aastal kuulutati lõplikul kujul välja seadus konkordaadi ja katoliku kiriku uue 
korralduse kohta Prantsusmaal. Esitame siin tema põhialused. 

Napoleon tunnistab katoliku usu «prantsuse kodanike rõhuva enamiku usuks», kuid mitte 
riigiusuks, nagu see oli revolutsioonieelse režiimi ajal; ta lubab takistamatult pidada 
jumalateenistust kogu riigis. Vastutasuks kohustub paavst täielikult loobuma revolutsiooni 
ajal konfiskeeritud kirikumaade tagasinõudmisest. Piiskopid ja peapiiskopid määrab oma 
valiku ja soovi järgi Napoleon, ja alles pärast seda saab määratud vaimulik paavstilt 


kirikliku (kanoonilise) ametisseõnnistamise; täpselt samuti astuvad piiskoppide poolt 
määratud preestrid ametisse alles pärast seda, kui valitsus on nad kohale kinnitanud. 
Paavsti läkitusi, bullasid, üleskutseid ja määrusi lubatakse Prantsusmaal levitada ainult 
valitsuse eriloal, mida iga üksiku juhtumi jaoks taotletakse eraldi. Sellised olid konkordaadi 
põhialused. Konkordaat ise eksisteeris pärast Napoleoni üle saja aasta. Napoleon ei 
eksinud oma arvestustes. Varsti pärast konkordaati (juba Impeeriumi ajal) võttis katoliku 
vaimulikkond Prantsusmaa kõigis koolides tarvitusele kohustusliku katekismuse, milles oli 
sõna-sõnalt öeldud ja kästi 

124 


pähe õppida, et 1) «jumal... tegi keiser Napoleoni oma võimu tööriistaks ja olevuseks, kes 
kehastas teda maa peal» ja 2) «kes paneb vastu keiser Napoleonile, see seisab vastu 
issanda enda poolt seatud korrale ja väärib igavest hukkamõistu, kuid tõrkuja hing on 
igavest hukatust ja põrgut väärt». Peale nende kähe propageeris katekismus veel palju teisi 
«tõdesid» samas vaimus. Seda tehti «usuõpetuse» tundides. Kuid pühapäevadel kuulutati 
kiriku-kantslist, et «püha vaim» otsustas ajutiselt ümber asuda Napoleonisse selleks, et 
välja juurida revolutsiooniline korralagedus ja uskmatus ning et esimese konsuli (hiljem 
aga juba keisri) alalised võidud kõigi välisvaenlaste üle on seletatavad «püha vaimu» 
otsese strateegilise vahelesegamisega. 

Just neil kuudel, mis lahutavad paavsti ja Napoleoni vahelise kokkuleppe allakirjutamist 
konkordaadiseaduse avaldamisest, rajas Napoleon veel tänini Prantsusmaal eksisteeriva 
Auleegioni ordeni. Seda tegi Napoleon juba päris 1801. aasta algul. Ta otsustas luua 
aumärgi sõjaliste või tsiviilteenete eest. Ordenil pidid olema erilised liigid ja seda pidi 
antama kõrgema võimu tahtel. 

Napoleoni ajal pandi alus rahvahariduse organisatsioonile, mis eksisteerib peaaegu 
igasuguste muudatusteta kuni käesoleva ajani. Tõsi küll, algkoole tema ajal polnud, kuid 
kõrgema ja keskhariduse alal ei esine mingeid olulisi kõrvalekaldumisi. 

Kogu organisatsiooni eesotsas on ametkond, mida nimetatakse «Ülikooliks» ('Universite), 
seda ametkonda juhib ülem — Grand-Maitre de 1'Universite (praegusel ajal nimetatakse 
nii haridusministrit). «Ülikool» juhtis Napoleoni ajal: 1) kõrgemaid koole ja 2) lütseume — 
keskkoole. Napoleoni ajal asutati ainult kõrgemaid erikoole, peamiselt tehnikute, inseneride, 
notarite, kohtu-, administratiiv- ja finantsametkonna ametnike jne. ettevalmistamiseks. 
Distsipliin oli karm, puhtsõjaväeline ja eksamid väga ranged. Mis puutub lütseumidesse, 
siis need olid loodud eelkõige ohvitseride ettevalmistamiseks. Lütseumi lõpetanuid võeti 
täiendava eksami põhjal erilistesse kõrgematesse sõjakoolidesse. Riigiteenistusse 
tsiviilametkondadesse võeti pärast lütseumi lõpetamist, nõudmata täiendavat haridust, kuid 
muidugi ei andnud see neid teenistuslikke õigusi ja selliseid karjäärivõimalusi, mis ootasid 
neid, kes olid peale lütseumi lõpetanud veel mõne kõrgema õppeasutuse. 

Napoleon armastas kiidelda sellega, et ta on võtnud oma kaitse alla teadused. Ta külvas 
heategudega üle matemaatikud, keemikud, astronoomid, füüsikud, soosis egiptolooge, sest 
teadusliku egiptoloogia algus oli seotud tema sõjakäiguga Egiptusse. 

Kuid teaduselt nõudis Napoleon reaalseid resultaate ja hindas teadusliku tegevuse 
puhtpraktilisi tulemusi. Ta tahtis ennekõike, et teadus aitaks kaasa «impeeriumi kuulsusele» 
(nii ütles ta 1812. aasta juulis Vitebskist Laplace'i nimele saadetud kirjas). Siis võisid käsu 
tuua isegi sellised abstraktsed teadused nagu astronoomia. Kuid ajalooteadusi ta ei 
armastanud ja suhtus neisse umbusklikult. Näiteks ei võinud Bonaparte taluda Rooma 
ajaloolast Tacitust sellepärast, et Tacitus suhtub lugupidamatult Rooma keisritesse. 
Filosoofia, eriti valgustusfilosoofia, oli talle vihatud «ideoloogiaks»: poliitilist ökonoomiat 
(eriti fiisiokraatide õpetust) pidas ta šarlataansuseks, filosoof Kant oli tema meelest samuti 
šarlatan. Õpetamine ülikoolis ja keskkoolis oli Napoleoni ajal rangelt utilitaarne, peamiselt 
tehnilise kallakuga. 


Napoleon seadis enesele teadlikuks eesmärgiks eelkõige võimalust mööda välja juurida 
igasugune mälestus asja lõppenud revolutsiooniajastust ja isegi mitte üksnes tema poolt 
vihatud «revolutsiooniideoloogiast», vaid isegi ajaloolistest faktidest ja 
revolutsiooniaastate sündmustest. Oli keelatud revolutsioonist mitte üksnes kirjutada, vaid 
isegi mainida seda või selle aja tegelasi. Mingit Robespierre'i, Marat'd ja Babeufi ei olnud 
eksisteerinud, isegi Mirabeau polnud kunagi maailmas elanud. Kui 1807. aastal Pariisi 
Akadeemias keegi juhuslikult kõneles heatahtlikult Mirabeau'st, sai Napoleon vihaseks ja 
kirjutas politseiministrile: «Ei ole teadusliku ühingu presidendi asi kõnelda Mirabeau'st. » 
Ajakirjanduses oli keelatud isegi sõna «revolutsioon». Nagu me mainisime, hakkas Napoleon 
oma veendumust, et «ajakirjanduse juhtimiseks on vaja ratsapiitsa ja kannuseid», ellu viima 
oma võimu esimestest päevadest alates. Juba veidi rohkem kui kaks kuud pärast 18. brü- 
määri sulges Napoleon 27. nivoosi määrusega põhjusi seletamata kuuskümmend ajalehte ja 
jättis alles vaid kolmteist. Kuid ka need kolmteist redutseeriti peagi nelja peale. Neli väga 
väikese formaadiga ajalehte (inglased nimetasid neid «taskurättideks») olid niivõrd tühise 
sisuga, et neid vaevalt keegi luges. Napoleon ei tahtnud sugugi, et tema 

ajakirjandus peaks võitlust revolutsiooniprintsiipidega, ei, ta lihtsalt ei soovinud, et 
lugejaile võiks meenuda, et need põhimõtted olid kunagi olemas. Nii keelas ta ära nende 
saksa ajalehtede sisseveo, kus kajastus hoogne võitlus revolutsioonilise ideoloogiaga, kus 
ülistati Napoleoni selle eest, et ta lämmatas revolutsiooni. Keelanud nende ajalehtede 
sisseveo, ei soovinud Napoleon isegi sel teel oma alamatele meelde tuletada revolutsiooni. 
Olid rangelt keelatud kõik teosed ja topograafilised kirjeldused, kus meenutati revo- 
lutsioonilisi sündmusi, — sellised (enne Napoleoni ilmunud) raamatud kõrvaldati 
trükikodadest alaliste läbiotsimistega. Õpikutes oli keelatud meenutada, et Hollandis ja 
Šveitsis oli («kunagi») vabariik, kuigi Hollandis Napoleon hävitas selle alles 1806. aastal. 
1810. aastal riskeeris keegi Barruel-Beauverde kirjutada raamatu «Filosoofide ja 
vabariiklaste teod». Autor lootis, et kui juba nii raevukalt ja äärmiste väljendustega 
sõimata revolutsionääre, nagu tema seda teeb, ja seejuures kuni eneseunustuseni meelitada 
Napoleoni, nagu tema teda meelitab, läheb asi libedasti ja raamat ilmub. Kuid ta eksis: 
raamat keelati ara ja konfiskeeriti «rusuvate mälestuste pärast, mis ta esile kutsub». Nii oli 
öeldud ametlikus dokumendis. 

Patt, mida Napoleoni valitsus autoritele eales ei andestanud, oli «salajane jakobiinlus». 
Kuid «salajast jakobiinlust» nähti ka kõige ootamatumais tunnustes: kui inimene ülearu 
ülistas muistse kreeklase Aristeidese moraali või Cato ausust, siis just sellepärast, et 
Ateena ja Rooma olid olnud vabariigid, võeti autor viivitamatult kahtluse alla — kas ei 
taha ta viimaks öelda midagi kiiduväärset vabariikliku korra kohta ... 

Karmi survet avaldas Napoleon ka alistatud rahvaste ajakirjandusele. Siin piisas 
vähemastki vihjest isamaa orjastamisele ajalehe sulgemiseks või raamatu 
konfiskeerimiseks, see muutus ühtlasi ohtlikuks ka autorile. Juhtum raamatumüüja Palmiga, 
kes lasti Napoleoni nõudmisel Nürnbergis maha ainult selle eest, et ta keeldus nimetamast 
Napoleonile mittemeeldinud brošüüri autori nime, näitas, mida võivad oodata kirjanikud ja 
kirjastajad allutatud maades vähemagi katse juures avaldada kurbust rõhutud kodumaa 
üle. 

Kõige resoluutsemate abinõudega teostatud revolutsioonimälestuste ja printsiipide 
väljajuurimine Prantsus- 

maal ning julm tagakiusamine vähemagi vihje puhul rahvuslikule vabastamisele ja 
enesemääramisõigusele vallutatud Euroopas — sellised olid Napoleoni poliitika juhtmotiivid 
ajakirjanduses. 


VII 


Juba kaks kuud pärast lahingut Marengo juures ja mõni nädal pärast tagasitulekut Itaaliast 
andis esimene konsul (12. augustil 1800) välja määruse komisjoni moodustamise kohta 
tsiviilseaduste kogu projekti, tsiviilõiguse koodeksi väljatöötamiseks, mis pidi saama kogu 
juriidilise elukorra nurgakiviks Prantsusmaal ja tema poolt vallutatud maades. Üritus oli 
kolossaalselt raske ja sellepärast määras Napoleon sellesse komisjoni kõigest neli inimest: 
ta ei võinud sallida suuri komisjone, pikki kõnesid ja arvukaid istungeid. Kõik neli olid väga 
silmapaistvad juristid. 

See koodeks sai hiljem «Napoleoni koodeksi» nimetuse. Ta kinnitati 1852. aasta dekreediga 
ja teda pole senini ametlikult tühistatud (kuigi teda nimetatakse samuti ka 
«tsiviilkoodeksiks»). Napoleoni tsiviilseaduste kogu pidi seadusandja idee kohaselt juriidiliselt 
vormistama ja kinnitama kodanluse võitu feodaalkorra üle ning kindlustama nende 
positsioonide vääramatust, mis kuulusid eraomandile uues ühiskonnas, muutma kodanliku 
omandi printsiibi kõigutamatuks mis tahes kallaletungide vastu, kustpoolt need ka ei tuleks: 
niihästi feodaalide vastu, kes ei soovi puusärki pugeda, kui ka oma ahelaid purustada 
soovivate proletaarlaste vastu. 

Napoleon oli arvamusel, et revolutsioon ei toimunud Prantsusmaal mitte sellepärast, et 
Prantsusmaa janunes vabaduse järele, vaid sellepärast, et ta tahtis võrdsust. Võrdsuse all 
mõistis Napoleon seadusega kindlustatud tsiviilõiguste ühetaolisust, mitte aga kodanike 
eksisteerimise sotsiaal-majanduslikke tingimusi. Kodanikuõiguste võrdsust otsustaski ta oma 
koodeksiga kindlustada. «Vabadus on olnud vaid ettekääne» (la liberte n'a ete gu'un pre- 
texte), kõneles ta revolutsioonist. Hävitanud poliitilise vabaduse, kinnitas ja kodifitseeris ta 
«võrdsuse», nagu tema seda mõistis. 

Selguse, järjekindluse ja loogilise väljapeetuse seisukohalt kodanliku riigi huvide kaitsmisel 
pälvib Napoleoni 

koodeks võib-olla tõepoolest neid kiiduavaldusi, millega teda ammust ajast üle külvas (ja 
külvab) kapitalistlike maade kodanlik juriidiline literatuur. Kuid ükski vähegi erapooletu 
vaatleja ei saa eitada, et Prantsuse kodanliku revolutsiooni seadusandlusega võrreldes oli 
see seadustik sammuks tagasi. Muidugi, ülejäänud Euroopa kontinendil valitsevate 
seadustikkudega võrreldes oli ta progressiivseks nähtuseks. Kuid paljud revolutsiooni 
saavutused olid likvideeritud. 

Napoleon asetas naise mehe ees õigusteta seisundisse, pärandamisõiguse osas aga vendade 
suhtes alandatud ning: ebasoodsasse olukorda. Täielikult tühistati revolutsiooniaegsed 
humaansed seadused, mis andsid võrdsed õigused nn. «vallaslastele» ja «seaduslikele 
lastele». Sunnitööle mõistetute ja teiste raske karistuse aluste jaoks taastati nn. «kodanlik 
hukkamine», kuigi see kohtukaristuse raske lisand oli revolutsiooni ajal kaotatud. Napoleon 
aitas luua uue ühiskonna, võttes arvesse kõike seda, mis oli hädatarvilik suurkodanluse 
laiaulatuslikuks ja takistamatuks majanduslikuks tegevuseks, ning heites kõrvale kõik ten- 
dentsid, mis väljendasid väikekodanluse demokraatlikke püüdlusi. Võidakse küsida: kas 
selles kolossaalses tsiviilseaduste loomise töös läks tõesti kõik ilma protestikatseita, ilma 
püüdlusteta säilitada uues seadusandluses mineviku revolutsioonilist avarust? Selliseid 
katseid oli. Kui koodeks hakkas läbi käima «seadusanalikest asutustest», tuli Tribunaadis 
mõnele pähe hakata arglikult vastu väitma, kuid sellest nõrgast opositsioonist ei tulnud 
midagi välja. 

Need vastuväited lahendati äärmiselt kergesti: Bonaparte heitis Tribunaadist välja kõik 
liikmed peale viiekümne kõige sõnaahtrama ja määras ühtlasi, et edaspidi ei ole 
Tribunaadis kunagi üle viiekümne liikme. Pärast, seda möödaminnes tehtud 
konstitutsioonilist reformi läks asi libedasti. 1803. aasta- märtsis jõudis Riiginõukogus; 
läbiarutatud Napoleoni koodeks Seadusandlikku Korpusesse, kellel polnud isegi õigust 
debateerimiseks, vaid kes võttis selle paragrahvide kaupa vaikides vastu. 1804. aasta 


märtsis muutus Napoleoni poolt allakirjutatud koodeks põhiseaduseks ja Prantsuse 
jurisprudentsi aluseks. Prantsuse suurkodanlus sai, mida ta oli tahtnud; Prantsuse 
revolutsioon andis oma surmajärgse vilja, sest nüüd oli selge, et pärast 18. briimääri 
kõnelda edasi kestvast revo- 

lutsioonist Prantsusmaal mingil juhul ei tohi. Kuid ükski ajaloolane ei ole õigustatud 
unustama selle tsiviilkoodeksi määratut progressiivset tähendust .Napoleoni poolt allutatud 
Euroopa maadele. 

Koodeksisse olid aja jooksul sisse võetud ka need seadused, millega Napoleon ohjeldas 
töölisklassi veel kindlamini, kui seda oli tehtud varem. Jäi täielikult jõusse Le 
Chapelier' seadus (1791. a.), mis võrdsustas isegi kõige rahulikumad streigid, kõige 
lihtsama töölt lahkumise kokkuleppel kaaslastega kriminaaljälitamise korras karistatavate 
kuritegudega. Peale selle seati veel sisse «töölis-raamatud», mis seisid peremehe käes ja 
ilma milleta töölist uuele kohale ei võetud. Kuid neisse raamatuisse kirjutas endine peremees 
sisse töölise atestatsiooni ja tähendas, mis põhjustel ta antud töölise vallandas. Võib kergesti 
kujutleda, kuidas peremehed kuritarvitasid seda piiramatut võimalust jätta tööline 
teenistuseta ja leivata. Samal ajal Napoleoni käsul väljatöötatud Kommerts-koodeks 
täiendas üldist tsiviilseaduste kogu terve rea määrustega, mis reguleerisid ja 
kindlustasid juriidiliselt kaubanduslikke tehinguid, börsi ja pankade, veksli- ja 
notariaalõigust, kuivõrd need puudutasid kaubandusoperatsioone. —Kriminaalkoodeksi 
väljaandmisega = lõpetas Napoleon oma üldist laadi põhilised seadusandlikud tööd. Ta 
jättis kehtima surmanuhtluse, kehtestas mõnede kuritegude eest ihunuhtluse, mis 
revolutsiooni ajal oli tühistatud, samuti ka häbimärgistamise tulise rauaga ja määras kõigi 
omandi vastu suunatud kuritegude eest äärmiselt ranged karistused. —Revolutsiooniajastu 
seadustega võrreldes oli tema kriminaalseadusandlus kahtlemata samm tagasi. 

Kogu see kolossaalne seadusanalik tegevus ei jõudnud veel täiesti lõppeda, kui juba 1803. 
aasta märtsikuus algas uuesti sõda Inglismaaga. Napoleon paljastas uuesti mõõga, mida ta 
enam enne tuppe ei pistnud, kui alles oma pika ja verise epopöa lõpul. 


SEITSMES PEATÜKK 
Uue sõja algus Inglismaaga ja Napoleoni kroonimine 
1803—1804 


T 


Pärast lühikest vaheaega algas uuesti gigantne võitlus ja vaenlased mõistsid üsna selgesti 
selle raskusi. Napoleoni vastu, kelle käes oli Prantsusmaa, suurem osa Itaaliast, rida 
Saksamaa lääneosa linnu ja maa-alasid, Belgia ja Holland, seisid mitte vähem hiiglaslikud 
jõud, kohutavad oma mõõtmeilt ja mitmelaadilisuselt. Napoleonil tuli kogu oma eluaja 
jooksul võidelda majanduslikult mahajäänud poolfeodaalsete monarhiate koalitsioonidega, 
keda selles võitluses juhtis majanduslikult eesrindlik ja tolleaegses kapitalistlikus maailmas 
esikoha omandanud riik. Napoleoni sõjad ei väljendanud ainuüksi Prantsuse kodanliku riigi 
püüdlusi allutada oma huvidele vanad feodaal-absolutistlikud institutsioonid nende 
mahajäänud majanduslike vormidega. Üheaegselt olid need lakkamatud sõjad heitluseks 
asja tööstusliku ning kapitalistliku arengu teele asunud Prantsusmaa ja Inglismaa vahel, 
kusjuures viimane oli juba märksa varem asunud sellele teele ning võrratult suuremaid 
tulemusi saavutanud. 

Siin on sobiv koht mõne sõnaga puudutada Napoleoni sõdade iseloomu, mis algusest peale 
teravalt erinesid Prantsuse revolutsioonisõdadest. Prantsuse revolutsiooni-sõdade ja 


Napoleoni sõdade kohta ütleb V. 1. Lenin: «Rahvuslik sõda võib imperialistlikuks muutuda ja 
vastupidi, Näide: suure Prantsuse revolutsiooni sõjad algasid rahvuslikena ja olid 
rahvuslikud. Need sõjad olid revolutsioonilised: suure revolutsiooni kaitsmine 
kontrrevolutsioon 

niliste monarhiate koalitsiooni vastu. Aga kui Napoleon lõi Prantsuse impeeriumi, 
orjastades terve rea ammu väljakujunenud, suuri, elujõulisi, rahvuslikke Euroopa 
riike, siis said rahvuslikest prantsuse sõdadest imperialistlikud, mis tekitasid omakorda 
rahvuslikke vabadus-sõdu Napoleoni imperialismi vastu.» d Imperialismi all mõtleb 
Lenin siin võõraste maade paljaksröövimist üldse, imperialistliku sõja all — «kiskjate sõda 
sellise saagi jagamise pärast», nagu ta selgitab teisal, kus teises seoses puudutab samuti 
Napoleoni ajastut. 
Visas ja leppimatus võitluses üha tugevamaks muutuva võistleja — Prantsuse kapitalismi 
vastu oli Inglise kodanlusel nii kõrge tehnika, hiiglakapitalid, produktiivselt 
ekspluateeritavad asumaad kui ka kolossaalsed kauban-duslikud sidemed kogu maakeral. 
Selles võitluses kasutas Inglismaa kaua ja edukalt majanduslikult majajäänud 
poolfeodaalsete monarhiate teeneid ja abi ning relvastas omal kulul ja omade püssidega 
nende monarhiate armeesid. Kui William Pitt noorem andis miljonitesse ulatuvat toetust 
Venemaale, Austriale või Preisile, et neid üles ässitada Prantsuse revolutsiooni või 
Napoleoni vastu, siis toimis ta täpselt samuti, nagu nelikümmend aastat enne teda oli 
teinud tema isa William Pitt vanem, kes oli subsideerinud irokeese ja igasuguseid indiaani 
suguharusid .ning ässitanud neid võitlema nendesamade prantslaste vastu Kanadas. 
Erinevus oli muidugi ulatuses ja seekord kaardile asetatud panustes. 
Mispärast kujunes 1802. aasta märtsikuus Amiens'is Mmglismaaga sõlmitud rahu vaid 
üheaastaseks vaherahuks? Sellepärast, et kui lahtus raske sõja lõppemisest tekkinud rõõm, 
nägid Inglise kodanluse ja maaomanike-aristokraatide laialdased ringkonnad, et nad on 
sõja kaotanud, Napoleon aga on selle võitnud. Vähe sellest, et Bonaparte tegi takistusi 
Inglise kaupade turustamisele tema mõju all olevail tohutuil turgudel, ta hoidis ka veel 
enda käes Belgiat ja Hollandit ning võis iga hetk otseselt ähvardada Inglise rannikut, ja mis 
peaasi — ta oli juba 1802. aastal olukorras, et võis takistamatult, otseste 
ähvardustega mõjutades, sundida enesega «liitu astuma» terve rea.siiani alles 
«sõltumatuks» peetud maid. Napoleon oli juba 

Amiens'i rahu sõlmimise momendil märksa ähvardavam ja ohtlikum kui Louis XIV isegi 
oma võimu tipul, sest kõik selle kuninga anneksioonid Saksamaal Reini läänekaldal 
osutusid lapsemänguks võrreldes Bonapartel peremehetsemisega kas või sama Saksamaa 
lääneosas. Kuid Prantsuse sõjaväelise diktaatori kindla ja pideva hegemoonia kehtestamine 
Euroopa mandril võis avada ukse otseseks sissetungiks Inglismaale. 

Peab märkima, et Napoleon käsutas väga osavasti õige lühikest Amiens'i rahu neegrite 
ülestõusu mahasurumiseks San Domingo saarel, kus juba Direktooriumi ajastul oli kanda 
kinnitanud kuulus neeger — elanikkonna juht Toussaint Louverture, kes küll formaalselt oli 
tunnistanud saare sõltuvaks prantslastest, kuid valitses faktiliselt iseseisvalt. 

Asumaade küsimuses asus Napoleon täiesti Prantsuse plantaatorite seisukohal, kes ei 
võinud kuidagi leppida orjade vabastamisega kolooniates, mis oli juba teoks saanud 
revolutsioonilise Konvendi aastail. Saanud Amiens'i rahu põhjal tagasi Iglismaa poolt 
ajutiselt hõivatud Prantsuse kolooniad (San Domingo, Väikesed Antillid, Maskareenid ja 
Guajaana ranniku), ei taastanud Napoleon pärisorjust seal, kus see oli kaotatud; kuid 
kinnitas orjapidamise seadused neil aladel, kus neid ei jõutud kaotada inglaste ajutise 
anastuse tõttu. Toussaint Louverture'i ülestõusu mahasurumiseks saatis Napoleon 1802. 
aastal terve laevastiku koos 10 000-mehelise armeega. Toussaint Louverture meelitati 


salakavalalt Prantsuse laagrisse, kus ta 7. juunil 1802. aastal areteeriti ja Prantsusmaale 
saadeti. Niipea kui neegrite vabadusvõitluse kangelane oli toodud Prantsusmaale, käskis 
Napoleon ta paigutada niiskes mägimaastikus asuva Joux' kindluse üksikkongi. Käre kliima 
ja julm vangipõlv, keeld kokku saada omastega ja teha jalutuskäike — kõik see koos karmi 
kohtlemisega viisid Toussaint Louverture'i kümne kuu pärast hauda. 

Napoleonil oli mõningaid plaane, mis puudutasid asumaade organiseerimist ja 
ekspluateerimist. Kuid 1803. aasta kevadel taasalanud sõda Inglismaaga sundis teda 
loobuma ulatusliku koloniaalpoliitika plaanidest. Et mereteed olid täielikult ära lõigatud, 
muutus võimatuks pidada enda käes kaugeid valdusi Mississipi jõel ning see sundis 
Napoleoni (30. aprillil 1802) isegi müüma Põhja-Ameerika 

Ühendriikidele kogu veel prantslaste käes oleva osa Louisianast. 

See (suurem) osa Inglise kodanlusest, kes 1803. aasta kevadel valjusti nõudis Amiens'i 
rahule lõpu tegemist, pidas paljude muude motiivide hulgas silmas sedagi: takistada 
Napoleonil hoida oma käes vanu Prantsuse kolooniaid ja soetada uusi. 

Kuid Amiens'i rahu hakkas mõranema ja purunema mitte ainult Inglismaal, vaid ka Pariisis. 
Napoleon oli arvamusel, et sõlminud selle rahu, loobusid inglased edaspidiseks 
vahelesegamisest Euroopa asjadesse ja nõustusid lõplikult tema tulevase hegemooniaga 
kontinendil. Korraga aga selgus, et see ei ole nii ja et Inglismaa pole nõus käed rüpes pealt 
vaatama, mis Bonaparte Euroopas teeb. 

Algasid keerukad diplomaatilised läbirääkimised. Kumbki pool ei soovinud ega võinudki 
teisele järele anda ja mõlemad pooled mõistsid teineteist väga hästi. Juba päris 1803. aasta 
alguses hakkasid läbirääkimised võtma sellist iseloomu, et tuli oodata peatset suhete 
katkemist. Kõhklusi oli muidugi nii Londonis kui ka Pariisis. Mglise ministrid ei olnud 
kaugeltki veendunud, et nende riik on täiesti valmis sööstma kõige ohtlikumasse võitlusse, 
pealegi esialgu ilma liitlasteta, sest Prantsusmaa elas sel momendil kõikide riikidega rahus. 
Omalt poolt teadis Bonaparte, millisel määral Pariisi ja Lyoni kaubandus-kodanlus ja 
samuti ka luksusesemeid tootvad töösturid olid üle koormatud suurepäraste kaubanduslike 
pakkumiste ja tellimustega Inglismaalt, kuidas esimestel kuudel pärast Amiens'i rahu oli 
elavnenud kaubandus tänu 15 000 rikka turisti saabumisele Inglismaalt. Ta teadis samuti, et 
tal enesel on ka praegu, rahu ajal võimalus keelata Inglise kaupade sissevedu Prantsusmaale 
ja sellepärast ei anna Prantsuse töösturite seisukohalt vaadatuna sõda Inglismaaga selles 
mõttes otseselt midagi uut. Tõsi küll, sõja korral võis keelusiisteemi teravdada, tugevdada ja 
laiendada uutele- maadele — sellele pani Napoleon . suuri lootusi. Kuid siiski ta kõhkles. 
Kuulus vihastumisstseen Inglise saadiku audientsil Tuileries' lossis, mis mõlemad riigid 
lõplikult teineteisega sõtta tõukas, oli Napoleoni poolt lavastatud viimase proovina, viimase 
hirmutamiskatsena. 


Siin tuleb, muide, mõne sõnaga peatuda ühel Napoleonile iseloomulikul joonel, mis viis üsna 
sageli ja paljusid 

segadusse. Pole kahtlust, et sel kõrgil, tusasel, kergesti ärrituval ja peaaegu kõiki 
maailmas põlgaval loomusel oli kalduvus pöörastele vihahoogudele. Peab märkima, et 
üldiselt oskas Napoleon end suurepäraselt valitseda. Isegi kuulsa tragöödianäitleja 
Talma tähelepanu juhtis ta sellele ebaloomulikkusele, mis on traagikutele omane 
teatrilaval, kui nad tahavad kujutada tugevaid tundmisi, kuigi ta ise oli Talmalt palju 
õppinud ja teda selle tõttu soosis. Ta ütles: «Talma, tulge mõnikord hommikul mjnu juurde 
lossi! Te näete siin armastatu kaotanud printsesse, oma riikidest ilma jäänud valitsejaid, 
endisi kuningaid, kellelt sõda on võtnud nende kõrge ameti, ja silmapaptvaid kindraleid, kes 
loodavad saada krooni või seda enesele välja manguvad. Mind ümbritsevad pettunud 
auahnus, äge võistlus, minu ümber on katastroofe, hinge põjija peitunud kurbust ja 


väljapurskavat muret. Muidugi, see kõik on tragöödia; minu palee on tulvil tragöödiaid, 
ja mina ise olen teadagi meie ajastu kõige traagilisem isik. Noh, kas me sirutame käsi taeva 
poole? Kas me uurime oma žeste? Kas võtame poose? Teeskleme ülevust? Kas me toome 
kuuldavale karjeid? Ei, kas pole tõsi? Me räägime loomulikult, nagu räägib igaüks, kui ta 
on hingestatud huvist või kirest. Nõnda tegid ka need isikud, kes enne mind asusid maailma 
laval ja etendasid tragöödiaid troonil. Vaat, need on eeskujud, mille iile tasub mõtelda.» 
Napoleon valitses end peaaegu alati. Ainult oma ainsa kire — vihastumise — 
taltsutamisega ei osanud ta alati toime tulla. Need järsud ja hirmsad vihahood mõjusid 
tema lähikondlastesse masendavalt. Nende vihahoogude ajal tundus ta sageli tõepoolest 
kohutavana isegi kõ[ge kindlameelsemaile ja mehisemaile. Kuid samal ajal tuli Napoleonil 
mõnikord teatavail eesmärkidel ja küpselt läbimõeldud kaalutlustel (ja täiesti 
sõltumatult loomulikust ning tõelisest ägedusest) lavastada kunstlikke raevuhooge, 
kusjuures ta tegi seda sellise näitlejatalendiga, niisuguse hämmastavalt peene 
simuleerimisega, et ainult teda väga hästi tundvad vaatlejad võisid selle 
komödiantlikkust läbi näha, ja sedagi mitte alati. Sageli viidi eksiteele nemadki. 

Inglise suursaadikuks Prantsusmaale määratud Whitworth ei uskunud algusest peale rahu 
säilitamise võimalusse Bonaparte'iga. Isegi mitte sellepärast, et Prantsusmaa oli Amiens'i 
rahu põhjal liiga palju kätte saanud, 

vaid sellepärast, et pärast Amiens'i rahu hakkas esimene konsul naabruses asuvate maade 
üle selliselt peremehetsema, nagu oleksid need juba tema käsutuses. 1802. aasta sügisel 
näiteks kuulutas ta Šveitsile, et ta soovib seal kehtestada uue riigikorra ja ametisse määrata 
«Prantsusmaale sõbraliku» valitsuse. Oma soovi põhjendas Napoleon järgmiselt: ta vihjas 
Šveitsi geograafilisele asendile Prantsusmaa ja Prantsuse võimu all oleva Itaalia vahel. 
Oma geograaiilisi kaalutlusi kinnitas ta kindral Ney ja 30000 sõduri saatmisega Šveitsi 
piirile. Šveits rahunes ja muutus tõrkumatult alistunud riigiks. Peaaegu üheaegselt kuulutas 
Napoleon Piemonte kuningriigi formaalselt ja lõplikult Prantsusmaa külge liidetuks. Lääne- 
Saksamaa väike-vürstid, kaotanud pärast 1801. aasta Luneville'i rahu lootused Austriale, 
värisesid Napoleoni ees, kes kohtles neid sõna kõige täielikumas ja täpsemas mõttes oma 
teenritena. Ja lõpuks, ka Holland oli kindlalt tema käes. Oli selge, et see juba ei pääse ega 
vabane tema võimu alt. 

Kõige sellega Inglismaa leppida ei tahtnud ega võinudki. Juba esimesel suurel audientsil, 
18. veebruaril 1803. aastal, lavastas Napoleon ärrituse ja ähvarduste stseeni. Ta kõneles 
oma vägevusest ja sellest, et kui Inglismaa peaks söandama sõda alustada, muutub see sõda 
«hävitussõjaks», et asjata loodab Inglismaa liitlastele ning et Austria «ei eksisteeri enam» 
suurriigina. Ta kõneles sellisel toonil ja kisendas nii, et Whitworth kirjutas oma ülemusele 
välisminister lord Hawkesburyle: «Mulle tundus, et ma kuulen pigemini mingit 
tragunikaptenit, mitte aga Euroopa ühe võimsama riigi pead.» Idee ära hirmutada 
Inglismaa ja sellega vältida sõda, jätkates seejuures peremehetsemist Euroopas, oli 
Napoleoni peas tugevasti juurdunud. Kuid terav kirves leiab kivi. Inglise kodanlus ja aristo- 
kraatia, kelle arusaamised juba siis paljudes asjades teravalt lahku läksid, olid ühes asjas 
üksmeelsed: ei tohi lubada, et diktaator Napoleon allutab Euroopa. Ta ähvardas, et kutsub 
sõjaväeteenistusse poolemiljonilise armee. Vastuseks sellele ähvardusele suurendas Inglise 
valitsus laevastiku varustamist ja hakkas tegema ulatuslikke ettevalmistusi sõjaks. 

13. märtsil lavastus uus ja viimane stseen. «Niisiis, te tahate sõda... Teie tahate sõdida 
veel viisteist aastat ja te sunnite ka mind seda tegema.» Ta nõudis Malta saare 
tagasiandmist, mille inglased olid hõivanud veel enne 

Amiens'i rahu ja mille nad olid kohustunud tagasi andma, kuid ei kiirustanud selle 
täitmisega, viidates Bonaparte'*i tegevusele, mis oli vastuolus rahulepinguga. «Inglased 
tahavad sõda,» kuulutas ta väga valjusti, «ent kui nad esimestena paljastavad mõõga, siis 


teadku, et ma pistan selle viimasena tuppe... Kui teie tahate relvastuda, hakkan ma samuti 
relvastuma; kui teie tahate võidelda, hakkan võitlema ka mina. Võib-o]la te hävitate 
Prantsusmaa, kuid hirmutada te teda ei suuda. . . Häda neile, kes ei täida tingimusi! ... Kas 
Malta või sõda!» karjus ta vihaselt ning lahkus saalist, kus toimus suursaadikute ja kõrgete 
aukandjate vastuvõtt. 

1803. aasta mai algul sõitis Whitworth Pariisist ära ja algas Napoleoni sõda Inglismaaga, 
mis kestis tema valitsemisaja lõpuni. 


II 


Inglismaal oldi teadlik sellest, et sõda kujuneb raskeks ja ohtlikuks. Peaaegu kohe pärast 
selle algust astus faktiliselt Briti valitsuse etteotsa uuesti William Pitt, kes alates 1801. 
aastast oli valitsusasjadest eemal olnud ja kes oli lahkunud, kui Inglise valitsevatele 
klassidele — aristokraatidele ja kodanlusele — tundus võimalikuna ja vajalikuna alustada 
rahuläbirääkimisi Bonaparte'iga. 

Nüüd, 1803. aastal, oli William Pitti tund uuesti tulnud. Inimene, kes oli üheksa aastat sõdinud Prantsuse 
revolutsiooniga, pidi edaspidi võtma oma vastutusele võrratult kohutavama 


sõja Napoleoniga. Ent William Pitt arvas, et kui sõdida Napoleoniga, siis kujuneb see küll 
raskemaks kui sõjad möödunud ajastu revolutsiooniliste valitsustega, kuid see uus sõda ei 
kutsu esile selliseid poliitilisi rahutusi siseriigis, kui oli tekitanud eelmine sõda 
revolutsioonilise Prantsusmaaga. Muidugi oli Prantsusmaa 1803. aastal oma 
territooriumilt märksa suurem, palju rikkam ja omas hoopis paremini organiseeritud 
armeed kui varem; armee eesotsas seisis andekas organisaator ja suur väejuht. Kuid teiselt 
poolt oli kadunud see «revolutsiooniline mürk», mis hakkas juba nii ilmselt nakatama Tema 
Briti Majesteedi laevastikku, rääkimata siis veel tööstus- ja kivisöe-keskuste tööliskonnast. 
William Pittil olid veel selgesti meeles madruste mässud 1797. aastal. Nüüd valitses 
Prantsusmaal jakobiinidega julmalt arved õiendanud ja 

igasugused poliitilise vabaduse jäljed hävitanud despoot. Nii see oli. Kuid juba väga häiriv 
oli alanud kähe võitluse esimene poolteist aastat, kus Inglismaa ja Napoleoni Prantsusmaa 
seisid mees mehe vastu. 

Nagu juba öeldud, veendus Inglise kaubandus- ja tööstuskodanlus, kes oli vaimustusega 
tervitanud Ämiens'i rahu, juba mõne kuu pärast selles, et Bonaparte ei sõlmi mingi hinna 
eest Inglismaaga kaubalepingut ega luba Inglise kaupade sissevedu ei Prantsusmaale ega 
temast sõltuvatesse Euroopa maadesse. Mis puutub aristokraatiasse, siis astus see täiesti 
teadliku valmisolekuga sõtta, sest ilma sõjata oleks tulnud otsustava valimisreformi nõud- 
mised kodanluse käsuks rahuldada või vastu pidada kauakestvale kardetavale sisevõitlusele. 
See on dokumentaalselt ja ümberlükkamatult tõestatav fakt. Peale kõige muu häiris 
töölisliikumise ähvardav viirastus ühteviisi, mõlemat klassi, kes olid valmis visaks 
kahevõitluseks. 

William Pitt otsustas, maksku mis maksab, takistada Napoleoni dessanti Inglise rannikul. 
Eelkõige okupeeris Napoleon kogu Hannoveri, suure Saksa valduse, mis kuulus Inglise 
kuningale, kes oli üheaegselt ka Hannoveri kuurvürst. Seepeale käskis ta hõivata rea punkte 
Lõuna-Itaalias, kus ei olnud veel Prantsuse vägesid. Hollandile ja Hispaaniale anti käsk 
prantslaste abistamiseks välja panna laevastik ja sõjajõud. Otsekohe tehti korraldus 
konfiskeerida kõigis võimualustes maades Inglise kaubad, areteerida kõik Prantsusmaal 
elavad inglased ja pidada neid kinni kuni rahu sõlmimiseni Inglismaaga. Lõpuks asus ta 
grandioosse sõjaväelaagri korraldamisele Boulogne'is La Manche'i ääres, Inglise ranniku 
vastas. Sinna pidi koondatama tohutu armee, mis oli määratud dessandiks Inglismaale. 
«Ma vajan vaid kolm udust päeva — ja minust saab Londoni, parlamendi ja Inglise panga 
isand,» lausus Napoleon 1803. aasta juunis, kuu aega pärast sõja algust. Boulogne'i laagrit 
organiseeriti 1803. aastal väga energiliselt, 1804. aastal aga veel aktiivsemalt. Pulbitsev 
töö algas kõigis Prantsuse sadamais ja laevatehaseis. Need «kolm udust päeva» oleksid 
võinud Prantsuse laevastikule võimaluse anda Inglise eskaadrite käest ara lipsata ning 


saata armee Inglise rannikul maale. Siis juba murraks Napoleon kõik takistused, liiguks 
edasi maabumiskohast kuni Londonini ja marsiks pealinna 

sisse. Nii arvas Napoleon ise ja nii mõtlesid ka paljud Mmglismaal. 

Hiljem kõnelesid paljud tol ajal elanud inglased, et esimestel kuudel pärast sõja algust püüti 
Inglismaal naeruvääristada Bonaparte'*i dessandiplaane. Kuid 1803. aasta lõpul ja eriti 
1804. aastal polnud inglastel enam naljatuju. Sellist ärevust polnud Inglismaa üle elanud 
sellest ajast, kui 1588. aastal oodati Hispaania Võitmatu Armaada tulekut. Inspekteerides 
sadamaid ja Loode-Prantsusmaa rannikulinnu, kiirustas Napoleon töid ja andis üleskutseis 
kaubanduskeskuste elanikkonnale helgeid lootusi tulevase võidu puhul põlise ajaloolise 
võistleja üle. Inglise valitsus sai häirivaid teateid Napoleoni ettevalmistuste grandioossest 
hoost. Tuli tarvitusele võtta väga otsustavad abinõud. Inimene, kes 1798. aastal võis suure 
eskaadri ja arvuka armeega ära lipsata teda kogu Vähemerd mööda tagaajava Inglise 
laevastiku käest, õnnelikult maabuda Egiptuses ning teel olles vallutada veel Malta saare, 
— see inimene võib tõepoolest ara käsutada uduseid ilmu, mis Vähemerel esinevad nii 
harva, kuid La Manche'il seevastu sagedasti. Ka maabumiseks vajalik aeg pole siin 
mõõdetav kuudega, vaid pigemini tundide või väheste ööpäevadega. 

Mida teha? 

Oli kaks väljapääsu. Esimene seisnes selles, et sääst-mata rahalisi kulutusi kiiresti ette 
valmistada ja jalule aidata Euroopa riikide koalitsioon, mis oleks andnud Napoleonile löögi 
idast ja ühtlasi ara hoidnud tema sissetungi Inglismaale. Kuid Bonaparte'i poolt purustatud 
ja Luneville'i rahu järel nii palju kaotanud Austria ei olnud veel täiesti toibunud — ta tahtis 
küll sõdida, kuid ei söandanud. Preisi kõhkles. Venemaa kahtles. Läbirääkimisi peeti, Pitt ei 
kaotanud lootust koalitsiooni loomiseks. See vahend oli küll kindel, kuid aeglane: ta võis 
hilineda. 

Jäi üle teine abinõu. William Pitt ja Hawkesbury teadsid juba ammu, et šuaanide ja bretooni 
ülestõusnute fanaatiline juht Georges Cadoudal viibib mõnikord Londonis, kus ta peab 
ühendust kuningatrooni pretendendi Provence'! krahvi Louis' venna Charles Artois'ga, ja et 
prantsuse emigrantidel üldse on midagi plaanis. Varsti ei olnud Inglise valitsusele üldjoontes 
saladuseks, mida nimelt kavatsevad ette võtta need Londonis ulualust leidnud rojalistid. 
Veendunud Vendee mässu täielikus läbi- 

139 


kukkumises ja võimatuses kukutada Bonaparte'i avaliku ülestõusuga, otsustasid nad ta 
tappa, s. 0. korrata seda katset, mis neil 1800. aastal «põrgumasina» plahvatamisel ainult 
juhuslikult ei õnnestunud. 

William Pitti ees avanesid ootamatud perspektiivid. Inglise valitsus tahtis seda asja väga 
delikaatselt korraldada. Kõige parem olnuks, kui oleks võinud teha nii, nagu 1801. aastal 
Paul Petrovitšiga, kes kavatses sõjakäiku Indiasse: s. 0. jõudumööda, tasahilju kaasa aidata, 
et hiljem oleks formaalne võimalus korrektselt kaastunnet avaldada, nagu kunagi oli 
avaldatud kurbust Vene tsaari tema magamistoas tabanud «apoplektilise rabanduse» puhul, 
kui Vene suursaadik Vorontsov ametlikult informeeris inglasi sellest kurvast 
meditsiinilisest juhtumist. Kuid organiseerida nüüd, 1804. aastal, uut rabandust Tuileries's 
oli raskem ja keerukam kui 1801. aastal Mihhailovi lossis Peterburis. Napoleoni õukonnas 
ei olnud rahulolematusest nakatatud kaardiväeohvitserkonda, ei krahv Pahlenit, Bennigseni 
ega Platon Zubovit, ühte «apoplektilise rabanduse» otsestest autoritest. Ja ka kõnelda oleks 
seekord tulnud mitte elegantse mondäänse daami Olga Aleksandrovna Zerebtsovaga, 
Platon Zubovi õega, kelle kaudu Whitworth, Inglise suursaadik Peterburis, sellal avaldas 
oma hoolitsust Paul 1 tervise eest, vaid tuli ennast arusaadavaks teha karusele bretooni 
talupojale, kes ei taibanud midagi ei peentest vihjetest ega mahavaikimise võtteist, ja kes ei 
suutnud aru saada, et on lubatav vaid esimese konsuli «röövimine». Ühesõnaga Cadoudal 
ei taibanud just kuigi hästi, kuidas on võimalik «röövida» riigipead tema pealinnas. Temale 


olid üldse tundmatud kõik need peened kõnelused ja ta ei osanud oma pikkadesse 
jahisaabastesse kängitsetud hiiglajalgadega küllalt osavasti laveerida Londoni diplomaatlike 
kabinettide ja ooteruumide läikival parketil. Neil läbirääkimistel etendas väljendus 
«röövida Bonaparte» niisama delikaatset osa kui lause «teha keiser Paulile ettepanek 
troonist loobuda» krahv Pahleni nõupidamistel Aleksandriga 1801. aasta 12. märtsi eelõhtul. 
«Sõnadest üksi on vähe» — just sellest kõigist võimalikest vene kõnekäändudest kõige 
diplomaatilisemast juhindus vene keelt mitteoskav William Pitt noorem kogu oma eluaja. 
Vandenõu oli läbi mõeldud ja muutus Londonis küpseks. Georges Cadoudal pidi 
kõrvaldama esimese konsuli, 5. 0. 

mõne relvastatud isiku saatel talle ootamatult kallale tungima, kui ta ratsutab üksinda oma 
linnalähedase Malmaisoni lossi ligidal, ta ara küüditama ja siis tapma. 

Georges Cadoudal oli fanaatik selle sõna kõige täielikumas mõttes. Ta oli kümneid kordi 
oma eluga riskinud? Vendees, oli sageli sattunud uskumatult täbaraisse olukordadesse ja 
läks nüüd kõhklusteta ning hirmuta tapma Bonaparte'i, kelles ta nägi tema poolt vihatud 
revolutsiooni võidukat väljendust, usurpaatorit, kes takistas seaduslikul kuningal 
Louis Bourbonil troonile istumast. 

Ühel 1803. aasta pimedal augustiööl saadeti Georges Cadoudal ja tema kaaslased 
Inglise laevalt Normandia rannikul maale ja nad suundusid otsekohe Pariisi. Leidus 
inimesi, oli ohtralt raha, oli sidemeid pealinnas, sala-aadresse, konspiratiivseid 
kokkutulekukohti ja ohutuid' varjupaiku. Kuid tuli luua suhted inimesega, kes pidi otse- 
kohe pärast Bonaparte'*i haarama võimu enda kätte ja organiseerima Bourbonide kutsumise 
nende esivanemate troonile. Selle inimese suhtes langes rojalistide valik kindral Moreau'le, 
vahendajaks Moreau' ja Georges Cadoudali vahel hakkas aga teine kindral — Pichegru, 
kes oli pärast 18. früktidoori saadetud sundasumisele Guajaanasse ja suutis sealt 
põgeneda ning viibis nüiid, 1803. aastal, illegaalselt Pariisis. Pichegrul, sellel paljastatud 
reeturil ja põgenenud pagendatul ei olnud midagi kaotada. —Kuict kindral Moreau oli 
hoopis teistsugune ja teise positsiooniga inimene. Moreau oli Prantsuse armee 
andekamaid kindraleid, auahne inimene, kuid sealjuures otsustamisvõimetu. Ta vihkas 
Bonaparte'*i juba ammu, ja nimelt 18. briimääri pärast, kus Bonaparte otsustas üritada 
seda, mida Moreau ise ei olnud söandanud. Mõned jakobiinid arvasid, et ta on 
veendunud vabariiklane, teda isiklikult tundnud rojalistid olid aga kindlad selles, et ta on 
nõus: neid abistama ainuüksi vihkamisest esimese konsuli vastu. Bonaparte'i = vihkamine 
oli Moreau' domineerivaks kireks, kuid ükski asi ei õigustanud oletust, et ta tahtis 
troonile upitada Bourbone. Nii või teisiti, juba see, et ta kuulis vandenõust ega teatanud 
sellest, kompromiteeris teda. Inglise valitsuse agentidega alalises läbikäimises olnud 
Pichegru kinnitas nii inglastele kui ka rojalistidele, et Moreau on nõus kaasa aitama. Kuid 
Moreau loobus läbirääkimistest Cadoudaliga, Pichegrule endale aga teatas ta kindlalt, 
et on nõus tegutsema Bonapar- 

te'i vastu, ent ei soovi astuda Bourbonide teenistusse. Sel ajal kui toimusid need 
läbirääkimised ja nõupidamised, oli Napoleoni politsei asja jälile saanud ja kandis iga 
päev esimesele konsulile ette, mida ta oli jõudnud avastada. 

15. veebruaril 1804. aastal areteeriti kindral Moreau oma korteris, kaheksa päeva pärast 
aga areteeriti öösel ka Pichegru, kelle oli kolmesaja tuhande frangi eest politseile reetnud 
tema parim sõber ja konspiratiivkorteri omanik. Ülekuulamised järgnesid ülekuulamistele, 
kuid Pichegru vaikis. Moreau' juurde tuldi Bonaparte'*i nimel, lubades andeksandmist ja 
vabadust, kui ta tunnistab üles, et ta on kohanud Cadoudali. Moreau keeldus. Nelikiüm- 
mend päeva pärast areteerimist leiti Pichegru oma vangikambris kägistatuna omaenda 
kaelasidemega. Sellest ajast peale ei vaibunud kuuldused, et see ei olnud enesetapp, vaid 
kõrgema võimu käsul kordasaadetud mõrv. Napoleon lükkas need väited hiljem põlglikult 
ümber, lausudes: «Mul oli olemas kohus, kes oleks Pichegru süüdi mõistnud, ja rühm 


sõdureid, kes oleks ta maha lasknud. Ma ei tee eales kasutuid asju.» Kuid neil kuuldustel 
oli pinda eriti sellepärast, et mõni päev enne Pichegru salapärast surma leidis aset 
Prantsusmaa ja Euroopa kõrgemaid ringkondi vapustanud täiesti ootamatu sündmus: 
Bourbonide dünastia liige Enghieni hertsog lasti maha. 

Moreau' ja Pichegru areteerimisest peale ja pärast teisi vandenõuga seotud vahistamisi oli 
Napoleon peaaegu alalises raevuhoos. Inglaste käsi oli mängus, see oli talle silmaga 
nähtav; vähem selge ei olnud ka Bourbonide juhtiv osa. Ta teadis, et inglased toimetasid 
juba 1803. aasta suve lõpul Prantsusmaale Georges Cadoudali, et ta sõitis köhale Inglise 
rahadega ja Charles Artois' instruktsioonidega, et ta on Pariisis ja võib iga päev üksi või 
terve grupi kaaslastega toime panna atentaadi. Vihahoos lausus Napoleon kord, et asjata 
arvavad Bourbonid, nagu ei vöiks ta neile isiklikult teenete järgi tasuda nende katsete eest 
teda tappa. Seda juhtus kuulma Talleyrand, kes selleks, et teenida kännuseid ja ühtlasi 
ohutult kätte maksta teda vihkavaile rojalistidele, ütles: «Bourbonid mõtlevad nähtavasti, 
et teie veri ei ole nõnda kallis kui nende oma.» See viis Napoleoni otse marru. Just siin 
nimetati esmakordselt Enghieni hertsogi nime. Raevunud Napoleon kogus kuruga kokku 
mõnest isikust koosneva nõukogu, 

ja see nõukogu (milles olid Fouche ja Talleyrand) otsustas areteerida Enghieni hertsogi. 
Oli tegemist kähe takistusega: esiteks ei elanud hertsog Prantsusmaal, vaid Baadenis, 
teiseks ei olnud ta vähimalgi määral seotud avastatud vandenõuga. Kuid esimene takistus 
ei olnud Napoleonile oluline: ta käsutas juba siis Saksamaa lääne- ja lõunaosas nagu omas 
kodus. Ka teine takistus polnud oluline, sest Napoleon oli juba ette kavatsenud hertsogi 
sõjakohtu kätte anda ja see juba eriti tõendeid otsima ei hakka. Käsk saadeti otsekohe 
teele. 

Enghieni hertsog elas Baadenis Ettenheimi linnas ega aimanudki hirmsat ohtu, mis tema 
pea peale oli kuhjunud, ööl vastu 15. märtsi 1804. aastal tungis Prantsuse ratsasandarmite 
salk jõuga Baadeni territooriumile, läks Ettenheimi linna, piiras maja ümber, areteeris 
Enghieni hertsogi ja toimetas ta viivitamatult Prantsusmaale. Baadeni ministrid olid 
nähtavasti juba sellegagi rahul, et neid endid koos hertsogiga ära ei viidud, ja ükski 
Baadeni võimudest ei andnud selle operatsiooni ajal endast elumärki. 20. märtsil toodi 
hertsog Pariisi ja paigutati Vincennes'i lossi. Sama 20. märtsi õhtul tuli Vincennes'i lossis 
kokku sõjakohus. Enghieni hertsogit süüdistati selles, et ta sai Inglismaalt raha ja sõdis 
Prantsusmaa vastu. Kell kolmveerand kolm öösel mõisteti ta surma. Ta kirjutas 
Napoleonile kirja ja palus selle adressaadile iile anda. Sõjakohtu esimees Ulain (üks 
Bastille' vallutamise kangelastest) tahtis kohtu nimel Napoleonile esitada palve kohtuotsuse 
pehmendamiseks, kuid Tuileries' lossist protsessi jälgimiseks eriti kohale saadetud kindral 
Savary kiskus Ulaini käest sule ara ja lausus: «Teie osa on lõppenud, rnuu on juba minu 
asi.» Kell kolm öösel viidi Enghieni hertsog Vincennes'i vallikraavile ja lasti seal maha. 
Kui Napoleon oli läbi lugenud viimase kirja, mille Enghieni hertsog talle enne hukkamist oli 
saatnud, ütles ta, et kui ta oleks seda varem lugenud, siis oleks ta süüdimõistetule armu 
andnud. Ta oli kogu päeva väga sünge ja mõtteisse süvenenud ning keegi ei julgenud teda 
kõnetada. Napoleon väitis hiljem, et tal oli täielik õigus käristada surmaga hertsogit, et 
seda nõudsid riigi huvid, ja et Bourbone tuli tõsiselt hoiatada. 

Mõni päev enne hertsogi hukkamist areteeriti viimaks ka Cadoudal. Areteerimisel tänaval 
osutas ta meeleheit- 

likku vastupanu — tappis ja vigastas mitu nuuskurit. Tema ja kõik tema kaaslased 
giljotineeriti. Kindral Moreau saadeti Prantsusmaalt välja. 


III 


Juba märtsikuus, pärast Enghieni hertsogi mahalaskmist, ajal, millal Cadoudali protsess 
oli alles ettevalmistamisel, tekkis algul Pariisis ja seepeale ka provintsis ning jäi püsima 
kuuldus, et Cadoudal ja tema kaaslased olid kavatsenud Enghieni hertsogi troonile kutsuda 
pärast seda, kui esimesele konsulile on tehtud lõpp. See polnud õige, kuid see kuuldus 
osutas Bonaparte 'ile suure teene. Avameelselt hakkasid institutsioonid, kes kujutasid 
endast rahvaesindust ja kubisesid esimese konsuli toetajaist ning tahte täideviijaist — 
Tribunaat, Seadusandlik Korpus ja Senat —, rääkima vajadusest teha alatiseks lõpp 
sellisele olukorrale, kus ühe inimese elust oleneb kogu rahva rahu ja hüvang, kus kõik 
Prantsusmaa vaenlased võivad rajada oma lootused atentaatidele. Järeldus oli selge: 
eluaegne konsulaat tuleb muuta päriliku võimuga monarhiaks. 

Sel viisil pidi Prantsusmaal pärast Merovinge, kes valitsesid V—VIII sajandini, pärast 
Karolinge, kes valitsesid VIII—-X sajandini, pärast Kapetinge (kahes alanevas joones — 
Valois'd ja Bourbonid ),/ kes valitsesid alates X sajandi lõpust kuni 1792. aastani, kus Louis 
XVI («Louis Capet», nagu teda nimetati revolutsiooni ajal) troonilt kukutati, — pärast 
kolme kuninglikku dünastiat troonile astuma «neljas dünastia», Bonaparte'ide dünastia. 
Vabariik, mis oli eksisteerinud alates 10. augustist 1792, pidi uuesti muutuma monarhiaks. 
See uus Bonaparte ide dünastia ei pidanud siiski eelmiste dünastiate eeskujul kandma 
kuningatiitlit. Uus valitseja soovis vastu võtta keisritiitli, mille oli esmakordselt saanud Karl 
Suur pärast kroonimist 800. aastal. Nüüd, tuhat aastat hiljem, 1804. aastal, kuulutas 
Napoleon avalikult, et nagu Karl Suurgi, saab ka temast lääne keiser ja et ta võtab vastu 
mitte endiste Prantsuse kuningate, vaid keiser Karl Suure pärandi. 

! Kapetingidest põlvnesid kaks dünastiat — Valois'd ja Bourbonid. — Tõlkija. 

144 


Kuid ometi oli ju Karl Suure impeerium ise vaid teise, palju suurema Rooma impeeriumi 
taassünni ja jätkamise katseks. Napoleon tahtis ennast pidada ka Rooma impeeriumi 
pärijaks, lääne tsivilisatsiooniga maade ühendajaks. Pärastpoole õnnestus tal oma otsese 
võimu alla suruda või vasalselt sõltuvaks teha märksa suurem maade konglomeraat, kui 
seda kunagi oli valitsenud Karl Suur. Kuid 1812. aastal, enne sõjakäiku Venemaale, oli 
Napoleoni kolossaalne riik — kõneldes vaid Euroopast ja arvestamata Rooma, Põhja- 
Aafrika ja Väike-Aasia valdusi, oma ulatuselt Rooma impeeriumist suurem ja temast 
võrratult rikkam ning tihedamini asustatud. Kuid esimesel momendil, kui Euroopa sai 
kuulda Napoleoni plaanist taastada Karl Suure impeerium, pidasid paljud seda liiga hoogu 
sattunud vallutaja meeletuks kõrkuseks ja jultunud väljakutseks kogu tsiviliseeritud 
maailmale. 

Kõikide riikide suursaadikud jälgisid pingelise tähelepanuga seda ootamatut, järsku ja 
kiirendatud liikumist monarhia poole, mis Prantsusmaal ilmsiks tuli pärast Georges 
Cadoudali vandenõu avastamist ja Enghieni hertsogi hukkamist. Georges Cadoudali 
vandenõu täpselt kindlakstehtud puhtrojalistlik mõte hämmastas meeli. Ja sedamööda, 
kuidas avaldati andmeid juurdluse ja protsessi kohta, hakkas suurkodanluse ning nende 
inimeste keskel, kes olid omal ajal kirikult ja emigrantidelt konfiskeeritud maid kokku 
ostnud, üha enam tugevnema püüdlus kindlustada Napoleoni poolt loodud võimu ja režiimi 
ning kindlalt kaitsta ennast ja oma varandust peremeeste-aris-tokraatide kallalekippumiste 
eest. 18. aprillil 1804. aastal avaldas Senat määruse, mis andis esimesele konsulile Napoleon 
Bonaparte ile prantslaste keisri päriliku võimuga tiitli. Formaalne plebistsiit viidi läbi veel 
palju ker-gemini kui 1799. aastal pärast brümääri. 

Hämmeldus oli siiski väga tugev, kuigi juba 1802. aastal kõik seda sündmust ootasid, 
suurkodanlus aga, kes Napoleoni poliitikat tervenisti toetas, pidas monarhia taassündi 
täiesti paratamatuks. Muidugi ei saanud veendunud vabariiklased uue olukorraga leppida. 
Kerkisid mällu revolutsioonipäevad, unistused vabadusest ja võrdsusest ning leegitsevad 
needused kroonitud despootidele. Mõned leidsid, et Napoleon vähendas oma kuulsust, 


soovides oma kogu maailmas kuulsaks saanud nimele lisada veel mingi tiitli. «Olla 
Bonaparte ja muutuda pärast seda keisriks! Milline 

alandus!» hüüdis selle momendi kaasa elanud, hiljem tuntuks saanud publitsist ja pamfletist 
Paul-Louis Courier. Napoleonist vaimustunud Beethoven, kes oli talle pühendanud oma 
«Heroilise sümfoonia», võttis kodanik Bonaparte'i. keisriks muutumisest kuulda saades selle 
pühenduse tagasi. Kui kullaga kaunistatud kõrgete aukandjate, kindralite ja nägusalt ehitud 
õukonnadaamide seltskond Tuileries' lossi saalides esmakordselt uut keisril tervitas, teadsid 
vaid mõned üksikud saladusse pühendatud isikud, et uus valitseja ei pea oma 
troonileastumise tseremooniat veel. lõpetatuks ja et ta tagamõtteta ei hakanud meenutama 
Karl Suurt. Napoleon soovis, et Rooma paavst isiklikult võtaks osa tema eelseisvast 
kroonimisest, nagu seda oli tehtud tuhat aastat enne teda, 800. aastal Karl Suure puhul. 
Kuid Napoleon otsustas seejuures esildada mõningad üsna olulised parandused: Karl Suur 
sõitis oma kroonimiseks ise paavsti juurde Rooma, Napoleon aga soovis, et Rooma paavst 
sõidaks tema juurde Pariisi. 

Pius VII võttis teate keiser Napoleoni soovist vastu hirmu ja ärevusega. Lähedased isikud 
püüdsid teda lohutada ajalooliste eeskujudega. Muuseas tuletati meelde ka paavst Leo Püha, 
kes kord — sündmus toimus V sajandi keskpaiku —, kui olid kätte jõudnud väga rasked ajad, 
sõitis südant rindu võttes vastu isegi hunnide juhile Attilale, kes igal juhul oma kombelisuse, 
viisakuse ja elegantsete maneeride poolest ei võinud just väga ületada uut Prantsuse keisrit. 
Muide, loobumisest ei võinud juttugi olla. Roomat ohustasid Põhja- ja Kesk-Itaaliasse 
paigutatud Napoleoni sõjaväed. 

Juba pärast esimesi ja lühikesi kaalutlusi otsustas paavst täita Napoleoni nõudmise, kuid 
vastutasuks hakata tingima, et enesele välja kaubelda kas või mõne tükikese omal ajal 
Napoleoni poolt anastatud paavstivaldustest Itaalias, Kirikuriigi põhjaosas. Kuid paavst Pius 
VIL, kardinal Consalvile ja kogu kardinalide konklaavile ei olnud jõukohane üle trumbata 
Napoleoni kui esmajärgulist diplomaati. Paavst kavaldas palju, kurtis kibedasti, kavaldas ja 
kurtis jälle, — ja ei kaubelnud mitte midagi välja ning suundus Pariisi lootuses, milles 
Napoleon teda meelsasti toetas — et kui ta juba Pariisi jõuab, siis ehk siit ka midagi saab. 
Ta saabus Pariisi — ja ei saanud midagi. Märkimisväärne on Napoleoni käitumises 
ilmnenud kahepalgelisus enne kroonimist ja selle ajal. Paavst oli talle 

vajalik, sest religioossest küljest uskusid paavstisse sel ajal sajad miljonid inimesed kogu 
maakeral ja eriti prantslaste rõhuv enamik. Tähendab, paavst pidi olema vajalikuks ja 
kohaseks kroonimisdetailiks, eriti kui kõne alla tuli Karl Suure õiguste ja pretensioonide 
elluäratamine. Teisest küljest aga vaatas Napoleon Pius VII-le kui šamaanile ja nõiale, ning 
veel sellisele, kes teadlikult ekspluateerib inimlikku rumalust, käsutades mitmesuguseid 
lausumisi ning võtteid kirikus ja väljaspool seda. Kutsunud paavsti välja, andis Napoleon 
kardinalidele lubaduse, et sõidab talle vastu. Ta sõitiski, kuid jahiülikonnas, ümbritsetuna 
jahimeestest, koerapoistest ja koertest ning võttis paavst Pius VII vastu Fontainebleau' 
metsas, mis asus Pariisi lähistel, mõne sammu kaugusel linnalähedasest lossist, kus ta siis 
elas. Paavsti korteež peatus ja paavsti paluti kalessist väljuda, astuda üle tee ja ümber 
istuda keisri tõlda, kes isegi ei võtnud vaevaks paigast liikuda. Samas vaimus kohtles ta 
paavsti kogu tema Pariisis viibimise ajal. 

2. detsembril 1804. aastal toimus Nõtre-Dame'i katedraalis Pariisis Napoleoni pidulik 
kroonimine ja salvimine. Kui lõputu rida kullatud õukonnatõldu koos kogu õukonna, 
generaliteedi, kõrgete aukandjate, paavsti ja kardinalidega suundus lossist Nõtre-Dame'i 
katedraali, jälgisid loendamatud rahvahulgad seda hiilgavat korteeži. Sellel päeval, muide, 
korrati mõnel pool lauset, mille ajalooline legend omistab mitmele isikule ja mida olevat 
öelnud üks vana sõjaväelasest vabariiklane vastuseks Napoleoni küsimusele, kuidas talle 
pidustus meeldib: «Väga hästi, Teie Majesteet, kahju ainult, et täna puuduvad need 


kolmsada tuhat inimest, kes andsid oma elu selle eest, et teha sellised tseremooniad 
võimatuks.» Need legendaarsed sõnad arvatakse vahel öeldud olevat konkordaadi 
allakirjutamise momendil, kuid nad on nii ühe kui teise juhtumi puhul üsna iseloomustavad. 
Kroonimise keskaktis tegi Napoleon paavstile täiesti ootamatult ja hoolimata eelnevast 
tseremoniaali otsusest talle kõige iseloomustavama muudatuse: kui Pius VII hakkas 
pidulikul momendil üles tõstma suurt keisrikrooni, et panna see keisrile pähe, samuti kui 
kümne sajandi eest Pius VII eelkäija püha Peetruse troonil oli selle krooni pähe pannud 
Karl Suurele, haaras Napoleon ootamatult paavsti käest krooni ja asetas selle endale ise 
pähe, mispeale tema abikaasa Josephine langes põlvili keisri ette, 

kes pani talle pähe väiksema krooni. Sellel krooni endale pähepanemise žestil oli 
sümboolne tähendus: Napoleon ei tahtnud, et paavsti «õnnistusele» oleks selles 
kombetalituses liialt otsustavat tähendust omistatud. Napoleon ei soovinud krooni vastu 
võtta mitte kellegi kätest peale omaenda käte, kõige vähem aga veel selle 
kirikuorganisatsiooni juhi kätest, kelle mõju ta pidas küll otstarbekohaseks arvestada, 
kuid keda ta ei armastanud ega austanud. 

Mitu päeva kestsid pidustused lossis. Pealinnas ja provintsis särasid lõppematud 
ilutulestikud, mürisesid suurtiikisaluudid, helisesid kellad ega vaikinud muusika. Neil 
lõpmatute pidustuste päevadel teadis Napoleon juba, missugune uus oht kerkib impeeriumi 
kohale. Veel enne kroonimist sai ta teateid, mis ei tekitanud kahtlust, et William Pitt asus 
pärast Cadoudali vandenõu läbikukkumist kahekordse energiaga uue, revolutsiooni 
algusest juba kolmanda Prantsusmaa-vastase koalitsiooni diplomaatilisele loomisele ja et 
see koalitsioon oli faktiliselt juba olemas. 


KAHEKSAS PEATÜKK 
Kolmanda koalitsiooni purustamine 1805—1806 


IT 


Prantsusmaa vastu veel enne Napoleoni sõda alustanud esimene Eurcopa riikide 
grandioosne liit osutus 1792. aastaks võidetuks ja lagunes lõplikult koost 1797. aastal, kui 
Austria volinikud kirjutasid kindral Bonaparte'iga alla Campoformio rahulepingule. Teise 
koalitsiooni, kes sõdis Prantsusmaa vastu ajal, kui Bonaparte viibis Egiptuses, võitis 
tagasijõudnud Bonaparte ning see purunes, kui sellest astus välja Paul 1, ja Austria oli 1801. 
aastal sunnitud alla kirjutama Luneville'i rahule. Nüüd, 1805. aastal, seisis Napoleoni ees 
kolmandat korda hambuni relvastatud esmajärguliste Euroopa riikide liit. Seisis ees uus 
grandioosne jõukatsumine. 

Aastail 1804—1805 mõtles Napoleon «imperialistlikule sõjale» Inglismaa territooriumil, 
«Londoni ja Inglise panga vallutamisele», seda sõda tuli tal aga pidada 1805. aastal, kuigi 
sama vastasega, ja sõjategevus tuli lõpetada mitte Londoni, vaid Viini lähedal. 

Säästmata ja arvestamata miljoneid kuldnaelsterlingeid, asus William Pitt ette 
valmistama uut koalitsiooni. Enesekindlal Mglismaal algas tõeline paanika. Napoleoni poolt 
ettevalmistatud Boulogne'i sõjaväelaager oli 1804. aasta lõpu ja 1805. aasta esimese poole 
jooksul välja kujunenud ahvardavaks sõjaliseks jõuks. Esmaklassiline suurepäraselt 
ekipeeritud hiiglaarmee seisis Boulogne'is ja ootas udu ilmumist La Manche'i kohale ning 
signaali laevadele asumiseks. Inglismaal tehti katset organiseerida midagi üld- 

rahvaliku maakaitseväe taolist. Niisiis oli Inglismaa sunnitud kõik oma lootused 
koalitsioonile panema. 

Austria suhtus uue sõja ideesse sümpaatiaga. Tema kaotused Luneville'i rahu järel olid 


olnud tohutud, kuid peaasi oli see, et Bonaparte käsutas pärast seda nii omavoliliselt 
lääne- ja lõunapoolseid väikesi Saksa riike, et uus sõda oli Austria impeeriumile ainsaks 
väljapääsuks, mis oleks vältinud tema muutumist teisejärguliseks riigiks. Siin aga avanes 
võimalus sõdida Inglise rahade abil. Peaaegu samaaegselt .nende Austriaga peetavate 
salajaste läbirääkimistega hakkas William Pitt samasuguseid läbirääkimisi pidama ka 
Venemaaga. 

Napoleon teadis, et Inglismaa paneb suuri lootusi sellele sõjale, kus kontinendil tema 
eest sõdima hakkaksid Venemaa ja Austria. Ta teadis samuti, et nimelt Austria, keda olid 
ärritanud ja kõhutanud Napoleoni anastused Lääne-Saksamaal juba pärast Luneville'i 
rahu, võtab väga tähelepanelikult kuulda Inglise kabineti sisendusi. Ja juba 1803. aastal 
lausus esimene konsul sõnad, mis näitasid, et ta ei pea võitu Inglismaa üle kindlustatuks 
senikaua, kui pole purustatud selle riigi võimalikud kontinentaalliitlased või 
«palgasulased» — les salarišs —, nagu ta neid põlglikult nimetas. «Kui Austria sellesse 
sekkub, tähendab see seda, et nimelt Inglismaa sunnib meid vallutama Euroopa, » ütles ta 
Talleyrand'ile. 

Astunud troonile, katkestas Vene keiser Aleksander Pavlovitš igasugused tema isa ajal 
alustatud läbirääkimised liiduks Napoleoniga. Rohkem kui keegi teine teadis ta tema isa 
tabanud «apopleksia» organiseerimisest, seda enam, et selle sündmuse ettevalmistamisel 
etendas ta ise olulist osa. 

Ühtlasi teadis noor tsaar ka, millisel määral on Inglismaale põllumajanduslikku 
toorainet ja vilja müüv aadelkond huvitatud sõprusest Inglismaaga. Kõigile neile 
kaalutlustele lisandus veel üks väga mõjuv põhjus. Juba 1804. aasta kevadel tekkis tugev 
lootus, et uuest koalitsioonist võtavad osa Inglismaa, Austria, Naapoli kuningriik (nii 
arvati sel ajal) ja Preisi, keda Napoleoni tegevus Reinil oli samuti tugevasti häirinud. Kas 
pole siis selge, et paremale juhusele Venemaa sõttaastumiseks Prantsuse diktaatori vastu ei 
võinud lootagi? Küllap Napoleonil ei jätku võitlusvahendeid ja jõudu, et sellisest vaenlaste 
hulgast jagu saada. 

Kui Enghieni hertsog maha lasti, algas kogu monarhistlikus Euroopas, kus juba niigi 
valmistuti ette väljaastumiseks, raevukas ja edukas agitatsioon «Korsika koletise» vastu, kes 
oli valanud Bourbonide suguvõsast printsi verd. See parajal ajal toimunud intsident otsustati 
täielikult ara kasutada. Algul soovitasid kõik Baadeni suurhertsogile avaldada protesti 
Baadeni territooriumi puutumatuse kitsendava rikkumise pärast Enghieni hertsogi 
areteerimisel, kuid kohutavalt hirmunud Baadeni suurhertsog istus vaikselt, ja isegi ruttas 
Napoleonilt kaudsel teel järele pärima, kas ta on Baadeni võimude käitumisega selle siünd- 
muse ajal täiesti rahul ja kas need võimud täitsid kõik korralikult, mis Prantsuse sandarmid 
neilt nõudsid. Teised monarhid piirdusid samuti sellega, et avaldasid poolihääli kitsamas 
perekonnaringis äärmist pahameelt. Üldiselt pidi nende väljaastumiste vaprus sel puhul 
paratamatult võrduma vahemaaga, mis lahutas nende riikide piire Napoleonist. Just 
sellepärast pidi suurimat otsustavust üles näitama Vene keiser. Aleksander oli see, kes 
avaldas erinoodiga formaalset protesti Baadeni territooriumi puutumatuse rikkumise pärast 
rahvusvahelise õiguse seisukohalt. 

Napoleon käskis oma välisministril saata see kuulus vastus, mida Aleksander eales ei 
unustanud ega andestanud, sest et julmemalt polnud teda tema eluajal keegi kunagi 
solvanud. Vastuse sisu oli järgmine: Enghieni hertsog oli areteeritud osavõtu pärast 
Napoleoni elule kallalekippumise vandenõust. Kui näiteks keiser Aleksander oleks teada 
saanud, et tema õndsa isa keiser Pauli mõrvarid viibivad kas või võõral territooriumil, kuid 
et (füüsiliselt) on võimalik neid areteerida ja kui Aleksander oleks nad tegelikult ka 
vahistanud, siis tema, Napoleon, ei oleks hakanud protesteerima võõra territooriumi 
puutumatuse rikkumise pärast. Enam selgemini polnud Aleksander Pavlovitši võimalik 
avalikult ja ametlikult isatapjaks nimetada. Kogu Euroopa teadis, et vandenõulased 


kägistasid Pauli ära pärast kokkurääkimist Aleksandriga ja et pärast troonileastumist ei 
söandanud noor tsaar sõrmeotsagagi puudutada ei Pahlenit, Bennigseni, Zubovit ega 
Talõzinit, üldse ühtegi neist, kuigi nad ülirahulikult istusid mitte «võõral territooriumil», 
vaid Peterburis ning viibisid sageli Talvepalees. 

Aleksandris loitma löönud isiklik vihavaen oma julma solvaja vastu leidis elavaimat 
vastukaja aadlike ja õu- 

konna üldistes meeleoludes, millest oli juba varem juttu. 

Püiides laiendada oma sõjakate ürituste klassibaasi ja äratada liberaalsete 
ühiskonnakihtide sümpaatiat, hakkas Aleksander, kes valmistus astuma kolmandasse 
koalitsiooni, kirjades valjuhäälselt avaldama oma pettumust Napoleoni . ainuvalitse- 
mispüüete ja Prantsuse vabariigi hukkumise puhul. See oli halvasti maskeeritud silma- 
kirjalikkus: Aleksander ei tundnud kunagi ega mingil määral huvi Prantsuse vabariigi 
saatuse vastu, kuid ta taipas peenelt ja õigesti, et Prantsusmaa muutumine isevalitsusli- 
kuks impeeriumiks on samuti asjaolu, mis õõnestab Napoleoni moraalset prestiüži nii 
Prantsusmaal kui ka Euroopas ühiskonna mõne osa hulgas, inimeste seas, kellele 
revolutsioon oli säilitanud oma endise võlu. Pärisorjusliku impeeriumi despootliku 
peremehe ning omaniku liberaalne laitus Napoleoni aadressil selle eest, et Napoleon on 
despoot — see on üks ajastu kurioosumeid, mis eelnes kolmanda koalitsiooni lõplikule 
ettevalmistusele sõjaliseks väljaastumiseks uue Prantsuse impeeriumi vastu. 

William Pitt nõustus kõhklemata finantseerima Venemaad, kuid juba varem andis ta 
mõista, et hakkab rahaliselt abistama ka Austriat, Naapoli kuningriiki ja Preisit ning 
kõiki, kellel aga tekib soov tõsta relv Napoleoni vastu. 

Mida tegi samal ajal Prantsuse keiser? Muidugi teadis ta oma vaenlaste diplomaati- 
lisest mängust, aga et koalitsiooni kokkuklopsimine hoolimata Pitti pingutustest arenes 
aeglaselt ja et Napoleonile kuni 1805. aasta sügiseni tundus, et Austria pole veel sõjaks 
valmis, siis tuli ühelt poolt jätkata ettevalmistust dessandiks Inglismaale, teiselt poolt aga 
— legutseda nii, nagu polekski peale tema Euroopas kedagi olemas. Tai tekkis mõte liita 
Piemonte — ja ta liitiski; ta tahtis ühendada Genua vabariigi ja Lucca vürstkonna — ja 
ta ühendaski; talle tuli pähe kuulutada end Itaalia kuningaks ja lasta end kroonida 
Milaanos — ja ta laskiski end kroonida (28. mail 1805. aastal); tal tekkis soov anda 
terve rida väikesi Saksa maid oma Saksamaa <liitlastele», s. 0. vasallidele (nagu 
Baieri) — ja ta andiski. 

Saksa vürstid, Lääne-Euroopa maade valdajad, nägid pärast 1801. aasta Luneville'i 
rahu ja Austria täielikku eemaletõrjumist pääsmist ainult Napoleonis. Nad tungle- 

sid trobikonnana Pariisis kõigis paleede ja ministeeriumide ooteruumides, kinnitades oma 
truudust, tingides välja naaberterritooriumide ribakesi, esitades üksteise peale salakaebusi, 
intrigeerides üksteise vastu, sõelusid Napoleoni ligidal, külvasid palvete ja 
altkäemaksudega üle Talleyrand'i, jõudsid välja seljaküüirutamiseni. Algul mõninga 
imestusega (hiljem ei pannud nad seda enam imeks) vaatlesid Napoleoni õukondlased 
Tuileries' õukonna juures ühte neist väikestest Saksa monarhidest, kes seisis kaarte 
mängiva Napoleoni tugitooli taga, aeg-ajalt kummardus ja suudles lennult keisri kätt, kes 
ei pööranud seejuures temale vähimatki tähelepanu. 


II 


Saabus 1805. aasta sügis. Napoleon teatas oma admiralidele, et ta ei vaja kolme, vaid 
ainult kahte päeva või koguni kõigest ühtainust päeva rahu La Manche'il, julgeolekut 
tormide ning Briti laevastiku eest, et maanduda Inglismaal. Lähenes udude aeg. Napoleon 


andis admiral Villeneuve'ile juba ammu käsu minna Vahemerest La Manche'i ja liituda La 
Manche'i eskaadriga, et siis ühiste jõududega kindlustada väinast üleminekut ja dessanti 
Mglismaal. Ja äkki, peaaegu ühel ja samal päeval, saabusid Boulogne'is oma vägede keskel 
viibivale keisrile kaks kolossaalse tähtsusega sõnumit: esimene — et admiral Villeneuve'il 
pole lähemal ajal võimalik täita Napoleoni käsku, ja teine — Vene väed on alustanud 
edasiliikumist, et ühineda austerlastega, et austerlased on valmis kallaletungisõjaks tema ja 
tema sakslastest liitlaste vastu ning vaenulikud väed liiguvad läände. 

Otsekohe, kõhklusteta tegi Napoleon uue otsuse. Näinud oma silmaga, et William Pittil 
õnnestus siiski päästa Inglismaa ja et dessandile ei saa mõteldagi, kutsus ta viivitamatult 
oma peaintendandi Daru ja andis talle kor-puseülematele edasiandmiseks uue sõja aegsasti 
läbimõeldud dispositsioonid: mitte Inglismaa vastu, vaid Austria ja Venemaa vastu. See oli 
27. augustil. 

Lõpp Boulogne'i laagrile, kõigile kaks aastat kestnud töödele selle organiseerimise kallal, 
kõigile unistustele visa ning oma merede taga kättesaamatu vaenlase alistamisest! «Kui ma 
viieteistkümne päeva pärast ei ole Lon- 

donis, siis pean ma novembri keskpaiku jõudma Viini » lausus keiser just enne teadete 
saamist, mis nii järsult muutsid tema lähemaid kavatsusi. London pääses kuid Viin pidi 
selle eest maksma. Mitu tundi järgemööda dikteeris ta uue sõjakäigu dispositsioone. Igale 
poole lendasid käsud uuest nekrutivõtmisest reservide täiendamiseks armee varustamisest 
tema liikumise ajal mööda Prantsusmaad ja Baierit vaenlasele vastu. Kihutasid kullerid 
Berliini, Madriidi, Dresdenisse ja Amsterdami uute diplomaatiliste instruktsioonidega, 
ähvarduste ja käskudega, ettepanekute ning ahvatlustega. Pariisis valitses hämmeldus ja 
mõningane rahutus: Napoleonile kanti ette, et kaupmehed, börs ja töösturid salamahti 
kurdavad tema annekteerimiskire ja hoolimatu välispoliitika üle ja peavad nimelt just 
tema süüks kogu Euroopa uue hirmsa sõja väljakutsumist Prantsusmaa vastu. Nurisemine 
oli küll vaikne, ettevaatlik, kuid ta eksisteeris. 

Sellest hoolimata ajas Napoleon juba mõne päeva pärast, käsutades oma painduvat 
sõjalist organisatsiooni, jalule hiiglasuure Boulogne'i sõjaväelaagri, rivistas sinna koon- 
datud armee rännakkolonnidesse, tugevdas teda uute formeeritud väeosadega ning suunas 
ta siis La Manche'i rannikult läbi kogu Prantsusmaa liitlasriiki Baierisse. 

Napoleon liikus edasi harukordselt kiirete päevamarssidega, haarates põhja poolt 
ümber Austria Doonaul asuvate vägede koondist, kelle vasakuks tiivaks oli Ulmi kindlus. 


Kui kolmas koalitsioon, mis tema tähtsamate osavõtjate poolt oli juba 1804. aasta 
keskpaiku põhimõtteliselt otsustatud, alles peaaegu poolteist aastat hiljem, 1805 aasta 
sügisel lahinguväljale astus, siis oli selle üheks peapõhjuseks soov seekord eriti hästi ette 
valmistuda ja kindlustada endale maksi-maalne võiduvõimalus. Austria armee oli 
võrratult paremini varustatud ja organiseeritud kui kunagi varem. Macki armee oli 
määratud esimeseks kokkupõrkeks Napoleoni avangardiga ja talle pandi eriti suuri 
lootusi. Sellest esimesest kokkupõrkest olenes väga palju. Macki edu, mida oodati 
Austrias, Inglismaal, Venemaal ja kogu Euroopas, ei olnud rajatud ainult tema diviiside 
ettevalmistusele ja suurepärasele seisundile, vaid ka koalitsiooni juhtide oletusele, et 
Napoleon ei suuda korraga paigast liigutada tervet oma Boulogne'i sõjaväelaagrit ja et ta 
ei pane kõiki oma jõude liikuma Boulogne'ist 

kagusse, ja kui ta seda teekski, ei suudaks ta neid vägesid nii kiiresti köhale tuua ning 
vajalikus suunas koondada. 

Astunud Baieri pinnale, teadis Mack kindlalt, et Napoleongi liigub otse sinna. 
Teisejärguliste riikide neutraliteet ei eksisteerinud Napoleoni jaoks ei enne, sel ajal ega 
pärast sedagi mujal kui vaid paberil. Baieri kuurvürst kõhkles ja oli alalise hirmu all. Teda 


ähvardas liitu nõudes võimas Austria, Venemaa ja Inglismaa koalitsioon, mille eesotsas 
seisis Inglismaa. Teda ähvardas ka Napoleon, nõudes samuti liitu. Kuurvürst astus algul 
salaliitu koalitsiooniga ja lubas austerlastele igakülgset abi algavas sõjas, kuid mõni päev 
hiljem, pärast järelemõtlemist, võttis ta enesega kaasa oma perekonna ja ministrid ning 
põgenes Würzburgi, linna, kuhu Napoleoni käsul suundus üks Prantsuse armeedest 
Bernadotte'i juhtimisel, läks täielikult üile Napoleoni poole. 

Samasuguse evolutsiooni tegid niisama kiiresti läbi Viirtembergi kuurvürst ja Baadeni 
suurhertsog. «Surudes hambad kokku, sundisid nad ajutiselt oma saksa südame vaikima, » 
lausuvad selle intsidendi kohta nukralt hilisemad saksa keskkooliõpikud. Tasuks selle 
mehise vastupanu eest oma saksa südame nõuetele ülendas Napoleon Baieri ja 
Vürtembergi kuurvürsti kuningaks, missugust tiitlit nii nemad kui hiljem ka nende 
järeltulijad käsutasid kuni 1918. aasta novembrirevolutsioonini. Uued kuningad ja Baadeni 
suurhertsog said tasuks territoriaalseid kinke Austria arvel. Nad palusid veel ka veidi raha, 
kuid sellest ütles Napoleon ara. 

Tee Baierisse oli avatud. Marssalitele oli antud käsk edasiliikumise tempot kiirendada ja 
nad lähenesid mitmest küljest Doonaule, tehes ülikiireid päevamarsse. Marssalid 
Bernadotte, Davout, Soult, Lannes, Ney, Marmont ja Augereau koos nende poolt 
komandeeritavate korpustega, samuti Murat' ratsavägi, saanud keisrilt täpsed käsud, täitsid 
need, nagu väljendas üks tolleaegseid Preisi sõjalisi vaatlejaid, kellamehhanismi täpsusega. 
Vähem kui kolme nädala, isegi vähem kui kahekümne päeva jooksul oli tolle aja kohta 
tohutu armee peaaegu ilma mingite kaotusteta haigete ja mahajäänute näol La Manche'ilt 
Doonaule ümber paigutatud. Defineerides sõjakunsti, ütles Napoleon kord, et see seisneb 
oskuses korraldada asja nii, et armee «elaks lahus, kuid lahingut lööks koos». Marssa- 

lid liikusid keisri poolt varem tehtud korralduste põhjal mitmeid teid mööda, hankides 
enestele kergesti ülalpidamist, ummistamata teid. Kui aga saabus vajalik moment, olid 
nad kõik Ulmi ümber, kus kindral Mack Austria armee parima osaga lämbus nagu kotis. 

24. septembril sõitis Napoleon Pariisist välja, 26. septembril saabus ta Strasbourg'i, ja 
otsekohe algas vägede üleminek Reinist. Alustanud seda sõda, andis Napoleon siinsamas, 
lahingrännakul Strasbourg'i peale, armeele lõpliku korralduse. Siin on kohane ütelda sel 
puhul mõni sõna. 

Ametlikult nimetati sõjaväge, mis liikus Austria vastu (teised sõjaväeosad olid 
garnisonidena ja okupatsioonikorpustena sõjatandrist eemale paigutatud), suureks 
armeeks. Suur armee oli jaotatud seitsmeks korpuseks, mille ülemateks olid määratud 
kõige enam silma paistnud kindralid, kes pärast Napoleoni kroonimist olid marssaleiks 
ülendatud. 

Kokku oli seitsmes korpuses 186 000 meest. Iga üksiku korpuse koosseisu kuulus nii 
jalavägi, ratsavägi kui ka suurtükivägi, samuti kõik need asutused, mis kuuluvad armee 
kui terviku koosseisu. Napoleoni mõte seisnes selles, et iga üksik korpus seitsme hulgast 
kujutaks enesest juba nagu iseseisvat armeed. Suurtükiväe ja ratsaväe peamassid ei 
allunud ühelegi marssaleist, ei kuulunud nende seitsme korpuse koosseisu, vaid olid 
täielikult organiseeritud kui suure armee eriüksused, mis otseselt ja vahetult allusid 
keisrile endale; näiteks marssal Murat, kelle Napoleon oli määranud kogu 44 000 mehest 
koosneva ratsaväe ülemaks, oli ainult tema abiliseks, Napoleoni käske edasiandvaks ja 
täidesaatvaks instantsiks. Vajaduse korral võis Napoleon oma äranägemise järgi paisata 
kogu oma suurtüki- ja ratsaväe appi ühele seitsmest korpusest. 

Peale seitsme korpuse, suurtüki- ja ratsaväe oli veel olemas keiserlik kaardivägi. Need 
olid eriti väljavalitud 7000 meest (hiljem nende arv suurenes, ma kõnelen vaid 1805. 
aastast); kaardivägi koosnes jalaväegrenaderide ja jalaväejäägrite polkudest kui ka 
ratsaväegrenaderide ja ratsaväejäägrite rügementidest, kahest ratsasandarmite 


eskadronist ja ühest Egiptuses värvatud mamelukkide eskadronist ning lõpuks «itaalia 
pataljonist», sest Napoleon ei olnud mitte üksnes prantslaste keiser, vaid ka tema poolt 
vallutatud Põhja- ja Kesk-Itaalia kuningas. Tõsi 

küll, selles kaardiväe «itaalia pataljonis» oli rohkem prantslasi kui itaallasi. Keiserlikku 
kaardiväkke võeti vaid eriliselt silmapaistnud sõdureid. Neile maksti palka, nad said 
korralikku toitu, nad elasid keiserliku peakorteri vahetus läheduses, kandsid eriti ilusaid 
mundreid ja kõrgeid karusnahast mütse. Napoleon tundis väga paljusid neist näo järgi, oli 
kursis nende elu ja teenistuskäiguga. 

Napoleon jälgis tähelepanelikult armee juhtivat koosseisu ja andis kõhklemata 
«kindralidiplomi» inimestele, kes polnud veel jõudnud neljakümnendasse eluaastasse. Tal 
oli ka marssaleid, kes olid saanud selle aukraadi kolmekümne nelja aastastena. Noorust 
pidas Napoleon sõjaväelises auastmes edutamises positiivseks, mitte aga negatiivseks 
nähtuseks, nagu seda arvati eranditult kõigis tolleaegseis armeedes. 

Omapärane oli Napoleoni poolt kehtestatud distsipliin. Ihunuhtlust ta armees ei lubanud. 
Sõjakohus mõistis suuremate eksimuste korral surma ja sunnitööle, kergematel, juhtumitel 
sõjaväevanglasse. 

Kuid eksisteeris üks eriti autoriteetne institutsioon — seltsimehelik kohus, mis ei olnud 
seadustes kuskil fikseeritud, kuid oli suures armees kehtestatud Napoleoni vaikival 
nõusolekul. Kuuleme, mida kõnelevad sel puhul pealtnägijad. Lahing on möödas. Kompanii 
leidis, et kahte sõdurit polnud mitte keegi lahingu ajal märganud. Nad ilmusid võitluse 
lõpuks ja andsid seletust oma äraoleku kohta. Kompanii, veendunud, et süüdlased hoidsid 
lihtsalt hirmu pärast kõrvale, valis otsekohe (sõdurite hulgast) kolm kohtunikku. Nad 
kuulasid ara süüaluste seletused, langetasid neile surmaotsuse ning lasksid nad siinsamas, 
kohapeal, maha. Ülemus teadis kõigest sellest, kuid ei seganud ennast vahele. Sellega asi 
lõppeski. Ükski ohvitser ei tohtinud kohtupidamisest osa võtta ja isegi mitte (vähemalt 
ametlikult) mahalaskmisest teada. 

Napoleon, isevalitseja, kes oli päriliku võimuga keisriks kuulutatud, paavsti poolt võitud, 
alates 1810. aastast aga sugulussuhetes Austria valitseva suguvõsaga, oskas oma sõduritele 
sisendada veendumuse, et tema, Napoleon, ja nemad on endist viisi oma kodumaa kaitsjad 
Bourbonide ja interventide vastu ja et tema ise on nagu ennegi ainult Prantsusmaa esimene 
sõdur. Tegelikult olid sõdurid tema silmis «kahurilihaks», seda väljendust kordas ta üsna 
sageli, kuid temasse pimesi uskudes ja tema käsku täites 

andsid sõdurid Napoleonile samal ajal familiaarseid, sõbralikke ja hellitavaid hüüdnimesid. 
Hirmuäratav Caesar, kelle ees värises Euroopa ning lömitasid keisrid ja kuningad, oli nende 
silmis ainult sõdur: omavahelistes kõnelustes nimetasid nad teda «väikeseks kapraliks» ja 
«väikeseks säluks» (le petit tondu). 

Nad uskusid samuti, et Napoleoni sõnad: «Iga sõdur kannab oma ranitsas marssalikepp!» 
pole paljas sõnakõlks; nad meenutasid meelsasti, missuguse aukraadiga alustasid oma 
teenistust Murat, Bernadotte kui ka Lefebvre ja paljud teised keiserliku generaliteedi tähed. 

Oma sõduritele ja ohvitseridele oli Napoleon täiesti kindel, kindralite ja marssalite osas 
aga — mitte kõigile ning täiel määral. Mis puutub marssalite sõjalisse osatähtsusse, siis oli 
lugu nii: Napoleon ümbritses ennast terve kaas-konna hiilgavate ja andekate 
sõjaväelastega. Nad ei sarnanenud üksteisega, kuid üks iseloomujoon oli neile kõigile 
omane, kuigi mitte võrdsel määral — taibukus, olukorraga kohanemise võime, kiire 
otsustusvõime, sõjaline vaist väljapääsu leidmiseks väljapääsmatuna näivast olukorrast ja 
visadus seal, kus see oli vajalik. Kuid peaasi oli, et Napoleon õpetas neid taipama 
ülemjuhataja mõtet poolelt sõnalt ja seda juba iseseisvalt edasi arendama. Napoleoni 
strateegiline talent tegi marssalid tema tahte kõige täpsemaiks täideviijaiks, samaaegselt 


aga ei hävitanud ta neis iseseisvust lahinguväljal. Niihästi kirjaoskamatu mõõgamees, 
heasüdamlik Lefebvre, külma ja karmi iseloomuga aristokraat Davout, uljas ratsaväelane 
Murat kui ka kartograaf-operaator Berthier — kõik nad olid suure algatusvõimega, 
silmapaistvad taktikud. Uljaspead Ney ning Lannes ei jäänud selles suhtes sugugi alla 
kavalale ja kaalutlevate Bernadotte'ile, metoodikas tugevale Massenale või pealtnäha 
osavõtmatule ja ennast valitsevale Marmontile. Muidugi peeti isiklikku vaprust nende 
hulgas täiesti endastmõistetavaks: nad pidid ju olema teistele eeskujuks. Selles suhtes 
kujunes neil välja täiesti eriline sõjaline vaprus. Kui kord satuti vaimustusse marssal 
Lannesl kangelaslikust vahvusest, kes oli nii palju kordi oma husaaririüigemente rünnakule 
viinud, hüüatas kohalviibiv Lannes meelepahaga: «Husaar, kes ei ole veel kolme- 
kümneaastasena surma saanud, ei olegi kellegi husaar, vaid rämps!» Kui ta seda ütles, oli 
ta kolmekümne nelja aastane, kuid kaks aastat hiljem langes ta suurtükikuulist 

tabatuna lahinguväljal. Lannes ei olnud lihtsalt uljas husaar, vaid ka andekas väejuht. 
Sellised olid abilised, keda Napoleon oli endale valinud ja esimestesse ridadesse 
nihutanud. 

Peaaegu kõik nad olid veel alles 1805. aastal, kui algas sõda kolmanda koalitsiooniga. 
Puudus vaid Marengo juures langenud Desaix, ja polnud veel ühte, kelle Napoleon oli 
seadnud kõigist teistest peaaegu kõrgemalegi: pagendatud Moreau elas Ameerikas. 
Seesuguse armee eesotsas, käsutades selliseid abilisi, seisis Napoleon oma talendi 
hiilgeajal. 

Soult'i ja Lannes'i korpused ning Murat' ratsavägi läksid üle Doonau ja ilmusid 
ootamatult kindral Macki tagalasse. Nähes ohtu, jõudis osa austerlasi piiramisrõngast 
ida suunas läbi lipsata, kuid peamassi paiskas Ney kindlusse tagasi. Mack oli igast küljest 
ümber piiratud. Oli siiski veel võimalus ara minna, kuid Macki viisid segadusse 
Napoleoni poolt salaja saadetud osavad spioonid, kelle eesotsas oli sel alal tuntumaid — 
Schulmeister. Nad veensid Macki, et tuleb vastu pidada, sest Napoleon lõpetab varsti 
piiramise seepärast, et Pariisis on tema vastu puhkenud ülestõus. Kui Mack avaldas 
umbusku, teatas spioon sellest Prantsuse laagrisse, ja seal trükiti välitrüki-kojas Pariisi 
ajalehe erinumber, mis sisaldas teadet näiliku revolutsiooni kohta Pariisis. Salakuulaja 
toimetas ajalehe Mackile. Viimane luges selle läbi ja rahunes. 

15. oktoobril vallutasid marssalid Ney ja Lannes Ulmi ümbritsevad kõrgendikud. 
Macki seisukord muutus otse meeleheitlikuks. Napoleon saatis tema juurde parlamen- 
tääri nõudmisega kapituleeruda, hoiatades ühtlasi, et kui Napoleon vallutab Ulmi 
tormijooksuga, siis ei leia armu keegi. 20. oktoobril 1805. aastal kapituleerus kindral 
Macki järelejäänud armee kogu oma sõjamoona, suurtükiväe ja lippudega ning Ulmi 
kindlusega tingimusteta võitjale. Napoleon andis Mackile endale vabaduse, alistunud armee 
aga saatis Prantsusmaale mitmesugustele töödele. Mõne aja pärast sai Napoleon teate, et 
Murat'1 oli korda läinud kinni püiida ja vangi võtta veel 8000 meest nende hulgast, kellel 
oli õnnestunud enne kindluse alistumist Ulmist põgeneda. 

Kolmas koalitsioon oli sõja pärast kõhutavat Ulmi häbiplekki õigupoolest juba 
kaotanud, kuid ainult vähesed Austria ja Vene staabist said sellest kohe aru. Peatumata 

Ulmis, liikusid Napoleon ja tema marssalid Doonau paremat kallast mööda edasi Viini 
suunas. Edaspidisel jälitamisel võtsid prantslased veel palju vange, aga, arvestades ka 
lahinguid enne Ulmi, langes neile vangi umbes 29000 meest. Kui sellele liita Ulmi 
kapituleerumisel vangilangenud 32 000 sõdurit, saame 61 000 meest ainult vangilan- 
genutena; surmasaanuid, raskesti haavatuid, keda vangi ei võetud, ja teadmata kadunuid 
ei ole siin veel arvesse võetud. 


«200 kahurit, 90 lippu, kõik kindralid on meie võimuses. Sellest armeest pääses vaid 
15000 meest, » informeeris Napoleon eriiileskutses oma sõdureid sõja esimeste operat- 
sioonide tulemustest. 

Prantslaste liikumine Viini suunas jätkus kiirendatud tempos. Kuid Kutuzovi armeel 
õnnestus siiski Doonau vasakul kaldal Dürensteini all Mortier' korpusele kallale tungida 
(11. novembril), kusjuures viimane sai Kutuzovi käest tõsiselt lüüa. 13. novembril sõitis 
Napoleon oma kaardiväe keskel Viini sisse. Tema ees liikus Murat' ratsavägi. Ta asus 
elama Viini lähedale keiserlikku Schönbrunni lossi. Enne oma kiiret ärasõitu saatis 
Viinist põgenenud keiser Franz Napoleonile vaherahuettepaneku, kuid Napoleon ei 
nõustunud. 

Nüüdsest peale olid kõik kolmanda koalitsiooni lootused pandud Vene vägedele ja Vene 
keisrile, Vene keisri pealootused aga olid rajatud Preisi kaasatõmbamisele koalitsiooni. 
Kõik need lootused pidid kõige lähemal ajal põrmu varisema. 


III 


1805. aasta oktoobris, s. 0. parajasti neil päevil, kui Ulmi kindlusse sulgunud kindral 
Mack valmistus alistuma ja andiski enese ühes kogu armeega vangi, viibis keiser 
Aleksander 1 Berliinis ja veenis Preisi kuningat Friedrich Wilhelm III Napoleonile sõda 
kuulutama. Friedrich Wilhelm oli samasuguses ärevuses ja kõhklustes nagu Lõuna- 
Saksamaa kuurvürstid, kellest oli juttu eespool. Ta kartis nii Aleksandrit kui ka Napoleoni. 
Algul tuli Aleksandrile mõte ähvardada Vene vägede vägivaldse läbiminekuga Preisi 
territooriumilt, kui aga kuningas avaldas ootamatut meelekindlust ja hakkas valmistuma 
vastu- 

seisuks, võttis Aleksander tarvitusele meelitused. Parajal ajal jõudis kohale sõnum, et 
Napoleon andis marssal Bernadotte'ile käsu läbida teel Austriasse Ansbach, Preisi lõu- 
napoolne valdus. Neutraliteeti oli rikutud ja Napoleoni omavolist solvatud kuningas ei 
arvestanud suure armee edusamme (see toimus enne Ulmi kindluse alistumist) ning oli 
valmis sõtta sekkuma kolmanda koalitsiooni poolel. Asi lõppes salalepingu sõlmimisega 
Friedrich Wilhelm III ja Aleksandri vahel. Leping nägi ette, et Preisi esitab Napoleonile 
teatavad ultimatiivsed nõudmised. Pärast seda toimus kõige mõttetum stseen: Friedrich 
Wilhelm, kuninganna Luise ja Aleksander laskusid alla mausoleumi ja siin, Friedrich II 
haua juures, tõotasid nad igavest vastastikust sõprust. Lavastatud oli see stseen oma ajastu 
sentimentaalses toonis, selle ebatavalise käitumisviisi absurdsus seisnes aga selles, et omal 
ajal sõdis Venemaa just sama Friedrich II-ga seitse aastat, kusjuures kord lõi Friedrich 
venelasi, kord jälle sai Friedrich valusasti liiiia venelaste käest, kes jõudsid hõivata Berliini 
ja oleksid peaaegu viinud kuninga enesetapmiseni. Pärast seda kurioosset lavastust ja 
demonstratsiooni Vene-Saksa igavesest ja tulisest vastastikusest armastusest sõitis 
Aleksander I Berliinist välja ja suundus otse sõjatandrile Austriasse. 

Inglismaa ja Austria juubeldasid. Kui kogu Preisi armee läheb läbi Maagimäestiku ja 
ilmub tegevuspaigale, siis on Napoleon kadunud. Nii kirjutasid ajalehed, jutustades vai- 
mustusega liigutavast Vene-Saksa truudusvandest Friedrich Suure haua juures. 

Napoleonil oli vaja maksku mis maksab kiirendada lõpplahendust, kuni Preisi ei olnud 
veel koalitsiooni astunud. Peaaegu kohe pärast Viini hõivamist õnnestus prantslastel 
võitluseta vallutada ainuke hiiglasild, mis ühendas Viini Doonau vasaku kaldaga ja mille 
austerlased olid millegipärast purustamata jätnud. Selle silla vallutamise kohta liikus palju 
anekdootlikke jutustusi, millest üks (mõnevõrra ebatäpne ja legendaarne) on vene lugejaile 
hästi tuntud «Sõja ja rahu» teise osa järgi. Tegelikult oli lugu nii: Murat, Lannes, Bertrand 
ja üks sapöörikolonel (Dodds), peitsid ühe grenaderipataljoni osavasti põõsastesse ja 
tihnikusse, ilmusid ise ilma kaitseta sillaeelsele kindlustusele ja kuulutasid pea kaotanud 


austerlastele, kellel oli kästud vaenlase ilmumise puhul sild õhku lasta, et vaherahu on juba 
sõlmitud, ületasid silla, kutsusid 

välja kindral Auerspergi, kordasid oma valet vaherahust, ja enne kui Auersperg jõudis 
vastata, hüppasid antud signaali peale põõsastest ootamatult välja Prantsuse grenaderid 
ning ründasid sillale paigutatud austerlasi ja kahureid. Prantsuse pataljon vallutas silla ühe 
minuti jooksul; austerlased püüdsid vastupanu osutada, kuid see murti kiiresti. 

Napoleon, kellele juubeldav Murat raporteeris sellest imeväärsest sündmusest, käskis 
otsekohe, tundigi kaotamata, minna üle silla ja rünnata Vene armeed. Vene armeele tulid 
rasked päevad. Napoleon läks oma peajõududega Viini juures üle Doonau ja püüdis 
takistada venelaste kiiret taganemist põhja suunas. Liitlasarmee ülemjuhataja Kutuzov nägi 
selgesti, et ainus pääsmine on kiires taandumises Kremsi juurest Olšani positsioonidele, 
lõuna poole Olmützi: tema käsutuses oli umbes 45 000 meest. Napoleonil aga pisut alla 
100000 sõduri. Vene armees ei suudetud Viini «sillaloost» kuidagi aru saada ja kõneldi 
valjusti äraandmisest ning sellest, et austerlased on Napoleoniga salaja kokku rääkinud — 
niivõrd mõttetuna ja uskumatuna tundus selle silla kaotus, sest see oli Napoleonile aega 
kaotamata ja ilma ühegi võitluseta võimaldanud vallutada Doonau vasaku kalda, see kõik 
aga muutus hukatuslikuks kogu Vene armeele. Pärast raskeid-arjer-gardilahinguid tuli 
peajõududele eemaldumisaja andmiseks välja panna külgkaitsed, mis olid paratamatult mää- 
ratud hukkumisele. Kaotanud 45 000-st (ligikaudu) mehest umbes 12 000 ja välja kurnanud 
armee, tundis Kutuzov tõsist hirmu oma sõjaväe edasise saatuse pärast, kuid vältis siiski 
häbistavat kapitulatsiooni, eemaldus pealetungivast Napoleonist ja juhtis ülejäänud sõjaväe 
Olmützi, kus olid juba ees mõlemad keisrid — Aleksander ja Franz. 

Olukord oli järgmine. Asja oli Venemaalt sõjatandrile toodud kaardivägi ja toetus armee 
väeosadele, ühtekokku oli Vene vägesid (koos nendega, keda Kutuzov oli suunanud Olmützi 
ja selle ümbruskonda) 75 000 meest. Austerlasi oli selleks ajaks jäänud 15000—18000. Ei 
tohi unustada, et ühe suure austerlaste armee oli Napoleon hävitanud juba enne Viini 
hõivamist, kuid teine, veel arvukani ning hästi varustatud armee võitles sellal Veneetsia pro- 
vintsis marssal Massena vastu, kellel Napoleon oli käskinud vaenlasest puhastada Põhja- 
Itaalia idaosa. Niisiis, paremal juhul oli liitlastel Olmützi lähistele koondatud 


162 
umbes 90 000 meest Kuid Kutuzov teadis teistest paremini, et kaugeltki mitte kõiki 75 
000 vene sõdurit, kes olid kirja pandud paberile, ei olnud võimalik saata lahinguväl- 
jale, vaid palju vähem. Ta kartis lahingut ja arvas, et tuleb jätkata taganemist, mida 
oli alustatud pärast Napoleoni ootamatut üleminekut Doonaust, et tuleb tagasi tõm- 
buda kaugemale itta, oodata, venitada sõja kestust ja anda preislastele aega lõppotsuse 
tegemiseks, et välja astuda prantslaste vastu. Kuid siin põrkas ta kõige elavamale 
vastuseisule: keiser Aleksander nõudis viivitamatult pealahingu andmist. 

Aleksander [ ei taibanud midagi sõjalistest operatsioonidest, kuid teda pures 
kuulsusejanu. Kindlana kahtlematus edus, veendununa (pärast kuulsat truudusvannet 
Friedrichi haua juures), et on absoluutselt garanteeritud Preisi väljaastumine kõige 
lähemal ajal, kippus ta lahingusse. Joosta Napoleoni eest, omades värsket asja kohale- 
jõudnud kaardiväge ja tohutuid jõude, ja end seejärel tema eest kuude viisi varjata kehval 
mägisel maal tundus tsaarile häbiväärsena ja tarbetuna. Oma lemmiku, noore kindral- 
adjutant Pjotr Dolgorukovi oli ta esile tõstnud nimelt sellepärast, et Dolgorukov, nagu 
peaaegu kogu kaardiväe-ohvitserkond, oli temaga ühel arvamusel. Kutuzov teadis, et nii 
tsaar, Dolgorukov kui ka kõik nendetaolised on sõjaasjanduses täielikud nullid, kuigi teises 
olukorras mõned neist ei olnud rumalad inimesed. Ent kuigi ta oli kindlalt veendunud, et 
Vene armeed ootab katastroof ja tuleb Napoleoni eest aega viitmata põgeneda, hoiduda 
otsustavast lahingust ja asuda kaugemal äraootavale seisukohale, ei suutnud Kutuzov 
siiski tsaari vallanud saatuslikule kergemeelsusele vastu seada kategoorilist opositsiooni, 
sest kogu võimutäius kuulus Aleksandrile. 


Kutuzov oli ainuke tõeline väejuht Vene-Austria laagris ja ühtlasi ainuke asjatundlik 
kindral (nende hulgast, kelle häälel oli üldse mingit tähtsust ) — teda võeti siiski 
kuulda. Kuid siin segas end vahele jõud, millega Kutuzov ei suutnud toime tulla, kuigi 
ta isiklikult Napoleoni mängu läbi nägi. 

Kui venelasi jälitanud Napoleon märkas, et viimased peatusid Olmützi juures, jäi 
äkki temagi oma peakorteriga Olmützi lähedal Brünnis seisma. Bonaparte kartis 

*Bagrationil tsaarile mõju ei olnud. 

sel ajal väga ainult ühte: kui venelased viimati ara ei lähe ja sõda pikale ei venita. Kaugel 
Prantsusmaast, teades, et tema juurde on teel Haugwitz Preisi ultimaatumiga, igatses 
Napoleon kõige lähemal ajal pealahingut; ta oli täiesti kindel võidus, mis korraga lõpetaks 
sõja. Tema diplomaadi- ja näitlejaanne avaldus neil päevil oma täies hiilguses: ta taipas 
kõike, mis toimus Vene staabis, mängis Aleksandriga kokku Kutuzovi vastu, kes tegi 
viimaseid nõrku pingutusi, et kiiremini vaenlasest eemalduda ja päästa Vene armee. 
Napoleon etendas meisterlikult inimese osa, kes on väga kohkunud, nõrgaks muutunud ja 
kõige enam kardab lahingut. Tal oli tarvis sisendada vastasele arvamus, et nimelt nüüd 
kohe on kerge purustada-Prantsuse armeed, et sellega õhutada venelasi talle viivitamatult 
kallale tungima. Teostades oma kavatsust, käskis ta esiteks oma eelpostidel alustada 
taandumist; teiseks, saatis ta Aleksandri juurde oma kindral-adjutandi Savary ettepanekuga 
sõlmida vaherahu ja rahu; kolmandaks; käskis ta Savaryl paluda Aleksandrilt nõusolekut 
isiklikuks kohtumiseks; neljandaks käskis ta samal Savaryl paluda Aleksandrit (isiklikust 
kuhtumisest loobumise korral) saata tema juurde usaldusmees läbirääkimiste pidamiseks. 
Juubeldamine Vene staabis oli täielik: Bonaparte tunneb hirmu! Bonaparte on jõuetuks 
muutunud ja kadunud! Peaasi — teda ei tohi nüiid käest lasta! 

Tõepoolest: kõik need Napoleoni teod olid talle nii mitteomased, nii ebatavalised ja 
alandavad — tundus, et uhke keiser, esimene väejuht maailmas, ei oleks eales mõtelnudki 
niiviisi toimida, kui teda poleks tegelikult selleks sundinud juba tungiv vajadus. Kutuzov 
kõigi oma kartustega näis täielikult häbistatuna ja tema seisukohad ebaõigetena. 
Aleksander ütles isiklikust kohtumisest Napoleoniga ara ja saatis tema juurde vürst 
Dolgorukovi. Veel kaua pärast seda mõnitas Napoleon seda noort õukonna-kindralit; ta 
nimetas teda hiljem isegi ametlikus ajakirjanduses «freluguet*ks». See mittetõlgitav 
prantsuse epiteet koosneb õieti kahest vene mõistest, mida saab väljendada sõnadega 
«kergats» ja «tuisupea». Dolgorukov käitus ülbelt, järeleandmatult ja imposantselt, 
kõheldes Prantsuse keisrit «nagu mõnda bojaari, keda tahetakse saata Siberisse 
sundasumisele» — nii naljatas Napoleon hiljem seda kohtumist meenutades. Jätkates 
andekalt sama komöödia etendamist, teeskles .Napoleon kohkunut 

ja tujutut. Samal ajal aga teades, et ei tohi üle pakkuda, ei kõigel maailmas ja isegi 
Dolgorukovi rumalusel on piir, lõpetas ta kohtumise avaldusega, et ta ei või nõustuda 
ettepandud tingimustega (Dolgorukov tegi talle ettepaneku loobuda Itaaliast ja reast teistest 
vallutustest). Kuid, see loobumine ise oli esitatud sellisel kujul, et ta ei nõrgendanud, vaid 
tugevdas üldmuljet Napoleoni ebakindlusest ja argusest. 

Pärast Dolgorukovi rõõmustavat aruannet tema muljete kohta lõppesid kõik kõhklused 
liitlaste laagris: otsustati viivitamatult riinnata taganevat, nõrgendatud ja pea kaotanud 
Napoleoni ning teha talle lõpp. 

2. detsembril 1805. aastal, täpselt aasta pärast Napoleoni kroonimist, toimus Austerlitzi 
külast läänes künklikul maastikul Pratzeni kõrgendikkude juures, 120 kilomeetrit Viinist 
põhja pool verine lahing, üks grandioossemaid oma tähenduse poolest maailma-ajaloos, üks 
haruldasemaid Napoleoni epopöas. 

Napoleon juhtis lahingut algusest kuni lõpuni isiklikult: peaaegu kõik tema marssalid olid 


köhal. Venelaste ja austerlaste kaotus selgus juba esimestel hommikutundidel, kuid siiski 
poleks Vene armee lüüasaamine olnud nii kohutav, kui Vene kindralid poleks sellesse lõksu 
sattunud, mille Napoleon neile välja mõtles ja kuhu ta nad meelitas. Napoleon taipas, et 
venelased ja austerlased kavatsevad teda ara lõigata Viini viivast teest ja Doonaust, et 
tema armeed ümber piirata või suruda põhja poole, mägedesse. Nimelt sellepärast ta just 
nagu jättiski katteta ja kaitseta selle osa oma vägede asetusest, nihutades ettekavatsetult 
oma vasaku tiiva rindelõigust kaugemale. Kui venelased sinna suundusid, purustas ta nad 
oma vägede massiga, kes olid vahepeal vallutanud Pratzeni kõrgendikud, surudes venelased 
poolkinnikülmanud tiikide joonele. Tiikides uppusid või hävitati Prantsuse kartetšiga terved 
polgud, teised andsid end vangi. Vene kaardiratsavägi hävitati peaaegu täielikult veel 
lahingu käigus, pärast palavat heitlust Napoleoni kaardiväegrenaderidega. Marssalid olid 
hämmastunud vene sõdurite vahvusest, kuid mitte vähem ei pannud neid imestama vene 
kindralite (välja arvatud Kutuzov) absurdne käitumine, täielik võhiklus sõjaasjanduses, 
nõutus ja andetus. Neid hämmastas näiteks eriti see, et Vene vägede vasaku tiiva 
ülemjuhataja Buxhoevden, kelle käsutuses oli kaksküm- 

mend üheksa pataljoni jalaväge ja kakskümmend kaks eskadroni ratsaväge, askeldas, selle 
asemel et abistada hukkuvat Vene armeed, kogu aeg kolmandajärgulises rindelõigus, kus 
teda tundide viisi kinni pidas tähtsusetu Prantsuse väesalk. Kui Buxhoevden viimaks taipas 
alustada taandumist, tegi ta seda nii hilja ja nii oskamatult, et mõned tuhanded tema 
korpusest paisati tiikide juurde, kus nad uppusid, sest seda liikumist märganud Napoleon 
käskis jää suurtükikuulidega purustada. Ülejäänud võeti vangi. 

Keiser Franz ja Aleksander põgenesid lahinguväljalt, juba ammu enne lõppkatastroofi. 
Jätnud mõlemad monarhid teele maha, jooksis nende saatjaskond laiali, ja monarhidki 
põgenesid võitlusväljalt, läksid kiiresti lahku ning hobused kandsid nad eri suundadesse. 

Lühike talvepäev käidus õhtusse, kogu päeva jooksul eredasti paistnud päike loojus, 
Aleksander ja Franz aga põgenesid pimeduses, kartes vangilangemist. Aleksander värises 
nagu palavikus ja nuttis, kaotanud enesevalitsemise. Tema kiire põgenemine jätkus ka 
Järgmistel päevadel. Haavatud Kutuzov pääses vaevu vangilangemisest. 

Saabus õhtu. Kõik oli lõppenud. Kõmistades järjest loendamatuile inimeste ja 
hobuste laipadele, ratsutas tohutust saatjaskonnast, marssalitest, kaardiväekindralitest 
ja adjutantidest ümbritsetud Napoleon avaral lagendikul. Igalt poolt keisri juurde 
kokkujooksnud sõdurid tervitasid teda vaimustushüüetega. Umbes 15 000 venelast ja 
austerlast oli surma saanud, ligi 20 000 vangi võetud, saagiks saadi peaaegu kogu 
artilleeria, peaasi aga oli Vene-Austria armee faktiline hävitamine, kellest kolmveerand oli 
mitmele poole laiali jooksnud. See armee oli maha jätnud kogu oma kolossaalse 
moonavoori, kogu lahinguvarustuse ja hiiglasuured proviandikogused — sellised olid 
üldjoontes võidu tulemused. Prantslased kaotasid vähem kui 9000 meest 
(kaheksakümnest tuhandest). 

Järgmisel päeval loeti kõigis Prantsuse armee väeosades ette Napoleoni päevakäsk: 
«Sõdurid, ma olen teiega rahul: Austerlitzi päeval te teostasite kõik, mida ma ootasin 
teie vahvuselt. Te ehtisite oma kotkad surematu kuulsusega. Saja tuhande meheline 
armee Vene ja Austria keisri ülemjuhatusel killustati ja pillati laiali vähem ku nelja tunni 
jooksul. Need, kellel õnnestus teie mõõga ees pääseda, on uputatud järvedesse...» nii algas 
päevakäsk 

Viivitamatult teatas Austria keiser Aleksandrile, et sõja jätkamine on täiesti mõeldamatu. 
Aleksander nõustus sellega. Franz saatis võitjale kirja palvega isiklikuks kohtumiseks. 
Napoleon kohtus Franziga oma välilaagris Austerlitzi lähedal. Ta võttis keiser Franzi vastu 
viisakalt, kuid eelkõige nõudis ta, et Vene armee riismed lahkuksid viivitamatult Austriast, 
ja määras neile ise kindlad etapid. Ta tegi teatavaks, et rahuläbirääkimisi hakkab ta 


pidama ainult Austriaga. Franz nõustus muidugi vastuvaidlematult. 
Euroopa kolmas riikide koalitsioon lõpetas oma olemasolu. 


IV 


Kogu 1805. aasta novembrikuu teise poole ja detsembrikuu alguse jooksul ootas William 
Pitt suure ärevusega teateid pealahingust. Inglise valitsuse juht ja Napoleoni vastu 
suunatud kolmanda koalitsiooni looja ning innustaja teadis, et nüüd on Inglismaa 
kauemaks ajaks sissetungi eest kindlustatud: juba 21. oktoobril 1805. aastal tungis admiral 
Nelson Trafalgari merelahingus kallale ühendatud Prantsuse-Hispaania laevastikule ja 
hävitas selle, kusjuures ta ise langes lahingus. Nüüdsest alates polnud Napoleonil 
laevastikku. Kuid William Pitt kartis muud. Ta taipas nagu kogu Inglismaa kaubandus- ja 
tööstuskodanlus, et sellega asi veel ei lõpe, et Napoleon on võtnud kursi Inglise kaupmeeste 
täielikule väljatõrjumisele nende Euroopa maade turgudelt, kes otseselt või kaudselt 
satuvad tema võimu alla. Vähe sellest, käsutades Euroopa kontinendi rikkamaid riike, 
sadamaid ja laevatehaseid, omas Napoleon kõiki vahendeid selleks, et ehitada uus laevastik 
ning taastada Boulogne'i sõjaväelaager. 

Kindral Macki katastroof Ulmi juures, Napoleoni sissesõit Viini, silla vallutamine ja 
Napoleoni armee poolt jälitatud Kutuzovi põgenemisega sarnanev taandumine tabas Pitti 
valusasti. Kuid Preisi ilmne nõusolek ühineda koalitsiooniga elustas uuesti tema lootusi. 
Kauges Moraavias, kuskil Olmützi lähedal, pidi lahenema suur küsimus: kas kukutatakse 
Napoleoni diktatuur poole Euroopa üle või satub ka kontinendi teine pool tema võimu alla. 

Viimaks jõudsid Inglismaale esimesed (hollandi) ajalehed saatusliku sõnumiga: kolmas 
koalitsioon on veres ja 

häbis Austerlitzi väljadel lootusetult hukkunud. Parlamendiririgkondades süüdistati Pitti 
avalikult hukatuslikes illusioonides, opositsioon nõudis tema lahkumist, pasundas häbist, 
mis langeb Inglismaale, Inglise miljonitest, mis olid loobitud andetult läbikukkunud 
koalitsiooni loomiseks, Pitt ei kannatanud välja närvivapustust, haigestus ja heitis 
voodisse, mõne nädala pärast aga, 23. jaanuaril 1806 aastal, suri. Austerlitz surmas, nagu 
siis kõneldi, ka selle Napoleoni kõige visama ning andekama vaenlase. Uus kabinet, kelle 
etteotsa asus Fox, otsustas teha Napoleonile rahuettepaneku. 

Napoleon oli oma triumfi tipul. Ta dikteeris tingimusi, tema ees lömitasid nii võidetud 
kui ka need, kes polnud sõda pidanud. Haruldase osavusega käsutas ta oma suure võidu 
ara. Raskustega jõudis viimaks Viini kaua teel viibinud Preisi diplomaat Haugwitz Friedrich 
Wilhelm III ultimaatumiga, ja esimene asi, mida ta tõttas tegema, oli unustada eesmärk, 
milleks ta sinna sõitis. Ta ilmus Napoleoni ette kõige magusama naeratusega, kummardades 
sügavasti, ja tervitas palavalt Tema Majesteeti kõigi tema vaenlaste purustamise puhul. 
Haugwitz oli tugevasti hirmul, nagu muide tema kuningaski, kes ootas õudusega 
kättemaksu Friedrichi haual antud truudusvande ja oma teiste hiljutiste seikluste eest. 
«Õnnitlen Teie Majesteeti võidu puhul!» algas Haugwitz. «Fortuuna vahetas ümber teie 
tervituste aadressi, » katkestas teda keiser. 

Napoleon kärkis algul ja lausus, et ta saab aru Preisi pettusest, kuid seepeale nõustus 
seda unustama ja andestama, kuid nõudis, et Preisi peab astuma temaga liitu. Liidu 
tingimused olid sellised: Preisi annab Baierile oma lõunapoolse valduse — Ansbachi; 
Preisi loovutab Prantsusmaale oma valdused — Neuchäteli vürstiriigi ja Kleve koos 
Weseli linnaga; vastutasuks annab Napoleon Preisile tema vägede poolt juba 1803. aastal 
hõivatud ja Inglise kuningale kuulunud Hannoveri; Preisi astub Prantsusmaaga liitu, $. 0. 
kuulutab inglastele sõja. Haugwitz nõustus kõigega. Tema kuningas Friedrich Wilhelm 
samuti, seda enam, et ta ootas halvemat. Liitlane Baieri sai Austrialt Tirooli, Preisilt — 
Ansbachi, kuid loovutas Napoleonile vastutasuks oma rikka tööstuspiirkonna — Bergi 


hertsogkonna. Lõpuks loovutas Austria Napoleonile kui Itaalia kuningale kogu Veneetsia 
ja Veneetsia provintsi, Friuli, Istria ja Dalmaatsia. 

Üldiselt kaotas Austria ühe kuuendiku oma rahvastikust (neli miljonit kahekümne neljast 
miljonist) ja seitsmendiku riigituludest, samuti ka hiiglaterritooriumid, ning maksis võitjale 
välja nelikümmend miljonit floriini kullas. 

26. detsembril 1805. aastal kirjutati Pressburgis alla rahulepingule. Mõni päev enne seda 
kirjutati alla tihedale kaitse ja sõjalise liidu lepingule Napoleoni, Baieri, Viürtembergi ja 
Baadeni vahel. Prantsusmaale ja Itaaliasse venisid lõpmatud voorid Austrialt võetud 
saagiga. Ainuüksi kahureid oli arsenalidest ja lahinguis kokku korjatud kaks tuhat, üle saja 
tuhande püssi jne. Kuid enne purustatud Austriast lahkumist korraldas Napoleon veel ühe 
asja. Naapoli kuningas Ferdinand ja tema abikaasa Caroline astusid juba 1805. aasta 
oktoobris ühendusse Inglismaa ja Venemaaga, lastes ennast pärast Trafalgari lahingut 
ahvatleda mõttest, et seekord Napoleon purustatakse. See Naapoli Bourbonide dünastia 
tundis alati eriti valusasti Napoleoni survet ja vihkas teda. Naapoli kuninganna Marie- 
Caroline, hukatud kuninganna Marie-Antoi-nette'i lihane õde, ei sallinud Prantsusmaad ja 
eriti Napoleoni juba ammust ajast ning ei varjanud isegi Prantsuse esindaja Alguier' ees 
oma unistust sellest, et Naapoli kuningriik muutub kord tuletikuks, mis süütab suure tule- 
kahju. «Kuid Teie Majesteet mõistku ise, et alati põleb just tuletikk kõigepealt ära, 
hoolimata isegi sellest, millega tulekahju lõpeb,» vastas talle Napoleoni saadik. Nüüd, 
pärast Austerlitzi põles «tuletikk» silmapilkselt ara. Pärast Austerlitzi tuli Bourbonidel selle 
eest kallilt maksta. «Bourbonid on lakanud valitsemast Naapoli kuningriigis, » lausus 
Napoleon ja käskis Prantsuse vägedel viivitamata kogu kuningriik okupeerida. Bourbonid 
põgenesid Sitsiilia saarele, Inglise laevastiku kaitse alla, ja varsti määras Napoleon 
Naapoli kuningaks oma venna Joseph'i. Autasustanud seepeale rikkalikult lahingutes 
silmapaistnud kindraleid, ohvitsere ja sõdureid raha ning ordenitega ja tõstes nende 
auastet, mõnedel rohkem kui kähe või isegi kolme aukraadi võrra korraga, väljus ta 26. 
jaanuaril 1806. aastal Viinist ja sõitis Pariisi. Pariisis võtsid Napoleoni vastu loendamatud 
juubeldavad rahvahulgad — ta sõitis Tuileries' lossi. Möödusid veel mõned päevad, ja ta 
sai kuulda, et tema vihatud vaenlane William Pitt oli surnud kolm päeva enne tema 
tagasijõudmist Pariisi ja et Inglismaa tahab rahu. Nüüd 

võis ta ennast tõepoolest tunda Karl Suurena, lääne imperaatorina. 

Uhked peod, ballid, banketid ja äärmiselt hiilgav õukonnaelu iimbritses Napoleoni; 
sajad orjameelsed õukondlased püüdsid keisri pilke, osutasid talle jumaldavaid auavaldusi, 
külvasid ta üle häbitu lipitsusega. 


V 


Pärast Wiliam Pitti surma ei võinud Napoleon veel loota muudatusele Inglise poliitikas. 
Kui aga võimule tuli Fox, kes oli olnud Pitti välispoliitika alatine vastane, hakati Euroopas 
rääkima peatsest rahust Inglismaa ja Prantsusmaa vahel. Läbirääkimised algasid tõepoolest 
ja Fox saatis nende läbirääkimiste pidamiseks Pariisi lord Yarmouth'i. Napoleon ei uskunud 
just eriti rahuloo-tuste reaalsusse, kuid sundis juba 1806. aasta veebruaris Preisit ametlikult 
katkestama vahekorra Inglismaaga: ta püüdis isoleerida Preisit mitte üksnes Inglismaast, 
vaid ka Venemaast, et siis anda talle otsustav löök. 

Preisi kuningas hakkas juba 1806. aasta varakevadest alates taipama, millisesse ohtlikku 
seisukorda ta oli sattunud. Tõsi, Napoleon «andestas»; Napoleon isegi soovis, et Preisi 
astuks temaga liitu ja oli lubanud talle kinkida Hannoveri. Kuid vastuseks sellele kuulutas 
Inglismaa Preisile sõja. Hannoverit Napoleon nõnda ära ei andnudki ja pidas seal oma 
vägesid. Just siis saigi Friedrich Wilhelm III äkki teada, et Inglise valitsuse juht Fox saatis 


lord Yarmouth'i Pariisi Napoleoniga rahuläbirääkimisi pidama ja et Napoleon andis 
Yarmouth'ile mõista, et kui mglismaa sõlmib temaga soovitavail aluseil rahu, siis tagastab ta 
Inglise kuningale Hannoveri. Preisi õukond ja valitsus nägid, millisel määral neid oli 
petetud. Meelepaha avaldus kõige enam just neis ringkondades, kes kogu 1805. aasta jooksul 
asjatult veensid Friedrich Wilhelmit kolmanda koalitsiooni poolele asuma. Nad kinnitasid, et 
see oleks võinud vältida Austerlitzi ja päästa Preisi isolatsioonist, kuhu ta nüüd oli jäänud 
silm silma vastu Napoleoniga. 

Selleks ajaks otsustas Napoleon vormistada ja kinnitada oma kontrollimatut võimu Lääne- 
ja osaliselt ka Kesk-Saksamaa üle. Ta asutas Reini Liidu. 1806. aasta keskpaiku 


170 


olo Liit lõplikult kujundatud ja 12. juulil kirjutasid kõik Saksa valitsejad, kellel Napoleon 
seda teha käskis, vastavale lepingule alla. Reini Liidu koosseisu astusid: Baieri, 
Viirtemberg, Regensburg, Baaden, Berg, Hessen-Darmstadt, Nassau (mõlemad liinid) ja veel 
kaheksa Saksa vürstiriiki. See liit «valis» oma protektoriks keiser Napoleoni. Tänuks selle 
eest, et keiser võttis vastu uue tiitli, kohustus Reini Liit sõja korral välja panema ja andma 
Napoleoni käsutusse 63 000 sõdurit. Paljud iseseisvad väikevalitsejad, kes olid varem 
allunud Austria Habsburgide suguvõsa keisrite ülemvõimule, kuulusid edaspidi nende Reini 
Liidu valitsejate võimupiirkonda, kelle valdusse läksid nende maad. Sellega kaotas 
niinimetatud «Püha Rooma impeerium» — nii nimetati Austria keisrite ülemjuhtimist 
killustatud Saksamaa ja tema faktiliselt iseseisvate vürstide ile — lõplikult oma eksisteeri- 
mise mõtte. Peaaegu tuhat aastat oli see tiitel eksisteerinud. Nüüd (1806. aastal) loobus 
Austria keiser Franz sellest keiser Napoleoni otsesel ettepanekul. 

See Napoleoni uus anastus, uute territooriumide ühendamine oma valdustega tegi 
rahutuks ja erutas tugevasti Preisi õukonda ja valitsust. Seadis ju Reini Liit Napoleoni 
võimu sisse päris Saksamaa südames ja ähvardas otseselt Preisi sõltumatust. Oht suurenes 
veel seetõttu, et üheaegselt Reini Liidu ettevalmistamisega andis Napoleon ka mõned 
määrused, mis kujunesid tegelikult Prantsuse impeeriumi nõrgalt maskeeritud 
laiendamiseks uute riikide arvel. Juba 15. märtsil 1806 määrati marssal Murat Kleve ja 
Bergi (Lääne-Saksamaal) suurhertsogiks. 30. märtsil nimetati Joseph Bonaparte Naapoli 
kuningaks ja marssal Berthier Neuchäteli vürstiks; 5. juunil määrati Napoleoni teine vend, 
Louis Bonaparte Hollandi kuningaks, välisminister Talleyrand — Benevento vürstiks ja 
marssal Bernadotte — Lõuna-lItaalias asuva Pontecorvo vürstiks. Kõik need polnud isegi 
mitte vasallid, vaid lihtsalt Napoleoni asehaldurid ja kindralkubernerid. Sellest sai aru 
kogu Euroopa. 

Samal ajal valmistus Napoleon uuesti sõjaks. Moodustanud Reini Liidu, teatas ta 
Seadusandlikule Korpusele avalikult, et tal on olemas 450 000 mehest koosnev armee ja ka 
rahalisi vahendeid, mis võimaldavad seda laenudeta ja defitsiidita iilal pidada. Umbes 
200000-mehelist sõjaväge hakkas Napoleon koondama Reini mõlemale kaldale, 

Elsassi, Lotringi ja asja loodud Reini Liidu riikidesse. Liikusid pahaendelised kuuldused 
Prantsuse keisri eelseisvate uute anastuste kohta. 

6. juulil jõudis Pariisi Vene diplomaat Oubri. Aleksander saatis ta sinna ettekäändel 
pidada eriläbirääkimisi Cattaro lahe küsimuses, tegelikult aga selleks, et tutvuda 
olukorraga ja veenduda, kuivõrd reaalsed on väljavaated rahu sõlmimiseks Inglismaa ja 
Prantsusmaa vahel. Talleyrand'il õnnestus väga osavate manöövrite abil saavutada eelrahu 
tingimustele allakirjutamine Venemaaga. See juhtus kaks nädalat pärast Oubri saabumist 
Pariisi. Nüüd olenes kõik Talleyrand'i ja lord Yarmouth'i vahel toimuvate läbirääkimiste 
tulemusest, sest Aleksander otsustas vastavalt sellele ratifitseerida või jätta ratifitseerimata 
tema esindaja Oubri poolt Pariisis allakirjutatud leping, 


Kuid rahu Inglismaaga oli võimatu. Nii Inglismaa valitsevate klasside majanduslikele kui 
ka poliitilistele huvidele oli täiesti vastuvõetamatu leppida Napoleoni diktatuuriga poolel 
Euroopa kontinendil. Napoleon aga ei teinud läbirääkimiste juures, tõtt öelda, vähimaidki 
järeleandmisi, vaid esitas üha uusi nõudmisi, kõneles Egiptusest ja Süürlast... 

Äkki levis Euroopas kulutulena sõnum, et 13. septembril on surnud Briti välisminister 
Fox, kes oli Inglismaal olnud ainukeseks võimsaks eestvõitlejaks rahu eest Prantsusmaaga. 
Napoleoni anastuste vastu otsustavat vastuseisu nõudnud partei Preisis tõstis korraga 

pead; oli päris selge, et nüiid ei sõlmi Inglismaa ega muidugi ka mitte Venemaa 
Napoleoniga rahu. Juba septembrikuu algusest peale vaheldusid Friedrich Wilhelmil 
vihatujud arguse hoogudega ja ta ei teadnud, mida ette võtta. Kuid talle oli väga suureks 
rõõmuks teada saada, et uuesti kasvasid lootused koalitsiooni moodustamiseks. Samal 
päeval, kui suri Fox, otsustas Preisi kuningas, alles teadmata Foxi haiguse fataalsest 
lõpust, suunata sõjaväe naabruses olevale Saksimaale. Kolm nädalat hiljem selgus, et 
Hispaanias pooldatakse ühinemist uuesti kavatsetava koalitsiooniga väga, kui see vaid 
kujuneb võidukaks. Hispaania õukonna ning Friedrich Wilhelm III vahel tekkisid salajased 
suhted. 

Preisis aga valitses aadli ja ka osa kodanluse hulgas rahutus ning pahameel. Kuningat 
süüdistati arguses, Haugwitzi reetmises. Aadel vihkas Napoleoni, nähes 

põliste feodaal- ja mõisapärisorjuslike suhete lõhkumises otsest süüdlast ainult temas. Preisi 
kodanlus märkas rahutusega, kui agaralt Napoleon püstitab tolli- ja muid vaheseinu oma 
vasallvalduste ja Preisi vahele, kui plaanikindlalt teeb ta tööd Prantsuse tööstuse käsuks 
kõikide teiste arvel. Preisi ohvitserkonna ja generaliteedi seas valitses trots ja püüdlus kätte 
maksta solvangute, petmiste ja põlglikkuse eest, mida Napoleon avalikult ja kõikjal näitas. 
Kuninganna Luise (Friedrich Wilhelm III abikaasa) oli selle aadli-ohvitserkonna partei 
Juhiks. Inglismaalt ja Venemaalt — kuigi Inglismaa ja Venemaa pidasid sel ajal ise viljatuid 
läbirääkimisi Napoleoniga — tulid igasugused julgustused ja lootustandvad lubadused... 
Peamine, mis mõjutas kuningat otsustavaiks sammudeks, oli see, et Napoleon alustab sõda 
igal juhul, kui palju talle järeleandmisi ka ei tehtaks. Otsustati Napoleoni paluda, et ta 
selgitaks oma kavatsusi Preisi suhtes. Keiser ei vastanud midagi. 

Preisi armee hakkas liikuma. Rügemendid riigementide järel liikusid patriootilisi laule 
lauldes läbi Berliini ja Magdeburgi, suundudes läände. Kuninganna Luise ilmus neid 
saatma ning muutus ise meeleavalduste keskpunktiks. Kuningas Friedrich Wilhelm sõitis 
armee juurde, mis koondus Magdeburgi ja sellest läände. Napoleonile saatis ta uue noodi: 
ta nõudis Prantsuse vägede tagasitõmbamist Preisi piiridelt. Vastuseks sellele nõudmisele 
läks Napoleon oma armee eesotsas üle piiri Saksimaale, kus asusid laagris preislased. 


ÜHEKSAS PEATÜKK 
Preisi purustamine ja Saksamaa lõplik alistamine 
1806—1807 


IT 


6. oktoobril 1806. aastal andis Napoleon käsu sissetungimiseks Preisi liitlasriiki Saksimaale ja 
suur armee, kes oli juba Pressburgi rahust peale koondatud Baierisse, hakkas kolmes kolonnis 
üle piiri minema. Keskmise kolonni eesotsas liikus Murat' ratsavägi, tema järel Napoleon pea- 
jõududega. Tegevas suures armees oli sel momendil ligikaudu 195 000 meest, ainult veidi üle 


poole kõigist Napoleoni sõjajõududest, sest ta pidi oma Itaalia-valdustesse jätma kuni 70 000 
meest ja ligikaudu niisama palju sõdureid ka oma teistesse hiiglavaldustesse. Tõsi küll, need 195 
000 meest pidid saama täiendust noorsõdurite näol, keda valmistati forsseeritult ette 
tagalalaagrites. Napoleoni armee vastu pani Preisi välja pisut vähem võitlejaid — umbes 
175000—180000 sõdurit. 

Selleks et mõista seda enneolematult järsku, välkkiiret, parandamatut katastroofi, mis 
lähematel päevadel järgnes, on muidugi vähe, kui viidatakse suure armee tähtsusetule arvulisele 
ülekaalule võrreldes Preisi armeega, on vähe isegi sellest, kui meenutatakse Prantsuse väejuhi 
täiesti erakordset sõjalist talenti ja võrratuid marssaleid ning kindraleid, kellega Napoleon oli 
ennast ümbritsenud. Siin põrkasid kokku kaks sotsiaal-majanduslikku elulaadi, kaks riigikorda, 
kaks sotsiaalsete süsteemide erinevusest tingitud sõjataktikat ja kaks sõjaväeorganisatsiooni. 
Tüüpiliselt pärisorjuslik, tööstuse osas mahajäänud, primitiiv- 

set tehnikat käsutav feodaal-absolutistlik kord põrkas kokku riigiga, kes oli üle elanud 
sügava kodanliku revolutsiooni ja hävitanud oma maal feodalismi ning pärisorjusliku korra. 

Napoleoni armee organisatsioonist me juba kõnelesime. Preisi armees peegeldus täpselt 
riigi kogu pärisorjuslik struktuur. Sõdur — pärisorjuslik tahumatu talumees, kes oli mõisniku 
vitsahirmu alt sattunud ohvitseri uhtla ja läbi kadalipu ajamise hirmu alla, kellele jagas 
kõrvakiile ja mükse igaüks, kes oli temast kõrgemal, alates veltveeblist, kes oli kohustatud 
ülemuse käsku orjalikult täitma, teadis kindlalt, et tema saatus ei parane, see ei tule kõne 
allagi, kui vahvasti ja korralikult ta ka ei võitleks. Ohvitser on vaid sellepärast ohvitser, et ta 
on aaalik, ja leidus ohvitsere, kes hooplesid sellega, kui julmalt nad oma sõdureid kohtlevad, 
nähes selles tõelist distsipliini. Kindraliteks said inimesed kas alles kõrges eas või 
protektsiooni abil ja oma suursuguse päritolu tõttu. 

Veel XVIII sajandi keskpaiku, kui need vana režilrni kombed eksisteerisid kõigis armeedes 
ja mitte ainult Preisi armees, võis Friedrich II Seitsmeaastases sõjas võita nii prantslasi, 
venelasi kui ka austerlasi, kuigi ta ka ise sai aeg-ajalt kohutavate lüüasaamiste osaliseks. 
Friedrich IL sai aru, et ainult kuulmatu julmuse abil võib ta sundida rõhutud ja tigestunud 
sõdureid lahingusse minema. «Mulle on kõige suuremaks mõistatuseks, » lausus ta kord ühele 
lähedasele kindralile, «meie mõlema julgeolek keset meie laagrit.» Friedrich II sõdade ajast 
oli möödunud nelikümmend aastat, kuid Preisimaal oli kõik vanaviisi, ainult ühe 
muudatusega: Friedrichi ennast enam ei olnud, tema asemel aga juhtisid sõjaväge andetu 
Braunschweigi hertsog ja teised vaimuvaesed tituleeritud kindralid. 

Mis oli juhtunud Preisi valitseva ladvikuga sellel neile saatuslikul ajastul, 1806. aasta suve 
lõpul ja varasügisel? Kuidas söandas Friedrich Wilhelm III, kes aasta eest oli kartnud 
hirmuäratava keisri vastu sõtta astuda liidus Inglismaa, Austria ja Venemaaga, välja astuda 
nüüd? Kõige enamoli siin meeleheitlikku julgust: veendumust, et alandlikkusega end ei päästa, 
et Napoleon tungib kallale igal juhul. Kuid ohvitserkond, generaliteet ja kõrgem, aadel olid 
vaimustuses ning hooplesid avalikult, et annavad õpetust Korsika tõusikule, Enghieni hertsogi 
mõrvarile ja sankülottide pealikule. Keda siis, küsiti, on Napo- 

leon seni võitnud? Arglikke, eri hõimudest koosnevaid austerlasi? Barbareid — türklasi ja 
Egiptuse mamelukke? Nõrku itaallasi? Venelasi, kes on peaaegu samasugused barbarid 
nagu türklased ja mamelukidki? Kas ei haju suitsuna tema kuulsus, kui ta põrkab kokku 
juba Friedrich II poolt loodud sõjavägedega? 

Õukond ja ohvitserid, väejuhid, generaliteet, ümbritsev suurilm, kuninganna Luise ja 
tema käsilased — kõik olid jõudnud välja kergemeelsuse, fantaseerimise ja hooplemise 
piirini. Nad ei soovinud arvestada, et Napoleon ei ammuta oma ressursse mitte ainult 
Prantsusmaalt, vaid ka mitmest tema poolt juba vallutatud suurest ja rikkast riigist; nad 
olid veendunud, et niipea kui Preisi armee Napoleoni ulja löögiga reast välja lööb, toimub 


tagalas rojalistide ülestõus, kes kukutavad ta Bourbonide nimel. Kõrges eas ülemjuhataja, 
Braunschweigi hertsog, toosama, kes 1792. aastal oli sõjalise interventsiooni juhiks ja vastu 
oma tahtmist kiirendas oma juhmi ähvardava manifestiga Prantsuse monarhia langemist, 
tundis vana režiimi aegse pärisorjuslase ja reaktsionäärina alati viha prantslaste, nende 
jultunud revolutsionääride-mässuõhu-tajate vastu. Kuid ta kartis võitmatut Bonaparte'*i ega 
pooldanud just nii väga seda pidulikku ja võidukat meeleolu, mis valitses kuninganna Luise 
ja prints Ludwigi ümber. Berliini ja provintsi kirikutes garanteerisid pastorid omalt poolt 
kergel käel issanda jumala toetust, kes, nagu üldiselt teada, suhtus juba ammust ajast 
Hohenzol-lernite dünastiasse kõigiti sõbralikult. Kannatamatult oodati sõnumeid 
sõjatandrilt. Keegi ei teadnud, kumb rikub esimesena piiri... 

Napoleoni armee kolm kolonni liikusid läbi Franki metsa Preisi armee tagalasse Elbe 
juurde, et lõigata tagala ara kommunikatsioonidest. 

9. oktoobril, teisel päeval pärast Napoleoni sissetungi Preisiga liidus olevale Saksimaale, 
toimus esimene lahing (Schleizi juures). Avangard — Murat ja marssal Bernadotte — 
lähenes Preisi väesalgale ja ründas seda Napoleoni käsul. See oli tähtsusetu lahing. 
Preislased paisati tagasi, nad kaotasid umbes 700 meest (neist 300 surnutena). Järgmisel 
päeval, 10. oktoobril, toimus uus lahing, seekord aga juba tõsisem. Marssal Lannes lähenes 
Saalfeldi linnale, kus seisis õukonna sõjalise partei juht prints Ludwig 9000-mehelise 
väesalgaga. Otsekohe alanud lahing 


176 


lõppes jällegi prantslaste võiduga. Preislased põgenesid pärast visa vastupanu. Nad 
kaotasid ligi poolteist tuhat meest surnutena ja vangidena. Lahingu lõpuks sai prints 
Ludwig ise täägilöögist surma. 

Põgenikud Saalfeldi alt ühinesid Preisi armee peajõududega, mis viirst Hohenlohe 
ülemjuhatuse all asusid Jena linna lähedal. Teine osa peajõududest Braunschweigi hertsogi 
enda juhtimisel taandus põhja poole — Naumburgi juurde, kuid talle polnud määratud 
sinna jõuda. 

Kui Berliini saabusid üksteise järel teated lahinguist Schleizi ja Saalfeldi juures ning 
prints Ludwigi surmast, olid kõik vapustatud. Oli isegi kummaline, et kaks esimest, kuigi 
ebaõnnestunud, ent võrdlemisi tähtsusetut lahingut võisid niivõrd järsult muuta avalikku 
arvamust. Vähe sellest, et vaibus liigne suurustlemine, see asendus koguni juba kuidagi 
liiga küresti peataoleku ja hirmuga. Üksnes kuninganna Luise ei heitnud meelt ja tundis 
koos oma lähikondlastega vaimustust prints Ludwigi kangelassurmast ning veenis teisi 
selles, et oodatav pealahing parandab kõik ühe hoobiga. 

Napoleon oletas, et Preisi armee peamass koondub Weimari piirkonda ja jätkab sealt 
taandumist Berliini suunas ning et pealahing toimub 15. oktoobril Weimari all. Ta saatis 
marssal Davout' Naumburgi juurde ja sealt edasi Preisi armee tagalasse. Bernadotte sai 
käsu ühineda Davout* ga, kuid seda käsku ta täita ei suutnud. Napoleon liikus koos marssal 
Soulti, Ney ja Murat ga Jena suunas. 13 oktoobri õhtul sõitis Napoleon Jenasse sisse, ja 
uurides ümbritsevailt kõrgendikelt maastikku, märkas ta suuri jõude, mis taandusid mööda 
teed Weimarisse. Viirst Hohenlohe teadis, et prantslased marssisid Jenasse, kuid tal ei 
olnud aimugi sellest, et Napoleon ise viibib mõne korpusega siinsamas. Ööl vastu 14-ndat 
jäi Hohenlohe peatuma, et Napoleoniga ootamatult lahingusse astuda. 

Veel enne köidikut sõitis Napoleon oma armee read läbi. Ta ütles sõduritele, et algav 
lahing annab kogu Preisimaa Prantsuse armee kätte, et keiser loodab nende tavalisele 
vahvusele ja seletas soldatitele, nagu ta seda alati tegi, üldjoontes oma järgmise päeva 
plaani mõtet. 

Viimaks hakkas köitma. Jõudis kätte 1806. aasta 14. oktoober — päev, mis otsustas 
Preisimaa saatuse. Lahing algas juba esimestel hommikutundidel; ta oli kaua-kestev ja 
visa, kuid juba algul õnnestus prantslastel saa- 

vutada selline edu, et mingid vaenlase jõupingutused ei suutnud seda neilt käest ara 
kiskuda. Algul taganesid preislased ja saksilased aeglaselt- kaitstes end visalt; ent 
koondanud meisterlikult marssal Soulti, Lannes'i, Augereau' ja Ney korpuste parimad 
väeosad ning Murat' ratsaväe ja viies nad lahingusse, realiseeris Napoleon täpselt oma 
plaani. Kui Preisi armee lõi vankuma ja sööstis põgenema, siis oli võidetute jälitamine veel 
hävitavam kui Austerlitzi juures. Preisi armee riismed tormasid Weimari poole, Murat' 
ratsavägi ajas neid taga kuni linnani ja ka linnas endas. Siin langes neid eriti palju; 
ägestunud Prantsuse ratsanikud raiusid, jättes tähele panemata armupalu-miskarjed ja 
võtmata vangi alistujaid. Preisi armee oli täielikult purustatud. Tähtsusetud jäänused 
pääsesid ja säilitasid sõduri välimuse, ülejäänud olid surma saanud, vangi võetud või 
(tohutu enamik) jäljetult kadunud. 

Hohenlohe jõudis koos põgenejate massiga lahkuda ja tahtis jõuda Naumburgi, kus lootis 
eest leida armee puutumatu peaosa, ainukese, mida võis arvestada. Selle Preisi armee teise 
osa juures, mis liikus Braunschweigi hertsogi ülemjuhatuse all, viibis ka kuningas Friedrich 
Wilhelm ise. Ja korraga hakkasid Jena alt pagevate põgenikega õhtul ja öösel täiesti 
ootamatult ühinema teised jooksikud, kes jutustasid sellest, milline uus õnnetus on tabanud 
Preisit. Selgus, et Braunschweigi hertsog, jõudmata Naumburgini, peatus Auerstedti 
lähedal, veidi rohkem kui kahekümne kilomeetri kaugusel Jenast. Seal toimuski kokkupõrge 
marssal Davout” ga, ja sinna kostis sõdivatele pooltele kogu lahingu ajal kauge ja sel aial 
oma tähenduselt veel arusaamatu suurtükimürin. Hoolimata vähestest jõududest (Davout'l 
oli kõigest üks korpus, sest toetust Bernadotte'ilt ta ei saanud), saavutas ta Preisi armee 
peaosa üle otsustava võidu. Braunschweigi hertsog ise sai lahinguhoos surmavalt haavata. 
Niisiis segunesid selle armee riismed, nagu öeldud, põgenemisel esimese armee 
jooksikutega, kes omakorda põgenesid Jena ja Weimari alt. 

Kuningas sai sel kombel Jena põgenikelt teada, et ühel ja samal päeval, 14. oktoobril, 
purustatud kahes lahingus — Napoleoni ja marssal Davout” ga — lakkas olemast peaaegu 
kogu Preisi armee. Seda ei oodanud nii ruttu — kuus päeva pärast Napoleoni sissetungi — 
Euroopas absoluutselt keegi, isegi mitte Preisi kõige kurjemad vaenlased. 

Otse ennekuulmatu ja ennenägematu kabuhirm valdas jooksikuid, kui nad uudiseid 
vahetades nüüd teada said, et kõik on kaotatud ja et mingit armeed pole enam olemas. 


II 


Preisi armee riismed põgenesid veel suuremas kabuhirmus. Prantslased jätkasid 
jälitamist ja korjasid kokku teel ettejuhtunud tohutuid toidumoonavoore, sõidukeid, 
hobuseid ja käsutamiseks täiesti kõlvulisi suurtiikke — kõike, mida põgenikud olid teele 
jätnud. Napoleon liikus otse Berliini peale. Ühtlasi käskis ta hõivata Hessen-Kasseli 
hertsogkonna ja kuulutas sealse diinastia kukutatuks, okupeeris Braunschweigi, Weimari, 
Erfurdi, Naumburgi, Halle ja Wittenbergi. Viirst Hohenlohe taandus Napoleoni eest põhja 
suunas, kogunud oma komando alla üksikutest korpustest umbes 20000 peaaegu relvatut 
demoraliseerunud ja ohvitseride käske mittetäitvat sõdurit. 

Põgenedes põhja suunas, vähenes armee arvuliselt iga päevaga — teda jälitas Murat 
oma ratsaväega. Prenzlau taga, teel Stettini, piirati Hohenlohe igast küljest üimber ja ta 
pidi kapituleeruma. Mõni päev enne seda alistus marssal Lannes'ile vastupanuta, esimese 
nõudmise peale tugev kindlus Spandau tohutu sõjamoonaga. Kuid mõni päev pärast 
Hohenlohe alistumist jõudis kindral Lasalle oma husaaride eesotsas Stettini juurde, 
hirmuäratava, suurepärase artilleeriaga ja rohkearvulise garnisoniga (üle 6000 mehe) 


kindluse ette, kusjuures toiduaineid leidus seal külluses. Võimas kants, kaitstud 
rohkearvulisest suurtükiväest, alistus ilma ainsa püssipauguta esimese nõudmise peale 
husaarikindralile, kellel ei olnud kaasas ainsatki suurtükki. Kõige lootusetum paanika 
valdas korraga ja igal pool Preisi armee hukkuvate riismete generaliteeti, ohvitsere ja 
sõdureid. Paljukiidetud distsipliinist ei olnud enam jälgegi järele jäänud, preisi sõdurid 
läksid tuhandete kaupa end prantslastele vangi andma. Kuid ka kindralite ja ohvitseride 
juures ilmnes selline meeleolu langus, mis isegi nende võitjatele tundus kuidagi täiesti 
ebatavalisena. Just nagu poleks need enam olnudki samad inimesed, kes kõigest kaks 
nädalat enne seda nii kõrgilt ja enesekindlalt kavatsesid Napoleonile lõpu teha. 

27. oktoobril 1806. aastal, üheksateist päeva pärast sõja algust ja kolmteist päeva pärast 
lahingut Jena ja Auerstedti juures, sõitis Napoleon, saadetuna neljast marssalist 
ratsagrenaderidest ja kaardiväejäägritest, pidulikult Berliini sisse. Linna bürgermeister 
andis Napoleonile üle pealinna võtmed ja palus teda Berliini säästa. Napoleon andis käsu, 
et kauplused oleksid avatud ja elu kulgeks normaalselt. Elanikkond võttis keisri vastu 
kartlikult, aupaklike kummardustega ning alistus tõrkumatult. 

Enese Berliinis sisse seadnud, hakkas Napoleon ennekõike hävitama Preisi armee igale 
poole laialijooksnud viimseid riismeid. Jäi õieti veel ainult järele kindral Bliicheri, Preisi 
kõige energilisema väejuhi väesalk. Bliicheril õnnestus laialijooksnud ning purustatud 
väeosadest enese ümber koguda umbes 20 000 sõdurit ja ohvitseri ning põgeneda nendega 
põhja poole, jälitatuna marssal Bernadotte'ist, Soultist ja Murafst. Ta saabus Lüübekisse. 
Edasi tuli Taani piir, kuid kartes paaniliselt Napoleoni, keelas Taani Bliicheril 
kategooriliselt piiri ületada, Ent see ei oleks teda ka päästnud, sest marssalid oleksid tema 
järel viivitamatult üle piiri läinud. 7. novembril jõudsid marssalid oma vägedega 
Lüübekisse ja siin, linna tänavail, tungisid nad Bliicheri väesalgale kallale. Toimus 
meeletu veresaun: prantslased raiusid umbes 6000 preislast surnuks või võtsid vangi. 
Bliicheril õnnestus koos 14 000 mehega linnast välja pääseda, kuid marssalid jõudsid talle 
õhtuks järele ja piirasid sisse Lüübeki lähedal asetseval lagendikul. Blücher kapituleerus 
kogu 14 000 järelejäänud sõduri, ohvitseri ja kindraliga ning suurtükiväe ja sõjamoonaga. 

Samal ajal jõudsid prantslased Oderil asuva Küstrini kindluse juurde. Nad olid nüüd 
niivõrd harjunud käsutama täielikku, otse enneolematut ja kujuteldamatut 
demoralisatsiooni, mis oli pärast Jenat haaranud kogu Preisi armee, et Küstrini kindluse 
ette ilmusid lihtsalt neli jalaväekompaniid ilma kahurväeta ja selle tähtsusetu väesalga 
komandör nõudis (ta ei asunud isegi silmakirjaks piiramisele) kindluse kapituleerumist. Ja 
Küstrini kindlus oma 4000-mehelise suurepäraselt relvastatud garnisoni ja kahuritega 
ning tohutute toidumoonaladudega kapituleerus esimese nõudmise peale. See sõjaajaloos 
ennekuulmatu võimsate kindluste paaniliste alistumiste seeria ilma vähimagi 
vastupanukatseta lõppes huvitava looga Magdebur- 

gist, looga, mida ka Napoleon ei tahtnud kohe uskuda, kui talle sellest esmakordselt 
raporteeriti. 

Magdeburgis, ainukeses veel mitte alistunud ja väga tugevas, suures ning rikkas 
kaubanduskeskuses, kus asusid laskemoona ja toiduainete hiiglalaod ja tohutu kahurvägi, 
oli majutatud suur ja väga hästi relvastatud 22 000-meheline garnison kindral Kleisti 
ülemjuhatusel. Need 22000 meest ja Magdeburgi kindlus olid pärast Blücheri alistumist 
viimaseks punktiks, kuhu oli veel jäänud Preisi relvastatud jõude. Magdeburgi juurde 
ilmus marssal Ney. Kiirustades ja olles veendunud edus, ei võtnud Ney vaevaks kaasa 
tuua isegi piiramiskahurväge, vaid oli kaasa võtnud kolm-neli kerget mortiiri. Ta esitas 
Kleistile nõudmise viivitamatult kapituleeruda. Kleist keeldus. Siis andis marssal Ney käsu 
avada tuli oma kergetest mortiiridest. Lasud ei tekitanud (ega võinudki tekitada) linnale 
vähimatki kahju, kuid sellest oli küllalt: kindral Kleist kapituleerus marssal Neyle 8. 


novembril kogu oma garnisoniga, ja marssal, marssinud linna, leidis seal eest 
hiiglasuured sõjamoonavarud ja rikkalikud laod mitmesuguste kaupadega. Kleist seletas 
hiljem oma käitumist sellega, et kui prantslased avasid mortiiridest tule, ehmusid elanikud 
väga ja palusid teda kui kindluse ülemat anda linn aega viitmata vaenlase kätte. Sellele 
soovile järele andes ta kapituleeruski. 

Saanud teate Magdeburgi kapituleerumise kohta, mõistsid Napoleon, Prantsusmaa ja 
kogu Euroopa lõplikult, et Preisi on omadega läbi. Kogu tema armee oli kas hävitatud 
või vangi langenud, kõik kindlused — peale Danzigi — on täielikus korras ja tohutute 
varudega langenud prantslaste kätte, pealinnas ja peaaegu kõigis linnades on võim 
prantslaste käes, elanikkond on kõikjal täielikult alistunud. 

Preisi kuningas, kuninganna Luise, nende lapsed ja õukond (väga väike) varjasid end 
pärast vaevalisi eksirännakuid Preisi monarhia piirimaal, Memeli linnas. Kõik kuningas 
Friedrich Wilhelmi lootused vaherahule ja rahule olid asjatud — Napoleon esitas 
kõhutavad tingimused. Prantsuse ajalehtedes käskis Napoleon trükkida artikleid, milles 
kõneldi halastamatu iroonia ja mürgise pilkega kuninganna Luisest; teda nimetati Preisit 
tabanud viletsuste peasüidlaseks. 

See tige ja solvav käitumine ei takistanud Friedrich Wil- 


181 


helm III Napoleonile aupaklikku kirja kirjutamast, milles kuningas avaldas lootust, et Tema 
Majesteet keiser Napoleon on rahul kuningalossi mugavustega Potsdamis ja et kõik oli seal 
tema jaoks korras. Napoleon ei vastanud selle peale midagi. 

Kogu oma pika võidurikka karjääri jooksul polnud Napoleoniga ei enne ega ka pärast 
juhtunud seda, mida ta saavutas selle 1806. aasta sügise jooksul. Ühe kuu jooksul, kui 
arvestada sõja algusest (8. oktoobrist) kuni Magdeburgi alistumise päevani (8. 
novembrini), purustas ta täielikult ühe neljast tolleaegsest Euroopa suurriigist, keda ta 
senini oli pidanud arvestama. Tema võit oli seekord nii purustav ja täielik kui mitte kunagi 
varem. Preisi valitsuse ja kindralite hämmeldus, täielik loobumine vastupanust pärast 
esimesi lööke, elanikkonna ja tsiviilvõimude silmapilkselt avaldunud ja kohe 
kindlakskujunenud absoluutne alistuvus — kõike seda sellisel määral nägi Napoleon 
esmakordselt. Mamelukid Egiptuses panid vastu, austerlased panid vastu, itaallased 
hakkasid vastu, venelased sõdisid väga vahvasti, ja isegi Austerlitzi lahinguväljal panid 
üksikud väeosad nii südilt vastu, et kutsusid hiljem esile Napoleoni kiituse. Kuid siin muutus 
Friedrich II traditsioonidega kiidelnud armee, kõige korralikuma administratsiooniga maa, 
elanikkond, kes kultuurrahvana ei jäänud tollal maha kellestki Euroopas, korraga inertseks 
massiks. Kogu Euroopa oli vapustatud ja hirmunud. Saksa riikidest rääkimata: üks Saksa 
riik teise järel ruttas saatma Napoleonile Potsdami lossi täieliku alistumise avaldusi. 

Oli täiesti loomulik, et neil oktoobri- ja novembrikuu päevadel, elades mingis roosilises 
udus, keset iga päev tema juurde Berliini ja Potsdami saabunud teateid kindluste ja Preisi 
armee viimaste riismete alistumisest, keset põlvili esitatud palveid anda armu ja olla 
eestkostjaks, keset kuurvürstide, hertsogite ja kuningate meelitavaid truualamlikkuse 
kinnitusi otsustas Napoleon anda oma peavaenlasele Inglismaale purustava löögi, sest 
nimelt nüüd, pärast Preisi vallutamist, oli see tema arvates muutunud võimalikuks. Ei olnud 
veel möödunud kahte nädalatki Magdeburgi alistumisest marssal Neyle, kui keiser kirjutas 
21. novembril 1806 alla oma kuulsale dekreedile-kontinentaalblokaadi loomise kohta. 

III 


Kontinentaalblokaad etendas kolossaalset osa Napoleoni impeeriumi ajaloos, ja mitte 
ainult Euroopa, vaid ka Ameerika ajaloos; ta muutus kogu majandusliku ja seepärast ka 
poliitilise võitluse teljeks kogu keiserliku epopöa jooksul. 

Milles seisnes blokaadi käsitleva Berliini dekreedi kõige karakteersem iseärasus? Oli ju 
revolutsiooni ajal juba keelatud kaubavahetus inglastega, ja näiteks V aasta (1796. aasta) 
brümääridekreediga oli see keeld erakordselt selgesti väljendatud ja motiveeritud. 
Napoleoni ajalgi korrati ja kinnitati seda dekreeti. Alles sama 1806. aasta 22. veebruaril oli 
keiser keelanud puuvillase riide ja kedruse sisseveo mis tahes maalt ja kinnitas veel kord 
oma teravalt protektsionistlikke vaateid, mis olid suunatud Prantsuse tööstuse huvide 
kaitseks. Avaldades 21. novembril 1806. aastal oma Berliini dekreedi, jätkas ja kindlustas 
Napoleon impeeriumi siseturu monopoliseerimist Prantsuse tööstuse käsuks ning tabas 
rängalt ka kogu Imglise majandust, püüdis määrata selle täielikule hääbumisele, riiklikule 
pankrotiseerumisele, näljale ja kapituleerumisele. Selles asi seisneski, et seekord tahtis 
Napoleon inglased välja kihutada mitte ainult Prantsuse impeeriumist, vaid kogu Euroopast, 
muuta nad majanduslikult eluvõimetuks ja välja tõrjuda kõigilt Euroopa müügiturgudelt. 
Dekreedi esimene paragrahv kõlas: «Briti saared kuulutatakse blokaadi all olevaiks», teine 
paragrahv: «Igasugune kaubandus ja läbikäimine Briti saartega on keelatud». Edasi keelati 
ara postivahetus ja muu sidepidamine inglastega ning kästi viivitamatult ja kõikjal 
areteerida kõik inglased ning konfiskeerida neile kuuluvad kaubad ja varad. 

Isegi kui poleks olemas rikkalikemaid dokumentaalseid kommentaare, mille suhtes 
Napoleon polnud sugugi kitsi, kui juttu oli kontinentaalblokaadist, piisaks täiesti sellestki, 
kui lihtsalt süveneda Berliini dekreedi teksti, et mõista tema ajaloolist mõtet: Inglismaa 
majanduslik blokeerimine võis anda mõnevõrra olulisi tulemusi ainult siis, kui kogu 
Euroopa satuks kas Napoleoni otsese võimu või tema tingimusteta vägivaldse kontrolli alla. 
Vastasel korral oleks tarvitsenud vaid ühel riigil mitte kuuletuda ja jätkata Inglismaaga 
kauplemist, kui kogu dekreet blokaadi kohta oleks muutunud nulliks, sest sellest sõnakuul- 

matust riigist oleksid Inglise kaubad (võõraste markide all) kiiresti ja hõlpsasti üle kogu 
Euroopa levinud. 

Järeldus siit on selge: kui võidu saamiseks Inglismaa üle tuleb kõigil Euroopa riikidel 
ilmtingimata kinni pidada kontinentaalblokaadist, siis on vaja allutada Napoleoni tahtele 
kogu Euroopa ja eelkõige hõivata kogu Euroopa rannik, et Prantsuse tolliametnikud ja 
sandarmid saaksid seal talitada oma äranägemise järgi ning salakaubad tõepoolest 
hävitada. Ei olnud vaja omada Napoleoni riigimehetarkust, et mõista, kui kohutavalt 
ränk on blokaad mitte ainult Inglismaale, vaid ka Euroopa kogu tarbijate-massile, kellel 
tuli sel kombel loobuda Inglise tekstiil- ja koloniaalkaupadest, alates puuvillast ning 
lõpetades kohvi ja suhkruga. Napoleon teadis juba ette, kui kasutoov ja seepärast ka 
aktiivne on Inglise kaupmeeste osavõtt salakaubaveost ja kui meelsasti hakkavad sala- 
kaupa käsutama Prantsuse kauprnehed, kes olid harjunud inglastele oma toorainet 
müüma. Kõike seda nägi Napoleon algusest peale ette ja loogiline vastus oli üks: on 
tarvis jätkata Euroopa kontinendi nii edukalt alustatud vallutamist, et sel teel teha 
kontinentaalblokaad faktiliselt võimalikuks. 

Ta võis üsna kiiresti veenduda, et kogu Euroopas on olemas üks elanikkonna kiht — 
nimelt tööstuskodanlus, kes tervitab vabanemist Inglise konkurentsist. Kui Saksimaa 
otsekohe pärast preislaste purustamist murdis truudust liidule Preisiga ning ühines 
Napoleoniga, andes lubaduse täielikult alistuda kontinentaalblokaadi dekreedile, olid 
Saksi töösturid äärmiselt rõõmsad selle iile ja avaldasid tormilist vaimustust, kaupmehed, 
maaomanikud ja laialdane tarbijatemass aga tundsid rahutust ja olid masendatud. 
Napoleon nägi ette, et üksnes jõu, hirmu ja vägivallaga võib sundida kõiki Euroopa 


valitsusi ning rahvaid vastu võtma ja täpselt täitma blokaadi eeskirju. 

Dekreedi avaldamise momendist, 1806. aasta 21. novembrist peale muutusid «Karl Suure 
impeeriumi» loomine, selle laiendamine ja kindlustamine Napoleoni poolt valitud 
majandusliku võitluse süisteemi juures Inglismaa vastu otseseks nõudmiseks, loogiliseks 
hädavajalikkuseks. 

Potsdami lossi keisri juurde kutsuti välisminister Talleyrand ja talle tehti korraldus 
kõigisse vasall- või pool- 

vasallriikidesse viivitamatult laiali saata Napoleoni käsk blokaadi kohta. 

Samal ajal andis keiser marssalitele käsu süstemaatiliselt ja võimalikult täielikult 
vallutada Põhjamere (Saksa mere) ja Balti mere rannik. Napoleon oli täiesti teadlik, millise 
koletisliku abinõu ta oli tarvitusele võtnud. «Meil polnud kerge teha eraisikute huvid 
sõltuvaks monarhide tülidest ja pärast nii palju aastaid kestnud tsivilisatsiooni tagasi 
pöörduda põhimõtete juurde, mis iseloomustavad ürgaegade barbaarsust; kuid me olime 
sunnitud ühisele vaenlasele vastu seadma relva, mida ta ka ise käsutab,» nii kirjutas 
Napoleon oma ametlikus läkituses Prantsuse impeeriumi Senatile, informeerides Senatit 
kontinentaalblokaadist. Läkitusele oli märgitud sama kuupäev mis dekreedilegi («Berliinis, 
21. novembril 1806. aastal»). 

Euroopa võttis blokaadi kohta käiva dekreedi vastu vaikiva ja argliku alistumisega. 
Pärast Preisi purustamist ei jõudnud keegi veel nagu kord ja kohus toibuda, ning paljud 
lugesid hirmuga päevi ja ootasid oma hukku. Inglismaa aga mõistis, et võitlus käib nüiid elu 
ja surma peale. Ta pöördus uuesti selle riigi poole, kelle poole ta juba kahel korral, aastail 
1798 ja 1805, oli pöördunud. Uuesti lubati Aleksander I-le rahalist toetust, kui ta 
taasalustab võitlust Napoleoniga ja katsub päästa Preisit. Inglise kabinnet pöördus ka 
Austria poole, kuid see riik polnud veel kosunud kõhutavast Austerlitzi lüüasaamisest ja 
jälgis kahjurõõmuga Preisi hukkumist, kes ei söandanud 1805. aastal välja astuda kolmanda 
koalitsiooni poolel. Seevastu oli Peterburis kõik täiesti ette valmistatud väljaastumiseks. 
Napoleon pidas kõikides maades ja pealinnades, eriti aga Peterburis, arvukaid spioone ja 
luurajaid, alates krahvidest, vürstidest ja uhkeist suurilmadaamidest ning lõpetades kiprite, 
poodnike, lakeide, postiametnike, arstide ja kulleritega. Nende kaudu teadis Napoleon 
Inglismaa läbirääkimistest Venemaaga, Aleksandri meeleoludest ja ettevalmistustest, uute 
Inglise subsiidiumide lubamisest kullas Vene tsaarile Venemaa väljaastumise korral. 
Organiseerinud ajutiselt Berliinis oma hiiglasuure impeeriumi valitsemise keskuse, hakkas 
Napoleon käsi riipes hoidmata töötama korraga kähe raske ülesande kallal: esiteks, asja 
väljakuulutatud kontinentaalblokaadi realiseerimise abinõude kallal, ja teiseks, armee 
ettevalmistamise alal uueks kokkupõrkeks Vene 

vägedega, mis seisis ees lähemas tulevikus, sest viimased pidid appi tulema hukkuvale 
Preisile. 

Napoleon käskis okupeerida vanad mereäärsed kaubalinnad Hamburgi, Breemeni ja 
Lüübeki. Prantsuse väed liikusid Põhjamere (Saksa mere) ja Balti mere rannikule, hõivates 
linnu ja rannikukülasid, areteerides kättesattunud inglasi, konfiskeerides Inglise kaupu, 
pannes kõikjal välja valveposte ja ratsapatrulle Inglise salakauba püüdmiseks. Seni pidid 
Preisi, Saksi ja teised riigid hankima vahendeid vallutatud maadel asuva Prantsuse suure 
armee ülalpidamiseks. Nüüd pidid hansalinnad oma ülalpidamisele võtma veel Prantsuse 
tolliametnikud ja rannavalvurid, kes olid paigutatud Saksa mere rannikule võitlemiseks 
Inglise impordi vastu. Üheaegselt valmistas Napoleon energiliselt ette sissetungi Poolasse 
ja uut väljaastumist juba Ida-Preisimaa piiride suunas liikuvate venelaste vastu. 


IV 


Aleksandri väljaastumine oli seekord dikteeritud olulisemaist motiividest kui 1805. aastal. 
Esiteks ähvardas Napoleon seekord juba üsna selgesti Vene piire: tema väed liikusid juba 
Berliinist itta. Teiseks ilmus üks poolakate delegatsioon teise järel Potsdami Napoleoni 
juurde, paludes temalt Poola iseseisvuse taastamist, ja prantslaste keisril, Itaalia kuningal 
ning Reini Liidu protektoril polnud ilmselt, midagi selle vastu, et lisada oma kolmele tiitlile 
veel neljas, mis oleks seotud Poolaga. Kuid see ähvardas Leedu ja Valgevene ning võib-olla 
ka Paremkalda Ukraina aravõtmist Venemaa käest. Kolmandaks oli selge, et pärast dekreeti 
kontinentaalblokaadi kohta ei rahune Napoleon enne, kui ta nii või teisiti on sundinud 
Venemaa ühinema riikidega, kes seda dekreeti täidavad; kaubavahetuse katkestamine 
Mglismaaga aga ähvardas kaasa tuua laostavaid tagajärgi kogu Vene põllumajandusliku 
tooraine turustamisele Inglismaal ja sel ajal väga ebakindlale Vene valuutale. Ühesõnaga, 
põhjusi sõjaks Napoleoni vastu leidus piisavalt isegi peale soovi kuidagiviisi tasa teha 
lüüasaamine ja häbi Austerlitzi all. Ettevalmistusi tehti märksa tõsisemalt kui Austerlitzi 
sõjaretkeks. Rahutusega võeti arvesse Preisi kuulmatult kiire hukkumine, oldi teadlik, millise 
tugeva vaenlasega tuleb tegemist 

teha. Mitte kellegi reaalsele abile seejuures loota ei saanud: sel momendil, 1806. aasta 
lõpul, Preisi peaaegu enam riigina ei eksisteerinudki. 

Peterburis otsustati Napoleoni vastu esmajärjekorras saata 100000 meest koos 
suurtükiväe peamassi ja mõningate kasakapolkudega. Kaardivägi pidi veidi hiljem Peter- 
burist teele asuma. 

Napoleon otsustas Vene armeest ette jõuda. Juba novembris marssisid prantslased 
Poolasse. Poola aadel ja väikesearvuline kaubandus-käsitöönduslik kodanlus võttis nende 
ilmumise vastu suure vaimustusega, tervitades juba ette Napoleoni kui isikut, kes taastab 
Poola iseseisvuse, mis oli hävinud XVIII sajandi lõpul kolme jagamise tagajärjel. Kuid 
Napoleon suhtus Poola iseseisvuse ideesse üsna jahedalt. Poolakad olid talle tema 
hiiglamängus vajalikud ainult mingi eelpostina või puhvrina kokkupõrkamise korral 
Venemaa või Austriaga Euroopa idapoolses osas (Preisit ta ei pidanud enam millekski). 
Kuid selleks oli vaja, et Napoleon oma välispoliitikas oleks järjekindlalt läbi viinud 
kodanliku Prantsusmaa revolutsioonilisi traditsioone. Samal ajal ei võtnud ta kunagi 
enesele sellist ülesannet, tsaari impeeriumi purustada ta aga siis ei kavatsenudki. Antud 
momendil vajas ta Poolat selleks, et saada sealt oma armeele abivägesid ja varustust. 
Esimese saavutas ta sellega, et käsutas ara Poola väikeaadli ja linnakodanluse sümpaatia 
Prantsusmaa kui rahvusliku vabaduse idee kandja vastu. Rangete rekvisitsioonide abil 
oskas Napoleon sellelt maalt välja pumbata üsna suured kohalikud ressursid. 

Hiljem lahendas Napoleon «Poola küsimuse» Tilsiti rahuga, jaotades Poola uuesti ja andes 
kõige suurema osa Preisilt vallutatud Poolast niinimetatud Varssavi suurhertsogkonna näol 
oma uuele liitlasele Saksi kuningale. See oli etnograafilise Poola põhjaosa, välja arvatud 
Belostoki ringkond, mis anti üle Aleksandrile. Ebamäärases olukorras, mis oli tekkinud ja 
kestis kuni Tilsiti rahuni, õnnestus Napoleonil luua Poola magnaatide hulgas prantsuse 
partei. Magnaadid võtsid aeglaselt hoogu, kartes, et Venemaa võtab tarvitusele 
surveabinõusid nende sugu-laste-suurmaaomanike vastu Leedus, Valgevenes ja Ukrainas. 
Poola Ajutise Valitsuse sõjaminister, hiljem Prantsusmaa marssali tiitli saanud vürst Jozef 
Poniatowski kuulutas enda Napoleoni pooldajaks alles hiljem. 


187 


Napoleoni sisepoliitika Poolas pidi tähendama sammu edasi selle kodanliku arenemise 


teel. Tema poolt väljakuulutatud Varssavi suurhertsogkonna konstitutsiooni esimene 
paragrahv kõlas: «Kaotatakse pärisorjus. Kõik kodanikud on seaduse ees võrdsed.» Kuid 
see oli ainult sõnakõlks, sest lahkudes oma kodukülast, pidi «vaba maaharija» mõisnikule 
maaomandi tagasi andma. Preisile kuuluvas Poola osas hakkasid pärisorjusliku talupoeg- 
konna hulgas vabade kodanike — Prantsuse armee sõdurite mõjutusel avalduma 
mõisnikevastase liikumise tunnused. Kuid see liikumine ei saanud siingi areneda. Talu- 
poegade formaalne «vabastamine» mõisnike võimu ei kaotanud. 

Tänu elustunud lootustele Poola vabanemiseks Preisi valitsemise alt, kuid tulevikus ka 
Austria ülemvõimu survest ning Leedu, Valgevene ja Ukraina «taasühendamise» 
perspektiivi arvestades võeti Prantsuse armeed Poolas vastu avasüli. Poznanis korraldati 
marssal Davoufle triumfaalne vastuvõtt. Kogu provintsis, isegi seal, kuhu veel polnud 
jõudnud Prantsuse väed, vallandati Preisi võimud ja asendati poolakatega. Preisi vastu 
korraldatud liikumises etendas juhtivat osa Kosciuszko ülestõusust osavõtnud Vybicki, kes 
oli Prantsusmaalt tagasi pöördunud. 

Preisi-vastane liikumine maal kasvas järjest. Algul oli formeeritavate vägede hulgas 
ülekaalus aadli maakaitse-vägi, kuid juba 1807. aasta jaanuari lõpuks ilmusid rindele 
Danzigisse viivau teedel Itaaliast- tagasipöördunud regu-laarriigemendid, kindral 
Dabrowski «leegionid». 1807. aasta veebruaris oli regulaarväge koos Bonaparte'*i poolt 
Itaalia-sõjakäigu ajal aastail 1796—1797 loodud «Poola leegionide» endiste allohvitseride 
ja ohvitseridega juba 30000 meest. 

Kuid üldiselt ei olnud Poolas mingit prantslasi abistavat üldist relvastatud liikumist, ja 
marssal Lannes kirjutas Napoleonile Poolast Berliini, et erilist käsu poolakaist loota pole, 
neil on kalduvus anarhiasse ja midagi kindlat nende juures luua pole võimalik. 

Novembri lõpul sai Napoleon teate, et Vene armee eelväed on tunginud Varssavisse. 
Napoleon käskis Murat'1 ja Davout'l viivitamatult alustada pealetungi Varssavile. 28. 
novembril tungis Murat' ratsavägi linna, mille preislased olid eelmisel päeval maha 
jätnud ning taganenud 

Visla jõe taha, põletades enda järel silla. Viimaks ilmus ka Napoleon ise Poolasse, algul 
Poznani, hiljem Varssavisse. Ta teatas teda tervitama ilmunud aadlikele, et esiteks tuleb 
Poola taastamise õigus ara teenida. Napoleon tahtis juba Pariisist Poolasse välja kutsuda 
Poola tolleaegse rahvuskangelase, Katariina II ajal toimunud Poola jagamiste vastu võitleja 
kuulsa Tadeusz Kosciuszko. Kuid Košciuszko esitas tingimusi, mille eesmärgiks oli kaitsta 
tulevast vaba Poolat Napoleoni enese vastu, keda Kosciuszko pidas despoodiks. Poola 
patrioodiga läbirääkimisi pidanud Fouche küsis keisrilt üliviisakalt, mida Košciuszkole 
vastata. «Ütelge talle, et ta on lollpea!» vastas keiser. Ta otsustas toime tulla omaenese 
jõududega, lootmata enam üldisele ülestõusule tsaari-Venemaa vastu Leedus ja Valgevenes. 

Algas võitlus venelastega. Väljunud Varssavist, ründas Napoleon venelasi. Pärast 
mõningaid kokkupõrkeid toimus 26. .detsembril 1806. aastal lahing Pultuski juures (Narewi 
jõel). Vene vägesid juhtis Bennigsen. Aleksander suhtus temasse antipaatia ja kartusega, 
nagu üldse kõigisse Pauli tapjatesse (kuigi nad olid ainult tema kaasosalisteks selles 
mõrvas), kuid nimetas ta sellele kohale vaid sobivama kandidaadi puudumise tõttu. Prantsuse 
vägesid juhtis marssal Lannes. Lahing lõppes, kuid kumbki pool polnud ilmselt ülekaalus, ja 
nagu selliseil juhtumeil alati ette tuleb, raporteerisid mõlemad pooled oma monarhidele 
võidust. Lannes kandis Napoleonile ette, et venelased on raskete kaotustega Puituskist eemale 
paisatud, Bennigsen aga raporteeris Aleksandrile, et ta on purustanud Napoleoni enese 
(kellest polnud jälgegi ei Pultuskis ega isegi selle kaugemas ümbruskonnas). 

Kuid prantslased nägid juba selle lahingu järgi, et neil ei tule tegemist teha mitte julguse 
kaotanud preislastega, Vaid värskete ja visalt võitlevate Vene vägedega. 

Napoleon asus Poolasse talvelaagrisse, käsutades Prantsusmaalt juurde abivägesid. Vene 
armeele saabusid samuti üued jõud sisekubermangudest. Ühtekokku oli Napoleonil Poolas 


umbes 105000 meest, nendest oli ligikaudu 30000 sõdurit paigutatud garnisonidena 
linnadesse ja jäetud igaks juhuks külgkaitsena Toruni ja Grudziadzi vahelisele maa-alale 
kaitseks võimaliku liikumise vastu Memelist, ehkki Friedrich Wilhelmil peaaegu mingeid 
sõjajõude 

polnudki. Bennigseni käsutuses oli 80 000—90 000 meest. Mõlemad pooled otsisid 
kohtumist lahingus. 

See lahing toimuski 8. veebruaril 1807. aastal Eyla (täpsemalt Preussisch-Eylau) linna 
juures Ida-Preisimaa Prantsuse armeed juhtis Napoleon isiklikult. 

Lahing Eylau juures oli üks selle aja kõige verisemaid lahinguid, mis ületas selles suhtes 
peaaegu kõik Napoleoni senised lahingud, ja lõppes tasavägiselt. Bennigsen kaotas 
üle kolmandiku oma armeest. Tohutud kao tused olid ka Napoleonil. Vene suurtükivägi 
oli selles lahingus märksa arvukam Prantsuse omast ja mitte kõik marssalid ei ilmunud 
õigel ajal tegevuskohale. Peaaegu terve marssal Augereau' korpus hävitati Vene suurtüki 
tulega. Napoleon ise asus jalaväeriigementidega Eylau kalmistul, lahingu keskpunktis, ja 
oleks peaaegu tema lähedale kukkunud Vene suurtikikuulidest surma saanuc Tema 
pea peale langesid vahetpidamata puude oksad, mida murdsid möödalendavad 
kahurimürsud ja püssikui lid. Napoleon pidas alati õigeks, et ülemjuhataja ei tohi ilma 
äärmise vajaduseta oma eluga riskida. Kuid siin, Eylau all, nägi ta, et uuesti, nagu 
Lodi all ja Arcole silla juures, on see tungiv vajadus kätte jõudnud. Kuid seal Lodi või 
Arcole all, tuli söösta sillale esimesena, et selle hoo ja žestiga kiskuda enesega kaasa 
segadusse sattunud grenaderid, Eylau all aga tuli sundida oma jalaväge tundide viisi 
paigal seisma Vene suurtükikuulide rahe all ja tule eest mitte põgenema. 

Napoleon ja tema ümbritsejad nägid, et ainult tänu keisri isiklikule kohalviibimisele pidas 
käsklusi nende väheste adjutantide kaudu, kellel oli sellele kõhutavale paigale lähenemisel, 
kus asus mõnest jalaväekompaniist ümbritsetud Napoleon, õnnestunud terveks jääda. Tema 
jalge ees lamasid mõned ohvitseride ja sõdurite laibad. Keisrit algul ümbritsenud jala- 
väekompaniid hävitati järk-järgult Vene tulega ja neid asendasid kohalejõudnud jäägrid, 
kaardiväegrenaderid ning kürassiirid. Napoleon andis käsklusi külmavereliselt ja jõudis 
lõppude lõpuks ara oodata kogu Prantsuse ratsaväe õnnestunud rünnaku Vene 
peajõududele. See pealetung päästis olukorra. Eylau kalmistu jäi prantslaste kätte, võitluse 
keskpunkt kandus üle hiiglasuure lahinguvälja teistesse paikadesse. 

Kui ööpimedus oli lahinguvälja oma hõlma mähkinud, pidasid prantslased endid võitjaiks, 
sest Bennigsen taandus. Napoleon kõneles oma bülletäänides võidust. Kuid muidugi taipas 
ta esimesena, et mingit tõelist võitu ta sellel verisel päeval ei saavutanud, kuigi kaotas suure 
hulga inimesi. Ta teadis, et venelased kaotasid märksa enam kui tema ise (kuigi muide 
sugugi mitte poole oma armeest, nagu kinnitasid prantslased). Kuid Napoleon mõistis, et 
Bennigsen säilitas veel ähvardava ja väga võitlusvõimelise sõjaväe ega pea ennast mingil 
määral võidetuks, vaid vastupidi, samuti pasundab kõikjal oma võidust. 

«Nelja kuu jooksul ei suutnud me saavutada mingit tulemust võitluses venelastega, ja 
jumal teab, millal me nad kätte saame!» — nii kirjutas Caulaincourt, Vicenza hertsog, kel 
polnud üldiselt kalduvust kaotada meelekindlust. Pariisi börsil langesid pärast Eylaud 
ühekorraga kõik riigi obligatsioonid. Kaugel Prantsusmaast, silm silma vastas Vene 
armeega, kes andis talle niisama raske löögi, kui ta temalt ise oli saanud, pidi Napoleon 
valmistuma otsustavaks heitluseks. Ebaõnnestumine või isegi uus teise Eylau taoline mitte 
midagi otsustav lahing võis saada üleeuroopalise ülestõusu alguseks vallutaja vastu. 


V 


Püsis talv, külm ja udune, tuli asuda laagritesse täiesti laostatud Poolas ja Ida-Preisimaal. Sõjaväehaiglad 
olid täis kulutud raskesti haavatuid Eylau alt. Paljude kilomeetrite ulatuses ümberringi tõusis lahinguväljadelt 
kümneist tuhandeist roiskuvaist koristamata jäänud laipadest mürgistatud õhk, sundides kiiresti eemalduma. 


Napoleon otsustas sõjategevuse uuestialustamiseks oodata ara kevade saabumise. 
Kontrollides ja revideerides pidevalt isiklikult tohutu piirkonna kaugemaid punkte, külastas 
ta haiglaid, jälgis toidumoona juurde-vedu, komplekteeris oma armee hõrenenud ridu uute 
jõududega — Prantsusmaalt kohalejõudnud noorsõduritega. Keiser võttis arvesse, et 
venelased on peaaegu omas kodus, paari sammu kaugusel oma piiridest, tema aga on 
Prantsusmaast eraldatud kogu — tõsi küll, võidetud ja peaaegu allutatud —, ent teda salaja 
vihkavate Euroopa 

riikide massiiviga. Elatustarbeid tuli hankida kaugemalt. Sõjavägede poolt paljaksriisutud 
kohalikud elanikud ise olid näljasurma suremas ja hulkusid koos naiste ja lastega 
Prantsuse laagrite ümber, mangudes armuandi. 

Napoleon ei soovinud veeta seda talve tema poolt hõivatud linnade mugavuses, Poznanis, 
Breslaus või luksuslikus Varssavi lossis. Ta tahtis isikliku eeskujuga julgustada sõdureid 
selles raskes sõjakäigus. «Ma ei võtnud kordagi saapaid jalast viieteistkümne päeva 
jooksul... Me viibime keset lund ja pori, veinita, viinata, leivata, sööme kartuleid ja liha, 
teeme pikki marsse ja kontramarsse, meil puuduvad vähimadki mugavused, sõdime 
tavaliselt täägivõitlust pidades või oleme kartetšitule all, haavatuid veetakse lahtistes 
saanides viiekümne ljöö ' kaugusele ... Me peame sõda kõigest jõust ja kogu tema õuduses, » 
— nii kir jutas keiser nendest talvekorteritest oma vennale Joseph'ile, kelle ta oli määranud 
Naapoli kuningaks. 

Tahtmatult tekkinud vaikusekuud sõjategevuses olid Napoleonile kõige pulbitsevama 
tegevuse ajaks. Peaaegu iga kolme-nelja päeva tagant saabusid kullerid Pariisist, 
Amsterdamist, Milaanost, Naapolist ja Berliinist ministrite aruannetega, marssalite ja 
asehaldurite raportitega ning suursaadikute ettekannetega. Olles mitme suure riigi ise- 
valitseja, jättis Napoleon alati enesele lõpliku otsuse tegemise õiguse kõigis olulistes 
küsimustes. Elamuks oli tal kord viljaait (Osterodes), kord talumaja, ja seal luges ta 
ametlikke pabereid ning dikteeris käskkirju ja resolutsioone. Päeva jooksul kir jutas ta 
käskkirja tolli järelevalve tugevdamise kohta ja andis allkirja ohvitseride tiitarde jaoks 
ettenähtud instituudi põhikirjale koos muudatustega, tegi noomituse Hollandi kuningale, 
oma teisele vennale Louis'le või nõudis Baieri kuningalt järelevalve tugevdamist Tiroolis. 
Ta andis Hispaania Bourbonidele käsu suurendada rannakaitset, ja jälgides ühtlasi 
kirjandust, kurjustas ajakirja «Mercure de France'i» tema arvates absurdsete kirjanduslike 
vaadete üle ja andis politseiminister Fouchele käsu muuta viivitamatult kõik selle žurnaali 
kirjanduslikud vaated ja leida ühtlasi ka uus toimetaja, ja et too uus oleks arukas. Ta tundis 
huvi siidi-tootmise vastu Lyonis ja päris järele, mispärast lubatakse 


! Ljöö — vanaaegne prantsuse pikkusmõõt (umbes 4,5 km). — Tõlkija. 

riikliku teatri näitlejannadel Pariisis sepitseda intriige üksteise vastu ja sellega asjale kahju 
tuua. Ta käskis saata Pariisist välja madame de Staeli tema liberaalse mõttelaadi pärast, 
kontrollis Rahandusministeeriumi aruandeid ja ettekandeid ning avastas neis vigu ja 
ebatäpsusi. Ta vallandas ja määras ametnikke Itaaliasse, tegi korralduse pidada teravasti 
silmas Austriat ja jälgida selle riigi sõjalisi ettevalmistusi ning määras revisjone Preisi 
linnadesse ja küladesse. 


Kõiki neid loendamatuid ja mitmelaadilisi asju otsustas Napoleon selgesti, täpselt, ühegi 


viivituseta, ning ta ei piirdunud ainult nende asjade lahendamisega, mis talle saatsid 
ministrid, kindralid ja suursaadikud, vaid esitas ka ise uusi küsimusi ja käskis kiiresti välja 
töötada vastavad ettekanded. Kullerid lendasid tuhatnelja määratud suunas ja käsud 
täideti. Kõike seda tegi Napoleon oma peamiste tööde — algava kevadise sõjakäigu 
diplomaatilise ja sõjalise ettevalmistamise kõrval. 


Napoleonil õnnestus hiilgavalt see, mida ta taotles juba 1806. aasta lõpust alates: ta 
õhutas Venemaale sõja kuulutanud Türgi sultanit energilisemaile tegudele. Ta saatis 
sultanile (1807. aasta märtsikuus) väga osavasti koostatud kirja. Kuid enne seda õnnestus 
tal sultan Selim Inglismaaga tülli ajada, nii et Selim hakkas märksa energilisemalt 
tegutsema. See juhtis osa Vene jõude kõrvale Visla ja Neemeni juurest, kus pidi otsustatama 
sõjakäigu saatus. Napoleon pidas juba mõnda aega ka läbirääkimisi end Königsbergis 
varjava Preisi õukonnaga. Tema tingimused tundusid liialt karmidena Friedrich Wilhelm 
III-le, kes pärast Eylaud oli mõningal määral uut vaimujõudu saanud. Kuningas katkestas 
läbirääkimised Aleksandri nõudmisel. Kuid 26. aprillil kohtus kuningas isiklikult 
Aleksandriga Bartensteinis ja muutus täiesti lepitamatuks: ta esitas tingimusi, millega 
Napoleon ei oleks eales nõustunud isegi pärast rasket lüüasaamist. 

Napoleon ei pidanud õigeks, et sõjas võib olla pisiasju, ja seepärast vaagis ta kõike, nägi 
ette kõike, teades, millistest pisiasjadest sõltub vahel otsustaval silmapilgul lahingu 
lõpptulemus. Uued sõdurid, uus suurtükivägi ja laskemoon jõudsid keiserlikesse laagritesse 
ning Napoleon ise jaotas need korpuste vahel. Omal ajal andis ta välja rea määrusi ja 
sõlmis terve seeria lepinguid, mille 

järgi nüüd hakkasid tema armeesse täiendusena saabuma sakslased, itaallased ja 
hollandlased. 

Euroopa oli sel momendil niivõrd ara hirmutatud, et Napoleon tegi absoluutselt kõik, 
mis talle õigena näis, ja seda isegi nende riikidega, kes temaga ega üldse kellegagi ei 
sõdinud. Töötades näiteks armee varuosadega täiendamise küsimuse kallal eelseisvaks 
uueks kokkupõrkeks Vene vägedega, konstateeris Napoleon, et Hispaanialt võib nõuda 
umbes 15 000 meest (omamata muide selleks vähimaidki õigusi või alust, seda enam, et 
Hispaania ei pidanud üldse sõda ei Preisiga ega Venemaaga). Viivitamatult lendab 
Maariidi ametlik paber, milles Napoleon juhib Hispaania ministri don Godoy tähelepanu 
sellele, et need 15 000 iseenesest «absoluutselt käsutut» meest oleksid seevastu temale, 
Napoleonile, väga kasulikud. See argument (teisi ei olnud ega võinudki olla) tundus 
Hispaania valitsusele niivõrd veenvana, et nõutud 15 000 hispaanlast saadeti viivitamatult 
Napoleoni juurde Ida-Preisimaale, osaliselt aga Saksamaa põhjaossa. 1807. aasta 
maikuuks oli Napoleoni käsutuses kaheksa marssalit, kelle korpustes oli ühtekokku 228000 
meest, ja peale selle seisis okupeeritud Preisis umbes 170000 sõdurit, keda ei olnud veel 
kaasa tõmmatud osavõtuks algavast kevadisest sõjakäigust. Kevadeks paranesid asjad ka 
toidumoona osas. 26. mail alistus marssal Lefebvre'ile pärast võrdlemisi pikaajalist 
piiramist Danzig, ja seal leiti tohutul hulgal toidumoona ning igasuguseid varusid. 

Lähenes lõpplahendus. Vene armee täiendus samuti arvuliselt nende kuude jooksul 
(pärast Eylaud), kuid oli märksa halvemini varustatud kui Napoleoni suur armee. 
Kuritarvitusi oli muidugi ka Prantsuse armees: jälitades vargaid, altkäemaksuvõtjaid, 
spekulante, hankijaid, ebaausaid finantsiste ja kokkuostjaid, ei saavutanud Napoleon selles 
võitluses siiski võitu, ja Prantsusmaal kõneldi isegi, et need vargad ainult muigavad, kui 
nende juuresolekul nimetatakse keisrit «võitmatuks». Eespool oli meil juttu sellest, kui 
raske oli prantslaste elu 1807. aasta talvel sellel laastatud maal. Kuid venelased elasid 
veel võrreldamatult halvemini. Vene sõdurid nälgisid, kannatasid külma, surid. 

Aleksander 1 kartis uut Austerlitzi. Vene valitsevais ja õukonnaringkondades tekkis 
juba ammu mõte, et oleks vaja pingutada mitte ainult Vene rahva materiaalseid, 

vaid ka kõiki tema vaimseid jõude ja innustada teda suureks võitluseks. Sel mõttel oli 
kõige kurioossemaid tagajärgi. Selleks et rahvast vaimustada, pöörduti sinodi poole. Sinod 
— on teadmata, kas see sündis võõra sugestiooni tagajärjel või omaenda mõtetetulva 
inspiratsioonil sai hakkama veidra teoga, mis viis tollal paljusid ; täielikku 
nõutusse. Ilmus hingekarjaste läkitus kõigile õigeusklikele kristlastele, milles teatati, 
et Napoleon oa antikristuse eelkäija, et ta on ristiusu põline vaenlane, juudi 
sünedriumi looja, et ta omal ajal taganes istiusust ja läks üle Muhamedi poole 
(see oli vihje Egiptusele ja Süüriale), et sõda Venemaaga ta alustas ja peab rtsese ja 
peamise eesmärgiga selleks, et hävitada õigeusu kirik. 


Selline oli selle imestusväärse dokumendi peamine sisu, mis loeti altariesiselt ette kõigis 
Venemaa kirikuis. Ei jõudnud see Venemaa ideoloogiline ettevalmistus võitluseks 
antikristuse sõdalastega end aga veel täiel määral avaldada, kui juba lõi otsustav tund. 

Mai algusest peale asusid Napoleoni käsul kõik linnades jja külades olnud väeosad 
laagritesse, ja varsti oli armee päiesti lahinguvalmis. Seda teadmata otsustas Bennigsen 
ilustada pealetungi juuni algul. Teda kiirustas väga armee (juurde saabunud Aleksander 
1, kes tugines Bennigseni enda liialdustele. Viimane kaunistas oma esialgset jutustust 
lahingust Eylau all ja viis tsaari lõpuks veendumusele, nagu oleks Napoleon 8. 
veebruaril kohutavalt lüüa saanud ja et nüüd, kus talv on lõppenud ja teed läbipääse- 
tavaks muutunud, ei tohi aega kaotada. 

Vene armee pealetung algas juba 5. juunil: Bennigseni käsul riindas Bagration 
marssal Ney korpust, mis oli teistest väeosadest Vene vägede asukoha suunas ette 
nihutatud. Kasakate ataman Platov aga läks iile Alle jõe. Ney hakkas võitlust pidades 
taanduma; tema vastu opereerisid ja teda ähvardasid ühtekokku kuni 30 000 meest -— 
märksa rohkem, kui oli tal endal. Üheaegselt järgnes Vene vägede pealetung ka teistes 
punktides. 

Napoleon kavatses alustada riinnakut Vene armeele 10. juunil. Venelaste ootamatu 
pealetung sundis teda otsekohe koostama uue plaani. Saabunud aega viitmata siüind- 


Sünedrium — juutide kõrgeim kohtuinstants. 
195 


muskohale, märkas Napoleon imestusega, et venelased jäid korraga arusaamatul põhjusel 
seisma, katkestasid Ney korpuse jälitamise, ja olles seisnud paigal vähem kui kaks ööpäeva, 
pöördusid ootamatult tagasi. Koondanud kiiresti ühte rusikasse kuus korpust ja peale selle 
oma kaardiväe (ühtekokku üle 125 000 mehe), andis Napoleon oma marssalitele käsu asuda 
üldisele vasturünnakule. Bennigseni käsutuses oli sel momendil ühtede arvutuste järgi 85 
000, teistel andmetel aga — umbes 100 000 lahinguvõimelist sõdurit. Bennigsen jäi 
peatuma Heilsbergi lähedal kindlus-tatud positsioonidel ja siin toimus 10. juunil mitu tundi 
kestnud lahing. Prantsuse avangard kaotas surnutena ja haavatuina umbes 8000 meest, 
venelased ligikaudu 10000. Napoleon suunas kaks korpust Königsbergi teele ja selle 
manöövri tulemusena taganes Bennigsen kirdesse, Bartensteini juurde. Bennigsen sai 
lahingus haavata. Lahing Heilsbergi juures pidi Bennigseni arvates Napoleoni mõnevõrra 
kinni pidama, kuid keiser suunas oma peajõud läbi Eylau otse Königsbergi peale. Ta nägi 
ette, et Bennigsen püüab seda Ida-Preisimaa tähtsaimat linna päästa. Ja tõepoolest, 14. 
juuni ööl kell kolm märkas marssal Lannes, et eelmisel päeval Friedlandi asulasse liikunud 
Vene armee valmistub sealt forsseerima Alle jõge, kavatsedes jõuda selle läänekaldale ja 
liikuda edasi Königsbergi suunas. Marssal Lannes avas viivitamatult tule. 

Nii algas 14. juunil 1807. aastal hiiglalahing, mis lõpetas selle sõja. Lannes saatis 
adjutandiga teate Napoleonile. Keiser andis otsekohe kõigile oma vägedele käsu liikuda 
sõjatandrile ja kihutas ka ise sinna. Ta avastas Bennigseni hukatusliku vea, kes jõest 
üleminekuga kiirustades oli koondanud oma sõjaväe tunduva osa Alle jõe kääru, kus ta 


kokku suruti. Marssal Ney sai ohtliku ülesande — tungida kiiluna Vene vägede vahele. 
Venelased (eriti kaardi-ratsaväelased Kologrivovi juhatusel) kaitsesid end väga vahvalt, ja 
osa Ney korpusest, mis oli rünnakuks erakordselt tihedalt üles rivistatud, hävitati 
pealetungi ajal. Purustanud Alle jõe sillad, vallutasid prantslased võitlusega Friedlandi. 
Napoleon juhtis isiklikult lahingut. Kui üle tema pea lendas pomm ja tema kõrval seisnud 
sõdur kiiresti kummardus, lausus keiser ehmunud sõjamehele: «Kui see pomm oleks olnud 
sinu jaoks määratud, siis isegi kui sa oleksid enese peitnud saja jala sügavusse maa alla, 
oleks ta sinu ka sealt leidnud.» Hoolimata Vene vägede 

vahvusest hävitas ülemjuhataja Bennigseni saatuslik eksitus nad lõplikult: et pääseda 
Prantsuse suurtükitule eest, olid Vene väed sunnitud jõkke sööstma. Osa neist põgenes piki 
jõekallast, osa andis end vangi, kuid vangilangenuid oli siiski vähe, uppunuid aga märksa 
rohkem. Peaaegu kogu Vene surtiikivägi sattus Napoleoni kätte. Pärast kogu oma 
artilleeriast ilmajäämist ja tohutuid kaotusi (üle 25 000 langenuina, haavatuina ja 
vangilangenuina) taandus Bennigsen prantslaste surve all kiiresti Pregeli jõe aarde. Ainuke 
lootus pääseda täielikust hävingust seisnes põgenemises. Kõhe pärast lahingut Friedlandi 
juures marssis marssal Soult sisse Königsbergi, kus hõivas hiiglasuured sõjamoona, vilja ja 
riidevarustuse tagavarad — kõik selle olid just asja mere kaudu köhale toimetanud inglased, 
kes ei olnud ette näinud sellist kiiret katastroofi. Viis päeva pärast lahingut Friedlandi all 
jõudis Napoleoni armee 19. juunil välja Neemeni aarde. Vene armee riismed olid jõudnud 
jõest üle minna. Napoleon seisis Tilsiti juures, Vene impeeriumi piiril. 

19. juuni õhtul ilmus Neemeni jõe kaldal asuva Prantsuse ratsaväediviisi eelpostide 
juurde valge parlamen-täärilipu all Vene ohvitser kindral Bagrationi väeüksusest ja palus 
marssal Murat le edasi toimetada kirja Vene vägede ülemjuhatajalt Bennigsenilt. Bennigsen 
tegi ettepaneku sõlmida vaherahu. Murat saatis kirja viivitamatult keisrile edasi. Napoleon 
avaldas nõusolekut. Verine võitlus oli lõppenud. 


VI 


Kuni viimase minutini ei pidanud Aleksander olukorda lootusetuks. Veel 12. juunil, kui 
Tilsitisse jõudsid teated lahingust Heilsbergi juures, mis oli lõppenud raskete kaotustega ja 
Vene arrnee taganemisega, soovitas tsaari vend Konstantin Pavlovitš Aleksandrile tungivalt 
ning väga teravais väljendeis teha viivitamatult rahu Napoleoniga. «Valitseja,» hüüdis 
Konstantin, «kui te ei taha rahu, siis andke parem igale Vene sõdurile laetud püstol ja 
käskige neil kõigil end maha lasta. Te saavutate samasuguse tulemuse, mida annab teile uus 
(ja viimne!) lahing, mis vältimatult avab Prantsuse vägedele väravad teie impeeriumi.» 
Aleksander seisis otsustavalt vastu. Ta sõitis Tilsitist välja Vene reservidele vastu 14. juuni 
õhtul, parajasti siis, kui 

Vene armee hukkus Friedlandi juures Alle jõe lainetes kuid juba 15. juuni hommikust saadik 
hakkasid Tilsitissi jõudma esimesed teated toimunud katastroofist: kolmandik Vene 
kaardiväest on Friedlandi all hävitatud ja kan-gelaslikult võidelnud sõjavägi on siiski 
väsinud ega taha enam sõdida, Bennigsen on pea kaotanud ega tea, mida teha. Kuuldused 
asendusid täpsete teadetega: Vene armeed on Friedlandi all tabanud peaaegu niisama 
kohutav lüüasaamine nagu 1805. aastal Austerlitzi all; Napoleon võib oma suure armeega 
alustada viivitamatut sissetungi Venemaale. Vene armee juhtkonnas valitses täielik paanika. 


Hiljem kuulsaks saanud partisan Deniss Davõdov, kel oli õnnestunud jälgida armeed 
kohe pärast Friedlandi, kirjutas: «Ma kihutasin 18. juunil peakorterisse, mille moodustas 
mitmesugust liiki inimeste mass. Siin leidus inglasi, rootslasi, preislasi, prantslasi- 
rojaliste, Vene sõjaväe- ja tsiviilametnikke, segaseisuslasi, nii sõjalisele kui ka tsiviil- 
teenistusele võõraid parasiite ja intrigante — ühesõnaga, see oli oma lootustes, plaanides 
ja kavatsustes pankrotti jäänud poliitiliste ja sõjaliste spekulantide turg... Kõiki oli 
vallanud suurim ärevus, just nagu oleks poole tunni pärast pidanud kätte jõudma maailma 
lõpp.» 

Bennigsen palus Aleksandrilt luba vaherahu sõlmimiseks. Seekord Aleksander 
nõustus... 

Saanud Vene ettepaneku, nõustus Napoleon, nagu me juba mainisime, otsekohe. Tal 
polnud mingit mõtet Venemaaga sõda jätkata: sellise ürituse jaoks oli vaja teistsugust 
ettevalmistust. Preisi oli lõplikult purustatud, Venemaa aga võis nõustuda vastu võtma 
kontinentaalblokaadi ning seega astuda poliitilisse süsteemi, mille eesotsas oli Napoleon. 
Muud midagi tal Aleksandrilt esiotsa vaja ei olnudki. 

22. juunil saatis Aleksander oma kindrali viirst Lobanov-Rostovski Napoleoni juurde 
Tilsitisse, kus pärast Friedlandi lahingut asus Prantsuse keisri peakorter. Napoleon 
alustas jutuajamist Lobanoviga sellest, et lähenes lauale, kuhu oli laotatud maakaart, ja 
lausus Vislale osutades: «See on mõlema impeeriumi riigipiir; ühel pool peab valitsema 
teie keiser, teisel pool aga — mina.» Sellega andis Napoleon mõista, et ta kavatseb Preisi 
maa pealt ara pühkida ja jaotada seejuures Poola. 


Aleksander istus juba kauemat aega Šiauliais. Neil kohutavail päevadel, kui vürst 
Lobanov ei olnud veel 

tagasi jõudnud allakirjutatud vaherahulepinguga, elas Aleksander üle midagi hullemat 
kui see, mis tal oli tulnud kogeda pärast Austerlitzi. Napoleon võis poolteise nädala 
pärast Vilnosse jõuda. «Me oleme kaotanud kõhutaval arvul ohvitsere ja sõdureid; kõik 
meie kindralid, eriti aga paremad, on haavatud või haiged,» tunnistas Aleksander. 
«Muidugi, Preisil läheb raskeks, kuid on asjaolusid, mille puhul tuleb mõelda peamiselt 
enesesäilitamisele ja iseenesele ning juhinduda ainult ühest põhimõttest — riigi 
hüvangust.» Enesesäilitamine (sa propre conservation), nagu väljendas ennast Aleksander 
kõneluses vürst Kurakiniga Šiauliais, sundis Aleksandrit järsult, kahekümne nelja tunni 
jooksul pärast seda, kui ta sai teada Friedlandi lahingust, muutma kogu oma poliitikat ja 
otsustama teha rahu, kui aga vaja, siis astuma liitu Napoleoniga. Kag preisi hävib 
venelaste järsu meelemuutuse tagajärjel lõplikult või jääb tast järele territoriaalne jupike, 
see on kõrvaline asi. 
Šiauliais tsaari ümber koondunud õukondlased värisesid haavalehtedena, kartes 
Napoleoni avangardi kallaletungi. 


Vaimustuspuhang valdas Aleksandrit ja tema lähiskondlasi, kui nad said teada 
Napoleoni nõusolekust vaherahu ja rahu sõlmimiseks. Viivitamatult käskis Aleksander 1 
kinnitada Prantsuse keisrile, et tema, Aleksander, soovib palavalt tihedat liitu Napoleoniga 
ja et ainult Prantsuse-Vene liit võib anda kogu maailmale õnne ja rahu. Ratifitseerinud 
vaherahuakti, teatas ta, et peab soovitavaks isiklikku kohtumist Napoleoniga. 

Aleksander Pavlovitš ei võinud enam edasi lükata oma vahekorra selgitamist Friedrich 
Wilhelm NI-ga, kes kuni viimase minutini lootis oma sõbrale. Tsaar seletaski talle kõik nii, 
nagu see oli olnud. Kuningas esitas Napoleonile palve vaherahu sõlmimiseks. Ta tahtis 
Prantsuse keiserlikku peakorterisse Tilsitisse läkitada patriootlikult meelestatud ministri 
Hardenbergi. Kuid Napoleon karjus nii metsikult, kui julgeti nimetada seda nirne, ja 
hakkas jalgadega trampima, et Hardenbergist enam ei piiksatatudki. Kuningale anti 
mõista, et armuandmist ei tule. 


25. juunil 1807. aastal kella kahe paiku päeval toimus mõlema keisri esimene kohtumine. 


Et Aleksandri ei oleks tarvis sõita Neemeni Prantsusmaa poolt vallutatud kaldale, 
Napoleonil aga Vene-poolsele, oli just täpselt keset 

jõge kinnitatud parv kahe suurepärase paviljoniga. Prantsuse-poolsele kaldale oli üles 
rivistatud kogu Napoleoni kaardivägi, Vene poolel aga — Aleksandri väikesearvuline 
saatjaskond. 

Hiljem kuulsaks saanud Vene partisan Deniss Davõdov oli selle ajaloolise siindmuse 
pealtnägijaks ja tema sõnad väljendavad meile Tilsiti kohtumise juures olnud inimeste 
elamusi paremini, kui seda suudaks ükski ajaloolane. 

«Asi seisnes kohtumises suurima väejuhi, poliitiku, seadusandja, administraatori ja 
vallutajaga, kes oli võitnud... kogu Euroopa vägesid ja juba kaks korda meie armeed 
ning kes seisis nüüd Venemaa piiril. Asi puudutas kohtumist inimesega, kel oli annet 
piiramatult valitseda kõikide üle, kellega tal tuli tegemist teha, ja kes hämmastas oma 
suurepärase ettenägelikkusega... 

-. . Me tulime joostes jõekaldale ja nägime Napoleoni, kes kihutas tuhatnelja oma vana 
kaardiväe kähe rea vahel. Vaimustatud tervituste ja hüiete mürin kajas tema ümber ning 
lukustas meie kõrvu, kes me seisime vastaskaldal. Napoleoni eskort ja saatjaskond 
koosnesid vähemalt neljasajast ratsanikust... Sellel hetkel triumfeeris vaatepildi 
imposantsus kõigi tunnete üle ... Kõik silmad pöördusid ja suundusid jõe vastaskaldale, 
suure sõudepaadi poole, mis kandis seda imetlusväärset inimest, väejuhti, kelle taolist 
pole nähtud ega kuuldud (Makedoonia) Aleksander Suure ja Julius Caesari aegadest 
saadik ja kes ületab oma annete mitmekülgsuse ning valgustatud ja haritud rahvaste 
alistamise kuulsuse poolest kaugelt kõik oma eelkäijad '.» 

Deniss Davõdov ei võinud juba tsensuuri tõttu oma mälestustes kirjeldada, millise 
pilguga vaatasid nii tema kui ka rõhuv enamus Vene ohvitserkonnast sellel päeval 
Aleksandrile, kes Davõdovi sõnade järgi varjas oma rahutust «teeseldud rahulikkuse 
taha». Kuid me teame seda arvukaist hilisemaist tunnistustest ilma Davõdovitagi. 

Vene sõjaväeringkondades on Tilsiti rahu kohta säilinud seisukoht, et see oli märksa 
häbiväärsem sündmus kui Austerlitzi või Friedlandi lüüasaamine. Ja antud juhul ühines 
hilisem liberaalne aadlinoorsugu nendest sõdadest vahetult osavõtnute vaadetega. 

Puškini luuletuses (1823. aastal), mis on pühendatud Aleksander I-le, ilmub nägemus 
Napoleonist: 


«Just nii ta näis, kui Austerlitzi lagendikul 

ta Põhja malevaid lõi puruks päevahakul 

ja esmakordselt pages vene sõjamees... 

Just nii ta näis, kui võidulepet kaasa tuues 

ja rahu, häbi luues kord Tilsitis ta seisis noore tsaari ees...» 


Alles pärast revolutsiooni hakati meil seda teksti õigesti trükkima; peaaegu kõigis 
vanades väljaannetes viidi sisse pehmendus («rahu või häbi») mis moonutas Puškini mõtet. 

Kuid siiski ei osutunud karikas, mis Aleksandril tuli tühjaks juua, kaugeltki mitte nii 
kibedaks, kui ta seda võis oodata. Niipea kui mõlemad keisrid oli üheaegselt parvel 
maabunud, embas Napoleon Aleksandrit ja nad läksid paviljoni, kus otsekohe algas 
peaaegu kaks tundi kestnud jutuajamine. Kumbki keisritest ei ole järele jätnud süste- 
maatilist ülevaadet sellest jutuajamisest, kuid mõned laused said hiljem teatavaks, vestluse 


üldmõte aga selgus muidugi mõni päev hiljem allakirjutatud rahutraktaadis. «Mille eest me 
sõdime?» küsis Napoleon. «Ma vihkan inglasi samavõrra, nagu teie neid vihkate, ja ma 
muutun teie abiliseks kõiges, mida te nende vastu teete,» lausus Aleksander. «Sel juhul 
annab kõik end korraldada ja rahu sõlmimine on võimalik, » vastas Napoleon. 

Kuningas Friedrich Wilhelm viibis kogu see tund ja viiskümmend minutit, niikaua kui 
keisrid istusid parvel asuvas paviljonis, Neemeni jõe Vene-poolsel kaldal, lootes ikka veel, 
et kutsutakse temagi. Napoleon lubas tal koh-tumisele ilmuda alles järgmisel päeval ja 
kohtles teda nii põlglikult kui vähegi võimalik. Lahkudes palus Prantsuse keiser Aleksandri 
lõunasöögile, Preisi kuningat aga ei kutsunud, noogutas talle vaevalt peaga ja pööras talle 
selja. 26. juunil kolis Aleksander Napoleoni kutsel Tilsitisse ja sellest ajast peale kohtusid 
keisrid iga päev. Algul ei kutsunud Napoleon läbirääkimistele mitte kedagi oma minist- 
ritest. «Mina olen teie sekretäriks, teie aga minu omaks,» lausus ta Aleksandrile. Juba 
Napoleoni esimestest sõnadest selgus, et Preisi olukord on tõepoolest meeleheitlik. 
Napoleon pani lihtsalt ette ta jaotada: kõik, mis on ida pool Visla jõge, võtku Aleksander 
endale, lääneosa aga 

jääb Napoleonile. Kuningas Friedrich Wilhelmiga ei soovinud Napoleon üldse kõnelda 
ja neil harvadel juhtudel, kui ta tema vastu võttis, ei kõnelnud ta temaga mitte niivõrd 
riigiasjadest, kui tegi talle teravaid noomitusi ja kärkis tema peale. «Alatu kuningas, alatu 
rahvas, alatu armee ning riik, kes on kõiki petnud ja kes ei vääri eksisteerimist, » nii 
rääkis Napoleon Aleksandrile tema sõbra kohta, kellele Vene tsaar omal ajal nii 
liigutavalt oli Friedrich II haual vandunud igavest liidu-ustavust ja armastust. 
Aleksander naeratas selle peale mahedalt ja viisakalt ning palus Prantsuse keisrit jätta 
Preisist siiski midagi alles, hoolimata kõigist tema laiduväärsetest omadustest. 

Täielikult paanikasse sattunud Preisi kuningas oli sõna tõsises mõttes valmis kõigeks. 
Ta otsustas käiku lasta oma naise ilu ja kutsus erakorraliselt Tilsitisse kuninganna Luise, 
tuntud kaunitari. Just teda pidaski Napoleon Preisimaaga sõda alustades ona vaenlaseks, 
nimelt tema kohta käskiski ta ajalehtedes avaldada jämedaid sõimuartikleid. Kuid Preisi 
õukonnas loodeti, et karmi võitja viha leevendab isiklik kohtumine ja usaldav vestlus 
kaunitariga Luisele sisendati kiiresti, mida paluda; palju ei loodetud teades, kui vähe 
avaldasid Napoleonile mõju isegi need naised, kelle vastu ta tundis huvi. Korraldati 
kohtumine Tilsiti lossis. Kuningannale sisendati, et ta tingiks välja kas või Magdeburgi 
linna ja veel mõningate territooriumide tagasiandmise. Napoleon tuli lossi kohtamisele 
otse ratsamatkalt, lihtsas jäägriülikonnas, ratsapiits käes, kuninganna aga võttis teda 
vastu oma kõige pidulikumas ja toredamas tualetis. Nende kohtumine nelja silma all kestis 
väga kaua. Kui kuningas Friedrich Wilhelm, suutmata enam taluda oma häbistavat 
olukorda teda jälgivate õukondlaste ees, söandas viimaks sisse astuda, katkes keisri. intiimne 
vestlus kuningannaga, Luise aga polnud jõudnud veel midagi saavutada... «Kui Preisi 
kuningas oleks ruumi astunud natuke hiljem, oleks mul tulnud loovutada Magdeburg, » 
rääkis Napoleon naljatades oma marssalitele. 

Preisile jäeti «Vana-Preisi», Pommeri, Brandenburg ja Sileesia. Kõik ülejäänud maa- 
alad võeti talt ara. Napoleon püüdis seejuures täiesti jalge alla tallata Preisi rahvusliku 
uhkuse, viies Tilsiti lepingu neljandasse artiklisse sisse, et ta tagastab nimetatud neli 
provintsi, s. 0. ei pühi Preisit lõplikult maapinnalt, «lugupidamisest Tema Majesteedi 


202 


kogu Venemaa keisri vastu». Kõik Preisi valdused lääne pool Elbe jõge läksid üle asja 
moodustatud Vestfaali kuningriigile, mille koosseisu Napoleon lülitas veel Hesseni 
suurhertsogkonna ja peatselt ka Hannoveri. Selle uue kuningriigi andis Napoleon Jerome 
Bonaparte'*ile. Preisi käest äravõetud Poola maa-aladest (Poznani ja Varssavi provintsist) 


loodi Varssavi suurhertsogkond, kuhu Napoleon määras suurhertsogiks Saksi kuninga. 
Aleksander 1 sai (Napoleoni tungival nõudmisel) Poola valduste hulgast väikese Belostoki 
ringkonna. Napoleoni ja Aleksandri vahel sõlmiti salajane (esialgu) kaitse- ja kallaletungi 
liit. Venemaa kohustus täitma Napoleoni dekreeti kontinentaalblokaadi kohta. 

8. juulil 1807. aastal kirjutati lõplikult alla Preisit ja kogu Saksamaad alandavale 
Tilsiti rahulepingule. 

Pidustused ja vägede ülevaatused Tilsitis kestsid kuni 8. juuli õhtuni. 

Mõlemad keisrid viibisid kogu selle aja jooksul lahutamatult koos ja Napoleon püüdis 
igati rõhutada oma täielikku poolehoidu endisele vaenlasele ja nüüdsele liitlasele. Kui 
Napoleon ja Aleksander võtsid 9. juulil koos vastu Prantsuse ning Vene kaardiväeparaadi 
ja lahkusid, olles teineteist suudelnud vägede ja Neemeni jõe aarde kogunenud 
pealtvaatajate ees, siis ei teadnud veel keegi, välja arvatud mõlemad keisrid ja nende 
lähemad kõrged aukandjad, hiiglamuudatusest, mis oli toimunud maailmas nende 
mõnede Tilsiti päevade jooksul. 

KÜMNES PEATÜKK 
Tilsitist kuni Wagramini 1807—1809 


IT 


Tilsitist sõitis Napoleon läbi kogu orjameelselt kummardava Saksamaa Pariisi. Näis, et ta on 
saavutanud nüüd sellise vägevuse kättesaamatu haripunkti, milleni ei olnud veel kunagi 
varem jõudnud ükski valitseja ajaloos. Hiiglasuure Prantsuse impeeriumi isevalitsuslik 
keiser, kelle võimu alla kuulusid Belgia, Lääne-Saksamaa, Piemonte, Genua; Itaalia 
kuningas; tohutute Saksa maa-alade Reini Liidu protektor (s. 0. faktiline isevalitseja), 
millega nüüd oli liitunud Saksimaa; Šveitsi valitseja. Peale selle oli Napoleon niisamasugune 
isevalitseja nagu oma impeeriumis ka veel Hollandis ja Naapoli kuningriigis, kus ta oli 
kuningatroonile tõstnud oma vennad Louis' ja Joseph'i, ning kogu Saksamaa kesk- ja 
osaliselt põhjaosas, mille ta Vestfaali kuningriigi nimetuse all oli andnud oma kolmandale 
vennale Jerõme'ile. Napoleon tundis ennast isevalitsejana ka tunduvas osas Austria endistes 
valdustes, mis ta oli Austrialt anastanud ja andnud oma vasallile Baieri kuningale. Ka 
Euroopa põhjarannikul, kus Hamburg, Breemen, Lüübek, Danzig ja Königsberg olid 
okupeeritud tema vägede poolt, tundis ta ennast täieliku peremehena. Tema piiramatu võim 
ulatus ka Poolasse, kus äsja loodud armee allus marssal Davoufle ja kus valitsejaks peeti 
Napoleoni teenrit ning vasalli Saksi kuningat, kelle keiser oli sinna suurhertsogiks 
määranud. 

Napoleonile kuulusid peale selle veel Joonia saared, Cattaro linn ja osa Balkani poolsaare 
Aadria mere ranni- 


204 


kust. Väikesele territooriumile kokkusurutud Preisi, kellelt oli võetud õigus pidada oma 
sõjaväge ja keda rõhusid mitmesugused kontributsioonid, värises iga Napoleoni sõna 
juures. Alistunud Austria vaikis. Venemaa oli Prantsuse impeeriumiga tihedas liidus. 
Ainuüksi Mmglismaa jätkas võitlust. 

Pärast Tilsitist Pariisi tagasijõudmist viis Napoleon rahandusminister Gaudini ja riigikassa 
juhataja Mollieni abil läbi rea ulatuslikke reforme finantside reorganiseerimise, otsese ja 
kaudse maksustamise jne. alal. Tulemuseks oli, et impeeriumi tulud (750000000— 
770000000), mis halastamatult pumbati välja prantsuse rahvalt ja orjastatud rahvailt, 
katsid täielikult riigi kulud isegi siis, kui sinna hulka juba ette arvestada armee 


ülalpidamiskulud sõja ajal. See oli Napoleoni rahanduse iseloomustavaid jooni: sõjalisi 
kulusid pidas ta «harilikeks», mitte aga erakorralisteks kuludeks. Riiklik krediit püsis 
niivõrd kindlal alusel, et Napoleoni ajal asutatud Prantsuse Pank (mis ka tänapäeval püsib 
samal staatusel) maksis hoiuste pealt mitte kümme, nagu aastail 1804 ja 1805, vaid neli 
protsenti. Itaalia, mida loeti Prantsusmaast «sõltumatuks» kuningriigiks, maksis 
Prantsusmaale igal aastal 36 000 000 franki kullas. Selle summa kinkis helde «Itaalia 
kuningas» Napoleon iga aasta suuremeelselt prantslaste keisrile Napoleonile. Mis puutub 
Itaalia valitsemiskuludesse, siis kaeti need eranditult Itaalia omadest tuludest. Itaalia ase- 
halduriks asekuninga tiitliga oli Napoleoni võõraspoeg Eugene Beauharnais. Ei maksa 
rääkidagi, et Itaalias asuvat Prantsuse armeed peeti ülal Itaalia kulul. Sellelaadilisi 
sissemakse tegid ja pidasid samal ajal Prantsuse armeed oma kulul ülal ka teised riigid, kus 
otseselt või kaudselt valitses Napoleon. Pigistades vallutatud maadest kulda välja 
kontributsioonide ja igasuguste liigsete maksudega, kehtestas Napoleon Prantsusmaal 
kuldmündi regulaarse müntimise ja münt lasti kommertsringlusse. Rahanduse korraldamise, 
mida Napoleon alustas juba Konsulaadi ajal, lõpetas ta 1807. aastal pärast Tilsitist 
tagasijõudmist. 

Napoleon tahtis üheaegselt tarvitusele võtta ka rea abinõusid Prantsuse tööstuse 
arendamiseks, kuid siin osutus asi keerukamaks; tema poolt kavatsetavad abinõud pidid 
teostuma lahutamatus ja tihedas seoses kontinentaalblokaadiga. Varsti pärast Tilsitist 
tagasijõudmist hakkas Napoleon plaanitsema grandioosset poliitilist üritust, 

milleta polnud tema arvates mõeldav Inglismaa blokaadi realiseerimine. Seda üritust vaevalt 
alustanud, hakkas ta arendama ulatuslikku tegevust majanduse alal. Seepärast me peame 
enne tutvuma selle uue asja algusega, ja nimelt Pürenee poolsaare vallutamise katsega, 
ning hiljem juba asume analüüsima, missuguseid tagajärgi tõi kontinentaalblokaad 
impeeriumi erinevatele ühiskonnaklassidele ja kogu Napoleoni poliitikale. 

Tuleb märkida, et 1807. aasta sügisel ja 1808. aasta talvel hakkas keisri ja tema marssalite, 
keisri ja tema ministrite, keisri ja temale kõige lähemal seisvate kõrgete ametnike vahel, 
esialgu küll alles väga varjatult ja kõrvalistele isikutele märkamatult, ilmnema mõningane 
arvamuste lahkuminek. Napoleoni õukond uppus toredusse; vana ja uus ülemkiht, vana ja 
uus suurkodanlus võistlesid teineteisega pidude, bankettide ja ballide hiilguses; kuld voolas 
ojana, austust avaldama ilmunud välismaised printsid ja vasallkuningad jäid maailma 
pealinna pikemaks ajaks peatuma ja kulutasid tohutuid summasid. See oli mingi katkematu 
hiilgav pidu, nõiduslik muinasjutuline vaatepilt Tuileries's, Fontainebleau's, Saint-Cloud's 
ia Malmaisonis. Mitte kunagi vana režiimi ajal ei olnud nähtud sellist hiilgust ega niisugust 
tohutut briljantides sädelevate mõlemast soost õukondlaste seltskonda. Kuid kõik nad 
teadsid, et lossi kaugemas nurgas, kabinetis, kuhu ei kosta rõõmuhelid, on nende valitseja 
sageli Pürenee poolsaare geograafilise kaardi kohale kummardunud ja et paljudel neist 
muretuist tantsijaist tuleb keisri käsul ootamatult maha jätta kogu see toredus, millesse nad 
on sukeldunud, ja minna jälle suurtükitule ja kuulide alla. Ja mille eest? 

Juba pärast Austerlitzi näis väga paljudele Napoleoni abilistest, et on lõpuks vaja panna 
punkt, et Prantsusmaa on saavutanud enneolematu vägevuse, millest ta oleks vaevalt võinud 
unistadagi. Muidugi täitis kogu impeeriumi elanikkond nurisemata Napoleoni käske; 
talupojad talusid esialgu veel noorsõdurite värbamisi, kaupmehed (välja arvatud 
mereäärsete linnade kaupmeeskond), eriti aga töösturid, tundsid rõõmu turgude ning 
kauplemisvõimaluste laienemise üle. Muide, kõrged ametnikud ja marssalid, kes hakkasid 
pärast Tilsitit järele mõtlema, ei kartnud, et režiimi ähvardab sisemine revolutsioon. Neil oli 
teada, et Napoleon on eeslinnade töölised kindlalt alla surunud. 

Nad kartsid midagi muud: nad tundsid hirmu Napoleoni valduste kohutavate mõõtmete ees. 
Kontrollimatu, absoluutselt mitte millegagi piiratud keisrivõim maade ja rahvaste 


kolossaalse konglomeraadi üle, mis ulatus Königsbergist Püireneedeni (ja faktiliselt ka juba 
teisele poole Püreneesidki), Varssavist ja Danzigist kuni Naapolini ja Brindisini, 
Antverpenist Loode-Balkani mägedeni ja Hamburgist Korfu saareni, hakkas hämmeldama 
keisri lähedasi isikuid. Isegi kõige pealiskaudsem ajaloo tundmine, isegi kunstlikult 
summutatud sisemine hääl ütles neile, et selletaolised maailmamonarhiad on äärmiselt 
lühiealised ja ei ole ainult väga harukordsed, vaid enamasti ka ajaloo jõudude mängu ülimal 
määral hapraks loominguks. Nad tundsid (ja hiljem kõnelesidki), et kõik, mis Napoleon oli 
korda saatnud oma karjääri algusest kuni Tilsitini, sarnanes pigemini imetaolise muinas- 
jutuga kui ajaloolise reaalsusega. Kuid paljud neist — mitte ainult Talleyrand — arvasid, 
.et uute muinasjuttude kirjutamine ajaloo käsulaudadele muutub edaspidi üha raskemaks ja 
ohtlikumaks. 

Napoleon oli oma lähimate sõjaliste ja tsiviilabiliste suhtes ennekuulmatult helde. Pärast 
Tilsitit kinkis ta marssal Lannes'ile miljon franki kullas, Neyle — umbes 300 000 franki iga- 
aastast ja eluaegset rendist; marssal Berthier'd hüvitas ta poole miljoni frangiga kullas ja 
määras talle peale selle 405 000 franki iga-aastast rendist. Teistele marssalitele ja paljudele 
kindralitele kui ka ohvitseridele jagas ta samuti ohtrasti kinke. Ministreile Gaudinile, 
Mollienile, Fouchele ja Talleyrand'ile jagas ta kinke vähem kui marssaleile, aga samuti 
väga heldelt. Kõik kaardiväe- ja armeeohvitserid, kes olid lahinguist tegelikult osa võtnud, 
said ka autasu, paljudele määrati häid pensione, haavatud said kolm korda rohkem kui need, 
kes olid terveks jäänud. See heldus ei maksnud Prantsuse riigikassale muide ainsatki franki: 
peale tohutute kontributsioonide, mida võidetud riigid pidid maksma võitjale — Prantsus- 
maale, määras Napoleon samadele riikidele (sageli üksikutele linnadele ja 
korporatsioonidele) veel erimakse, mis ulatusid kümnete miljoniteni (40 miljonit Vestfaali 
kuningriigilt; oli moodustatud Hannoveri maafond 20 miljoni väärtuses; Poolalt 30—35 
miljonit jne.), mis läksid tema isiklikku, kontrollimatusse käsutusse. Makstes nendest 
summadest oma lähikondlastele tohutuid autasusid, 

kogus Napoleon kõik ülejäänu «Tuileries' keldritesse», kus temal isiklikult tema enda 
sõnade järgi 1812. aastal oli 300 miljonit franki (kullas). Summad tema õukonna ülal- 
pidamiseks, tema ametlik tsiviilleht (25 miljonit) — kõik see oli tühine võrreldes 
summadega, mis ei kuulunud kontrolli alla ja mis laekusid tema käsutusse täiesti sõltu- 
matult riigieelarvest. Häda võidetuile! «Sõda peab ennast ise toitma,» tavatses Napoleon 
öelda. Seda põhimõtet viidi Esimese impeeriumi ajal rangelt ellu. 

Sel viisil koguneski Napoleoni kätte täiesti eriline, korrapäaselt igal aastal tema käsutusse 
laekuv paljumiljoniline sissetulek vallutatud maadest. Nendest rahadest ta autasustaski 
helde käega oma armeed ja kõrgeid ametnikke. Kuid kõik need marssalitele ja kindralitela 
puistatud kolossaalsed hüvitused äratasid viimastes tahet käsutada kõiki neid rikkusi ja 
auavaldusi rahulikus elus, Kogu elu möödub ju peaaegu lakkamatuis sõdades! 

Kõik teadsid, et Napoleon, vaevalt tagasi jõudnud Tilsitist, hakkas ette valmistama armeed 
sõjaretkeks Portugali vastu läbi Hispaania. Väga paljud, kui mitte kõik, ei mõistnud 
absoluutselt, milleks seda tehakse. Siin tuleb uuesti meelde tuletada kontinentaalblokaadi, 
sest edaspidi pole võimalik ühestki veidigi tähtsamast Napoleoni toimingust aru saada, kui 
kas või minutikski unustatakse kontinentaalblokaad. 

Seadnud enesele eesmärgiks Inglismaa kontinentaalblokaadi abil majanduslikult lämmatada, 
oli Napoleon täiesti järjekindel: ta ei võinud usaldada Bragancade diinastiat Portugalis ega 
Bourbonide dünastiat Hispaanias, ta ei uskunud, et need mõlemad dünastiad hakkavad 
korralikult ja teadlikult oma riike täielikult laostama, keelates talupoegadel ja mõisnikel 
meriinovilla turustamise inglastele ning jälitades odavate, masinal toodetud Inglise 
fabrikaatide sissevedu Hispaaniasse ning Portugali. Oli päris selge, et võtnud tõrkumatult 
täitmisele Napoleoni Berliini dekreedi blokaadi kohta, hakkavad nad salaja, mahitamise ja 
heatahtliku suhtumisega salakauba vedamisse ning tuhandel teisel viisil rikkuma seda 
dekreeti. Pürenee poolsaare hiiglapika rannajoone ja Inglise laevastiku täieliku ülevõimu 


juures Biskaia lahes, kogu Atlandi ookeanil ja Põhjamerel ning Pürenee poolsaare territoo- 
riumil asuva Inglise kindluse Gibraltari olemasolu juures oli selge, et tegelikust blokaadist 
ei või juttugi olla nii- 

kaua, kui Napoleon ei ole muutunud Portugali ja Hispaania täielikuks valitsejaks. Ja temale 
nii printsipiaalne küsimus otsustati lõplikult: kogu Euroopa rannik, nii lõuna-, põhja- kui - ka 
läänepoolne, peab olema Prantsuse otsese tollijärelevalve all. Kellele see ei meeldi, see 
tuleb teelt kõrvaldada. Hispaania Bourbonid alandasid end tema ees ja valetasid talle: nad 
ei võinud ega tahtnudki inglasi välja ajada ning teha faktiliselt takistusi Inglise 
kaubandusele. Analoogiliselt käitus ka Bragancade dünastia Portugalis, lömitades samuti 
Napoleoni ees kuni inimväärikuse täieliku kaotamiseni, kuid püüdis siiski blokaadile 
vaadata läbi viie sõrme. 

Pärast Tilsitit liitlasteta jäänud Inglismaa aga otsustes kindlasti võitlust tugevdada. 1807. 
aasta septembri algul pommitas Inglise eskaader Kopenhaagenit, sest liikusid kuuldused, 
et Taani ühineb kontinentaalblokaadiga. Kui Napoleon sellest sündmusest kuulda sai, 
sattus ta marru. See asjaolu kiirustas Napoleoni otsust vallutada Portugal ja Hispaania. 
1807. aasta oktoobris hakkas armee, keile koosseisus oli 27 000 meest, marssal Junot' 
juhtimisel Napoleoni käsul läbi Hispaania territooriumi Portugali peale liikuma. 

Sellele armeele saadeti kohe järele teine armee — 24000 meest kindral Duponfi juhtimisel. 
Peale selle suunas Napoleon sinna umbes viie tuhande mehelise ratsaväe (traguneid, 
husaare ja jäägreid). Portugali prints-regent pöördus abipalvega Inglismaa poole. Ta oli 
küll hirmul Napoleoni ees, kuid mitte vähem ei kartnud ta ka inglasi, kes võisid mere poolt 
niisama kergesti purustada Lissaboni, nagu nad enne seda olid purustanud Kopenhaageni. 
Hispaania tuli Napoleonil arvesse teises järjekorras: selle tahtis ta käsile võtta alles siis, 
kui Portugaliga on kõik juba lõpetatud; siis kujuneb Hispaania vallutamine kergemaks, sest 
on olemas kaks baasi: üks Lõuna-Prantsusmaal, teine aga — Portugalis. Keiser isegi ei 
suvatsenud diplomaatilisel teel Hispaaniale sellest teatada, et tema sõjaväed läbivad 
Hispaania territooriumi. Ta käskis marssal Junot'l pärast piiri ületamist lihtsalt saata teade 
sellest Madriidi. Seal võeti teade leplikult vastu. 

Napoleoni õukonna juures söandas impeeriumi suur-kantsler Cambaceeres alanud üritusele 
kõige aupaklikumalt vastuväiteid esitada. Talleyrand aga, vastupidi, kütis keisri algatuse 
tervenisti heaks. Pärast Tilsitit, 1807. aasta augustis, läks Talleyrand erru. Ajendiks olid 
Napoleoni märku- 

sed altkäemaksuvõtmise ja väljapressimiste kohta, milles Talleyrand'il oli üsna palju patte, 
kuid põhjuseks oli see, et Talleyrand haistis juba kaugelt Napoleoni maailmapoliitika 
katastroofilisust ja otsustas järk-iärgult eemalduda aktiivse osa etendamisest. Sellest 
hoolimata jäi ta õukonna juures kõrgesse auastmesse ning sai suure au osaliseks. Nüüd 
soovis ta meelituste abil uuesti Napoleoni soosingut saavutada ja kpptis järele kõigele, 
mida keiser vähegi algatas, kuigi ta isiklikult pidas juba siis Hispaania-üritust väga 
raskeks ja tagajärgede poolest ohtlikuks. 

Prantsuse armee liikus marssal Junot' juhtimisel mööda Hispaania territooriumi otse 
Portugali peale. Tee osutus sõduritele väga raskeks, oli halvasti korrastatud, asustamata, 
puudus toidumoon. Prantslased röövisid talupoegi, need maksid kätte, kus võisid, nottides 
mahajäänuid. Pärast üle kuue nädala kestnud lahingrännakut marssis Junot oma vägedega 
(29. novembril 1807) Lissaboni sisse. Kuninglik perekond oli kaks päeva enne seda asunud 
Inglise laevale ning oma pealinnast põgenenud. 

Järjekord jõudis Hispaania kätte. 

1 

Olukord Hispaanias oli järgmine: troonil oli Karl IV, nõrk ja rumal inimene, kes oii 
tervenisti olnud oma abikaasa ja tema favoriidi don Godoy mõju all. Kuningas, kuninganna 


ja Godoy olid lepitamatult vaenujalal troonipärija Ferdinandiga, kelle peale Hispaania 
aadel ja kodanlus neil aastail (1805, 1806 ja 1807) panid suuri lootusi. Rahanduse ja 
administratsiooni laostumine, korralagedused kogu sisepoliitikas, mis pidurdasid nii 
kaubandust kui ka põllumajandust ja kunagi arenenud, nüüd aga nõrka tööstust, liitsid nii 
kodanluse kui ka aadli ühises meeleolus: mõlemale näis, et kui kukutada vana õukonna 
favoriit Godoy, on võimalik «taaselustada» Hispaania. Väga populaarne oli idee Hispaania 
troonipärija Ferdinandi naitmisest mõne Napoleoni sugulasega: sugulussidemete tõttu 
võimsa keisriga oleks võinud (nagu arvati) saada suurt tuge ja toetust reformide 
läbiviimisel ning olla kõigis välispoliitika küsimustes rahulik, säilitades ühtlasi suve- 
räänsuse. Ferdinand palus Napoleonilt ametlikult tema vennatitre kätt. Napoleon keeldus. 

Prantsuse keisri kavatsus oli teistsugune: ta soovis selle dünastia aujärjelt kukutada ja 
panna Hispaania troonile mõni oma vendadest või marssaleist. Talve jooksul ja 1808. aasta 
kevadel läksid üha uued Napoleoni sõjaväed üle Püreneede ning ühinesid Hispaanias. Juba 
märtsis oli tal sinna koondatud kuni 100000 meest. Kindlana oma jõus, otsustas ta 
tegutseda. Ta käsutas osavasti ara tülide teravnemise Hispaania kuninglikus perekonnas. 
Marssal Murat koos 80000-mehelise armeega liikus Madriidi peale. Algul otsustasid Karl IV, 
tema abikaasa ja Godoy pealinnast põgeneda, kuid juba Aranjuezis peatas neid mässama 
hakanud rahvas. Godoy võeti kinni, peksti läbi ja pandi vangi, kuningas aga sunniti 
Ferdinandi käsuks troonist loobuma. See toimus 17. märtsil 1808. aastal, kuid juba kuue 
päeva pärast, 23. märtsil, marssis Murat Hispaania pealinna sisse. Napoleon aga ei 
tunnustanud Ferdinandi ja kutsus niihästi uue kui ka endise kuninga ning kogu Hispaania 
Bourbonide perekonna enese juurde Prantsusmaale Bayonne'i linna. Ta võttis enese peale 
ülemkohtuniku osa, kes pidi lõplikult otsustama, kellel on õigus. 1808. aasta 30. aprilliks 
kogunesid Hispaania kuningas Karl IV, tema abikaasa, uus kuningas Ferdinand VII ja don 
Godoy Bayonne'i. Napoleon aga nõudis, et kõik kuninga suguvõsa printsid ilmuksid samuti 
tema juure Bayonne'i. Madriid oli nördinud: Napoleoni kavatsus sai nüiid selgeks — mee- 
litanud salakavalalt Bayonne'i kogu Hispaania Bourbonide dünastia, kuulutada see 
kukutatuks, areteerida, Hispaania aga liita ühel või teisel ettekäändel Prantsusmaa külge. 
2. mail puhkes Madriidis ülestõus linna hõivanud Prantsuse vägede vastu. Marssal Murat 
uputas selle ülestõusu verre, kuid see oli alles rahvasõja kohutava tulekahju alguseks 
Hispaanias. 

Saanud sellest teada, avaldas samaaegselt Hispaania kuninga perekonnaga Bayonne'i 
jõudnud Napoleon pärast ägedat stseeni tema juuresolekul, kus Karl IV ähvardas kepiga 
Ferdinandi, äkki oma tahet: ta nõudis, et nii Karl IV kui ka Ferdinand loobuksid Hispaania 
troonist ja annaksid formaalselt temale, Napoleonile, õiguse käsutada Hispaaniat oma tahte 
järgi. Nii ka tehti: nad kõik — Karl IV, Ferdinand kui ka kuninganna olid Prantsuse san- 
darmite ja vägede käes. Pärast seda teatas Napoleon neile, et hoolitsedes nende isikliku 
hüvangu ja julgeoleku eest, ei lase ta neil tagasi minna Hispaaniasse, vaid saadab 

kuninga ja kuninganna Fontainebleau'sse, Ferdinandi ja teised Hispaania Bourbonide 
suguvõsa printsid aga — Valengay'sse, vürst Talleyrand'i lossi. See otsus viidi otsekohe 
täide. Mõni päev hiljem aga, 10. mail 1808. aastal, käskis Napoleon oma vennal Joseph'il, 
Naapoli kuningal, kolida Madriidi ja hakata siitpeale Hispaania kuningaks. Marssal 
Mura? le, kellest ta enne seda oli teinud Kleve-Bergi (Lääne-Saksamaal) hertsogi, anti käsk 
üle kolida Naapolisse ja olla edaspidi Naapoli kuningaks. 

Keiser oli ülimalt rahul: näis, et kõik läheb kergestl ja libedasti, nii naiivselt ronisid 
Hispaania Bourbonid ise lõksu, nii valutult õnnestus omandada Pürenee poolsaar. 

Ja äkki, täiesti ootamatult mitte ainult Napoleonile, vaid ka kogu Euroopale, kes vaikides ja 
kartlikult oli jälginud vallutaja uusi vägivallaakte, puhkes Hispaanias julma, lepitamatu 
talupoegade partisanivõitluse tulekahju Prantsuse anastajate vastu. 


Siin põrkas Napoleon esmakordselt kokku täiesti erisuguse vaenlasega, kellega tal 
siiamaani polnud tegemist teha tulnud ja keda tal oli juhuslikult võimalus olnud lühikest 
aega jälgida ainult Egiptuses ja Süürias. Tema vastasteks olid noaga varustatud tigestunud 
Astuuria talupoeg, räbalais Sierra Morena karjus roostetanud püssiga, Kataloonia 
käsitööline raudnuudi ja pika pistodaga. «Kaltsakad!» ütles Napoleon nende kohta 
põlglikult. Kas siis temal, Euroopa valitsejal, kelle eest põgenesid Vene, Austria ja Preisi 
armeed kcos suurtükiväe ja ratsaväega, ühes valitsejate ja feldmarssalitega, kas siis temal, 
kelle ainus sõna purustas vanu riike ja lõi asemele uusi, oli vaja karta neid «hispaania 
jätiseid»? 

Kuid ei tema ise ega keegi maailmas ei teadnud siis, et just need «kaltsakad» hakkavad 
esimestena kaevama kuristikku, millesse oli määratud sisse langeda suurel Napoleoni 
impeeriumil. 

Kui Napoleon 1808. aastal oma Hispaania-üritust alustas ja selle läbi viis, siis pidas ta 
kogu aeg silmas otsest ajaloolist näidet, mis, nagu näis, võis sisendada suurt optimismi. 
Tõepoolest, täpselt sada aastat enne Napoleoni oli kuningas Louis XIV, üks tema eelkäijaist 
Prantsuse troonil, paigutanud Hispaania troonile oma pojapoja Philippe'i, pannes sellega 
Hispaanias valitsema oma Bourbonide dünastia haru. Philippe oligi «Hispaania 
Bourbonide» esivanemaks. Hispaanlased võtsid tol ajal uue kuninga ja uue dünastia 

vastu ja jätsid nad ka troonile, kuigi pool Euroopat pidas Louis XIV vastu sõda eesmärgiga 
eemaldada Philippe. Mispärast siis nüiid Napoleonil, kes on kahtlemata võrratult võimsam 
Louis XIV-st, ei võiks õnnestuda samasugune kombinatsioon? Mispärast ei võiks ta rajada 
Hispaanias «Hispaania Bonaparte'ide» dünastia? Ja seejuures ei tule tal sugugi sõdida 
Euroopa vastu, nagu seda oli pidanud tegema Louis XIV: Euroopa on juba purustatud ja 
vallutatud, Venemaaga aga on liiduleping. 

Napoleoni viga seisis selles, et ta laskis end ahvatleda puhtvälisest analoogiast. Ta ei 
tahtnud mõista põhilist erinevust Philippe Bourboni Hispaania troonile astumise vahel 
1700. aastal ja Joseph Bonaparte'*i troonileastumise vahel 1808. aastal. Prantsuse 
kaupmeeskond, Prantsuse laevaomanikud ja aadlipäritoluga Prantsuse avantüristid 
tervitasid vaimustusega Philippe'i troonileastumist, arvestades (nagu ka Louis XIV ise), et 
edaspidi muutuvad Hispaania tohutud koloniaalvaldused Prantsuse omandiks. Kuid siis nad 
eksisid rängasti: Hispaania plantaatorid ja kaupmehed seisid üksmeelselt vastu Prantsuse 
kapitali sissetungile Hispaania asumaadesse. Philippe V pidi kurbusega oma 
kaasmaalastele-prantslastele teatama, et tal pole võimalik neile hispaanlastega võrdseid 
õigusi anda. Hispaania ei muutunud majanduslikult Prantsusmaa maksualuseks ja ainult 
sellepärast püsisid Philippe V ja Hispaania Bourbonid troonil. Nüüd aga oli Joseph 
Bonaparte hiilgava Hispaania kuninganiantli all tegelikult Napoleoni asehaldur, tema 
käsutäitja kontinentaalblokaadi teostamisel Pürenee poolsaarel ja ka selleks, et plaani- 
päraselt muuta Hispaania igakülgse ekspluatatsiooni objektiks, ning seda eranditult 
Prantsuse kodanluse huvides. Hispaanias ju teati, et juba alates 1799. aasta brümääri- 
riigipöördest külvasid lõuendivabrikandid ning teised Prantsusmaa töösturid Napoleoni üle 
kaebekirjade ja petitsioonidega ning kavandasid programmi, mille Napoleon täielikult 
omaks võttis: 1) Hispaania peab muutuma Prantsuse fabrikaatide monopoolseks 
turustusalaks; 2) Hispaania peab hankima kõrgeväärtuslikku, sel ajal oma omaduste 
poolest maailmas ainulaadset meriinolammaste villa ainult Prantsuse manufaktuuride 
jaoks; 3) Hispaania territoorium (eriti Andaluusia) tuleb ara käsutada nende 
puuvillasortide kasvatamiseks, mis on vajalikud Prantsuse tekstiilitöösturitele ning rnida 


Napoleon ei luba 

osta inglastelt. See programm oli lahutamatus ühenduses plaaniga, mis pidi täielikult 
lõpetama Hispaania kaubavahetuse Inglismaaga, kuhu müüdi nii palju ja kõrge hinna eest 


villa ning kust osteti nii suurel hulgal ja odavasti tarbekaupu Hispaaniale. 

Järelikult tähendas Napoleonile alistumine peaaegu täielikku laostumist Hispaania 
karjakasvatajaile, villavatkujaile, kalevikudujaile ja Hispaania tööstureile üldse kui ka kogu 
talupoegkonnale, kes nii või teisiti, otseselt või kaudselt olid seotud villatootmise ja 
kalevivalmistamisega. See tähendas täielikku laostumist ka kogu Inglismaaga ja koloniaalse 
plantaatorliku majandusega seotud maa-aadlile niihästi nendes Hispaania piirkondades, 
kus feodaalsuhted veel püsisid, eriti aga seal, kus nad olid juba nõrgenenud. Muide, 
otsekohe lõppes ühenduse pidamise võimalus selleaegsete Ameerikas asuvate kõige 
rikkamate Hispaania valdustega ja tema meretaguste asumaadega üldse (näiteks Filipiini 
saartega ida pool India ookeani), kuna Inglismaa kuulutas viivitamatult sõja ja võttis ara 
kõik meretagused kolooniad igalt Euroopa riigilt, niipea kui see riik sattus otseselt või 
kaudselt Napoleoni poliitika orbiiti. Kõik need mitmesuguste klasside majanduslikud huvid, 
mida Napoleoni sissetung jämedalt rikkus, olidki selleks majanduslikuks pinnaseks, millel 
tekkis rahvusliku vabastusliikumise tulekahju kõikvõimsa vallutaja vastu. Ülestõusnud 
hispaania talupojad ja käsitöölised olid nähtavasti võimelised vastu pidama üle jõu käivale 
võitlusele. Esialgu näis kõik korras olevat. Areteeritud Hispaania Bourbonid läksid 
üksteisest lahku ja sõitsid neile määratud sundasumispaikadesse politsei järelevalve alla — 
Fontainebleau' ja Valengay' lossi, Joseph Bonaparte aga sõitis sisse Madriidi. 

Tõsi küll, keisrile raporteeriti juba mõningaist väiksemaist ebameeldivustest, näiteks sellest, 
et hispaania talupojad söandavad mõnest mehest koosnevate salkadena öösel prantsuse 
välilaagrite juurde hiilida ja tulistada, ning kui nad siis kinni püütakse ja maha lastakse, 
vaikivad nad hukkamise eel või toovad kuuldavale põlglikku sõimu. Kanti ette ka sellest, et 
kui 2. mail ülestõusu mahasurumisel Madriidis marssal Murat lähedalt tulistas rahvahulga 
pihta, siis ei valgunud see rahvahulk mitte korraga viimase meheni laiali, vaid põgenedes 
varjasid ülestõusnud end majades, mille akendest jätkasid tulis- 

tamist prantslaste pihta. Kui prantslased jooksid majadesse laskjaid püüdma, tungisid viimse 
padruni väljatulistanud hispaanlased prantslastele nugadega kallale, peksid neid rusikatega, 
puresid hammastega ja võitlesid niikaua, kuni püsisid jalgadel. Prantslased viskasid neid 
majade akendest välja sillutisele, oma kaaslaste tääkide otsa vaid pärast meeleheitlikku 
võitlust. Prantslased põrkasid juba esimestel sammudel Hispaanias peaaegu iga päev kokku 
arvukate raevuka fanaatilise vihkamise avaldustega, mis oli suunatud vallutajate vastu. 
Prantsuse väesalk marsib külasse. Kõik on tühi, elanikud on metsa läinud. Ühes talumajas 
leitakse eest noor ema lapsega ja sealsamas leitakse ka toiduaineid. Aimates paha, küsib 
ohvitser, enne kui lubab sõduritel asuda toidu juurde, naiselt, kas produktid pole viimaks 
märgistatud. Saanud rahustava vastuse, annab ta naisele endale käsu maitsta seda toitu esi- 
mesena. Kõhklemata asub talunaine sööma. Sellega rahuldumata käsib ohvitser emal sama 
toitu anda ka lapsele. Ema täidab otsekohe, mis temalt nõutakse. Pärast seda hakkavad 
mõned sõdurid sööma, kuid lühikese aja pärast surevad nii ema, laps kui ka toitu maitsnud 
sõdurid piinades. Prantslastele ülesseatud lõks õnnestus. 

Algul sellised episoodid veel üllatasid prantslasi, kuid varsti muutus see kõik igapäevaseks 
nähtuseks ja Hispaania sõjas ei pannud miski enam kedagi imestama. Ei hämmeldanud need 
kummalised seigad esialgu Napoleonigi. Kuid kulus veel aega, enne kui ta selle sõja ise- 
loomu taipama hakkas. 

Juba kesksuvest alates oli selge, et mõnede võidetud riikide pilgud jälgivad suurte lootustega 
teisel pool Püreneesid lõkkelelöönud leeki. Liikusid kuuldused Austria relvastumise kohta. .. 
Austerlitzist möödunud kolme aasta jooksul oli Austria puhanud ja kosunud. Viini õukonna ja 
aadli ning kaupmeeskonna hulgas kasvasid lootused võimalusele viimaks Napoleoni kanna 
alt vabaneda. Märgime siinsamas, et nii Venemaal, Austrias, Ungaris kui ka Tšehhimaal 
tundis aadel kõige enam hirmu Napoleoni ülemvõimu edasikestmise ees, sest ta kartis, et 
Austriale nii või teisiti sunnitakse peale Napoleoni koodeks ja vana feodaalkord variseb 
kokku. 


Et kindlustada end igasuguste ootamatuste eest Austria poolt, kuni ta tuleb toime Püreneede 
«mässulistega», 

tundis Napoleon vajadust demonstreerida -Prantsuse-Vene liidu tugevust. 

«Tema Keiserlik Maiesteet sunnib metsikut hispaania pööblit kiiresti aru pähe võtma,» 
kirjutati aupaklikult Euroopa ajalehtedes. «Näib, et viimaks ometi on röövel ise põrganud 
noa otsa,» sosistasid omavahel tasakesi paljud nende lehtede lugejad Preisimaal, Austrias, 
Hollandis, Itaalias, hansalinnades, Vestfaali kuningriigis ja Reini Liidu riikides, kuid nad ei 
tohtinud veel uskuda oma lootuste täideminekusse. Just keset neid meeleolusid teatati äkki, et 
sügisel (1808. aastal) kohtuvad Erfurdis Prantsuse ja Vene keiser. 


III 


Prantsuse-Vene liidu tugevuse demonstreerimine oli Napoleonil kavas juba ammust ajast. 
Kuid 1808. aasta juuli keskpaiku juhtus ootamatu sündmus, mis sundis Napoleoni kiirendama 
kohtumist Aleksandriga. Kindral Dupont, kes Lõuna-Hispaania vallutamiseks oli juba tun- 
ginud Andaluusiasse, hõivanud Cordoba linna ja liikunud kaugemale, oli sattunud 
paljakskõrbenud tohutule lagendikule, jäänud toiduaineteta ja oli ümber piiratud arvukate 
talupoegadest partisanide salkadest, kes tungisid igast küljest tema diviisile kallale. Ja 20. 
juulil andis Dupont oma väesalgaga Bayleni lähedal alla. Muidugi ei tähendanud see veel 
Hispaania vabastamist prantslastest, kuid selle kapitulatsiooniga Euroopale tekitatud mulje 
oli tohutu. Prantsuse impeeriumi võitmatud väed said, kuigi osaliselt, ent ometi 
vastuvaidlematult lüia. Sellest sündmusest kuulda saanud, sattus Napoleon raevu ja andis 
Dupont*i sõjakohtu alla. Napoleonil oli omapärane kujutlus sellest, mis on moraalne, mis aga 
moraalivastane: «Kõige suurem amoraalsus (la plus grande des immoralites) on asuda asja 
kallale, millega toime ei tulda,» lausus ta. Ent kui sõjalise juhtimise võtab enda kätte andetu 
kindral, siis muutub see «amoraalsus» juba otse raskeimaks kuriteoks. Ja Dupont oli tema 
arusaamise järgi alatiseks hukkunud. 

Bayleni katastroofi tõsine poliitiline tähendus andis end Napoleonile otsekohe tunda. Kuigi ta 
teeskles rahulikkust ja rõhutas, et Bayleni kaotus on tähtsusetu tühiasi ressurssidega 
võrreldes, mis on tema impeeriumi käsutuses, mõis- 

tis ta väga hästi, kuidas see sündmus peab mõju avaldama Austriale, kes hakkas 
kahekordistatud energiaga relvastuma. Austria märkas, et Napoleonil on ootamatult tekki- 
nud ühe asemel juba kaks rinnet ja et see uus, Lõuna-Hispaania rinne hakkab edaspidi väga 
nõrgendama keisrit Doonaul. Et Austriat sõjast tagasi hoida, oli tarvis mõista anda, et 
Aleksander [1 tungib Austria valdustesse sisse idast, sel ajal kui tema liitlane Napoleon liigub 
Viini peale läänest. Selleks peamiselt oligi mõeldud mõlema keisri sõpruse demonstratsioon 
Erfurdis. 

Aleksander [ elas pärast Tilsitit üle raskeid aegu. Liit Napoleoniga ja selle liidu paratamatud 
tagajärjed — suhete katkestamine Inglismaaga — puudutasid valusasti aadli ja 
kaupmeeskonna majanduslikke huvisid. Fried-landi ja Tilsitit peeti mitte ainult õnnetuseks, 


vaid ka häbiks. 

Uskudes Napoleoni lubadusi, lootis Aleksander, et saades Prantsuse-Vene liidu 
tulemusena aja jooksul osa Türgimaast, rahustab ta sellega õukondliku, kaardiväe ja 
aaali opositsiooni. Aeg läks edasi, kuid mingeid Napoleoni samme selles suunas ei 
järgnenud. Vähe sellest, Peterburisse hakkasid jõudma kuuldused, just nagu õhutaks 
Napoleon türklasi edasi vastu panema sõjas, mida nad sel ajal pidasid Venemaa vastu. 
Erfurdis lootsid mõlemad Prantsuse-Vene liidu osalised uurida lähemalt kaartide 
kvaliteeti, mille abil kumbki neist mängib oma diplomaatilist mängu. Mõlemad liitlased 
petsid teineteist, mõlemad teadsid seda, kuigi esiotsa veel mitte täielikult, kumbki ei 
usaldanud teist mitte milleski ning mõlemad vajasid teineteist. Aleksander pidas 
Napoleoni harukordse mõistusega inimeseks; Napoleon tunnustas Aleksandri diplo- 
maatlikku peenust ja kavalust. «See on tõeline bütsantslane,» ütles Prantsuse keiser Vene 
tsaari kohta. Sellepärast embasid nad esimesel kuhtumisel Erfurdis 27. septembril 1808. 
aastal õhinal teineteist ja suudlesid avalikult ega lakanud seda kordamast kähe nädala 
jooksul järgemööda iga päev. Nad ilmusid lahutamatult koos vägede iilevaatustele, 
paraadidele, ballidele, pidustustele, teatrisse, jahile ja ratsasõidule. Avalikkus oli nendes 
embamistes ja suudlemistes peamine: Napoleonile oleksid need suudlused kaotanud kogu 
oma magususe, kui nendest poleks teada saanud austerlased, Aleksandrile aga — kui 
nendest poleks teada saanud türklased. 

Aasta jooksul, mis lahutas Tõilsitit Erfurdist, veendus Aleksander selles, et Napoleon ainult 
meelitas teda lubadusega anda temale «Ida», endale aga võtta «Lääs»; oli selge, et ta ei 
luba tsaaril hõivata Konstantinoopolit, vaid eelistaks jätta isegi Moldaavia ja Valahhia 
türklaste kätte. Teiselt poolt märkas tsaar, et Napoleon polnud terve aasta jooksul pärast 
Tilsitit mahti leidnud evakueerida oma vägesid isegi sellest Preisi osast, mis ta andis 
tagasi Preisi kuningale. Mis puutub Napoleonisse, siis oli temale peamiseks ürituseks tagasi 
hoida Austriat välja astumast Prantsusmaa vastu, senikaua kui temal, Napoleonil, ei ole 
õnnestunud teha lõpp Hispaanias lõkkele löönud partisanisõjale. Selleks aga pidi Aleksander 
võtma endale kohustuse tegutseda aktiivselt Austria vastu sel juhul, kui Austria 
otsustab välja astuda. Ja just seda otsest kohustust ei tahtnud Aleksander enesele võtta ega 
täita. Napoleon oli eelnevalt nõus andma Vene sõjalise abi eest Aleksandrile Galiitsia ja isegi 
veel valdusi Karpaatide juures. Hiljem heitsid Vene historiograafia nii slavofiilide kui ka 
rahvuslik-patriootliku koolkonna kõige silmapaistvamad esindajad Aleksandrile 

kibedasti ette, et ta ei võtnud Napoleoni ettepanekuid vastu ega käsutanud head juhust, 
mis enam kunagi ei kordunud. Kuid Aleksander alistus pärast nõrku vastupanukatseid 
sellele tugevale voolule vene aadelkonnas, kes ei näinud Napoleoniga sõlmitud liidus 
(viimane oli aastail 1805 ja 1807 kaks korda purustanud Vene armee) mitte ainult häbi (olgu 
sellega veel kuidas on), vaid ka laostumist. Anonüümkirjad, mis meenutasid Aleksandrile 


seda, kuidas suri Paul, tema isa, kes samuti sõbrutses Napoleoniga, osutusid piisavalt 
veenvaiks. Ja siiski tundis Aleksander hirmu Napoleoni ees ega tahtnud mingi hinna eest 
temaga suhteid katkestada. Napoleoni näpunäitel, kes soovis karistada Rootsit tema liidu 
eest Inglismaaga, pidas Aleksander juba 1808. aasta veebruarist alates sõda Rootsiga, mis 
lõppes sellega, et Rootsi käest võeti ara kogu Soome kuni Tornio jõeni ja liideti Venemaa 
külge. Aleksander teadis, etisegi sellega ei rahustanud ta vene mõisnike ärritust ja 
rahutust, kellele oma taskuhuvid seisid lõpmatult kõrgemal igasuguseist territoriaalseist 
riiklikest ekspansioonidest viljatul põhjamaal. Igal juhul oli Soome omandamine 
Aleksandrile samuti argumendiks selle käsuks, et viivitamatu vahekordade katkestamine 
Napoleoniga on ohtlik ja kahjulik. 

Erfurdis reetis Talleyrand esmakordselt Napoleoni, luues salajased suhted Aleksandriga, 
kellel ta soovitas Napoleoni hegemooniale vastu seista. Talleyrand motiveeris hiljem oma 
käitumist hoolitsusega Prantsusmaa eest, mida Napoleoni meeletu võimuahnus viis vastu 
hukkumisele. «Vene keiser on tsiviliseeritud, kuid Vene rahvas on tsiviliseerimatu, Prantsuse 
suverään on tsiviliseerimatu, kuid Prantsuse rahvas on tsiviliseeritud. On tarvis, et Vene 
tsaar ja Prantsuse rahvas astuksid omavahel liitu,» sellise meelitava lausega alustas vilunud 
intrigant oma salajasi läbirääkimisi tsaariga. 

Talleyrand kohta räägiti, et ta kogu oma eluaja «müüs neid, kes teda ostsid». Omal ajal 
müüs ta Direktooriumi Napoleonile, nüüd Erfurdis aga müiis ta Napoleoni Aleksandrile. 
Hiljem müüs ta Aleksandri inglastele. Ainult inglasi ei müünud ta kellelegi, sest ainult 
nemad polnud teda ostnud (kuigi ta neile end kõige sobivama hinnaga korduvalt pakkus). 
Siin on ebakohane süveneda Talleyrand'i teguviisi motiividesse (kes hiljem oli Aleksandrilt 
saanud raha, kuigi mitte nii suures koguses, nagu ta oli arvestanud). Kuid on oluline 
märkida kahte joont: esiteks, Talleyrand nägi juba 1808. aastal teistest selgemini seda, mis 
hakkas = ebaselgelt, hämaralt häirima, nagu juba öeldud, paljusid marssaleid, 
kõrgemaid ametnikke; teiseks, Aleksander taipas, et Napoleoni impeerium polegi nii kindel ja 
vankumatu, nagu see paista võis. Ta hakkas vastu seisma Napoleoni nõudmisele, et 
Venemaa astuks uue Prantsuse-Austria sõja korral sõtta Austria vastu. Ühe niisuguse 
vaidluse ajal virutas Napoleon oma kübara vastu maad ja hakkas raevuhoos sellel 
jalgadega trampima. Selle ebahariliku käitumise peale reageeris Aleksander sõnadega: 
«Teie olete äge, mina aga olen kangekaelne. .. Hakkame vestlema, hakkame arutama, või 
muidu ma sõidan minema.» 

Liit jäi formaalselt jõusse, kuid nüüdsest peale ei võinud Napoleon seda enam arvestada. 
Suure ärevusega oodati Venemaal, kas Erfurdi kohtumine lõpeb õnnelikult: kas ei areteeri 
Napoleon viimaks Aleksandrit, nagu ta kõigest neli kuud tagasi oli teinud Hispaania 
Bourbonidega, pärast seda kui oli meelitanud nad Bayonne'i. «Teie Majesteet, keegi ei 
lootnudki enam, et ta teil minna, laseb.» lobises kogemata avameelselt (ja Aleksandri suureks 


meelepahaks) välja üks vana Preisi kindral, kui Alek- 

sander Erfurdist tagasi saabus. Väliselt näis kõik suurepärane: kogu Erfurdi kohtumise kestel 
olid Napoleoni saatjaskonda kuuluvad vasallkuningad ja teised monarhid heldinud Napoleoni 
ja tsaari südamlikust vastastikusest armastusest. Napoleon ise aga, saatnud ara Aleksandri, 
oli sünge. Ta teadis, et vasallkuningatel pole enam usku selle liidu tugevusse ja et Austria 
püsib samal arvamusel. Hispaaniaga tuli asjad võimalikult kiiresti lõpule viia. 


IV 


Hispaaniasse oli Napoleonil koondatud 100000 meest. Ta andis käsu, et veel 150 000 sõdurit 
tungiks kiires korras Hispaaniasse. Talupoegade ülestõus võttis iga kuuga üha enam hoogu. 
Hispaania sõna guerilla, «väike sõda», andis seal toimuvate sündmuste tähendust üpris 
valesti edasi. See sõda talupoegade ja käsitöölistega, lambakarjuste ja muulaajajatega tegi 
keisrile märksa rohkem peavalu kui teised suured sõjakäigud. Pärast orjalikult alistunud 
Preisit näis Hispaania raevukas vastuhakk eriti imelik ja ootamatu. Ja ometi ei aimanudki 
Napoleon, milleni läheb see Hispaania tulekahju. Kindral Bonaparte'*ile oleks see veel 
kuidagi võinud kainestavalt mõjuda, kuid keiser Napoleonile, Euroopa võitjale see 
«räbaldunud hulkurite mäss» juba mõju ei avaldanud. 

Kaotanud lootuse Aleksandri abile ja olles peaaegu veendunud, et Austria astub tema vastu 
välja, kihutas Napoleon 1808. aasta hilissügisel Hispaaniasse. Alistamatud räpased ja 
kirjaoskamatud Hispaania «talumatsid» olid ta vihast meeletuks teinud. Selle aja jooksul olid 
inglased juba jõudnud dessandi maale saata ja tõrjusid prantslased Lissabonist välja. 
Portugal muutus nüüd mitte Prantsuse, vaid Inglise baasiks. Prantslaste valduses oli ainult 
Põhja-Hispaania kuni Ebro jõeni, teistes paikades neid enam peaaegu polnudki. 
Hispaanlastel oli nüüd juba Inglise püssidega relvastatud armee. Napoleon asus pealetungile 
Hispaania armee vastu. Burgose juures 10. novembril 1808. aastal lõi ta hispaanlasi rängalt; 
lähematel päevadel peeti veel kaks lahingut, ja Hispaania armee näis täielikult hävitatuna. 
30. novembril liikus Napoleon Madriidi peale, mida kaitses tugev garnison. On huvitav mär- 
kida, et Hispaania rahustamiseks tõi Napoleon (oma armee 

koosseisus) kaasa «Poola Leegioni», mille ta oli käskinud formeerida juba 1807. aastal 
pärast Poola hõivamist. Poolakad raiusid tema käsul meeleheitliku vahvusega hispaanlasi, 
nagu poleks nad mõtelnudki sellele häbistavale osale mida neil tuli etendada, surudes maha 
hispaania rahva rahvuslikku vabastusliikumist. Napoleon ütles poolakatele et nad peavad 
veel ära teenima tema soovi Poola taastada — ja poolakad teenisidki endale välja isamaad, 
hispaanlastelt nende kodumaad ara võttes. 4. detsembril 1808. aastal marssis Napoleon 
Madrndi. Pealinn võttis vallutaja vastu hauavaikuses. Napoleon kuulutas pealinnas ja kogu 


Hispaanias otsekohe välja sõjaseisukorra ja pani tööle välikohtud. Seepeale astus keiser 
välja inglaste vastu. Inglise kindral Moore sai otsustavalt lüüa ning langes, kui prantslased 
jälitasid Inglise armee riismeid. 

Näis, et Hispaania olukord on jälle lootusetu. Kuid mida halvemini ülestõusnud 
elanikkonna käsi käis, seda raevukamaks muutus tema vastupanu. 

Saragossa linn oli prantslaste poolt ümber piiratud ja pani mõned kuud vastu. Viimaks 
vallutas marssal Lannes linna väliskindlustused ja tungis 27. jaanuaril 1809. aastal linna 
Kuid siin juhtus midagi sellist, mida polnud veel juhtunud ühegi piiramise juures: iga maja 
muutus kindluseks; iga kuur, tall, kelder ja pööning tuli vallutada võitlusega Tervelt 
kolm nädalat kestsid need kohutavad tapatalgud juba vallutatud, kuid vastupanu jätkavas 
linnas. Lannes'i sõdurid tapsid vahet tegemata kõiki isegi naisi ja lapsi, kuid ka naised ja 
lapsed tapsid omakorda prantsuse sõjaväelasi, niipea kui need vähegi ettevaatamatud olid 
Prantslased nottisid maha kuni 20 000 garnisoni koosseisu kuulunud sõdurit ja üle 32000 
linnaelaniku. Marssal Lannes, uljas husaar, kes mitte midagi maailmas ei kartnud, kes oli 
olnud juba kõige kohutavamais Napoleoni lahinguis ega teadnud, mis tähendab sõna 
«närvid» — isegi tema oli masendatud nende arvutute laipade vaatlemisest, mis lamasid 
reastikku majades ja majade ees, nende surnud meeste, naiste ja laste laipadest, mis ujusid 
veeloikudes «Milline sõda! Olla sunnitud tapma nii palju vahvaid või olgu isegi meeletuid 
inimesi! See võit tekitab ainult nukrust!» lausus marssal Lannes pöördudes oma 
saatjaskonna poole, kui nad sõitsid mööda surnud linna verega üleujutatud tänavaid. 

Euroopale tekitas Saragossa linna piiramine ja hukkumine vapustava mulje, kõige enam just 
Austriale, Preisile ja teistele Saksa riikidele. Erutas, hämmeldas ja kutsus häbitunde esile 
võrdlus hispaanlaste käitumise ja sakslaste orjaliku alistumise vahel. 

Kuid Napoleoni monarhia anastuslik kiskjalikkus ei võinud vallutatud maade kodanlust 
kauemaks ajaks tegevuseta jätta. Napoleoni poolt loodud kodanlus vallutatud Euroopas, 
vabanenud feodaal-pärisorjuslikust korrast ja välja tõugatud vaba kapitalistliku arenemise 
areenile, oli sunnitud otsima uusi teid, et omakorda pääseda majanduslike pihtide vahelt, 
kuhu Napoleoni poliitika ta oli pigistanud. 

Need võimalused avanesid sedamööda, kuidas arenes rahvuslik Napoleoni-vastane 
vabastusliikumine. Selle liikumise üksikud puhangud tulid ilmsiks aastail 1803, 1809 ja 1810, 
kuid 1813. aastal lõi see lõkkele võimsa tulekahjuna kõikides riikides, mis olid sattunud 
Napoleoni rõhumise alla. 

1806. aastal ja enne Preisi purustamist näitas Napoleon, kuidas ta hakkab suhtuma saksa 
rahva rahvusliku protestivaimu taassünni vähimassegi katsesse. Nüüd, pärast Tilsitit, pidas 
Napoleon võimalikuks teostada kõik, mis talle õigena näis, mitte ainult Baieris või Reini Liidu 
riikides, vaid ka Hamburgis, Danzigis, Leipzigis, Königsbergis kui ka Breslaus ja üldse kogu 
Saksamaal. 


Napoleon ei teadnud, et Berliinis teeb Fichte oma loenguis looritatult patriootilisi vihjeid, ei 
teadnud ka, et Saksa ülikoolides tekib üliõpilasringe, kes veel ei julge otseselt kõnelda 
ülestõusust suurima orjastaja vastu, kuid keda innustab salajane ja sügav vihkamine. Ta ei 
võtnud just väga arvesse seda, et Saksa vasallriikide kodanlus, kes tunneb küll rõõmu 
Napoleoni koodeksi kehtestamise ja feodalismi kokkuvarisemise üle, peab pealesunnitud 
Prantsuse poliitilist ja rahanduslikku iket, mis on seotud «veremaksuga», s. 0. värbamistega 
sõjaväkke Prantsuse suure armee täienduseks, liialt raskeks ja juba ülearu kalliks tasuks. 
Kõike seda Napoleon ei teadnud või ei tahtnudki teada. Erfurdis käitusid Saksa monarhid ja 
aristokraadid ühe pealtnägija väljenduse järgi nagu teenrid ja toatiidrukud tigeda isanda 
juures, kes on mõnikord siiski helde käega valmis kingitusi tegema, kui parajal ajal tema kätt 
suudelda. Saksamaa 

esimene luuletaja Goethe püüdis audientsile pääseda, ja kui Napoleon viimaks ta Erfurdis 
vastu võttis (unustades, muide, elatanud poeedile istet pakkuda) ja suvatses «Wertheri» 
armulikult heaks kiita, siis sattus Goethe ülimasse vaimustusse. Lühidalt, Saksamaa ladvik, 
kellega Napoleonil vahetult tegemist oli, ei ilmutanud siis mingit protesti. Rahvas vaikis ja 
kuulas sõna. Kuid seevastu muutusid teated Austriast, üha erutavamaks. 

Austrias arvestati, et Napoleon võib seekord võidelda vaid ühe käega, sest teine käsi pole 
tal vaba: selle käe otsas ripub hirmsa raskusena Hispaania. Austrias teati, et Napoleon ei 
anna Hispaaniat käest ühegi hinna eest, et see pole temale ainult despoodi kapriis, vaid 
miski muu, et ta on sinna takerdunud kauemaks ajaks. Ja mitte ainult ei teatud, vaid ka 
mõisteti põhjust. Kontinentaalblokaad tugevnes sel ajal järjest Prantsuse keisri uute 
täiendavate dekreetide, uute politseiliste abinõude ja uute poliitiliste aktide abil. Loobuda 
Pürenee poolsaarest nüüd, kui sinna olid juba ilmunud inglased, tähendas loobuda 
kontinentaalblokaadist, s. 0. kogu Napoleoni poliitika põhilisest ajendajast. 


V 


Altkäemaksuvõtja Talleyrand'i ja spioon Fouche, nende Napoleoni arvates alatute lurjuste 
reetmine või reetmises kahtlustamine ei pakkunud talle muidugi nii palju huvi kui lähenev 
sõda Austriaga. Ent ta võttis arvesse nii ühte kui teist ja jättis 1809. aasta jaanuaris 
Hispaania oma marssalite hooleks, kes ilma temata kaotasid poole oma sõjalisest 
väärtusest, ja oma venna, Hispaania kuninga Joseph'i meelevalla alla, kes nii temata kui 
ka koos temaga kunagi enesest mingit väärtust ei kujutanud. Saabunud Pariisi, käskis 
Napoleon oma kõrgemail ametnikel ja ministreil lossi koguneda ja hakkas siin 28. 
jaanuaril 1809. aastal raevuhoos Talleyrand'i peale karjuma. See oli see kuulus stseen, kus 
ta alustas oma kõnet, karjudes Talleyrand'iüe: «Te olete varas, kaabakas, autu inimene, te 
oleksite valmis reetma oma lihase isa!», ja lõpetas selle tervituse sõnadega: 
«Mispärast pole ma teid seni Karusselliväljaku võre külge üles poonud? Kuid on, on veel 


aega seda teha! Te olete — pori siidsukkades!» Teades juba mõndagi Talleyrand'i reetmisest 
(kes tagandati 

juba 1807. aastal), ei teadnud ta muidugi kõike, sest vastasel korral oleks ta Talleyrand'i 
viivitamatult maha lasknud. Kuid tal polnud selleks aega, et auväärses eas altkäemaksuvõtja 
intriige lahti harutada. Sõda Austriaga seisis tema ees pideva ähvardusena. 

Äsja sõjatules purustatud Hispaania süttis uuesti talupoegade ja linnade ülestõusude 
kustutamatuis leekides, mis levisid kiiresti ile kogu maa. Tabamatu, kartmatu, maa seest 
üleskerkiv ning maa alla kaduv rahvas pidas endiselt Hispaanias kinni poole suurest armeest, 
300 000 meest parimaid Napoleoni vägesid. Kuid suure armee teist poolt valmistas keiser 
kiiresti ette uueks raskeks sõjaks Austriaga. Ta andis käsu värvata Prantsusmaal uuesti, 
ennetähtaegselt sõjaväkke 100000 meest. Peale selle käskis keiser talle alluvatel Saksa riikidel 
välja panna veel 100 000 sõdurit ning anda need tema käsutusse sõja otstarbel. See täideti 
tõrkumatult. Seepeale eraldas ta üle 110000 kogenud sõduri, kellele ta võis eriti kindel olla, 
ja suunas neist 70 000 meest Itaaliasse, kus oli samuti oodata austerlaste kallaletungi. 

Niisiis oli 1809. aasta kevadeks Napoleoni käsutuses üle 300000 sõduri, keda ta võis paisata 
Austria vastu. Ent ka Austria kogus kokku kõik oma jõud. Austria õukonna, aristokraatia ja 
keskaadli — selle sõja algatajate hulgas valitses üksmeel. Isegi Ungari aadel oli seekord 
«kroonile» täiesti truu: oli tarvis kaitsta ja kindlustada nende arvates püha hüve — 
pärisorjust, mida oli geograafiliselt nii kõhutavalt kärbitud ja poliitiliselt kõikuma pandud 
kolmes sõjas aastail 1796—1797, 1800 ja 1805, kui purustati Austria armee ning parimad 
Habsburgide monarhia maad läksid Prantsusmaa külge. Tööstuskodanlus, kellele 
kontinentaalblokaad oli kasulik, etendas (kui mitte arvestada Tšehhimaad) Austria monarhias 
alles tähtsusetut osa; kaubanduskodanlus ja kogu tarbijate-mass kannatas blokaadi all. 
Austria õukonna poolt 1809. aastal plaanitsetud sõda oli populaarsem kõigist Napoleoniga 
varem peetud kolmest sõjast. «Viimaks helkis päikesekiir Hispaaniast, » korrutati Austrias ja 
Saksamaal igal viisil... 

Kogu maailm oli tardunud ootuses. Napoleon koos kolme parima marssali Davout', Massena 
ja Lannes'iga oli võitlusvalmis. Keiser ootas, et Austria esimesena «kal-lale tungiks», sest see 
oleks andnud talle argumendi täht- 

sas Erfurdis alustatud, kuid mitte lõpetatud vaidluses Aleksandriga: ta lootis veel, et 
Venemaa astub Austria vastu välja. 

14. aprillil 1809. aastal tungis Austria ertshertsog Karl, üks paremaid Austria kindraleid, 
Baierisse. «Kähe kuu pärast sunnin ma Austria relvad maha panema, ja siis, kui vaja, teen 
uue matka Hispaaniasse, » lausus Napoleon, asudes teele sõjatandrile. 

Muidugi ei pannud Napoleon eriti suuri lootusi 100000 sunniviisil värvatud sakslasele, kes 


arvuliselt moodustasid nüiid kolmandiku tema armeest. Ta teadis, millised suurepärased, 
lahinguis karastatud korpused jäid Hispaaniasse ja milliseid kaotusi veteranide näol kannab 
seal Prantsuse armee. Ja ta polnud ainuke, kes seda teadis. Austerlased; tegutsesid seekord 
enneolematu julguse ja jõuga. Esimene-suur lahing toimus Abensbergi juures Baieris. 
Austerlased löödi põgenema, nad kaotasid seejuures üle 13 000 mehe. Kuid nad võitlesid 
väga vapralt, märksa paremini! kui Arcole, Marengo ja Austerlitzi juures. Teine lahing, mis 
toimus 22. aprillil Eckmühli juures, lõppes Napoleoni uue võiduga. Ertshertsog Karl, kes oli 
kandnud raskeid; kaotusi, paisati Doonau taha. Seepeale viis marssal Lannes manöövri 
lõpule, vallutades tormijooksuga Regensburgi. Piiramist juhtinud Napoleon sai 
lahinguhoos jalast haavata. Keisril tõmmati saabas jalast ja haav seoti kuruga kinni. 
Napoleon käskis enese otsekohe sadulasse aidata ja keelas rangelt oma haavast 
kõnelemise, et mitte tekitada segadust sõdurite hulgas. Sõites sisse vallutatud Regensburgi, 
tervitas Napoleon naeratades temast mööda marssivaid rügemente, varjates hirmsat valu. 
Need lahingud Eckmühli ja Regensburgi all maksid austerlastele umbes 30000 meest 
surnutena, haavatutena, vangidena ja jäljetult kadunutena. Viie päeva jooksul oli 
Napoleon, võitnud viis verist lahingut. 

Läinud üle Doonau ja jätkates taganeva Karli jälitamist, jõudis Napoleon talle Ebersbergi 
juures järele ja purustas siin uuesti Karli väed ning lõi nad põgenema. Seejuures põletas 
Napoleon maha linna, kus osa elanikke (austerlased kinnitavad, et pool elanikkonnast) 
põles elusalt. «Me liikusime paksul praetud inimliha massil,» kõneleb kindral Savary, Rovigo 
hertsog, Prantsuse ratsaväe liikumisest läbi Ebersbergi varemete. Sellesse tänavaid katvasse 
.pudrusse vajusid sisse isegi hobuste kabjad. See 

juhtus 3. mail. 8. mail ööbis Napoleon juba uuesti nagu 1805. aastalgi Austria keisri lossis 
Schönbrunnis, kuid 13. mail andis Viini bürgermeister Prantsuse keisrile Austria pealinna 
võtmed üle. Näis, et sõjakäik läheneb kiiresti lõpule. Kuid püiides päästa armeed, jõudis Karl 
selle Viini sildade kaudu üle viia Doonau vasakule kaldale ja põletas pärast seda kõhe 
sillad. Napoleon otsustas alustada äärmiselt rasket operatsiooni. Umbes pool kilomeetrit 
Viini-poolsest (paremast) kaldast asub Doonaul rannast algav leetseljak, mis viib Lobau 
saare juurde. Napoleon otsustas selle leeteni ehitada pontoonsilla ja sinna üle viia oma 
armee peajõud, mis olid hõrenenud lahingute tagajärjel ja ka selle tõttu, et vallutatud maa- 
aladele tuli jätta garnisone. Saarelt oleks juba lihtne olnud ületada kitsast jõeharu, mis 
eraldas Lobaud Doonau vasakust (põhjapoolsest) kaldast. 17. mail toimus üleminek Lobau 
saarele. Pärast seda käskis Napoleon ehitada saarelt pontoonsilla üle kitsa jõeharu vasakule 
kaldale. Esimesena läks üle Lannes'i korpus, teisena Massena oma. Mõlemad marssalid 
võtsid enda alla kaks lähedalasuvat väikest küla, Asperni ja Esslingi. Ja siin sattusid juba 
üle jõudnud korpused ning nende järel liikuvad teised Prantsuse armee osad ertshertsog Karli 


rünnaku alla. Puhkes raevukas, äge võitlus, ja kui Lannes asus ratsaväega ründama täies 
korras taganevaid austerlasi, purunes äkki sild, mis oli ühendanud paremat (Viini-poolset) 
kallast saarega, ja Prantsuse armee jäi ootamatult laskemoonata, mida kuni selle minutini 
oli lakkamatult köhale toimetatud. Napoleon käskis Lannes'il aega viitmata taanduda. 
Taganemine toimus aga võideldes ja oli seotud suurte kaotustega. Lahingu ajal tabas marssal 
Lannes'i suurtükikuul, mis purustas ja peaaegu rebis küljest tema mõlemad jalad. Ta suri 
Napoleoni kätel, kelle silmis nähti teist korda elus pisaraid. Prantsuse armee liikus tagasi 
Lobau saarele, ja kui palju Napoleon end sellega ka ei lohutanud, et prantslased kaotasid 
selles lahingus kõigest 10000 meest (tegelikult aga märksa rohkem), ertshertsog Karl aga 35 
000 (tõeliselt umbes kakskümmend seitse tuhat), oli lüüasaamise ja taganemise fakt seekord 
olemas. See sündis 21. ja :22. mail. 

Viinist põgenenud Austria õukond ja valitsus juubeldasid ning valmistusid tagasitulekuks 
pealinna. Ertshertsog Karl ise, andekas ning tõsine inimene, ei kiidelnud saavu- 

tatud võiduga, vaid teda koguni ärritasid kõik need liialdused. Kuid igal juhul ei olnud see 
enam Acre'i kindluse piiramise lõpetamine 1799. aastal ja isegi mitte Eylau 1807. aastal. 
Arvult kolmas Napoleoni ebaedu oli märksa tunduvam, lüüasaamine palju ilmsem. Napoleon 
teadis, et Saksamaal oli Preisi major Schill äkki alustanud oma husaaririigemendiga midagi 
partisanisõja taolist prantslaste vastu; et Tirooli talupoeg Andreas Hofer peab samasugust 
partisanisõda Tirooli mägedes; et Itaalia on väga rahutu; et Hispaanias, kuigi ta oli sinna 
jätnud umbes 300 000 sõdurit, parima osa suurest armeest, lõi julm võitlus uue jõuga lõkkele. 
Teade lahingust Esslingi all, keisrist, kes olevat kinni püütud ja sisse piiratud Lobau saarel 
(nii kõneldi Euroopas, pidades oma soovi juba reaalsuseks), pidi sisendama uut jõudu kõikjal 
ülestõusnud, võitlejais. 

Napoleon ei kaotanud siiski külma verd ja erksust. Näis; et ainuke asi, mis teda neil 
kohutavalt rasketel päevadel kurvastas, oli marssal Lannes'i surm, sugugi mitte aga lahingu 
kaotamine. Ta teadis, et Austria kaotused Esslingi all olid tohutud, et ka sõjakäigu algul, veel 
enne Viini, kaotasid austerlased üle 50 000 mehe — märksa rohkem kui prantslased. Ta 
arvutas, tugevdades armeed, töötades välja edasisi sõjaplaane, lugedes samal ajal iga päev 
tähelepanelikult tema mõõtmatu impeeriumi osadest saabunud ettekandeid. Ta luges huviga, 
et paavst Pius VII ja tema kardinalid jutlustavad, nagu oleks Esslingi lahing jumala nuhtlus 
ülemaailmsele rõhujale, tiirannile, ülekohtu tegijale ja kiriku tagakiusajale. Hoolimata mure- 
dest pidas Napoleon hästi meeles ja võttis teadmiseks jumala ametliku asemiku käitumise. 
Inglismaalt jõudsid ärevad kuuldused Napoleonini kogu 1809. aasta suve jooksul. Inglismaalt 
saadeti ekspeditsioon eesmärgiga alustada diversiooni Belgia põhjaosas. 40 000 sõdurit ja 30 
000 meremeest võtsid osa sellest Walchereni saarele suundunud ekspeditsioonist. Inglastel 
õnnestus lühikeseks ajaks vallutada Vlissingen, kuid lõppude lõpuks ei tulnud sellest 
ekspeditsioonist midagi välja ja pärast raskeid kaotusi purjetasid inglased tagasi. 


Napoleon sõitis Viini, siis Schönbrunni ja jälle Lobau saarele tagasi. Ta äratas sõdurites 
lühikese ajaga kindla usu lähedasse võidusse; juuni keskpaiku armee puhkas, sai 
toetusvägesid, Lobau saar oli suurepäraselt kindlusta- 

tud. Keiser veendus nüüd lõplikult selles, et kogu aeg tegevuseta olnud ertshertsog Karl ei 
olnud tegelikult suuteline kallale tungima ja et nüiid oleneb ainult temast, Napoleonist, 
millal anda otsustav lahing. 

Lõpetanud need rutulised sõjalised ettevalmistused, pööras Napoleon pärast mõnepäevast 
puhkust oma tähelepanu eelkõige Rooma kõige kõrgemale vaimulikule. Pius VII-l tuli kibedat 
kahetsust tunda oma pilguteravuse ja eriti tõtlikkuse pärast, millega ta nägi õiglast issanda 
sõrme lahingus Esslingi all. Juba 17. mail 1809. aastal, s. 0. enne seda lahingut, anti välja 
Napoleoni dekreet, mis kuulutas, et Rooma linn ja üldse kõik paavsti valdused liidetakse 
nüüdsest alates Prantsuse impeeriumi külge. 

«Antud meie poolt meie keiserlikus laagris Viinis. Napoleon.» Nii lõppes see dekreet, mis võttis 
Rooma paavstidelt selle valduse, mille Rooma keiser Constantinus olevat kuulsa, kuigi 
keskajal paavstide poolt fabritseeritud võltsdokumendi järgi just nagu «kinkinud» paavst 
Silvester I-le juba IV sajandi algul. 

Nüiid aga, pärast dekreeti, vallutasid prantslased 10. juunil lõplikult Rooma ja paavstlus 
kaotas kõik selle, mis oli tema valduses olnud ligi poolteist tuhat aastat. Paavst võeti vahi 
alla ja viidi Savonasse, Lõuna-Prantsusmaale. 

Lõpetanud arveteõiendamise paavstiga, asus Napoleon viimaste sõjaliste ettevalmistuste 
kallale. 2., 3. ja 4. juulil viis keiser uued korpused üle Lobau saarele ja käskis sinna 
toimetada 550 suurtükki. 5. juulil käskis Napoleon alustada Lobau saarelt jõe forsseerimist, 
et jõuda vasakule kaldale. Peale endise, täiendatud armee oli Napoleonil olemas veel 
Itaaliast kohale käsutatud Macdonaldi korpus. Lahing algas 5. juulil 1809. aastal, ja mitte 
nii, nagu ootas ertshertsog Karl, samuti mitte seal, kus teda võis suurima tõenäolisusega 
oodata. Napoleonil oli kindel põhimõte: mitte kunagi teha seda, mida vaenlane võib oodata. 
Prantslastel oli umbes 300—560, austerlastel aga veidi üle 500 kahuri. Mõlema poole 
suurtükivägi oli laskemoonaga suurepäraselt varustatud. Doonau forsseerimine toimus 
erakordselt organiseeritult. Lahing muutus väga ägedaks, ja 5., eriti aga 6. juulil esines 
Napoleonile väga ohtlikke momente. Napoleon ise viibis lahingu tulipunktis; marssalid 
Davout, Macdonald, Massena ja suurtiikiväeülem kindral Drouot tegutsesid sellise 
täpsusega, nagu 

seda harva juhtub nii kolossaalseis lahinguis. Pärast kohutavat kanonaadi murdis 26 
pataljonist koosnev karreesse rivistatud «Macdonaldi kolonn», mille iga külg oli tuhat 
meetrit, tohutuid kaotusi kandes Austria armee keskkohast läbi. Järgnesid reservid. 


Põhja pool tungis marssal Davout, kelle keiser oli suunanud kõrgendikel “asuva 
Wagrami küla peale, võitlusega külasse ja kohe oli kogu Austria armee purustatud. 1809. 
aasta 6. juuli õhtuks oli kõik lõpetatud. Austerlased löödi põgenema. Kõik ei jooksnud 
laiali, osa neist säilitas rivikorra. Muidugi oli lüüasaamine, mille osaliseks Austria armee 
sai Wagrami all, kõhutav, kindlasti mitte väiksem kui Austerlitzi juures. Austerlased 
kaotasid lahingu teisel päeval surnutena, haavatutena ja vangidena umbes 37 000 meest. 
Kuid ka prantslaste kaotused olid suured, kuigi väiksemad võidetute omadest. Selles mõttes 
oli võit kalli hinnaga ostetud. Peaaegu terve järgmise nädala jooksul kestis purustatud 
Austria armee jälitamine. Napoleon liikus ratsaväe kännul, kes hävitas üksikuid 
Austria sõjaväeosi. Kui Napoleon 11. juulil jõudis Znaimi linna, kanti talle ette, et temalt 
palub audientsi vürst Lichtenstein, asja kohale-jõudnud keiser Franzi kindraladjutant. 
Franz palus vaherahu. Napoleon nõustus rahu tegema, kuid väga rasketel tingimustel: 
kõigilt nendelt Austria maa-aladelt, kuhu vaherahu sõlmimise momendiks on tunginud 
kas või väike Prantsuse väesalk, evakueeritakse viivitamatult austerlased ja nad jäävad 
pandina prantslaste kätte kuni lõpliku rahu sõlmimiseni. Lichtenstein nõustus kõikide 
tingimustega. 

Algasid läbirääkimised. Julguse kaotanud keiser Franz oli valmis suuri ohvreid tooma. Ta 
needis nüüd kõiki neid, kes teda poolteist aastat tagasi olid tõuganud sellesse hirmsasse 
võitlusse, mis oma verevalamise poolest ületas kõik sõjad, mida Austria oli pidanud kogu 
oma ajaloo kestel pärast Kolmekümneaastast sõda XVII sajandil. Meenutati hirmuga, kuidas 
Napoleon veel enne Wagrami lahingut oli käristanud paavsti. Mida teeb ta nüiid Aust-riaga 
pärast Wagramit? 

Napoleoni pretensioonid olid nüid märksa suuremad kui pärast Austerlitzi. Ta nõudis uute 
Austria territooriumide: Kärnteni, Kraina, Istria, Triesti ja Triesti pro- 

Karree — ruudukujuline lahingurivistus. — Tõlkija. 

vintsi loovutamist, pgale selle tohutuid juurdelõikeid Austria valdustest läänes ja loodes ning 
osa Galiitsiast ja kontributsiooni maksmist 134 miljoni kuldfloriini ulatuses. Austerlased 
tingisid kaua, anusid ja kavaldasid. Võitja jäi vankumatuks. Ta vähendas ainult 
kontributsiooni ja nõustus vastu võtma 85 miljonit ning tegi varemküsitust mõningaid tühiseid 
territoriaalseid järeleandmisi. Kogu läbirääkimiste pidamise ajal elas ta Schönbrunnis. 
Viinis ja kogu okupeeritud Austrias võis märgata täielikku alistumismeeleolu. Pärast Esslingit 
tärkama hakanud lootused kustusid nüüd nii Austrias kui ka Saksamaal. Napoleon võttis 
ettevalmistavasse rahulepingusse sisse veel punkti, mis ei lubanud Austrial pidada üle 150 
000 mehelist sõjaväge. Franz nõustus ka sellega. 

12. oktoobril võttis Napoleon oma lossi ees Schönbrunnis vastu kaardiväeparaadi. Neile 
paraadidele sõitis ja tuli tavaliselt (eriti pidupäevadel) palju rahvast, et näha Napoleoni, kes 
tekitas kõikjal täitmatut uudishimu. Napoleon nõustus publiku ülevaatustele ilmumisega: 


üldse meeldis talle Viin oma täieliku alistuvuse tõttu. 12. oktoobri paraad oli juba lõppemas, 
kui keegi hästiriietatud noormees jõudis saatjaskonna hobuste vahelt läbi tungida ja lähenes, 
palvekiri vasakus käes, hobusele, mille seljas istus keiser. Ta tabati enne, kui ta jõudis välja 
võtta pika terava pistoda. 

Napoleon soovis pärast paraadi lõpetamist areteeritut näha. Nagu selgus, oji see 
Naumburgist pärit olev Saksi üliõpilane Staps. «Mispärast te tahtsite mind tappa?» — «Ma 
arvan, Teie Majesteet, et nii kaua kui teie elate, ei saa minu kodumaa ega kogu maailm tunda 
vabadust ja rahu.» — «Kes teid selleks õhutas?» — «Ei keegi.» — «Kas õpetatakse seda teile 
teie ülikoolides?» — «Ei, valitseja.» — «Te tahtsite olla Brutus?» Üliõpilane nähtavasti ei 
vastanud, sest Napoleon kõneles hiljem, et Staps polevat vist hästi teadnud, kes see Brutus 
õieti oli. «Aga mida te teeksite, kui ma teile vabaduse annan? Kas püüaksite mind uuesti 
tappa?» Staps vaikis kaua, enne kui vastas: «Jah, Teie Majesteet.» Napoleon vaikis samuti ja 
väljus sügavaisse mõtteisse vajununa. Välikohus tuli kokku õhtul. Staps lasti järgmisel päeval 
maha. 

Kaks päeva pärast seda sündmust, millest Napoleon keelas kõnelda või ajalehtedes 
kirjutada, otsustas Austria keiser Franz 1 14. oktoobril 1809. aastal viimaks alla kirju- 

tada tema valdusi tunduvalt kärpivale ja kogu Euroopa diktaatorit määratult tugevdavale 
Schönbrunni rahulepingule. 

Saja tuhande hukkunud inimesega, maa laostumisega, paljumiljonilise kontributsiooniga, 
peaaegu kolmandiku oma territooriumide parimate osade ja mitmemiljonilise rahvastiku 
kaotamisega ning üha tugevamini võitja sõltuvusse sattumisega maksis Austria impeerium 
meeleheitliku, kuid ebaõnnestunud katse eest heita endalt Napoleoni ike. 


ÜHETEISTKÜMNES PEATÜKK 
Keiser ja impeerium oma vägevuse tipul 1810—1811 


T 


Kohe pärast Schönbrunni rahu allakirjutamist lahkus Napoleon Viinist ja saabus mõne 
päeva pärast uuesti, nagu pärast Egiptust, Marengot, Austerlitzi ja Tilsititki, triumfisõiduga 
oma pealinna. 

Määratu suure impeeriumi piirid olid veel enam laienenud, ustavaid vasalle oli heldelt 
hüvitatud; karmilt karistatud alistumatute häbematust; paavstilt tema valdused võetud; 
Tirooli ülestõusnud laiali aetud; major Schilli partisanid Preisi sõjakohtu poolt Napoleoni 


käsul maha lastud; Inglismaalt saabusid teated laostumisest, kaupmeeste ja töösturite 
enesetapmistest ja pankrottidest, rahulolematusest rahva hulgas. Tähendab, kontinentaal- 
blokaad oleks nagu õigustanud talle pandud lootusi. 

Näis, et maailmaimpeerium on oma hiilguse, vägevuse, rikkuse ja kuulsuse tipul. 
Napoleon teadis, et ta vallutas Euroopa ainult jõuga ja hoiab teda käes üksnes hirmu abil. 
Kuid Inglismaa ei anna järele; Vene keiser ilmselt kavaldab — ei aidanud Napoleoni asja 
lõppenud sõjas mitte millegagi ning tegi näo, nagu sõdiks ta Austriaga; hispaanlasi 
hukatakse ja hävitatakse massiliselt, kuid nad jätkavad vastupanu, ning võitlevad 
taltsutamatu raevuga, ja nende peale ei avalda nagu ennegi vähematki mõju ei mingid 
Wagramid, mingid keisri uued võidud ega maailma võitja uuenenud ja tugevnenud prestiiž. 
Napoleoni ümber olid Junot*-taolised talle ustavad 

marssalid, Bernadotte'i-taolised targad auahned inimesed, Talleyrand'i-taolised peened 
aristokraatlikud reeturid või Savary-taolised käsutäitjad, kes Napoleoni esimese märguande 
peale on valmis maha laskma oma lihase isa, või Davout” -taolised külmad ja kalgid 
prokonsulid ning satraabid ! kes on kõhklemata valmis maha põletama Pariisi, kui see neile 
teenistuse huvides tunduks vajalikuna, või auahned, enesearmastajad, andetud ja riiakad 
keiserlikud vennad ja õed, kellest ta oli teinud kuningad ja kuningannad, kuid kes ei lakanud 
iga asja üle nurisemast ja kellegagi tülitsemast ning keisrile ainult pahandust ja meelehärmi 
tekitamast. 

Napoleon ei kahelnud, et ees seisab veel palju sõdu, nagu selles ei kahelnud ka mitte 
keegi Prantsusmaal, ja oli samuti üsna tõenäoline, et on juba valatud kuul, mis ta tapab. 
Napoleon oskas suurepäraselt lahus hoida seda, mida ta saadab korda Prantsusmaal 
ja - Prantsusmaa hüvanguks, «vanade departemangude» kasuks Prantsuse valitsejana, 
sellest, mida ta teeb Lääne keisrina, Itaalia kuningana, Reini Liidu protektorina jne. 
jne. Esimest pidas ta tugevale alusele rajatuks, millel on pikk iga, teine aga püsib vaid 
senikaua, kuni elab tema. On tarvis dünastiat ja pärijat, keda Josephine enam anda ei 
suuda; järelikult on vajalik teine naine. 

Nüüd, kus Regensburgi kuulihaav ja Stapsi terav pistoda talle tungivalt meelde 
tuletasid, kui rabeda niidi otsas ripub kõik see, mida Napoleon on loonud, muutus 
dünastiaküsimus talle eriti tähtsaks. Prantsuse ajaloolased on arvukaid köiteid kirjutanud 
Josephine'ist, tema elust ja seiklustest, tema abielulahutusest ja tema sügavasse 
minestusse langemisest, kui Napoleon talle esmakordselt ootamatult ütles, et ta peab end 
temast lahutama ja abielluma teisega, ning ka keisri enda elamustest. Meile on see 
episood huvitav vaid poliitiliste sündmuste ahela lülina, mis hargnesid lahti pärast 
Wagramit. Sellepärast teeme nende sündmuste jutustamisel lühidalt. 

Kui Napoleon on kunagi üht naist armastanud kirglikult ning kordumatu armastusega, 
siis muidugi oli see naine Josephine esimestel aastatel pärast abiellumist temaga, endast 
kuus aastat noorema mehega. Ealeski ega 

kedagi pole ta nii armastanud, isegi mitte krahvinna Walewskat, rääkimata teistest 
naistest, kellega tal oli lühemat või pikemat aega vahekord. Ent see oli ammu, aastail 
1796 ja 1797, kui ta kirjutas Josephine'ile oma Itaalia-sõjakäigult leegitsevaid ja kirest 
hingestatud kirju. Napoleon ei läinud temast lahku, kui sai kuulda oma naise 
armulugudest oma äraoleku ajal, ja kuigi ta oli kaotanud endised tulised ning 
kirglikud tunded, armastas ta siiski oma naist. Möödusid aastad, Josephine kartis oma 
meest üsna tugevasti. Napoleon keelas tal isegi kategooriliselt ara tema ees ükskõik kelle 
eest paluda, ja palujale ara öeldes ei unustanud ta juurde lisamast: «On päris selge, et 
ta kuhugi ei kõlba, kui juba keisrinna on hakanud tema eestkostjaks.» Ta vihkas isegi 


Satraap — Vana-Pärsia riigis piiramatu võimuga asehaldur. Tõlkija. 


võimalust, et naised segaksid vahele riigiasjadesse ja ametiasjadesse üldse. 

Et Josephine oli üpris tühine ega mõistnud mõelda mitte millelegi peale kleitide, 
briljantide, ballide ja muude meelelahutuste, selle vastu polnud Napoleonil midagi. 
Kõneldi ju selleaegsetes suurilmaringkondades, et kui Napoleon kiusab kõigiti taga 
madame de Staeli, siis mitte ainult tolle liberaalse mõtlemisviisi ja opositsioonivaimu 
pärast — selle oleks ta võinud veel andestada —, vaid selle pärast, et see naine on tark 
ja suure eruditsiooniga, kuid seda tema arvates naisele sobimatut omadust ei võinud 
keiser juba kuidagi andestada. Sellelt seisukohalt vaadatuna ei võinud Josephine teda 
kuidagi ärritada. Pole kahtlust, et ajaloolastel ja biograafidel on õigus, kui nad 
üksmeelselt kinnitavad, et Napoleon ei otsustanud lahutust ette võtta just kerge 
südamega. 

«Poliitikal pole südant, on ainult pea,» lausus ta Josephine'ile 1809. aasta novembris, kui 
valmistati ette formaalset abielulahutust. Ta armastas teda ikka veel ja nad veetsid terveid 
päevi koos. Jõudis kätte 1809. aasta 15. detsember, kus kõikide impeeriumi kõrgete 
aukandjate ja kogu keiserliku perekonna juuresolekul kirjutati alla abielulahutuse 
protokollile. Nad lahkusid teineteisest, kuid lähemail päevadel kirjutas Napoleon talle 
Malmaisoni, Josephine'ile kingitud lossi, iga päev kõige armastavamaid kirju. 

Rooma paavstile tehti ettepanek kinnitada abielulahutus katoliku kiriku nimel, kes 
nendes toimingutes armastas liialt venitada ja vastu punnida. Pius VII eest tegid 

seda siiski suurima kiirusega, peaaegu kohe tagasimineva postiga, teised: paluja isik oli 
juba liialt mõjukas. 

Peatselt astus pidulikult kokku kõrgematest aukandjatest koosnev sünkliit, kes, olles 
küsimuse läbi arutanud, otsustas paluda Tema Majesteeti võtta impeeriumi hüvangu nimel 
endale teine naine. Enamik neist tundis keisri kavatsusele kahtlemata siiralt kaasa. 
Ühelt poolt olid nad oma materiaalse heaolu tõttu impeeriumiga tihedalt seotud ja tahtsid 
Bonaparte ide impeeriumi püsimist, kartes Bourbonide kuningriigi restaureerimist. Nad 
nägid «uue Prantsusmaa» .kindlustumist ainult keiserliku trooni otsese pärija 
ilmaletulekus. Kuid teiselt poolt unistasid kõik nad, isegi reetur Talleyrand enne oma 
ebasoosingusse sattumist, alati Napoleoni lähenemisest ühele kahest suurriigist: Austriale 
või Venemaale, ja mitte ainult poliitilisest, vaid ka dünastilisest lähenemisest. See laseks 
hinge tõmmata lakkamatutest sõdadest ja pidevalt tekkivatest ohtudest. Ühed (eesotsas 
Fouchega) tahtsid, et Napoleon abielluks Vene suurvürstitari Anna Pavlovnaga, Aleksandri 
õega, teised eelistasid mõrsjana näha Austria keisri Franzi tütart ertshertsoginna Marie- 
Luiset. Napoleon ise asus kohe pärast lahutuse vormistamist mõrsja valikule. 

Siin oli tema mõttekäik äärmiselt kiire ja täiesti selge: kosjad pidid olema lühikesed, asja 
olemusest tingitult ei võinud pikki otsimisi ollagi. Maailmas on peale suure Prantsuse 
impeeriumi kolm suurriiki, millest tasub rääkida: Inglismaa, Venemaa ja Austria. Kuid 


Inglismaaga on sõda elu ja surma peale. Jäävad üle vaid Venemaa ja Austria; Venemaa on 
kahtlemata tugevam Austriast, mille just tema, Napoleon, oli asja purustanud juba 
neljandas sõjas (13 aasta jooksul) tema vastu. Tähendab, tuleb alata Venemaast, kus oli 
kaks suurvürstitari — Aleksandri õed. Kumb neist nimelt kosida, see oli juba 
kolmandajärguline küsimus, polnud ju Napoleon ei ühte ega teist kunagi näinud. Kuid 
Jekaterina Pavlovna jõuti äärmise kiirusega õigeaegselt mehele panna Georg 
Oldenburgile. Mitteametlikult tehti Prantsuse suursaadikule Peterburis ülesandeks teha 
tsaarilt järelepärimine Anna kohta. 

1809. aasta detsembris ja 1810. aasta jaanuaris valitses Vene õukonnas suur ärevus. 
Peterburis ei lakanud Aleksander 1 kõige meelitavamais väljendeis Prantsuse suur- 
saadikule Caulaincourtile kinnitamast, et tema isiklikult sooviks väga näha oma õde 
Napoleoni naisena, kuid et 

keisrinna-ema (Maria Fjodorovna) arvates on Anna alles liiga noor, kõigest 16-aastane. 
Kuid Pavlovskis seisis Maria Fjodorovna sellele abielule kõigest jõust vastu, leides tunduva 
osa õukonna poolt toetust. Kogu aadli ja eriti suur-maaomanike-aristokraatide viha 
Napoleoni vastu kasvas aasta-aastalt ja vastavalt sellele, mida karmimaks muutus 
kontinentaalblokaad. 

28. jaanuaril 1810. aastal kutsus Napoleon lossis kokku kõrgemaist aukandjaist koosneva 
piduliku nõupidamise, et arutada abielulahutuse ja uue abielu sõlmimise küsimust. Osa 
kokkutulnuist eesotsas suurkantsler Cambaceresi, Naapoli kuninga Murat' ja politseiminister 
Fouchega pooldas suurvürstitar Anna Pavlovnat, teised — keiser Franz 1 tütart, Austria 
ertshertsoginnat Marie-Luiset. Napoleon ise, juba nähtavasti ärritatud Vene õukonna 
põiklemisest, andis selgesti mõista, et tema arvamus kaldub Austria pruudikandidaadi 
käsuks. Nõupidamine kindlat otsust vastu ei võtnud. 

Üheksa päeva pärast saabus Peterburist teade, et suur-vürstitari ema sooviks oma tütre 
abielu Napoleoniga mõneks ajaks edasi liikata, sest Anna Pavlovna on alles liiga noor. 
Samal päeval tehti Metternichile, Austria suursaadikule Pariisis, järelepärimine, kas Austria 
keiser on nõus andma Napoleonile naiseks oma tütart Marie-Luiset. Ja siinsamas, palju 
kaalumata (kõik oli juba järele mõeldud, kuni käis Vene kosjasobitamine), tegi Metternich 
teatavaks, et Austria on nõus noort ertshertsoginnat Prantsuse keisrile naiseks andma, 
olgugi et senini mingeid ametlikke jutuajamisi selle kohta polnud (ega võinudki olla). 
Otsekohe, 6. veebruari õhtul, tuli Tuileries' lossis kokku uus kõrgemate ametnike nõukogu, 
kes tegi juba üksmeelselt otsuse Austria-abielu käsuks. 

Järgmisel päeval, 7. veebruaril 1810 oli abieluleping juba koostatud. Teksti kallal ei 
tulnud palju vaeva näha: võeti arhiivist ja kirjutati lihtsalt ümber abieluleping, mis oli 
koostatud Napoleoni eelkäija Prantsuse troonil, kuningas Louis XVI abiellumisel teise 


Austria ertshertsoginnaga, Marie-Antoinette'iga, kes oli Napoleoni pruudi Marie-Luise lihane 
tädi. 

Kohe pärast koostamist saadeti abieluleping Austria keisrile ratifitseerimiseks. Franz 1 
ratifitseeris lepingu otsekohe ning teade sellest jõudis 21. veebruaril Pariisi. Ja juba 22. 
veebruaril sõitis peastaabiiilem marssal Bert- 


236 


hier Viini huvitava missiooniga: asendada piduliku laulatuse kombetalituse ajal, mis pidi 
toimuma Viinis, peigmeest, s. 0. Napoleoni ennast. 

Viinis võeti sõnum Napoleoni äkilisest otsusest rõõmuga vastu. Pärast raskeid lüüasaamisi 
ja 1809. aasta kaotusi näis see abielu mingi pääseteena. Väikesed ebameeldivused ja 
ebakõlad, mis toimusid just nendel päevadel, kui Viin juubeldas, vaikiti maha. Näiteks 
käskis Napoleon, just pulmapeole eelnenud pidustuste ajal maha lasta: lõpuks ometi 
vangi langenud Tirooli ülestõusnute juhi. Andreas Hofer jõudis hüida veel enne, kui lajatas 
kogu-pauk (ta lasti maha Mantua linnas): «Elagu mu hea keiser Franz!» Kuid hea keiser 
Franz, kelle eest Hofer oli jätnud oma elu, keelas suhu võtta rumala Tirooli talupoja nime, kes 
oma ülisuure ustavuse ja sobimatu patriotismiga; võis tõmmata Napoleoni meelepaha kogu 
Austria peale. 

11. märtsil 1810. aastal toimus Viinis rahvamassist ümbritsetud peakirikus piduliku 
tseremõniaali saatel ja kogui Austria keiserliku perekonna ning õukonna, kogu diplo- 
maatilise korpuse, kõrgemate aukandjate ja generaliteedi esindajate juuresolekul 
kaheksateistkümneaastase erts-hertsoginna Moarie-Luise laulatus keiser Napoleoniga.. 
Pruut polnud peigmeest eales näinud, ta ei näinud teda isegi pulmapäeval, sest, nagu öeldud, 
pidas Napoleon liigseks end häirida isikliku sõiduga Viini, kas või sellise erakordse juhtumi 
puhul nagu omaenese laulatus. Kuid sellega nõustuti Viinis. Marssal Berthier ja ertshertsog 
Karl sooritasid kahekesi väärikalt kõik tseremooniad, mis peigmehel tuli täita. Lugeja on 
kahtlemata mõnevõrra imestunud ja küsib: kuidas saavad kaks isikut kujutada puuduvat 
peigmeest? Imestunud olid ka majesteetlike laulatuste üksikasjades kogenematud 
kaasaegsed. Berthier' saatis Napoleon Viini selleks, et ta kujutaks oma isikus keiser 
Napoleoni ja paluks formaalselt Marie-Luise kätt, Ertshertsog Karl aga pidi Napoleoni 
palvel ja otsesel kutsel ilmuma kirikusse, ja siin andis Berthier talle üle Marie-Luise, 
kelle ertshertsog (kes samuti nagu seni Berthier kujutas enesest Napoleoni) viis altari 
ette — ja seisis tema kõrval jumalateenistuse ajal, mispeale uus Prantsuse keisrinna 
saadeti tema seisusele vastavate auavalduste ja saatjaskonnaga Prantsusmaale. Sõidu ajal 
läbi vasallriikide (näiteks Baieri) anti talle kõikjal mõista, et ta on Euroopa käskija abikaasa. 
Napoleon võttis teda vastu 

Pariisi lähedal teel Compiegne'i. Alles siin nägi abielupaar teineteist esmakordselt 


elus. 

Euroopas tekitas see sündmus kolossaalse mulje ja selle ile vaieldi avalikult igati. 
«Nüüd tuleb sõdadele lõpp. Euroopa saavutas tasakaalu, meie ees on õnnelik ajastu, » 
kõnelesid hansalinnade kaupmehed, kes olid veendunud, et nüüd peab Inglismaa, kes on 
kaotanud Austria näol lõplikult toe kontinendil, lepitust otsima. «Ta sõdib mõne aasta 
pärast selle riigiga neist kahest, kust talle kohe pruuti ei anta,» arvasid diplomaadid juba 
pärast Prantsuse kõrgete aukandjate esimest nõupidamist. 

Rahvusvahelise olukorra ebastabiilsuse juures oli selge, et igasugune liidu tugevdamine 
Napoleoni ja Venemaa vahel ähvardab juba Austria monarhia olemasolu ennast, 
Napoleoni lähenemine Austriale aga annab seevastu talle Venemaa suhtes suurel määral 
vabad käed. Mõned vana vürst Metternichi (Austria Pariisi suursaadiku isa) taolised 
Austria aristokraadid valasid õnnepisaraid, kui said kuulda kavatsusel olevast abielust; 
poeg, juba sel ajal tuntud Klemens Metternich, ei varjanud oma rõõmu. «Austria on 
päästetud,» kõneldi korduvalt keiserlikus lossis Schönbrunnis. 

Peterburis valitses ebaselge ärevus. Maria Fjodorovna oli sattunud vaimustusse, et 
«koletis Minotaurose» meelevalla alla ei sattunud mitte tema tütar, vaid Austria keisri 
oma. Kuid Aleksander 1, Rumjantsev, Kurakin ja isegi Prantsuse liidu ägedad vastased 
tundsid rahutust. Neile mais, et Austria satub lõplikult Napoleoni poliitika sõiduvette ja et 
Euroopa mandril on Venemaa jäänud üksinda silm silma vastu Euroopa vihatud 
vallutajaga. 

Kohe pärast abiellumist asus Napoleon intensiivselt oma majanduspoliitikat 


süstemaatiliselt ellu viima. 


II 


Mõistmata Napoleoni majanduspoliitikat, ei või olla ka täiesti selget kujutlust sellest, 
millel püsis tema impeerium, ega täpset vastust küsimusele, mispärast see impeerium 
langes. Kontinentaalblokaad oli vaid Napoleoni poolt loodud majandusliku seadusandluse 
koostisosaks. 

Napoleoni majanduspoliitika vastas täiesti tema üldisele poliitikale. Muutudes 
vallutussõdade tagajärjel prantslaste 

keisrist Lääne keisriks ja püüdes laiendada oma valdusi kuni Egiptuse, Süüria ja Indiani, 
allutas Napoleon otsustavalt ka majanduspoliitika alal need «uued departemangud» 
«vanade departemangude» huvidele, s. 0. teiste sõnadega, sellele Prantsusmaale, mille ta 
oli eest leidnud 18. brümääril, kui ta sai isevalitsejaks. Milles seisnes siis erinevus 
kolossaalse impeeriumi «vanade» ja «uute» departemangude vahel? Erinevus oli hiiglasuur. 


«Vanad departemangud» olid Napoleoni poolt teadlikult ja plaanipäraselt asetatud 
ekspluateeriva jõu olukorda, «uued» aga ekspluateeritavate seisundisse, ja selleks oli vaja 
vallutatud maade majanduslikku arenemist vägivaldselt pidurdada. Napoleonil oli tema 
valitsemise esimesest aastast alates sõna tõsises mõttes olemas täiesti väljatöötatud 
doktriin,,, mis oli vähemategi muudatusteta kehtinud kuni tema valitsemise lõpuni: 
eksisteerivad «natsionaalsed» majanduslikud huvid ja peale selle kogu ülejäänud 
inimkonna huvid, mis peavad olema mitte just allutatud, aga lihtsalt rahvuslikele huvidele 
ohvriks toodud. Kus on siis selle «natsiooni» piirid? Põhjas — Belgia; idas — isegi mitte 
Rein, vaid vana Prantsusmaa piir, mis oli teda eraldanud vasakkalda Saksamaast; läänes — 
La Manche ja ookean; lõunas — Püreneed. Kuivõrd Napoleon püüdis laiendada oma riigi 
piire, sedavõrd püüdis ta kitsendada «rahvuslike» huvide mõistet, piiritleda selle 
privilegeeritud maa, «vana Prantsusmaa» geograafilisi piire siis, kui kõne all olid 
majanduslikud huvid. Ja see on üsna arusaadav: nii see kui teine püüdlus olid Prantsuse 
suur-, tööstus- ja kaubanduskodanluse meeltes omavahel tihedalt seotud. Nende huvid aga 
oli Napoleon oma röövellikus poliitikas teiste maade suhtes peaeesmärgiks seadnud; nimelt 
neid huvisid, s. 0. neid Prantsuse suurkodanluse huvisid ta nimetaski «rahvuslikeks» 
huvideks. 

Juba Belgia ja vasakkalda Saksamaa, mis olid täielikult vallutatud, lahutamatult 
Prantsusmaaga ühendatud ja departemangudeks jaotatud, osutusid «mitterahvuslikeks», s. 
0. lihtsalt Prantsuse kodanluse konkurentideks, keda võis ja pidigi murdma, nende maa- 
alad aga muutma Prantsuse kapitali tegevusväljaks. Rääkimata siis juba hiljem liidetud 
Piemontest, Hollandist, hansalinnadest ja Illüüria provintsidest. Kogu vallutatud 
impeerium pidi ühelt poolt tunduma omana selles mõttes, et temalt võis nõuda nekrutite 
andmist, makse, sõjavägede ülalpidamist 

jne., kuid teiselt poolt pidi see olema võõras selles mõttes, et Belgia, Saksa ja Hollandi 
metalli- ja tekstiilitöösturid kui ka viinavabrikandid ei tohtinud võistelda prantslastega ei 
vanal Prantsusmaal ega omas koduski, s. 0. oma kodumaal, mille Napoleon oli anastanud. 
Rääkimata neist vallutustest, mis Napoleoni kaalutluste põhjal säilitasid Prantsusmaast 
eraldi eksisteerimise fiktsiooni: Itaalia, kus Napoleon oli kuningaks, Helveetsia, kus ta oli 
«mediaatoriks», Reini Liit (Baieri, Saksimaa, Vürtemberg, Baaden jne.), kus ta valitses 
«protektorina», Vestfaali kuningriik, s. 0. Kesk- ja Põhja-Saksamaa riikide konglomeraat, 
kuhu ta oli kuningaks määranud = oma venna Jerõme'i, Poola, kuhu ta oli paigutanud 
oma vasalli Saksi kuninga, jne. jne., — kõik see pidi olema Prantsuse tööstusele 
müügituruks või toorainebaasiks. Katse eest toimetada salaja Itaaliasse mõnd tehnilist 
leiutist, mis oli vajalik Itaalia tööstusele, pandi vangi; selle oli «Itaalia kuningas» 
Napoleon rangelt keelanud Prantsuse töösturite huvide nimel, keda soosis Prantsuse 


keiser Napoleon. Napoleon jälgis teravalt oma poliitika täpset läbiviimist: ta ei lubanud 
Solingeni nugade sissevedu Prantsusmaale, Hollandisse ja Itaaliasse; keelas ara Saksi 
kalevi impordi Vestfaali kuningriiki; maksustas keelutollidega toorsiidiekspordi Itaaliast ja 
Hispaaniast, sest oli tarvis toorainega kindlustada Lyoni vabrikante; nõudis sisse eritollid 
kaupadelt, mis tulid Illüüriast mitte Napoleonile vahetult .allutatud maade kaudu, vaid 
läbi vasallriikide. Need käskkirjad, keelud, juhendid ja noomitused lendasid iga päev 
hulgana keiserlikust kabinetist laiali mööda kogu Euroopat. See poliitika rikastas ja 
tugevdas Prantsuse suurkodanlust ning kindlustas Napoleoni = ülemvõimu 
Prantsusmaal, kuid muidugi ärritas, ruineeris ja rõhus tööstus- ja kaubanduskodanlust 
ning kogu tarbijatemassi kõigis tohutu impeeriumi = provintsides, välja arvatud «vanad 
departemangud». Luues lääne impeeriumi, jäi Napoleon majanduslikus suhtes kitsalt 
piiritletud rahvuslikuks Prantsuse valitsejaks, Louis XIV ja XV poliitika jätkajaks ja paljude 
Colberti ideede realiseerijaks. Prantsuse tööstuskodanluse klassihuvide nimel laiendas ta 
mitu aastat järgemööda maailmamonarhia kolossaalset hoonet. On päris selge, et tema 
poolt orjastatud maade tootlike jõudude vägivaldse mahasurumise juures ei võinud hiig- 
laslik ehitis püsima jääda isegi siis, kui ei oleks olnud His- 

paania rahvaülestõusu, Moskva mahapõlemist, Marmonti reetmist Pariisi all, Grouchy 
hilinemist Waterloo all — ühesõnaga, isegi kui Napoleoni kogu tema eluajal peetud 
gigantse võitluse poliitiline ja strateegiline pilt poleks tema viimastel valitsemisaastatel 
arenenud mitte nõnda, nagu ta tegelikult välja kujunes. 

Oleks ekslik mõelda, et Napoleon oli ainult teda võimule kutsunud ja tema diktatuuri 
põhiliselt kindlustanud suurkodanluse tahte alandlik täideviija. Suurkodanluse huvid 
seadis ta muidugi oma sise- ja välispoliitika peaeesmärgiks. Kuid samal ajal püüdis 
Napoleon kodanlust ennast oma tahtele allutada ja teda sundida teenima riiki, milles ta 
nägi «otstarvet iseeneses». Seda Euroopa majanduslikku orjastamist, millest me asja 
kõnelesime, rakendas Napoleon peamiselt Prantsuse kodanliku riigi huvides. Sellega 
üksikud kodanlusekihid muidugi leppida ei võinud ja pidasid selle vastu tegelikku, vaikivat 
sõda nende tegevust kitsendavate määruste rikkumise teel, teostades seadusvastaseid 
operatsioone, nagu ülesostud, kunstlik hindade üleskruvimine jne. 

Siin ei saa meenutamata jätta Marxi peent ja läbinägevat arvamust, mille ta esitab 
«Pühas perekonnas» ja ilma milleta oleks ebaselge nende põhjuste analüüs, mis hävitasid 
Napoleoni suure impeeriumi. 

«Mitte revolutsiooniline liikumine üldse ei langenud 18. briümääril Napoleoni 
saagiks. ..» kirjutas Marx, «Napoleoni saagiks langes liberaalne kodanlus. ..»' 
«Muide, Napoleon nägi juba kõige uuema riigi tõelist olemust; ta mõistis juba, et selle riigi 
aluseks on kodanliku ühiskonna takistamatu arenemine, erahuvide kaitsmise vabadus 
jne. Ta otsustas tunnistada seda alust ja võtta see oma kaitse alla. Napoleon polnud 


unistav terrorist. Kuid samal ajal nägi Napoleon riigis endiselt «otstarvet iseeneses», 
kodanluses «aga ainult laekurit ja oma alluvat, kellel ei tohi olla oma tahet. Ta tegi 
terrorismile lõpu, asendades permanentse revolutsiooni permanentse sõjaga. Napoleon 
rahuldas Prantsuse rahvuse egoismi kuni täieliku küllastuseni, kuid nõudis samuti, et talle 
toodaks ohvriks kodan-luse tegevus, mõnud, rikkus jne., kui vallutuse poliitiline eesmärk 
seda vajab. Despootlikult maha surudes kodanliku ühiskonna liberalismi — tema 
igapäevase praktika 

poliitilist idealismi —, ei säästnud ta suuremal määral ka mitte tema 
olulisemaid materiaalseid huvisid, kaubandust ja tööstust, niipea kui need 
põrkasid kokku tema poliitiliste huvidega. Tema põlgus tööstuse alal 

tegutsevate «hommes d'affaires'ide» vastu oli täienduseks tema põlastusele 

ideoloogide vastu. Ka siseasjades pidas Napoleon võitlust kodanliku 

ühiskonna kui riigile vaenuliku jõu vastu, sest et riik kui absoluutne eesmärk 

kehastus temas, Napoleonis. Nii näiteks teatas Napoleon Riiginõukogus, et ta 

ei saa lubada suurte maakõlvikute omanikele õigust neid maa-alasid 

meelevaldselt kas harida või jätta sööti. Sama mõtet sisaldas ka tema plaan, 

mis nägi ette kaupade vooritranspordi üleandmise riigi kätte, et sel viisil 
allutada kaubandus riigile. Prantsuse kaupmehed valmistasid ette sündmuse, 
mis vapustas esmakordselt Napoleoni vägevust. Kunstlikult loodud näljahäda 
abil sundisid Pariisi ülesostjad Napoleoni Vene sõjakäiku kähe kuu võrra 
edasi lükkama ja seda sel kombel liiga hilisele aastaajale üle viima.» ' 

Selline on arvukate hinnangute hulgas, mis Marx on andnud Bonaparte *ile, Napoleoni 
poliitika ja isiku sotsioloogiline ja psühholoogiline analüiis «Püha perekonna» selles osas. 
Marx annab siin märkimisväärse näpunäite sellest, et ajaloolane, analüüsides klassipinnast, 
millest antud poliitika välja kasvas, ei tohi samal ajal unustada isikuid, selle poliitika 
konkreetseid juhtijaid, nende iseloomu ja nende individuaalseid iseärasusi. Kui Marx 
kõneleb «liberaalsest kodanlusest», mis langes Napoleoni «saagiks», siis mõtleb ta selle all 
liberaalset kodanlust, kes pidas riigi ideaaliks konstitutsioonilist monarhiat, mille poliitilised 
printsiibid oli Napoleon likvideerinud. Edasi peab Marx silmas Napoleoni-diktaatori poolt 
kogu võimutäiuse haaramist riigis, igasuguste «vabaduste» likvideerimist, mille nimel oli 
alanud 1789. aasta kodanlik revolutsioon. Marx rõhutab, et 1791. aasta konstitutsioonis 
väljenduse leidnud kodanlik liberalism oli alguses Ühiskondliku Päästekomitee terroristliku 
diktatuuri abil revolutsioonilise võitluse protsessis purustatud ja katse elustada ning 
kindlustada seda kodanlikku liberalismi Direktooriumi ajal likvideeriti niisama järsult 
bonapartistliku riigipöördega 18. brümääril. Nii ühel kui teisel juhul toimus see, mis tuli 


käsuks. 

kapitalistlikule arenemisele, ja kodanlus toetas aeg-ajalt jakobiinide diktatuuri, mis oli 
vajalik feodaalkorra lõplikuks purustamiseks, ning Napoleoni diktatuuri kui võimu vormi, mis 
oli suuteline kindlustama kapitali ülevõimu ja oli kõige teovõimelisem vallutussõdade 
pidamiseks. 

Valitsedes faktiliselt nimelt nii, nagu seda nõudsid suurkodanluse huvid, ei pidanud 
Napoleon samal ajal temast põrmugi lugu, nimetades plutokraatiat «kõige halvemaks 
kõikidest aristokraatiatest» ja käidus kordama oma aforismi: «Rikkus praegusel ajal — see 
on varguse ja röövimise vili» (le fruit du vol et de la rapine). 

Tegutsedes Prantsuse kodanliku riigi huvides tervikuna, püüdes laiendada oma vägevust 
naaberrahvaste arvel, sattus Napoleoni diktatuur selle nimel otse vastamisi kodanliku 
ühiskonna üksikute kihtide püüdluste ja vajadustega. See diktatuur vaatas kodanlusele kui 
põhjatule rahakotile, mis enese huvides oli kohustatud teenima järjekordseid poliitilisi 
eesmärke. Kaitstes oma varandusega täidetud kirste, ajas kodanluse poliitiliselt arenematu 
osa rohkem kui üks kord Napoleonile sarved vastu ja Marx märgib eriti, kuidas Vene 
sõjakäigu algul ilmnesid suured lahkhelid Napoleoni ja Prantsuse kodanluse vahel, mis 
näitas selgesti hävitavat lõhet mitte üksnes Napoleoni impeeriumis, vaid ka selles 
kapitalistlikus majanduses, mis oli kujunenud tema kaitse all. Just sellepärast on Napoleoni 
impeeriumi languse põhjustest rääkides vaja meenutada neid asjaolusid. 


III 


Veel enne kui algas suure ajaloolise tragöödia viimane vaatus, kui alles kõik vaikis ja 
värises kõikvõimsa käskija ees, kelle jalge ees lamasid põrmus kuningad ja kellega kogu 
Euroopa kontinendil jätkasid võitlust ainult räbaldunud hispaania talupojad ja käsitöölised, 
haaras impeeriumi läheneva tormi esimene puhang: puhkes majanduskriis. See toimus 1811. 
aastal, ja inimene, kes näis siis seisvat maailmasündmuste keskpunktis, ei suutnud mõista selle 
tormi tõelist iseloomu. See kriis puhkes juba kontinentaalblokaadi teises, teravaks muutunud 
faasis, mida tuleb mõne sõnaga mainida, n Blokaad aastail 1810—1811 polnud enam see, mis 
1806. 

aastal, esimese, teda kindlaksmääranud Berliini dekreedi ajastul. Ka polnud tema looja 
enam täiesti seesama inimene, kes 21. novembril 1806. aastal oli dekreedile Potsdami lossis 
alla kirjutanud. 

Alates 1809.. aasta teisest poolest, pärast Wagrami ja Schönbrunni rahu, tugevnesid keiser 
Napoleonis järsult kaks veendumust, mis olid temas kujunema hakanud juba pärast Auster li 
tzi lahingut ja täiesti selgesti avaldusid pärast Jenat ning Berliini vallutamist ja olid 
muutunud tema käitumises mõõduandvaks pärast Friedlandi ja Tilsitit: esimene veendumus 
seisnes selles, et Inglismaad võib «põlvili suruda» üksnes tema laostamise teel kontinentaal- 
blokaadi abil; teist kindlakskujunenud arvamust võis väljendada sõnadega «mina võin kõik», 
ja seda täiendas loogiliselt mõte: «kuid järelikult, ma võin teostada ka kontinentaalblokaadi, 
ehkki selleks oleks vajalik muuta Prantsuse impeeriumiks kogu Euroopa kontinent». Võitja 
tegi, mida tahtis. Attila võttis V sajandil enesele vägivaldselt naiseks mingi poolmetsiku 
germaani hõimu väikevürsti tütre, kes talle oli meeldima hakanud, kuid Napoleoni esimese 
nõudmise peale saadeti Pariisi Austria keisri tiitar, kõige kõrgima ja oma iidsusega 
uhkustava dünastia printsess, ja kõik pidasid seda veel suureks õnneks sellele territoriaalsete 
rusude konglomeraadile, milleks tänu Napoleonile oli muutunud Habsburgide monarhia. 

Euroopa kontinendi seesuguse orjaliku alistumise juures näis võimalus jagu saada 
ülejäänud vaenlasest — Inglismaast — täiesti võimalikuna. Teisi vaenlasi polnud vaja üldse 
meenutada — «kerjuslikud kelmid», nagu Napoleon hispaanlasi nimetas, ei tulnud arvesse, s. 
0. ta ei tahtnud neile teha au, pidades neid vaenlasteks. Napoleon tegi näo, et ta nendega 
enam ei sõdi, sest oli nad aastail 1809—1810 täielikult purustanud, vaid käsib nad lihtsalt 
kinni püüda ja maha lasta. 

Selle illusiooniga ei tulnud tal end mitte väga kaua lõbustada: partisanisõda, gerilja kestis 
edasi. Kuid ka siin nägi keiser kõige kurja juurt just inglastes, kes ei abistanud Hispaaniat 
ainult relvadega, vaid juba tervete väeiiksustega. 

Inglismaa, ja ainult Inglismaa seisab teel ees. Duell elu ja surma peale Napoleoni ja 
Inglismaa vahel võis lõppeda vaid ühe vastase hukkumisega. Kuid asjatult püüdis Napoleon 
oma duelli muuta kogu Euroopa kontinendi võitluseks 

Inglismaa vastu. Blokaad tabas valusasti (ja mida edasi, seda valusamini) ühelt poolt 
Inglismaad, teiselt poolt aga ka Euroopa kontinenti. Napoleon teadis seda, kuid nimelt just 
see viiski teda juba mitte enam hämmeldusse, nagu enne Tilsitit, vaid varjamatusse raevu. 

Tema viha paiskus neil aastail eelkõige kontinentaal-blokaadi salajaste rikkujate vastu 
— avalikke käsust üleastujaid, kui mitte lugeda Pürenee poolsaare kõige lõunapoolsemas 
osas kujunenud ülestõusuvalitsust, ei leidunud kogu Euroopa kontinendil. 
Arveteõiendamine oli lühike. Salakaubavedajad lasti maha, konfiskeeritud Inglise kaubad 
põletati, konterbanti soodustavad monarhid kihutas Napoleon troonilt minema. 

1806. aastal määras Napoleon oma noorema venna Louis' Madalmaade kuningaks. Uus 


kuningas mõistis, et kaubandussidemete täielik lõpetamine Inglismaaga ähvardab tuua 
Madalmaade kaubanduskodanlusele, põllumajandusele ja kaubalaevasõidule täieliku 
laostumise, ja et Hollandiga toimuks see majanduslik katastroof palju varem kui teistega, 
sest et sellest ajast peale, kui inglased võtsid temalt ära kõik asumaad (nimelt pärast 
Prantsuse ülemvõimu kehtestamist Hollandis), sõltus Hollandi kaubanduskäive niihästi 
viina, juustu kui ka peenlõuendi turustamisel tunduvalt Inglismaast ning koloniaalkaupade 
sisseveo osas samuti Inglismaast. Kõik see sundis Louis Bonaparte'i vaatama läbi sõrmede 
Hollandi ranniku salajasele kaubavaherusele inglastega. 

Pärast mõningaid ähvardavaid noomitusi tagandas Napoleon oma venna troonilt, 
kuulutas, et Hollandi kuningriik on lakanud olemast, Hollandi enese aga liitis 1810. aastal 
eridekreediga Prantsuse impeeriumi külge ja jaotas selle departemangudeks, kuhu määras 
ametisse prefektid. 

Napoleonile esitati salakaebusi, et hansalinnad — Hamburg, Breemen ja Lüübek — ei 
pea küllalt ranget võitlust salakaubaveoga ning et Bourrienne, tema esindaja Hamburgis, 
võtab mahitamise eest altkäemaksu. Napoleon tagandas viivitamatult Bourrienne'i, 
hansalinnad aga liitis samuti Prantsuse impeeriumi külge. 

Napoleon tagandas troonilt väikesi Saksa vürste, kelle valdused paiknesid mererannikul, 
ja seda mitte sellepärast, et nad oleksid olnud milleski süidi, vaid põhjusel, et ta usaldas 
vaid iseennast. Ta kihutas minema Olden- 

burgi hertsogi ja ühendas Oldenburgi oma valdustega, kuigi see kutsus esile keiser 
Aleksandri suure rahulolematuse, kelle sugulane oli Oldenburgi hertsog. 

Kontinentaalblokaad andis end kogu Kesk-Euroopa tarbijaskonnale valusasti tunda. Peale 
selle laostas ta lõplikult hansalinnade ja kogu Põhja-Saksamaa ranniku kaubanduskodanluse 
ning laevaomanikud. Isegi tsensuuri ranguse tõttu täiesti allasurutud vallutatud maade 
ajakirjanduses vilksatas see aeg-ajalt ääri-veeri mööda. «Saksamaal trükitud poliitilised 
artiklid nõuavad nüüd ja edaspidi Prantsuse valitsuse tähelepanu, »' raporteeriti politsei- 
ministrile 1810. aastal, sakslane armastab poliitilisi arutlusi, ta loeb ahnelt oma arvukaid 
ajalehti, kuukirju, almanahhe ja kalendreid, rääkimata brošüüridest, draamadest ja 
romaanidest, milles osavad autorid oskavad Reini Liitu näidata orjandusliku korrana, 
Prantsusmaa ja Austria liitu aga vastastikuse jõuetuse tulemusena, Inglismaad — võitmatu 
riigina ja venelasi ülemaailmse monarhia pärijatena. Tsensuuri seisukohalt on asi halb ka 
Hollandis, kelle kontinentaalbokaad on lõplikult ruineerinud, sest, võib öelda, et ta elatus 
peamiselt merekaubandusest. Hollandis võib märgata sama pahet nagu Põhja-Saksamaalgi: 
«selles riigis on liiga palju ajalehti» 2. loeme teisest politseiettekandest. 

Kuid ajalehtedega toime tulla oli Napoleonil üsna kerge — see ei teinud talle kunagi 
raskusi. Märksa keerukam oli täielik blokaad tegelikult ellu viia. 

Kavatsetud ürituse raskustega põrkas Napoleon kokku igal sammul: selgus, et leida kogu 
Euroopa tohutu pika ranniku jaoks mitukümmend tuhat tolliametnikku, sandarmit, 


politseinikku ja üldse iga liiki ja igas auastmes ametnikku, kes oleksid ausalt, äraostmatult ja 
innukalt täitnud oma kohustusi, oli märksa raskem kui arveteõiendamine mõne 
salakaubavedu soodustava kuninga või asehalduriga. Kohvi, kakao, suhkru, pipra ja vürtside 
eest maksis Euroopa tarbijaskond viis, kaheksa ja kaksteist korda rohkem kui enne blokaadi 
— ja ta sai neid kaupu, kuigi mitte endises koguses. Värvaine indigo ja puuvilla eest, mille 
puudumisel manufaktuurid oleksid seisma jää- 


1 Rahvuslik Arhiiv, F” 3458. Paris le 29 aoüt, 1810. 
? Rahvuslik Arhiiv, F” 3458. Rapport sur les journaux hollan-dais. 

nud, maksid Prantsuse, Saksimaa, Belgia, Tšehhimaa ja Reini-äärsed 
puuvillaketrusvabrikud ning sitsitrükkimis-ettevõtjad viis ja kümme korda kallimat hinda — 
ja nad said neid aineid, kuigi mitte sellises koguses nagu varem. Kuhu läks siis see kohutav 
kunstlik kasum? Esiteks, Inglise laevaomanike ja salakaubavedajate taskutesse ja teiseks, 
Napoleoni tolliametnike ja sandarmite kaukasse. Kui valvel olevale patrull-piketile või 
tolliametnikule pakuti selle eest, et nad nõustuksid ühe öö rahulikult magama, summat, mis 
võrdus nende viie aasta palgaga, või kui sandarmile selle eest, et ta jalutaks kolm tundi eemal 
antud punktist rannikul, pakuti peent kalevit viiesaja frangi väärtuses kullas ja peensuhkrut 
teise viiesaja frangi eest, siis oli kiusatus liiga suur. 

Napoleon teadis ja nägi seda, et sellel rindel on tal raskem võitu saavutada kui Austerlitzi, 
Jena või Wagrami all. Ta määras ja suunas kohale nii alalisi kui ka erakorralisi revidente ja 
kontrolöre, kuid need osteti ara. Ta vallandas ja andis kohtu alla, kuid asemik jätkas 
vallandatu ja süüdimõistetu tegevust ning püüdis ainult ettevaatlikum olla. Siis võttis keiser 
tarvitusele uue abinõu. Algasid üldised läbiotsimised nüiid mitte enam ainult rannikulinnades 
ja külades, vaid ka kaugel Euroopa tsentrumis, kauplustes, ladudes ja kontorites. 
Konfiskeeriti kõik «Inglise päritoluga» kaubad, kusjuures kaupade omanikele tehti 
kohustuseks tõestada, et ühed või teised kaubad ei ole Inglise päritoluga. Sattunud 
paanikasse, püüdsid nüüd kõigi kahtlasemate koloniaalproduktide laostuvad omanikud 
tõendada, et need kaubad pole mitte Inglise, vaid Ameerika päritoluga. Ja tõepoolest ajasid 
ameeriklased sel ajal kuldset äri, varjates oma lipu all ning turustades oma laevadel 
kohaletoimetatud Inglise kaupu. 

Siis tegi Napoleon 1810.' a. Trianoni keelutariifiga võimatuks koloniaalproduktide 
legaalse kaubastamise, ükskõik kust nad ka tulid. Nüüd hakkasid kogu Euroopas leegitsema 
tuleriidad: kaotanud usalduse tolliametnikesse, politseisse, sandarmeisse, suurtesse ja 
väikestesse võimudesse, alates kuningatest ja kindralkuberneridest ja lõpetades öövahtide ja 
ratsavalvuritega, käskis Napoleon avalikult põletada kõik konfiskeeritud kaubad. 
Pealtnägijate tunnistuse järgi vaatasid rahvahulgad süngelt ja sõnatult kõrgetele sitsi-, 
peenkalevi-, kašmiirimägedele, suhkru-, kohvi- ja kakaovaatidele, teekastidele, puuvilla- ja 

villakedrusepallidele ning indigo-, pipra- ja kaneelikastidele, mis kallati iile ja kaeti 
süttiva ainega. «Caesar märatseb,» kirjutasid inglise ajalehed nendest vaatemängudest 
saadud kuulduste mõju all. Napoleon otsustas, et ainult kõigi nende sisseveetud väärtuste 
Jüüsiline hävitamine võib muuta salakaubavedamise tegelikult kahjutoovaks äriks ja 
laiendada riisikot mitte ainult nendele, kes pilkaselt pimedal ööl üksildases kohas 
kaljurahnu varjus ja asustamata rannikul asuvad kohaletoimetatud kaupa maha laadima, 
vaid ka rikastele kaupmeestele Leipzigis, Hamburgis, Strasbourg'is, Pariisis, Antverpenis, 
Amsterdamis, Genuas, Münchenis, Varssavis, Milaanos, Triestis, Veneetsias jne., kes 
rahulikult oma kõdus kontoris istudes seda salakaupa juba kolmandatest ja neljandatest 
kätest üles ostavad. 

Teatav osa kodanlusest nii Prantsuse impeeriumis kui ka vasallriikides oskas isegi nendes 
tingimustes välja pumbata hiiglakasumeid ja oli kontinentaalblokaadiga üldiselt väga 
rahul ning kütis heaks kõik keisri poolt rakendatud abinõud, mis olid suunatud Mglise 
kaupade salajase sisseveo vastu. Eriti rahuldatud olid metallurgid. Kuid tekstiili-töösturite 
hulgas kõlas kiituste kõrval juba ka kaebusi, sest ilma puuvillata pole siiski võimalik sitsi 
valmistada ja indigo puudumisel riiet värvida. 

Mis puutub luksusesemete tootmisega tegelevasse kaubanduskodanlusse ja 
käsitöölistesse, siis siin oli nurin veel tugevam: tuletati kurbusega meelde neid lühikesi 
Amiens'i rahu kuid aastail 1802—1803, kus tuhanded rikkad inglased voolasid kokku 
Pariisi ja ostsid ühekorraga ära peaaegu kõik pealinna juveliiride tooted ning kogu sameti 
ja siidi Lyoni ladudes. Avaldati nurinat lõpmatute sõdade üle, mis olid laostanud Euroopa 
endised kliendid. Kuid kõige enam nurises kogu tarbijatemass, kes kannatas ebanormaalselt 
tõusnud kohvi- ja suhkruhindade all; samuti olid tugevasti tõusnud ka tekstiilkaupade 
hinnad, kuna Inglise võistlus turul oli kontinentaalblokaadi tõttu välja lülitatud. 

Just sellise olukorra juures puhkeski 1811. a. kaubandus-tööstuslik kriis. 


Tõsi küll, varsti hakati piirduma ainult fabrikaatide põletamisega, koloniaalproduktid 
aga konfiskeeriti riigi käsuks. 

IV 


Juba 1810. aasta hilissügisel võis märgata tagasiminekut Prantsuse kaupade turustuses ja 
see küresti progresseeruv nähtus haaras kügu impeeriumi ning eriti «vanad departemangud», 


s. 0. teiste sõnadega Prantsusmaa selle sõna täpses mõttes. Töösturid ja kaupmehed esitasid 
aupaklikult kaebusi selle kohta, et blokaad ei riiva üksnes inglasi, vaid hakkab ka neile 
enestele tasku peale käima, et pole toorainet, et ekspluateerides võidetud rahvaid (petitsioo- 
nide esitajad avaldasid end võrratult mahedamalt ja peenemalt), vähendas Tema Keiserlik 
Majesteet sellega kogu Euroopas tarbijate ostujõudu, kuid kaubaladude vägivaldsete 
konfiskeerimiste ja sõjaväe- ning tollivõimude omavoli märatsemisega (ka siin ei väljendunud 
nad sugugi nii, vaid märksa leebemalt) võib keiser kahjustada normaalse krediidi võimalust, 
ilma milleta nii tööstus kui ka kaubandus ei suuda eksisteerida. 

Kriis süvenes iga kuuga. Terve rea puuvillakudumis-, ketrus- ja sitsimanufaktuuride 
omanikel, näiteks Richard-Lenoir'il, kelle juures töötas enne 1811. aasta kriisi 3600 mees- ja 
naisketrajat, 8822 kangrut, 400 sitsitrükkijat, kokku üle 12 tuhande inimese, — ei oleks 
1811. aastal sellest arvust vüendikkugi järele jäänud, kui Napoleon ei oleks käskinud talle 
anda erakorralist toetust 1,5 miljonit franki kullas. Kuid üks pankrot järgnes kiiresti teisele. 
1811. aasta märtsis tegi Napoleon korralduse maksta Amiens'i vabrikantidele välja üks miljon 
toetust ja ostis ühekorraga Rouenis, Saint-Ouentinis ja Gentis kähe miljoni eest kaupu. 
Tohutud subsiidiumid assigneeriti Lyonile. Kuid kõik see oli vaid nagu tilk vett merre. 

Dokumentide hulgas, mis käesoleva raamatu autor leidis Rahvuslikus Arhiivis 
Prantsusmaal ja mis iseloomustavad kriisi grandioosset arenemist, jätavad siigavaima 
mulje need dokumendid, mis peegeldavad = üldkokkuvõtet. 19. aprillil 1811. aastal 
teatas siseminister Napoleonile: «Suurem osa tööstustöölistest kaebab, et nad on tööta. 
Kinnitatakse, et palju töölisi rändab pidevalt välja.» Rouenis oli tööpuudus nii kohutav ja 
vabrikantide laostumine nii silmnähtav, et Napoleon oli sunnitud assigneerima 15 
miljonit hukkuvate manufaktuuride toetuseks. 

Kõrgemad ametnikud muutusid julgemaks. Prantsuse Panga president kandis Napoleonile 
7. mail 1811. aastal 

avameelselt ette, et alistatud maad on liialt laostatud ja et kuni nende vallutamiseni 
turustati Prantsuse kaupu seal rohkem kui pärast seda; et Pariisis luksusesemete valmistamise 
alal töötavad käsitöölised nälgivad; et tarbimine nii siseriigis kui ka väljaspool riigipiire on 
järsult tagasi läinud... Napoleon andis rahalisi toetusi, kuid blokaadi sugugi ei 
pehmendanud. Inglise kaubad (kõik koloniaalproduktid aga viidi mglise kaupade nimetuse alla) 
konfiskeeriti nagu ennegi. 1811. aasta suvelaat Beaucaire'is hävitati “ peaaegu täielikult 
politsei äkkrünnakuga, kes konfiskeeris terve suhkru, vürtside, indigo jne. ladude «tänava». 

Peale mitmemiljoniliste laenude ja rahaliste toetuste andmise vabrikantidele tegi 
Napoleon 1811. aastal gigantseid tellimusi riigikassa arvel: nii ostis ta armee jaoks 
kolossaalsel hulgal villast riiet, andis Lyoni siidi- ja same-timanufaktuuridele hiiglatellimusi 
losside tarviduste katmiseks, kohustas kõiki temast sõltuvaid Euroopa õukondi tegema oste 
Lyonist ning saavutas seda, et kui 1811. aasta juunis töötas Lyonis siiditööstuses kokku 5630 
kangas-telge, siis sama aasta novembris oli seal tööle rakendatud juba 8000 telge. Tumm 


käärimine avaldus sel perioodil nii Pariisi töölisaguleis kui ka teistes tööstuskeskustes. Mitte 
kõike ei jõudnud politseinuuskurid pealt kuulata ja ka mitte kõige kohta ei õnnestunud 
provokaatoreil töölisaguleis töölisi välja meelitada usalduslikele vestlustele. Igal juhul ei 
olnud 1811. aastal tööliselanikkonna olukord muidugi kaugeltki nii hea, nagu seda püüavad 
kujutada kaas-aegsed ja hilisemad ajaloolased. Napoleon ütles sageli, et ainuke revolutsioon, 
mis võib olla ohtlik, on «tühja kõhu revolutsioon». «Napoleon kõneles mulle korduvalt, » 
kirjutab oma mälestustes Napoleoni minister Chaptal, «et ta tunneb hirmu rahvaülestõusude 
ees, kui nende põhjuseks on tööpuudus.» ,«Töölisel pole tööd ... ta võib üles tõusta; ma 
kardan neid ülestõuse, mille põhjustajaks on leivapuudus; ma kardaksin vähem lahingut 
armee vastu, mis koosneb 200000-st mehest, » kordas Napoleon.» 

Asi ei läinud töölismasside suurte väljaastumisteni pealinnas ja provintsis, kuigi politsei 
ja eravaatlejad täheldasid ärrituse, kannatamatuse, nördimuse ja mõnikord isegi meeleheite 
tundemärke. 


«Mes souvenirs sur Napoleon» 1893, p. 283. 
2 Sealsamas, Ik. 285. 

Kui 1811. aasta majanduskriis oli suurel määral õppetunniks, siis ruttas Napoleon 
seda ära käsutama täiesti kindlal viisil: senikaua kui kontinentaalblokaad pole murdnud 
Inglismaad, seni kui mered on prantslastele suletud, senikaua kui kestab lakkamatu sõda, 
on Prantsuse kaubanduse ja tööstuse seisukord alati kõikuv ja kriisi kordumine alati 
võimalik. Tähendab, blokaad tuleb lõpule viia ja kui selleks peab vallutama Moskva, siis 
tuleb Moskva ka vallutada. 

Napoleon pidas hästi meeles, et Lyoni siiditöösturid põhjendasid turustuskriisi osaliselt 
Venemaa tellimuste «ootamatu» ärajäämisega. Selle oli esile kutsunud keiser Aleksandri 
poolt 1810. aasta detsembris allakirjutatud uus Vene tollitariif, mis viis kõrge tolli alla 
luksusesemed, s. 0. siidi, sameti ja kallihinnalised veinid — kõik selle, mis tuli Venemaale 
Prantsusmaalt. 

Sellegi pani Napoleon Aleksandri kontosse, mis üha suurenes juba ammust ajast, 
Erfurdist alates. Ja kogu 1811. aasta jooksul tugevnes Napoleoni veendumus, et see arve 
tuleb likvideerida ja võib olla likvideeritud ainult Moskvas. 

Kuidas suhtus Napoleon neisse impeeriumi ebanormaalse majandusliku seisundi 
häirivaisse sümptoomidesse? Kriis oli juba ammu küpseks saamas ja keiser jälgis tema 
lähenemist. Seni oli Napoleonil tulnud kokku puutuda riigi finantside kriitilise seisundiga, 
algava «inflatsiooniga», vajadusega lasta liikvele kullakatteta paberraha, lõpuks ka 
suurkapitalistide petturlike mahhinatsioonidega, kes püüdsid riigikassat tiissata igasuguste 
kahtlaste laenude ja liigkasuvõtukohustustega. Nii see oli juba tema valitsemise algaastail 
(1799—1800), samaks oli see jäänud ka 1805. aastal ja 1806. aasta algul. Kuid nendest 


raskustest sai Napoleon alati jagu. Kord tõi ta sõjast kaasa miljoneid kontributsiooni 
kullas; kord jälle määras ta võidetud maade elanikkonnale mitmesuguste ettekäänete all 
rängad maksud ja liigsed kohustused, hoolimata kontri-butsioonist, mida talle maksid 
nende maade valitsused; kord ta lihtsalt võttis kapitalistidelt ara palju sellest, mida need 
olid juba jõudnud teenida. See juhtus näiteks 1806. aastal. Vaevalt pärast Austerlitzi 
sõjakäiku 1806. aasta jaanuari lõpus Pariisi tagasi jõudnud, nõudis Napoleon aruannet 
rahanduse seisundi kohta ja nägi ara, et kuulus miljonär ja kapitalistlik kiskja Ouvrard ning 
temale lähedal 

seisev finantskompanii, mis tegutses firma «Ühendatud Suurkaupmehed» nime all, oli väga 
kavalate kombinatsioonide ja peente juriidiliselt osavate võtetega tüssanud riigikassat ja 
tekitanud talle kolossaalseid kahjusid. Napoleon käskis Ouvrard'il ja «Ühendatud 
Suurkaupmeeste» esindajail lossi ilmuda ja teatas neile sealsamas erilise sissejuhatuseta ja 
otseteed, et ta lihtsalt käsib tagasi anda kõik selle, mis nad viimase aja jooksul on kokku 
varastanud. Ouvrard püüdis Napoleoni võluda ettepanekuga uutest «riigikassale huvitavaist» 
kombinatsioonidest, mis Tema Majesteet arvatavasti vastu võtab, kuid Tema Majesteet ei 
varjanud, et huvitavaimaks kombinatsiooniks riigikassale peab ta seda, kui Ouvrard ja tema 
kaaslased paigutatakse viivitamatult Vincennes'i kindlusse ja antakse kriminaalkohtu alla. 
«Ühendatud Suurkaupmehed» suhtusid keisri arvamusse väga tähelepanelikult ja tundes hästi 
kaasvestleja iseloomu, pidasid tema argumentatsiooni ammendavaks: kõige lähemal ajal aga 
andsid riigikassale tagasi 87 miljonit franki kullas, pidades mittevajalikuks nõuda selle neile 
kurvastava operatsiooni juures raamatupidamise-alaseid või juriidilisi täpsustamisi. «Ma 
sundisin tosinat kelmi tagastama kokkuriisutu, » nii teatas Napoleon sellest juhtumist ühes 
kirjas oma vennale, sel ajal Naa-poli, hiljem aga Hispaania kuningale Joseph'ile. 

Valuuta oli stabiilne, kulda leidus riigikassas piisavalt. Nii impeeriumi kõigi vallutatud 
osade kui ka kogu vasall-Euroopa rahanduslik ja majanduslik ekspluateerimise süsteem 
«vanade departemangude» heaks, s. 0. sõna täpses mõttes Prantsusmaa kasuks, õigustas end, 
nagu näis, paljude aastate kestel täiesti. 

Ja äkki läbis kolossaalset hoonet kurjakuulutav raksatus: 1811. aasta kogemuste põhjal 
mõistis Napoleon, et palju raskem on võidelda üldise majanduskriisiga kui ajutiste 
rahanduslike raskustega ja et kergem on likvideerida häired riigikassas kui neid leida, ning 
mis peaasi, kaotada defektid kogu majandussüsteemis ja kolossaalse riigi terves majanduselu 
organisatsioonis. Siin juba ei võinud enam aidata ei kontributsioonid, ei kapitalistlikel kiskjail 
kõrist kinnivõtmine, ei eeskujulik aruandlus ega kontrolli rangus, ei kogu Napoleoni poolt 
loodud bürokraatliku aparaadi täiuslikkus. 1811. aastal puhkenud kriis oli eelkõige (kuid 
kaugeltki mitte ainult) nende kaupade turustamise, kriisiks, mis peamiselt olidki 
Prantsusmaad rikastanud 

kaubandus- ja tööstusartikleiks. Kellele oleks võinud turustada Pariisi töökodade kuulsaid 
juveelitooteid? Kellele oleks võinud müüa kallihlnnalist mööblit, mille töötlemisega tegeles 
peaaegu kolmveerand Saint-Antoine'i eeslinna elanikkonnast? Või kallihinnalisi 
esmajärgulisi nahk-tooteid, mille valmistamisest elatusid Saint-Marseille'i eeslinna ja 
kolossaalse tööliskvartali Muffetard'i elanikud? Või suurepäraseid naisteriideid ja 
meesteülikondi, mille valmistamise ja müümisega tegelesid maailmapealinna arvukad 
rätsepatöökojad? Kuidas võisid kõrgel püsida Lyoni südi ja sameti, Sedani kõrgemat sorti 
kalevi ja Lille'is, Amiens'is ning Roubaix's valmistatava peenimast lõuendist pesu ja 
Valenciennes'i pitside hinnad? 

Kõiki neid Prantsuse luksusesemeid ei toodetud ainult siseturu tarvis, vaid ka kogu 
maailma jaoks, kogu maailm aga osutus Prantsuse kaupadele väga kärbituks: langesid ära 
nii Inglismaa, Põhja- ja Lõuna-Ameerika kui ka rikkad plantaatorid Antilli ja Maskareeni 
saartelt. Üldse lülitusid välja kõik ostjad (kõige rikkamad ja rohkearvulisemad) kõikidest 
maadest, mis olid lahutatud Euroopa mandrist «soolase veega», sest «soolasel veel» 
valitsesid jagamatult inglased. Kuid ka Euroopa mandril oli asi halb. Napoleoni poolt 
vallutatud maad laostusid sootuks, võidetud maadele, isegi kui nad polnud otseselt 
vallutatud, suruti peale kontinentaalblokaad, mis viis nende valuuta ostujõu alla. Sellest 
ajast, kui Vene mõisnikud ei võinud Inglismaale müiia põllumajanduslikku toorainet, kadus 
ka see Inglise kuld, millega venelased tasusid Pariisi kaupade eest: Vene rubla langes 
pärast Tilsitit 26 kopikani. Poolakate, austerlaste ja Itaalia aristokraatiaga toimus 
samuti. Lääne-, Lõuna-, Kesk- ja lõpuks ka Põhja-Saksa-maal toimus samasugune 
feodaalmõisnike klassi kiire materiaalse kehvumise protsess mitte ainult kontinen- 
taalblokaadile allutamise tõttu, vaid ka seetõttu, et pärisorjus sai tugeva vapustuse, 
paljudes kohtades koguni kaotati. 

Asi polnud mitte üksnes feodaalmõisnike klassi kehvumises Euroopas. Uus kodanlus, kes 
oli tekkinud koos areneva tööstuskapitalismiga, läks oma teed, kasvas, tugevnes ja 
intensiivistus Napoleoni poolt vallutatud riikides ning kogu temast sõltuvas ja poolsõltuvas 
Euroopas. Mingite kavalate võtetega ei õnnestunud lämmatada tööstuse arenemist Euroopa 
tööstuslikult arenenumais osades, 5. 0. 

kogu Lääne- ja osalt Kesk-Saksamaal, Böömimaal (nii nimetati Austria impeeriumi 
koosseisu kuuluvat Tšehhi osa), Belgias ja osaliselt ka Sileesias. See konkurents (rääkimata 
juba tugevalt arenenud Inglise konterbandist) tõrjus välja isegi sellised Prantsuse kaubad, 
milliseid ei võinud kuidagi nimetada luksusesemeiks. Kuid villase riide, töötlemata linase riide 
sortide, metallkaupade ja tarbekaupade = turustamiseks jäi ühel või teisel määral üle 
«vanade departemangude» siseturg, kuhu Prantsuse keiser ei lubanud ilmuda oma teistel 
alamatel: ei belglastel, sakslastel ega Itaalia siiditöösturitel — üldse mitte kellelgi. Kuid 
siingi oli üks Napoleoni poolt eriti ning ammust ajast kaitse alla võetud laialdane 


tootmisharu, mis kannatas mitte ainult ja mitte niivõrd turgude kokkukuivamise, kuivõrd 
just tooraine kohutava kallinemise all. See oli puuvillatööstus. Koloniaalkaupade 
sisseveokeelu tagajärjel tõusis puuvilla hind erakordselt. Tekkis kohutav toor-' ainekriis, mis 
sundis vabrikante 1811. aastal tootmist järsult vähendama. Kriisi ja kasvava tööpuuduse ning 
nälja-ähvarduse tõttu pealinna, Lyoni ja Roueni tööliskvartalites kui ka ruineerumise tõttu 
lõunapoolsetes veinitööstuse departemangudes oli Napoleon sunnitud kontinentaalblokaadi 
määrusi osaliselt rikkuma. Ta lubas välja anda litsentse (piiratud arvul), nimelisi tõendeid, 
mis lubasid importida Prantsusmaale teatava summa ulatuses «keelatud kaupu» tingimusel, 
et antud isik samas väärtuses müüks välismaale Prantsuse kaupu. Need litsentsid läksid 
kuritarvituste tõttu politseis, kes neid tõendeid välja andis, kalliks maksma, kuid siiski peeti 
neid ostjaile haruldaselt kasulikuks. 


See järeleandmine näitab, kuivõrd Napoleoni häiris 1810.—1811. aasta kriis. Tõsi küll, 
eriti suurt materiaalset kasu inglastele Prantsuse litsentsid tuua ei võinud, kuid siiski oli see 
teatav kõrvalekaldumine printsiibist. Võitlusabinõuna kriisi vastu võisid litsentsid vaid 
vähesel määral kaasa aidata turustuse intensiivistumisele. Veel vähem tähendust võisid 
selles mõttes omada nõudmised, mis Napoleon esitas oma õukonnale ja kõrgeile aukandjaile: 
ta nõudis, et õukondlased riietuksid võimalikult toredasti ja kaunilt ning et võimalikult 
sagedamini vahetataks tualette jne. Need keisri korraldused ei võinud kindlustada 
luksusesemete hiiglatootmisele küllaldast turgu, kuigi 

õukonnaelu Napoleoni ajal isegi kuni 1811. aastani oli haruldaselt luksuslik, ent pärast 
neid keisri korraldusi muutus juba heaks tooniks loopida raha Pariisi juveliiridele ja Lyoni 
siiditööstureile, korraldada sadadele küllakutsutuile pidusid, kus šampanja ja teised kallid 
veinid voolasid ojana, vahetada mööbleid kallihinnalisemate ja peenemate vastu, ehtida 
väärtuslike pitsidega mitte üksnes ennast, vaid ka oma teenijaskonda, tellida uhkeid toidu jne. 
Napoleon ise andis 1811. aastal samuti terve rea väga suuri ja väärtuslikke tellimusi Pariisi 
ja Lyoni tööstureile ning käsitöölistele riigi hoonete ja losside sisustamiseks. 

Nüüd, 1811. aastal, nagu varemgi 1806. aastal, ajal, millal ummik kaubanduse ja tööstuse 
alal oli olnud võrreldamatult tagasihoidlikum ega omanud kestvat iseloomu, pidas Napoleon 
kinni oma ammugi avaldatud põhimõttest: «Mu eesmärk ei seisne mitte selles, et vältida 
negotsiantide pankrotte, riigi finantse selleks ei piisaks, vaid selles, et takistada ühe või teise 
manufaktuuri sulgemist.» Ja kui siseminister andis toetust, siis nõudis Napoleon, et minister 
motiveeriks tehtud väljaminekut selliselt: «Ma andsin laenu sellele manufaktuurile, millel on 
nii ja nii palju töölisi, sest et teda ähvardas oht jääda tööta.» 

1811712. aasta talveks nõrgenes kriis aegamööda. Ent Napoleon taipas, et ükski 1811. aasta 
kriisi põhjustest polnud kõrvaldatud, et kriisituli hõõgub tuha all edasi; talle oli selge seegi, et 
nimelt sõda Inglismaaga ja sellega seotud kontinentaalblokaad on takistuseks impeeriumi öko- 
noomika radikaalsele paranemisele. Et lõpetada blokaad, pidi, esiteks, saavutama seda, et 


Inglismaa paneks relvad maha. Rohkem kui kunagi pidas Napoleon nüiid peatset võitu 
Inglismaa üle peamiseks vahendiks oma impeeriumi kindlustamisel nii väljastpoolt kui ka 
sisemiselt. Ja enam kui kunagi varem oli ta veendunud, et inglased on juba teinud 
hiiglaläbimurde blokaadist, et Aleksander teeb nendega kokkumängu ja petab teda, et Inglise 
kaubad Venemaalt immitsevad kogu mõõtmatu läänepiiri kaudu läbi Preisi, Poola ja Austria, 
tuhandete pooride ja avauste kaudu Euroopasse ja et see muudab nulliks kontinentaal- 
blokaadi, s. 0. hävitab ainukese lootuse «suruda Inglismaa põlvili». Napoleoni informeeriti ja 
hoiatati igalt poolt, et Inglise konterbant ei tungi ainult temale allutatud Euroopasse, vaid ka 
Prantsusmaale, s. 0. tema kolossaalse 

impeeriumi «vanadesse departemangudesse» ja et see salakaup ilmub Euroopa mandri 
«põhjarannikult» '. 

Napoleoni Londonile suunatud pilk, mis alatasa kogu tema eluaja jooksul oli olnud eemale 
kistud kord Alpidele, kord Viinile, kord Berliinile ja Madriidile ning uuesti kangekaelselt, 
niipea kui saabus hingetõmbeaeg mandrisõdades, oli tagasi pöördunud Londoni peale, 
hakkas nüiid uuesti pöörduma Londonilt Euroopa kõige kaugemale pealinnale. 

«Põhjarannik» — Vene tsaari, salakavala bütsantslase võimu all... Kas loobuda 
võitlusest Inglismaaga, juba lähedal olevast võidust, Briti majandusliku võimsuse 
purustamisest või haarata Aleksandril kõrist ning sundida teda meelde tuletama Tilsiti 
kohustusi? Selliseks hakkas küsimus Napoleonile kujunema juba 1810. aastal. 

Juba 1810. aastal käskis Napoleon endale hankida raamatuid, mis sisaldasid 
informatsiooni Venemaa, tema ajaloo ja iseärasuste kohta. 

Keisri katkendlike väljenduste ja tema lähikonnalt tulnud kasinate andmete järgi 
otsustades hakkas Napoleon juba 1810. aasta sügisest alates harjuma mõttega, et inglastele, 
sellele visale, kättesaamatule ja pealesuruvale vaenlasele, keda ei õnnestunud võita ei 
Kairos, Milaanos, Viinis, Berliinis ega Madridis, võib anda lõpliku ja purustava löögi ainult 
Moskvas. See mõte tugevnes Napoleonil iga kuuga. 

Suur armee Moskvas — see tähendab Aleksandri alistumist, see on kontinentaalblokaadi 
täielik elluviimine, järelikult tähendab võit Inglismaa üle lõppu sõdadele, kriisidele, 
tööpuudusele. See tähendab samuti maailmaimpeeriumi kindlustamist nii sisemiselt kui ka 
väliselt. 1811. aasta kriis andis keisri mõtteile lõplikult sellise suuna. Hiljem, juba Moskva 
sõjakäigu ajal, ütles krahv Daru Vitebskis Napoleonile avameelselt, et nii armee kui ka 
paljud keisri lähikonnast ei saa aru, miks peetakse seda rasket sõda Venemaaga, sest Inglise 
kaupadega kauplemise pärast Aleksandri valdustes ei tasu sõdida. Kuid Napoleonile oli 
selline arutlus vastuvõtmatu. Ta nägi Inglismaa järjekindlalt läbiviidud majanduslikus 
lämmatamises ainukest vahendit tema poolt loodud suure impeeriumi püsimise 


! Rahvuslik Arhiiv AN IV 131 8, nr. 62. Siseministri ettekanne 7. mail 1810. aastal. 

kindlustamiseks. Samal ajal aga mõistis ta selgesti, et liit Venemaaga on purunemas mitte 
ainult lahkhelide tõttu Poola pärast ja ka mitte ainult sellepärast, et Aleksandrit häirib ja 
ärritab osa Preisi valduste okupeerimine ja anastused Saksamaa põhjaosas, vaid ennekõike 
just sellepärast, et Venemaa paneb tulevikus väga suuri lootusi Inglismaale, samuti kui 
Inglismaa loodab Venemaale. Kuid otsest lööki Inglismaale ta anda ei suuda. Tähendab, löök 
tuleb suunata Venemaa pihta. 

Maailmahorisondile hakkas tõusma uue kolossaalse relvastatud võitluse verine viirastus. 


KAHETEISTKÜMNES PEATÜKK 


Suhete katkemine Venemaaga 1811—1812 


Pärast Erfurti jõudis Aleksander tagasi Peterburi veel kavatsusega toetada Prantsuse- 
Vene liitu ja jääda Napoleoni poliitika sõiduvette vähemalt lähemas tulevikus. Kui 
hakatakse kirjutama Venemaa XIX sajandi alguse teaduslikku ja üksikasjalist 
sotsiaalmajanduslikku ning poliitilist ajalugu, siis osutab tulevane uurija arvatavasti palju 
tähelepanu ja üsna palju lehekülgi neile huvitavaile aastaile — alates Erfurdist kuni 
Napoleoni sissetungini 1812. aastal. Nende nelja aasta jooksul näeme vaenulike sotsiaalsete 
jõudude ja voolude keerukat võitlust, mis olid kindlaks määranud niihästi Speranski kuju 
ilmumise kui ka tema languse ajaloolise seaduspärasuse. 

Tõenäoliselt muutus tolle aja tingimustes mõningate reformide ellurakendamise küsimus 
Vene impeeriumi valitsemises hädavajalikuks. Tõukeid, mis süvendasid arusaamist reformi 
vajadusest, leidus küllaldaselt: Austerlitz, Friedland ja Tilsit. Kuid teiselt poolt lõppesid 
kohutavad lüüasaamised kahes suures sõjas, mis Venemaa pidas aastail 1805—1807 
Napoleoni vastu — ükskõik mida seal Tilsiti häbiplekist ka ei räägita —, võrdlemisi kasuliku 
liidu sõlmimisega maailma vallutajaga, millele peatselt järgnes suure Soome territooriumi 
omandamine. Tähendab, põhjus; väga sügavateks ja põhilisteks reformideks, isegi kas või 
sellisteks, mis pärast Jena lahingu kaotamist olid käendatud Preisi jaoks, ei pidanud Vene 
tsaar vajalikuks märgata. Siis ilmus harukordselt õigel ajal õukonna juurde 

Speranski. Tark, osav ja ettevaatlik segaseisuslane jõudis tagasi Erfurdist, kuhu ta oli 
sõitnud Aleksandri saatjaskonnas, olles täielikus vaimustuses Napoleonist. Pärisorjust ei 
puudutanud Speranski mitte kuidagi, isegi kau-geltki mitte — vastupidi, ta tõendas veenvalt, 
et see pole sugugi orjanduslik kord. Õigeusu kirikut ei puudutanud ta samuti mitte mingil 
viisil — vastupidi, ta tegi sellele igal sobival juhul palju komplimente. Ei kippunud ta 


kallale ka isevalitsusele ega olnud tema kavas hoopiski seda mingil viisil piirata. Just 
vastupidi, ta nägi tsaari absolutismis tema poolt kavatsetud reformide peahooba. Need 
reformid aga olidki ette nähtud selleks, et muuta pudedat poolidamaist despootiat, 
väljasurnud bojaaride Romanovite perekonnanime omastanud Holstein-Gottorpide 
pärusmõisa moodsaks Euroopa riigiks. Riigiks korralikult funktsioneeriva bürokraatiaga, 
formaalse seadus-süsteemiga, organiseeritud kontrolliga finantside ja admi-, nistratsiooni 
üle, haritud ning asjatundliku ametkonna isikulise koosseisuga. Selles riigis pidid 
kubernerid satraapidest prefektideks muutuma — ühesõnaga, ta soovis istutada Vene 
pinnale samad kombed ja korra, mis tema arvates olid muutnud Prantsusmaa esimeseks 
riigiks maailmas. Iseenesest ei olnud see programm sugugi vastuolus Aleksandri mõtete, 
tunnete ja soovidega ning tsaar toetas oma lemmikut mitu aastat järgemööda. Kuid Alek- 
sander ja Speranski olid oma arvestuse teinud peremeheta. Aristokraatia ülemkiht ja tema 
poolt juhitav keskaadel haistsid vaenlast, kui palju ta end ka ei varjanud mõõdukuse ja 
heade kavatsuste maskiga. Nad taipasid instinktiivselt, et Speranski püüab feodaal- 
absolutistlikku riiki muuta kodanlik-absolutistlikuks riigiks ja luua vormid, mis oma 
olemuselt on kokkusobimatud feodaal-pärisorjusliku elulaadi ning aadlikorra poliitilise ja 
ühiskondliku olustiku olemasoluga Venemaal. 

Ühise rindena astusid nad Speranskile vastu. Mitte juhuslikult, vaid orgaaniliselt langesid 
Speranski reformatsioonitööd nende silmis ühendusse juhtiva ministri poolehoiuga Prantsuse- 
Vene liidule ja sõprusega Prantsusmaa ja Euroopa sõjalise diktaatoriga. Mitte juhuslikult, 
vaid orgaaniliselt assotsieerusid ülemkihi meeltes preestri-poeg, kes kehtestab eksamid 
ametnikele ja tahab aadlit riigiaparaadist välja tõrjuda selleks, et anda see aparaat üle 
segaseisuslastele, kirikuteenritele ja kaupmeestele, 

ning Prantsuse vallutaja, kes laostab Vene aadlit kontinentaalblokaadiga ja keda tsaar 
oma soosikuga «Erfurdi hordi» kummardama sõitis. Selline oli õukonna-aadli opositsiooni 
kindel joon Peterburis ja Moskvas aastail 1808—1812, ja see opositsioon oli ühteviisi teravalt 
suunatud niihästi tsaari ja tema ministri sise- kui ka välispoliitika vastu. 

Juba selle asjaolu tõttu kaotas Prantsuse-Vene liit oma vajaliku tugevuse. Vene 
aristokraatlikes salongides mõisteti hukka Soome äravõtmine Rootsi käest, sellepärast, et see 
oli tehtud Napoleoni soovil, ega tahetud saada isegi 
Galiitsiat, kui vastutasuks nõuti 1809. aastal vihatud Bonaparte'i abistamist Austria vastu. 
Püüti igati üles näidata jahedust Prantsuse suursaadiku Caulaincourfi vastu Peterburis, ja 
mida lahkemalt ning südamlikumalt suhtus 
temasse tsaar, seda demonstratiivsemalt avaldasid oma vaenulikkust «uue» Peterburi, eriti 
aga just vana Moskva aristokraatlikud ringkonnad. 

Kuid alates 1810. aasta lõpust loobus Aleksander sellele võidulepääsvale voolule vastu 
seismast. Esiteks, Napoleoni Tilsiti-kõned Vene mõju laiendamisest idas ja Türgis osutusid 


vaid sõnadeks ja see valmistas Aleksandrile pettumuse. Teiseks, Napoleon ei viinud ikka 
veel vägesid Prei-sist välja, ja mis peaasi, mängis poolakatega mingit mängu, loobumata 
mõttest taastada Poola, mis ohustas Vene piiride puutumatust ning ähvardas Leedu vägi- 
valdse lahtikiskumisega. Kolmandaks, Napoleoni protestid ja meelepaha 
kontinentaalblokaadi tingimuste ebatäpse täitmise puhul muutusid väga solvavaks. 
Neljandaks, tervete riikide omavoliline annekteerimine ühe suletõmbega, mida Napoleon nii 
meelsasti praktiseeris aastail 1810—I1811, häirisid ja ärritasid Aleksandrit. Napoleoni tohutu 
vägevus rippus iseenesest igavese ähvardusena tema vasallide pea köhal. Aleksandrile aga 
vaadati pärast Tilsitit (ja ta teadis seda) kui Napoleoni lihtsale vasallile. Ironiseeriti 
väikeste armuandide üle, kui Napoleon 1807. aastal «kinkis» talle Preisi Belostoki ja 1809. 
aastal oli tsaarile kinkinud ühe Austria idapiiril (Galiitsia piiril) asuva provintsi. Sel puhul 
kõneldi, et Napoleon kohtleb Aleksandrit nii nagu endised Vene tsaarid oma ustavaid 
õukonnaholoppe, annetades neile autasuna teenistuse eest armulikult nii- ja niipalju 
«hingi». Kui Napoleoni abiellumiskavatsused suurvürstinna 

Anna Pavlovnaga luhta läksid, hakati esmakordselt kogu Euroopas kõnelema lähenevaist 
teravaist lahkhelidest mõlema keisri vahel. Napoleoni abiellumist Austria keisri tütrega 
tõlgitseti kui Prantsuse-Vene liidu asendamist Prantsuse-Austria omaga. 

On täpseid andmeid selle kohta, et Napoleon hakkas esmakordselt mitte ainult 
valjusti mõtteid mõlgutama sõjast Venemaaga, vaid alates 1811. aasta jaanuarist seda 
küsimust ka tõsiselt uurima, kui oli tutvunud Vene uue tollitariifiga. See tariif tõstis 
tugevasti Venemaale sisseveetavate veinide, siidi ja sameti ning teiste luksusesemete 
tolle, s. 0. just nende kaupade tolle, mis olid Prantsusmaa peamisteks ekspordiartikliteks 
Venemaale. Napoleon avaldas selle tariifi vastu protesti: talle vastati, et Vene rahanduse 
haletsemisväärne seisund teeb paratamatuks sellise abinõu rakendamise. Tariif jäi 
püsima. Kaebused selle kohta, et liiga kergesti lastakse Venemaale sisse tuua 
koloniaalkaupu näilikult küll neutraalseil, ent tegelikult Inglise laevadel, muutusid üha 
sagedamaks. Napoleon oli veendunud, et venelased annavad salaja Inglise kaupadele 
transiidivõimalusi läbi oma maa ja et Venemaalt levivad need kaubad suurel hulgal 
Saksamaale, Austriasse ja Poolasse ning muudavad sel viisil mglismaa vastu suunatud 
blokaadi tähtsuse nulliks. 

Aleksander mõtles samuti sõja vältimatusele, otsis liitlasi, pidas läbirääkimisi endise 
Napoleoni marssali Bernadotte'iga, kellest nüiid oli saanud Rootsi kroonprints- 
troonipärija ja Napoleoni vaenlane. 15. augustil 1811. aastal, diplomaatilise korpuse 
pidulikul vastuvõtul, kes oli ilmunud tervitama Napoleoni tema nimepäeva = puhul, 
pöördus keiser, peatudes Vene suursaadiku vürst Kurakini juures, tema poole vihaste 
sõnadega, milles peitus ähvardus. Ta süüdistas Aleksandrit truudusetuses liidu suhtes ja 
ebasõbralikkuses. «Millele loodab teie keiser?» küsis ta ähvardavalt. Napoleon tegi 


seepeale vürst Kurakinile ettepaneku kirjutada viivitamatult alla kokkuleppele, mis 
lahendaks arusaamatused Venemaa ja Prantsuse impeeriumi vahel. Araks muutunud ja 
erutatud Kurakin teatas, et sellise akti jaoks puuduvad tal volitused. «Pole volitusi?» 
käratas Napoleon. «Siis nõudke endale volitused! . .. Ma ei taha sõda, ma ei taha taastada 
Poolat, kuid te ise soovite Varssavi hertsogkonna ja Danzigi ühendamist Venemaaga. .. 
Niikaua kui teie õukonna salajased kavat- 

sused pole avalikeks muutunud, ei loobu ma Saksamaale paigutatud armee 
suurendamisest!» Keiser ei võtnud kuulda Kurakini vabandusi ja seletusi, kes lükkas tagasi 
kõik need süüdistused, vaid väljendas ja kordas oma avaldatud mõtet igal viisil. 

Pärast seda stseeni ei kahelnud enam keegi Euroopas, et sõda on lähedal. 

Napoleon muutis kogu vasalse Saksamaa järk-järgult tulevase sissetungi laialdaseks 
platsdarmiks. 

Ühtlasi otsustas ta sundida enesega sõjalisse liitu astuma nii Preisi kui ka Austria — kaks 
riiki mandril, keda peeti veel iseseisvaks, kuigi Preisi oli Napoleoni poolt poliitiliselt täiesti 
orjastatud. See sõjaline liit pidi vahetult eelnema kallaletungile Venemaale. 


ll 


Väga raskeid aegu elas Preisimaa üle aastail, millal tema kohal lasus Napoleoni ike, kuid 
siiski isegi vahetult pärast Tilsitit, aastail 1807—I1808, ei olnud seal sellist kroonilist paanikat 
nagu pärast Wagramit ja Napoleoni Aust-ria-abielu. Esimestel aastatel kaotati Steini ja 
«reformide partei» mõjutusel Preisis pärisorjus, küll mitte täielikult, kuid purustati väga 
tunduvalt peaaegu kõik tema juriidilised alused. Teostati ka veel mõningad reformid. 

Kuid liiga avalikult Hispaania ülestõusust vaimustusse sattunud tuline patrioot Stein 
pööras enese peale Napoleoni politsei tähelepanu: saadi kätte üks tema kirjadest, mis tundus 
Napoleonile ebalojaalsena, ja keiser käskis kuningas Friedrich Wilhelm III-l Stein 
viivitamatult Preisimaalt välja saata. Kuningas täitis usinuse märgiks viivitamatult käsu ning 
konfiskeeris ka põlu alla sattunud riigitegelase varanduse. 

Reformide teostamine Preisis aeglustus, kuid ei katkenud. Sõjaminister Scharnhorst, 
Gneisenau ja nende abilised töötasid nii palju, kui see oli võimalik, armee reorganiseerimise 
kallal. Napoleoni nõudmisel ei võinud Preisi armee arvuline koosseis ületada 42 000 meest. 
Kuid mitmesuguste osavate ettekäänete abil oskas Preisi valitsus, kutsudes mehi näiteks 
lühikeseks ajaks sõjaväeteenistusse, anda suurele rahvamassile sõjaväelist väljaõpet. Sel vii- 
sil, täites orjalikult Napoleoni tahet, alistudes, meelitades, 

end alandades, valmistus Preisi tasapisi ikkagi ette kaugema tuleviku jaoks ega kaotanud 
lootust väljapääsuks sellest meeleheitlikust ja võimatust olukorrast, millesse teda oli 
asetanud 1806. aasta kohutav lüüasaamine ja 1807. aasta Tilsiti rahu. 

Kui 1809. aastal puhkes sõda Napoleoni ja Austria vahel, tehti Preisirnaal 
meeleheitlik ja kramplik, individuaalsel riisikol ja vastutusel toimepandud katse vaba- 
neda rõhumisest: major Schill alustas tema komando all oleva husaaririigemendi ühe 
osaga partisanisõda. See purustati ja Schill sai surma, tema kaaslased aga lasti 
Napoleoni käsul Preisi sõjakohtu otsuse põhjal maha. Kuningas oli hirmust ja raevust 
Schilli vastu meeletu, kuid Napoleon leppis esialgu nende hukkamiste ja Friedrich 
Wilhelmi alandlike kinnitustega. Pärast Austria uut purustamist Wagrami juures, 
Schönbrunni rahu ja Napoleoni abiellumist Marie-Luisega kadusid Preisil viimased pääse- 
mislootused: näis, et Austria oli täielikult ja lõplikult sattunud Napoleoni poliitika orbiiti. 
Kes võis aidata, millele loota? Algavale tülile Napoleoni ja Venemaa vahel? Kuid see tüli 
küpses väga aeglaselt ja Venemaa jõule ei pandud enam nüüd, pärast Austerlitzi ja 
Friedlandi, endisi lootusi. 

Päris 1810. aasta algusest peale hakkasid liikuma pahaendelised kuuldused selle kohta, 
et Napoleon kavatseb ilma sõjata, lihtsa dekreediga hävitada Preisimaa, kas jagades 
ta osadeks (Prantsuse impeeriumi, Jerõme Bona-parte'i Vestfaali kuningriigi ja 
Saksimaa vahel, kes oli Napoleonist vasalses sõltuvuses) või kihutades sealt minema 
Hohenzollernite dünastia ning asendades selle mõnega oma sugulastest või 
marssalitest. Kui Napoleon 9. juunil 1810. aastal liitis lihtsa dekreediga Hollandi ja 
muutis ta Prantsuse impeeriumi üheksaks uueks departemanguks, kui niisama lihtsal 
viisil ühendati Prantsusmaaga Hamburg, Breemen, Lüübek ja Lauenburgi, Oldenburgi, 
Salm-Salmi ning Arembergi hertsogkond ja terve rida teisi valdusi; kui kogu Saksa 
põhjaranniku (alates Hollandist kuni Holsteinini) hõivanud marssal Davout ütles 
liidetavaile nende poole pööratud ametlikus üleskutses ainukese lohutusena: «Teie 
sõltumatus oli ju ainult kujuteldav», hakkas Preisi kuningas ootama oma valitsemise 
viimast tundi. Tema sõltumatus oli ju samuti vaid «kujuteldav», ja ta teadis, et juba Tilsitis 
kuulutas Napo- 

leon kategooriliselt, et ta jättis Preisi Euroopa kaardilfe pühkimata ainuüksi lahkusest 
Vene tsaari vastu. Kuid nüüd, aastail 1810—1811, halvenesid Napoleoni suhted tsaariga 
kiiresti ja mingid «armastusväärsused» ei tulnud enam kõne allagi. Ei häbenenud ju 
Napoleon 1810. aasta lõpul ilma mingi põhjuseta kõige sügavama rahu ajal Oldenburgi 
hertsogit oma valdusest minema kihutada ning ühendada Oldenburg Prantsusmaaga, kuigi 
selle hertsogi poeg ja pärija oli abielus Aleksandri lihase õe Jekaterina Pavlovnaga. 

Aastail 1810—1811 ootas Preisi oma hukku. Kartis mitte ainult kuningas Friedrich 
Wilhelm III, kes vahvuse poolest polnud kunagi silma paistnud, vaid jäid vaikseks ka need 
Tugendbundi-taolised liberaal-patriootilised assotsiatsioonid, kes sellal väljendasid osa 


noore saksa kodanluse püüdlusi — vabaneda võõramaisest rõhujast ja luua seejärel uus, 
«vaba» Saksamaa. Tugendbund ei olnud, ainus, küll aga kõige silmapaistvam neist 
illegaalseist ühinguist; 1810. aastal, eriti aga 1811. aastal ja 1812. aasta algul, vaikis ta 
samuti ja oli kaotanud julguse. Olukord oli ju nii lootusetuks muutunud. Minister 
Hardenberg, kes oli kunagi pooldanud vastupanu ja selle eest Napoleoni nõudmisel Preisi 
õukonnast eemaldatud, kahetses nüiid ametlikult ja teatas kirjalikult Prantsuse 
suursaadikule = Saint-Marsanile oma = veendumuste = täielikust muutumisest. = «Ainult 
Napoleonist oleneb meie pääsmine,» = kirjutas Hardenberg kindral Scharnhorstile. 
Hardenberg ise pöördus 1810. aasta mais Prantsuse suursaadiku poole järgmise alandliku 
palvega: «Suvatsegu Tema Keiserlik Majesteet avaldada oma arvamust minu osavõtu kohta 
riigiasjadest. See annab kindla tõendi keisri usalduse ja armu tagasiandmisest kuningale.» 

Napoleon halastas ning lubas Friedrich Wilhelmil Hardenbergi riigikantsleriks määrata. 
See toimus 5. juunil, aga juba 7. juunil 1810. aastal kirjutas uus Preisi kantsler 
Napoleonile: «Sügavasti veendunud selles, et Preisi võib taassündida ja kindlustada oma 
sõltumatust ning tulevast õnne ainult jälgides ausalt Teie süisteemi, valitseja. .. pean ma 
endale ülimaks auks ara teenida Teie Keiserliku Majesteedi heakskiitmist ja kõrget usaldust. 
Jään sügavaima lugupidamisega, valitseja, Teie Keiserliku Majesteedi vaguraks ja 
alandlikuks teenriks. Parun von Hardenberg, Preisi kuninga riigikantsler.» 

Kontributsiooni tasuti korralikult, kontinentaalblokaadi täideti täpselt, kuningas värises 
ja lömitas, Hardenberg meelitas ja alandas end, kuid sellest hoolimata ei viinud Napoleon 
Preisi kindlustest oma vägesid välja ega andnud mingeid rahustavaid lubadusi. Pärast 
kõike öeldut pole ime, et kui Napoleon, valmistudes sõjaks Venemaaga, nõudis äkki, et 
Preisi teda selles sõjaväega aktiivselt abistaks, täideti seegi nõue, kuigi pärast tõsiseid 
kõhklusi. Kuid Napoleon tegi kõhklustele ühe hoobiga lõpu. 14. novembril 1811. aastal andis 
ta marssal Davout*le instruktsiooni: esimese märguande peale tungida Preisimaale ja 
okupeerida ta tervenisti Prantsuse armee poolt, 24. veebruaril 1812. aastal kirjutati 
Pariisis alla kokkuleppele, mille järgi Preisi kohustus Napoleoni poolel osa võtma igast 
sõjast, mida viimane peab. 

Kõhe pärast seda pöördus Napoleon Austria poole. Siin lahenes asi samuti ilma eriliste 
raskusteta. Pärast Wagrami ja Schönbrunni rahu oli Austria valitsus ara hirmutatud, kuid 
pärast Napoleoni abiellumist Marie-Luisega otsustasid Metternich ja teised Austria 
juhtivad tegelased, et on kasulik ujuda Napoleoni sõiduvees ja võitjalt võib kaotatud 
provintside asemel saada mõningaid kompensatsioone. Napoleon võis tungida Austriasse 
niihästi läänest kui ka põhjast — Baierist ja Saksimaalt, lõunast — Illüüria provintsidest, s. 
0. Krainast ja Kärntenist, Itaalia kuningriigist. Napoleon võis ilmuda ka kirdest — Poolast 
(Galiitsiast). Napoleoni impeerium ja Napoleoni vasallid ümbritsesid Austriat ning 
surusid teda igast suunast kokku. 


Hirm sissetungi ees ja lootused kõikvõimsa väimehe soosingule muutsid keiser Franzi 
samasuguseks Napoleoni alandlikuks teenriks, nagu seda oli ärahirmutatud Friedrich 
Wilhelm III. Niisamuti ei kuulnud Napoleon neil aastail ka Viinist midagi peale 
orjameelse lipitsemise. Kui keisrinna Marie-Luise sünnitas 1811. aastal poja, Napoleoni 
impeeriumi pärija, siis ilmus Viinis õukonna heldimust esile kutsuv huvitav gravüür, mis 
kujutas jumalaema näoga Marie-Luiset, väike .Kristus-laps kätel, kellel oli 
vastsündinud «Rooma kuninga» nägu, kuid ülal pilvedes tuli nähtavale Napoleoni 
näoilmega jumal Seebaot ise. Ühesõnaga — polnud niisugust labasust, sellist kurioosumit 
ja absurdsust, mida poleks käiku lastud, kui tuli kõne alla see, et veel kord avaldada 
käskijale Pariisis 

oma orjaliku imetlemise, religioosse austuse ja hüsteerilise vaimustuse tundeid. 

Instinkt ja mõistus kõnelesid neile, kes omasid avaramat intellekti ja poliitilist vaistu, 
näiteks kas või Metternichile, et Napoleoni suur impeerium on ajutine nähtus. Kuid teiselt 
poolt hakkas aastail 1810—1812 isegi väga skeptilisi inimesi haarama teadmine, et otsekohe 
on võimatu alustada edukat võitlust Napoleoni vastu. 

Inglismaa oma asumaade ja meredega püsis veel, kuid ka sealt tulid üha sagedamini 
teated pankrottidest, laostumistest, tööpuudusest ja ähvardavast revolutsioonist — 
ühesõnaga Inglismaa algavast lämmatamisest kontinentaal-blokaadi abil. Hispaania vaesed 
karjused põgenesid Prantsuse väesalkade ilmumisel mäekurudesse ja metsadesse ning 
jätkasid sealt võitlust. Venemaa? Kuid ta oli Napoleonist ilmselt nõrgem: häbistavalt 
purustatud Austerlitzi all — asjatu katse ajal abistada Austriat, oli ta Tilsitis Preisi reetnud. 
Mis ka hiljem ei juhtuks, kuid praegu tuleb minna koos Napoleoniga. Ja kui Napoleon, kes 
1812. aasta veebruaris oli juba sundinud Preisi alla kirjutama liidulepingule Venemaa vastu, 
nõudis sama ka Austrialt, siis tuldi Viinis Prantsuse keisri soovile kõhklematult vastu, isegi 
tulevase tasu pärast kauplemata. 

14. märtsil 1812. aastal kirjutati Pariisis alla Prantsuse-Austria lepingule, mille järgi 
Austria kohustus Napoleoni abistamiseks välja panema 30 000 sõdurit. Napoleon andis 
garantii sel ajal Vene vägede poolt hõivatud Moldaavia ja Valahhia eraldamise kohta 
Venemaa küljest. Peale selle garanteeriti austerlastele Galiitsia omandamine või väärtuselt 
vastavad muud territoriaalsed kompensat-sioonid. Neid kahte «liitu», Preisi ja Austriaga, oli 
Napoleonile vaja mitte niivõrd suure armee täiendamiseks, kui just osa Vene jõudude 
kõrvalejuhtimiseks põhja poole ja lõunasse sellest otseteest Kovno —Vilno— Vitebsk—Smo- 
lensk—Moskva, mida mööda pidi kulgema tema pealetung. 

Preisi kohustus eelseisva sõja jaoks välja panema ja andma Napoleoni käsutusse 20 000 
meest, Austria — 30 000. Peale selle kohustus Preisi andma Napoleonile tema armee jaoks 
(oma tasumata võlgade osalise kustutamise arvel Prantsuse keisrile, millest Preisi ei suutnud 
kuidagi vabaneda) 20 miljonit kg rukist, 40 miljonit kg nisu, üle 40 000 härja ja 70 miljonit 


pudelit alkohoolseid jooke. 

Sõja diplomaatiline ettevalmistus viidi lõpule juba varakevadel. On olemas andmeid selle 
kohta, et 1811. aasta halb viljasaak põhjustas talve lõpul ja 1812. aasta kevadel mõnes 
Prantsusmaa osas näljahäda, mõningates külades tekkisid seetõttu rahutused, kohati neid 
alles oodati. On olemas vihjeid, et see asjaolu lükkas Napoleoni sõjakäigu alguse poolteise 
kuni kahe kuu võrra edasi. Kokkuostmine ja viljaga spekuleerimine suurendasid ärevust 
ja rahulolematust külas ning see rahutu olukord aeglustas samuti Napoleoni väljaastumist. 
Marx märkis seda nähtust «Pühas perekonnas» ja tegi õige järelduse, et ülesostjad oma 
spekulatsioonidega aitasid kaasa Vene sõjakäigu ebaõnnestumisele ja esimesele 
vapustusele, mis tabas Prantsuse impeeriumi. Siinkohal peab märkima, et nekrutite 
värbamine, mis juba viimase kuue aasta jooksul (pärast Austerlitzi kampaaniat) toimus 
väga suurte raskustega, andis seekord (1811. a. ja 1812. a. algul) eriti suure hulga 
kõrvalehoidjaid. Nad põgenesid metsadesse, varjasid end seal ja olid redus. Lakkamatuist 
sõdadest ja liigseist maksudest (eriti lõpmatuna näivast Hispaania sõjast) tulenevad 
majanduslikud raskused hakkasid juba ärritama talurahvamasse, mis kajastus ka 
värbamisest kõrvalehoidjate arvu kasvamises. Isegi maaomanikud hakkasid avaldama 
rahulolematust, tõstes kaebust lõpmatute värbamiste vastu, mis võtsid peremehelt sulase 
odavad töökaed. 

Napoleon oli sunnitud organiseerima erilendsalku, kes pidid metsades kõrvalehoidjaile 
jahti pidama ja neid vägivaldselt väeosadesse toimetama. Surveabinõude tulemusena andis 
nekrutite värbamine 1812. aasta sõja eel üldiselt siiski seda, mida Napoleon oli arvestanud. 

Sõjalise ja diplomaatilise ettevalmistuse oli Napoleon 1812. aasta kevade lõpuks 
põhiliselt ja osaliselt ka üksikasjades lõpule viinud. Kogu vasalne Euroopa oli alistunult 
valmis välja astuma Venemaa vastu. Hispaania otsustas keiser tükeldada: 1811. aastal 
eraldas ta oma venna, tema poolt Hispaania kuningaks määratud Joseph Bonaparte'*i 
valdustest rikka ja arenenud tööstusega suure Kataloonia provintsi, ühendas selle otseselt 
Prantsusmaaga ning jaotas siis neljaks departemanguks. Sellele aktile, mis rikastas 
Prantsuse kaubandust, andis keiser karistuse ilme hispaanlaste «mässu» eest. Kuid 
«mäss» kestis edasi nii Prantsuse impeeriumi uutes Kataloonia departemangudes 

kui ka ülejäänud Hispaanias, mis oli samuti okupeeritud Prantsuse vägede poolt, kuigi seda 
loeti nimeliselt «iseseisvaks» kuningas Joseph Bonaparte'*i võimu all olevaks. Hispaaniasse 
olid jäetud marssalid Sõult, Marmont ja Suchet suurte sõjaväeiüksustega, mis olid Napoleoni 
arvates küllaldased selleks, et tagasi lüüa inglasi, kes olid sõdinud poolsaarel Wellingtoni 
juhtimisel, ja võidelda geriljaga Hispaanias, partisanidega, kes jätkasid juba neljandat 
aastat oma meeleheitlikku vastupanu. 


Tagalasse jäi veel Inglismaa. Kuid näis, et siin polnud samuti otsest ohtu karta: 
rääkimata juba selle riigi kriitilisest siseolukorrast, tema laostumisest kontinentaalblokaadi 
tagajärjel, tööpuudusest ja tohutust töölisliikumisest, mis oli suunatud masinate vastu 
(masinate purustamisest tervetes tööstuspiirkondades), — lisaks tänu osavale poliitikale, mis 
oli andnud rea privileege ja teinud mõningaid erandeid oma kaubandusseadusandluses 
ameeriklaste käsuks, aitas Napoleon ühtlasi kaasa sellele, et Põhja-Ameerika Ühendriikide 
ja Inglismaa vahel puhkes sõda. 

Sõja kuulutas Ameerika Ühendriikide president 15. juunil 1812. aastal, just üheksa päeva 
enne seda, kui Napoleon astus Vene territooriumile. Sõda Ameerikaga nõrgestas Inglismaad 
tema võitluses Prantsuse impeeriumi vastu. 

Tagala oli kindlustatud, tee oli vaba, sõjajõude oli Napoleonil mitu korda rohkem kui kõigis 
eelnenud sõdades; tema ees seisis vaenlane, kes oli tema käest mitu korda lüüa saanud. 

Diplomaadid nägid ette katastroofi. Kuid rõhuv enamik neist, alates kõige targemaist 
nagu Metternich, kõige ettevaatlikumatest nagu Hardenberg, nendest, kes vihkasid 
Napoleoni kõige enam, nagu Joseph de Maistre, arvasid, et katastroof muutub 
hukatuslikuks nimelt Venemaale, kelle kohale tõusis selline ähvardav oht, mida ei tundnud 
kogu tema ajalugu tatari vallutusretke aegadest peale. 

Napoleonile sõjaretkeks vajalik armee koosnes juba siis poolest miljonist mehest, 
arvestamata neid 50 000 sõdurit, mis Napoleon pidi saama Austriast ja Preisist. Sellest poo- 
lest miljonist pidid iile 200 000 sõduri välja panema teised vasallid — Itaalia, Illüüria, 
Vestfaali kuningriik, Baieri, Viirtemberg, Baaden, Saksi, kõik ülejäänud Reini Liidu 

riigid ja Varssavi suurhertsogkond; 90 000 poolakat teenis Napoleoni armees. Belgia, 
Holland ja hansalinnad ei kuulunud vasallide hulka, vaid Prantsuse impeeriumi koosseisu. 

Kuulates kõiki neid oletusi, julges Baieri kindral Wrede kartukult märkida, kas siiski 
poleks parem loobuda sõjast Venemaaga. «Veel kolm aastat, ja ma olen kogu maailma 
valitseja, » vastas Napoleon. 


III 


9. mail 1812. aastal, kell 6 hommikul, lahkus Napoleon keisrinna Marie-Luise saatel Saint- 
Cloud” lossist (Pariisi lähedal) ja siirdus suure armee juurde, kes liikus juba mitmeid teid pidi 
läbi Saksa riikide, suundudes Poolasse ning koondudes järk-järgult Visla ja Neemeni aarde. 
16. mail saabus keiser Saksi kuninga saatel, kes oli talle eelmisel päeval vastu sõitnud, 
Dresdenisse. Dresdenisse kogunesid vasallriikide kuningad ja suurhertsogid, et tervitada oma 
kõrgemat käskijat. Paljude teiste monarhide hulgas saabus Dresdenisse ka Preisi kuningas 
Friedrich Wilhelm III, jõudis kohale samuti Austria keiser Franz koos keisrinnaga. 15 päeva 
viibis Napoleon Dresdenis, ümbritsetuna oma orjameelseist vasallidest. Tema juuresolekul 


seisid nad kõik (kaasa arvatud ka tema äi, Austria keiser) paljastatud peadega: ainult 
Napoleon kandis peas oma kuulsat kolmnurkset kübarat. Napoleon kohtles neid üldiselt soo- 
sivalt, s. 0. ta näpistas neid armulikult kõrvast ja selline keiserlik meelitus tegi nad 
vaimustusest meeletuks. Naljatades narris ta neid, vahel patsutas väärikamaile õlale, teistele 
tegi väga teravaid ja avalikke noomitusi, kuid Dresdenis juhtus seda harva. Lipitsemine 
oli seekord niivõrd tohutu ja ohjeldamatu ning ületas igasugused mastaabid ja piirid, et 
Dresdeni-pidustuste hoos avaldas keegi valjusti midagi hüpoteesi taolist ülemaailmse 
vallutaja jumaliku olemuse kohta. Kõiki kroonitud ja kroonimata sakslasi ja mittesakslasi, 
kes moodustasid tema saatjaskonna Dresdenis, pidas Napoleon teda surmahirmus kartvaiks 
orjadeks ja teenriteks ega uskunud eales nende siirusse. Kuid saatjaskonna käitumine 
Dresdenis tõendas talle, et nad olid veendunud Napoleoni võidus Venemaa üle algavas sõjas. 

See veendumus valitses sellel momendil kõikjal: nii Euroopas, Ameerikas, lossides, 
suurtöösturite kabinettides kui ka kaupmeeste lettide taga. Ainult Inglismaa ootas endiselt 
oma tundi, nagu varemgi ei pööranud ta mitte millelegi tähelepanu, ta ei tahtnud midagi 
teada 600 000-mehelisest sõjaväest ega tunnistanud Prantsuse Caesarit. Raevukalt võitlesid 
hispaania talupojad ja linnakehvikud, sülitades Napoleoni ohvitseridele näkku, kui neid selja 
taha seotud kätega mahalaskmisele viidi. Üksnes mglismaa ja Hispaania polnud esindatud 
neil suurepärastel Dresdeni pidustustel, paraadidel ja vastuvõttudel ning sellel inimliku 
orjameelsuse, lömitamise ning paanilise hirmu suurepärasel näitusel. 

Üldine veendumus Napoleoni võidus oli, nagu näis, kindlalt põhjendatud, Venemaa peale 
liikusid suurepäraselt organiseeritud armee loendamatud rügemendid; selle suure sõjaväe 
eesotsas oli väejuht, kelle sõjalist geniaalsust seati Makedoonia Aleksandri, Hannibali ja 
Caesari võimeist kõrgemale ning kes juba kuni 1812. aastani oli saavutanud märksa rohkem 
võite, suuri ja väiksemaid, kui kõik need maailma-ajaloo kangelased kokku. Napoleoni «liit» 
Austria ja Preisiga ja tema võim Euroopa üle tugevdasid tema arvukat sõjaväge ja 
kindlustasid tagala. Napoleoni ees seisis Venemaa, kes oli enda kaitseks välja pannud kolm 
korda väiksema armee. Seda armeed juhtisid kindralid, kes oli Napoleoni ja tema marssalite 
käest korduvalt liiiia saanud. Ta ise oli arvamusel, et venelastel pole peale vürst Bagrationi 
ainustki tublit väejuhti, ja kogu Euroopas oldi Vene kindralite suhtes üksmeelselt samal 
arvamusel. 


Napoleoni enese kindlal usul polnud sel hetkel piire. Peab märkima, et tema 
arvamusavaldused muutusid tunduvalt 1812. aasta jooksul. Smolenskis kõneles ta ühte, jäl- 
gides Kremlist Moskva tulekahju — teist, suure armee taganemisel aga hoopis kolmandat. 
Siis aga, otse sõjakäigu algul, Dresdeni ja Neemenist ülemineku vahel, pöördusid tema 
mõtted ilmselt oma lemmikunistuse — ida poole, India vallutamisele, nendele plaanidele, 
millest ta 20. mail 1799. aastal loobus, kui käskis oma armeel Acre'i kindluse piiramine 
lõpetada ja minna Süüriast tagasi Egiptusse: «Makedoonia Aleksander jõudis välja Gangese 


jõeni; asudes teele niisama kaugest lähtepunktist nagu Moskva... Oletage, et Moskva on 
vallutatud, Venemaa põrmu 

heidetud, tsaar alistunud või hukkunud mõne õukonnavandenõu tagajärjel, ja öelge 
mulle, kas pole siis prantslaste armeel ja abivägedel võimalik pääseda Gangese juurde. 

Aga piisab sellest, kui puudutada Gangest Prantsuse mõõgaga, et variseks kokku see 
(Inglismaa) merkantiilse ülevuse hoone.» 

Nii kõneles Napoleon Narbonne'ile, ühele oma lähikondlastest, kellega ta mõnikord 
küllaltki avameelselt vestles. Seda tunnistust võib usaldada, kui pöörduda memuaaride 
juurest vaieldamatute dokumentide poole. Juhtus harva, et Napoleoni diplomaatiline tegevus 
Türgis, Pärsias ja Egiptuses oleks olnud nii aktiivne kui just aastail 1811—1812. Nimelt neil 
aastail sõitis Napoleoni ametliku missiooniga ja salajaste ülesannetega mööda Süüriat ja 
Egiptust ringi Prantsuse konsul Nerciat, kes pidi korraldama vajalikku luuret tulevase uue 
Prantsuse ekspeditsiooni jaoks neisse paikadesse. Egiptusest ja Süüriast pidi samuti parajal 
ajal algama abistav liikumine India suunas, sama liikumine, mis oli kätkenud 1799. aastal 
Acre'i kindluse all. On huvitav märkida, et Dresdenist saatis Napoleon Vilnosse Aleksandri 
juurde, pealtnäha selleks, et teha viimane katse rahu säilitamiseks, just sellesama krahv 
Narbonne'i, kellega ta jagas mõtteid India sõjakäigu kohta pärast oletatavat võitu Venemaa 
üle («Moskvast Gangese juurde»). Muide, Narbonne tundis hästi oma instruktsiooni — sisu- 
tute läbirääkimistega kinni pidada venelaste võimalikku kallaletungi Varssavile. Muidugi ei 
tulnud ega võinudki Narbonne'l missioonist midagi välja tulla. Sõda oli Napoleoni poolt 
lõplikult otsustatud. 400 000-meheline armee liikus juba läbi Ida-Preisimaa Neemeni poole 
ja ootas vaid signaali sissetungiks Venemaale. 

Dresdenist sõitis Napoleon Poznani, kus viibis mõne päeva. Poola aadelkond tervitas teda 
seekord veel suurema entusiasmiga kui 1807. aastal: esiteks võisid poolakad seekord 
tõepoolest loota Poola taastamist vanades piirides või vähemalt Leedu ja Valgevene 
lahutamist Venemaast, kuid teiseks neid ei häirinud enam sugugi talupoegadele maa 
andmise küsimus. Poola talupoegade olukord (nad olid 1807. aastal maata «vabastatud») 
ei tulnud kõne allagi. Ei olnud ka juttu Leedu ja Valgevene talupoegade vabastamisest. 
Tähendab, Poola aadlike entusiasm Napoleoni suhtes võis täiesti tõkestamatult avalduda. 

Kuid kärsitule ja kergesti ärrituvale, juba tervenisti 

sõjapidamise muredest haaratud ja varahommikust hilisööni tööga ülekoormatud keisrile 
need uhkesti rõivastatud, lokitud ja puuderdatud Poola aadlikud just eriti ei meeldinud, kuigi 
nad demonstreerisid üksteise võidu oma ustavust ja jumaldamist. «Härrased, ma eelistaksin 
teid näha kannustega saabastes, saabel puusal, nagu teie esivanemad tatarlaste ja kasakate 
lähenemisel. Me elame sellisel ajal, kus tuleb olla relvastatud pealaest jalatallani ja hoida kätt 
mõõgapidemel, » nii pöördus ta ülemkihi poole, kes oli 28. mail 1812. aastal ilmunud teda 


vastu võtma Poznani piiskopi Gorževski juhtimisel. Poola aadlikud võtsid seda keisri kõnet 
tervitusena. Viisakuse poolest ei hiilanud Napoleon kunagi, eriti aga veel sõjakäigul viibides. 

Poznanist sõitis Napoleon Toruni, sealt Danzigisse, kus viibis neli päeva, lastes enese eest 
mööda marssida üha uusi, lõpmatuid sõjavägede ešelone. Danzigist suundus ta Königsbergi, 
kus veetis viis päeva (12.—17. juunini), töötades pidevalt armee juhtimise ja tema varustamise 
alal, 20. juunil oli ta juba Gumbinnenis, 22. juunil aga Leödus Vilkaviškises, kus kirjutaski 
alla suurele armeele määratud päevakäsule. 

«Sõdurid, teine Poola sõda on alanud. Esimene lõppes Friedlandis ja Tilsitis. Tilsitis tõotas 
Venemaa olla igaveses liidus Prantsusmaaga ja sõdida Inglismaaga. Ta rikub nüüd oma 
truudusvannet. Ta ei taha anda mingit seletust oma imeliku käitumise kohta, senikaua kui 
Prantsuse kotkad pole tagasi pöördunud Reini taha, jättes oma liitlased tema meelevalla alla. 
Saatus kisub Venemaa enesega kaasa: tema saatus peab täide minema. Kas peab ta meid juba 
mandunuiks? Kas me pole siis enam Austerlitzi sõdurid? Ta asetab meid valiku ette: autus või 
sõda. Kahelda ei saa. Niisiis läheme edasi, läheme üle Neemenist, kanname sõja Venemaa 
territooriumile. Teine Poola sõda toob samuti nagu esimenegi kuulsust Prantsuse relvadele. 
Kuid rahu, mille me sõlmime, saab olema kindel ja teeb lõpu hukatuslikule mõjule, mida 
Venemaa on juba viiekümne aasta jooksul Euroopale avaldanud.» 

Napoleoni üleskutset võeti ametliku sõjakuulutusena, 

Kaks päeva pärast seda üleskutset, ööl vastu 24. juunit 1812. aastal (12. juunil vana 
kalendri järgi), käskis Napoleon alustada üleminekut Neemeni jõest ja 13. rügemendi 
kolmsada poolakat läksid esimestena jõe teisele kaldale. Selsamal ja lähimatel päevadel läksid 
lakkamatu vooluna 

Neemeni idakaldale ka kogu vana kaardivägi, kogu noor kaardivägi, siis Murat” 
ratsavägi; nende järel aga liikusid üksteise järel oma korpustega marssalid. Pärast seda kui 
24. juuni hommikul olid silmapiirilt kadunud kasakate valvesalgad, ei märganud 
prantslased kogu ääretul maaalal Neemeni taga, nii kaugel, kui silm ulatus, ainustki hinge. 
«Meie ees oli kõrb, hallikaspruun, kollakas maa kidura taimestikuga ja metsadega 
silmapiiril, » meenutab üks sõjakäigust osavõtnu, ning pilt näis juba siis «pahaendelisena». 

Napoleon ei märganud mingeid kurjaennustavaid tunnuseid. Nagu alati sõja ajal, oli ta 
märksa elavam ja reipam. Algas kõige grandioossem tema senistest sõdadest, ja otsustades 
selle järgi, kuidas ta selleks valmistus, sai ta ka ise sellest täiesti aru. Võis juhtuda, et see sõda 
oleks olnud viimaseks tema Euroopa-sõdadest ja esimeseks Aasia omadest. Võis juhtuda ka nii, 
et esialgu oleks tulnud sõjakäik lõpetada Smolenskis ja selle jätkamine (s. o. Moskva ja 
Peterburi) lükata edasi järgmisele aastale. Neid kahte hüpoteesi nägi ta ette: Gangese jõest 
ja Indiast kõneles ta Narbonne'iga, peatumisest Smolenskis aga marssalitega. Ümbritsetuna 
marssaleist ja hiiglasaatjaskonnast, kelle ees läks kogu ratsavägi, liikus Napoleon otseteed 
Viin» peale, leidmata mitte kuskil märkigi vastupanust. 


KOLMETEISTKÜMNES PEATÜKK 
Napoleoni sõjaretk Venemaale 1812 

Alustades ükskõik missugust oma lakkamatuist sõdadest, tundis Napoleon alati eelkõige 
huvi: 1) vaenlase väejuhi ja 2) vaenlase ülemjuhatuse organisatsiooni vastu üldse. Kas 
ülemjuhataja on tugev? Kas on ta oma tegevuses absoluutselt iseseisev? Need kaks 
esmajärgulise tähtsusega küsimust huvitasid Napoleoni alati ennekõike. 

Antud juhul võis Napoleon, nagu näis, anda nende kahe küsimuse peale endale täiesti 
rahuldava vastuse. Venelastel on vaid üks tõeline, hea kindral — Bagration, kuid ta etendab 
teisejärgulist osa, Bennigsen on Bagrationist halvem, «andetu», ütles tema kohta Napoleon. 
Bennigsen, Friedlandi juures täielikult purustatud, kuid siiski kangekaelselt visa ja otsustav, 
kes ei olnud oma meelekindlust tõendanud mitte sellega, et ta omal ajal kägistas Pauli, vaid 
sellega, kui südilt ta kannatas välja verise päeva Eylau all. Kuid Bennigsen etendab samuti 
teisejärgulist osa. Kutuzov? Olles küll purustanud Kutuzovi Austerlitzi all, ei suhtunud 
Napoleon temasse siiski kunagi põlglikult, vaid pidas teda kavalaks ja ettevaatlikuks 
väejuhiks. Kuid Kutuzov seisis asjast eemal. Ülemjuhataja Barclay de Tollyt, sõjaministrit, 
kelle kohta Napoleonil puudus arvamuse avaldamiseks materjal, kaldus ta pidama inimeseks, 
kes ei ületa Vene kindralite tavalist taset, kellele Napoleon nende enamikus ei andnud kuigi 
kõrget hinnangut. Teisele küsimusele võis järgneda veel optimistlikum vastus. Mingit tõelist 
ainujuhtimist Vene armees ei olnud, juhtimise organiseerimine oli allpool igasugust 
arvustust. Ja ei 

võinudki olla teisiti, sest Aleksander viibis armee juures ja segas end Barclay korraldustesse. 
Napoleon teadis seda hästi juba siis, kui ta suundus Vilno poole, ja avaldas seda Vilnos 
kindral-adjutant Balašovile, kelle Aleksander saatis esimest ning viimast korda Napoleonile 
rahuettepanekut esitama: «Millega nad kõik tegelevad? Samal ajal kui Pfuhl teeb ettepaneku, 
räägib Armfeld vastu, Bennigsen kaalub, Barclay, kellele on pandud ülesande täitmine, ei 
tea, mida otsustada, ja aeg möödub mittemidagitegemises! » 
See koht Balašovi jutustuses tema vestlusest Napoleoniga on täiesti usaldusväärne, sest seda 
kinnitavad ka teised seletused. Üldiselt aga tuleb Vene politseiministri kindral 
Balašovi kirjutist, kelle Aleksander saatis Napoleoni juurde rahuettepanekuga, kui oli 
saanud esimese teate, et prantslased on Neemenist üle tulnud, võtta erilise ettevaatusega, 
eriti neid kohti, kus Balašov oleks nagu teinud Napoleonile vihjeid Hispaania kohta ja 


meenutanud Poltaavat. Politseiminister Balašovi avaldus on trükitud käsikirja järgi Thiers'i 
teose «Konsulaadi ja Impeeriumi ajalugu» XIV köites ning on peaaegu sõnasõnaliselt 
Thiers'i teksti järgi ara toodud «Sõja ja rahu» kuulsas kõrge kunstilise tasemega 
stseenis. Vene politseiminister ei hiilanud kunagi laitmatu tõearmastuse poolest, ja on enam 
kui tõenäoline, et ta luuletas need oma heroilised vihjed juba hiljem juurde. Seda tuleb 
ajaloolastel alati arvestada. On olemas terve raamat (Gerstletti oma) 
«Teravmeelsus trepil» («Der Treppenwitz der Geschichte»), mis on pühendatud selliseile 
hiljem väljamõeldud teravmeelseile «ajaloolistele» sõnadele ja ebaharilikele 
käitumisviisidele, mis tegelikult pole kunagi aset leidnud, kuid tulid pähe alles hiljem, kui 
inimene oli juba oma kaasvestlejaga hüvasti jätnud ja «laskudes trepist alla» tuli 
mõttele, et oleks hea olnud öelda veel seda või teist. Igal juhul, saabunud Vilnosse 
neljandal päeval pärast Neemeni forsseerimist, leidmata vastupanu ning vastu võetud 
kohaliku Poola ülemkihi poolt kõige truualamliku-mate auavaldustega, ja olles ühtlasi 
veendunud oma jõudude rõhuvas üleolekus, vastas Napoleon Balašovile täieliku 
keeldumisega, ja on enam kui tõenäoline, et selle eitava vastuse toon oli tegelikult terav 
ning solvav. 

Vilnos viibis Napoleon tervelt kaheksateist päeva, ja seda pidasid sõjaajaloolased 

hiljem üheks tema saatusli- 
DTS 


kest vigadest. Kuid nii Vilnos kui ka varem Dresdenis ootas Napoleon üha uute 
armeeosade päralejõudmist. 685 000 mehest, kes olid Napoleoni käsutuses sõja pidamiseks 
Venemaaga, pidi ta 235000 sõdurit jätma esialgu Prantsusmaale ja vasall-Saksamaale, 
üle piiri aga saatis ta vaid 420 000 sõdurit. Aga needki 420 000 meest jõudsid köhale ja 
suunati edasi vaid järk-järgult. Juba Vilnos raporteeriti Napoleonile esimesest tõsisest 
ebameeldivusest: hobuste hulgalisest lõppemisest, kellele ei jätkunud sööta. Oli ka teine 
pahandus: Leedus ja Valgevenes ei olnud poolakad välja pannud küllaldasi sõjajõude. 
Juba Vilnos hakkas Napoleon märksa enam kui piiri ületamisel ja võrratult rohkem kui 
Dresdenis mõistma ürituse eripärasust ja raskusi. Ja see kajastus ka otsekohe tema poliitikas: 
poolakate suureks pettumuseks ei ühendanud ta Leedut Poolaga (Leedu all mõeldi sel 
ajal Leedut ja Valgevenet), vaid lõi Leedu jaoks ajutise erihalduse. See tähendas, et ta ei 
taha midagi ette võtta, mis oleks võinud antud momendil takistada rahu sõlmimist 
Aleksandriga. Juba siin hakkas avalduma Napoleoni meeleolude ja plaanide kaksipidisus 
tema poolt üritatud sõjakäigu = lõpu suhtes. Nähtavasti oletas ta, et sõda lõpeb Aleksandri 
täieliku alistumisega ja Venemaa sõnakuulelikuks vasalliks muutumisega, keda on vaja 
edasiseks võitluseks Inglismaa vastu Euroopas, kuid võib-olla ka Aasias. Sedamööda kuidas 
sündmused arenesid, käidus ta üha enam selle poole, et see sõda muutub lihtsalt 
«poliitiliseks sõjaks» — nii kõneleski ta temast veidi aega hiljem —, kabinettide sõjaks, nagu 
öeldi XVIII sajandil, mingi diplomaatilise diskussiooni taoliseks, mida jätkatakse mõnede 


«relvažestide» abil, mispeale mõlemad pooled jõuavad lõpuks mingile üldisele kokkuleppele. 
Muidugi oli tema põhiveaks see, mis tekkis vene rahva täielikust mittetundmisest ja mitte- 
mõistmisest. Mitte ainult tema, vaid ka keegi teine Euroopas ei näinud ette, milliste heroismi 
tippudeni suudab tõusta vene rahvas, kui asi puutub kodumaa .kaitsmisse jultunud ning 
mitte millegagi esilekutsutud sissetungi vastu. Keegi ei näinud ette, et vene talupojad 
muudavad kogu oma maa keskosa lausa puhtakspõletatud kõrbeks, kuid ei alistu mingil 
tingimusel vallutajale. Kõike seda sai Napoleon teada liiga hilja. 

Sedamööda kuidas hakkasid ilmnema kavatsetud sõjakäigu raskused, tuhmus Napoleoni 
meeles esimene vaade 

sellele sõjale ja nihkus esile teine. Väejuht teadis, et kuigi tal on käepärast 420 000 meest, 
venelastel aga polnud täit 225 000 sõduritki, polnud tema armee kõigis oma osades 
kaugeltki mitte võrdne. Napoleon teadis, et ta võib kindel olla oma armee sellele osale, mis 
koosneb prantslastest (ühtekokku kuulus suure armee koosseisu 355 000 Prantsuse 
impeeriumi alamat, kuid nende hulgast polnud kaugeltki kõik sünnilt prantslased), ja sedagi 
mitte täielikult, sest noori nekruteid ei või kõrvutada tema sõjakäikudest osavõtnud 
karastatud sõduritega. Mis puutub vestfaallastesse, saksilastesse, baierlastesse, Reini ja 
hansalinnade sakslastesse, itaallastesse, belglastesse, hollandlastesse, rääkimata juba 
käsualustest «liitlastest» — austerlastest ja preislastest, keda ta vedas nendele tundmatuil 
eesmärkidel Venemaale surema ja kelle hulgast paljud ei vihanud sugugi venelasi, vaid teda 
ennast, siis hakkavad nad vaevalt sõdima erilise ägedusega. Ta tundis hästi sõjaajalugu ja 
talle meenus, et mitte just väga agaralt ei võidelnud Vana-Pärsia armee ridades need 
Pärsia kuningate poolt allaheidetud hõimude lugematud esindajad, keda Kserkses ajas 
võitlema kreeklaste vastu. Poolakatele pani Napoleon mõnevõrra rohkem lootusi, sest 
poolakad kaitsesid oma üritust. Sellepärast lootis ta siin suuremat abi (puhtarvulises suhtes). 
Napoleon teadis, missugune segadus valitses Vene staabis, ja viibides alles Vilnos, sai ta 
andmeid selle kohta, et esialgne mõte kaitsta end Daugava jõel kindlustatud laagris 
Drissas on kõrvale heidetud, sest Barclay kartis selle laagri ümberhaaramist ja vältimatut 
kapituleerumist, ja Vene armee taganeb kahes kolonnis sügavamale sisemaale. Barclay 
taandub Vitebski peale kiiremmi, Bagrationi kolonn aga aeglaselt Minski suunas. 
Napoleon liikus peajõududega Barclayle järele. Kuid Barclay kiirendas taganemistempot 
ja käskis oma arjergardi ülemal Ostermann-Tolstoil pealetungivaid prantslasi 
jõudumööda — kinni pidada. See käsk täidetigi 25. ja 26. juulil lahingutes Ostrovno all. 
Niisiis, jõudnud Vitebskisse, ei leidnud Napoleon enam eest Barclayd, kes ruttas nüüd 
Smolenskisse. Samadel juulipäevadel liikus marssal Davout —Vilnost Minskisse. Ta oli 
saanud ülesande sulgeda Bagrationile taganemistee ja hävitada ta veel enne, kui 
viimasel õnnestub ühineda Barclayga. Kuid Bagrationi õnneks ei suutnud sõjaliselt (ja 


mitte ainult sõjaliselt, vaid ka muidu) andetu 

Vestfaali kuningas Jerõme Bonaparte, Napoleoni noorem vend, kes oli jälitanud 
Bagrationi Grodno—Minski teel, täita mitte midagi sellest, mis tal oli kästud teha. Ta hili- 
nes oma korpusega, ja kui 23. juulil algas Mogiliovist lõuna pool lahing Davout' ja 
Bagrationi vahel, lõi Bagration rea rünnakuid edukalt tagasi, ja pöördunud Smolenski 
peale, jätkas taganemist juba vaenlase poolt peaaegu häirimata. 

Saanud teateid lahingu kohta Mogiljovi all ja kuuldes, et Bagration forsseeris Dnepri 
Novõi Bõhhovi juures, otsustas Barclay ühineda Bagrationiga Smolenski all ning liikus sinna 
Rudnja kaudu. Napoleon tegi juba kõik ettevalmistused suureks lahinguks Vitebski all, 
milles ta kavatses hävitada Barclay, kui ta äkki 28. juulil positsioonidele sõites veendus, et 
Vene armee on liikunud kaugemale itta. See oli keisrile suureks pettumuseks. Uus Aus- 
terlitz Vitebski all oleks võinud ühe hoobiga — nagu ta oli kujutlenud — lõpetada sõja ja 
sundida Aleksandrit rahu tegema. Sõdurid olid kohutavast palavusest ja rasketest 
päevamarssidest kurnatud. Kuumus oli selline, et Egiptuses ja Süürias viibinud veteranide 
ainsateks lohutussõnadeks noortele oli: Egiptuses olevat olnud veelgi palavam. 
Hobusemoona ei jätkunud. Mõnedes eskadronides olid Vilnost väljumise ajast peale lõpnud 
rohkem kui pooled hobused. Ühtlasi hakkasid armees avalduma demoraliseerumise 
tunnused, marodeerimine muutus massiliseks. 


II 


Tuli liikuda üha edasi Barclay ja Bagrationi järel, kes taganesid eri teid mööda, suundudes 
Smolenskisse. Daugava jõe aarde tuli paigutada kaks korpust Smolenski peale tungiva armee 
äärmise vasaku (5. 0. põhjapoolse), tiiva kaitseks, Peterburi poole, kus opereeris Wittgensteini 
korpus. Samuti tuli eraldada mitu diviisi paremale (lõunapoolsele) tiivale, et tagasi lüüa 
Türgist kohaleruttavaid Vene vägesid, kes olid vabanenud pärast ootamatut rahu sõlmimist 
Vene ja Türgi vahel. Kuid siiski oli Napoleonil eelseisvaks lahinguks Smolenskis vägesid 
märksa rohkem kui venelastel. Pärast kokkupõrget Krasnõi all (14. augustil) Neverovski 
diviisiga, kes hämmastava vastupidavusega kannatas välja marssalite Ney ja Murat' 
ülekaalukate jõu- 

dude surve ja oli seejuures kaotanud kolmandiku oma koosseisust, jõudis Napoleon 
Smolenski alla. Bagration tegi kindral Rajevskile ülesandeks prantslasi kinni pidada, ja 
järgnenud kokkupõrgetes võitles Rajevski korpus sellise visadusega, et marssal Ney oleks 
peaaegu vangi langenud. Bagration jäi oma arvamuse juurde, et ilma suure lahinguta 


Smolenskit loovutada ei tohi. «Suure lahinguni» asi siiski ei läinud. Vene armeede peajõud 
läksid algul peaaegu Smolenskini, kuid alustasid seepeale taandumist ida suunas. Barclay ei 
söandanud siiski linna ilma võitluseta ara anda, kuigi ta pidas lahingut mittevajalikuks. 16. 
augustil kell 6 hommikul andis Napoleon käsu alustada Smolenski pommitamist ja 
ründamist. Puhkesid raevukad võitlused, mis kestsid kella kuueni õhtul. Prantslased hõi- 
vasid Smolenski eeslinnad, kuid südalinn jäi vallutamata. Dohturovi korpus, kes kaitses linna 
koos Konovnitsõni ja Vürtembergi printsi diviisiga, võitles vahvasti ja visalt. See äratas 
prantslastes imestust. Õhtul kutsus Napoleon enda juurde marssal Davout' ja käskis 
kategooriliselt järgmiseks päevaks maksku mis maksab vallutada Smolensk. Tal oli juba varem 
tekkinud, nüüd veelgi tugevnenud lootus, et Smolenski lahing, millest võtaks osa kogu Vene 
armee (ta teadis, et viimaks ometi on Barclay ühinenud Bagrationiga), muutub selleks 
otsustavaks lahinguks, millest venelased olid siiamaani hoidunud, loovutades temale 
lahinguta oma impeeriumi hiiglaterritooriume. 17. augustil algas lahing uuesti. Venelased 
panid kangelaslikult vastu, sõdureid tuli palvete ja otse ähvarduste abil tagalasse viia: nad ei 
soovinud täita taandumiskäsku!. 

Pärast verist päeva saabus öö. Napoleoni käsul jätkus linna pommitamine. Ja äkki 
kõlasid keset ööd üksteise järel maad värisema panevad kõhutavad plahvatused; alanud 
tulekahju levis üle kogu linna. Need olid venelased, kes lasksid õhku püssirohukeldreid ja 
süütasid linna: Barclay andis käsu taganemiseks. Köidikul teatasid Prantsuse luurajad, et 
sõjaväed on linna maha jätnud, ja marssal Davout marssis lahinguta Smolenskisse. 

Mimeste ja hobuste laibad vedelesid kõikidel tänavatel. Tuhandete haavatute oiged ja 
kärjed kajasid linnas: nad olid jäetud saatuse hooleks. Osa linna oli alles leekides. 


Venelaste heroilisele kaitsele olen ma pühendanud eriuurimuse («Napoleoni 
sõjaretk Venemaale», M. 1938. a.). 

Napoleon sõitis saatjaskonnaga aeglaselt mööda Smolenski tänavaid, silmitsedes teravalt 
ümbrust, tehes korraldusi tule kustutamiseks, roiskuma hakanud laipade ja valjusti oigavate 
haavatute koristamiseks ning linnas leitud tagavarade loendamiseks. Pealtnägijad annavad 
edasi, et ta oli sünge ega rääkinud saatjaskonnaga. Astudes pärast seda ratsamatka mööda 
linna majja, kus talle kuruga oli korraldatud korter, viskas keiser oma mõõga lauale ja 
lausus: «1812. aasta sõjakäik on lõpetatud.» Kuid mõttest jääda peatuma Smolenskisse, 
korraldada Poolas, Leedus ja Valgevenes kindel tagala, juurde tuua uusi vägesid Euroopast 
ja alustada 1813. aasta kevadel uuesti pealetungi Moskvale või Peterburile, samuti kui ka 
ideest jaotada Vene sõda kaheks sõjakäiguks, tuli loobuda sealsamas, Smolenskis. Venelased 
olid jälle ara lipsanud. Napoleon ei teadnud midagi nendest raskustest, millest Barclayl tuli 
üha suuremal määral ja iga uue taganemiskäsu puhul jagu saada, ei teadnud ta ka avalikust 


hukkamõistust, mille osaliseks sai Vene ülemjuhataja, keda süüdistati reetmises, ega 
kabuhirmust ja ärevusest, mis valitses Vene õukonnas. Ta nägi vaid ühte: pealahingut ei tule 
ega tule, peab liikuma edasi itta, Moskva peale. Kuid samal ajal, mida sügavamale itta ta 
tungib, seda raskem on seda võitlust lõpetada rahuga, lihtsa diplomaatilise kokkuleppega. 
Täielikule ja ülekaalukale võidule Venemaa üile Napoleon Smolenskis .enam ei mõtelnud. 
Palju näis talle nüüd hoopis teises valguses kui kolm kuud tagasi, siis, kui ta läks üle 
Neemeni. 

Asi ei seisnud mitte ainult selles, et tema armee oli vähenenud poole võrra, mis oli tingitud 
vajadusest kindlustada garnisonidega tohutult pikaks veninud kommunikatsiooniliini ja 
ladusid, kuid selle põhjustajaks olid olnud ka väiksemad ja kõrvalise tähtsusega, ent visad ja 
verised lahingud, kohutav palavus ning väsimus ja haigused. Ta märkas ka muud. Vene 
sõdurid ei võidelnud sugugi mitte halvemini kui Eylau all. Ka teised Vene kindralid peale 
Bagrationi ei olnud hoopiski sellised andetud, nagu ta oli peaaegu kaldunud arvama, kui 
kõneles Balašoviga Vilnos. Napoleon hindas üldiselt väga õigesti inimeste võimeid, kõige 
paremini aga siiski sõjalist annet. Ta ei võinud jätta tunnustamata, et näiteks kindralid 
Rajevski, Dohturov, Tutškov, Konovnitsõn, Neverovski ja Platov sooritasid neile ülesandeks 
tehtud üksikuid ja väga raskeid operat- 

sioone selliselt, nagu seda poleks häbenenud teha ükskõik kes tema parimaist marssaleist. 
Lõpuks oli selle sõja üldine iseloom hakanud teda ja tema lähikonda juba ammu rahutuks 
tegema. 

Järjekindlalt taandudes laastas Vene armee kogu maa. Siin, Smolenskis, tehti katset jätta 
tule laastata juba mitte asulad ja külad, vaid kogu linn — suur kaubandus- ja 
administratiivne keskus. See näitas, et venelastel on soov pidada vallutajaga lepitamatut 
võitlust. Napoleonile meenus, kuidas eelmistes sõdades Viinist põgenenud Austria keiser 
käskis linna võimudel täita tõrkumatult kõiki prantslaste käske ja Berliinist pakku läinud 
Preisi kuningas avaldas isiklikus kirjas lootust, et Tema Keiserlikui Majesteedil on 
Potsdami lossis mugav elada. 

Siin aga jätavad talupojad maha aegade jooksul armsaks saanud kodukolded, põletavad 
maha oma talutared ja tagavarad; jäetakse tuleroaks terve linn. Ja kõigi tunnuste järgi 
otsustades vaatavad nii rahvamassid, sõjaminister Barclay, viirst Bagration kui ka nende 
taga ja nendest kõrgemal seisev Aleksander toimuvale sõjale kui võitlusele elu ja surma 
peale... Smolenskis viibimise päevil oli Napoleon süvenenud tunde kestvasse vaikivasse 
mõtisklusse. Jättes enamiku Smolenskisse peatuma = jäänud armeest esialgu 
puutumata, saatis Napoleon marssal Murat' ratsaväekorpustega jälitama Barclayd, 
kes oli nüüd asunud kogu Vene armeed juhtima (Bagration muutus pärast nende ühinemist 
talle alluvaks) ja jätkas taganemist Moskvasse viivat teed mööda. Seepeale liikusid 


samas suunas ka Ney ja Davout. 18. ja 19. augustil toimusid lahingud Valutina Gora ja 
Lubino juures. Need lahingud ei andnud aga marssal Junot' andetuse tõttu vajalikke 
tulemusi, sest viimane pidi ründama Barclay armeed tiivalt, kuid eksis teelt ega jõudnud 
õigeks ajaks kohale. Seepeale jätkas Barclay armee liikumist ida suunas, olles kaotanud 
7000 meest, kuid siiski vähem kui prantslased, ööl vastu 24. augustit lahkus Napoleon kogu 
oma kaardiväega Smolenskist ja liikus Dorogobuži peale. Kuid Barclay hakkas laagrist edasi 
liikuma ida suunas. Lahkunud Dorogobužist, vältis ta väga ebasoodsate topograafiliste 
tingimuste tõttu isegi arjergardi kokkupõrkeid. Ta taganes nüüd Vjazma, Gžatski ja 
Tsarevo-Zaimištše suunas. Napoleon aga liikus kogu Smolenskist väljatoodud sõjaväega 
Vene armee poolt laastatud teed mööda tema kannul. 

Iga kord, kui venelased kuskil natukeseks peatuma jäid, hakkas Napoleon unistama 
pealahingust... Nii juhtus see Dorogobužis, Vjazmas, Gžatskis. «Minister (Barclay) juhib 
külalise otse Moskvasse, » kirjutati tigedalt Bagrationi staabist Peterburi. 

Hirm, ülesaamatu ja üha tugevnev hirm haaras järkjärgult teatud osa Vene seltskonna 
kõrgematest kihtidest. Kas tõesti on kõik kadunud? Kas tõesti nõnda, ilma vastupanuta 
tulebki loovutada Venemaa? Miks ei viidud lahingut Smolenski all lõpule? Miks taganeti? 
Kas pole sakslane Barclay viimaks reetur? 

Aleksander I ise õõnestas jõudumööda Barclay autoriteeti. Nii andis ta ise, neid ilmselt 
heaks kiites, Inglise valitsuse komissarile kindral Robert Wilsonile edasi sõnad, mis ataman 
Platov oli pärast Smolenski evakueerimist öelnud Barclayle: «Te näete — mul on seljas 
ainult mantel. Ma ei pane enam eales selga Vene mundrit, sest et selle kandmine on nüüd 
muutunud häbistavaks.» 

Aleksander 1 elas läbi oma elu kõige piinarikkamaid päevi. Õukondlased olid paanikas. 
Nõutus suurenes üha. Linnakodanlus ja talurahvas rääkisid tsaarist ja Napoleonist nii 
mõndagi. Napoleoni osas oli lugu juba ammust ajast ebaselge. Kuni 1807. aasta juunini oli 
teda kiriku altariesiselt antikristuse eelkäijaks kuulutatud, kõnelustes aga nimetati teda 
antikristuseks eneseks ja ristiusu hävitajaks. Sama 1807. aasta juunist alates muutus 
antikristus korraga, ilma et muudatuste kohta oleks antud vähimaidki seletusi, Vene tsaari 
sõbraks ja liitlaseks. Nüüd oli ta aga uuesti saanud antikristuseks, kes oli peaaegu 
vastupanuta vallutanud poole Venemaast. Smolenski langemine oli tekitanud nukrustunde. 
«Tsaar ja tsaari vend Konstantin ärritasid talumehe vihale,» kõneldi neil sõja esimestel kuu- 
del rahva hulgas. Kuid oli mõistatuseks, mida nimelt see «vihaleaetud talumees» õige tahab. 

Kuid juba esimestest päevadest lõi vene rahvas üha enam lõkkele vaen, solvumistunne, 
kättemaksuiha, tuline soov sissetunginud vägivallatsejale ja riisujale sama mõõduga tasuda. 
Kõik need päev-päevait tugevnenud tunded kutsusid esile üldrahvaliku vastupanu, mis 
muutus vallutaja suurele armeele hukatuslikuks. Aadelkonna kartused 


! Wilson. Narrative of events during the invasion of Russia. London, 1860, p. 115. 

olid märksa teadlikumad, reljeefsemad ja tugevamad kui «lihtrahva» omad. Napoleoni võit 
tähendas nende arvates mitte ainult kontinentaalblokaadi jätkamist ja selle püsimist, vaid 
ka pärisorjuse aluste kõigutamist, kuigi Napoleon tegelikult ei püüdnud okupeeritud 
maa-aladel pärisorjust kaotada, vaid isegi surus halastamatult relva jõul maha igasuguse 
talupoegade iseseisva katse vabaneda oma mõisnike rõhumisest omade jõudude abil. 
Ja siiski tundus tsaarile ja aadelkonnale, et Moskva loovutamine võitluseta on võimatu, ja 
ka sõduritele polnud taganemise mõte kuigi selge. Kui Gžatskist taganenud Vene armee 
jõudis (29. augustil) Tsarevo-Zaimištšesse, oli tal juba uus ülemjuhataja — Aleksander 
oli Barclay asemele määranud Kutuzovi, keda ta juba ammust ajast ei võinud sallida, kuid 
teisi sobivamaid kindraleid antud momendil ei olnud. Bagrationi usaldati vähem, kandis ta 
ju nagu Barclaygi mittevene perekonnanime. 

Muidugi teadis Kutuzov, et Barclayl on õigus, et Napoleonile saab hukatuslikuks (kui teda 
üldse miski võib hävitada) tema vägede kaugus oma baasist, võimatus pidada aastate või 
isegi pikkade kuude kestel pidevat sõda mitmete tuhandete kilomeetrite kaugusel 
Prantsusmaast tühjal, kehval ja vaenulikul tohutul maal, harjumatus kliimas, 
toidumoonata. Kuid veel täpsemalt teadis Kutuzov, et hoolimata tema venepärasest 
perekonnanimest ei lubata temalgi loovutada Moskvat pealahinguta, nagu seda ei lubatud 
Barclayl. Ja ta otsustas anda selle tema sügavaima veendumuse järgi tarbetu lahingu, 
samuti nagu ta omal ajal vastu oma paremat arusaamist oli andnud Austerlitzi lahingu. 
Strateegilisest seisukohast oli see lahing küll ülearune, moraalsest ja poliitilisest 
vaatevinklist siiski paratamatu. Napoleonile oli Barclay asendamine, mis sai talle vaenlase 
tagalas asuvate luurajate kaudu kohe teatavaks, signaaliks, et venelased on viimaks 
otsustanud pealahingu 

vastu võtta. 

4. septembri hommikul andis Napoleon Murafle ja Neyle käsu liikuda Gžatskist Gridnevo 
suunas. Vene armee aeglustas taandumist ja jäi peatuma. Arjergardi tugialadeks olid 
mõned kindlustatud punktid. Ševardino külakese juures olid venelased ehitanud 
pealetungivate prantslaste suunas ettenihutatud reduudi.' 


Reduut — lahtisel väljal asuv kants. — Tõlkija. 

Jõudnud kaardiväega Gridnevo külasse, hakkas Napoleon kohe uurima tema ees laiuvat lagendikku, 
kuhu Vene armee oli lõpuks peatuma jäänud. Talle kanti ette, et Ševardino reduudil asuvad arvukad 
jõud. Pikksilmaga võis näha Vene armee positsioone, mis asusid eemal, väikese, pooleldi kuivaks 
tõmbunud Kolotša jõe taga. Luurajad raporteerisid 4. septembri õhtul keiserlikku staapi, et Vene 


armee on peatuma jäänud ja kähe päeva eest positsioonidele asunud ning eemal paistva küla lähedale 
on samuti ehitatud kindlustused. Kiisimusele, kuidas seda küla nimetatakse, vastasid luurajad: 
«Borodino. » 


III 


Borodino lahing on palju kordi köitnud nii ajaloolaste kui ka sõjaspetsialistide, suurte 
sõnakunstnike ja kuulsate maalikunstnike tähelepanu. Napoleoni impeeriumi saatus ei otsustunud 
mitte Borodino väljal, vaid kogu selle Vene-sõjakäigu ajal: Borodino oli vaid tragöödia üheks aktiks, 
mitte aga kogu tragöödiaks. Ka kogu Vene-sõjakäik polnud ju veel lõpp, vaid esialgu alles väga kauge 
lõpu algus. 

Kaasaegsete ja järelpõlvede kujutlusvõimet on alati vapustanud Borodino väli oma tuhandete 
laipadega, mida keegi ei koristanud pikkade kuude jooksul. 

Lähenes hetk, mida Napoleon ei lakanud ootamast ja millest ta polnud lakanud unistamast juba 
Dresdenis, seejärel Neemenil, Vilnos, Vitebskis, Smolenskis, Vjazmas ja Gžatskis. Jõudnud 
lahingupaigale, kus pidi puhkema üks kõige hirmsamaist heitlustest inimkonna ajaloos, oli Napoleoni 
otseses käsutuses kolm ja pool korda (ligikaudu) vähem jõude kui Venemaale sissetungi alguses. 

Haigused ja sõjakäigu raskused, deserteerimine, marodeerimine, vajadus tugevdada kaugel asuvaid 
tiibu ning tagalat Riia ja Peterburi suunas ühelt poolt ja Türgist tulevate vägede vastu lõunas teiselt 
poolt, vajadus üha tõhusamalt kindlustada garnisonidega kolossaalseid ühendusteid Neemenist kuni 
Ševardinoni — kõik see oli tohutult vähendanud suure armee koosseisu. Napoleoni käsutuses oli 
Ševardino reduudile lähenemise momendil 135 000 sõdurit. Kahurvägi koosnes 587 kahurist. 
Venelastel oli 103000 meest regulaarväge ja 640 kahurit, 7000 kasakat ja umbes 10 000 
reservmaakaitseväelast. Vene kahurvägi ei jäänud 

kvaliteedilt Prantsuse omast maha, arvuliselt aga isegi ületas selle. Liiga palju oli Napoleonil 
lõpnud hobuseid, ja kaugeltki mitte kõiki kahureid ei suutnud ta Mogiljovist, Vitebskist ja 
Smolenskist toimetada Moskva teele. 

Borodino lahingu ajal asus Napoleoni peakorter Valujevo külas. 

Napoleon oli võidus täiesti kindel, ja lahingu algus vaid kinnitas tema veendumust. 5. septembril 
käskis ta rünnata Ševardino reduuti. Murat paiskas tagasi osa Vene ratsaväest, kindral Compan aga 
asus pärast ettevalmistavat suurtükituld viie jalaväerügemendiga ründama Sevardi-nod ja vallutas 
selle reduudi pärast ägedat täägivõitlust. Hilisõhtul jutustasid prantslased imestusega, et kui ründajad 
tungisid reduuti, ei põgenenud Vene kahurväelased, kuigi neil oli selleks võimalus, vaid võitlesid visalt 
ja langesid kohapeal täägivõitluses. 6. septembri koidikul istus Napoleon hobuse selga ega tulnud 
sealt maha peaaegu kogu päeva jooksul. Ta kartis, et venelased, kes asusid mõne kilomeetri 
kaugusel Ševardinost, lähevad pärast selle reduudi langemist minema. Kuid tema kartused olid 
asjatud: Kutuzov asus ikka endistel positsioonidel. Keiser kartis nii väga venelaste uut pealahinguta 
taandumist, et ainult sellepärast lükkas tagasi marssal Davout' ettepaneku, kes oli arvamusel, et Vene 
armee tuleb suurte jõududega vasakult tiivalt (Utitsa poolt küljest) ümber haarata, sest see manööver 


oleks võinud Kutuzovi ara hirmutada ja ta uuesti taganema sundida. 

Pärast Smolenskit ja lõplikku otsust mitte venitada sõda kahele aastale, vaid lõpetada kõik aastaga, 
oli Napoleoni peamiseks ja otseseks eesmärgiks hõivata Moskva ning siis juba sealt teha tsaarile 
ettepanek rahu sõlmimiseks. Aga nii väga kui Napoleon ihaldaski vallutada Moskvat, ei tahtnud ta 
teda mingi hinna eest hõivata lahinguta: Vene armee hävitamine, s. 0. pealahing Moskva all — seda 
tuli maksku mis maksab saavutada, mitte aga jälitada Kutuzovit, kui viimasel peaks pähe tulema 
minna Moskva taha, Vladimiri või Rjazani juurde, vahest koguni veelgi kaugemale. Just sellepärast, 
et Napoleon seda nii väga soovis, ei tahtnudki Barclay ja Kutuzov seda lahingut. Ent Barclay vaikis 
nüüd, olles pärast Tsarevo-Zaimisštšet kohustatud tõrkumatult Kutuzovi käsku täitma, Kutuzov aga 
vaikis samuti, tal ei olnud jõudu võtta enese peale kohutavat vas- 

tutust — minna ära lahinguta, ja kuigi see oleks päästnud armee, jätta Moskva saatuse 
hooleks. 

Napoleon ei alustanud lahingut pärast Ševardino reduudi vallutamist kogu päeva, 6. 
septembri jooksul. Ta käskis anda sõdureile põhjalik puhkus ja neile väljastada 
suurendatud toiduratsioonid, koostas ja töötas üksikasjaliselt läbi tegevusplaanid 
järgmiseks päevaks, täpsustas individuaalpäevakäske marssaleile ja kindraleile, kes keisri 
ringsõitudel teda hulgana saatsid. Nii tema ise kui ka marssalid ja kindralid, samuti ka 
lihtsõdurid heitsid alatasa pilke eemalt paistvate Vene vägede poole: kas pole Kutuzov 
viimaks ara läinud? Kuid kõik oli seal liikumatu: Vene väed püsisid paigal. 

Napoleon oli enese ara külmetanud, kuid kogu selle tegevusrohke päeva jooksul ei 
ilmutanud ta vähimaidki väsimuse tunnuseid. 

Saabus öö. Armee heitis vara magama, sest oli teada, et lahing algab koidikul. Napoleon 
peaaegu ei uinunudki, hoolimata kogu päeva kestnud füüsilisest ja vaimsest pingest. Ta 
varjas oma erutust, kuid seekord ei õnnestunud see tal hästi; ta kõneles adjutantidega, need 
aga märkasid, et ta neid ei kuula. Ta väljus üha telgist vaatama, kas tuled vene laagris ikka 
veel põlevad. Päike oli vaevalt tõusnud, kui Napoleon andis käsu rünnakule asumiseks, ja 
Itaalia asekuningas Eugene Beauharnais alustas oma korpusega keiserlikule 
dispositsioonile vastavalt pealetungi Borodino külale, mis asus vasakul tiival. Marssalid 
Davout, Ney ja Murat sööstsid oma korpustega üksteise järel Bagrationi fleššide kallale 
Semjonovskoje küla juures tsentrumis. Mõlemalt poolt kostis selline kõrvulukustav 
lakkamatu kahurimürin, et isegi inimesed, kes olid olnud Eylau ja Wagrami all, polnud 
midagi selletaolist veel kuulnud. 

Kogu selle pika, alles sooja septembripäeva jooksul vaheldus Napoleoni meeleolu 
pealtnägijate tunnistuse järgi kahel korral. Koidu ajal, kui päike alles hakkas silmapiiril 
nähtavale ilmuma, hüüdis ta rõõmsalt: «See on Austerlitzi päike!» Ja see meeleolu kestis 
kogu hommiku. Näis, et venelasi hakatakse järk-järgult ja järjekindlalt nende 
positsioonidest välja tõrjuma. Kuid ka neil prantslaste esimese võimsa ja hoogsa pealetungi 


tundidel Ševardino reduudile hakkasid peakorterisse, kust keiser lahin- 


Flešš — nürinurgi etteulatuv välikindlustus. — Tõlkija. 

gut jälgis, saabuma üsna häirivad teated, vaheldudes rõõmustavate ja võidukatega. Nii kanti 
juba varastel hommikutundidel keisrile ette, et üks tema parimaist kindraleist, 106. 
liiniriigemendi komandör Plausonne, oli oma rüigemendiga tormanud Borodino külasse, 
tõrjunud sealt välja Vene jäägrid, kes aga omakorda olid täielikult hävitanud osa tema 
rügemendist, tapnud Plausonne'i enda ja paljud tema ohvitseridest. Tõsi küll, jõudis kohale 
abi, ja prantslased vallutasid Borodino. Kuid Plausonne'i hukkumine näitas, et venelased 
võitlevad sel päeval vihaselt ja meeleheitlikult. Seepeale kihutas kohale adjutant teatega, et 
marssal Davout' pealetung areneb edukalt, kuid sellele adjutandile järgnes teine, kes 
raporteeris, et Davout' korpuse parim diviis, kindral Compani diviis, oli sattunud hirmsa 
tule alla, et Compan ise on haavatud, tema ohvitserid aga kas haavatud või surma saanud, 
et appijõudnud marssal Davout ise ründas Compani tulistanud patareisid, vallutas nad, ja et 
jälle hävitati Vene kanoniirid (nagu kaks päeva enne seda Ševardinos) oma suurtükkide juu- 
res, sest nad tulistasid viimse minutini. Üks nende kuulidest surmas marssal Davout' hobuse, 
marssal ise aga sai põrutada ja langes meelemärkuseta maha. 

Keiser ei jõudnud veel raportit ara kuulata ja uusi käske anda, kui talle raporteeriti, et 
marssal Ney on kolme diviisiga tunginud Vene grenaderide poolt kaitstavaisse fleššidesse. 
Ja kuigi ta neid Bagrationi flešše enda käes peab, jätkavad venelased raevukaid rünnakuid. 
Uus adjutant tõi teate, et Neverovski diviis lõi Ney fleššidest välja. Mõne aja pärast taastas 
Ney olukorra, kuid vürst Bagration jätkas selles rindelõigus meeleheitlikku võitlust. Ühest 
tähtsamast flešist, mille prantslased (kindral Rezou' juhtimisel) vallutasid, löödi nad 
raevuka täägiriünnaku tagajärjel välja, kusjuures prantslased kandsid tohutuid kaotusi. 
Murat võitis selle fleši lõppude lõpuks tagasi, kuid uute hiiglakaotuste hinnaga. 

Napoleonile raporteeriti pidevalt ja mitmeist punktidest, et venelaste kaotused on 
prantslaste omadest märksa suuremad, et venelased ei anna alla, vaid hukkuvad nende 
vasturünnakute ajal viimse meheni, püüdes nende abil taastada valitsenud olukorda. Selleks 
et anda ratsaväele võimalust oma tegevuse arendamiseks, tuli kohutavate pingutustega 
vallutada väiksemaid kõrgendikke ja murdmaa ebatasasvjsi, mis lõikasid hiiglasuure 
lahinguvälja 

287 


peaaegu keskpaigast läbi. Kuid need looduslikud takistused laksid prantslastele kalliks 
maksma. Hüglakao-tusi kandps andis Rajevski korpus Neyle ja Murafle selliseid lööke, et 
mõlemad marssalid käsutasid siia sõna tõsises mõttes kõik neil käepärast olevad väeosad, 


Semjonovski jäärak ja selle ümbrus käis mitu korda käest kätte. Lõpuks saatsid marssalid 
oma adjutandid Napoleoni juurde toetust paluma; nad lubasid, et lahing võidetakse, kui 
Bagrationilt õnnestub õigel ajal vallutada Semjonovski jäärak ja Semjonovskoje küla. 

Napoleon saatis neile appi ühe diviisi, kuid loobus ulatuslikuma abi andmisest. Lahingu 
ennekuulmatu ägeduse järgi nägi ta, et Ney ja Murat eksivad ja et Vene korpused, kes nende 
arvates on valmis lahinguväljalt lahkuma, seda ei tee, kuid Prantsuse reservid kulutatakse 
ära enne otsustava silmapilgu saabumist. Kuid otsustav moment siiski ei saabunud. Päeval 
vallutas kindral Morand'i diviis tormijooksuga Rajevski patarei, mis asetses Borodino ja 
Semjonovskoje küla vahelisel maa-alal, kuid Vene väeosad lõid prantslased täägivõitluses 
välja ja hõivasid selle patarei uuesti. Venelaste kaotused olid tohutud, kuid patarei võeti 
Morand'i käest ara, Morand ise aga sai lahinguväljal surma. 

Üheaegselt teatega selle kohta, et venelased on uuesti vallutanud suure patarei, sai 
Napoleon teise sõnumi. Selles raporteeriti, et Bagration teeb meeleheitlikke jõupingutusi 
Ney ja Murat' poolt suure vaevaga vallutatud kolme fleši tagasivõitmiseks. 

Semjonovski fleššide pärast algas hirmus võitlus Bagrationiga. Mõne tunni jooksul käisid 
flešid käest kätte. Üksi selles rindelõigus mürises üle 700 kahuri — 400 oli siia paigutatud 
Napoleoni käsul, üle 300 suurtüki oli välja pandud Vene poolt. Nii venelased kui ka 
prantslased astusid siin mitu korda käsitsivõitlusse ja lahinguhoos tihedalt vastamisi 
sattunud massi pihta avati vahel kartetšituli, vahet tegemata omade ja võõraste vahel, sest 
ei jõutud õigel ajal olukorda täpsustada. 

Selle päeva üle elanud marssalid kõnelesid kuni oma elu lõpuni vaimustusega Vene 
sõdurite tegudest Semjonovski fleššide juures. Prantslased ei jäänud nendest maha. Just 
siin kõlas Bagrationi surmaeelne hüüe: «Braavo! Braavo!» Prantsuse grenaderidele, kes 
vastu tulistamata ja ettekallutatud tääkidega sööstsid kartetširahe all rünnakule. Mõni 

minut hiljem sai vürst Bagration, keda Napoleon pidas? Vene armee parimaks kindraliks, ise 
surmavalt haavata, ja kuulirahe all kanti ta suuri vaevu Borodino lahinguväljalt eemale. 

Oli keskpäev. Napoleoni meeleolu muutus kiiresti ja lõplikult. Asi ei seisnenud mitte tema 
külmetuses, mida nii väga on rõhutanud tema vanad biograafid, vaid selles, et Napoleon, 
saanud Neylt ja Murat*lt korduva ja tungiva palve saata neile toetust, anda lõpuks 
kaardivägi, ei näinud võimalust seda teha mitte ainult sellepärast, et, nagu ta siis ütles, ta ei 
võinud riskida kaardiväega mitme tuhande kilomeetri kaugusel Prantsusmaast, vaid ka teisel, 
lähemal põhjusel: Vene ratsavägi, selle hulgas Uvarovi ja Platovi komando all olevad 
kasakad, tungis äkki diversiooni eesmärgil kallale Prantsuse vooridele ja tollele diviisile, kes 
veel hommikul oli osa võtnud Borodino küla vallutamisest Vene ratsavägi kihutati minema, 
kuid see katse tegi lõplikult võimatuks kogu kaardiväe käikulaskmise: Prantsuse vägede 
tagala oli ootamatult löögi alla sattunud, miila tagajärjel tekkis teatud ebakindluse tunne. 


Kell kolm päeval andis Napoleon käsu alustada uuesti rünnakul Rajevski patareile. 
Prantslased vallutasid reduudi päras! korduvaid ja raevukaid tormijookse. Napoleon võis 
paremini kui kõik tema marssalid kaaluda ja hinnata kohutavaid kaotusi, mille kohta talle 
andmed igalt poolt kokku voolasid. 

Päev oli õhtusse käidumas, kui keisrini jõudsid tähtsael teated: virst Bagration on 
surmavalt haavatud, mõlemad vennad Tutškovid on surma saanud, Rajevski korpus on 
peaaegu täielikult hävitatud, end meeleheitlikult kaitstes taganevad venelased lõpuks 
Semjonovskojest. Napoleon lähenes Semjonovskojele. Üksmeelselt kinnitavad kõik, kes tema 
juurde sõitsid ja temaga kõnelesid, et nad lihtsalt ei tundnud keisrit ara. Morn ja vaikiv, 
vaadates inimeste ning hobuste laipade mägesid, ei vastanud ta tungivatele küsimustele, 
millele keegi peale tema ei oleks võinud vastata. Esmakordselt nähti teda mingis sünge 
apaatia seisundis ja teda oleks nagu vallanud ebakindlus. 

Oli juba päris pimedaks läinud, kui aeglaselt ja täies rivikorras taganevaid Vene vägesid 
hakkasid tulistama kolmsada ettenihutatud Prantsuse kahurit. Ent oodatavat lõppefekti see 
ei andnud: sõdurid langesid, kuid põgenemist polnud. «Nad tahavad veel saada, andke neile 
veel, » sel- 

liste väljendite saatel andis Napoleon õhtul käsu suurtükitule tugevdamiseks. Venelased 
taandusid, aga tulistasid vastu. Sellises olukorras leidis öö mõlemad pooled eest. 

Kui Kutuzovile esitati öösel esimesed kokkuvõtted ja kui ta nägi, et pool Vene armeest on sel 
päeval, 7. septembril, hävitatud, otsustas ta kategooriliselt päästa teise poole ning loovutada 
Moskva ilma uue lahinguta. See ei takistanud teda — kuigi ta oli rõhutud meeleolus — 
kuulutamast, et Borodino osutus võiduks. Moraalne võit oli vaieldamatu. 

Kuid edasiste sündmuste valguses võib kinnitada, et Borodino osutus ka strateegiliselt siiski 
pigemini Vene kui Prantsuse võiduks. 

Kui Napoleonile öösel pärast lahingut raporteeriti, et 47 tema kindralitest on kas langenud 
või raskesti haavatud, et mitukümmend tuhat tema armee sõdurit on kas surma saanud või 
lahinguväljal haavatud, kui ta isiklikult veendus, et ühtegi tema varasematest suurtest 
lahingutest ei saa vihase ägeduse ja verevalamise poolest võrrelda Borodinoga (kuigi see 
samuti ei takistanud teda Borodinod oma võiduks kuulutamast), siis pidi temale, oma eluajal 
nii palju tõelisi ja vaieldamatuid võite saavutanud ülemjuhatajale, muidugi arusaadav olema, 
et kui Lodit või Rivolit, lahingut püramiidide all või Türgi armee hävitamist Abukiri all, 
Marengot, Austerlitzi, Jenat, Friedlandi või Wagramit võib nimetada võitudeks, siis tuleb 
Borodino jaoks leiutada mingi muu definitsioon. Ta ootas, et Kutuzov annab talle otse Moskva 
müüride all uue lahingu, kuid seekord pidas Kutuzov oma seisukohast kinni. Napoleon ei 
teadnud midagi sõjanõukogust Filis, kuid terve rea eksimatute tunnuste järgi taipas ta kaks 
päeva peale Borodinod, et linn on otsustatud loovutada uue võitluseta. 

Taganeva Kutuzovi kannul liikus Murat oma ratsaväega. 9. septembril jõudis Napoleon 


Moõžaiskisse; järgmisel päeval hõivas prints Eugene, Itaalia asekuningas, Ruza, 13. septembri 
päikesepaistelisel hommikul sõitis Napoleon koos saatjaskonnaga Poklonnaja mäele ega 
suutnud tagasi hoida oma vaimustust: nii teda kui ka saatjaskonda üllatas vaatepildi ilu. 
Tema ees laiuv kolossaalne päikese käes särav linn, see oli talle paigaks, kus ta annab lõpuks 
oma armeele võimaluse puhata ja kosuda ning on eelkõige Pandiks, mis sunnib Aleksandrit 
tingimata rahu tegema. See vaatepilt ja need perspektiivid jätsid korraga varju kõik kõledad 
Borodino lahingupildid. 

IV 


14. septembri päeval läbis Vene armee katkematu vooluna Moskva ning väljus 
Kolomnasse ja Rjazani viivatele teedele. Nende kannul liikus Naapoli kuningas Murat oma 
ratsaväega. Vene eelväe ülemal Miloradovitšil õnnestus saavutada Murat*lt lubadus, et Vene 
vägedele antakse võimalus rahulikult läbi linna liikuda. Kindral Rajevski komando all olev 
Vene järelvägi peatus õhtul Vjazovka küla juures, mis asus Kolomna eeslinnast kuue versta 
kau-gusel. Samal ajal jõudis Arbati tänava kaudu linna läbinud Prantsuse ratsavägi oma 
eelpostidega kuni Karatšarovo külani. 

16. septembril liikus Moskvast läbiläinud Kutuzovi armee edasi mööda Rjazani maanteed, 
ja ööbinud laagris Kulakovo küla juures ning teinud järgmisel päeval Napoleonile 
märkamatult pöörde paremale, liikus üles piki Pahra jõge ja asus 19. septembril 
positsioonile selle jõe vasakul kaldal Krasnaja Pahra küla juures Vana Kaluuga maanteel. 
Ainukese Napoleoni ühendustee — Smolenski maantee — oli enese kätte haaranud Vene 
ratsavägi. 

Juba Dorogomilovi eeslinna juures hakkasid Napoleoni kõrvu ulatuma kaardiväe poolt 
levitatud kummalised kuuldused: Moskvast on peaaegu kõik elanikud lahkunud, linn on tühi, 
mingit deputatsiooni linna võtmetega, mida keiser ootas, pole ega saagi olema. Kuuldused 
leidsid kinnitust. 

15. septembril saabus Napoleon Kremlisse. Juba eelmisel hilisõhtul olid puhkenud 
esimesed tulekahjud. Kuid nii nende ulatust kui ka selle tähendust, mis oli alanud, ei võinud 
veel keegi isegi ligikaudu ette aimata. 

Alates 16. septembri hommikust hakkasid tulekahjud intensiivistuma. Päeval polnud nad 
veel nii märgatavad. Kuid 16. ööl vastu 17. septembrit tõusis tugev tuul, mis raugemata 
lõõtsus rohkem kui terve ööpäeva. Leegimeri haaras Kremli lähedase kesklinna, 
Zamoskvoretšje, Soljanka, tuli haaras enese alla peaaegu üheaegselt üksteisest kõige 
kaugemal asuvad paigad. 

Kui Napoleonile esimestest tulekahjudest ette kanti, ei pööranud ta neile erilist 


tähelepanu, ent kui ta 17. septembri hommikul tegi Kremlis ringkäigu ja lossi akendest, 
kõikjal, kuhu vaatas, nägi tormitsevat tuleookeani, muutus keiser krahv Seguri, doktor 
Metivier' ja terve rea teiste 

tunnistajate seletuste järgi kahvatuks. silmitses vaikides kaua tulekahju ja lausus siis: «Kui 
hirmus vaatepilt! Nad ise süütavad... Milline kindlameelsus! Millised inimesed! Need on 
sküüdid!» Samal ajal hakkas tulekahju ähvar-dama Kremlit ennast, osa Kremlist (Troitski 
torn) oli isegi juba süttinud, mõnede väravate kaudu polnud enam võimalik välja pääseda, 
sest tuul kandis leegid nende suunas. Marssalid hakkasid keisrit tungivalt paluma, et ta koliks 
üle linna lähedal asuvasse Peetri lossi. Napoleon ei nõustunud kohe, ja see oleks talle 
peaaegu elu maksnud. Kui ta oma saatjaskonnaga lõpuks Kremlist väljus, langesid sädemed 
juba tema ja ümberolijate peale, hingata oli raske. «Me sammusime tulisel maal tulise taeva 
all tulemüüride vahelt läbi,» kõneleb keegi Napoleoni saatjaskonnast. 

Kohutav tulekahju möllas veel ka 17. ja 18. septembril, hakkas aga õhtuks raugema. Tuul 
vaibus ja hakkas vihma sadama. Tulekahjud jätkusid veel ka järgmistel päevadel, kuid seda 
ei saanud enam võrrelda 15.—17. septembri gigantse tulekatastroofiga. mis hävitas tunduva 
osa linnast. 

Napoleonil polnud vähimaidki kahtlusi selle täiesti ootamatu katastroofi põhjuste suhtes: 
venelased süütasid linna, et ta ei langeks vallutajale saagiks. Ja see, et Rostoptšin oli enesega 
kaasa viinud kõik tuletõrjepritsid ja tulekustutusvahendid, tulekahjude tekkimine üheaegselt 
mitmes kohas, mõnede süiitamises kahtlustatud ja tabatud inimeste ülestunnistused ning 
lõpuks mõnede sõdurite tunnistused, kes olevat näinud süütajaid tõrvikutega — kõik veenis 
teda selles. Rostoptšin, nagu teada, hiljem kord hooples oma osavõtuga Moskva tulekahju 
tekitamisest, kord eitas seda, kord jälle kiitles ja edvistas oma raevuka patriotismiga, kord 
jälle eitas seda (isegi eribrošüüris). Vastavalt käesoleva töö iseloomule ei huvita meid siin 
muidugi mitte tulekahju objektiivsed, reaalsed põhjused (mille kohta on avaldatud terve rida 
otsuseid ja oletusi), vaid ainult mõju, mida tulekahju avaldas Napoleoni huvikompleksile ja 
edasiste sündmuste arengule. 

Üksmeelsete arvamuste järgi elas Napoleon nii Peetri lossis kui ka Kremlis, kuhu ta tagasi 
pöördus pärast seda, kui tulekahjud vähemaks jäid, üle kõige raskemaid ärevuspäevi. Teda 
valdas mõnikord raev, ja siis läks lähikondlastel kehvasti; vahel oli ta pikki tunde 
surmavaiku- 

ses. Energiat oli tal endiselt. Moskvast jätkas ta oma hiiglasuure impeeriumi valitsemist, 


kirjutas alla dekreetidele, seadlustele, määramistele, ümberpaigutustele, autasustamistele, 
ametnike ja kõrgemate aukandjate vallandamistele. Moskvas püüdis ta nagu alati kõigesse 
süveneda, tegeles nii peamise, teisejärgulise kui ka kolmandajärgulisega. Kurioosse 
illustratsioonina meenutagem, et too üksikasjaline statuut, mille järgi kuni käesoleva ajani 
elab ja juhitakse peamist Prantsuse riiklikku teatrit («Comedie-Frangaise'i»), on Napoleoni 
poolt alla kirjutatud Moskvas, ja seda nimetataksegi tänapäevani «Moskva dekreediks». 

Kuid peamine, ähvardav töö ründas keisrit järelejätmatult. Mida edasi teha? Moskva 
tulekahju ei olnud hävitanud kõiki sealseid tagavarasid, olid järel veel mõned terveks jäänud 
sõjaväelaod. Kuid moonamuretsemine väljaspool linna ei andnud tulemusi; sõdurid 
marodeerisid ja kadusid jäljetult; distsipliin hakkas ilmselt kõikuma lööma. Jääda Moskvasse 
talvitama oli muidugi võimalik, ja mõned marssalitest soovitasidki seda, kuid Napoleon aimas 
kindla vaistuga, et tema suur impeerium polegi just nii väga kindel ning mitte ka nii väga 
usaldustäratavad tema «liitlased», et jätta saatuse hooleks Euroopa ja takerduda Venemaa 
lumes. Liikuda Kutuzovi järel, kes oma armeega ei andnud mingit elumärki? Kuid Kutuzov 
võib taanduda kas või Siberini või veelgi kaugemale. Hobused lõppesid mitte enam 
tuhandete, vaid peaaegu kümnete tuhandete kaupa. Kolossaalne kommunikatsiooniliin oli 
kindlustatud väga nõrgalt, kuigi Napoleon oli sunnitud selle kaitseks panema küllaltki 
väesalku ning kahjustas sellega oma suure armee võimsust. Kuid peaasi — Moskva tulekahju, 
mis oli lõpetanud kauakestnud tulekahjude ahela, millega Venemaa linnad ja külad vallutajat 
vastu võtsid, kui ta Barclay ja Bagrationi kannul Neemenist Smolenskini ja Smolenskist 
Borodinoni liikus, peaaegu kogu vana pealinna elanikkonna arusaamatu, salapärane 
ärakolimine, Borodino lahingupilt, mis (nagu tunnistas Napoleon oma elu lõpul) oli kõige 
hirmsam tema lahinguist — kõik see näitas ilmselt, et seekord oli tema vastane otsustanud 
jätkata võitlust mitte elu, vaid surma peale. 

Jäi vaid üks raskustest ülesaamise võimalus — anda Aleksandrile mõista, et Napoleon on 
nõus sõlmima kõige leebema, kergema, kõige ausama ja süiütuma rahu. Sõlmida rahu veel 
Moskvas viibides, säilitades alles võitja 

poosi, armeega Venemaalt õnnelikult välja pääseda — see oli kõik, millele ta nüiid loota 
võis. Ta oli nõus rahulduma Aleksandri sõnade ja lubadustega ning oli valmis järele- 
andmisteks. Ei võinud enam mingil viisil kõne alla tulla Aleksandri alistumine ja vasalliks 
muutumine. Ent kuidas teatada sellest Aleksandrile, kellega pärast solvavat keeldumist 
Vilnos, mille kindral Balašov tsaarile Napoleoni poolt üle andis, mingeid vahekordi 
polnud ega võinudki olla? Napoleon tegi kolm korda katset teatada tsaarile oma 
rahuarmastavaist ettepanekuist. 
Moskvas elas Kasvatusmaja ülem kindralmajor Tutolmin. Ta palus Prantsuse sõjaväe 
ülemjuhatust võtta oma kaitse alla maja ja Moskvasse jäänud kasvandikud. Napoleon käskis 


ta välja kutsuda ja kõneles talle palju ning tuliselt Moskva süiitamise koledusest, 
Rostoptšini kuritegelikust barbaarsusest ja sellest, et tema, keiser, poleks lubanud Moskvale 
ja rahulikule elanikkonnale mingit ülekohut teha. Tutolmini palve — lubada kirjutada 
keisrinna Mariale Kasvatusmaja kohta raport, Napoleon rahuldas, ja lisas pealegi äkki 
ootamatult: «Ma palun Teid seejuures kirjutada keiser Aleksandrile, keda ma austan endisel 
viisil, et ma tahan rahu.» Veel samal päeval, 18. septembril, andis Napoleon käsu lasta 
Prantsuse eelpostidest läbi Kasvatusmaja ametnik, kellega Tutolmin saatis oma raporti. 
Napoleon ei saanud vastust. Kuid ta ei oodanud isegi ära aega, millal oleks võinud selle 
vastuse saada, ja otsustas teha teise katse. Veel juhuslikumalt kui kindral Tutolmin oli vastu 
oma tahtmist Moskvasse maha jäänud üks rikas isand, keegi Jakovlev, Aleksander Ivanovitš 
Herzeni isa, Ta pöördus kaitse saamise eesmärgil prantslaste poole, tema kohta esitati 
raport marssal Mortier'le, kes oli varem Jakovleviga Pariisis kokku puutunud, marssal aga 
teatas temast Napoleonile. Keiser käskis endale Jakovlevi esitleda. Teoses «Möödunu ja 
mõtted» annab Herzen edasi keisri kõneluse tema isaga: «... Napoleon kirus Rostoptšinit 
tulekahju pärast, lausus, et see on vandalism, kinnitas nagu alati, et armastab rahu üle 
kõige, seletas, et tema sõda on Inglismaal, mitte aga Venemaal, kiitles sellega, et käskis 
paigutada vahtkonna Kasvatusmaja ja Uspenski peakiriku juurde, kurtis Aleksandri üle, 
kõneles, et teda ümbritseb halb seltskond, et tema, Napoleoni rahusoovid pole keisrile 
teada.» Pärast veel mõningaid lauseid: «Napoleon mõtles ja küsis äkki: «Kas te ei võtaks 
enese peale toime- 

tada keisrile edasi kiri minu poolt? Sel juhul käsin ma anda teile ja kõigile teie omastele 
väljasõiduloa. » — «Ma võtaksin Teie Majesteedi ettepaneku vastu, kuid mul on raske midagi 
garanteerida.» Napoleon kirjutas Aleksandrile kirja rahuettepanekuga ja andis selle 
Jakovlevi kätte, kes oli andnud ausõna, et ta teeb kõik kirja üleandmiseks Aleksandrile. Selles 
väga leplikult kirjutatud kirjas on üks huvitav ja Napoleoni iseloomustav reake: «Ma pean 
sõda Teie Majesteediga ilma vähemagi pahameeleta.» Napoleonile nähtavasti näis, et pärast 
kõike toimunut ei kutsu mitte tema tegevus esile pahameelt, vaid ta ise on õigustatud viha 
tundma.» 

Ka sellele kirjale ei järgnenud vastust. Siis tegi Napoleon kolmanda ning viimase 
rahuettepaneku katse. 

4. oktoobril saatis ta Tarutino külas asuvasse Kutuzovi laagrisse markii Lauristoni, kes oli 
otse enne sõda olnud suursaadikuks Venemaal. Napoleon tahtis õigupoolest saata Vicenza 
hertsogi kindral Caulaincourti, kes oli samuti olnud Venemaal suursaadikuks veel enne 
Lauristoni, kuid Caulaincourt soovitas Napoleonile tungivalt seda mitte teha, vihjates, et 
selline katse ainult juhib venelaste tähelepanu Prantsuse armee ebakindlusele. Napoleon 
ärritus nagu alati, kui ta tundis temaga vaidleva isiku argumentatsiooni õigsust; oli ta ju 
juba üiisna võõrdunud vastu-vaidlejaist. Lauriston kordas Caulaincourti argumente, kuid 


keiser katkestas jutuajamise järsult otsese käsuga: «Ma vajan rahu; ainult, et au oleks 
päästetud. Asuge viivitamatult teele Vene laagrisse!» 


Lauristoni saabumine Vene eelpostidele kutsus Kutuzovi peakorteris esile tormi. Kutuzov 
tahtis jutuajamiseks Lauristoniga sõita eelpostide juurde. Kuid siin juba selgus, et Kutuzovi 
staabis leidub märksa tulisemaid Vene patrioote kui ta ise, kes pealegi olid Moskva 
loovutamisest palju rohkem solvunud. Need olid Wilson, Inglise ametlik agent Vene sõjaväe 
juures, Reini Liidust põgenenud krahv Winzengerode, Vürtembergi ja Oldenburgi hertsogid 
ja rida teisi välismaalasi, kes olid kiivalt jälginud iga Kutuzovi sammu. Nendega ühines 
Kutuzovit vihkav Bennigsen, kes oli omal ajal tsaarile salajase ettekande saatnud selle kohta, 
et Moskvat poleks sugugi tulnud ilma uue lahinguta loovutada. Vene rahva ja Vene armee 
nimel (mis oli antud juhul esindatud eelnimetatud isikutega) ilmus Wilson Kutuzovi juurde ja 
avaldas ülemjuhatajale 

väga teravates lausetes, et armee keeldub tema, Kutuzovi käske täitmast, kui ta söandab sõita 
välja eelpostide juurde Lauristoniga nelja silma all kõnelema. Kutuzov kuulas selle avalduse 
ära ja muutis oma otsust. Kutuzov võttis Lauristoni vastu staabis, loobus temaga 
läbirääkimisi pidamast rahu või vaherahu kohta ning piirdus sellega, et lubas teatada 
Napoleoni ettepanekust Aleksandrile. Tsaar ei vastanud. Napoleonile oli jäänud teine 
abinõu: puhuda Venemaal lõkkele talupoegade revolutsioon. Kuid sellist otsust ei 
söandanud ta vastu võtta. Ja olnuks ka täiesti võimatu oodata, et surunud Prantsuse 
sõjaväelise jõuga halastamatult maha mitte ainult ülestõusukatsed, vaid vähimadki 
talupoegade sõnakuulmatuse tunnused mõisnike võimu vastu Leedus, ilmub Napoleon äkki 
Vene talupoegade vabastajana. 

Pärast seda kui Napoleon oli vallutanud Moskva, haaras aadelkonna ladvikut metsik 
rahutus ja Aleksandrile kanti ette, et mitte ainult talupoegade seas ei liigu kuuldused 
vabadusest, vaid ka juba soldatite hulgas hakatakse kõnelema, nagu oleks Aleksander ise 
salaja palunud Napoleoni tulla Venemaale ja vabastada talupojad, nähtavasti sellepärast, 
et tsaar ise kardab mõisnikke. Kuid Peterburis juba kõneldi (ja selle eest anti keegi 
Sebalkin isegi kohtu alla), et Napoleon on Katariina II poeg ja läheb Aleksandrilt ara 
võtma oma seaduslikku Venemaa krooni ning vabastab seepeale talupojad. Et 1812. 
aastal toimus rida talupoegade rahutusi mõisnike vastu, mis olid kohati väga tõsised, 
seda me teame dokumentaalsete materjalide põhjal. 

Mõnda aega Napoleon ilmselt kõhkles. Kord käskis ta äkki otsida Moskva arhiivist 
andmeid Pugatšovi kohta (neid ei jõutud leida), kord jälle tegid keisri lähikondlased 
manifesti visandeid talurahvale, kord kirjutas ta Eugene Beauharnais'le, et oleks hea 
välja kutsuda talupoegade ülestõus, kord küsitles Moskvas asuvat prantslannast 
magasiniomanikku Auber-Chalmefd, mida viimane arvab talupoegade vabastamisest, kord 
jälle lakkas sellest hoopis rääkimast, hakates pärima andmeid tatarlaste ja kasakate 


kohta. 
Napoleon käskis endale siiski teha ettekande Pugatšovi liikumise ajaloo kohta. Need 


mõtted Pugatšovist näitavad, et ta kujutles enesele väga reaalselt neid võimalikke tule- 
musi, kui ta otsustavalt välja astuks talupoegade vabasta- 

jana. Kui Vene aadlikud oma «sisemuses» veel midagi stiihiliselt kartsid, siis mitte niivõrd 
kontinentaalblokaadi, kuivõrd just pärisorjuse aluste vapustanust Napoleoni võidu puhul, 
kusjuures nad võisid seda mõtelda kas nõnda, nagu neile oli sisendanud Steini ja 
Hardenbergi eeskuju Preisimaal (pärast Preisi monarhia purustamist Jena juures), s. 0. 
reformi näol «ülaltpoolt» juba pärast rahu sõlmimist, mis oli neile samuti täiesti 
vastuvõtmatu, või uue grandioosse Pugatšovi ülestõusu näol, mille Napoleon oleks sõja ajal 
esile kutsunud üldrahvaliku talupoegade ülestõusu kujul, mis oleks püüdnud avalikult 
revolutsioonilisel teel kaotada orjust. 

Napoleon ei tahtnud viimase plaani realiseerimisega algustki teha. Uue, kodanliku 
Euroopa keisrile osutus talupoegade revolutsioon vastuvõtmatuks isegi võitluses feodaal- 
absolutistliku monarhia vastu ja isegi sellisel momendil, kus see revolutsioon oli talle 
ainukeseks võimaliku võidu lootuseks. 

Samuti möödaminnes mõtles ta Kremlis istudes ülestõusule Ukrainas, võimalikule 
tatarlaste liikumisele. Ja kõik need plaanid liikkas ta samuti tagasi. On vägagi iseloomustav, 
et ka meie kaasaegse Prantsusmaa uusim historiograafia kiidab Napoleoni tema 
konservatiivsete meeleolude stabiilsuse eest keset kohutavat Moskva tulekahju. 

Vaat mida kõneleb Napoleoni välispoliitikale pühendatud kõige uuema, mahuka 
kaheksaköitelise uurimuse autor Edouard Driault: «Ta mõtles õhutada mässule Kaasani 
tatarlased; ta käskis uurida Pugatšovi kasakate ülestõusu; ta oli teadlik Ukraina 
olemasolust... Ta mõtles Mazepale .. . Alustada revolutsiooni Venemaal — see on liiga tõsine 
asi! Tundes hirmu, peatus Napoleon steppide hirmuäratava saladuse ees... Ta ei olnud 
revolutsioonide looja, vaid nende mahasuruja; tema sooviks oli korra säilitamine. Mitte keegi 
pole kunagi omanud rohkem keiserliku võimu tunnet ja, võib öelda, instinkti kui tema, ta 
tundis otsekui füüsilist vastikust rahvaliikumise vastu... Ta jäi keisriks, kompromissideta ja 
alatuseta.» ' 

Kogu oma prantsuse patriotismi juures kiidab Napoleoni ajaloolane erilise agarusega oma 
kangelast selle eest, et too eelistas 1812. aastal mis tahes õnnetusi, ainult et mitte appi 
kutsuda revolutsiooni, nagu rõhutatult ja 

mõjukusega toonitab 1927. a. parempoolse kodanluse esindaja ning aukartlik Napoleoni- 
kummardaja, kes, olgu parajal kohal lisatud, hakkas aastail 1937—1938 harrastama 

kõige pöörasemat reaktsiooni. 

Tollel oktoobripäeval, kui Napoleon Moskvas Peetri lossis kõhkles, kas kuulutada välja 
dekreet pärisorjuslike talupoegade vabastamise kohta või seda mitte teha, toimus temas 
tugev võitlus. Veel üsna hiljuti kontrrevolutsioonilise Touloni vallutanud kahekümne seitsme 
aastase kindrali, Augustin Robespierre'i sõbra, Maximilien Robespierrel pooldaja ja 
isegi juba hilisema Napoleoni koodeksi autori jaoks ei võinud olla mingeid kõhklusi 
küsimuses, kas jätta talupojad mõlemast soost Saltõtšihhade kätte. Et Vene pärisorjus 
sarnanes märksa enam neegrite orjusega kui pärisorjusega missuguses tahes tema 
poolt purustatud Euroopa feodaal-absolutistlikus riigis, teadis Napoleon väga hästi, 
sest ta pidas Venemaal ülal tohutut hulka spioone ja sai üsna täiuslikku ja 
mitmekesist informatsiooni. Ent revolutsiooniline kindral oli juba ammu lakanud olemast, 
Peetri lossi saalides aga liikus valveadjutantide vargseist pilkudest saadetuna mõtisklusse 
langenult edasi-tagasi Tema Majesteet Napoleon I, jumala armust prantslaste autokraatlik 
keiser, Itaalia kuningas, kogu Euroopa kontinendi kõrgem süserään ning peremees, Aust- 
ria keisri väimees, kes oli saatnud giljotiinile või vanglates ja sundasumistel ara suretanud 
paljusid inimesi, kes olid omal ajal samuti olnud Maximilien ja Augustin Robes-pierre'i 
sõbrad ja olid omanud mehisust oma veendumustele truuks jääda. 

Napoleoni dekreet talurahva vabastamise kohta, kui see oleks välja kuulutatud ja 
kehtestatud kõigis Prantsuse vägede poolt okupeeritud kubermangudes ning 
jõudnud tervenisti pärisorjusliku, = kepidistsipliini abil piisiva Vene armeeni — selline 
dekreet oleks võinud, nagu see näis mõnedele Napoleonile lähedastele isikutele, panna 
liikuma talurahvamiljonid, laostada distsipliini tsaarivägedes, tuua eelkõige kaasa 
ülestõusu, mis oleks sarnanenud Pugatšovi-aegsega. Oli ju Venemaa siiski olnud ainuke 
maa, kus kõigest 35—36 aastat enne Napoleoni tulekut oli lõõmanud grandioosne 
talurahvasõda, väga kauakestev, vahelduvate võitude ja kaotustega, kusjuures 
vallutati suuri linnu (ülestõusnute käsutuses oli teataval momendil parem suurtükivägi kui 
tsaarivägedel). See talurahvasõda 

oli võidukalt läbinud kolossaalse territooriumi ja vapustanud mitu kuud järgemööda kogu 
Vene impeeriumi hoonet. Saksamaa talupoegade ülestõusu kohta võis Napoleon andmeid 
saada ainult dokumentide põhjal, mis olid ligikaudu 300 aastat vanad, Vene Pugatšovi 
ülestõusust aga võisid talle isiklike mälestuste põhjal jutustada isegi veel mitte eriti vanad 
inimesed. Ei olnud ju Vene talupoegade pärisorjuslik elu põrmugi muutunud nii põhiliselt kui 
ka üksikasjades. Talupoegi tulistele sütele visanud Saltõtšihha asemele tulid Izmailovid ja 
Kamenskid piinakambrite ning haaremitega, ja isegi ülevenemaalised orjaturud, kus 


pärisorje võis osta hulgi ja jae, lapsi eraldi vanemaist, olid needsamad kui Katariina ajalgi: 
Nižni Novgorod põhjas ja Krementšug lõunas. Erinevus seisnes vaid selles, et 
talurahvaülestõusu toeks oleks võinud seekord olla Prantsuse armee, mis seisis otse maa 
südames. 
Nüüd on juba täpselt teada, kui pööraselt Vene aadel 1812. aastal kartis talurahvaülestõusu. 
Me alles mainisime, millised kuuldused liikusid külades, missugused puhangud juba tekkisid 
siin ja seal, kui abitult tundsid end võimud läheneva siseohu ees. Me teame, missuguse 
surmavaikusega võttis rahvahulk vastu surnukahvatu Aleksandri, kui ta sõitis Kaasani 
peakiriku ette kohe pärast seda, kui Peterburi olid saabunud teated kaotuste kohta 
Borodino lahingus ja Prantsuse keisri sissemarssimisest Moskvasse. Mis hoidis Napoleoni kätt 
tagasi? Miks ei otsustanud ta isegi katset teha enda poole tõmmata mitmemiljonilist 
pärisorjade massi? Oletada palju ei tule, ta ise andis selle kohta seletuse. Napoleon ütles 
hiljem, etta ei tahtnud «valla päästa rahvamässu stiihiat», ei soovinud luua olukorda, mille 
juures poleks olnud «mitte kellegagi» rahulepingut sõlmida. Lühidalt, uue kodanliku monarhia 
keiser tundis end siiski märksa lähemal seisvat pärisorjusliku poolfeodaalse Romanovi-riigi 
peremehele kui talurahvaülestõusu stiihiale. Esimesega võis ta väga kergesti, kui mitte kohe, 
siis ometi hiljem, kokkuleppele jõuda, ja seda teadis ta hästi Tilsiti kogemuste järgi, teisega 
aga ei tahtnud ta isegi läbirääkimistesse astuda. Kui prantsuse kodanlikud 
revolutsionäärid 1789. aasta suvel ja varasügisel kartsid talupoegade liikumist Prantsusmaal 
ja tundsid hirmu selle liikumise süvenemise ees, mis imelikku on siis selles, kui kodanlikul 
keisril polnud 1812. aastal soovi kutsuda näitelavale Pugatšovi varju? 

V 


Lükanud tagasj. mõtte õhutada talurahvaliikumist Venemaal, loobunud ühtlasi talvitamisest 
Moskvas, pidi Napoleon viivitamatult otsustama, kuhu Moskvast suunduda. Et Aleksander ei 
astu mingeisse läbirääkimistesse, see oli täiesti selge pärast tsaari vaikimist ettepanekuile, 
mis olid algul tehtud Tutolmini, siis Jakovlevi ja lõpuks Lauristoni kaudu. 

Liikuda Peterburi peale? See mõte tekkis Napoleonil kõigepealt. Peterburis valitses pärast 
Moskva loovutamist paanika: seal hakati juba asju pakkima ja ära sõitma. Kõige 
rohkem kiirustas ja tundis hirmu Aleksandri ema Maria Fjodorovna, kes oli äge Napoleoni 
vihkaja. Tema tahtis kiiret rahu sõlmimist. Konstantin tahtis sedasama. Araktšejev muutus 
araks ja soovis samuti väga rahu. Napoleoni liikumine Peterburi peale võis muidugi 
seda paanikat tugevdada, kuid see liikumine osutus võimatuks. Inimesed olid, tõsi küll, 
Moskvas mõnevõrra puhanud ja kosunud, kuid hobuseid oli nii vähe järele jäänud, et 
mõned marssalid soovitasid isegi osa kahureid maha jätta. Moskvas polnud ei heinu ega 
kaeru, hobusemoona hankimine lähemas, täiesti laastatud ümbruskonnas aga põrkas 
talupoegade tugevale vastupanule ega võinud anda mingeid tulemusi. Peale selle ei 


valitsenud kogu Prantsuse armees seesuguns meeleolu, et oleks võinud asuda uuele 
kaugele sõjakäigule põhja poole. Ühe osa Kutuzovi armee ootamatu kallaletung Kutuzovi 
asukoha Tarutino lähedal Tšernišnja = jõel = vaatluspositsioonil seisvale Murat'le 
sundis Napoleoni kiiresti otsustama. 18. oktoobril toimepandud kallaletung hargnes 
lahinguks ja lõppes sellega, et Murat paisati tagasi Spass-Kuplja küla taha. Tõsi küll, see oli 
vaid teisejärguline kokkupõrge, kuid ta näitas, et Kutuzov on pärast Borodinod tugevamaks 
muutunud ja tulevikus tuleb tema initsiatiivi oodata. Tegelikult oli Tarutino lahing 
peetud vastu Kutuzovi tahtmist ning Bennigsen oli tulivihane ülemjuhataja peale, kes ei 
olnud soovinud vajalikke jõude anda. 

Napoleon võttis lõpuks vastu otsuse. See polnud ootamatu, see näis kõige 
loomulikumana, kui juba oli tulnud loobuda sõjakäigust Peterburi peale. Keiser otsustas, 
olles jätnud Moskvasse marssal Mortier' 10 000-mehelise garnisoniga, minna kogu 
ülejäänud armeega Kutuzovi vastu 

Vana Kaluuga teed mööda. Ta teadis, et Kutuzov oli armeed täiendanud, kuid ka tema ise 
sai sel ajal mõningaid toetusvägesid ja tema armee koosseisus oli nüüd üle 100000 mehe, 
sealhulgas 22000 kaardiväe-eliitsõdurit ja ohvitseri. Napoleon andis päevakäsu, ja 19. 
oktoobril hakkas Vana Kaluuga teed mööda liikuma kogu Prantsuse armee, välja arvatud 
marssal Mortier' korpus. 

Loendamatu rodu kõige erilaadilisemaid ekipaaže ja toidumoona ning Moskvas 
kokkuröövitud varaga täidetud veokeid järgnes armeele. Distsipliin oli niivõrd nõrgenenud, 
et isegi marssal Davout loobus käsust üleastujate mahalaskmisest, kes mitmesuguste 
ettekäänete ja igasuguste võtete abil püüdsid salaja veokitesse laadida linnast kaasatoodud 
väärtasju, kuigi hobuseid ei jätkunud Isegi kahurite veoks. Väljuv armee selle lõpmatu 
vooriga kujutas enesest kohutavalt pikaks veninud joont. Piisab, kui ära tuua pealtnägijate 
sageli tsiteeritud vaatlusandmeid: pärast terve päeva kestnud vahetpidamatut edasi- 
liikumist ei olnud 19. oktoobri õhtuks armee ja voor, mis liikusid laia Kaluuga teed 
mööda, kuhu mahtusid vabalt kõrvuti sõitma kaheksa sõidukit, veel täielikult linnast välja 
jõudnud. 


Napoleon hindas oma sõjaväelasepilguga otsekohe sellise voori kogu ohtlikkust armeele, 
kogu raskust kaitsta seda lõpmatult pikaksveninud joont vaenlase ratsaväe ootamatute 
äkkrünnakute eest, kuid ei söandanud anda vajalikku käsku, kuigi ta esimesel momendil 
oli kavatsenud seda teha. Armee ei olnud enam endine. Pärast üleelatut, tundes selgesti 
oma kriitilist olukorda, mõistes, et ees seisavad väga rasked päevad, püsis armee koos 
mitte niivõrd distsipliini najal, kuivõrd enesesäilitamisvaistust võõral ja vaenulikul maal. 
Kui vanade Prantsuse sõdurite silmis Napoleoni isiklik võlu ei olnud vähenenud, siis võisid 
vallutatud rahvaste esindajad anda halba eeskuju: mingid tundmused Napoleoni vastu neid 
juba tagasi ei hoidnud. 


Lõpmatult pikaks veninud sõjavägede ja voori joon oli tema esimene ja kõige tugevam 
mulje. Võib-olla osutus veel tugevamaks arusaamine distsipliini langusest. 

Ja siin muutis ta äkki järsult kogu oma plaani, seda plaani, millega ta mõni tund varem 
oli Moskvast välja sõitnud. 

Ta otsustas Kutuzovile mitte kallale tungida. Uus Boro- 

dino, isegi kui see oleks lõppenud võiduga, ei oleks enam võinud muuta peamist, $. 0. seda, 
mis talle sellel momendil näis peaasjana: Moskva mahajätmist. Ta nägi juba ette, 
missugust, muljet tekitab Euroopas tema äratulek Moskvast, ja tundis selle ees hirmu. Kuid 
kord juba otsustanud kõrvale hoida lahingust Kutuzoviga, hakkas Napoleon otsekohe 
täide viima uut plaani: ta pöördus Vanalt Kaluuga teelt paremale poole, liikus Vene 
armee asukohast mööda, et välja jõuda Borovski teele, minnes läbi sõjast puutumata 
kohtade Kaluuga kubermangust edelasse, liikudes Smolenski suunas. Edasisest 
sõjapidamisest Napoleon veel ei loobunud: jõudnud rahulikult läbi Malo-jaroslavetsi ja 
Kaluuga kuni Smolenskini, võis talvekorterisse asuda kas Smolenskis või Vilnos, või üritada 
veel midagi muud. Kuid eelkõige tuli Moskva lõplikult, maha jätta. 20. oktoobri õhtul saatis 
Napoleon oma Troitski külas asuvast peakorterist marssal Mortier'le käsu liituda oma 
korpusega armeega, kuid enne lahkumist Kreml õhku lasta. 

Käsk Kreml õhku lasta täideti vaid osaliselt. Ootamatu lahkumise segaduses ei olnud 
Mortier'l aega nagu kord ja kohus selle asjaga tegelda. «Ma ei tegele kunagi käsutute 
asjadega, » lausus kord Napoleon laimu puhul, nagu oleks tema käskinud kägistada vanglas 
Pichegru. Kuid antud juhul oli Kremli õhkulaskmine vaieldamatult mitte ainult barbaarne, 
vaid ka täiesti kasutu. See oli nagu vastuseks Aleksandri vaikimisele kolme rahuettepaneku 
peale. 

Niisiis, täites Napoleoni korraldust, pöördus armee äkki vanalt Kaluuga teelt Uuele 
Kaluuga maanteele, ja juba 3. oktoobril jõudis suurem osa Borovskisse. Malojaroslavetsi 
hõivasid kindral Delzons'i diviisi väeosad. Taibanud Napoleoni plaani, otsustas Kutuzov Uue 
Kaluuga maantee tõkestada. 24. oktoobri köidikul ründasid kindral Dohturov ja tema järel 
Rajevski kindral Delzons'i poolt enne seda hõivatud Malojaroslavetsit. Järk-järgult olid 
mõlemad pooled siia jõude koondanud ja seetõttu toimus terve päeva kestnud verine 
lahing. Kaheksa korda käis Malo-jaroslavets käest kätte. Kaheksandal korral jäi õhtuks 
prantslaste poolt vallutatud Malojaroslavets nende kätte, kuid mõlemad pooled olid 
kandnud ränki kaotusi. Üksi surmasaanutena kaotasid prantslased umbes 5000 meest. 
Juba lahingu ajal süttinud linn põles maani maha, nii et 

sadu inimesi, venelasi ja prantslasi, hukkus tules tänavail, paljud haavatud põlesid elusalt. 


Järgmise päeva varahommikul sõitis Napoleon vaikese saatjaskonnaga Gorodnja külast 
Vene positsioonidesa tutvuma, kui äkki seda väikesearvulist ratsanikegruppi ründasid 
ettekallutatud piikidega kasakad Kaks Napoleoniga kaasasolnud marssalit (Murat ja 
Bessieresj, kindral Rapp ja veel rnõned ohvitserid kogunesid Napoleoni ümber ia hakkasid 
vaenlast tagasi tõrjuma. Poola ratsavägi (kerge ratsavägi) ja kohalejõudnud 
kaardiväetäägid päästsid keisri ja teda ümbritseva väikese salga. Ootamdtu surma või 
vangilangemise oht oli nii suur, et vaevalt oli kogu selle vahejuhtumi ajal Napoleoni 
huultel püsinud naeratus siiras. Kuid seda märkasid kõik ja kõnelesid sellest vaimustusega 
nii sellel päeval kui hiljemgi: selleks keiser ju naerataski. Õhtul käskis ta 
kaardiväearst Uvainil valmistada taile pudelike tugevatoimelist mürki vangilangemise 
puhuks. 

Vaadelnud venelaste positsioone, avas Gorodnja külas sõjanõukogu. Malojaroslavets 
tõendas, et kui Napoleon eitaha uut. Borodinod, siis otsivad venelased seda ise, ja et uue 
Borodinota keiser Kaluugasse ei pääse. 

Terve sõjanõukogu püsis samal arvamusel, milleni lõppude lõpuks jõudis ka Napoleon 
ise. Tuleb loobuda mõttest astuda pealahingusse, järelikult jääb üle liikuda 
Smolenskisse mööda põhjani laastatud Smolenski maanteed, liikuda tuleb võimalikuli 
kiiresti, kuni venelased pole veel hõivanud mahajäetud kaitsetut Možaiskit ega sulgenud 
taandumisteed. 

Kuulanud ara kindralid ja marssalid, teatas Napoleon neile: ta lükkab oma otsuse 
tegemise edasi, ja talle näib, ettuleks eelistada pealahingu andmist Kutuzovile ning 
murda läbi Kaluugasse. Napoleoni kõhklused lõppesid 26. oktoobril, kui ta sai teada, et 
venelased on paisanud Poniatowski ratsaväe Medõni juurest tagasi. 

Kuid Kutuzuv ei soovinud lahingut ega otsinud seda. 

Pärast lahingut Malojaroslavetsi juures otsustas Kutuzov kindlalt anda Napoleonile 
võimalus taganeda, osutamata talle nimetaniisväärsematki survet. Kui välismaalased 
(sakslased ja inglased), kes viibisid Kutuzovi staabis ja spioneerisid Aleksandri tahtel 
ülemjuhatajat, hakkasid vana feldmarssalit juba liiga pealetükkivalt tüütama, heites talle 
ette energia puudumist, sirutas viimane äkki küü- 

ned välja ja andis neile mõista, et ta taipab suurepäraselt nende mängu ning on täiesti 
teadlik sellest, miks nad nii kardavad Venemaa «enneaegset» sõja lõpetamist Napo- 
leoniga. 


VI 


Napoleon andis käsu taganeda Smolenski juurde, ja 27. oktoobril algas taandumine 
Borovskist läbi Vereja, Možaiski ja Dorogobuži Smolenski peale. Armee liikus 
tohutult pikaks veninud kuluna. Seekord põletati Napoleoni käsul maha kõik asulad, 


külad ja talud, kust väed läbi läksid. Kuid alates Možaiskist polnudki peaaegu enam 
midagi põletada: nii hirmsasti olid need paigad laastatud sõjas juba enne Borodinod. 
Mõžaiski linn näis puhtaks põletatud kõrbena. Kui mööduti Borodino —lahingu- 
väljast, kus endiselt mädanesid mitte kellegi poolt puudutatud tuhanded koristamata 
venelaste ja prantslaste laibad, käskis Napoleon võimalikult kiiremini sellest 
paigast eemalduda: kohutav vaatepilt mõjus masendavalt sõduritesse, eriti nüüd, kus nad 
tundsid, et sõda on kaotatud. 

Kui jõuti Gžatskisse (see oli 30. oktoobril), algasid esimesed külmad. See tuli 
ootamatusena: veel enne sissetungi Napoleonile antud informatsiooni järgi algasid 1811. 
aastal külmad selles Venemaa vööndis alles detsembri lõpus. 1812. aasta talv algas 
erakordselt vara ning osutus erakordselt külmaks. Kutuzov liikus taganeva vaenlase 
kannul. Kasakad häirisid prantslasi tugevasti äkkriinnakutega: enne Vjazmat ründas Vene 
regulaarratsavägi Prantsuse armeed, kuid Kutuzov vältis ilmselt suurt lahingut, kuigi 
teda igalt poolt sellele tõugati. Kutuzovile oli kõige olulisem, et Napoleon lahkuks 
Venemaalt, kuid Mmglise agendile Wilsonile ja tervele hulgale sakslastele ning 
prantslastele-emigrantidele polnud Napoleoni äraminek Venemaalt mitte asja lõpuks, 
vaid ainult selle alguseks: neile oli tähtis vabaneda Napoleonist, kuid see oli võimalik üks- 
nes tema täieliku lüüasaamise, vangilangemise või surma korral. Vastasel juhul — nii 
näis neile — jääb Euroopas kõik endist viisi ja Napoleoni valitsussfäär ulatub nagu 
varemgi kuni Neemenini. Kuid Kutuzov ei andnud seekord järele. Sedamööda kuidas 
külmad tugevnesid ja vooride kaotamise tagajärjel, mis langesid saagiks kasakatele 

305 


ja Vene partisanidele, keda juhtisid Figner, Seslavin ja Davõdov, hakkas Prantsuse armee 
katastroofiliselt kiiresti kokku kuivama. 

Kui armee 6. novembril Dorogobuži jõudis, siis oli tal rivis ainult umbes 50000 
võitlusvõimelist meest. 

Napoleon talus, nagu alati, kõiki sõjakäigu raskusi, püüdes oma eeskujuga julgustada 
sõdureid. Ta sammus tundide viisi mööda lumehangesid ja lumesaju all, toetudes kepile, ning 
vestles enda kõrval marssivate sõduritega. Ta ei teadnud siis veel, kas ta asub talvekorterisse 
ja kas ta jääb üldse kauaks Smolenskisse. Kuid jõudnud Dorogobuži, sai Napoleon 
Prantsusmaalt teateid, mis kiirustasid tema otsust lahkuda Smolenskist. 

Kumnmalise teate Pariisist tõi kuller Napoleonile Dorogobuži. Keegi kindral Malet, vana 
vabariiklane, kes istus ammust ajast Pariisi vanglas, sai sellega hakkama, et põgenes sealt, 
võltsis Senati seadluse, ilmus ühe kompanii juurde, teatas, nagu oleks Napoleon Venemaal 
surnud, luges ette Senati võltsitud seadluse vabariigi väljakuulutamise kohta ja areteeris 
politseiminister Savary, haavates sõjaministrit. Segadus kestis kaks tundi, Malet tunti ara, 
tabati, anti sõjakohtu alla ning lasti maha koos 11 inimesega, kes ei olnud mitte milleski 
süüdi peale selle, et uskusid seadluse ehtsusse. Malet oli kõike seda alustanud üksi, istudes 


vanglas. 

Napoleonile avaldas see episood (hoolimata kogu absurdsusest) tugevat muljet. Tundus, et 
tema viibimine Pariisis on vajalik. Sealsamas Dorogobužis, seejärel aga Smolenskis, kuhu ta 
saabus 9. novembril, sai Napoleon kuulda, et Tšitšagov koos Vene lõunaarmeega, kes saabus 
Türgist, suundub Berezina jõe äärde. Ta kuulis samuti asekuningas Eugene'l korpuse 
ränkadest kaotustest kokku-põrkel kasakatega. Lõpuks sai ta kuulda veel sellestki, et 
Wittgensteini armee väeosad on hõivanud Vitebski. Jääda Smolenskisse oli mõttetu: oli vaja 
kiiresti minna üle Berezina jõe, enne kui venelased lõikavad ära üleminekukoha, vastasel 
korral ähvardas Napoleoni ja tema ülejäänud armeed vangilangemine. 

Külmad muutusid tugevamaks. Juba Smolenskist väljumisel olid inimesed niivõrd nõrgad, 
et, kukkunud maha, ei suutnud enam üles tõusta ning külmusid. Moskvast ei võetud kaasa 
sooje talveriideid: see oli juba sõjakäigu algul saatuslik hooletus. Tuli maha jätta suurem osa 
vOO- 

rist ja kahuritest, tervetel eskadronidel tuli jalastuda, sest hobuste lõpmine üha suurenes. 

Partisanid ja kasakad tungisid ikka julgemini kallale järelväele ja mahajäänuile. Moskvast 
väljudes oli Napoleonil umbes 100000 meest, 14. novembril Smolenskist väljumisel aga 
koosnes tema armee kõigest 36 000 sõdurist rivis ja mõnest tuhandest mahajäänust, kes tulid 
järk-järgult juurde. Nüüd tegi ta seda, mida ta Moskvast väljumisel ei söandanud teha: ta 
käskis ara põletada kõik veokid ja ekipaažid, et oleks võimalik vedada kahureid. 16. 
novembril ründasid venelased Krasnõi all Eugene Beauharnais' korpust ja prantslased 
kandsid raskeid kaotusi. Järgmisel päeval algas lahing uuesti. Prantslased löödi tagasi, 
olles kaotanud kahe päeva jooksul ligikaudu 14 000 meest, nendest umbes 5000 surnuina ja 
haavatuma, ülejäänud andsid end vangi. Kuid sellega lahingud Krasnõi all veel ei lõppenud. 
Ara lõigatud ülejäänud armeest, oli marssal Ney pärast kohutavaid kaotusi — 7000-st oli 
kaotatud 4000 — säilinud kolme tuhandega surutud vastu jõge peaaegu terve Kutuzovi 
armee poolt, öösel forsseeris ta põhja pool Krasnõid Dnepri, kusjuures seetõttu, et jää oli 
alles nõrk, vajus palju inimesi läbi jää ja hukkus. Ney pääses mõnesaja mehega ning jõudis 
Oršasse. 

Napoleon tegi suuri pingutusi distsipliini alalhoidmiseks ja varustamise organiseerimiseks, 
kuid ei hoolitsenud küllaldaselt oma ühendusteede eest Minski suunas. Juba Dubrovkas sai 
ta teada, et Poola väeosad, kellel ta oli käskinud kaitsta Mogiljovi ja Minskit, ei olnud oma 
ülesannet täitnud. Kindral Dabrowski, kes oli saanud käsu liikuda Borissovisse, ei osutanud 
abi kindral Bronikowskile, mille tagajärjel Tšitšagov hõivas Minski. Minskis sattusid vene- 
laste kätte hiiglasuured toidumoonalaod, mis Bassano hertsog (Maret) sinna Napoleoni 
korraldusel oli kogunud ning millele Napoleon rajas oma arvestuse. Algas sula. 

Olukord muutus täiesti meeleheitlikuks. Põhja poolt, Dvinaa suunast lähenes Berezinale, 
mille Napoleon pidi ületama, Wittgenstein; marssalid Oudinot ja Victor ei suutnud teda 


peatada. Lõunast liikus Tšitšagov, kes suundus Berezina kaldal asuvasse Borissovisse. 22. 
novembril hõivas Tšitšagov Borissovi. tõrjunud sealt välja Dabrowski. 

Napoleon kähvatas, kui talle sellest raporteeriti. Platovi ja Jermolovi väesalgad — 
Kutuzovi armee avangard — 

olid ainult kahe, kui isegi mitte ühe päevateekonna kaugusel prantslastest. Ähvardas 
ümberpiirarnine ja kapitulatsioon. Napoleon käskis viivitamatult leida teisi kohti, kus oleks 
võinud sildu ehitada. 

Borissovis oli alaline sild, ja kui keiserlikus staabis saadi kuulda selle üleminekukoha 
väljalangemisest, kaotasid ka kõige mehisemad pea. Napoleon kogus ennast küresti. Pärast 
kindral Corbinot' ettekannet otsustas ta minna üle jõe Studjanka juures, põhja pool 
Borissovit, kus Poola ulaanid olid leidnud koolme jões. Selles kohas on Berezina laius vähem 
kui 25 meetrit, kaldad mõlemal pool on aga laialt kaetud vedela mudaga, nii et üldiselt tuli 
sild ehitada peaaegu kolm korda pikem, kui oli jõe laius. Napoleon viis oskusliku manöövri 
abil Tšitšagovi eksiteele. Ta tegi näo, nagu tahaks ta siiski jõge ületada Borissovi juures. 
Marssal Oudinot purustas 23. novembril ja paiskas tagasi Borissovi juurde Tšitšagovi 
eelsalga ülema krahv Pahleni ning sundis Pahlenit jälitades Tšitšagovi evakueerima asja 
hõivatud Borissovi. Kuid Tšitšagov jäi lähedusse, põhjast aga ruttas kohale Wittgenstein. 
Siin jõge forsseerida Napoleon ei tahtnud ega võinudki. Terve rea manöövritega õnnestus 
tal sisendada Tšitšagovile mõte, et jõest üleminek toimub Borissovi juures või linnast 
allpool, Napoleon ise aga oli juba 26. novembri koidikul Studjanka juures. kohe hakkasid 
Prantsuse sapöörid, vööni vees töötades, keset ujuvaid jääpanku ehitama kahte 
pontoonsilda, ja juba varsti pärast keskpäeva algas Oudinot' korpuse üleminek jõest. Jõe 
forsseerimine toimus 26. ja 27. novembril. Venelased püüdsid paremal kaldal üleminekukoha 
lähedal juba teisele kaldale üilejõudnud väeosi rünnata, kuid Prantsuse kaardiväe 
kürassiirid tegid vasturünnaku ning lõid kindral Tšaplitsi tagasi. Wittgenstein jäi 
võitluskohale hiljaks. Tšitšagov sai Napoleonilt petta ning Prantsuse armee riismed pääsesid 
vangilangemisest. Vene sõjaajaloolane kindral Apuhtin ütleb: «On raske süüdistada tühiseid 
väejuhte Tšitšagovit ja Wittgensteini selles, et neil ei jätkunud mehisust astuda kahevõitlusse 
Napoleoniga.» 

Jõest üleminek toimus korra kohaselt ja peaaegu kogu Prantsuse armee jõudis õnnelikult 
üle minna, kui äkki sildadele tormas umbes 14000 mahajäänud sõdurit, keda jälitasid 
kasakad. See mass tungis paanikas käsklust kuulmata sildadele, ja marssal Victori korpuse 
viimane regu- 

laarväeosa, kes polnud veel jõudnud jõest üle minna, paiskas selle relvade abil tagasi. 
Saanud kasakate käest kuulda üleminekust Studjanka juures, teatas Kutuzov sellest otsekohe 
Tšitšagovile. Sel ajal murdus üks sildadest, mida mööda liikus suurtükivägi, ja murdus 


pärast kibekii-ret parandamist uuesti. Kui Tšitšagov oleks kohale jõudnud, oleks katastroof 
kujunenud lõplikuks. Kuid ta hilines, kas tahtlikult või mitte, ja Napoleon jõudis ülejäänud 
armeega paremale kaldale. Suurem osa mahajäänuist (ligikaudu 10 000 meest 14 000-st), 
keda marssal Victori regulaarkorpus ei lasknud sildadele, jäi vasakule kaldale ja kasakad 
raiusid need surnuks või võtsid vangi. Napoleon käskis otsekohe pärast üleminekut põletada 
sillad. Kui seda poleks tehtud, oleksid kõik mahajäänud jõudnud end samuti päästa, kuid 
sõjaline vajadus dikteeris võtma venelastelt üleminekuvõimaluse. 10 000 inimese hukkumine, 
kes jäid maha ja ei jõudnud üle sildade minna, ei peatanud keisrit. Ta pidas vajalikeks 
inimesteks ainult neid, kes jäid rivisse, kuid rivist mis tahes põhjusel lahkunu — olgu haiguse 
või külmavõetud käe või jala pärast — lakkas tema jaoks olemast täisväärtuslik võitleja, ja 
mis temaga edaspidi juhtub, keisrit eriti ei huvitanud. Napoleon hoolitses haigete ja 
haavatute eest ainult seal, kus see hoolitsemine võitlusvõimelistele sõduritele kahju tuua ei 
võinud. Antud juhul oli vajalik, et sillad põletataks võimalikult kiiresti, ja ta põletaski nad 
vähemagi kõhkluseta. 

Nii Napoleon ise, tema marssalid kui ka paljud sõjaajaloolased, niihästi endised kui ka 
uued, leidsid ja leiavad, et sõjalisest seisukohast kujutab Berezinast üleminek endast 
Napoleoni märkimisväärset saavutust. Teised näevad selles aga peamiselt kordaminekut, 
mis tekkis Tšitšagovi ja Wittgensteini vigadest ning nõutusest ja segadusest, mille põhjustas 
Aleksander, kes saatis Peterburist, Kutuzoviga kokku leppimata, kindralitele plaani 
Napoleoni ümberpiiramiseks, tolle plaani, mida Kutuzov pidas absurdseks. 1894. aastal ilmus 
Vene sõjaajaloolase Harke-vitši sulest eriuurimus «Berezina», mida ka tänapäeval peetakse 
eeskujulikuks. Harkevitši järgi tuleb välja, et Kutuzov isegi ei tahtnud täita Aleksandri 
plaani ning meelega ei kiirustanud Berezina aarde jõudmisega, olgugi et tal oli võimalus 
jõuda sinna õigeks ajaks. Kõigi, niihästi Tšitšagovilt endalt kui ka Jermolovilt, Deniss 
Davõdovilt ja isegi Kutuzovilt lähtuvate vastavate dokumentide tähe- 

lepanelik uurimine sundis mind tunnistama, et Harkevitši arvamust ümber lükata on väga 
raske. Samuti nagu Apuhtingi, arvab Harkevitš, et hirm, paaniline hirm Napoleoni ees surus 
ja paralüseeris Wittgensteini ja Tšitšagovit, et nad ei teinud seda, mida nad oleksid pidanud 
omalt poolt korda saatma. Napoleoni tegevust aga peab Harkevitš täiesti otstarbekohaseks. 

Nii või teisiti, Prantsuse armee riismed pääsesid ning liikusid Vilno poole. Kuid ajutine 
sula (mille pärast tuligi Berezina jõel sildu ehitada) asendus äkki käreda pakasega. 
Temperatuur langes kuni 15, seepeale 20, 26 ja 28 kraadini Reaumuri järgi, inimesed 
langesid iga minut kümnete ja sadade kaupa maha. Neist surnuist, poolsurnuist ja nõrke- 
nuist mindi mööda, koondati read ja liiguti edasi. Midagi hirmsamat polnud kogu selle 
vaevalise taandumise ajal olnud. Mitte kunagi varem, kuni nende kõige viimaste päevadeni, ei 
olnud selliseid väljakannatamatuid külmi. Kutuzov liikus peaaegu prantslaste kannul. Tema 
armee kannatas samuti kohutavalt külma pärast, kuigi oli võrreldamatult paremini 


rõivastatud kui Prantsuse oma. Piisab, kui mainida, et sel momendil, kui Kutuzov, 
täiendanud pärast Borodinod oma armeed, alustas oktoobris Tarutinost liikumist algul 
Malojaroslavetsi poole, seepeale Napoleoni kannul, oli tema armee koosseisus 97 000 meest, 
kuid Vilnosse jõudis ta detsembri keskpaiku vähem kui 27 500 mehega. Sealjuures 662 
suurtükist, mis tema armee koosseisus olid olnud Tarutinost väljumisel, kaotas Kutuzov teel 
425, nii et tal jäi vaid umbes 200 kahurit. Nii vaevalised ja rasked olid nende lõputute 
talviste päevamarsside tingimused harukordselt käreda pakase tõttu. 

Siin tuleb lisada, et tõsiselt kartis Napoleon ainult Kutuzovi peaarmee kallaletunge. 
Kasakad muidugi muutsid taganeva Prantsuse armee olukorra äärmiselt keerukaks, 
sooritades rünnakuid vooridele ning häirides järelvägesid, kuid mõistagi ei suutnud kasakad 
ette võtta iseseisvaid lahinguid Prantsuse väeosadega. Võitlustes Krasnõi all etendasid 
kasakad suurt, kuid siiski mitte peaosa. Mis puutub partisanidesse, siis kartsid prantslased 
neid siiski vähem kui kasakaid. Partisanisalku oli mitu: Davõdovi, Figneri, Dorohhovi, 
Seslavini, Vadbolski ja Kudaševi oma ning veel paar-kolm. Prantslased ei tunnistanud neid 
regulaararmeeks ja vange peaaegu ei võtnud, vaid lasksid need maha. Kuid ka partisanid 
võtsid vange vähe ja eelistasid 

nende hävitamist. Erilise halastamatuse poolest sai kuulsaks Figner. Partisanideks olid 
ohvitserid, juhtkonna poolt vabakslastud sõdurid ning vabatahtlikud. Partisanidest ei 
kõnele prantslased oma memuaarides peaaegu midagi, kasakatest on aga juttu väga palju, 
ning tunnustatakse üksmeelselt tohutut kahju, mida taganevale armeele tekitas liikuv, 
tabamatu kasakate ratsavägi oma äkkrünnakutega, mille järel nad silmapilkselt kadusid. 
Partisanid aga tungisid kallale täiesti segilöödud väeosadele ja tegid neile lõpu peale. 

Meie ees on kuulsa partisani Deniss Davõdovi poolt tõetruult kujutatud pilt: «Lõpuks 
lähenes vana kaardivägi, kelle ridades viibis ka Napoleon ise... Me hiüppasime 
hobuste selga ja ilmusime uuesti nähtavale maanteel. Märganud meie kärarikkaid jõuke, 
tõmbas vaenlane püssi-kuked vinna ja jätkas uhkelt sammu lisamata oma teekonda. Kui 
palju me ka katseid ei teinud, et neist koond-kolonnidest kas või ühte ainsatki reameest 
välja kiskuda, jäid nemad nagu graniidist raiutuina ning kõiki meie jõupingutusi 
ignoreerides vigastamatuiks. Ma ei unusta iialgi nende kõikidest surmadest läbiproovitud 
sõdurite vaba kõnnakut ja hirmuäratavat rühti. Peakatteks kõrged karu-nahast mütsid, 
siniseis mundreis, valgete rihmade, punaste suletuttide ja paletitega, näisid nad moonidena 
keset lumevälja... Kõik meie aasialikud rünnakud ei avaldanud euroopalikule 
koondrivile vähimatki mõju . .. kolonnid liikusid üksteise järel, peletades meid püssitulega 
eemale ning otsekui mõnitades meie ratsasalkade käsutuid rünnakuid. Selle päeva jooksul 
me võtsime vangi ühe kindrali, hulga voore ja kuni 700 meest, kaardivägi koos Napoleo- 
niga aga liikus meie kasakate jõukudest läbi nagu saja suurtükiga laev kaluripaatide 


seas.» 

Märgime, et partisanid ühinesid sel päeval kasakatega, ja ainult tänu sellele neil 
õnnestuski vangi võtta 700 meest. Kuid nad olid suurepärased luurajad ning hankisid 
Kutuzovile ja tema kindraleile sageli väärtuslikku informatsiooni. Siin tuleb rääkida ka 
1812. aasta rahvasõjast Venemaal. 

Venemaal avaldus «rahvasõda» mõnevõrra teissugustes vormides kui Hispaanias, kuigi ta 
oma ägeduse poolest meenutas Napoleonile hispaanlaste võitlust. 

Venemaal kasvas rahva viha sissetunginud vaenlase vastu iga kuuga. Juba sõja algul sai 
vene rahvale täiesti 

selgeks üks: Venemaale oli ilmunud julm ja kaval vaenlane, kes laastas maad ja riisus 
elanikke. Ülekohtutunne ärapiinatud kodumaa pärast, kättemaksuiha purustatud linnade, 
mahapõletatud külade ja hävitatud ning paljaksröövitud Moskva eest, sissetungi kõigi 
kõleduste eest, soov kaitsta Venemaad ja käristada jultunud ja julma vallutajat — kõik need 
tundmused haarasid järk-järgult kogu rahvast. Talupojad kogunesid väikesteks salkadeks, 
püüdsid kinni mahajäävaid prantslasi ning tapsid neid halastamatult. Kui Prantsuse sõdurid 
tulid leiva ja heinte järele, osutasid talupojad peaaegu alati raevukat relvastatud vastupanu, 
kui Prantsuse väesalk oli nende jaoks liialt tugev, põgenesid nad metsadesse ja süütasid 
enne põgenemist põlema leivavilja ja heinad. See just oligi vaenlasele kõige hirmsam. 

Venemaal moodustasid talupojad vahel väesalku, kes tungisid kallale üksikuile sõdurite 
rühmadele, eriti just Napoleoni armee taandumise puhul. Kuid siiski ei olnud selliseid 
sündmusi nagu Hispaanias, kus mõnikord juhtus nii, et talupojad piirasid ise, ilma sõjaväe 
abita, sisse ning sundisid alistuma prantsuse rügemente. Venemaal astusid talupojad aga 
meelsasti vabatahtlikena organiseeritavaisse partisanisalkadesse, abistasid neid igati, olid 
teejuhtideks, hankisid vene vägedele toidumoona ja vajalikke andmeid. 

Kõige enam aga ilmutas vene rahvas oma kindlat soovi kaitsta kodumaad oma 
ohjeldamatu vaprusega meeleheitlikes lahinguis Smolenski, Krasnõi, Borodino ja 
Malojaroslavetsi all ning väiksemates heitlustes ja kokkupõrgetes. Prantslased nägid, et kui 
Venemaal ei peeta nende vastu täpselt samasugust rahvasõda nagu Hispaanias, siis eeskätt 
sellepärast, et Hispaania armee oli Napoleon lõplikult hävitanud ja pikkade kuude jooksul 
võisidki võitlust jätkata ainult talupojad-vabatahtlikud. Venemaal aga ei olnud ainustki 
niisugust päeva, kus Vene armee oleks olnud täielikult hävitatud. Ja rahva viha vallutaja 
vastu ning soov kihutada ta kiiremini Venemaalt välja võisid kõige paremini avalduda 
organiseeritult, regulaararmee ridades. Dokumentide põhjal teame, et Tambovi kubermangu 
talupojad tantsisid rõõmu pärast, kui neid riiklikus nekrutite värbamise asutuses 1812. 
aastal sõjaväkke värvati, kuna aga tavalisel ajal peeti nekrutitevõtmist kõige raskemaks 
kohustuseks. 

Need soldatiksvõtmise puhul rõõmu pärast tantsinud 

inimesed võitlesid hiljem ning surid veriseis lahinguis tõeliste kangelastena. 

Pärast prantslaste Moskvast lahkumist, pärast lahingut Malojaroslavetsi all, pärast 
külmade saabumist ja Prantsuse armees (keda jälitas Kutuzov) lagunemise suurenemist 
tekkiski nähtus, mida kaasaegsed algul nimetasid «partisanisalkade tegevuseks», hiljem aga 
hakati nimetama «rahvasõjaks». Partisanid Figner, Davõdov, Seslavin, Kudašev, Vadbolski jt. 
olid Vene regulaararmee ohvitserid, kes olid saanud loa ja ülesande moodustada 
vabatahtlike malevaid (regulaararmee sõdureist ja vabatahtlikest) ning häirida taganevaid 
prantslasi äkkrünnakutega vooridele ja mahajäänud väeosadele ning üldse neile punktidele, 
kus need väikesed (mõnesaja mehe suurused) salgad võisid edukalt välja astuda. Neis 
partisanisalkades oli sõdureid, kasakaid, juba sõja ajal väeteenistusse kutsutud 
maakaitseväelasi ja ka vabatahtlikke talupoegade hulgast. 

Kõigest sellest kõnelen ma üksikasjaliselt oma raamatus «Napoleoni vallutusretk 
Venemaale». 

Pärast Berezinad kahanes Prantsuse armee mitte ainult kohutavate külmade tagajärjel, 
vaid ka sellepärast, et Partounot' diviisile, kellel Napoleon Tšitšagovi tähelepanu 
kõrvalejuhtimiseks käskis jääda Borissovi juurde, tungisid kallale Kutuzovi peajõud, ja tema 
4000 sõdurist jäi pärast kahepäevast lahingut järele vaid veidi rohkem kui pool, kes ka igast 
küljest ümberpiiratuina kapituleerusid. 

Vilnos olid Prantsuse armee riismed juba ähvardavast ohust pääsmise lävel. Nad 
lähenesid linnale kõige kujuteldamatumas seisukorras, ärakurnatuina külmast ja väsimusest. 
Mõned väeosad säilitasid veel võitlusvõime: Vilno lähedal avasid Ney ja Maison 
pealesuruvate venelaste pihta tugeva suurtükitule ning jälitamine nõrgenes mõneks päevaks. 

Vilnosse jõudmisel tekkis segadus ning isegi kokkupõrkeid eri väeosade sõdurite vahel, kes 
otsisid peavarju ja toitu, hakates aega viitmata riisuma ladusid ja moonaaitu. 10. kuni 12. 
detsembrini liikus kasakatest jälitatud armee Kovno suunas, olles veel suuteline neid eemale 
tõrjuma. Kutuzov peajõududega oli Vilnost veel mõne päevateekonna kaugusel. Kovnos 
peatumata läksid armee riismed üle kinnikülmunud Neemeni. Kohutav Moskva sõjakäik oli 
lõppenud. 1812. aasta juunis piiri ületanud 420000 mehest ja 150 000, kes Euroopast hiljem 
järk-järgult järele jõud- 

sid, olid sama aasta detsembriks järele jäänud vaid väikesed laialipillatud salgad, kes 
läksid nüid lahus tegutsedes tagasi iile Neemeni. Nendest õnnestus hiljem juba Preisis ja 
Poolas organiseerida väeosa, ühtekokku umbes 30 000 meest (peamiselt nendest 
väeosadest, kes pool aastat olid olnud suure armee tiibadel ega olnud Moskvas viibinud). 
Ülejäänud olid kas vangi langenud või hukkunud. Kuid kõige optimistlikumate arvutuste 


järgi oli vangi sattunud mitte rohkem kui 100 000 mehe ümber. Ülejäänud olid langenud 
lahinguis, kuid kõige rohkem hukkunud just külma, nälja, väsimuse ja haiguste tõttu 
taandumise ajal. 

Juba nädal enne armee väljajõudmist Venemaa piiridest, 6. detsembril 1812. aastal, 
lahkus Napoleon Smorgoni alevikus Caulaincourfi, Duroc'i, Lobau ja Poola ohvitseri 
Wonsowitši saatel armee juurest, jätnud ülemjuhatuse Muratle. 

Tema ärasõidule eelnes selgitav kõnelus marssalitega, kes püüdsid algul aupaklikult vastu 
rääkida. Napoleon aga teatas neile, et vangilangemise oht, mis ähvardas armeed kuni 
Berezinani, on nüüd möödunud, ja marssalid juhivad tema arvates sõjaväe ka temata 
liitlasriigi Preisini, s. o. kuni Neemenini. Tema viibimine Pariisis on aga vajalik, sest 
keegi teine ei suuda seal tema eemal olles organiseerida erakordse nekrutite värbamise 
teel uut, vähemalt 300 000-mehelist armeed, millega kevadel tuleb võimalikke vaenlasi vastu 
võtta. Argumendiks tema ärasõidu vastu oli kartus, et temata laguneb nii palju koledusi 
üleelanud taganev sõjavägi lõplikult, sest ainult keisri kohalviibi-mine andis sellele veel 
jõudu. 

Mõttevahetuses marssalitega oli Napoleon täiesti rahulik. Et ta lahkub armeest mitte 
hirmu sunnil, et tema elu on juba nüüd väljaspool ohtu, tema aga oli nende juuresolekul 
palju kordi silma pilgutamata reaalsele ja otsesele ohule vastu astunud, — seda nad 
teadsid. Ta ei närvitsenud ka siis, kui kõneles nendega sellest koledast sõjast, mille ta oli 
ette võtnud ja kaotanud, ning hävitatud suurest armeest. Kahju muidugi oli, kuid see on 
pigem õnnetus kui viga: ilmastik vedas tugevasti alt jms. Samas aga tunnistas ta 
meelsasti, et oli-, teinud ka vigu: näiteks liiga pikale veninud viibimine Moskvas. Üldiselt 
ei ilmnenud aga sellel jutuajamisel Napoleoni juures vähimatki erutuse varju ega 
meeleolu langust. Ta nõudis marssalitelt kategooriliselt tema ärasõidu fakti ajutist 
saladuses hoid- 

mist. Tähtis oli mitte ainult vältida lõplikku meeleolu langust sõdurite hulgas mõne päeva 
jooksul, mis neil oli veel jäänud Neemenini jõudmiseks, veel tähtsam oli läbida Saksamaa 
enne, kui seal saadakse kuulda tõde suure armee hukkumisest ja sellest, et keiser sõidab 
kaitseeskordita. 

Kuid ühes asjas ei kahelnud marssalid — et keiser sõidab looma ning loob kindlasti uue 
armee, et ta teeb seda väga kiiresti ja et ta veel palju kordi viib neid ja selle tulevase 
armee kartetšitule alla. 

Teda ara saates jälgisid marssalid, kuidas ta Caulaincourfiga saani istub. Napoleon 
oli niisama rahulik kui neli kuud hiljem, kui ta läks Prantsusmaalt juba uute korpuste 
eesotsas, et alla suruda ülestõusnud Euroopat. Saatvate marssalite hulgas leidus 
inimesi, kes olid osa võtnud kõigist Napoleoni loendamatuist lahinguist, alates esimesest 
Itaalia vallutamisest kuni Vene-sõjakäigu lõpuni, ja nad olid arvamusel, et siiski midagi 


koledamat kui Borodino polnud nad siiani näha saanud. Nad ei võinud veel ette näha 
Leipzigit. Detsembriõhtu lumisesse hämarusse kadunud saan kandis eemale inimese, kes 
oli kindlalt otsustanud kõige meeleheitlikuma võitluseta mitte loovutada ainsatki 
maalapikest tema poolt vallutatud Euroopas. 


NELJATEISTKÜMNES PEATÜKK 
Vasall-Euroopa ülestõus Napoleoni vastu ja «Rahvaste lahing». 
«Suure impeeriumi» katastroofi algus 1813 

Kaheteistkümne ööpäevaga, algul saanis, hiljem tõllas, kihutas Napoleon mööda Poolat, 
Saksamaad ja Prantsusmaad ning ilmus 18. detsembri hommikul 1812. aastal Tuileries' lossi. 
Ta sõitis range saladuskatte all, taibates nende kriitiliste päevade ohtu: sakslaste tõeliste 
tunnete kohta enese vastu ei teinud ta illusioone. Teda sellel teekonnal saatnud Caulaincourt 
kõneleb Napoleoni täielikust rahulikkusest, tema reipusest, energiast ja valmisolekust eda- 
siseks võitluseks. Muuseas kõneles keiser temaga ka asja lõppenud 1812. aasta sõjast. «Ma 
eksisin, kuid mitte selle sõja eesmärgis ega ka poliitilises vajalikkuses, vaid sõjapidamise 
viisis. Oleks pidanud jääma peatuma Vitebskisse. Nüüd oleks Aleksander mu jalge ees olnud.» 
Kuid kogu tema kõneluste toon Caulaincourfiga oli selline, nagu oleks võinud olla näiteks 
partii kaotanud malesuurmeistril, kes analüüsib vaheajal oma vigu asja kaotatud mängu ja 
eelseisva uue partii vahel, mis tuleb püiida võita. Nendes jutuajamistes ei ole kogu toimunud 
kõleduse vähimatki tunnustamist ega masendava hiiglasuure isikliku vastutuse omaksvõtmist, 
pole isegi märgata lihtsalt kas või halva meeleolu jälgi, mida tema juures nii sageli võis tähele 
panna aastail 1810—I1811, kui ta oli oma võimsuse ja edu tipul. Sõda oli temale niivõrd 
vajaduseks muutunud, et kui ta selleks ette valmistus või seda pidas, jättis ta alati inimese 
mulje, kes elab täisväärtuslikku elu ja hingab täie 

rinnaga, ning sellest momendist alates, kui ta istus Caulaincourfiga saani, oli kogu tema 
hool pühendatud eelseisvale sõjale ja selle diplomaatilisele ning tehnilisele etteval- 
mistamisele. Kas sõda tuleb jätkata ainult venelastega? Kas Euroopa tõuseb üles, ja 
missugune riik teeb ülestõusuga algust, ning kas võib (ja kuidas nimelt) seda ennetada? 
Kui palju kuid kulub uue armee loomiseks? 


Teel peatus Napoleon Varssavis ja kutsus enese juurde välja abee Pradti, oma saadiku 
Saksi kuninga juures. Oma rahulikkusega pani ta ka Pradti imestama. Just nimelt temale 
ütles ta kohtumisel oma kuulsad sõnad: «Suurusest naeruväärsuseni on ainult üks samm, ja 
olgu järelpõlved kohtumõistjaiks.» Kuid siinsamas lisas ta juurde, et tuleb peatselt 300 
000-mehelise armeega Visla juurde tagasi ja «venelased maksavad veel kallilt oma edu 
eest, mida nad võlgnevad mitte enestele, vaid loodusele». Kellel siis pole olnud 
ebaõnnestumisi! «Tõsi küll, selliseid pole veel keegi tunda saanud, kuid nad pididki olema 
võrdelised minu õnnega; ja, muide, nad tehakse varsti heaks.» 

Jõudnud Pariisi, nagu öeldud, 18. detsembril, märkas Napoleon otsekohe elanikkonna 
hulgas suurt meeleolu langust. Ammust ajast liikunud halvaendelised kuuldused leidsid just 
kaks päeva enne Napoleoni saabumist kinnitust kuulsa «29-nda bülletääniga», milles keiser 
üsna avameelselt kõneles Vene sõjakäigust ja selle lõpust. Sadade tuhandete perekondade 
lein muutis üldise õhkkonna eriti rõhutuks. 

Lähematel päevadel võttis Napoleon vastu oma ministrid, Riiginõukogu ja Senati. Ta 
andis karmi ja põlgliku hinnangu võimude nõutusele oktoobris toimunud kindral Malet' loo 
ajal, nõudis aruannet nende käitumise kohta, Vene sõjakäigust aga rääkis ta vaid põgusalt, 
pidamata neid üksikasjaliste seletuste vääriliseks. 

Endine üleskiitmine ja lömitamine võtsid teda vastu aukandjate ja õukondlaste hulgas. 
Senati president Lacepede palus oma truualamlikus agaruses «katkestamatu valitsemise 
sümbolina» kroonida poolteiseaastane troonipärija. Senat täies koosseisus kummardas 
seejuures troonil istuva keisri ees maani. Oma aruandes puudutas Napoleon sõda 
Venemaaga, ja siin ilmnes selgesti, et ta teeb enesele jälle illusiooni, millest ta, nagu näis, 
oli juba täiesti vabanenud, kui oli käskinud marssal Mortier'l Kremli õhku lasta: illusiooni, 
nagu oleks veel nüüdki võimalik Alek- 

sandriga rahu sõlmida, pärast seda, kui partii oli lõppenud viigiga. 

«Sõda, mida ma pean, on poliitiline sõda. Ma alustasin seda vaenuta ja ma tahtsin päästa 
Venemaa nendest halbustest, mis ta ise on enesele tekitanud. Ma oleksin võinud tema vastu 
üles ässitada osa tema enda elanikkonnast, kui oleksin välja kuulutanud talupoegade 
vabastamise... Paljud külad palusid mind seda teha, kuid ma keeldusin selle abinõu 
käsutamisest, mis oleks määranud surmale tuhandeid perekondi.» Üle oma senaatorite peade 
pöördus Napoleon nende sõnadega Vene mõisnike ja Vene mõisnike seast «esimese» (nagu 
hiljem Vene tsaari defineeris Aleksander 1 vend Nikolai Pavlovitš) — tsaari poole. Napoleon 
nõudis tsaarilt ja mõisnikelt nüüd tänu selle eest, et ta oli nad päästnud uuest Pugatšovi 
ülestõusust, just nagu oleks ta kunagi tahtnudki seda relva käsutada. Kõik need aukandjate ja 
kõrgete asutuste vastuvõtud, kõik see orjameelse vale komöödia ühelt poolt ning kõrk kärsitu 
vastu-vale teiselt poolt, s. 0. ülalt keiserlikult troonilt, — kõik see oli muidugi vaid väliseks 


küljeks, mis oli vajalik Prantsusmaa ja Euroopa tähelepanu kõrvalejuhtimiseks. Kaks peamist 
ülesannet näisid keisrile esmajärgulistena: esiteks luua armee, teiseks kindlustada kui mitte 
Austria abi, siis tema neutraliteet, ja kuivõrd see osutub võimalikuks — ka Preisi erapooletus. 

Esimene ülesanne lahendati kiiresti. Alles Venemaal olles tegi Napoleon korralduse kutsuda 
ennetähtaegselt sõjaväeteenistusse 1813. aasta kontingent, ja nüüd, 1813. aasta kevadel, 
hakkas nende väljaõpetamine lõpule jõudma. Saadi vaevu kokku 140000 meest. Juba 1812. 
aastal käskis Napoleon formeerida «rahvuskaardiväe kohordid» ' ja lülitas nad nüüd kõik 
armee koosseisu (pealtnäha nende omal soovil, kuigi rahvuskaardivägi oli moodustatud 
korra kaitsmiseks ainult siseriigis). See andis veel 100000 sõdurit. 1812. aasta juunis oli 
Napoleon jätnud Prantsusmaale ja vasalsele Saksamaale ligikaudu 235 000 meest. Nüüd võis 
ka neid arvestada. Lõpuks pääses mõnikümmend tuhat (nagu hiljem selgus, 30 000 sõdurit) 
siiski Venemaalt, sest need korpused, mis Napoleon oli jätnud põhja (Riia—Peterburi) ja 
lõuna (Grodno) poole, kannata- 


! Kohort — sõjaväeüksus; kümnendik Vana-Rooma leegioni. — Tõlkija. 

sid tunduvalt vähem kui need väeosad, kes olid olnud Borodino juures ja seepeale läbi 
teinud kaks kuud kestnud taandumise Moskvast Neemenini. 

Kõik see andis keisrile lootuse omada 1813. aasta kevadeks isegi mitte 300, vaid 400—450 
000-mehelist armeed. Ta nägi ette, et arvestus võib osutuda liialt optimistlikuks, kuid igal 
juhul on tema käsutuses väga suur armee, ning juba üsna pea, selles ta ei kahelnud. 
Laskemoon, artilleeria, sapöörivarustus, kogu materiaalosa üldse — kõike seda tuli muidugi 
Jorsseeritult valmistada, taastada ja täiendada. Napoleon töötas hommikust õhtuni armee 
varustamise ja väljaõppe küsimuste kallal. 

Et Aleksander ei teinud nüüd, 1813. aasta kevadel, väljagi rahuarmastavatest noodikestest 
Napoleoni kõnes Senatile, nagu ta 1812. aasta sügisel oli tähele panemata jätnud Tutolmini, 
Jakovlevi ja Lauristoni kaudu üleantud kirjad, siis oli Napoleonil nüiid täiesti kindel usk, et ta 
kohtab venelasi Visla jõel ning purustab nad täielikult. Ta teadis, et ka Kutuzovile läks 1812. 
aasta talv väga kalliks maksma, kuigi ta siis veel ei teadnud, et Kutuzov oli kahe kuu jooksul 
liikumisel Tarutinost kuni Neemenini kaotanud kaks kolmandikku oma endisest 100 000- 
mehelisest armeest ja kaks kolmandikku oma kahurväest. Täiendada kiiresti neid kaotusi 
võitlusvõimelise inimmaterjaliga ja taastada suurtükivägi põhjatute teede ja pärisorjusliku 
korra juures Kutuzov Napoleoni arvates ei suutnud. Kordamata viga, mis tehti sisse tungides, 
võis rahulikult oodata venelasi Visla ja Neemeni juures, ning purustada nad seal. 

Kuid siin nihkus iseenesest esile teine ähvardav probleem: kas venelased jäävad üksi? Juba 
1812. aasta detsembris läks marssal Macdonaldi komando all olev Preisi kindral York (sest 
Preisi oli liidus Napoleoniga) ootamatult üle venelaste poole. Tõsi küll, ärahirmunud 


kuningas Friedrich Wilhelm kiirustas Yorkist lahti ütlema, kuid Napoleon teadis, et kuningas 
on sellises olukorras, kus tema võivad kukutada venelased, kui ta ei lähe nende poole üle, 
samuti kui seda võivad teha ka tema omad alamad. Napoleon sai aru ka sellest, et oleks 
absurdne oodata, nagu ei teeks tema poolt purustatud Preisi katset vabaneda tema võimu alt, 
kui Vene armee astub Preisimaa pinnale. Kutuzov oli sõja jätkamise vastu. Ja mitte üksnes 
sellepärast, et tema arvates polnud Venemaal mingit mõtet 

oma verega vabastada Preisi ja Saksa maid, vaid ka palju lihtsamal silmanähtaval 
põhjusel — ta nägi ette kohutavaid raskusi, mida toob uus sõda Napoleoniga, arvestades 
väikesearvulist, ärakurnatud Vene armeed. Aleksander aga oli lepitamatu. Ta lähtus 
sellest, et kui anda Napolenile hingetõmbeaega, siis tähendab see jätta kogu Euroopa 
endiselt tema võimu alla ja muuta ähvardus Neemenil alaliseks ning vältimatuks. Ja kui 
juba Preisi piiridesse jõunnud Vene armee saab toetust, siis on selge, et Preisi kuningas on 
sunnitud relva tõstma Prantsuse keisri vastu. 

Napoleonile ei meeldinud enam ka Austria käitumine. Tema äi keiser Franz ja 
Metternich, kes juba siis juhtis Austria poliitikat, sõlmisid Venemaaga, kellega Austria oli 
alates 1812. aastast (Napoleoni «liitlasena») ametlikult sõjaseisukorras «vaherahu», ja oli 
selge, et hoolimata uuest sugulusest võttis Austria keiser olukorda, kuhu oli sattunud tema 
väimees Napoleon, saatuse ootamatu naeratusena ja lähema päästmise pandina 
hirmsast ikkest, mille all Austria elas pärast Wagrami ja Schönbrunni rahu. 

Sel raskel ajal meenus Prantsuse keisrile, et juba 1809. aastal, vallutanud Rooma, 
vahistas ta Rooma paavsti ja viis üle Savonasse, kuid 1812. aastal, teel Moskvasse, käskis 
ta paavsti üle tuua Fontainebleau'sse. Seejuures arvati, et valve — see on aukonvoi, 
keiserlik loss Fontainebleau's aga pole vangistus, vaid viibimine külalisena tema majesteedi 
juures. Paavst ei lakanud protesteerimast selle vastu, et temalt oli ara võetud Rooma linn 
(mille Napoleon oli kinkinud oma vastsündinud pojale «Rooma kuningale») ja et teda 
vangis peeti. Ootamatult külastas Napoleon oma vangi. See toimus 19. jaanuaril 1813. 
aastal. Oli vaja kas või katoliiklasi kuidagiviisi enesega lepitada: alates 1809, aastast 
nurisesid nad tasahilju keisri üle. Kuid kõigist viisakusavaldustest, mis Napoleon ja paavst 
omavahel vahetasid, ei tulnud midagi reaalset välja. 

Napoleon sundis Pius VII alla kirjutama uuele konkordaadile (uus konkordaat oli üldiselt 
1802. aasta akti kordamine), kuid Roomat ta tagasi ei andnud. Järeleandmised Napoleonil 
ei õnnestunud. Ta ei armastanud ega osanudki neid teha. Need tarbetud mänglemised 
paavstiga lõppesid 1813. aasta jaanuaris sellega, et saanud kuulda vaenulikest nõuandeist, 
mida paavstile annab kardinal di Pietro, are-teeris Napoleon äkki di Pietro ja saatis ta 
Fontainebleau'st välja. 

Iseloomustava fraasi lausus keiser selle ebaõnnestunud leppimise kohta paavstiga: «Jätame 
ajutiselt Rooma ... See number on pandud urni ja tuleb sealt välja ainult pärast minu suurt 
võitu Elbel või Visla kallastel.» Selles asi oligi, et, nagu me nüüd näeme, ei lakanud 
Napoleon kogu 1813. aasta jooksul ja hiljem nurja ajamast vaenlastega peetud läbirääkimisi, 
pannes ikka lootusi suurele võidule. Õnn oli teda teeninud liialt kaua. Kogu tema elu jooksul 
jäi kõigi ennekuulmatute tegude hulgas, millega tal oli õnnestunud toime tulla alates Touloni 
vallutamisest 1793. aastal ning lõpetades maailmariigi loomisega, mille sõjajõud ta viis 1812. 
aastal üle Neemeni, just 1812. aasta sõda siiski üksikuks tumedaks laiguks tema edude 
grandioossel foonil. 

Preisi oli valmis lahku lööma: kuningas palus Napoleonilt kas või mõnede Prantsuse 
vägede poolt hõivatud punktide vabastamist, palus 94 miljoni frangi tasumist, mis Prantsuse 
riigikassa talle võlgnes Prantsuse vägede ülalpidamise eest, kuid sai eitava vastuse. 
Mglismaa ei võinud leppida sellega, et Prantsusmaa oli vallutanud Hispaania, kuid avades 
14. veebruaril 1813. aastal Seadusandliku Korpuse istungi, teatas Napoleon avameelselt: 
«Prantsuse dünastia valitseb ja saab ka tulevikus valitsema Hispaania üle.» Metternich 
soovis (märtsis) teada saada tingimusi, mille alusel Napoleon oleks nõus sõlmima üldist rahu, 
kuid ei saanud konkreetset vastust. Kõik see oli täpipealt nagu paavstigagi: suur võit Visla või 
Neemeni kallastel on otsustav. Oma 14. veebruaril peetud kõnes lubas Napoleon tagada kogu 
impeeriumi territooriumi puutumatuse ja teatas, et Varssavi hertsogkond jääb püsima endisel 
kujul. Metternich, kes sel momendil veel ei soovinud katkestada suhteid Napoleoniga, teatas 
Ottole, Prantsuse suursaadikule Viinis, et Napoleon teeb selle avaldusega võimatuks Tahu 
sõlmimise niihästi Venemaaga, Inglismaaga kui ka Preisiga. 

Austria esindajad käisid Londonis Castlereagh'i ja Kaliszis Aleksandri juures. Nii siin kui 
ka seal vastati neile ühtemoodi: kui Napoleon ei tee absoluutselt mingeid järeleandmisi, siis 
olgu küsimuse otsustajaks sõda. Lõpuks ühines Preisi kuningas formaalselt Aleksandriga 
ning sõlmis temaga liidu. Vastuseks sellele kuulutas Napoleon välja uue nekrutite värbamise. 
Saksimaa, Baieri, Vürtemberg ja Baaden jäid veel alistuvaiks. 

15. aprillil 1813. aastal asus Napoleon teele oma armee juurde Erfurti ning liikus 
venelastele ja preislastele vastu. Armee oli väga hästi varustatud. Kõigi 1813. aasta esimeste 
kuude jooksul, veetes päevi armee loomise ja organiseerimisega, pühendas Napoleon osa 
oma öödest finantside korraldamisele. Nüüd polnud armeel millestki puudu, ja ta võis kõige 
eest tasuda puhtas rahas — oli tähtis, et ei laostataks ega ärritataks Saksa riikide elanikke, 
kelle peale tuli esialgu vaadata veel kui «liitlastele», s. 0. alistuvatele. 

200 000 meest oli tal juba võitlusvalmis; peaaegu niisama suured reservid olid juba 


värvatud või formeerimis-staadiumis. Just enne sõjakäigu algust suri Kutuzov ning 
sõjategevuse algul venelastel ja preislastel faktilist ülemjuhatajat ei olnudki. Napoleoni edu 
algas juba esimestest sammudest. Venelased tõrjuti välja Weissenfelsist. Seepeale toimusid 
1. ja 2. mail lahingud Weissenfelsi juuresj ja Lützeni all. Napoleoni võit oli täielik. Lahingus 
Weissenfelsi all sai Napoleoni saatkonnas viibinud marssal Bessieres, kes oli koos keisriga 
vana kaardiväe ridadest veidi eespool, surma suurtükikuulist, mis purustas tal rinna. «Surm 
tuleb meile lähemale, » lausus Napoleon, vaadates, kuidas marssali surnukeha mässiti 
välimantlisse, et teda lahinguväljalt eemale toimetada. Lahing Lützeni all oli väga visa ja 
verine. Napoleon isiklikult kihutas ratsa armee ühelt tiivalt teisele, juhtides kõiki 
lahinguoperatsioone. Aleksander ja Friedrich Wilhelm viibisid lahingu-paiga ligidal, kuid ei 
võtnud sellest osa. Venelased ja preislased paisati lahinguväljalt eemale, liitlased kaotasid 
ligi-kaudu 20 000 meest, prantslased aga veidi vähem. Mõne päeva pärast oli Napoleon juba 
Dresdenis. 

Pärast Napoleoni võitu Lützeni all asus Metternich rahu taastama Napoleoni ja liitlaste 
vahel ning ühtlasi kindlustama Napoleoni liitu Austriaga sellistel alustel: Napoleon loobub 
Varssavi hertsogkonnast, protektoraadist Reini Liidu üle, hansalinnadest ja Illüüriast. Kõik 
muu (5. 0. .kogu ülejäänud impeerium koos Belgiaga, kogu Itaalia, Holland ja Jerõme 
Bonaparte'i Vestfaali kuningriik) jääb endiselt Napoleonile. Napoleon lükkas selle tagasi. 
«Ma ei taha teie relvastatud vahendust, » teatas Napoleon Viini õukonna saadikule kindral 
von Bubnale, «te tahate püiida kalu sogases vees. Pole võimalik soetada (uusi) provintse, 

valades ainult roosat vett. Te alustate sellest, et nõuate minult Illüüriat, hiljem aga 
nõuate Veneetsia provintsi, seepeale Milaanot ja Toskaanat, ning sunnite sellega siiski mind 
endaga võitlema. Parem juba alustada sellega nüiid. Jaa, kui te tahate saada minult maad, 
siis tuleb teil verd valada.» Ta otsustas sõdida, edasi sõdida, midagi loovutamata. 
Hamburgis avastati liikumine Napoleoni vastu. Keiser saatis sinna marssal Davout”, et 
käristada hansalinnu nende võitluse eest politsei ja Prantsuse tolliametnike vastu, kes 
kontinentaalblokaadi liiga range rakendamisega olid hävitanud kaubanduse. Napoleon 
käskis marssal Davout'l mõned Hamburgi senaatorid, Prantsusmaa-vastase liikumise juhid 
ja mõned ohvitserid maha lasta, are-teerida 300 mõjukamat kodanikku nende hulgast, kes 
olid tuntud oma ebaustavuse poolest, ning konfiskeerida kogu nende vara. 

Teinud need korraldused, väljus Napoleon kaardiväega Dresdenist ja ühines armeega, 
mis liikus ida poole, Bautzeni juurde (Spree kaldal). Teel Dresdenist Breslausse liitus temaga 
neli korpust — Ney, Marmonti, Oudinot' ja Bertrand'i omad. Liitlaste juhtideks olid 
Wittgenstein, Barclay de Tolly, Miloradovitš ja Blücher. Lahing Bautzeni all algas 20. mail 
ja lõppes 21. mai õhtul. Napoleon suunas marssal Ney põhja poole, et ümber haarata 
vastase parem tiib, kuid jätnud tähele panemata oma staabiülema kindral Jomini 
nõuanded, ei jõudnud Ney õigeaegselt lahinguväljale. Liitlased taandusid täies 


lahingukorras. 

Lahing oli peaaegu niisama verine kui Lützeni allgi. Mõlemate poolte kaotused olid kokku 
umbes 30 000 meest surnuina ja haavatuina. Võit jäi jälle Napoleonile ning ta kavatses 
minna taganevaid venelasi ja preislasi jälitades otse Berliini peale. Liitlased taganesid 
võideldes, püüdes, pidurdada jälitamist. Görlitzi all tungis Napoleon 22. mail taganenute 
arjergardile kallale ning lõi selle põgenema. Lahing oli juba lõppenud, vaenlane taganes. 
Duroc läks õhtul Napoleoni juurde, kõneles temaga, lahkus seepeale ning ütles kurvalt 
Caulaincourfile: «Mu sõber, kas te jälgite keisrit? Ta saavutab ju nüiid jälle võite pärast 
ebaõnnestumisi, oleks just paras aeg võtta õppust õnnetustest. Kuid te näete, ta pole 
muutunud. Ta otsib ahnelt lahinguid... Kogu selle asja lõpp ei või õnnelik olla.» 

See oli marssali elu viimne minut. Suurtükikuul põrkas 

323 


vastu puud, mille lähedal seisis Napoleon, ja tabas rikošetina Duroc'i. Viimane jõudis veel 
keisrile öelda, et soovib talle võitu ja rahu sõlmimist. «Hüvasti, » vastas Napoleon, «võib-olla 
kohtume pea.» 


Duroc'i surm tabas Napoleoni valusasti, sest oli ju Duroc üks vähestest, keda Napoleon 
armastas ja kellesse tal oli usku. Napoleon istus masinlikult kännu otsa, Preisi arjergardi 
mürsukillud langesid tema ümber, kuid ta oli nii sügavasti mõtteisse vajunud, et ei tõusnud 
sellelt kännult niipea. Kogu 1813. aasta kampaania jooksul asetas ta enese sageli hädaohtu, 
ja mis peaasi, ilma ühegi vajaduseta. Seda polnud temaga siiani kunagi juhtunud ning see 
oli ka vastuolus tema arvamusega ülemjuhataja asukohast lahingus. Saatjaskonnal tekkis 
isegi mulje, et ta 1813. aastal salaja surma otsis, kuid seda varjas. Taganevate, kuid 
energiliselt vastu tulistavate venelaste ja preislaste jälitamisel viibis ta peaaegu kogu aeg 
avangardis, kõige ohtlikumas paigas, ilma vähimagi sõjalise vajaduseta. 

Pärast Bautzenit ja mõni päev kestnud taanduvate liitlaste jälitamist võtsid vaenulikud 
pooled vastu Metternichi poolt inspireeritud Austria vahendamisettepaneku ning sõlmisid 
vaherahu. 4. juunil 1813. aastal kirjutati Pleiswitzis alla vaherahulepingule. 


Nii liitlased kui ka Napoleon ei soovinud vaherahule alla kirjutades, et see muutuks 
rahuks, kuigi mõlemad pooled nõustusid Metternichj ettepanekuga saata oma esindajad 
läbirääkimiste pidamiseks Prahasse. Liitlased teadsid, et Napoleon, kes juba enne Lützenit ja 
Bautzenit ei soovinud teha mingeid järeleandmisi, ei tee seda ammugi nüüd, pärast kahte 
võitu. Kui Aleksander omalt poolt nõustus vaherahu sõlmima siis sellepärast, et Barclay de 
Tolly teatas talle otsekoheselt: armeel on vaja saadud lüiiasaamistest kosuda, ennast korda 
seada ning saada toetusvägesid. Napoleon oli samuti nõus vaherahu sõlmima selleks, et 
saada toetusena abivägesid ja lõplikult liitlased purustada. Kirjutades alla sellele vaherahu- 
lepingule, tegi ta saatusliku vea, sest vaherahu tuli käsuks tema vaenlastele, mitte aga 
temale, ning oli üheks põhjustest, mis sundisid Austriat loobuma oma vahendaja osast ning 


ühinema liitlastega. 

Huvitav on, et liitlased ei saanud aru sellest Napoleoni saatuslikust veast, kuigi palju 
aastaid hiljem nende kindralid (nii Vene kui ka Preisi omad ja Rootsi kroonprints 

Bernadotte) kinnitasid, nagu oleksid nad otsekohe algusest peale vaherahu osavasti ara 
käsutanud ning olnud selle üle väga rõõmsad. Meil on säilinud alampolkovnik Vladimir 
Ivanovitš Löwensterni ümberlükkamatu tunnistus, kes vahetult jälgis meeleolusid liitlasarmee 
staapides. Ta kinnitab, et «liitlaste sõjaväes, Preisimaal, Saksa riikides, kõikjal, kus kõlas 
saksa keel, nuteti seda vaherahu taga kui suurimat õnnetust». Löwenstern hüiiatab õiglase 
irooniaga: «Oo, inimtarkus!» Need Löwensterni saksakeelsed mälestused («Denkwürdigkeiten 
eines Livländers») on üks kõige väärtuslikumaid ja erapooletumaid dokumente 1813. aasta 
ajaloo kohta, millest nii palju kordi teadlikult või ebateadlikult on valeandmeid andnud nii 
Prantsuse, Preisi, Vene, Austria kui ka Rootsi memuaaride kirjutajad. 

Niisiis kirjutati alla vaherahule. Kuid Napoleon ei uskunud, et on reaalseid võimalusi 
niisuguse rahu sõlmimiseks, mille poole ta püüdles. Teistsugusele rahule aga oli ta kindlalt 
otsustanud mitte alla kirjutada. 

Kõik või mitte midagi. Selle loosungiga alustas Napoleon 1813. aasta suurt võitlust ja selle 
loosungi all jätkas ta seda. Isegi Püha Helena saarel, kaotanud kõik, kaotanud isikliku 
vabaduse, ei avaldanud keiser kunagi vähimatki kahetsust tehtud vea pärast, sest temale 
polnud selline käitumine hoopiski mitte veaks. «Kui ma poleks olnud mina ise, vaid näiteks 
minu pojapoeg, » lausus ta irooniliselt, «oleksin ma võinud võidetuna tagasi tulla ning valit- 
seda ka pärast kaotusi.» Ja veel mitmeid kordi selgitas ta oma mõtet, kõneldes erinevusest 
enese ja nende monarhide vahel, kes valitsevad pärilikkuse alusel. 

Pärast Moskva sõjaretke koledusi, mis olid viinud masendusseisundisse peaaegu kogu 
Prantsusmaa elanikkonna, võttis Pariis Napoleoni vastu tõrkumata alistumisega. See oleks 
võtnud ta samuti vastu ammugi siis, kui Napoleon oleks tagasi pöördunud pärast 1813. aasta 
hülgavat kevadkampaaniat, olles säilitanud kõik oma kolossaalsed valdused isegi ilma 
tarbetu Illüüriata kaugel Balkani poolsaarel ja ohverdanud ainult Varssavi hertsogkonna 
ning Reini Liidu, kus ta isegi ei valitsenud isiklikult, vaid vasallide kaudu, ja mis ei kuulunudki 
tema impeeriumi koosseisu. Kuid ta teadis, et need järeleandmised, loobumine mõttest lõpule 
viia maailmaimpeeriumi loomine oleksid tähendanud Inglismaa majanduslikku ja poliitilist 
võitu. Ülesanne, mida ta omaks pidas, oleks jäänud 

kahju. Mis puutub ülejäänuisse, siis need olid itaallased, poolakad ja peamiselt 
sakslased!» Viimase sõna juures tegi ta põlgliku liigutuse. «Olgu nii,» vastas Metternich, 
«kuid nõustuge, majesteet, et see pole selline argument, mida tuleb ette tuua, kõneldes 


sakslastega.» 

Muidugi ei andnud jutuajamine pärast selliseid avaldusil mingeid tulemusi. Ironiseerides, 
et Austria hindab üle oma sõjalisi jõude, samuti Metternichi palve üle lubada tal võtta 
enda peale diplomaatiline vahendus mainitud tingimustel, hüüatas Napoleon: «Ah teie jääte 
visalt oma arvamuse juurde! Teie tahate siis mulle ikka seadusi ette dikteerida! Ah, 
Metternich!» kisendas keiser vihahoos. «Öelge, kui palju maksis Inglismaa teile, et sundida 
teid etendama seda osa minu vastu? Hästi, olgu sõda! Kuid hüvasti, kohtume Viinis!» 

Kui Metternich oli hüvasti jätnud ja saalist väljus, vastas ta marssal Berthier'le (Berthier 
ise soovis palavalt rahu ja pidas tingimusi täiesti vastuvõetavaiks ning austavaiks), kes 
küsis temalt, millised on läbirääkimise tulemused «Vannun teile, teie käskija on kaotanud 
mõistuse!» 

Hoolimata sellest stseenist (kus Napoleon muuseas teatas, et ta tegi Austriale heateo ja 
osutas talle leebust, kui ta abiellus Marie-Luisega, ja et see oli tema poolt eksitus), nõustus 
Napoleon, end ametlikult mitte millekski kohus-tamata, lõppude lõpuks Austria 
vahendamisega. Senikaua kui Metternichi kutsel sõitsid 12. juulil 18-13. aastal Prahasse 
kokku Vene, Preisi ja Austria volinikud ning aeg venis viljatuis läbirääkimistes, tugevnes 
Napoleoni armee, üldine poliitiline olukord aga muutus ilmselt kõikuvaks Saabus muide rida 
teateid Prantsusmaa lüüasaamiste ja ebaõnnestumiste kohta Hispaanias. Inglased ja 
hispaania partisanid surusid Prantsuse väed Püreneede juurde Lahing Vittorio all lõppes 
Inglise ülemjuhataja lord Wellingtoni täieliku võiduga. 

Ette aimates, et Praha läbirääkimised mingeid tulemusi ei anna, ei soovinudki Napoleon, 
et neist midagi välja tuleks, ja venitas asjaajamist. Vene ja Preisi volinikke ning Metternichi 
ennast solvas ning ärritas, et asi ei nihkunud paigast. 12. juulist saadik oldi Prahas koos, 
kuid prantslased ei ilmunud ikka veel ja raskendasid igati läbirääkimisi. 

Muide, pärast Metternichi jutuajamist Napoleoniga lõppesid Austria kõhklused. 
Metternich teatas Prantsuse esin- 

täitmata, Prantsuse kaubandus ja tööstus oleksid ka edaspidi olnud jõuetud võitlema Inglise 
omadega, 1811. aasta kriis, samuti tööpuudus oleksid muutunud krooniliseks nähtuseks, 
«tühja kõhuga inimeste revolutsioon», kes ei karda kuule, oleks pununud endale kindla pesa 
tööliskeskustes, pealinnas ja provintsis, kodanlusele aga oleks tema ustav ja võimas juht 
majanduslikus võitluses Inglismaa; vastu muutunud lihtsalt tarbetuks. Mille nimel 
oleks Prantsuse kodanlus siis ka edaspidi talunud tema kuulmatut despotismi? Kuid teisiti 
valitseda ta ju ei tahtnud ega suutnudki seda orgaaniliselt tahta. See just oligi see, mis sundis 
Napoleoni — parajasti selsamal ajal, kui Metternich nahast välja puges, et veenda teda 
loobuma Hamburgist, Breemenist ja Lüübekist, — saatma sinna marssal Davout' karmide 


käskudega mahalaskmiste ja- konfiskeerimiste kohta. Just see oligi, mis mõjutas teda mitte 
mõtlema rahule ja tagasitulekule Pariisi, vaid uuele sõjakäigule Visla ja Neemeni aarde, see 
oligi, mis tegi läbirääkimised Prahas tühiseks komöödiaks. Talle kõneldi Hamburgi 
loovutamisest, tema aga mõtles Neemenile, talle tehti ettepanek loobuda Illüüriast, tema aga 
ei kutsunud ikka veel Türgist, Pärsiast, Süürlast ja Egiptusest tagasi oma agente ja luurajaid, 
keda ta oli sinna saatnud enne sõjakäiku Venemaale. Selle tüli võisid lahendada ainult 
kahurid, mitte aga diplomaatilised peenused. 

Austria diplomaatia ei tahtnud õigupoolest ei Napoleoni lõplikku võitu koalitsiooni üle ega 
ka koalitsiooni võitu Napoleoni üle, mis oleks andnud hegemoonia Vene tsaarile. Metternich 
soovis Napoleoni mõjutada järele andma. Jõudnud Dresdeni, kus keiser asus, ilmus ta 28. 
juunil 1813. aastal lossi. 


Napoleon algas ähvardustega, süüdistades Austriat otseselt selles, et see valmistub 
vahendamise ettekäändel ühinema koalitsiooniga. «Tunnistage üles: teie tahate minuga 
sõdida? Tähendab, inimesed on parandamatud! Õppetunnid ei too neile mingit käsu! 
Venelased ja preislased, hoolimata karmidest kogemustest, on pärast viimase talve edusamme 
julgust võtnud ja söandasid minu vastu välja astuda — nad on minu käest juba lüüa saanud. 
Teie tahate omakorda samuti lüiia saada? Hästi, te saate oma jao. Ma määran teile kohtumise 
Viinis oktoobris!» 

Metternich esitas aupaklikult, kuid väga kindlalt vastuväite, et Austrial pole midagi 
sellesarnast kavatsuses, ta 

soovib üksnes püsivat rahu. Ja siinsamas loetles ta tingimused: kõik jääb Napoleoni kätte 
edasi, kui ta loovutab Illüüria, Hamburgi, Breemeni, Lüübeki ja Varssavi hertsogkonna ning 
loobub Reini Liidu protektori tiitlist. Napoleon sattus marru. «Ma olen teie saladuse jälil! 
Teie, austerlased, tahate saada endale kogu Itaalia, teie sõbrad venelased tahavad kogu 
Poolat, preislased — Saksimaad, inglased — Belgiat ja Hollandit. . . ja kui ma täna järele 
annan, nõuate teie seda kõike minult homme! Kuid olge selleks valmis mobiliseerima 
miljoneid inimesi, valama mitme põlvkonna verd ning pidama läbirääkimisi Montmartre'i 
jalamil!» 

Metternich vastas, et mitte midagi sellesarnast temalt ei nõuta, et rahu, mida talle 
pakutakse, on austav ja kuulsusrikas rahu. Napoleon tõi siis esile sellise argumendi: vähimgi 
järeleandmine alandab teda. «Teie troonil sündinud valitsejad ei suuda mõista tundeid, mis 
innustavad mind. Kui nemad saabuvad võidetuina tagasi oma pealinnadesse, on neile see 
täiesti ükskõik. Mina aga olen sõdur, ma vajan au ja kuulsust, ma ei või ilmuda alandatuna 
oma rahva ette. Ma pean jääma suureks ja kuulsaks, kes kutsub esile vaimustust!» 

Metternich vastas, et kui asi on nii, ei lõpe sõda mitte kunagi, kogu Euroopa, aga samuti 
Prantsusmaa on sõjast väsinud ning vajavad rahu. «Majesteet, ma tulin just praegu teie 
rügementidest mööda; teie sõdurid on lapsed. Te kutsusite mõned kontingendid 


ennetähtaegselt sõjaväeteenistusse ja võtsite lippude alla vaevalt meheikka jõudnud 
noorsõdurite aastakäigud. Kui see põlvkond käesolevas sõjas hävitatakse, kas värbate siis 
enne tähtaega veel järgmised kutsealused? Kas kutsute siis sõjaväeteenistusse veel 
nooremaid?» 

Napoleon muutus raevust kahvatuks, meenutab Metternich, ja virutas oma kübara maha. 
«Teie pole sõjaväelane, teil pole sõduri hinge, nagu on minul, te pole elanud laagris, teie 
pole harjunud põlgama omaenda ja ka võõrast elu, kui see on vajalik. Mis loeb mulle 200 
000 inimest?» Napoleon oli sattunud ühte neist raevuhoogudest, kus ta kõneles kõige 
küünilisemaid asju, püüdes oma vastast igati solvata. «Lõpuks, prantslased, kelle verd te 
siin kaitsete, ei või minu üle just väga nuriseda. Ma kaotasin, tõsi küll, Venemaal 200 000 
meest; nende hulgas oli 100 000 Parimat prantsuse sõdurit; nendest on mul tõepoolest 

dajale Narbonne'ile otseselt, et kui Praha nõupidamine ei tule kokku enne vaherahu 
lõppemist, s. 0. kuni 10. augusti ni. siis Austria ühineb koalitsiooniga. 

Mingeid tulemusi need viljatud läbirääkimised ei andnud. Napoleon oli krahv 
Narbonne'ile juba ette käsu andnud: 1) venitada ja nõupidamisi mitte alustada; 2) kui nad 
aga ikkagi algavad, siis mitte mingeid järeleandmisi teha; kinni pidada diplomaatilisest 
põhimõttest, mis on väljendatud ladina vormelis: «Kes midagi valdab, sellele see jäägu.» 

Narbonne, Caulaincourt, Fouche, Savary, Berthier, peaaegu kõik marssalid veensid keisrit 
rahu sõlmima. Kõik oli asjatu. Politseiminister Savary, kellele Napoleon oli andnud Rovigo 
hertsogi tiitli, julges keisrile öelda, et rahvas on lakkamatuist sõdadest ara kurnatud ja võib 
kergesti juhtuda, et ta lõpuks isegi oma jumaldatud monarhi peale vihaseks saab. Selle peale 
kästi politseiministril vaikida ja «ennast mitte segada asjadesse, millest ta midagi ei tea». 

10. augustil lõppes vaherahu, 11. augustil aga teatas Metternich, et Austria kuulutab 
Napoleonile sõja. 

Juubeldamine Londonis ja Vene-Preisi laagris oli täielik. Koalitsiooni jõud ületasid nüiid 
ilmselt Napoleoni omad. 


III 


Lähenes 1813. aasta sõjakäigu lõpplahendus. Niihästi Venemaal, Preisis kui ka Austrias 
järgnes üks noorsõdurite värbamine teisele. Toodi köhale reservid, tehti ülimaid 
jõupingutusi. Inglismaa avas heldelt oma kukru ega olnud sitsi kullaga koalitsiooni toetama, 
samuti nagu ta ei koonerdanud kulude tegemisel, et tugevdada Wellingtoni irmeed 
Hispaanias. Koalitsiooni armee arvuline koosseis ühes reservidega ulatus nüiid juba peaaegu 
850 000 meheni. Napoleonil oli (samuti koos reservidega) umbes 550 000 sõdurit. 

Kõigi liitlasjõudude ülemjuhatajaks määrati Austria feldmarssal Schwarzenberg. Teda ei 
kartnud Napoleon sugugi. Venelastel polnud enam Kutuzovit ega Bagrationi, ülejäänud Vene 


kindralite hulga vastu aga ei olnud Prantsuse keisri lugupidamine pärast 1812. aastat sugugi 
suuremaks muutunud, kui see oli olnud varem. Tema arvamus mõnede Smolenski ja Borodino 
lahingust osavõtjate kohta 

oli küllaltki kõrge, kuid üldiselt hindas Napoleon Vene peastaapi väga madalalt. Näiteks 
pidas ta lausa absurdseks Vene ülemjuhatuse tegevust tema taganemise ajal Moskvast. 
Napoleon oli kindlalt veendunud ega lakanud oma elu lõpuni kordamast, et üksnes tohutud 
kaugused, Moskva tulekahju, kohutavad külmad ja tema enese viga, mis seisnes Moskva 
hõivamises ja liialt kauases peatumises seal, olid põhjustanud sõjakäigu ebaõnnestumise, 
kuid Vene kindralid ja Vene strateegid ning taktikud polevat osanud midagi teha selleks, et 
veidigi taibukamalt ara käsutada neid neile nii väga soodsaid asjaolusid. Vene sõdurid asetas 
ta aga nüüd, 1813. aastal veel kõrgemale, kui ta neid oli hinnanud pärast Eylaud 1807. 
aastal, kõrgemale teiste vaenulikkude armeede sõjameestest. 

Mis puutub preislastesse, siis ei leidnud Napoleon nende juures, samuti nagu austerlaste ja 
venelaste juures, enesele sõjakunstis kuigi väärikaid vastaseid. Kuid ta teadis, et tema endise 
marssali Bernadotte'i nõuandel, kes nüüd, 1813. aastal, oli Rootsi kroonprints, — Napoleoni 
vaenlase nõuandel, palusid Aleksander [ ja liitlasmonarhid tungivalt endale appi andekat 
väejuhti kindral Moreau'd, kes 1804. aastal oli vastutusele võetud ja süüdistatud vandenõust 
osavõtmises Napoleoni vastu ning kelle Napoleon tol korral Prantsusmaalt pagendas. 
Moreau elas sellest ajast peale pagulasena Ameerikas. Napoleoni lepitamatu vaenlane 
kindral Moreau jõudis Aleksandri laagrisse parajasti selleks ajaks, kui sõjategevus pärast 
rahuläbirääkimiste katse nurjumist Prahas taaselustus. «Ärge rünnake neid armee väeosi, 
kus asub Napoleon ise, tungige kallale ainult marssalitele, » — selline oli kindral Moreau 
esimene nõuanne Aleksandrile ja tema liitlastele. Tuleb mainida, et kõige järgi otsustades 
tundis kindral Moreau hingepiinu, kuigi ta lohutas ennast kaalutlusega, et ta võitleb mitte 
Prantsusmaa, vaid tema despoodi vastu. Vene kindral vürst Repnin oli vapustava 
stseeni tunnistajaks. Moreau kohtus ühe Prantsuse sõjavangiga, vana sõduriga, ning 
alustas temaga juttu. Too tundis ara Prantsuse väejuhi, kes nüiid abistas Prantsusmaa 
vaenlasi. Sõdur taganes: Moreau'st mõne sammu võrra ja hüüdis: «Elagu vabariik!» 
Endises vabariigi kindralis nägi sõdur nüüd reeturit, kellega tal polnud vähematki isu 
kõnelda. Aleksander 1 külvas kindral Moreau üle suurimate tähelepanu- ja austusavaldustega 
ning tahtis talle kindlasti usaldada peaosa 

etendamise. Vene keiser oli arvamusel, et, esiteks, võibki ainuüksi Moreau kui andekas 
strateeg olla Napoleonile väärikaks vastaseks, kuid, teiseks, võib Moreawu' viibimine liitlaste 


leeris tekitada mõningaid kõhklusi Prantsuse armees, sest Moreau oli senini säilitanud 
vabariigi kindrali laitmatu reputatsiooni, kes oli süütult segatud Georges Cadoudali 
vandenõusse ning Napoleoni poolt pagendatud. Kuid Prantsuse sõdurite massi jaoks liitusid 
sel hetkel sõnad «Prantsusmaa», «impeerium», «keiser», «kodumaa» ühtseks tervikuks, mis 
vastandati vaenlasele, interventidele, rojalistidele ja emigrantidele. Tsaar oli oma arvestuses 
eksinud. Moraalselt lakkas kindral Moreau Napoleoni «õdurite jaoks olemast, niipea kui ta 
oli saabunud vaenlaste leeri. Aleksander tahtis, et Moreau saaks Schwarzenbergi asemel 
kõigi liitlasarmeede ülemjuhatajaks. Moreau ise tegi ettepaneku, et ülemjuhatajaks oleks 
ametlikult Aleksander, tema, Moreau, aga — staabiülemaks ja tegelikuks ülemjuhatajaks. 
Kuid kõik läks teisiti. 

Esimene suur lahing pärast kampaania uuestialustamist toimus 27. augustil 1813. aastal 
Dresdeni juures. Napoleon saavutas siin ühe oma kõige hiilgavamaist võitudest. Liitlased 
kaotasid surnuina, haavatuina ja vangilangenutena ligikaudu 25 000 meest, Napoleon aga 
umbes 10 000. Liitlasarmee taganes osaliselt lahingukorras, kuid mõned korpused põgenesid 
lahinguväljalt, jälitatuina ratsaväest Mõlemal pool oli tegevusse rakendatud suurtikivägi, ja 
kogu lahing toimus 1200 kahuri vaibumatu mürina saatel. Lahinguhoos, kui liitlaste vasak 
tiib oli juba täielikult purustatud, võttis Napoleon keskmes suurtükitule otsese juhtimise enese 
peale. Väikesel Ronnixi kõrgendikul märkas ta vaenlase poolel ratsanikegruppi, mille pihta 
käskiski ühel oma patareidest eelkõige suunata tule. Selle ratsanikegrupi keskel oli keiser 
Aleksander, tema kõrval aga — kindral Moreau, kes siin esmakordselt juhtis liitlasvägesid. 
Üks esimestest Napoleoni käsul selle grupi pihta lastud suurtükikuulidest purustas kindral 
Moreau' mõlemad jalad. Ta suri mõni päev hiljem. Prantsuse ja liitlasarmees levitati legendi, 
nagu oleks Moreau saanud surma suurtükikuulist, mille Napoleon oli isiklikult välja lasknud, 
olles pikksilma abil ara tundnud «reeturi». Nii või teisiti, Dresdeni all võitlevate liitlasvägede 
lüüasaamine oli täielik, ja Moreau”, nende parima strateegi ootamatu kaotamine oli liitlastele 
järjekordseks raskeks löögiks. 


331 


Dresdeni all purustatud liitlased taandusid mitmeid teid mööda Maagimäestiku poole. 
Järgmistel päevadel võtsid marssalid Marmont, Victor, Murat, Saint-Cyr ja kindral 
Vandamme liitlasi jälitades vangi veel mitu tuhat venelast, preislast ja austerlast. Kuid 
jälitamisest kaasakistud kindral Vandamme eemaldus avangardi peajõududest. 29 ja 30. 
augustil sai Vandamme lahingus Kulmi juures lüüa ning langes haavatuna koos osa oma 
väesalgaga vangi. 

See muutis pärast Dresdenit peaaegu meelt heitnud liitlased julgemaks. Vastu panna, 
Napoleoniga mitte leppida pärast lüüasaamisi — see oli ka üks nõuandeist, mis 
Moreau jõudis liitlastele anda enne oma ootamatut hukkumist. Liitlased märkasid, et kui 
Napoleoni sõjaline geniaalsus oli jäänud muutumatuks, siis sõdurid polnud tal enam endised. 


18- ja 19-äastased noormehed ei võinud asendada neid võitmatuid raudseid leegione, kellega 
ta oli sõdinud Egiptuses ja Süürias, kellega ta oli vallutanud Euroopa, isegi neid 
sõjavägesid, kellega ta oli käinud Moskvas ning kelle luudega ta oli üle külvanud 
lahinguväljad Napoleon teadis seda ka ise. Ta märkas enda ees veel üht raskust. Tema enese 
klassikaline reegel, mis sattus hiljem kõigisse strateegia ja taktika õpperaamatuisse, kõlas 
järgmiselt: sõjakunsti saladus seisneb selles, et vaenlasest tuleb tugevam olla vajalikul 
momendil ja vajalikus köhas. Ja nüüd, kus kõik sõltus sellest kampaaniast Saksimaal, rikkus 
ta ise seda reeglit. Kus viibis nüüd suure väeüksusega Davout, üks tema parimaid 
marssaleid? Tegeles kaupmeeste mahalaskmisega Hamburgis. Kus olid arvukad jala-, 
suurtüki- ja ratsaväekoondised, mis olnuksid Napoleonile nii vajalikud lähenevaks 
otsustavaks lahinguks Danzigis, Põhja-Saksamaal, Lõuna- ja Kesk-Itaalias ning Hispaanias. 
Kutsuda need enese juurde oleks tähendanud hakata ise lõhkuma suurt impeeriumi, mis 
püsis nüüd eranditult nende garnisonide jõul. Neid mitte koondada tähendas samuti 
purustada impeerium paratamatu lüüasaamise teel liitlastelt, kellel niiiid pärast Moreau' 
surma pole häid kindraleid, kuid on seevastu kaks korda rohkem soldateid kui temal. 


Ületamatud, sügavad vastuolud ümbritsesid Napoleoni Tee Berliini peale oli ohtlikuks 
muutunud. Bernadotte koos Rootsi armeega ja Bülow osa Preisi armeega paiskasid tagasi 
Prantsuse diviisid, milles leidus väga palju baierlasi, saksilasi ja teisi Napoleoni vasalle, kes 
muutu- 

sid iga päevaga vähem usaldusväärseks, deserteerisid sadade kaupa ega tahtnud lihtsalt 
sõdida teiste sakslaste vastu Napoleoni eesmärkide pärast, mis olid neile arusaamatud. 
Marssal Oudinot paisati 23. augustil Gross-Beereni juures lahingrännakul Berliini peale 
tagasi. Macdonald sai teel Sileesiasse Katzbachi juures lüüa. Murat tungis 4. septembril 
kallale ja lõi põgenema Bliicheri, kuid ei hävitanud tema korpust. Marssal Neyd tabas 6. 
septembril Dennewitzi juures ebaõnn. Oma armee sakslastest sõduritele ei võinud Napoleon 
nüüd enam sugugi kindel olla: Ney pidi just sellepärast tagasi tõmbuma, et tema väe- 
koondisse kuulunud saksilased põgenesid massiliselt ilma ühegi otsese ajendita. Napoleon 
polnud rahul ka marssalitega. «Kindralid ja ohvitserid on sõjast väsinud, ja neil pole enam 
seda reipust, mis sundis neid korda saatma suuri tegusid,» kirjutas Napoleon 8. septembril 
1813. aastal sõjaminister Clarke'ile, käskides tal hoolitseda Pürenee kindluste tugevdamise 
ja varustamise eest. 

Septembri jooksul ei toimunud otsustavaid sündmusi, kuid nii Napoleon kui ka liitlased 
soovisid veel enne talve tulekut anda pealahingu. Rahvuslik vabastusliikumine haaras 
Saksamaad üha enam. Tekkisid Tugendbundi ja teiste patriootlike assotsiatsioonide poolt 
organiseeritud vabatahtlikud partisanisalgad. Noor kodanlus, Preisi, Saksi, Reini Liidu 
riikide ja Vestfaali üliõpilaskond olid nüiid haaratud Saksamaa võõramaisest vallutajast 


vabastamise ideest. 

Napoleon valmistus intensiivselt sügiskampaaniaks. Kuid ta arvestas juba ette, et isegi siis, 
kui ta jääb võitjaks, ei lõpe sõda kohe: oli ta ju kindlasti otsustanud mitte teha mingeid 
järeleandmisi, ning ta mõistis, et ka liitlased oma hiiglareservidega ei taha end võidetuks 
tunnistada isegi lüüasaamise korral. Ja nüüd tegi ta uue korralduse: kutsuda impeeriumis 
lipu alla veel 280000 noormeest, sealhulgas 160 000 1815. aasta kutsealust, s. 0. peaaegu 
päris alaealist. Metternichi ennustus täitus: kasarmutesse saadeti juba peaaegu lapsed. 

Oktoobri esimestest päevadest algasid vaenulike armeede keerukad rünnakud koos üksikute 
väiksemate kokkupõrgete, rünnakute ja taandumistega. Napoleoni tegevus, kes neil temale 
saatuslikel päevil suunas, kontrollis ja leiutas iga päev üha uusi sõjakavalusi, oli otse 
imetlustäratav. 

Venelased tungisid sel ajal Jerõme Bonaparte'i Vestfaali 

kuningriiki, ja kuningas põgenes. Baieri lõi lahku liidust Napoleoniga ning ühines 
koalitsiooniga. Napoleonil tuli kõige kiiremas korras anda pealahing ja see võita. Nii ta 
kõneles, kuid talle ei võinud jääda arusaamatuks tolle fakti pahaendeline tähendus, et 
tulevaste lahingute tulemusi ara ootamata hakkasid vasallid juba teda reetma. 

16. oktoobril 1813. aastal algas Leipzigi juures tasandikul suurim lahing kogu Napoleoni- 
epopöas, «rahvaste lahing», nagu teda tollal Saksamaal nimetati. Kolm päeva — 16., 18. ja 
19. oktoobril — võitles Napoleon Leipzigi väljadel venelastest, austerlastest, preislastest ja 
rootslastest koosnenud koalitsiooni vastu. Napoleoni armees oli peale prantslaste poolakaid, 
saksilasi, hollandlasi, itaallasi, belglasi ja Reini Liidu sakslasi. Lahingu algul oli Napoleoni 
armees 155 000 sõdurit, liitlastel aga — 220 000 meest, öö tulekuks ei olnud kumbki pool 
vankuma löönud ja lahingu saatus jäi otsustamata. Napoleoni kaotused esimesel päeval olid 
peaaegu 30 000 meest, liitlastel — 40 000. 


Oodati järgnevat päeva. Kogu öö jooksul saabus toetusvägesid niihästi Napoleonile kui ka 
liitlastele. Kuid teiseks lahingupäevaks oli Napoleon toetust saanud 15000 meest, liitlastele 
aga jõudis köhale Bernadotte'i ja Bennigseni 110 000-meheline põhjaarmee. Varahommikul 
alustas Napoleon Murat' saatel sõitu mööda eelmise päeva lahinguvälja. Murat juhtis tema 
tähelepanu sellele, et Borodino ajast pole nähtud sellisel hulgal langenuid. Neil 17. oktoobri 
hommikutundidel mõtles Napoleon taganemisele, kuid otsustas lõppude lõpuks paigale 
jääda. Ta käskis 'enese juurde tuua eelmisel päeval vangi langenud Austria Mndrali 
Mehrweldti. Ta alustas temaga juttu rahu sõlmimisest Austriaga. Mehrweldt ütles end 
teadvat, et. Austria soovib ka praegu rahu, ja et kui Napoleon nõustuks «kogu maailma ja 
Prantsusmaa õnneks» rahu tegema, siis võiks selle otsekohe sõlmida. 


Terve 17. oktoober möödus haavatute koristamisega ja lahinguks ettevalmistuste 


tegemisega. Pärast kauakestnud kõhklusi otsustas Napoleon taanduda Saale jõe joonele. Ent 
ta ei jõudnud seda kavatsust veel realiseerida, kui 18. oktoobri köidikul puhkes uus lahing. 
Jõudude vahekord muutus veel järsemalt liitlaste käsuks. Kaotanud 16. oktoobril ligikaudu 
40 000 meest, olid nad ööl vastu 18. oktoobrit saanud tohutul hulgal toetust, ja 18. oktoobri 

lahingus oli liitlastel peaaegu kaks korda rohkem vägesid kui Napoleonil. 18. oktoobri 
lahing oli veel hirmsam kui too, mis oli toimunud 16-ndal, ja siin läks lahinguhoos 
ootamatult kogu Saksi armee (kes oli sunniviisil võidelnud Napoleoni vägedes) silmapilkselt 
üle liitlaste poole, pööras kahurid ümber ja hakkas tulistama prantslasi, kelle poolel ta just 
enne seda oli sõdinud. Kuid hoolimata meeleheitlikust olukorrast jätkas Napoleon lahingut 
kahekordista-tud energiaga. 

Kui hämardus ja lahing hakkas vaibuma, jäid mõlemad pooled jällegi teineteise vastu 
seisma — lõpplahendust polnud ikka veel. Kuid ööl vastu 19. oktoobrit saabus see lahendus. 
Pärast uusi kohutavaid kaotusi ja saksilaste reetmist ei suutnud Napoleon enam vastu 
pidada. Ta otsustas taanduda. Taganemine algas öösel ja kestis kogu 19. oktoobri päeva. 
Napoleon taandus liitlaste survel võideldes Leipzigist ja ka Leipzigi lähistelt. Lahingud olid 
erakordselt verised, sest linnatänavail, eeslinnades ja sildadel tunglesid taganevate vägede 
tihedad massid. Taandudes käskis Napoleon sillad õhku lasta, kuid eksituse tõttu lõhkusid 
sapöörid need liiga vara, ja ligikaudu 28 000 meest ei jõudnud üle minna, sealhulgas ka 
poolakad. Nende ülem, Poola korpuse komandör marssal Poniatowski uppus, haavatuna, 
püüdes ratsa Elsteri jõest üle ujuda. Jälitamine lõppes muide pea. Napoleon eemaldus oma 
armeega ning; liikus Reini poole. 

16.—19. oktoobrini olid prantslaste kogukaotused vähemalt 65 000 meest, liitlased 
kaotasid samuti umbes 60 000 sõdurit. Veel kaua kostsid Leipzigi väljadelt raskesti haa- 
vatute südantlõhestavad valukarjed, ja lagunevate laipade väljakannatamatu lehk täitis kogu 
ümbruskonna. Ei jätkunud töökäsi väljade puhastamiseks ega meditsiinitöötajaid, et anda 
abi vigastatutele ja haavatuile. 


IV 


Leipzigi alt taandus Napoleon Prantsuse piiridele, sellele joonele, mis eraldas 
Prantsusmaad Saksa riikidest, enne Napoleoni vallutuste algust — Reini joonele. Prantsuse 
maalikunstis on just see moment ja sündmused 1814. aasta alguses korduvalt kunstnikke 
inspireerinud, kusjuures keskseks kujuks oli Napoleon. Meissonier' geniaalne 

pintsel tabas keisri meeleolu. Ta sõidab lahinguratsul oina grenaderide keskel, 


silmitsedes teraselt ja süngelt midagi, mida grenaderide silmad ei näe. Neil 1813. aasta 
oktoobri lõpu- ja novembri algupäevil, Saksimaal peetud sõjakäigu lõpu ja Prantsusmaal 
toimunud kampaania alguse vaheajal, toimus selles inimeses suur ja kahtlemata piinav 
sisemine võitlus, millest ta ei kõnelnud teda ümbritsenud saatjaskonnale, kes järgnes talle 
vana kaardiväe ratsagrenaderide hõrenenud ridade vahel, mis aga peegeldus keisri karmil 
näol ja süngeis silmades. 


Esimest korda pidi Napoleon aru saama, et suur impeerium on kokku varisenud, et on 
purunenud maade ja rahvaste kirev konglomeraat, mida ta nii palju aastaid oli tule ja 
mõõgaga püüdnud kokku liita ühtseks impeeriumiks. Siin jättis temaga hüvasti Murat, 
tema marssal, tema ratsaväe ülem, paljude lahingute kangelane, kelle ta oli teinud 
Naapoli kuningaks. Murat sõitis Naapolisse ja Napoleon teadis: ta sõitis sinna selleks, et 
reeta, et ta oli salaja juba koalitsiooni poole üle läinud, selleks et säilitada oma troon. 
Kuningas Joseph'i, tema venna, kelle ta Hispaaniasse oli määranud, tõrjusid inglased ja 
Hispaania ülestõusnud Pürenee poolsaarelt välja. Kasselist lahkus tema teine vend, 
Vestfaali kuningas Jerõme. Hamburgis on marssal Davout venelaste ja preislaste 
poolt ümber piiratud. Hollandis on prantslaste võim kõikuma löönud. Inglismaa, 
Venemaa, Austria ja Preisi ei rahune enne, kui nad on Prantsusmaa tema endistesse 
piiridesse surunud. .Napoleoni suure impeeriumi lõpp läheneb, ta on lagunenud. 


Napoleoni käsutuses oli veel ligikaudu 100000 meest, nendest 40 000 täiesti relvastatud, 
ülejäänud tuli alles relvastada ja nendest kaadrid formeerida. Tal oli veel garnisone nii 
Danzigis kui ka Hamburgis, samuti laialipillatuna siin ja seal neis Euroopa osades, mis 
talle veel allusid — kokku 150000 kuni 180 000 meest. 1815. aasta kutsealustele noorukeile, 
kes sõjaväeteenistusse olid kutsutud 1813. aastal, anti laagrites kiires korras sõjalist välja- 
õpet. 


Napoleon ei pannud veel relvi maha. Ta mõtles uuele, eelseisvale võitlusstäadiumile, ja 
kui ta oma sünget vaikimist katkestades marssalitega juttu alustas, siis tegi ta seda 
selleks, et anda uusi korraldusi. Ta otsustas nüiid lubada paavstil Rooma tagasi sõita. 
Samuti lubas ta ka 

Hispaania kuningal Ferdinand VII, keda ta viis aastat oli vangistuses pidanud, asuda 
Hispaaniasse. 

Oli tarvis 125 000 inimelu, mis mõlemad pooled olid kaotanud Leipzigi lahinguväljal, ja 
peaasi — oli vaja taanduda Leipzigi juurest, selleks et Napoleon lõpuks lepiks mõttega, et tal 
pole enam võimalik ühe hoobiga muuta kõike juhtunut ega hüvitada Borodinod, Moskva 
tulekahju, suure armee hukkumist Vene lumelagendikel, Preisi, Austria, Saksimaa, Baieri ja 
Vestfaali kuningriigi lahkulöömist, teha olematuks nii Leipzigi lahing kui ka Hispaania 
rahva-sõda ja paisata merre Wellington koos inglastega. 


Veel selle hirmsa 1813. aasta juunis, juulis ja augustis võis Napoleon Metternichi peale 
karjuda ja jalgu trampida, küsides, kui palju ta inglastelt raha on saanud, solvata Austria 
keisrit, provotseerida Austriat, nurja ajada rahuläbirääkimisi, sattuda raevuhoogu ainult 
mõttest loovutada lõunas Illüüria või anda põhjas tagasi hansalinnad, jätkata konfiskeeritud 
Mglise kaupade põletamist, maha lasta Hamburgi senaatoreid, käituda nii, nagu oleks ta 
1812. aastal Venemaalt tagasi tulnud võitjana ning nagu oleks nüiid, 1813. aastal, tegemist 
mässama hakanud Preisi karistamisega. Kuid pärast Leipzigit, lähenedes vana Prantsusmaa 
piiridele, jälitatuna vaenlase lugematuist rügementidest, pidi ta ümber korraldama kogu oma 
harjunud poliitilise mõtlemisviisi. Tuli arvestada vaenlase sissetungi Prantsusmaale ja nüüd 
tuli kõne alla juba omade territooriumide kaitsmine. 

Teel Reini aarde tuli tal veel Hanau juures (30. oktoobril), relv käes, läbi murda Baieri- 
Austria väesalkadest, ja kui keiser 2. novembril 1813. aastal Mainzi jõudis, oli talle jäänud 
vaid 40 000 võitlusvõimelist sõdurit. Ülejäänud Mainzi jõudnud relvadeta, kurnatud ja 
haigete inimeste hulki, kes olid ikka veel armee nimekirjas, võis julgesti mitte arvestada. 

Novembri keskpaiku jõudis Napoleon Pariisi. 1813. aasta sõjakäik oli lõppenud ning algas 
1814. aasta kampaania. Kokkuvõtet tehes võis Prantsusmaa näha, et poolemiljonilisele 
(ligikaudu) 1812. aastal hukkunud suurele armeele järgnes uute, 1813. aastal värvatud ja 
hävitatud sadade tuhandete häving. 

Sõda aga muutus üha metsikumaks, ja kahurid mürisesid juba Prantsusmaa piiridel. Riigis 
tekkis jälle majanduskriis, selletaoline, mis oli impeeriumis olnud 1811. aasta 

esimesel poolel. Kuid seekord ei olnud ega saanudki olla katseid valitsuse subsiidiumide 
abil leevendada tööpuudust, polnud ka tööpuuduse kiire lõppemise lootust. 1813. aastal, 
ajal, kui Napoleon sõdis Saksamaal, hakkas Pariisi politsei tähele panema (ja oma 
ettekannetes ara märkima) nähtust, millest räägiti, tõsi küll, tagasihoidlikult juba 1811. 
aastal: töölised nurisesid avalikult, olid vihased ja hakkasid politsei ettekannete andmeil 
kuuldavale tooma «mässulisi väljendeid». 
Rõhutud sõjalise despotismi kauakestnud raudsest survest, hakkasid agulitöölised, kes 
polnud peaaegu enam kui 18 aasta jooksul (1795. aasta žerminaalist ja preriaalist alates) 
organiseeritult üles astunud, nüüd nurinat tõstma, sedamööda kuidas kasvasid viletsus 
ja tööpuudus. Kuid siiski ei läinud olukord 1813. aastal pealinna tööliskvartalites 
ülestõusudeni, ka mitte väljaastumisteni, mis oleksid veidigi meenutanud žerminaali ja 
preriaali, isegi mitte suuremate demonstratsioonideni. Ja mitte üksnes sellepärast, et 
spionaaž oli juba Fouche ajal viidud täiuslikkuseni ja sellisena püsinud tema järglase 
Rovigo hertsogi Savary ajal. Ka mitte üksnes sellepärast, et vahipolitsei oli rikkalikult 
esindatud ja ratsapatrullid liikusid nii öösel kui ka päeval mööda linnatänavaid, eriti aga 
mööda Saint-Antoine'i ja Saint-Marseille' eeslinna, Muffetard'i tänaval ja mööda 
Temple'i kvartalit. Samuti ka mitte sellepärast, nagu poleks töölisklassil olnud põhjust 


kõige kibestunumaiks ja raevukamaiks tundeiks valitsuse vastu. Need põhjused olid olemas. 
Napoleon — «töölisraamatute» autor, mis olid teinud tööinimese otseselt sõltuvaks, sest 
need raamatud andsid ju töölise peremehe täieliku voli alla; Napoleon, kes igal aastal oli 
nõudnud verekümnist — algul täiskasvanud poegi, siis aga 18-aastasi noorukeid, ja kes oli 
neid sadade tuhandete kaupa maha matnud kaugetel lahinguväljadel kogu maailmas; 
Napoleon, kes oli tööliselt võtnud iga võimaluse ennast peremeeste ekspluateerimise vastu 
kaitsta, — sellel Napoleonil ei olnud mingeid õigusi loota töölismasside poolehoiule. 

Nüüd aga, kus Prantsuse piiridele nagu revolutsiooni algulgi lähenes vaenlane, kus see 
vaenlase vallutusretk ähvardas endaga kaasa tuua aristokraatia valitsemise taastamise ja 
troonile upitada Bourbonid, valitses tööliste hulgas segadus ja nõutus. Verega käetud 
despoodi ja täitmatu võimuahnitseja kuju jäi korraga nagu kuhugi tagaplaa- 

nile. Areenile asus jälle vihatud rojalistlik rämps, emigrandid-reeturid. Nad liiguvad uuesti 
Prantsusmaa ja Pariisi peale, varjates end võõramaiste sissetungijate vooris, unistavad juba 
ette revolutsioonieelse korra taastamisest ning paiskavad välja teotussõnu kõige kohta, mida 
oli korda saatnud revolutsioon. 

Mida teha? Alustada ülestõusu Napoleoni tagalas ja sellega kergendada vaenlastel 
Prantsusmaa allutamist nende tahtele ning Bourbonide troonileupitamist? 

Töölismass ei tõusnud üles 1813. aasta lõpul ja 1814. aasta algul, kuigi kogu Napoleoni 
valitsemisajal ei olnud la nii palju kannatada saanud kui just sel ajajärgul. 

Kodanluse meeleolu oli teistsugune. Töösturid oma enamikus olid veel valmis Napoleoni 
toetama. Nad teadsid teistest paremini, mida soovib ja ootab Inglismaa ning kui raske oleks 
võistelda Inglise konkurentsiga väljaspool Prantsusmaad ja ka siseriigis, kui Napoleon 
kaotab. Kaubanduslik suurkodanlus, finantsistid ja börs kurtsid juba ammu, et lakkamatute 
sõdade ja süsteemiks muutunud omavoli juures on võimatu elada ja töötada. Juba ammu 
hakkas välisturg katastroofiliselt kokku kuivama, nüüd kitsenes mitte vähem katastroofiliselt 
ka siseturg. Raha oli olemas, kuid seda «peideti». See nähtus ilmnes kõige erinevamais 
seikades. Rahatuusad olid juba kaotanud lootuse, et Napoleoni valitsemisajal sõjad kunagi 
võiksid lõppeda. Kuid pärast suure armee katastroofi Venemaal ja eriti pärast Praha 
rahuläbirääkimiste nurjumist ning Leipzigit ei võimaldanud mõte keisri paratamatust lüüa- 
saamisest isegi mitte unistada mõnevõrragi stabiilsest krediidist, kaubandustehinguist ning 
suurtest tellimustest-ja ostudest. Kannatamatus, meelekibedus, depressioon ja ärritus 
haaras selle (väga tunduva) osa kodanlusest. 

Mis puutub maaelanikesse, siis võis Napoleon seal veel tuge leida. Lakkamatu nekrutite 
värbamisega ja kogu füüsiliste ning materiaalsete kulude koormaga oli Napoleon laostanud 
prantsuse küla, kuid siiski tundis talupoegade-maaomanike mass (välja arvatud Vendee) eriti 
hirmu poliitiliste muudatuste ees, mida oleks enesega kaasa toonud eelseisev sissetung 
Prantsusmaale. Talurahvale tema rõhuvas enamikus tähendasid Bourbonid feodalismi taas- 
sündi, senjööride võimu, õiguse kaotamist maale, nii kiriku kui ka emigrantidelt 


konfiskeeritud maavalduste aravõtmist, mis kodanlus ja talurahvas revolutsiooni ajal maa- 

tükkidena olid ostnud. Kartes kaotada sellise vaevaga kättevõidetud õigusi oma 
maatükkide jagamatule valitsemisele, oli talurahvas valmis ka edaspidi kannatama kõiki 
Napoleoni anastusliku, röövelliku välispoliitika tagajärgi Napoleon oli maarahvale 
talutavam kui vana feodaalkord, mille enesega kaasa tõid Bourbonid. 

Lõpuks oli veel väikesearvuline, ent mõjukas rühm: vana ja uus aristokraatia. Vana 
(isegi osa sellest, kes oli olnud Napoleoni teenistuses) seisis muidugi lähemal Bourbonidele 
kui temale. Uus — Napoleoni poolt loodud, marssalid, krahvid, hertsogid ja parunid, 
keda ta oli heldelt iile külvanud kulla ja igasuguste keiserlike heategudega, — ei toetanud 
samuti üksmeelselt keisrit. Nad olid lihtsalt väsinud sellest elust, mida nad olid sunnitud 
elama. Nad ihaldasid ära käsutada oma kolossaalseid materiaalseid ressursse, nii nagu see 
on sünnis tõelistele aristokraatidele; elada austuses ja mugavuses, kandes oma hiljutised 
sõjalised kangelasteod meeldivate mälestuste valda. «Teie ei soovi enam sõdida, te tahate 
Pariisis jalutada, » lausus keiser 1813. aastal ärritatult ühele oma kindraleist. «Jaa, Teie 
Majesteet, ma olen ju nii vähe oma eluaja kestel Pariisis jalutanud!» vastas too 
meelekibedusega. Elu välilaagrites, alaliste ohtude keskel, kartetšitule all, kuid mis peaasi 
— lõpmatus grandioosses hasartmängus surmaga — oli nad nii ära vaevanud ja väsitanud, 
et kõige vahvamad ja vastupidavamad neist, nagu Macdonald, Ney, Augereau, 
Sebastiani ja Victor ning kõige ustavamad, nagu Gaulaincourt või Savary, jäid 
kuulatama Talleyrand'i ja Fouche mõistukõnesid ja insinuatsioone, kes saladuse kätte all 
juba ammu tasapisi kannatlikult ja ettevaatlikult reetmist ette valmistasid. 

Selline oli olukord ja meeleolud, kui Napoleon, kaotanud 16.—19. oktoobril Leipzigis 1813. 
aasta kevadel nii hiilgavalt alustatud kampaania, novembris Pariisi ilmus ning hakkas ette 
valmistama uusi jõude, kellega ta pidi vastu astuma Prantsusmaa peale liikunud Euroopa 
rahvastele. 


V 


«Lähme lööma vanaisa Franzi,» rääkis väike Rooma kuningas, korrates kolmeaastase lapse 
kogu tõsidusega lauset, mida talle oli õpetanud Napoleon, kes jumaldas oma, 

poega. Kuulates neid sõnu, mida laps papagoina kordas, mõistmata nende mõtet, naeris 
keiser tagasihoidmatult. Samal ajal valdas vanaisa Franzi, sedamööda kuidas liitlaste 


armeed Reini kallastele lähenesid, väga suur ja üha kasvav ebakindlus. Ja mitte ainult teda, 
vaid ka tema juhendajat ja innustajat minister Metternichi. 

Asi ei seisnud mitte perekonadlikes suhteis, muidugi mitte selles, et Napoleon oli abielus 
Austria keisri tütrega ja Napoleoni troonipärijaks oli Franz 1 lihane lapselaps Oli teisi 
põhjusi, mis sundisid Austria diplomaatiat vaatama kaugeltki mitte nii sirgejooneliselt sõja 
soovitavale tulemusele, nagu vaatasid näiteks inglased või Aleksander 1 või ka Preisi 
kuningas Friedrich Wilhelm III. Inglismaale oli Napoleon kõige lepitamatumaks ja ohtliku- 
maks kõigist Inglise riigi vaenlastest, keda tal oli olnud oma poolteise tuhande aastase 
ajaloo kestel. Tema ajal ei võinud Prantsusmaa ja Inglismaa vahel olla mõnevõrragi kestvat 
rahu. Aleksandri silmis oli Napoleon isiklik solvaja, peale selle aga ainus monarh, kes võis 
lähemal sobival võimalusel taastada Poola. Ja et Napoleon, kui ta troonile jääb, leiab 
niihästi sõjalisi kui ka diplomaatilisi võimalusi selleks, et anda oma vastastele kõhutavaid 
lööke, selles polnud Aleksandril vähimatki kahtlust. 

Veel suuremal (ja juba märksa suuremal) määral ajendas sama motiiv ka Preisi kuningat. 
Friedrich Wilhelm III, keda, võib öelda, 1813. aasta märtsis jõuga sunniti Napoleoni vastu 
välja astuma, ei lakanud selle otsuse momendist peaaegu kuni Leipzigini sõna tõsises mõttes 
värisemast hirmu pärast. Ta korraldas Aleksandrile stseene, eriti pärast ebaõnnestumisi — 
pärast Lützenit, pärast Bautzenit ja Dresdenit: «Jälle olen ma Visla kaldal!» kordas ta mee- 
leheitel. Teda Leipzig nii väga ei rahustanudki. See paaniline, ebausuga sarnanev hirm 
Napoleoni ees oli tollal väga levinud. Isegi pärast Leipzigit, pärast peaaegu kõigi oma 
vallutuste kaotamist, seljataga täiesti väljakurnatud ning osaliselt juba nurisev 
Prantsusmaa, näis Napoleon talle niivõrd kohutavana, et Friedrich Wilhelm III ei võinud 
hirmuta mõelda sellele, kuidas pärast sõja lõppemist ja liitlaste lahkumist tuleb temal, Preisi 
kuningal, uuesti elada kõrvuti sellise naabriga nagu Napoleon. 

Austrial polnud kõiki neid motiive, mis olid Inglismaal. Aleksandril ja Friedrich Wilhelmil, 
kes arvasid, et kui koalitsioon jätab Napoleoni seekord troonile, siis osutuvad 

kõik 1812.—1813. aasta verevalamised absoluutselt käsutuks. Metternich ei soovinud 
sugugi, et Venemaa oleks jäänud vajaliku vastukaaluta läänes. Ta tahtis, et Euroopasse jääks 
Napoleon, Austriale mitte enam hirmuäratav, küll aga Austria võimaliku liitlasena väga 
ebameeldiv vastane Venemaale. 


Metternich ja Franz 1 otsustasid teha uuesti katset kokku leppida Napoleoniga. Ja 
Metternichil, kes võis liitlasi tugevasti hirmutada ähvardustega, et Austria lahkub 
koalitsioonist, õnnestus saada Inglismaalt, Venemaalt ja Preisilt nõusolek teha 
Napoleonile uuesti ettepanek rahuläbirääkimisteks järgmistel tingimustel: ta loobub 
oma vallutustest (mis juba niikuinii olid kaotatud) ja lõpetab sõja; temale jääb 
Prantsusmaa nende piiridega (üsna väheste muudatustega), mis ta oli saanud 1801. 
aastal Luneville'i rahulepingu põhjal. Liitlasriikide monarhid viibisid Frankfurdis. 


Metternich kutsus välja Frankfurdis oleva ja sinna peatuma jäänud Prantsuse 
diplomaadi Saint-Aignani ning tegi Napoleoni diplomaadile teatavaks Inglismaa esindaja 
lord Aberdeeni, Venemaa . esindaja Nesselrode (kes samas teatas, et ta annab edasi 
ühtlasi ka Preisi kantsleri Hardenbergi arvamuse) juuresolekul ettepaneku asuda teele keisri 
juurde ning anda talle üle liitlasriikide rahuettepanek. 


1801. aasta Luneville'i rahu oli omal ajal olnud võiduka sõja tulemus. Napoleonile jäi 
järelikult suur riik, mille ta oli loonud pärast Prantsuse võite Marengo ja Hohenlindeni 
juures. Juba päris kuristiku äärel, pärast 1812. ja 1813. aasta kõhutavaid katastroofe, 
liitlaste Prantsusmaale sissetungi otsese ähvarduse all, ilmus äkki pääsmisvõimalus. 
Napoleon jäi esmajärgulise riigi käskijaks. 

Saint-Aignan saabus 14. novembril 1813. aastal liitlasriikide ettepanekuga Pariisi. 


Napoleon ei tahtnud kohe oma arvamust avaldada. Ta oli süvenenud pulbitsevasse, 
palavikulisse tegevusse — värbas nekruteid ja valmistas igakülgselt ette uut sõda. Vas- 
tumeelselt ja reservatsioonidega nõustus ta alustama läbirääkimisi, samal ajal veel 
energilisemalt ette valmistades uut armeed. 


«Oodake, oodake,» kõneles ta, pöördumata kellegi poole ja sammudes väsimatult oma 
kabinetis, «te saate varsti näha, et mina ja minu sõdurid pole veel oma ametit unus- 

tanud! Meid võideti Elbe ja Reini vahel, võideti tänu reetmisele... Kuid Reini ja Pariisi 
vahel reetureid ei leidu...» 

Need sõnad levisid Prantsusmaal ja Euroopas. 

Keegi nendest, kes tundsid Napoleoni, ei uskunud liitlaste rahuettepanekute edusse. Iga päev 
möödusid keisri uuriva pilgu eest üha uued väeosad ning suundusid itta, Reini kaldale. Lähenes 
suure tragöödia lõpp. 


VIIETEISTKÜMNES PEATÜKK 
Sõda Prantsusmaa pinnal ja Napoleoni esimene troonist loobumine 
1814 


Nii 1814. aastal kui ka võitluse ajal Euroopaga pani Napoleon tervenisti lootuse relvadele, ja 
ainuüksi relvadele. Kuid ta mõistis, et nüüd, pärast Leipzigit, kui iga päev on oodata vaenlase 


sissetungi Prantsusmaale, pole mingeid võimalusi käituda selliselt, nagu ta oli käitunud nii 
1813. aasta juulis kui ka augustis, kus ta täiesti teadlikult ja plaanipäraselt ajas nurja Praha 
läbirääkimised. Siis tehti talle ettepanek säilitada mitte ainult Prantsusmaa, vaid ka kõik 
vallutused peale Illüüria, hansalinnade ja veel mõnede punktide Saksamaal, ning kõik tema 
õigused ja tiitlid, välja arvatud Reini Liidu protektori tiitel. Ta ajas läbirääkimised nurja, sest 
et lootis ühe hoobiga lõpu teha vaenulikule koalitsioonile. 


Nüüd olid ettepanekud muidugi halvemad, kuid ta teadis siiski, et nii talurahvas, töölised, 
kaubandus- ja finantskodanlus kui ka kogu tema poolt loodud ühiskonna tohutu 
bürokraatiakiht ning — see oli väga tähtis — armee juhtkond eesotsas marssalitega, 
ühesõnaga terve rahvas, kõik klassid, välja arvatud üksikud erandid, on sõdadest viimase 
võimaluseni väsinud ja igatsevad rahu. Sellepärast, lükkamata otseselt tagasi tingimusi, mis 
Saint-Aignan talle Pariisi oli toonud, teeskles Napoleon peaaegu kaks kuud (alates 1813. 
aasta 15. novembrist, kui tingimused olid talle kätte toimetatud), nagu sooviks ta samuti 
rahu, kuid venitas asja igal viisil. Ta lootis (ja tal oli selleks 

täielik alus), et liitlased rikuvad ise oma tingimusi ja sõja taasalustamise süü ei lange 
temale. Ta taipas, et ükski temaga sõdinud riikidest peale Austria ei sooviks näha tema 
valitsemise jätkumist, et eriti Inglismaa ei või end pidada rahuldatuks, kuni Antverpen jääb 
Napoleoni kätte. Kuid Frankfurdist Saint-Aignaniga saadetud tingimuste järgi jäi kogu 
Belgia (mitte ainult Antverpen) Prantsuse impeeriumi koosseisu. Ei võinud talle olla 
teadmata seegi, et mida rohkem ta ise asja venitab, seda enam on šansse, et Inglise 
välisminister lord Castlereagh loobub nendest tingimustest, millega Inglise esindaja lord 
Aberdeen novembri algul Metternichi survel -Frankfurdis oli nõustunud. 

Kuid esiotsa tuli teeselda, et tema, Napoleon, pole seekord sugugi rahuläbirääkimiste 
vastu, ja kui ta nõuab jälle nekruteid, siis hoopiski mitte sõjapidamiseks, vaid oma rahulike 
kavatsuste toetamiseks. «Minu poolt ei takista miski rahu taastamist, » kuulsid senaatorid 
tema troonikõnes 19. detsembril 1813. aastal. «Ma tean ja jagan prantslaste tundmusi, ma 
ütlen — prantslaste, sest nende hulgas ei leidu ainustki, kes sooviks saada rahu au 
kaotamise hinnaga. Kahjuks nõuan ma sellelt üllalt rahvalt uusi ohvreid, kuid neid ohvreid 
dikteerivad rahva kõige õilsamad ja kallimad huvid. Ma olin sunnitud arvukate nekrutite 
värbamise abil oma armeesid tugevdama: endale ohutuid läbirääkimisi saavad rahvad 
pidada üksnes siis, kui nad mobiliseerivad kõik oma jõud.» Oli selge, et rahu ta ei taha. 
«Ärgu öelgu tulevased põlved meie kohta: nad tõid ohvriks riigi esmajärgulised huvid, nad 
tunnustasid seadusi, mida Inglismaa püüdis asjata Prantsusmaale peale sundida.» 

Sellega lõppes troonikõne, mis oli vastuseks riikide poolt enam kui kuu aega tagasi tehtud 
rahuettepanekutele. 

110000 noorsõdurit kutsuti 1813. aasta detsembris lippude alla. Oli plaanis ka uus 


värbamine. Napoleon saatis kõigisse Prantsusmaa nurkadesse senaatoreid, kes pidid 
kohapeal intensiivistama võimude energiat: 1) värbamiste ja 2) harilike ning erakorraliste 
maksude sissenõudmise alal armee ülalpidamiseks. 

Juba 1814. aasta jaanuaris sai teatavaks, et vaenlase armeed on lõpuks üle Reini läinud 
ja sissetungijad valguvad laiali mööda Elsassi ja Franche-Comted, et lõunas, 

tulles Hispaaniast, on Wellington läinud üle Püreneede ning tunginud sisse Lõuna- 
Prantsusmaale... 

«Ma ei karda tunnistada,» lausus keiser kokkutulnud senaatoritele, — kellele ta oli 
teinud ülesandeks ringsõidu Prantsusmaal, «ma ei karda tunnistada, et ma olen liialt palju 
sõdinud, ma koostasin hiiglaplaanid, ma tahtsin kindlustada Prantsusmaale ülemvõimu 
kogu maailmas. Ma eksisin, need projektid polnud kooskõlas meie elanikkonna arvulise 
jõuga. Järelikult tuleks kutsuda kõik elanikud üles relvade juurde, kuid ma tunnistan, et 
ühiskondliku elu progress ja tavade nõrgenemine ei luba kogu natsiooni muuta sõduriteks. » 
Kui senaatorid poleks Napoleoni valitsemise ajal unustanud kasutamast oma kõneannert, 
oleksid nad võinud keisrile vastu vaielda, et ta on oma sõnades liiga tagasihoidlik — nimelt 
ta ongi muutnud kogu natsiooni, välja arvatud naised, lapsed ja raugad, sõduriteks. «Ma 
eksisin, ja ma pean nüüd selle eest kannatama,» jätkas keiser, «Prantsusmaa pole mitte 
milleski süüdi,. ta on mulle palju verd ohverdanud, ta pole keeldunud mulle toomast ainustki 
ohvrit.» Oma isiklikku eneseohverdamist nägi ta selles, et sõlmib rahu ja loobub «kõige 
suuremast auahnusest, mis kunagi on eksisteerinud». «Oma rahva õnne nimel toon ma 
ohvriks vägevuse, mille ma võiksin veel saavutada vaid selliste pingutuste abil, mida ma ei 
taha enam nõuda.» 


Juhtus harva, et Napoleon kõneles nii avameelselt kui seekord. Kuid senaatoreisse oli tal 
vähe usku. Tänased orjad, homsed reeturid — selline oli nähtavasti tema arvamus nendest. 
Talleyrand'i reeturlikkuses ta enam ei kahel-nud. Juba pärast Leipzigit 1813. aasta 
novembris, vaevalt tagasi jõudnud Pariisi, peatus ta ühel vastuvõtul Talleyrand'i lähedal: 
«Miks te siin viibite?» karjus ta. «Hoidke end, te ei võida midagi, võideldes minu vägevuse 
vastu. Ma kuulutan teile, et kui ma peaksin elukardetavalt haigestuma, siis surete teie enne 
mind.» 

Kuid ta ei lasknud Talleyrand'i maha, nagu vana diplomaat seda mõnda aega kartis, 1814. 
aasta jaanuaris tegi Napoleon talle isegi ettepaneku sõita koos Caulaincourfiga läbirääkimisi 
pidama ning tõstis ähvardavalt rusika, kui Talleyrand loobus. 

Ei usaldanud ta ka Fouched. Kuid sel momendil lakkas ta usaldamast ka marssaleid. Tal oli 
usku ainult sõdureisse, mitte neisse poisikeseohtu noorukeisse, keda ta oli viimase 

kahe aasta jooksul nende perekondadest eemale kiskunud,. vaid vanadesse sõdureisse. Kuid 
nende arv oli väheseks jäänud, nende kondid olid laiali pillatud Rooma ja Madriidi juures, 
Jeruusalemma ligidal, Moskva ning Berezina vahel ja Leipzigi lähistel. Tal tuli kiiresti kokku 
kutsuda allesjäänud vanad sõdurid Hispaaniast, Hollandist ja Itaaliast. Ja siiski eelistas ta 
lahinguid rahuläbirääkimistele. 

Muide, nüüd, pärast kaks kuud kestnud viivitamist ja pärast seda kui sissetung 
Prantsusmaale oli juba toimunud, olles veendunud, et riik on kohutavalt väsinud ning 
deserteerimine Prantsusmaal sõjaväeteenistusse kutsutud aastakäikude hulgas ulatuslikuks 
muutunud, jäid liitlased juba kindlalt selle juurde, et pakuvad Napoleonile Prantsusmaa piire, 
mida see riik oli omanud 1790. aastal, s. 0. ilma Belgiata, Hollandita, Savojata ja ilma selle 
Reini vasakul kaldal asuva osata, mis oli liidetud Prantsusmaa külge revolutsioonisõdade 
ajastul. See oli vähem sellest,, mida talle oli pakutud 1813. aasta novembris. Selle uue 
rahuettepanekuga olid nad kõik nõus, isegi isiklikult liitlaste peakorterisse saabunud lord 
Castlereagh. 


Rahukongress tuli kokku Chätillonis. Nendest läbirääkimistest ei tulnud muidugi midagi 
välja. 

«Ma olen nii erutatud sellest alatust (rahulepingu) projektist, mille te mulle saatsite, et ma 
loen ennast sellega juba häbistatuks, et meile seda pakutakse,» kirjutas Napoleon 
Caulaincourfile, oma esindajale Chätilloni kongressil, kes talle teatas, et see on viimne 
võimalus säilitada keisritroon ja vältida Bourbonide trooniletulekut liitlaste armeede abil. 
«Te kõnelete muudkui Bourbonidest, kuid mina eelistaksin näha Prantsusmaal Bourbone 
mõistlike (rahu) tingimustega, kui võtta vastu alatud tingimused, mis teie mulle saadate!» 

Sõda ja ainult sõda pidi lahendama kõik. Chätilloni kongress ei andnud mingeid tulemusi ja 
läks laiali. Kuid see toimus juba meeleheitliku võitluse hoos, mida Napoleon pidas liitlaste 
vastu. 

Ööl vastu 25. jaanuari 1814. aastal pidi Napoleon armee juurde teele asuma. Impeeriumi 
regendiks määras ta oma naise, keisrinna Marie-Louise. Napoleoni surma puhul pidi 
otsekohe keisritroonile astuma tema kolmeaastane poeg, Rooma kuningas, kusjuures 
regendiks jäi edasi ema. Napoleon armastas seda väikest olendit nii, nagu ta oma elus 

polnud kunagi kedagi armastanud. Isikud, kes Napoleoni tundsid, isegi ei aimanud, et temas 
peitub üldse võime kellessegi sellisel määral kiinduda. Parun Meneval, üks Napoleoni 
isiklikke sekretäre, kõneleb, et ükskõik kas keiser töötas oma laua taga, kirjutas või luges 
kärnina juures, kunagi ei lahkunud laps tema põlvedelt ega tahtnud väljuda tema kabinetist, 
nõudis aina, et isa mängiks temaga koos tinasoldatitega. Ainuüksi tema kogu lossis ei kartnud 
keisrit sugugi ning tundis end oma isa kabinetis täieliku peremehena. 24. jaanuaril viibis 


Napoleon kogu päeva oma kabinetis pakiliste toimingute juures, mis tuli lahendada enne 
ärasõitu otsustavasse sõtta, enne hirmuäratavat kohtumist kogu tema vastu ülestõusnud 
Euroopaga. Laps oli oma puust mänguhobusega nagu alati isa lähedal ja talle muutus 
nähtavasti igavaks jälgida Napoleoni paberites tuhnimist. Poiss hakkas isa vormikuue 
hõlmast sikutama, nõudes enesele tähelepanu. Keiser võttis ta kätele ning hakkas teda üles 
viskama ja püüdma. Väike Rooma kuningas oli suurimas vaimustuses ja suudles lõpmatult 
isa. Kuid jõudis kätte õhtu, ja laps viidi magama. Kella kolme ajal öösel märkas magamistoas 
valvel olev lapsehoidja ootamatult tasakesi («ö pas de loup») sisseastunud Napoleoni, kes 
ei teadnud, et teda vaadeldakse. Astunud sisse, seisis ta liikumatult sügavasse unne vajunud 
lapse voodikese ääres, vaatles teda kaua üksisilmi ja väljus siis. Minuti pärast istus ta juba 
tõllas, mis viis teda kiiresti armee juurde. Ta ei näinud oma poega enam kunagi. 


II 


Noorsõdurite väljaõpe ei olnud lõpule viidud, nekrutite värbamised jätkusid. 
Lahinguvalmis sõdureid oli Napoleonil ja tema marssalitel üldse 47 000 meest, 
sissetunginud liitlastel aga ligikaudu 230 000. Peaaegu niisama palju liikus veel eri teid 
mööda neile toetuseks. Peaaegu kõigil marssaleil — isegi Neyl — oli meeleolu langenud. 
Üksnes Napoleon oli reibas, elavas meeleolus ning püüdis neisse sisendada südidust. «Ta 
näis energilisena ja noorenenuna, » jutustasid pealtnägijad. 

Juba teisel päeval, 26. jaanuaril, jõudnud Vitrysse, lõi Napoleon, olles koondanud enese 
juurde marssalite sõjajõud, Bliicheri väeosad välja Saint-Dizier'st. Teinud luure 

abil kindlaks Blücheri liikumise, paiskas Napoleon oma jõud tema ja Vene Osten-Sackeni 
korpuse vastu ning saavutas 31. jaanuaril Brienne'i juures uue võidu. See tõstis tunduvalt 
sõdurite meeleolu, kes olid enne Napoleoni kohale jõudmist julguse kaotanud. 

Kohe pärast lüüasaamist tõttas Bliicher Bar-Sur-Aube'i juurde, kuhu olid koondatud 
Schwarzenbergi peajõud. Liitlaste käsutuses oli Chaumont*i ja Bar-Sur-Aube'i vahel 1 22 000 
meest. 

Napoleonil oli sel momendil mõnevõrra üle 30 000, kuid ta otsustas mitte taganeda, vaid 
astuda lahingusse. Lahing La Rotier' juures algas 1. veebruari varahommikul ja kestis 10 
tundi. Pärast seda lahingut läks Napoleon, keda keegi enam ei jälitanud, üle Aube'i jõe ning 
marssis 3. veebruaril Troyes' linna. 

Võitlus La Rotier' juures jättis prantslastele peaaegu võidetud lahingu mulje, niivõrd 
edukalt oli korraldatud Napoleoni kaitse jõudude vastu, mis arvuliselt ületasid tema armee 
nelja- kuni viiekordselt. Kuid olukord jäi siiski äärmiselt ohtlikuks, täiendusvägesid saabus 
vähe ja väga aeglaselt. Marssalid Ney, Macdonald, Berthier ja Marmont arvasid, et ainsaks 


keisritrooni päästmise võimaluseks on rahuläbirääkimised, kui aga kongress Chätillonis ei 
andnud tulemusi, langes marssalite meeleolu täielikult. 

Kuid sedamööda, kuidas ohud kasvasid, muutus Napoleon üha energilisemaks. Juba 1812. 
aastal märkasid marssalid Napoleoni juures nagu mingit rõhuvat painet ja- väsimust, tema 
sõjalise geniaalsuse nõrgenemist. Nüüd aga, 1814. aasta veebruaris ja märtsis, ei uskunud 
nad oma silmi: nende ees oli jälle kindral Bonaparte, noor Itaalia ja Egiptuse kangelane. 
Just nagu poleks olnudki 15-aastast valitsemisaega, lakkamatuid veriseid sõdu ja isevalitsust 
kolossaalse impeeriumi ning vasall-Euroopa üle. Ta hoidis ülal marssalite meeleolu, 
sõdurite reipust ja rahustas Pariisi jäänud ministreid. 10. veebruaril, pärast mõningaid 
kiireid päevamarsse, ründas ta Champauberfi juures asuvat Olsufjevi korpust ning purustas 
selle täielikult. Üle 1500 venelase sai surma, ligikaudu 3000 (koos Olsufjevi enesega) võeti 
vangi, ülejäänud aga põgenesid. 

Õhtul lausus Napoleon oma marssalitele: «Kui mul homme on niisama palju õnne kui täna, 
siis paiskan ma vaenlase 15 päevaga Reini juurde, Reini juurest Vislani on aga ainult üks 
SAMM.» 

Järgmisel päeval pöördus Napoleon Champaubert*i juurest Montmiraili poole, kus asusid 
venelased ja preislased.. 11. veebruaril Montmiraili juures toimunud lahing lõppes 
Napoleoni uue hiilgava võiduga. Vaenlane kaotas 20000 liitlaste lippude all sel päeval 
võidelnuist 8000 meest, Napoleon aga alla 1000. Liitlased taandusid kiiresti lahinguväljalt. 
Vahetult pärast seda sööstis Napoleon Chäteau-Thierry juurde, kus seisis ligikaudu 18000 
preislast ja umbes 10000 venelast. «Ma leidsin oma Itaalia-sõjakäigu saapad,» hüüatas 
Napoleon, meenutades oma 1796. aasta välkkiireid võite. 


Sõjakriitikud peavad 1814. aasta kampaaniat keisri strateegilise loomingu seisukohalt 
vaadatuna üheks kõige suurepärasemaks osaks Napoleoni epopöas. 

12. veebruaril Chäteau-Thierrys toimunud lahing lõppes jällegi Napoleoni suure võiduga. 
Kui marssal Macdonald poleks eksinud ja hiljaks jäänud, oleks asi võinud lõppeda Chäteau- 
Thierry juures võidelnud liitlasjõudude täieliku hävitamisega. 13. veebruaril purustas 
Blücher ning paiskas eemale marssal Marmont'*i. Kuid 14. veebruaril purustas Marmont*ile 
appi jõudnud Napoleon lahingus Vauchani juures uuesti Bliicheri. Bliicher kaotas 
ligikaudu 9000 meest. Napoleonile jõudsid toetuseks kohale abiväed, liitlastel aga oli rida 
lüüasaamisi, kuid hoolimata sellest jäi keisri seisund siiski kriitiliseks; liitlastel oli 
käepärast märksa rohkem jõude kui temal. Kuid need Napoleoni ootamatud, iga päev 
üksteisele järgnenud võidud hämmeldasid liitlasi niivõrd, et nende ülemjuhatajaks 
olev Schwarzenberg saatis Napoleoni laagrisse adjutandi palvega teha vaherahu. Kaks uut 
lahingut — Mormant'i ja Villeneuve'i juures, mis samuti lõppesid prantslaste võiduga, — 
olid mõjutanud liitlasi astuma seda ootamatut sammu — paluma vaherahu. Napoleon 
keeldus isiklikult kohtumast Schwarzenbergi esindajaga (krahv Parroufga); Schwarzenbergi 


kirja võttis ta küll vastu, kuid oma vastuse andmise liikkas edasi. 


«Ma olen võtnud 30000—40 000 sõjavangi, 200 kahurit ja palju kindraleid,» kirjutas ta 
Caulaincourfile ja deklareeris seejuures, et võib koalitsiooniga kokku leppida ainult sel juhul, 
kui Prantsusmaale jäetakse tema «looduslikud piirid» (Rein, Alpid ja Püreneed). Vaherahu 
sõlmimisega ta ei nõustunud. 

18. veebruaril toimus Montereau' juures uus lahing, jäl- 

legi kaotasid liitlased surnutena ja haavatuina 3000, vangidena aga 4000 meest ning nad 
löödi tagasi. 

Isegi vaenlaste vaatlejate ja memuaaride autorite hinnangu järgi ületas Napoleon selles 
1814. aasta pealtnäha täiesti lootusetus kampaanias iseenda. Ent sõdureid oli vähe, 
marssalid aga (Victor, Augereau) olid ülima määrani väsinud ning tegid rea vigu; 
sellepärast ei saanud Napoleon täielikult ära käsutada oma momendil ootamatuid hiilgavaid 
võite. Napoleon noomis vihaselt ning kärsitult marssaleid ja kiirustas neid. «Milliseid 
haletsemisväärseid vabandusi te mulle esitate, Augereau! Mina hävitasin vaevalt rõivastatud 
noorsõdurite abil 80 000 vaenlast... Kui teile teie 60 aastat on koormaks, andke oma 
väeosa käsutamine üle! ...» «Keiser ei soovinud kuidagi mõista, et mitte kõik tema alluvad 
pole Napoleonid, » kõneles hiljem seda aega meenutades üks tema kindraleist. 

Schwarzenberg kutsus kokku sõjanõukogu, kuulas ara keiser Aleksandri, Preisi kuninga ja 
Austria keisri arvamuse, ning otsustati teha Napoleonile uuesti vaherahuettepanek. 

Napoleoni juurde saadeti Lichtenstein, üks nimekamaid Austrias valitsevaist virstidest, uue 
vaherahuettepanekuga. Oli selge, et liitlased tunnevad tõsist rahutust, ja et mõned neist 
sooviksid kiiremini lõpetada, ning lõpetada kompromissiga. 

Seekord ei keeldunud Napoleon koalitsiooni saadiku vastuvõtmisest. Lichtenstein kõneles 
väga lepitavalt, veenis Napoleoni, et liitlased tahavad tõepoolest rahu ega soovi Bourbone 
Prantsuse troonile upitada, kuid sellestki kohtumisest ei tulnud midagi välja. Napoleon 
lootis oma hiilgavate edusammude hoos, olles purustanud, nagu ta siis kujutles, reas 
lahinguis peaaegu poole liitlaste armeest (200000 mehest 80000), oma täiuslikule 
sõjakunstile, tänu millele ta ikka jälle võitis tugevaimat vaenlast. 

Talleyrand ja teised pidasid ammu ja toimekalt Pariisist salajasi suhteid liitlastega, 
valmistades ette Bourbonide restauratsiooni. Liitlased suhtusid Bourbonidesse üpris 
tagasihoidlikult, ja isegi kõige lepitamatumad (näiteks Aleksander) oleksid rahuldunud 
Napoleoni kolmeaastase poja, Itaalia kuninga troonileastumisega, kui vaid Napoleon ise 
loobuks troonist. Kuid nüüd ei kõneldud enam keisri troonist loobumisest. On teada selline 
fakt, et üks Troyes' linnast pärinev prantsuse aristokraat, vana parun 

de Gouaud andis Aleksander 1 üle petitsiooni, milles palus abi Bourbonidele. Aleksander 
vastas, et liitlased pole veel absoluutselt midagi otsustanud selle kohta, et asendada 


Bonaparte i düinastia Bourbonide omaga, ning hoiatas petitsionääre (de Gouaud polnud üksi) 
selliste sammude eest nagu nende petitsioon. Möödusid veel mõned päevad. Napoleon 
hõivas Troyes' linna, de Gouaud areteeriti, anti välikohtu alla ja lasti maha. 

Aleksander [1 imestas mõni aeg hiljem, et mitte kuskil Prantsusmaa külades ei ole märgata 
soovi vabaneda Napoleonist. Vastupidi, talupojad Vogeesides, Lotringigi ja lõunas — 
Juura mägedes hakkasid isegi liitlaste mahajäänud sõdureid riindama, väljendades 
vankumatut viha sissetunginud vaenlase vastu. Siin avaldas mõju ka protest vastase 
vägedele talurahva vara riisumise pärast, avaldas mõju hirm, et liitlased «veavad oma 
furgoonides» Bourbonide dünastia restauratsiooni ja revolutsioonieelse korra, senjööride 
võimu taastamist. Napoleon taipas seda kiiresti. «Peab võitlema niisama otsustavalt kui 
1793. aastal,» kirjutas ta marssalitele. 

Kuid hoolimata lüüasaamistest ei lasknud ka liitlased veel tuju langeda. Liialt palju oli 
kaardile pandud. Juba päris hukkumise äärel näiva Napoleoni imestamisväärses üksteisele 
järgnenud hiilgavad võidud sundisidki neid rahutusega mõtlema sellele, mis saab siis, 
kui see inimene, keda nad üksmeelselt juba ammust ajast pidasid maailmaajaloo esimeseks 
väejuhiks, jääb troonile, kosub ja kogub uut jõudu? Kes saab temast jagu siis, aasta, 
kahe aasta pärast? 

Keisril oli märtsi alguseks juba üle 75 000 mehe, nendest paigutas ta 40 000 taandunud 
Schwarzenbergi vastu külgkaitsesse, 35 000 mehega aga sööstis ta vastu Bliicherile, kes 
oleks Napoleoni eest põgenedes peaaegu hukkunud ja pääses üksnes Soissons'i 
komandandi eksimuse tõttu, kes oli loovutanud linna. 

Kuid pääsnud vangilangemisest, ei õnnestunud Blücheril lahingust kõrvale hoida; 7. 
märtsil jõudis Napoleon talle Craonne'i juures järele ja Bliicher sai lüiia. Pärast raskeid 
kaotusi põgenes Bliicher Laoni juurde. Napoleoni katsed (9. ja 10. märtsil) teda Laoni 
positsioonidest välja lüiia ei õnnestunud. Blücherist vabanes ta ajutiselt, ehkki ei purustanud 
teda lõplikult, nagu kavatses. Kuid sel ajal paiskas Austria ülemjuhataja marssalid Oudinot' 
ja 

Macdonaldi, kellele Napoleon oli andnud 40 000 sõdurit, käskides neil jälitada 
Schwarzenbergi, Provence'i piirkonda. 

9. märtsil sõlmisid liitlasriikide esindajad Chaumonti linnas omavahel uue lepingu, mille 
järgi nad kohustusid, esiteks, nõudma Napoleonilt Prantsusmaa tagasitõmbumist 1792. aasta 
piiridesse ja Hollandi, Itaalia, Hispaania, Šveitsi kui ka kõigi Saksa riikide täielikku 
vabastamist. Kohustuti ka relvi mitte maha panema, kuni see on saavutatud. Teiseks, selle 
eesmärgi saavutamiseks kohustusid Venemaa, Austria ja Preisi igaüks välja panema 150000 
sõdurit, Suurbritannia aga kohustus andma liitlastele selle sõja pidamiseks iga-aastast 
subsiidiumi viie miljoni naelsterlingi ulatuses. 


Liitlased ei teadnud lihtsalt isegi ligikaudu, millal ja kuidas neil õnnestub murda 


meeleheitlikku vastupanu osutavat Napoleoni, kes endiselt ei soovinud talle pakutud 
impeeriumi piiridest kuuldagi. 

Samal ajal tabas tema marssaleid üks ebaedu teise järel. Lõunas liikus Püreneed ületanud 
Wellington koos inglastega Bordeaux' peale, olles löönud tagasi marssalid Soulti ja Suchet”. 
Schwarzenberg arendas oma edu Macdonaldi ja Oudinot' vastu. 

Jõudmata puhata ja andmata puhkust oma armeele pärast lahingut Laoni juures, sööstis 
Napoleon kallale Reimsi hõivanud 15 000-mehelisele Vene-Preisi väeosale, mida juhtis Vene 
kindral krahv Saint-Priest (revolutsiooni ajal emigreerinud prantslane). Lahing Reimsi juures 
(13. märtsil) lõppes Vene-Preisi väeosa purustamisega, poole koosseisu hävitamisega ja 
Saint-Priest' enda surmaga. 

Kuid kõik need uued võidud ei võinud enam midagi muuta, kui liitlased kord juba olid 
kindlalt otsustanud oma tingimustest mitte taganeda, Napoleon aga niisama kindlalt 
otsustanud neid mitte vastu võtta: parem kaotada absoluutselt kõik, kaotada troon, kui saada 
impeerium vanades piirides. 

Napoleoni käsul avaldas Caulaincourt rahukongressi istungil Chätillonis Inglismaa, 
Venemaa, Preisi ja Austria esindajatele, et Napoleon lükkab lõplikult tagasi nende 
tingimused ja nõuab, et tema impeeriumi koosseisu jääksid endisel viisil Reini vasak kallas, 
Köln ja Mainz, samuti 

Antverpen ja Flandria, Savoja ja Nizza. Pärast seda läbirääkimised katkestati. 
17. märtsil võttis Aleksander vastu liitlaste laagrisse saabunud Bourbonide agendi ning 
Talleyrand'i emissari krahv Vitrolles'i. Viimasel õnnestus Pariisist läbi Napoleoni vägede ja 
Vene eelpostide liitlaste juurde pääseda. Ta tõi neile teate, et Talleyrand'i arvates tuleb 
liitlastel rutata Pariisi, mitte aga Napoleoni taga ajada, et neid oodatakse Pariisis, ja 
niipea kui nad on sinna jõudnud, võib kuulutada, et Napoleon on kukutatud ja Bourbonid 
taastatud Louis XVIII isikus (nii hakkas end juba aegsasti nimetama Provence'i krahv, 
revolutsiooni ajal hukatud Louis XVI vend). 


Vitrolles'i hirmuks selgus, et Aleksander, kelle kindlaks sooviks oli Napoleoni 
kukutamine, ei pea sugugi vajalikuks, et liitlased peaksid end segama järeltulija 
küsimusse, ja et tema, Vene tsaari arvates ei ole halvaks väljapääsuteeks näiteks isegi 
vabariik. Seda kuuldes ei uskunud Vitrolles oma kõrvu. «Ennäe, kuhu oleme 
välja jõudnud, 00, jumal!» hüüatas Vitrolles, kirjeldades seda kohtumist. 

Nähtavasti avaldas Aleksandrile suurt mõju teade, et sõda hakkab võtma uue, revolutsioonijärgse 
Prantsusmaa kaitsmise iseloomu välismaalaste sissetungi eest, kes soovivad taastada vana 
režiimi Bourbonidega eesotsas, ja nagu ta sellest aru sai, tugevdab see asjaolu tunduvalt ikka 
veel hirmuäratava, ikka veel võiduka Napoleoni positsiooni, siis ei tahtnud Aleksander 
asetada Prantsusmaad ja eriti «pööblit» (la vile populace) Pariisis dilemma ette: Napoleon 
või Bourbonid, vaid hoopis teise, raskema valiku ette: Napoleon või vabariik. See oli osav 


taktikaline samm. Vitrolles'i kitsasse õukondlikku ja legitimistlikku emigrandipeasse kõik see 
mahtuda ei võinud, sellepärast panigi teda imestama Vene isevalitseja soov muuta 
Prantsusmaa vabariigiks. Et Bourbonid ja kõik nende Vitrolles'id ei taipa absoluutselt midagi 
Prantsusmaa meeleoludest, selles oli Aleksander alati kindlalt veendunud, kuid Talleyrand'i 
nõuande, mis oli üle antud Vitrolles'! kaudu saatja allkirjata ja sihilikult vigaselt kirjutatud 
sedeli näol, võttis Aleksander üpris meelsasti teadmiseks. Riskides peaga, sest Vitrolles'i 
võisid Napoleoni sandarmid teel tabada, sedeli järgi aga, hoolimata võõrast käekirjast ja 
grammatilistest vigadest, kätte saada 

ka autori, soovitas Talleyrand Aleksandrile ja liitlastele tungivalt liikuda otse Pariisi 

peale, jättes isegi oma tagalasse ja tiivale veel mitte purustatud Napoleoni. Riisiko polnud 
ettevaatlikule reeturile Talleyrand'ile omane, kuid ta teadis suurepäraselt, kuivõrd suur 
segadus ja ebakindlus valitsevad Pariisis, väljaspool Pariisi ja ka sõjaväes. 

20. märtsil toimus lahing Arcis-Sur-Aube'i juures Napoleoni (kellel oli sel momendil 
lahinguväljal ligikaudu 30000 meest) ja liitlaste (Schwarzenberg) vahel,, kellel oli lahingu 
algul kuni 40 000, selle lõpuks aga kuni 90 000 meest. Kuigi Napoleon pidas ennast võitjaks 
ja paiskas mitmes punktis vaenlase tagasi, tuleb siiski lahingut tema tagajärgede põhjal 
pidada otsustamatuks: jälitada pärast lahingut Schwarzenbergi ja tema armeed Napoleon ei 
suutnud; ta läks uuesti tagasi üle Aube'i jõe-ja laskis sillad õhku. Napoleon kaotas lahingus 
Arcis-Sur-Aube'i juures 3000, liitlased kuni 9000 meest, ent liitlaste armeesid purustada 
Napoleonil muidugi seekord ei õnnestunud. 

Liitlased kartsid rahvasõda, üldist relvade haaramist, midagi selletaolist, mis Prantsuse 
revolutsiooni heroilistel aegadel oli päästnud Prantsusmaa interventidest ja Bourbonide 
restauratsioonist. .. 

Aleksander, Friedrich Wilhelm, Franz, Schwarzenberg' ja Metternich oleksid rahunenud, 
kui nad oleksid pealt kuulanud, millest kõnelesid pärast lahingut Arcis-Sur-Aube'i juures 
Napoleon ja kindral Sebastiani. «Noh, kindral, mida te ütlete toimunu kohta?» — «Ma ütlen, 
et Teie Majesteedil on kahtlemata veel uusi reserve, millest meie-ei tea.» — «Ainult need, 
mida te näete oma silmaga, ei mingeid teisi.» — «Kuid sel juhul, miks ei mõtle Teie, 
Majesteet sellele, et kutsuda üles kogu natsioon?» — «Kimäärid! Kimäärid, mis olid laenatud 
Hispaaniast ja Prantsuse revolutsiooni mälestustest. Üles kutsuda rahvast riigis, kus 
revolutsioon on hävitanud aadlikud ja vaimulikkonna ja kus ma ise hävitasin revolutsiooni!» 

Napoleon sai asjast õigesti aru: olles nii kaua surmanud igasugust revolutsioonivaimu, ei 
võinud ta nüüd, isegi meeleheitlikult Pariisi eest võideldes, isegi siis, kui ta seda oleks 
tahtnud, kutsuda enesele appi Prantsuse revolutsiooni, mida ta nii pika aja jooksul ja 
edukalt oli jalge alla tallanud ning lämmatanud. 

See Napoleoni kõnelus kindral Sebastianiga toimus 

täpselt kolm päeva pärast Aleksandri jutuajamist Vitrolles'iga: Napoleon pidas meeletuks 
unelmaks üldrahvalikku relvastumist 1792. aasta vaimus, mis oli lõppenud vabariigi 
väljakuulutamisega. Tema lepitamatu vaenlane Aleksander aga nimelt tahtiski talt võtta 
igasuguse toe prantsuse rahva hulgas, nihutades esile vabariigi taastamise ideed. 


III 


Pärast lahingut Arcis-Sur-Aube'i juures tegi Napoleon katset liikuda liitlaste tagalasse 
ning tungida kallale nende ühendusteedele Reiniga, kuid liitlased olid juba lõplikult 
otsustanud minna otse Pariisi peale. Keisrinna Marie-Louise ja politseiminister Savary 
Napoleonile adresseeritud kirjade põhjal, mis olid juhuslikult vene kasakate kätte sattunud, 
jõudis Aleksander veendumusele, et Pariisis valitsev meeleolu ei luba eeldada rahvaüles- 
tõusu ning et liitlaste armee tulek Pariisi otsustab korraga kogu sõja ning lõpetab selle 
Napoleoni kukutamisega. 

Lõplikule otsusele tulid liitlased Pozzo di Borgo mõjutusel, kes oli sünnilt korsiklane, 
Napoleoni ammune verivaenlane, ja seetõttu Aleksandri sõber ning lähedaneisik. 
Pärast lahingut Arcis-Sur-Aube'i juures, kui saabus teade, et Napoleon kavatseb 
purustada — liitlasarmee tagala, kuulutas Pozzo di Borgo liitlaste laagris, et «sõja eesmärk 
on Pariis. Senikaua kui te mõtlete lahingutele, riskite te lüüasaamisega, sest Napoleon 
annab alati paremini lahinguid kui teie, ja ka sellepärast, et tema armee, kuigi see on 
rahulolematu, laseb end autundest hävitada kuni viimse meheni, seni kui Napoleon viibib 
tema juures. Kuivõrd tema sõjaline võimsus ongi vapustatud, on see siiski veel suur, väga 
suur, ja suurem kui teie oma. Kuid tema poliitiline võimsus on hävitatud. Ajad on muutunud. 
Sõjalist despotismi võeti revolutsioonile järgnevatel päevadel vastu heateona, nüüd aga on 
ta ühiskondliku arvamuse silmis oma positsiooni kaotanud... On vaja püüda lõpetada 
sõda mitte sõjaliste, vaid poliitiliste abinõudega ... Puudutage Pariisi vaid sõrmeotsaga, ja 
koloss Napoleon kukutatakse, sellega murrate tema mõõga, mida te ei ole suutelised tema 
käest ara kiskuma.» Et maa on Bourbonid täiesti unustanud, selles oli Pozzo di Borgo 

kindel, ja ta ütles seda ka liitlastele, kes kaldusid juba niigi selle arvamuse poole. 
Liitlased nõustusid temaga selles, et pärast Napoleoni kukutamist muutuvad Bourbonid 
«võimalikuks». Vabariigist ei pidanud Aleksander enam vajalikuks kõnelda: ta nägi, et 
võib ka kõnelusteta sellel ebameeldival teemal läbi saada ning Napoleonile lõpu teha. 
Otsustati riskida: kasutada juhust, et Napoleon oli kaugel (ta vallutas nende tagalat, et 
neid nimelt sellega Pariisist eemal hoida) ja liikuda otse Pariisi peale, aidates kaasa 


reetmisele Pariisis, mis annab pealinna nende võimusesse veel enne, kui keiser jõuab 
isiklikult kohale ilmuda. 


Teed tõkestasid ainult marssalid Marmont ja Mortier ning kindralid Pacthod ja Ame; 
neil oli kokku ligikaudu 25000 meest. Napoleon peajõududega viibis kaugel liitlaste 
tagalas. Lahing Fere-Champenoise'i juures 25. märtsil lõppes liitlaste võiduga marssalite 
üle. Viimased paisati Pariisi lähistele, 100000-meheline liitlaste armee jõudis pealinna 
juurde. 

Juba 29. märtsil lahkus keisrinna Marie-Louise väikese troonipärijaga, Rooma 
kuningaga, Pariisist Blois'sse. 

Prantslastel oli Pariisi kaitsmiseks ligikaudu 40 000 meest. Pariisis valitses paanika, 
sõjavägedes võis samuti märgata meeleolu langust. Aleksander ei soovinud verevalamist 
Pariisi all ja mängis üldse suuremeelset võitjat. «Pariis, jäetud oma kaitsjaita ja oma 
suure juhita, pole suuteline vastu panema; ma olen selles sügavasti veendunud, » lausus 
tsaar M. F. Orlovile, volitades teda kohe lõpetama võitlust, kui tekib lootus, et pealinn 
kapitulee-rub. Vihane võitlus kestis mitu tundi; liitlased kaotasid selle aja jooksul 9000 
meest, nendest umbes 6000 venelast, kuid rõhutud lüüasaamise hirmust, kapituleerus 
marssal Marmont Talleyrand'i mõjutusel 30. märtsil kell 5 õhtul. 

Napoleon sai liitlaste ootamatust liikumisest Pariisi peale teada lahinguis, mis ta pidas 
Saint-Dizier' ja Bar-Sur-Aube'i vahel. «See on suurepärane malekäik. Poleks kunagi 
uskunud, et üks liitlaste kindral on võimeline seda tegema,» kütis Napoleon, kui sai 27. 
märtsil toimunust teada. Selles kiituses avaldus temas ennekõike spetsialist-strateeg. 

Otsekohe sööstis ta armeega Pariisi poole. 


397 


30. märtsi öösel jõudis ta Fontainebleau'sse ning sai siin kuulda äsja peetud lahingust ja 
Pariisi kapitulatsioonist. 

Ta oli tulvil energiat ja otsustavust, nagu alati. Saanud juhtunust kuulda, vaikis ta umbes 
veerand tundi ning avaldas seepeale Caulaincourfile ja teda ümbritsevaile kindraleile 
uue plaani. Caulaincourt sõidab Pariisi ja esitab Napoleoni nimel Aleksandrile ning 
liitlastele rahuettepaneku neil tingimustel, mis viimased tegid Chätillonis. Seepeale kulutab 
Caulaincourt mitmesuguste ettekäänete all sõiduks Pariisist Fontainebleau'sse ja tagasi 
kolm päeva, selle kolme päeva jooksul aga jõuavad kohale ' (Saint-Dizier' juurest) 
kõik veel olemasolevad jõud, kellega Napoleon opereeris äsja liitlaste tagalas, ning siis 
lüüakse liitlased Pariisist välja. Caulaincourt lausus vihjamisi: kuid võib-olla teha liitlastele 
mitte sõjakavalusena, vaid tõepoolest rahuettepanek Chätilloni tingimustel? «Ei, ei!» 
vaidles vastu Napoleon. «Küllalt juba sellest, et ma momendiks kõhklesin. Ei, mõõk teeb 
kõigele lõpu. Ärge alandage mind!» 

Kohe asus Caulaincourt teele Pariisi, Napoleon aga uuesti kibedasti tööle, ette valmistama 
lahingut, mis pidi puhkema 3—4 päeva pärast. Temale oli tähtis, et liitlased nende 3—4 
päeva jooksul ei võtaks tarvitusele mingeid otsustavaid poliitilisi abinõusid, ei viiks sellega 


meeli segadusse ega tõmbaks enese poole kõhklejaid. Sellepärast ta mõtleski välja komöödia 
rahuettepanekuga Chätilloni tingimustel (mis ta kaks nädalat enne seda oli põlgusega 
lõplikult tagasi lükanud). 

Kuid polnud enam midagi teha. Rojalistide rõõmsad manifestatsioonid, kes tervitasid 
liitlasmonarhide sissesõitu Pariisis, elanikkonna rõhuva osa apaatia ja alistumine — kõik see 
näitas, et pealinn võtab vastu selle valitsuse, mis talle peale sunnitakse. 

Liitlasmonarhid avaldasid proklamatsiooni, milles kuulutasid, et läbirääkimisi Napoleoniga 
nad pidama ei hakka, kuid nad tunnustavad seda valitsust ja seda riigikorda, mille prantsuse 
rahvas enesele ise valib. Neil tingimustel ei võinud Caulaincourfi läbirääkimistest liitlastega 
midagi välja tulla. Aleksander ütles Caulaincourfile otse välja, et Prantsusmaa ei taha enam 
Napoleoni ning on temast väsinud. Schwarzenberg meenutas meelekibedusega, et Napoleon 
vapustas 18 aastat järgemööda kogu maailma ja tema valitsemise ajal ei ole kellelgi ega 
kunagi rahu ja ei 

võigi olla, et Napoleonile on tehtud lakkamatult rahuettepanekuid, mis jätsid talle 
impeeriumi, kuid tema ise pole teinud mingeid järeleandmisi, ja nüüd on hilja. Kõneldes seda 
ei teadnud Schwarzenberg, et nüüdki ei tee Napoleon mingeid järeleandmisi, vaid saatis 
Caulaincourti vaid selleks, et võita jutuajamistega kolm päeva aega, senikaua kui armee 
jõuab Fontainebleau'sse. 

Jõudnud tagasi Fontainebleau'sse, leidis Caulaincourt eest sellise pildi: sõjavägesid 
koondati keisri peakorteri juurde ja viimase arvestuse järgi pidi tal 5. aprillil olema 70 000 
meest, ning ta kavatses nendega liikuda Pariisi peale. 

4. aprilli hommikul korraldas Napoleon vägede ülevaatuse, ja ütles nende poole pöördudes: 
«Sõdurid! Vaenlane jõudis meist kolme päevamarsi võrra ette ja hõivas Pariisi. Ta tuleb sealt 
välja kihutada! Vääritud prantslased, emigrandid, kellele meil kunagi oli nõrkus andestada, 
on ühinenud vaenlasega ja pannud ette valged kokardid. Lurjused! Nad saavad, mida nad on 
ära teeninud selle uue kallalekippumise eest! Vannume võita või surra, tasuda isamaa ja meie 
relvade solvamise eest!» — «Me vannume!» hüüti talle vastu. Ent kui Napoleon astus pärast 
ülevaatust Fontainebleau' lossi, leidis ta siin eest teistsuguse meeleolu. Kurvalt, sõnatult ja 
longus peadega seisid tema ees marssalid ja keegi ei julgenud juttu alustada. Siin viibisid 
Oudinot, Ney, Macdonald, Berthier ja Bassano hertsog. 

Napoleon oli nad välja kutsunud olukorra selgitamiseks, ja nad vastasid, et neil pole mingit 
võidulootust, et kogu Pariis väriseb üksmeelselt hirmust, oodates keisri kallaletungi linna 
hõivanud liitlastele, sest see kallaletung tähendab ju elanikkonna ja linna hukkumist, et 
liitlased maksavad kätte Moskva eest ja süütavad Pariisi põlema, et raske on siis sundida 
sõdureid võitlema Pariisi varemeil. «Te võite minna, ma kutsun teid ja ütlen oma otsuse,» 
lausus Napoleon. Ta jättis enese juurde vaid Caulaincourri, Berthier' ja Bassano hertsogi. Ta 
süüdistas vihaselt marssaleid kõhklemises ja arguses ning ustavuse puudumises. Mõne minuti 


pärast teatas ta marssalitele, et loobub troonist oma poja, väikese Rooma kuninga käsuks, 
kusjuures regendiks jääb Marie-Louise, et kui liitlased on neil tingimustel nõus rahu 
sõlmima, siis on sõda lõpetatud ning ta saadab Caulaincourfi selle ettepanekuga Pariisi 
liitlastega läbirääkimisi pidama. kohe pärast seda luges ta neile ette 

järgmise dokumendi, mille ta siinsamas oli koostanud ja milles oli öeldud: arvestades 
liitlasriikide deklaratsiooni, et keiser Napoleon on ainukeseks takistuseks rahu taastamisel 
Euroopas, siis keiser Napoleon, jäänud ustavaks oma vandetõotusele, kuulutab, et ta on 
valmis troonilt tagasi astuma, lahkudes Prantsusmaalt ning ohverdades isegi oma elu isamaa 
hüvanguks, mis on lahutamatult seotud tema poja ja keisrinna regendivalitsuse õigustega 
ning impeeriumi seadustega. 


Marssalid kütsid selle akti palavalt heaks. Lugenud selle dokumendi läbi, võttis keiser sule 
ja lausus äkki enne allakirjutamist: «Vahest me astume siiski nende vastu välja? Me 
purustame nad!» Kuid marssalid vaikisid. Ükski neist ei toetanud tema sõnu. Napoleon 
kirjutas dokumendile alla ning andis selle üle deputatsioonile, kelle saatis Pariisi: 
Caulaincourf iie, Neyle ja Macdonaldile. 

Palju sündmusi oli toimunud nende päevade kestel Pariisis. Talleyrand kogus kiiruga 
kokku osa senaatoreid, kelles ta oli kindel, sundis neid hääletama Napoleoni dünastia 
kukutamise ja Bourbonide troonile kutsumise poolt ning — mis peamine — marssal Marmont 
reetis Napoleoni ja taganes oma korpusega Versailles'sse, minnes sellega Talleyrand'i ja 
tema poolt (liitlaste soovil) juhitava «ajutise valitsuse» poole üle. 

Aleksander kõhkles algul; nii tema kui ka Austria keiser Franz poleks just väga 
protesteerinud kolmeaastase «Napoleon II» troonile astumise vastu, kuid liitlasmonarhe 
ümbritsevad rojalistid nõudsid tungivalt, et Napoleoni ettepanek tagasi lükataks. 
Liitlaste kõhklused lõppesid, kui neile sai teatavaks Marmonti reetmine. Nüiid, pärast 
Napoleoni otseses käsutuses olnud peajõudude lahkumist, muutus tema rünnak Pariisile 
võimatuks ning liitlased otsustasid anda trooni Bourbonidele. «Veenge oma käskijat 
vajaduses alistuda saatusele,» lausus Aleksander, jättes hüvasti Caulaincourfiga. «Kõik, 
mis osutub võimalikuks (Napoleoni) au jaluleseadmiseks, saab tehtud,» ja ta nimetas 
Napoleoni uuesti «suureks inimeseks». 

Caulaincourfiga hüvasti jättes palusid liitlased teda mõjutada Napoleoni troonist loobuma, 
esitamata tingimusi. Keisrile lubati säilitada tiitel ja anti tema täieliku valitsemise alla 
Vähemeres asetsev Elba saar, paluti tungivalt troonist loobumise akti mitte edasi lükata. 
Liitlased ja rojalistid eesotsas nende poole (juba täiesti avalikult) üle- 

läinud vürst Talleyrand'iga kartsid pisut kodusõda ja sõdurite massi, kes olid endist viisi 


täiesti andunud Napoleonile. Napoleoni ametlik troonist loobumine võis vältida rahutuste 
ohu. Senati otsus ei omanud sel juhul vähimatki moraalset kaalu. Peeti ju senaatoreid 
Napoleoni teenreiks, kes nüüd täieliku valmisolekuga reetsid oma isanda ning astusid uute 
härraste teenistusse. «See põlgusväärne Senat, » karjatas marssal Ney, kõneldes Aleksandriga, 
«tõttas alati alistuma inimese tahtele, keda ta nüüd türanniks nimetab! Mis õigusega tõstab 
Senat nüüd oma häält? Ta vaikis siis, kui oli kohustatud kõnelema: kuidas lubab ta endale 
kõnelda nüüd, kui kõik käsib tal vaikida?» 

Üksnes Napoleoni enese sõna võis teha lõpu sellele rõhuvale ebamäärasusele, vabastada 
varem antud vandetõotusest sõdurid, ohvitserid, kindralid ja ametnikud. Nii arvasid 
prantslased kõikidest poliitilistest parteidest kui ka liitlased. 


IV 


5. aprilli õhtul jõudsid Caulaincourt, Ney ja Macdonald Pariisist Fontainebleau'sse tagasi. 
Kuulanud ara nende jutustuse kohtumisest Aleksandri ja liitlastega ning nende nõuande 
alistuda paratamatusele, ütles Napoleon, et tal on veel olemas sõjavägi, et sõdurid on talle 
ustavad. «Muide, vaatame veel. Kuni homseni.» Lasknud nad vabaks, käskis ta uuesti enda 
juurde kutsuda Caulaincourt'i. «Oh, inimesed, inimesed, Caulaincourt!» lausus ta selles 
pikaksveninud öises vestluses. «Minu marssalid oleksid häbenenud käituda nii nagu Marmont, 
nad kõnelevad temast äärmise pahameelega, kuid neile valmistab meelehärmi, et ta on 
nendest auavalduste teel nii palju ette jõudnud. Nad oleksid tahtnud, tõsi küll, ennast häbista- 
mata saada samasuguse õiguse oodata heatahtlikku suhtumist Bourbonidelt. . .» Napoleon 
kõneles kaua teda sel otsustaval tunnil reetnud Marmont'ist. «Ta õnnetu ei teagi, mis teda ees 
ootab, tema nimi on häbistatud. Uskuge mind, ma ei mõtle enese peale, minu tegevus on 
lõppenud või laheneb lõpule. Muide, mis heameelt võikski mul nüüd olla sellest, et valitseda 
südamete üle, mis on minust juba väsinud ja valmis anduma teistele! ... Ma mõtlen Prantsus- 
maale... Ah, kui need lollpead poleks mind reetnud, oleksin ma ju nelja tunni jooksul 
taastanud tema suuruse, sest 


361 


uskuge mind, säilitades oma praeguse olukorra, kus nende tagalaks on Pariis ja mina ise 
nende ees, oleksid liitlased hävinud! Kui nad oleksid Pariisist väljunud, et seda ohtu vältida, 
poleks nad sinna enam iialgi tagasi tulnud. .. õnnetu Marmont tegi selle suurepärase 
lõpplahenduse võimatuks. Muidugi leiduks veel vahendeid sõja jätkamiseks ja uueks tõusuks. 
Kõikjalt olen saanud teateid, et Lotringi, Champagne”! ja Bourgogne'i talupojad hävitavad 
üksikuid vaenlase sõdurite gruppe, Bourbonid ilmuvad, ja jumal teab, mis järgneb neile. 
Bourbonid — see on rahu välisvaenlastega, kuid sõda siseriigis. Vaadake, mis nad aasta 
pärast riigiga teevad! ... Muide, antud momendil pole tarvis mind, vaid on vaja midagi 


muud. Mu nimi, mu kuju ja mu mõõk — kõik see ajab hirmu peale. Tuleb alistuda. Ma 
kutsun marssalid, ja te näete nende rõõmu, kui ma aitan nad välja raskest olukorrast ja 
luban neil toimida, nagu seda tegi Marmont, kaotamata seejuures au.» 


Ta rääkis Caulaincourfile sel ööl seda, millele ta ise muidugi ammu oli mõelnud. Eelkõige 
torkas sel momendil silma kohutav, ülisuur väsimus sellest verisest valitsemisest, 
lakkamatust ja lõpmatust surmatantsust, laipade hekatombidest, tervete generatsioonide 
ohvrikstoomisest ilmselt kättesaamatu eesmärgi nimel. 


«Ma tahtsin anda Prantsusmaale võimu kogu maailma üle,» tunnistas Napoleon 1814. 
aastal. Ta ei teadnud siis, et kaugemate järelpõlvede hulgas tekib terve koolkond patriootilisi 
prantsuse ajaloolasi, kes püüavad tõestada, et Napoleon kogu oma eluajal õigupoolest ei 
tunginud teistele kallale, vaid ainult kaitses end, ja et marssides Viini, Milaanosse, Madriidi, 
Berliini ja Moskvasse, ta, õieti öelda, tahtis sellega ainult kaitsta «looduslikke piire» ning 
Moskva jõel «kaitses» Reini. Napoleon ise selle seletuseni ei jõudnud. Ta oli märksa 
avameelsem. 

Ei olnud tal aimu ka neist täpsetest kokkuvõtetest, mille tegemise kaasaegne uurija Albert 
Mepynier ametliku ja mitteametliku arhiivimaterjali põhjal üsna hiljuti lõpetas; nende 
arvutuste järgi oli lahinguis ja lahingrännakuil surma saanud ning jäljetult kadunud 
prantsuse kodanike üldarv Napoleoni valitsemise ajal veidi üle ühe miljoni (471 000 tol ajal 
ametlikult registreeritud surmasaanut ja 530 000 jäljetult kadunut, kellest enam kunagi ei 
kuuldud). See arv ei hõlma näiteks raskesti haavatuid ja vigastatuid, 

kes surid haavadesse mitte lahinguväljal, vaid veidi hiljem sõjväehospidalides. 

Need Meynier' kokkuvõtted ei puuduta kogu Napoleoni impeeriumi, vaid ainult «vana 
Prantsusmaad», «vanu departemange», s. 0. isegi mitte seda riiki, mis Napoleon leidis eest 
oma võimuletulekul 18. briimääril 1799. aastal (sest polnud arvestatud Belgiat, Piemontet 
ja teisi Napoleoni enda vallutusi revolutsiooni ajal kuni 18. briimäärini), vaid ainult 
vanade, revolutsioonieelsete piiridega Prantsusmaad. Ei olnud arvestatud ka mitte kõiki 
Napoleoni sõdu, vaid ainult neid, mis ta pidas alates 1800. aastast (tähendab, puuduvad 
arvud, mis kuuluvad Itaalia esimese vallutamise aega aastail 1796—1797, Egiptuse val- 
lutamise ja Süüria-sõjakäigu aegadesse). Et 26-miljonilisest elanikkonnast (kaasa arvatud 
«vanade departemangude» naised ja lapsed) on tema sõdades surma saanud ja hävitatud üle 
ühe miljoni täiskasvanud mehe — seda ei võinud Napoleon sellise täpsusega teada, kuid 
värbamiste tagajärjel laastatud külasid ja oma arvukaid lahinguvälju ta ometi nägi. Ta 
püüdis vahel rahustada teisi (ise tundis ta selle ile rahutust üsna mõõdukalt), vihjates 
sellele, et tema sõdades hävib sõdureid, kes on värvatud tema armeesse vasalseist ja 
«liitlasriikidest», Kõiki neid sakslasi, šveitslasi, itaallasi, -belglasi, hollandlasi, poolakaid, 
illüürlasi jne. märksa rohkem kui prantslasi. 

Kuid Napoleoni armeede ridades võidelnud kolme või nelja miljoni välismaalase 


hukkumine oli halvaks lohutuseks ühe miljoni «puhastverd» prantslase hukkumise juures 
(miljonitele surma saanud, jäljetult kadunud ja vigaseks jäänud vaenlastele ta isegi ei 
vihjanud mitte kunagi). 

Nüüd, sellel pikal ööl, millest osa ta veetis edasi ja tagasi sammudes mööda toreda ja 
sünge Fontainebleau' lossi suurepäraseid saale, tehes kokkuvõtteid Caulaincourfi ees, jõudis 
ta ainsale järeldusele: ta on Prantsusmaa ära väsitanud, maa on jõuetuks jäänud; võib olla, 
et Bourbonid on halvad, võib-olla ei jää nad kauaks troonile püsima, kuid nüüd ei vajata 
mitte teda, on vaja mis tahes muud. Talle teatati neil aprillipäevil, ci Pariisi kaupmeeskond 
ja suurkodanlus, kes ei võtnud küll liitlasi vastu sellise vaimustusega, nagu seda tegid 
aadlikud-rojalistid, kõnelevad valjusti, et nad on sõdadest ära kurnatud ja ruineeritud. 

Sel ööl Napoleon peaaegu ei maganudki. 

Jõudis kätte 1814. aasta 6. aprilli hommik. Napoleon 

käskis marssalid kokku.kutsuda ja ütles neile: «Härrased, rahustuge! Nii teil kui ka armeel 
ei tule enam verd valada. Ma olen nõus troonist loobuma. Ma oleksin soovinud teile niisamuti 
kui oma perekonnale, et troon oleks jäänud minu pojale. Ma arvan, et see lõpplahendus 
olnuks teile veel kasulikum kui minule, sest et teie elaksite siis valitsuse võimu all, mis vastaks 
teie päritolule, teie tunnetele ja teie huvidele .. . See oleks olnud võimalik, kuid alatu reetmine 
võttis teilt võimaluse, mida ma oleksin tahtnud teile kindlustada. Kui poleks olnud 6. 
(Marmont'i) korpuse reetmist, oleksime saavutanud nii seda kui veel muudki, me oleksime 
võinud Prantsusmaa jalule aidata. Kuid tuli teisiti välja. Ma alistun oma saatusele, alistuge 
teiegi oma saatusele. Leppige sellega, et elate Bourbonide ajal ja teenige ustavalt! Te tahtsite 
rahu, ja te saate selle. Kuid oh häda! Sündigu jumala tahtmine, et ma eksiksin oma eel- 
aimustes, kuid meie põlvkond pole loodud rahu jaoks. Rahu, mida te soovite, niidab teie 
sulgpatjadega voodites maha enne ja rohkem inimesi teie keskkonnast, kui oleks niitnud sõda 
välilaagrites. » 

Napoleon võttis seepeale paberilehe ja luges neile ette järgmist: «Kuna liitlasriigid 
kuulutasid välja, et keiser Napoleon on ainukeseks takistuseks rahu jaluleseadmisel 
Euroopas, siis keiser Napoleon, jäänud ustavaks vande-tõotusele, teatab, et ta loobub enese 
ja oma pärijate nimel Prantsusmaa troonist ja Itaalia troonist, sest ei leidu midagi isiklikku, 
kaasa arvatud isegi elu, mida ta poleks valmis ohvriks tooma Prantsusmaa huvidele.» Ta 
istus laua taha ning kir jutas alla. Marssalid olid erutatud. Nad suudlesid tema käsi, külvates 
teda üle tavaliste meelitustega, mida nad talle olid kinkinud tema valitsemisajal. Otsekohe 
toimetas Caulaincourt koos kähe marssaliga selle dokumendi Pariisi. 

Aleksander ja liitlased ootasid lõpplahendust suure ärevusega. Saanud troonist loobumise 
dokumendi, sattusid nad suurimasse vaimustusse. Aleksander kinnitas, et Elba saar antakse 
viivitamatult Napoleoni täieliku ülemvõimu alla, et Rooma kuningas, Napoleoni poeg, ja 
Marie-Louise saavad iseseisvad valdused Itaalias. 


Kõik oli lõppenud. 

Sel momendil pöördus Napoleon mõttes selle juurde, millele ta kahtlemata oli mõtelnud 
juba palju kordi oma strateegiliselt seisukohalt vaadatuna hiilgava, kuid poliitiliselt juba 
oma olemuselt lootusetu 1814. aasta kampaania ajal. Juba 1813. aastal märkasid marssalid, 
kindralid, ohvitserid, saatjaskond ja isegi kaardiväesõdurid, et keiser asetab end vajaduseta 
surmaohtu ja teeb seda mitte nii nagu näiteks endistes sõdades: 1796. aastal Arcole silla 
juures või 1807. aastal Eylau linnasurnuaial, s. 0. mitte siis, kui see on ühtedel või teistel 
sõjalistel kaalutlustel vajalik, vaid täiesti ilmaaegu. 

Näiteks, nagu oli mainitud juba 1813. aastal, istus keiser pärast Duroc'i hukkumist kännu 
otsa ning oli seal hulk aega liikumatult paigal, olles otsekui elavaks märklauaks tema ümber 
lendavaile mürsukildudele. 1814. aastal hakkasid need imelikud teod üha sagenema, 
ning eksida nende tähenduses oli juba võimatu. Kui näiteks 20. märtsil lahingus Arcis- 
Sur-Aube'i juures Napoleon jällegi täiesti eesmärgita suundus sellisesse paika 
lahinguväljal, kust sõdurid olid tema käsul ara kutsutud, sest et seal oli võimatu vastu 
pidada, siis tormas kindral Exelmans keisrile järele, et teda tagasi hoida, marssal Sebastiani 
aga ütles Exelmansile seda, mida kõik ammugi teadsid: «Jätke ta rahule, te ju näete, et ta 
teeb seda meelega; ta tahab oma elule lõpu teha!» Kuid ei kartetš ega suurtükikuulid ei 
saanud temast jagu. 

Enesetapmisele oli Napoleon alati vaadanud kui nõrkuse ja meelekindlusetuse avaldusele, 
ja nähtavasti Arcis-Sur-Aube'i juures ja paljudel eelnenud analoogilistel juhtudel aastail 
1813 ja 1814 ta nagu kavaldas iseendaga, otsides surma, kuid surma mitte omaenda käe, 
vaid maskeeritud enesetapmise läbi. 

Kuid 11. aprillil 1814. aastal, viis päeva pärast troonist loobumist, kui Fontainebleau' 
lossis juba algasid ettevalmistused tema teeleasumiseks Elba saarele, läks Napoleon pärast 
hüvastijättu Caulaincourfiga, kelle seltsis ta oli neil päevil palju aega veetnud, oma 
ruumidesse, ja nagu hiljem selgus, võttis oma välinessessääris leiduva pudelikese 
oopiumilahusega, millest ta polnud kunagi lahkunud. Nagu varem juttu oli, käskis Napoleon 
juba 1812. aastal, pärast lahingut Malojaroslavetsi juures, kus teda ähvardas 

vangilangemise oht, doktor Uvainil anda talle igaks juhuks tugevatoimelist mürki ning sai 
siis selle pudeli oopiumiga, mida ta polnud poolteise aasta jooksul nessessäärist välja 
võtnud. 

Nüüd Fontainebleau's võttis ta selle välja ning jõi kogu sisu ära. 

Algasid hirmsad piinad. Aimates paha, astus Caulaincourt Napoleoni juurde, pidas seda 
äkki ilmunud haiguseks ning tahtis joosta lossis asuva arsti järele. Napoleon palus mitte 
kedagi kutsuda ja käskis isegi vihaselt tal seda mitte teha. Krambid olid nii tugevad, et 


Caulaincourt tormas siiski toast välja ning äratas üles arsti, sellesama Uvaini, kes oligi 
pärast Malojaroslavetsit andnud Napoleonile oopiumi. Märganud laual pudelit, taipas arst 
kohe. milles asi seisab. Napoleon hakkas kurtma, et mürk on nõrk või lahtunud ning nõudis 
arstilt käskivas toonis, et see annaks viivitamatult uut oopiumi. Arst jooksis toast välja, olles 
öelnud, et ta ealeski sellist kuritegu teist korda toime ei pane. 

Napoleoni piinad kestsid mitu tundi, sest ta ei tahtnud sisse võtta vastumürki. Ta nõudis 
kategooriliselt, et toimunut hoitaks kõigi eest saladuses: «Kui raske on surra! Kui kerge oli 
surra lahinguväljal! Miks ei saanud ma surma Arcis-Sur-Aube'is, » tuli tema rinnast 
kohutavate konvulsioonidega kuuldavale. 

Mürk ei mõjunud surmavalt ja Napoleon ei korranud sellest ajast peale enam 
enesetapmiskatseid ega meenutanud seda enam kunagi. 

Ettevalmistused hakkasid järk-järgult lõpule jõudma. Liitlastega kokkulepitud tingimustel 
võis keiser enesega Elba saarele kaasa võtta ühe oma kaardiväepataljoni. 

20. aprillil 1814. aastal olid kõik ettevalmistused lõpetatud. Tõllad Napoleoni, tema 
väikesearvulise saatjaskonna ja liitlasriikide komissaridega, kes pidid teda saatma 
Elba saarele, seisid juba lossi ees. 

Napoleon soovis oma kaardiväega jumalaga jätta. Kaardiväelased rivistusid üles lossi 
paraadõuel, selsamal hiiglaõuel, mis tänapäeval on nii tuntud Fontainebleau' lossi 
külastavaile turistidele ja mis saigi sellest ajast oma ajaloolise nimetuse «Jumalagajätmise 
õu» (La cour des adieux).Eespool seisis vana kaardivägi koos ohvitseride ja kind-ralitega, 
tagapool — noor kaardivägi. Kui keiser astus 

lossist välja, võtsid sõdurid valveseisangu, lipukandja, langetas vana kaardiväe lipu 
Napoleoni jalge ette. 

«Sõdurid, teie minu vanad relvakaaslased, kellega ma olen alati sammunud mööda auteed, 
meil tuleb nüiid üksteisest lahkuda. Ma oleksin võinud ka edasi teie keskele jääda, kuid sel 
juhul oleks tulnud pidada karmi võitlust, lisada sõjale välismaalaste vastu võib-olla veel 
kodu-sõda, ja ma ei võinud vastu võtta otsust ka edasi purustada Prantsusmaa rinda. 
Käsutage puhkust, mille te olete' nii õiglaselt ara teeninud, ja olge õnnelikud! Mind ärge 
haletsege. Mul on oma missioon, ja et seda täita, nõustun ma elama: see seisneb selles, et 
jutustada järelpõlvedele suurtest tegudest, mida meie üheskoos oleme korda saatnud. Ma 
tahaksin teid kõiki oma embusse suruda, kuid lubage mul suudelda seda lippu, mis teid kõiki 
esindab...» 

Edasi ei suutnud Napoleon enam kõnelda. Tema hääl kätkes. Ta embas ning suudles 
lipukandjat ja lippu, väljus kiiresti, ning jätnud kaardiväega hüvasti, istus tõlda. Tõllad 
kihutasid minema kaardiväe hüiiete saatel: «Elagu; keiser!» Paljud kaardiväelased nutsid 
nagu lapsed. 

«Maailmaajaloo grandioosseim heroiline epopöa on lõppenud — ta jättis hüvasti oma vana 


kaardiväega, » nii kirjutasid hiljem selle päeva kohta inglise ajalehed. 

Kuid tegelikult ei lõppenud see 1793. aasta detsembris. Toulonis alanud 20-aastane epopöa 
veel sugugi 1814. aasta aprillis Fontainebleau's. 

Napoleonile oli määratud veel hämmastada maailma, keda just nimelt tema, nagu näis, oli 
kahekümne aasta jooksul võõrutanud mis tahes asja üle imestust tundmast. 


KUUETEISTKÜMNES PEATÜKK 
«Sada päeva» 1815 


T 


Asudes jutustama sündmusest, kõige haruldasemast Napoleoni elus, peab eelkõige märkima 
järgmist. Pole kahtlust, et esialgu, jõudnud Elba saarele, tal mingeid plaane ei olnud. Ta 
pidas oma poliitilist elu lõpetatuks ja kavatses, nagu oli lubanud, kirjutada oma valitsemise 
ajaloo. Vähemalt jättis ta esimese poole aasta jooksul saarel sellise mulje. Ta oli rahulik ja 
tasane. Sõitnud läbi lõunapoolsete departemangude, kus rojalistid teda väga vaenulikult 
vastu võtsid ja kus mõnedel momentidel isegi tema elu võis ohus olla, jõudis Napoleon 3. mail 
1814. aastal Elba saarele. Nüiid oli ta üksikul saarel, keset võõrast, rahulikku elanikkonda, 
kes võttis oma uut valitsejat vastu suure austusega. 


Täpselt kolm aastat enne Elba saarele saabumist võttis Napoleon 1811. aasta kevadel oma 
Tuileries' toredais saalides vastu Baieri kindrali Wrede, ja kui Wrede tegi aupaklikult juttu 
sellest, et oleks parem loobuda peaaegu juba avalikult ettevalmistatavast sissetungist 
Venemaale, katkestas Napoleon teda järsult sõnadega: «Kolme aasta pärast muutun ma 
kogu maailma valitsejaks. » 

Nüüd, kolm aastat pärast seda jutuajamist, oli «suur impeerium» kadunud ja Napoleoni 
ees oli 223 ruutkilomeetri suurune saar kolme väikese linna ja mõne tuhande elanikuga. 
Saatus tõi Napoleoni oma sünnipaigale üsna lähedale: Elba saar asub ligikaudu 50 
kilomeetrit Korsikast eemal. Kuni 1814. aasta aprillini kuulus Elba saar 

Toscana hertsogkonnale, ühele Napoleoni Itaalia vasall-valdustest. Nüüd, tema 
langemisel, anti see saar Napoleonile täielikuks valdamiseks. 

Napoleon tutvus oma valdusega, võttis elanikke vastu, tegi korraldusi, seadis ennast sisse, 
nagu näis, kauemaks ajaks. Talle sõitsid aeg-ajalt külla omaksed, siin viibisid mõnda aega 
tema ema Laetitia ja õde, virstinna Pauline Borghese. Sõitis kohale krahvinna 
Walewska, kellega Napoleonil olid 1807. aastal Poolas tekkinud lähedased suhted ning 
kes armastas teda kogu eluaja. Tema abikaasa Marie-Louise väikese pojaga ei tulnud: 
keisrinna isa, Austria keiser, ei lubanud seda, ja ka tal enesel polnud erilist tahtmist oma 
abikaasat külastada. Napoleoni Prantsuse biograafid mõistavad tavaliselt keisrinna hukka 


tema üksõiksuse ja mehe reetmise pärast, unustades nähtavasti, et kui Napoleon ta 1810. 
aastal enesele naiseks nõudis, siis ei tundnud ei tema ega üldse keegi huvi selle vastu, et 
küsida tulevaselt keisrinnalt, kas tema seda abielu ka soovib. Piisaks, kui meenutada, 
kuidas Marie-Louise enne seda sündmust, 1810. aasta jaanuaris, kirjutas (Ofenist, Austrias) 
kirja oma heale sõbratarile: «Napoleoni lahutusest peale lehitsen ma «Frankfurti ajalehte» 
mõttega leida sealt tema uue abikaasa nime, ja ma pean tunnistama, see edasilükkamine teeb 
mind rahutuks. Ma usaldan oma saatuse jumalikule ettenägemisele ... Ent kui minu õnnetu 
saatus seda tahab, siis olen ma valmis oma isiklikku heaolu riigi hiivanguks ohverdama.» 
Sellise pilguga vaatas keisri mõrsja ja tulevane abikaasa 1810. aastal teda ähvardavale 
kosimisele. Oli selge, et Napoleoni impeeriumi langemine oli talle isiklikult peaaegu sama- 
väärne vangist vabanemisega. 

Ei külastanud Napoleoni ka tema esimene naine, keda ta kunagi oli kirglikult armastanud 
ja hiljem hüljanud. Josephine suri oma Malmaisoni lossis Pariisi lähedal mõni nädal pärast 
keisri saabumist Elba saarele, 29. mail 1814. aastal. Sünge ja vaikiv oli Napoleon mitu päeva 
järgemööda, saanud kuulda sellest uudisest. 

Nii vaikselt ja üksluiselt möödusid esimesed kuud Elba saarel. Mitte millegagi ega kellegi 
ees ei lasknud ta välja paista seda, mida ta üle elas. Pikki tunde viibis ta sügavais mõtteis. 

Nähtavasti hakkas ta juba 1814. aasta sügisest, eriti aga selle aasta novembrist-detsembrist 
tähelepanelikult kuu- 

lama kõike, mis talle teatati Prantsusmaa ja tollal oma istungeid alustanud Viini kongressi 
kohta. Informeerijaist polnud puudust. Niihästi Itaaliast, mille lähim punkt (Piombino linn) 
asus Elba saarest kõigest 12 kilomeetrit eemal, kui ka vahetult Prantsusmaalt hakkas talle 
saabuma andmeid, mis näitasid ilmselt, et restaureeritud Bourbonid ja nende lähikondlased 
käituvad veel ettevaatamatumalt ja absurdsemalt, kui võis oodata. 

Talleyrand, targim kõigist, kes olid reetnud Napoleoni ja 1814. aastal kaasa aidanud 
Bourbonide restauratsioonile, ütles nende kohta nende esimestest sammudest alates: «Nad 
pole midagi unustanud ega midagi õppinud.» Sama mõtet avaldas kõneluses 
E AHIGPHITIEG ka Aleksander E «Bourbonid pole ennast parandanud, nad on parandama- 
tud!» 


Kuningas ise, vana podagrahaige Louis XVIII, oli tuntud ettevaatliku inimesena, kuid tema 
vend, Charles Artois, kogu Bourbonidega tagasitulnud emigrantide kari ning Charles Artois' 
lapsed, Angouleme'i ja Berry hertsog, käitusid nii, nagu poleks maailmas olnudki mingit revo- 
lutsiooni või mingit Napoleoni. Nad nõustusid armulikult unustama ja Prantsusmaale 
andestama patud, kuid sel tingimusel, et maa kahetseb oma süütegu ning võtab omaks endise 
vagaduse ja korra. Kogu oma meeletuse juures veendusid nad pea, et on absoluutselt võimatu 
lammutada Napoleoni rajatud asutusi, ja kõik need asutused jäid puutumatult püsima: 
niihästi prefektid provintsis, ministeeriumide ja politsei organisatsioon ning maksustamise 
alused, Napoleoni koodeks kui ka kohus — ühesõnaga kõik see, mis oli Napoleoni poolt 
loodud. Jäi alles isegi Auleegioni orden. Jäi püsima ka kogu bürokraatliku aparaadi, armee, 
ülikoolide ja kõrgemate kui ka keskkoolide korraldus, samuti konkordaat paavstiga, 
ühesõnaga — jäi püsima Napoleoni riigiaparaat, ainult isevalitsusliku keisri aesmel oli 
eesotsas «konstitutsiooniline» kuningas. 

Kuningat sunniti konstitutsiooni andma, ja seda nõudis tungivalt ennekõike Aleksander 1, 
kes oli veendunud, et ilma konstitutsioonita ei jää Bourbonid hoopiski troonile püsima. See 
konstitutsioon andis valimisõigused vaid väikesele väga rikaste inimeste klikile (sajale 
tuhandele 28—29-miljonilise elanikkonna hulgast). 

Vana korra täielikku restaureerimist pooldavad «ultra-rojalistid» sattusid sellest 
konstitutsioonist marru. Miks 

valitses usurpaator nii palju aastaid kui diktaator, kuna seaduslik kuningas jumala armust 
on oma õigustes piiratud? Polnud nad rahul ka palju muuga. Juba esimestest päevadest 
peale ei lakanud nad kisendamast, et nende maad, mis olid kunagi revolutsiooni ajal 
kaas a ja oksjonil talupoegadele ning kodanlusele maha müüdud, tuleb neile tagasi 

nda. Muidugi ei julgenud seda keegi teha; kuid juba jutud ise sisendasid talupoegadele 
tugevat rahutust ja erutasid suurel määral maaelanikke. 

Vaimulikkond seisis tervenisti tagasitulnud aadlike-emigrantide poolel ja kuulutas isegi 
kiriku aujärjelt, et kunagi konfiskeeritud maid ostnud talupojad satuvad jumala viha alla ning 
koerad õgivad nad ara nagu piiblis Iisebelli. 

Tagasitulnud aadlikud pidasid end jultunult ülal. Esines talupoegade peksmise juhtumeid, 
kusjuures läbipekstu ei leidnud kohtus ülekohtutegija vastu õigust. Targemad pead Louis 
XVIII õukonna juures nägid meeleheitega, mis sünnib külas ja kuidas teevad maaelanikke 
rahutuks kuuldused maa äravõtmise kohta, kuid nad ei saanud midagi parata. 

Mis puutub kodanlusse, siis olid siin lood sellised. Impeeriumi Järgemiseli tundis kodanluse 
peamass isegi kergendust: tekkis lootus, et lakkamatud sõjad lõpevad, kaubandus elavneb, 
sõdurite värbamine lõpeb (impeeriumi viimastel aastatel ei võinud kodanlus oma poegade 
asemel enam anda palgatud asendajaid nagu varem, sest inimestest t Ets ); 
tekkis isegi lootus, et tehakse lõpp ömavolile mis kahjustas äriasju. 181 14. aastail 
SD oad suurtööstuskodanlus vaatamast impeeriumile kui vajalikule eeldusele oma 

üvanguks. 

Kuid möödusid mõned kuud impeeriumi langemisest ja kontinentaalblokaadi kaotamisest, 
ja kaubandus-tööstus-kodanluse laialdased kihid tõstsid hädakisa: Bourbonide valitsus ei 

Igenud esialgu mõteldagi otsustavale tolli-võitlusele inglastega, kes olid nii palju kaasa 

olenud Napoleoni langemisele. Kui keegi kodanlusest suhtus Bourbonidesse teatava 
oravaid je säilitas võrdlemisi kaua nende vastu sümpaatia, siis oli see intelligents — 
vabakutselised inimesed, advokaadid, arstid, ajakirjanikud jne. Pärast Napoleoni raudset 
despotismi tundus Louis XVIII poolt antud mõõdukam konstitutsioon neile harukordse 
hüvena. Suurenes ajalehtede, brošüüride j ja 

raamatute arv, millest Napoleoni ajal ei võinud juttugi olla. Kuid seda XVIII sajandi 
valgustusliteratuuri ja vabameelsuse vaimus kasvatatud haritlaskonda hakkas õige pea 
ärritama ülemvõim, mida ilmutas vaimulikkond Bour-bonide õukonnas, administratsioonis ja 
ühiskondlikus elus. Kõige selle tagakiusamine, mis meenutas Voltaire'i vaimu, algas igal 
pool. Fanaatikud märatsesid eriti provintsis, kus kohati uusi ametnikke määrati kiriku 
valikul ja soovitusel. 

Iga kuuga kõigutasid Bourbonid ja nende lähedased üha enam oma jalgealust. Jõuetud 
vana korda taastama, hävitama revolutsiooni ja Napoleoni poolt kehtestatud tsiviilseadusi, 
jõuetud isegi ainult puutuma Napoleoni poolt püstitatud hoonet, provotseerisid nad oma 
sõnade, artiklite, raevuka agitatsiooni ja ülbe kohtlemisega niihästi talurahvast kui ka 
kodanlust. Nende ähvardused ja provokatsioonid võtsid poliitiliselt olukorralt kindluse. Eriti 
sattus ärevusse maarahvas. 


Oli veel üks asjaolu, mis omas suurt tähtsust. Peaaegu kogu sõdurite mass, tunduval 
määral aga ka ohvitserkond, suhtus Bourbonidesse nagu väljastpoolt pealesunnitud 
möödapääsmatusse pahesse, mida tuleb vaikselt ja kannatlikult taluda. Sedamööda kuidas 
aeg kulus, läksid ka minevikku kohutavad haavad ja vigastused, lakkamatud kauakestnud 
tapatalgud ning Venemaalt taganemise koledused. Kõik see kähvatas ja langes unustusse, 
esile kerkisid aga mälestused sõjamehest, kes oli viinud neid ennekuulmatuile võitudele, mis 
olid neid igaveseks kuulsusega katnud. Neile polnud ta ainult kuulus kangelane, suurim 
väejuht ja poole maailma valitseja — ta jäi neile samal ajal ka o m a vennaks-sõduriks, 
väikeseks kapraliks, kes mäletas neid nimepidi ja oma heasoovlikkuse märgiks sikutas 
neid kõrvust ning vurrudest. Neile näis alati, et Napoleon armastab neid täpselt niisama 
palju kui nemad teda. Säilitas ja tugevdas ju keiser alati väga edukalt seda illusiooni. 

Ohvitserkond ei olnud Bourbonide suhtes nii vaenulikult meelestatud kui sõdurid. 
Vähemalt osa neist oli sõdadest kahtlemata väga väsinud ja otsis samuti rahu. Kuid 
Bourbonid, esiteks usaldamata ohvitserkonda poliitiliselt, teiseks aga omamata vajadust ülal 
pidada nii suurt kaadrit, saatsid korraga erru palju ohvitsere, viies nad üle poolele 
pensionile. Teised, teenistusse jäänud, suhtusid 

tigeduse ja põlgusega uutesse rojalistliku aadli ridadest võrsunud noortesse ohvitseridesse, 
keda neile sageli ülemusteks kaela määriti. Sõdureid ja ohvitsere ärritas ka valge lipp, mille 
Bourbonid olid revolutsiooni ja Napoleoni ajal püsinud kolmevärvilise lipu asemel tarvitusele 
võtnud. Napoleoni sõduritele oli valge lipp reeturite-emigrantide lipuks, kellega nad endiseil 
aastail olid võidelnud ja keda purustanud, kui oli tarvis tagasi lüüa interventide pealetungi. 
Nüüd kogunesid selle lipu alla ja seadsid end Vene, Austria ja Preisi tääkide abil sisse 
needsamad kontrrevolutsioonilised reeturid, kes soovisid peale selle, nagu kirjutati küladest, 
ara võtta talupoegadelt maa... 

«Kus ta viibib? Millal ta tagasi tuleb?» See küsimus tõusis kasarmus ja maaelanikkonna 
hulgas üles varem kui kuskil mujal teiste rahvakihtide hulgas. 

Napoleon teadis seda. Ta teadis ka muud. Itaalia kaudu, samuti ka ajalehtede kaudu jõudsid 
temani teated selle kohta, mis sünnib Viini kongressil. Ta jälgis, kuidas riigivalitsejad ja 
diplomaadid jagavad tema hiiglapärandit ning ei suuda seda kuidagi ara jagada, kuidas 
Prantsusmaalt äravõetud vallutused tekitavad ahnust ja ajavad liitlasi omavahel tülli. Ta nägi, 
et Inglismaa ja Austria astuvad otsustavalt välja Venemaa ja Preisi vastu Saksimaa ja Poola 
küsimuses. Euroopa riikide üksmeelsele tegutsemisele, mis oli 1814. aastal teinud lõpu 
Napoleoni suurele impeeriumile, polnud võimalik loota... 

1814. aasta detsembris, jalutades Portoferraios (Elba saare pealinnas) oma lossi lähedal, 
peatus Napoleon äkki vahipostil asuva grenaderi juures. See oli sõdur sellest vanast 
kaardiväepataljonist, kes liitlaste loal järgnes keisrile Elba saarele. «Noh, kuidas on, vana 
toriseja, on sul siin igav?» — «Ei, majesteet, kuid väga ma just meelt ei lahuta.» Napoleon 


surus talle pihku kuldmündi ja eemaldus, lausunud poolvaljusti: «See ei saa igavesti kesta.» 
Kas teade sellest juhtumist või Napoleoni huultelt libisenud paari analoogilise sõna kohta 
kellenigi jõudis, seda me ei tea. Me teame ainult, et Metternich, Louis XVIII ja Inglise kabinet 
olid suures mures, et Napoleon viibib liialt lähedal Prantsuse rannikule. Oli mõttevahetusi 
tema üleviimise kohta kuhugi kaugemale. Ta jäi nende silmis edasi hirmuäratavaks isegi oma 
väikesel saarel. Liikusid kuuldused, et tema juurde tahetakse salaja saata mõrtsukad. Mida 
enam mõttetuid tegusid sooritasid Bourbonid ja 

nende pooldajad Prantsusmaal, seda enam hakkasid rahutust tundma riigivalitsejad ja 
diplomaadid Viinis. Kuid Elba saarelt hakkas samal ajal saabuma rahustavaid teateid, mis 
olid vastuolus häirivate kuuldustega. Keiser peaaegu ei väljunudki oma tubadest, ta näis 
väga rahulik ja täiesti leppinud oma saatusega, ta vestles üsna armulikult Inglise esindaja 
Camypbelliga ning ütles sellele, et teda nüiid enam miski ei huvita peale tema väikese saare. 
1815. aasta 7. märtsi õhtul toimus Viinis keiserlikus lossis ball, mille Austria õukond andis 
kokkutulnud Euroopa riigijuhtide ja riikide esindajate auks. Äkki märkasid külalised 
pidustuse hoos keiser Franzi ümber mingit ärevust: kahvatud, hirmunud õukondlased 
laskusid kiiresti paraadtrepist alla; tekkis selline mulje, nagu oleks lossis korraga puhkenud 
tulekahju. Silmapilkselt levis kõigis saalides kulutulena ennekuulmatu uudis, mis sundis 
kogunenuid otsekohe paanikas ballilt lahkuma: äsja kohalejõudnud kuller tõi teate, et 
Napoleon on Elba saarelt lahkunud, randunud Prantsusmaal ning liigub 
relvastatuna - otse Pariisi poole. 


II 


Juba 1815. aasta veebruari alguseks hakkas Napoleonil kujunema otsus tagasi 
pöörduda Prantsusmaale ning taastada impeerium. Ta ei jutustanud kunagi ega kellelegi, 
kuidas ta selle otsuse juurde jõudis. Võib-olla valmis temas päris 1814. aasta lõpus ja 1815. 
aasta esimesel kuul veendumus, et mitte ainult tema kaardivägi, vaid kogu armee suhtub 
temasse nagu varemgi, ja et marssalite hulgas, kes teda 1814. aasta aprillis veensid 
vajaduses troonist loobuda, leidub Davouf-taolisi marssaleid, Exelmansi-tao-lisi 
kindraleid, niihästi eru- kui ka tegevväeohvitsere, kes vaatavad Bourbonidele põlguse ja 
vihkamisega ning jagavad täielikult sõdurite tundeid. Ta veendus selleski, et isegi paljud 
nendest marssalitest, kes olid igatsenud rahu ja olid lakkamatuist sõdadest väsinud ning 
valmis teenima Bourbone, on nüüd vihale aetud ega ole rahul kuningas Louis XVIII, tema 
venna ja vennapoegadega. Ta teadis ka ja võttis arvesse talurahva meeleolu ning kogu 
rahutust, mis kasvas maarahva hulgas. Üks sõnum kiirendas tema otsust. 

Veebruari keskpaiku tuli tal vestelda ühe Napoleoni-aegse noore ametniku Fleury de 
Chaboulont'iga, kes oli ilmunud Elba saarele Napoleoni endise välisministri, Prantsusmaal 


elava Bassano hertsogi Maret' informatsiooniga. Bassano hertsog oli Fleury de 
Chaboulonfile ülesandeks teinud jutustada keisrile üksikasjaliselt üldise rahulolematuse 
kasvust, oma küladesse tagasijõudnud aadlike-emigrantide sündsusetuist tegudest ja sellest, 
et oma südames loeb armee peaaegu tervikuna oma seaduslikuks valitsejaks ainult 
Napoleoni ega taha kuningas Louis XVIII ega muudest Bourbonide perekonna liikmeist 
midagi teada. Ettekanne oli põhjalik. Napoleon teadis väga palju, muide, juba enne selle 
Bassano hertsogi emissari kohale jõudmist. Nii või teisiti, kuid pärast seda jutuajamist tegi 
ta otsuse. 

Samal ajal viibis keisri juures külas tema ema Laetitia, tark, kindel ja julge naine, keda 
Napoleon austas enam kui kedagi teist oma perekonnast. Temale teatas ta esimesena oma 
otsusest. «Ma ei või surra sellel saarel ja lõpetada oma tegevust, elades rahus, mis pole 
minu vääriline, » lausus ta emale. «Armee vajab mind. Kõik sunnib mind lootma, et mind 
nähes tuleb kogu armee minu poole üle. Muidugi võin ma kohata ohvitseri, kes on ustav 
Bourbonidele ja kes paneb sõjaväe vaimustuspuhangu seisma, siis tuleb mulle mõne tunni 
jooksul lõpp. Selline lõpp on parem kui viibimine sellel saarel... Ma tahan teele asuda ja 
veel kord õnne katsuda. Milline on teie arvamus, ema?» Laetitia oli ootamatust küsimusest 
niivõrd vapustatud, et ei suutnud kohe vastata: «Lubage mul hetk olla ema, ma vastan teile 
hiljem.» Ja pärast kauakestnud vaikimist vastas ta: «Asuge teele, mu poeg, ning järgnege 
oma kutsumusele. Võib-olla tabab teid ebaõnn ja järgneb ka kohe teie surm. Kuid te ei või 
siia jääda, ma märkan seda kurbusega. Loodame, et jumal, kes on teid nii paljudes lahin- 
gutes hoidnud, kaitseb teid veel kord!» Seda öelnud, embas ta poega tugevasti. 

Kohe pärast seda jutuajamist emaga kutsus Napoleon enese juurde kindralid, kes olid 
omal ajal talle Elba saarele järgnenud: Bertrand'i, Drouot' ja Cambronne'i. Bert-rand ja 
Cambronne võtsid teate vastu vaimustusega, Drouot — kaheldes edus. Kuid Napoleon ise 
lausus talle, et nüüd ta ei kavatse ei sõdida ega isevalitsejaks hakata, ta tahab prantsuse 
rahva vabaks teha. See oli iseloomustav 

375 

sellele uuele poliitilisele programmile, millega Napoleon alustas oma üritust, kui mitte 
eesmärgiga seda teostada, siis vähemalt eesmärgiga seda taktika huvides ara käsutada. 

Viivitamata andis ta kindralitele käsud ja instruktsioonid. Ta ei asunud teele selleks, et 
relvaga vallutada Prantsusmaa, vaid lihtsalt selleks, et ilmuda Prantsusmaale, randuda, 
avaldada oma eesmärgid ning nõuda endale tagasi keisritroon. Niivõrd suur oli tema usk 
oma nime võlusse; talle näis, et maa pidanuks otsekohe, ilma võitluseta, ilma 
vastupanukatseta langema tema jalge ette. Järelikult ei võinud relvastatud jõudude 
puudumine tema arvates olla üritusele takistuseks. Selleks aga, et teda ei oleks võimalik 
areteerida ja talle lõppu peale teha veel enne, kui keegi saab teada tema 
kohalejõudmisest, ja veel enne, kui kas või üks tõeline sõdur teda näeb, leidus Napoleonil 
inimesi. Esiteks oli tema juures 724 meest, kellest piisas lähimaks ihukaitseks, mis oli 
vajalik vaid esimesel momendil; nendest olid 600 sõdurit vana kaardiväe grenaderid ja 
jalaväe-jäägrid ning üle saja ratsamehed. Peale selle oli tema käsutuses veel ile 300 sõduri, 


kes kuulusid 35. riigemendi koosseisu ja olid omal ajal tema korraldusel saadetud saare 
kaitseks. Need kõik — ligikaudu 1100 meest — otsustas Napoleon enesega kaasa võtta. 
Ülesõiduks oli tal olemas mitu väikest laeva. 

Kõik ettevalmistused tehti sügava saladuskatte all Napoleon andis oma kolmele 
kindralile käsu, et kõik oleks 26. veebruariks valmis seatud. Sellel päeval suunati 
Portoferraio linnas pärast keskpäeva 1100 sõdurit ootamatult täies relvastuses sadamasse 
ja paigutati laevadele. Neil polnud aimugi sellest, misjaoks neid laevadele toodi ja kuhu 
neid kavatsetakse viia, ainustki sõna neile varem polnud öeldud, kuid muidugi veel enne 
laevadele asumist taipasid nad seda ning tervitasid vaimustusega keisrit, kui ta kolme 
kindrali ja mõne vana kaardiväe ohvitseri saatel sadamasse ilmus. 

Jättes pojaga jumalaga, nuttis Napoleoni ema lohutamatult. 

Sõdurid, ohvitserid, kindralid ja Napoleon asusid väikestel viletsatel laevakestel oma 
kohtadele, ja kell seitse õhtul purjetas flotill pärituulega põhja poole. 

Esimest ohtu kujutasid endast alatasa Elba saare ümber ristlevad Inglise ja Prantsuse 
kuninglikud fregatid. Need 

laevad olid siin igaks juhuks saare juures valvel. Üks Prantsuse sõjalaev möödus nii 
lähedalt, et laeva ohvitser isegi vahetas ruupori kaudu kiiresti mõne sõna Napoleoni briki 
kapteniga. «Kuidas on keisri tervis?» küsis ohvitser. «Väga hea,» vastas kapten. Sellega 
kohtumine lõppeski — sõdurid olid peidetud ja kuninglikult laevalt keegi midagi ei 
märganud. Õnneliku juhuse tõttu ei kohanud nad inglasi üldse. Laevasõit kestis peaaegu 
kolm ööpäeva, sest pärituul muutus mõnevõrra nõrgemaks. 

1815. aasta 1. märtsil kell kolm päeval jõudis flotill Prantsuse rannikule, jäädes ankrusse 
väikeses Jouani lahes Antibes'i neeme lähedal; keiser astus randa ning käskis viivitamatult 
maabuma hakata. Kohale jooksnud tolli-valvurid, nähes Napoleoni, võtsid mütsid peast ja 
tervitasid teda valjusti. Napoleon saatis kindral Cambronne'i mõne sõduri saatel Cannes'i 
linna toiduainete järele. Toiduained toimetati viivitamatult, kohale; pärast seda liikus 
Napoleon oma väesalgaga läbi Dauphine põhja poole, jättes rannikule maha Portoferraiost 
kaasavõetud neli kahurit. Ta otsustas liikuda mööda mägiteid. Ühtlasi käskis ta Grasse'i 
linna trükikojas ara trükkida oma üleskutsed Prantsuse armeele ja rahvale. Nii Cannes kui 
ka Grasse olid tema võimuses ilma ühegi vastupanukatseta. Peatumata liikus ta edasi läbi 
Sernoni küla ja Digne'i ning Capi Grenoble'i peale. 

Departemangu pealinnas Grenoble'is asuvate vägede komandör otsustas peaaegu vastupanu 
osutada, kuid sõdurid ütlesid valjusti ja häbenemata, et nemad ei hakka ealeski keisriga 
sõdima. Grenoble'i kodanlus näis rahutuna ja ehmununa, üks osa aadlikke käis võimudele 
peale, anudes osutada vastupanu, teine osa nendest aga põgenes linnast. 

7. märtsil jõudsid Grenoble'isse kiiresti Napoleoni vastu väljasaadetud väed — kaks ja 
pool liinijalaväerügementi koos suurtükiväe ja ühe husaaririigemendiga. 


Napoleon lähenes juba Grenoble'ile. Oli kätte jõudmas kõige kriitilisem hetk. Võitlus kõigi 
nende rügementide vastu, kes pealegi olid varustatud veel suurtükiväega, ei võinud kõne 
allagi tulla. Kuninglikud väed võisid tema ja ta sõdurid eemalt kahuritulega hävitada, 
kaotamata ise ühtki inimest, — polnud ju Napoleonil ainsatki kahurit. 

7. märtsi hommikul jõudis Napoleon Lamure'i külasse. Kaugemal eespool tulid nähtavale 
lahingurivis väeüksused, 

kes sulgesid tee ja kellel oli ülesandeks sild Pengaud' juus res õhku lasta. Kaua vaatles 
Napoleon pikksilmaga tema vastu saadetud vägesid. Seepeale käskis Napoleon oma 
sõduritel võtta püss vasakusse kätte, püssiraud allapoolt «Edasi!» andis ta komando ja 
sammus ees otse tema vastu ülesrivistatud kuninglike vägede eelväe pataljoni püssitule alla. 
Selle pataljoni ülem heitis pilgu oma sõduritele, pöördus garnisoniülema adjutandi 
poole ning ütles talle, osutades oma sõduritele: «Mida pean tegema? Vaadake neid, nad 
on kahvatud nagu surm ja värisevad juba ainult mõtte juures, et on vaja tulistada seda 
inimest.» Ta käskis pataljonil taanduda, kuid nad ei jõudnud seda teha. Napoleon käskis 
oma viiekümnel ratsanikul peatada taganema valmistuv pataljon. «Sõbrad, ärge 
tulistage!» karjusid ratsanikud. «Siin on keiser!» Pataljon peatus. Siis lähenes Napoleon 
sõduritele, kes olid ettekallutatud püssidega liikumatult seisma jäänud, pööramata pilku 
neile kindlal sammul lähenevalt üksikult kogult hallis vormikuues, kolmnurkne kübar peas. 
«Viienda riigemendi sõdurid!» kõlas keset surmavaikust. «Kas tunnete mind ara?» — «Jaa, 
jaa, jaa! » karjuti ridadest. Napoleon nööpis vormikuue lahti ja paljastas rinna. «Kes teie 
hulgast tahab avada tule oma keisri pihta? Tulistage!» Pealtnägijad ei suutnud oma elu 
lõpuni unustada neid kõuehäälseid rõõmuhüiideid, mille saatel rivi segiajanud sõdurid 
tormasid Napoleoni juurde. 

Sõdurid ümbritsesid teda tiheda hulgana, suudlesid tema käsi ja põlvi, nutsid 
vaimustusest, käitusid nagu mingi massihullustuse hoos. Vaevu suudeti neid rahustada, 
üles rivistada ning viia Grenoble'i peale. 

Kõik Grenoble'i kaitsmiseks saadetud sõjaväed läksid riigement riigemendi järel Napoleoni 
poole üle. Riigemendikomandör kolonel Labedoyere, kes viibis 7. märtsil Grenoble'is, ei 
tahtnud ara oodata Napoleoni tulekut, vaid kogus oma rügemendi peaväljakule ning 
hüüdis rivi ees: «Elagu keiser!» ja liikus riigemendiga Napoleonile vastu. Labedoyere tegi 
seda isegi, teadmata, mis vahepeal Lamure'is oli juhtunud. Ümbritsetuna tema poole 
ületulnud riigementidest ja hangude ning vanade piissidega relvastatud talupoegade 
jõukudest, sõitis Napoleon Grenoble'isse sisse. Linna aitasid tal minna kohalikud 
käsitöölised — tõldsepad. 

Grenoble'is esitlesid end temale võimud ja peale väheste 

linnast põgenenute kõikide ametkondade juhtivad isikud. Neil vastuvõttudel kordas 
Napoleon, et ta on lõplikult otsustanud anda rahvale vabadust ja rahu, et varem ta 
tõepoolest «armastas liialt ülevust ja vallutusi», kuid nüüd hakkab ta juba teistsugust 
poliitikat ajama. Ta toonitas, et minevikus «tuleb talle andestada kiusatus teha Prantsus- 
maast kõigi teiste rahvaste valitseja». Veel iseloomustavam oli tema mitte vähema 
sihikindlusega korratud vihje, et ta on tulnud päästma talupoegi feodaalkorra taastamise 
eest, millega Bourbonid neid ähvardavad, ta on tulnud kindlustama talurahva maid 
aadlike-emigrantide kallalekippumiste eest. Ta teatas kindlalt, et ta tahab uuesti läbi vaa- 
data tema enda loodud riigikorralduse ning muuta impeerium konstitutsiooniliseks 
monarhiaks, tõeliseks monarhiaks rahvaesindusega; sellesamaga tunnustas ta avameelselt, 
et tema ajal eksisteerinud Seadusandlik Korpus oli kõike muud, ainult mitte tõeline 
rahvaesindus. Ta lubas täielikult andestada kõigile, kes asuvad tema poolele, ja kinnitas, et 
ta on juba ise troonist loobunud, soovitanud oma lähedastele teenida Bourbone ja 
vabastanud nad temale, keisrile, antud vandetõotusest. «Ent Bourbonid näitasid, et nad 
ei sobi kokku noore Prantsusmaaga.» 

Käskinud ümbruskonnas asuvail riigementidel koguneda Grenoble'isse ja teinud 

ülevaatuse, liikus ta juba kuue riigemendi ja üsna tugeva artilleeriaga Grenoble'ist otseteed 
Lyoni peale. Teel kogunesid tema juurde kõikjalt talupoegade delegatsioonid. Ees liikus 
7000-st sõdurist koosnev väesalk 30 kahuriga. Ülejäänud väega jäi Napoleon Grenoble'isse 
veel üheks päevaks peatuma ja asus teele, saatnud laiali päevakäske ja korraldusi. Ta tundis 
ennast uuesti Prantsusmaa tõelise käskijana. Nüüd võis ta vajaduse korral astuda kuninglike 
vägedega võitlusse, kuid ta oli endiselt kindlalt veendunud, et ühtki püssipauku tal teha ei 
tule, ja et Prantsusmaal üldse mingeid kuninglikke vägesid pole ja pole kunagi olnudki, vaid 
on ainult tema, Napoleoni omad, keiserlikud väed, kellel tuli õnnetu juhtumi tõttu olla 11 
kuud võõra valge lipu all. 

Talupoegade salgad ja tohutud 3—4 tuhande inimeseni ulatuvad rahvahulgad liikusid 
Napoleoni ja tema armee järel, voolates kokku teel, saates teda külast külani ning asendudes 
igas uues punktis uute rahvamassidega, üks talupoegade salk andis teda nagu teisele salgale 
üle, tuues toiduaineid, pakkudes igasugust abi. Rahvahulgad muutu- 

sid oma koosseisus, kuid ei vähenenud arvuliselt. Mitte midagi sellesarnast ei olnud 
Napoleon ise kogu oma enesekindluse juures siiski oodanud. Ta ei kahelnud enam 
sugugi, et mõne päeva pärast jõuab ta Pariisi. Mis võis teda peatada? Linnade lukustatud 
väravad? Kuid ka Grenoble'is püüdsid rojalistid enne linnast põgenemist väravad 
lukustada. «Ma ainult koputasin neile väravaile oma tubakatoosiga, ja nad avanesid,» nii 
ütles selle kohta Napo- : leon. Ta isegi suurendas oma pingutusi, öeldes seda, ei tulnud tal ju 
tubakatoosigagi koputada — väravad olid pärani j avatud, niipea kui ta lähenes. 
Triumfaatorina, sirgelt rivistatud rügementidest ümbritsetuna, liikus Napoleon otse Lyoni 


peale, andes teel päevakäske, saates laiali ratsakul-lereid, saades ettekandeid, määrates 
uusi komandöre ja kõrgemaid ametnikke. 


III 


5. märtsi õhtul kanti kuningas Louis XVIII-le ette äsja saabunud (tolleaegse 
signaaltelegraafi kaudu) ennekuulmatust uudisest — Napoleoni randumisest. Pariis ei 
teadnud sel momendil veel midagi, kuningas käskis eelkõige hoida telegramm saladuses. 
Alles 7. märtsil lubati ajalehtedes avaldada teade randumisest. Mulje oli rabav. Algul ei 
suutnud keegi aru saada, kuidas sai Napoleon hakkama esiteks sellega, et purjetas rahulikult 
üle Vahemere sellel osa, kahe Elba saart valvava laevastiku vahelt läbi, teiseks aga, kuidas 
teda, relvitut, üksi või koos mõne saatjaga ei tabatud kohe maandumisel. Valitsus oli algul 
täiesti kindel, et ebameeldiva intsidendi likvideerimine ei veni pikale: . röövel Bonaparte on 
nähtavasti mõistuse kaotanud, sest ainult hullumeelne söandaks seesugust tegu ette võtta. 
Kuid Pariisis torkas politseile kohe silma üks rahutukstegev märk: revolutsionäärid, 
jakobiinid, ateistid, kõik Suure revolutsiooni epigoonid, kes olid arvel ja politsei valve all, 
tundsid toimunud sündmuse üle mõningat rõõmu, neile tegi heameelt despoodi tagasitulek, 
kes oli oma karjääri algul lämmatanud revolutsiooni ja nii kaua jätkanud selle pooldajate 
tagakiusamist. Pariisis ei teatud siis veel uuest poliitilisest platvormist, millega Napoleon 
tagasi tuli, tema Grenoble'i-kõnedest ja «vabadusest», mida ta tõotas. 

Kuid Pariisis võis sel momendil märgata ka segadust, 

eriti jõuka kodanluse hulgas. Kardeti eelkõige uut sõda ja uut laost kaubanduses. 
Liberaalid-konstitutsionalistid nägid Napoleoni võimalikus võidus sõjalise despotismi 
tagasitulekut ja lõppu isegi sellele osavõtu vormile riigivalitsemisest, mille nad lootsid 
välja töötada Bourbonide ajal. 

Täielikku paanikasse olid aga sattunud rojalistid, eriti aadlikud-emigrandid, kes olid 1814. 
aastal koos Bourbonidega tagasi tulnud. Nad olid sõna tõsises mõttes moraalselt juba 
täiesti pea kaotanud ja valmistusid varjamatu hirmuga kaotama seda ka füüsilises mõttes. 
Mida võtab nendega ette Korsika inimsööja? Enghieni hertsogi verine vari seisis neil 
päevil järelejätmatult Bourbonide ja nende õukonna silme ees. 

Ja siiski ei uskunud kuningas esialgu ohu tõsidusse. Uha uued teated kõnelesid Napoleoni 
liikumisest üle mägede Grenoble'i peale. Veel ei teatud sellest, mis juhtus Lamure'is, kuid 
oli täiesti selge, et sõjaväge usaldada ei saa. Marssalid ja kindralid olid senini veel 
kindlaks jäänud, ohvitserid võib-olla ei lähe keisri poole üle, kuid Pariisi garnisoni sõdurid 
isegi ei varjanud oma rõõmu. 

Otsustati Napoleonile vastu seada inimene, kes oli peale keisri võib-olla kõige populaarsem 
armees: marssal Ney. Näis, et marssal Ney ühines täiesti siiralt Bourbonidega, oli ta ju 
1814. aastal rohkem kui keegi teine veennud Napoleoni troonist loobuma. Teiselt poolt, 


Napoleon ise oli talle andnud marssalikepi ja hiljem hertsogi- ja vürstitiitli, ning, mis oli 
sõdurite silmis veel austavam, keiser andis talle nimetuse «vahvaim vahvamaist». Kui 
seesugune inimene nõustuks enese peale võtma vägede juhtimist, võibolla järgnevad 
sõdurid temale isegi Napoleoni vastu. 

Ney kutsuti välja kuninga juurde. Ney oli täielikult Napoleoni ürituse vastu ega oodanud 
sellest Prantsusmaale midagi head. Orjameelse meelituse mõju all, millega teda anusid 
kuningas ja kogu Bourbonide õukond, hüüdis ta, tuline mõõgamees, äge sõdur, vastutades 
kõikide sõdurite eest: «Ma toimetan ta kohale vangina, raudpuuris.» Kuid enne veel, kui 
marssal Ney välja astus, saabusid uued, Bourbonidele hirmuäratavad teated: sõjavägi 
läheb keisri poole üle ilma lahinguta, provints provintsi järel, linn linna järel langevad 
vastupanu varjuta ta jalge ette, sünnib midagi sellist, mida kuidagi ei võinud oodata. 


Oli tarvis, maksku mis maksab, enda käes pidada Lyon, 

oma rikkuse, elanike arvu ja poliitilise tähtsuse poolest Pariisi järel teine linn 
Prantsusmaal. Sinna siirdus kuninga vend Artois' krahv, kes oli Bourbonidest kõige enam 
vihatud, naiivse lootusega õhutada Lyoni tööliste ustavust Bourbonidele. Saabus ka marssal 
Macdonald, kellele Bourbonid lootsid niisamuti nagu Neyle. Macdonald barrikeeris sillad, 
võttis kiiruga tarvitusele mõned kaitseabinõud ja otsustas korraldada vägede ülevaatuse 
ning seejuures näidata sõduritele kuninga venda Artois' krahvi. 

Kõik oli juba selleks pidulikuks demonstratsiooniks valmis, kui äkki Macdonaldi juurde 
ilmus üks kindralitest ja ütles, et oleks parem kuninga vend kiiremini ohutumasse kohta ära 
viia. Macdonald kogus kolm garnisoni rügementi paraadiks, pidas rivi ees kõne, kus mainis 
uut ähvardavat sõjaohtu Euroopaga juhul, kui võidule pääseb Napoleon, ja tegi neile 
ettepaneku tervitada kuninga poolt saadetud Artois' krahvi hüüdega «Elagu kuningas!», et 
sellega kinnitada ustavust Bourbonidele. Surmavaikus oli vastuseks. 

Artois' krahv põgenes täielikus paanikas paraadilt ning lahkus äärmise kiirusega Lyonist. 
Macdonald ise jäi kohale, et juhatada kaitsetöid. Sõdurid töötasid süngelt ja vastumeelselt. 
Üks sapööridest lähenes marssalile ja ütles talle etteheitvalt: «Oleks parem, kui te viiksite 
meid meie valitseja, keiser Napoleoni juurde.» Marssal ei vastanud midagi. 

«Elagu keiser! Maha mõisnikud!» — selle hüidega teadustasid Lyoni eeslinna La 
Guillotiere'i jõudnud talupojad keiserliku avangardi lähenemisest. 

Tõepoolest, Napoleoni husaarid ja kürassiirid marssisid juba linna. Macdonald oma 
vägedega astus vastu, kavatsedes ikka veel anda lahingu. Kuid vaevalt märkasid tema 
rügemendid (ees liikusid tragunid) kürassiire, kui nad tormasid hüiidega «Elagu keiser!» 
nende juurde. Ühekorraga, ühe minuti jooksul, segunesid kõik marssali käsutuses olnud 
väeosad Napoleoni vägedega üheks massiks. Et mitte oma sõdurite kätte vangi langeda, 
kihutas Macdonald minema ja põgenes linnast. 

Pool tundi pärast seda stseeni marssis Napoleon, ümbritsetuna saatjaskonnast, Lyoni, mis 


langes talle kätte niisamuti nagu kõik teisedki linnad — ilma ainsa püssipauguta. See 
toimus 10. märtsil, kümme päeva pärast tema maabumist Jouani lahes. 

Järgmisel päeval (11. märtsil) võttis Napoleon vastu 

Lyoni diviisi paraadi. Viimase oli kuninglik valitsus siia saatnud ja täiendavalt 
komplekteerinud just selleks, et võidelda tagasijõudnud keisri vastu. «Kõik sillad ja kalda- 
pealsed ning kõik tänavad olid tulvil inimesi, mehi, rauku, naisi ja lapsi, » jutustab 
Napoleoni saatjaskonnas sõitnud Fleury de Chaboulont. Inimesed tunglesid saatjaskonna 
hobuste juures, «et teda näha, kuulda tema häält, lähemalt silmitseda ja puudutada tema 
riideid. Valitses puhtakujuline meeletus». Lakkamatud kõrvulukustavad hüüded «Elagu 
keiser!» kõlasid tundide viisi ümberringi. Kui suur oligi Napoleoni enesekindlus, ei olnud ta 
sellesarnaseid ennekuulmatuid triumfe, otsustades tema enda sõnade järgi, siiski oodanud. 
Võttes vastu Lyoni võimukandjaid, kinnitas Napoleon seda, millest ta juba palju kordi oli 
kõnelnud niihästi Grenoble'is kui ka enne ja pärast Grenoble'it: ta annab Prantsusmaale 
vabaduse siseriigis ja rahu väljaspool tema piire. Ta saabus, et säilitada ja kindlustada 
Suure revolutsiooni põhimõtteid, ta mõistab, et ajad on muutunud, ja nüüdsest peale ta 
rahuldub üksnes Prantsusmaaga ning ei mõtle vallutustele. Juba Lyonis kirjutas ta alla 
aktile, mis kuulutas kaotatuks Peeridekoja ja Saadikutekoja, s. 0. institutsioonid, mis olid 
tegutsenud Bourbonide konstitutsiooni põhjal, annulleeris kõik Bourbonide määramised 
kohtuametkonnas ning nimetas uusi kohtunikke. Rõhuva osa prefekte jättis ta oma 
kohtadele — need olid väheste eranditega tema omad prefektid, keda Bourbonid ei võinud 
ega söandanud 1814. aastal asendada. 

Lyonis ta juba taastas formaalselt oma ülemvõimu, olles kukutanud troonilt Bourbonide 
dünastia ning kaotanud nende poolt antud konstitutsiooni. Peaaegu 15000-mehe-lise 
sõjaväe eesotsas liikus ta Lyonist edasi, suundudes Pariisi peale. «Minu kotkad lendavad 
kellatornilt kellator-nile ning laskuvad alla Notre-Dame'i peakirikul, » lausus ta, korrates 
mõtet, mida ta oli avaldanud oma üleskutses sõduritele kohe pärast randumist. 

Napoleon liikus, kohtamata nagu varemgi takistusi, triumfiga Mäconi, küladesse ja 
asulatesse, mis asetsesid Lyoni ja Mäconi ning Mäconi ja Chalon-sur-Saõne'i vahel. Kuid 
enne Chaloni jõudmist pidi toimuma otsustav kohtumine marssal Neyga. Napoleon tundis 
Neyd, armastas tema südant, kuid polnud kuigi kõrgel arvamusel tema peast. Ta oli näinud 
Neyd lahingutes, meenutas Neyd 

Borodino päevil Semjonovskoje fleššide juures, polnud kunagi unustanud, mida Ney korda 
saatis, juhtides Venemaalt taganeva suure armee arjergardi. Sel momendil, kui ta liikus 
Mäconist edasi ja talle raporteeriti, et marssal Ney on oma armeega asunud Lons-le- 
Saunier'sse ning sulgenud tee, ei tundnud Napoleon enam hirmu lahingu ees. 15 000 


sõduriga oli ta oma eluajal toime tulnud rohkem kui ainult selliste üritustega, kuid ta ei 
tahtnud verevalamist, talle oli tähtis vallutada maa ainsagi inimohvrita, sest veenvamat 
poliitilist demonstratsiooni enese käsuks ei võinud ta ette kujutadagi. 

Marssal Ney jõudis Lons-le-Saunier'sse 12. märtsil Tema käsutuses oli neli riigementi ja ta 
ootas veel toetus-, vägede kohalejõudmist. Sel momendil oli ta oma teguviisi õigsuses 
veendunud: talle näis, et 1814. aastal oli ainukeseks pääseteeks Prantsusmaale keisri 
troonist loobumine. Loobunud troonist, lubas Napoleon ise marssalitel Bourbonide 
teenistusse jääda. Nüüd, rikkunud oma lepingut teiste riikidega, lahkus Napoleon Elba 
saarelt ja tahab uuesti troonile asuda ning toob enesega paratamatult kaasa sõja 
Euroopaga. Ney arvas siiralt, et tal on õigus, kui ta võitleb keisri vastu. Ta teadis, et tema 
peale on pandud kõik kuningas Louis XVIII lootused, kes usaldas teda täielikult. 

Ent sõdurid vaikisid süngelt, kui tema, nende lemmik, püüdis nendega kõnelda. Ta kogus 
ohvitserid ja sõdurid kokku ning pidas kõne, kus tuletas meelde, kuidas tema, enese 
heaolust hoolimata, oli kogu eluaja keisrit teeninud, kuid teatas, et nüüd toob impeeriumi 
taastamine enesega kaasa lugematuid õnnetusi Prantsusmaale ja eelkõige sõja kogu 
Euroopaga, kes ei lepi eales Napoleoniga. Ta lisas, et laseb otsekohe oma väesalgast 
vabaks need, kes millegipärast ei soovi võidelda, ning liigub ülejäänutega edasi. 
Ohvitseride ja sõdurite vaikimine oli talle vastuseks. Ärri-tatuna ja rahutuks muutununa 
jõudis ta tagasi oma peakorterisse. 

Öööl vastu 14. märtsi äratati marssal üles teatega, et suurtükiväeosa, mis pidi Chalonist 
talle toetuseks saabuma, on mässu tõstnud ja läinud koos oma eskordiga (ratsaeskadroniga) 
üle Napoleoni poole. Seepeale sadas koidikul ja hommikul lakkamatult üha uusi teateid lin- 
nade kohta, kes olid rojalistlikud võimud minema kihuta-nud ning keisriga ühinenud. 
Ühtlasi levisid ka teated keisri enese liikumisest Lons-le-Saunier' poole. 

Raskete kõhkluste momendil, mis hakkasid tema hinges tormitsema, olles ümbritsetud 
süngetest sõduritest, kes ilmselt ei soovinud temaga kõnelda ega talle vastata, ja 
ohvitseridest, kes hoidsid tema pilgu alt eemale, sai Ney Napoleonilt teate, mille oli kohale 
toimetanud ratsakäskjalg: «Ma võtan Teid vastu nii, nagu ma Teid vastu võtsin järgmisel 
päeval pärast lahingut Moskva all. Napoleon,» luges marssal teatest. 

Marssal Ney kõhklused olid lõppenud. Ta käskis riigemendikomandöridel rügemendid 
otsekohe kokku koguda ja üles rivistada. Astudes rivi ette, tõmbas ta tupest mõõga ja hüüdis 
valju häälega: «Sõdurid! Bourbonide üritus on alatiseks kaotatud. Seaduslik dünastia, kelle 
valis endale Prantsusmaa, astub troonile. Keisril, meie suveräänil, tuleb edaspidi valitseda 
selle kauni maa üle.» Hüiided: «Elagu keiser! Elagu marssal Ney!» lämmatasid ta sõnad. 
Mõned rojalistlikud ohvitserid pugesid kohe peitu. Ney ei teinud neile takistusi. Üks nendest 
murdis siinsamas oma mõõga ja tegi Neyle kibedalt etteheiteid. «Mida oleks siis teie arvates 
tulnud teha? Kas ma suudan oma kahe käega mere liikumist seisma panna?» vastas Ney. 


On äärmiselt huvitav, et minnes äkki üle Napoleoni poole, hakkas marssal Ney viivitamatult 
(nagu alati) väga täpselt täitma keisri päevakäsku Lons-le-Saunier's asuva väesalga edasise 
liikumise kohta. Napoleon saatis selle käsu aegsasti, veel midagi teadmata Ney ületulekust 
tema poole, kuid olles kindlalt veendunud, et Ney tema vastu relva ei tõsta. 

Pariisis saadi peaaegu üheaegselt teada Napoleoni sissesõidust Lyoni, tema edasisest 
liikumisest põhja suunas ja. sellest, et Ney läks koos sõjaväega üle keisri poole. 

Põgeneda! See oli kuningliku õukonna esimeseks mõtteks. Põgeneda surmaohu eest, tagasi 
vaatamata, põgeneda Vincennes'i vallikraavi eest, kus mädaneb Enghieni hertsogi laip. 
Meeltesegadus oli kujuteldamatu. Kuningas Louis XVIII oli alguses põgenemise mõtte vastu, 
talle näis see häbina ja trooni kaotamisena. Kuid mida siis ette võtta? Asi läks niikaugele, et 
arutati tõsiselt sellist strateegilist plaani: kuningas istub tõlda ja sõidab koos kõikide 
aukandjate, kogu oma perekonna ja kõrgema vaimulikkonnaga linnast välja; eeslinnas 
peatuvad kõik tõllad ning jäävad ootama pealinna poole liikuvat usurpaatorit. Viimane, 
nähes halli juukselist seaduslikku monarhi, kes on 

uhke oma õigusele ja kes kohkumatult omaenda isikuga suleb sissekäigu pealinna, tunneb 
kahtlemata häbi oma käitumise pärast — ning pöördub tagasi. Polnud nii suurt mõttetust, 
mida selles paanikas poleks soovitanud need kes rahulikus seisundiski polnud just väga 
kavalad midagi välja mõtlema. 

Valitsusele ja valitsussfääridele lähedane Pariisi ajakirjandus läks äärmiselt enesekindluselt 
üle täielikule meeleolu langusele ja varjamatule hirmule. Tüüpiliseks tema käitumisele neil 
päevil oli epiteetide range järjestikkus, mis lisati Napoleoni nime juurde sedamööda, kuidas 
arenes tema pealetung lõunast põhja poole. Esimene teade: «Korsika koletis maabus Jouani 
lahes». Teine teade: «Inimsööja läheneb Grasse'i linnale». Kolmas teade: «Usurpaator asus 
Grenoble'isse». Neljas teade: «Bonaparte hõivas Lyoni». Viies teade: «Napoleon läheneb 
Fontainebleau'le». Kuues teade: «Tema Keiserlikku Majesteeti oodatakse täna talle 

ustavasse Pariisi». Kogu see literatuurne gamma mahtus mõne päeva jooksul ühe ja sama 
toimetuse juures ara ühtede ja samade ajalehtede veergudele. 

Jäi üle veel üks nõrk lootus, kuid seegi kustus pea. Pariisis teati, et Napoleon ei võta 
tarvitusele mingeid ettevaatusabinõusid, et näiteks oma pidulikul saabumisel Lyoni sõitis ta 
oma saatjaskonna ja armee ees ning tema hobune sõitis sammu teda igast küljest 
ümbritseva ja tervitava hiiglasuure rahvamassi keskel. Lihtne oleks olnud ühe 
pistodalöögiga päästa Bourbonide dünastia. Ja Pariisis, kõnelevad meile tunnistajad, «läksid 
salaagendid rahva hulka, et suruda pistoda kätte uuele Jacgues Clementile (kes 1589. aastal 
tappis Henri III). Tulevasele tapjale lubati avalikult suurt autasu, viidates seejuures sellele, 
et säärane tegu on seaduslik ning kohtu poolt mittekaristatav akt, sest Viini kongress 
kuulutas Napoleoni inimkonna vaenlaseks ja asetas ta väljapoole seadust. 

Kuid Jacgues Clementi nende väheste päevade jooksul leida ei jõutud. 


Ööl vastu 20. märtsi marssis Napoleon oma eelväega Fontainebleau'sse. Kuid juba 19. 
märtsil kell 11 õhtul põgenes kuningas oma perekonnaga Pariisist Belgia piiri suunas. 
Järgmisel päeval, 20. märtsil 1815. aastal kell 9 õhtul sõitis Napoleon, ümbritsetuna 


saatjaskonnast ja ratsaväest, 

Pariisi. Hiiglasuur rahvahulk ootas teda Tuileries' lossis ja lossi ümber. 

Juba väga kaugelt hakkasid lossiväljakule kostma iga minutiga valjemalt kõlavad hääled. 
Need muutusid lõpuks Napoleoni tõlla ja galopeeriva saatjaskonna järel jooksva tohutu 
rahvahulga lausa kõrvulukustavaks rõõmuhüüdeks ja siis tormas teine, lossi juures oodanud 
tohutu rahvamass — korteežile vastu. Lugematuist = rahvahulkadest ümbritsetud tõld ja 
saatjaskond ei suutnud edasi liikuda. Ratsakaardiväelased nägid täiesti asjatult vaeva, et 
teed vabastada. «Inimesed karjusid, nutsid, tormasid otse hobuste ja tõlla juurde, 
soovimata midagi kuulda võtta,» jutustasid hiljem keiserlikku tõlda eskortinud ratsaväelased. 
Tõrjunud saatjaskonna kõrvale, tormas just nagu hullunud rahvahulk (pealtnägijate 
tunnistuse järgi) keisri juurde, avas tõlla uksed ning kandis vaibumatute hüiiete saatel 
Napoleoni kätel lossi peatrepist üles teise korruse ruumidesse. 

Pärast kõige grandioossemaid võite, kõige hiilgavamaid sõjakäike, pärast tohutuid ja 
rikkalikke vallutusi polnud teda Pariisis veel kunagi nii vastu võetud nagu 1815. aasta 20. 
märtsi õhtul. Üks vana rojalist kõneles hiljem, et see oli tõeline ebajumalakummardamine. 
Niipea kui rahvahulka suure vaevaga oli jõutud veenda lossist lahkuma ja Napoleon oli 
oma endises kabinetis (kust 24 tundi enne seda väljus põgenev kuningas Louis 
XVIII), asus ta siinsamas riigiasju lahendama, mis ümbritsesid teda igast küljest. 

Oli sündinud uskumatu. Relvitu inimene oli tulnud ilma püssipauguta, vähimagi võitluseta 19 
päevaga Vähemere rannikult Pariisi, kihutanud minema Bourbonide dünastia Ja asunud 
uuesti troonile. 

Ent ta teadis paremini kui keegi teine, et jälle, nagu oma esimesegi valitsemise ajal, ei 
toonud ta enesega kaasa rahu, vaid mõõga, ja et tema ootamatust ilmumisest vapustatud 
Euroopa võtab seekord tarvitusele kõik abinõud, et takistada tal koguda oma jõude. 


IV 


Alanud oma uut valitsemist, lubas Napoleon pidulikult anda Prantsusmaale vabaduse ja 


rahu, võttes sellega avameelselt ja valju häälega omaks ning korrates mitmeid 

kordi Crenoble'is, Lyonis ja Pariisis, et oma esimese valitsemise ajal polnud ta andnud 
Prantsusmaale ei vabadust ega rahu. Vabadust ja rahu armastav Napoleon — see pidanuks 
muidugi Prantsusmaa ning Euroopa kõrvus kõlama samuti, nagu oleks öeldud 
«külm tuli» või «tuline jää». 


Tänu oma kolossaalsele, kiirele ja selgelt vaagivale mõistusele taipas Napoleon hästi, et 
kui ta igasuguse võitluseta oli mõne päevaga paljaste kätega tagasi võitnud Prantsuse 
trooni, siis ei sündinud see mitte sellepärast, et kõik olid korraga kütkestatud vabaduse 
ulatusest ja rahu stabiilsusest, mis ta oma alamatele oli tõotanud. Välisrahu Bourbonid 
esialgu ei olnud rikkunud ega kavatsenudki seda teha. Järelikult hüljati nad teisel põhjusel. 
Ta mõistis küllaltki selgesti, et tema edu on väga tunduval määral tänu võlgu tema 
lubadustele, mis ta oli andnud talurahvale, s. 0. rahva rõhuvale enamikule. 
«Omakasupüüdmatud inimesed tõid mu Pariisi. Allohvitserid ja sõdurid tegid kõik. Rahvale 
ja sõjaväele võlgnen ma tänu kõige eest,» kordas Napoleon mitmel korral kohe esimesel 
õhtul pärast oma saabumist Tuileries'sse 20. märt 

sil 1815. aastal, nagu tunnistas tema saatjaskonnas viibinud Fleury de Chaboulont. 
«Talupojad kisendasid: «Elagu keiser! Maha mõisnikud! Maha preestrid!» Nad järgnesid 
mulle linnast linna, kui nad aga ei suutnud enam edasi liikuda, asusid nende asemele mind 
eskortima teised, ning niiviisi kuni Pariisini. Pärast provanslasi — dofiinlased, pärast 
dofiinlasi — lioonlased ja pärast lioonlasi — burgundlased, need moodustasid minu 
korteeži, minu tõelisteks vandeseltslasteks aga, kes neist kõigist minu sõbrad tegid, olid 
Bourbonid ise,» — nii jutustas Napoleon oma triumfisõidust esimestel päevadel pärast 
Tuileries'sse asumist. 

Rahuldada talupoegi, vähemalt osaliselt, oli aga kerge: nende silmis oli Napoleon 
feodalismi täieliku kaotamise ja talurahva maaomandi kindlustamise sümboliks. Tõsi küll, 
talupojad tahtsid peale selle, et ei tuleks enam sõdu ja nekrutite värbamisi, ning kuulasid 
tähelepanelikult, kui keiser kõneles oma tulevasest rahupoliitikast. Kuid rahu-küsimus 
polnud kindlasti mitte esimene oma tähtsuse poolest. Tähtsam oli teine küsimus: Napoleon 
mõistis, et pärast 11 kuud kestnud Bourbonide konstitutsioonilist monarhiat ning mõningat 
ajakirjanduse vabadust ootab linnakodanlus temalt kas või minimaalsetki vabadust: tal tuli 
kiire- 

mini illustreerida seda programmi, mida ta oli arendanud Pariisi poole liikudes ning 
revolutsioonilise kindrali osa etendades. «Ma tulin selleks, et vabastada Prantsusmaa 
emigrantidest, » lausus ta Grenoble'is. «Hoidku end preestrid ja aadlikud, kes tahtsid 
prantslasi orjastada. M apoon nad üles laternapostide külge,» avaldas ta Lyonis. 
Ta sai vanadelt jakobiinidelt, kes olid provintsis mingil viisil pääsenud tema esimesel 
valitsemisajal toimunud jälitamiste eest, terve rea auaadresse: nad tervitasid teda nüüd kui 
revolutsioonilise liikumise esindajad, kelle tegevus oli suunatud Bourbonide, munkade, 
aadlike ja preestrite vastu. Toulouse'is kanti terve päev mööda linna Napoleoni büsti 
«Marseljeesi» helide ja hüiete saatel «Aristokraadid piigi otsa!». Napoleoni lemmiku 
marssal Davout' poole, kelle ta oli kohe pärast oma tagasitulekut nimetanud sõjaministriks, 
pöörduti provintsidest palvega, et keiser kehtestaks 1793. aasta terrori. Napoleon ise oli 


väga hästi teadlik nendest meeleoludest. Juba 20. märtsi ööl, kohe pärast seda, kui ta oli 
kätel lossi kantud, lausus ta krahv Molele: «Ma leidsin kõikjal eest samasuguse vihkamise 
preestrite ja aadli vastu, seejuures niisama tugeva kui revolutsiooni algulgi. » 
Ent samuti nagu ta 1812. aastal Kremlis oli kartnud omada liitlasena vene 
talurahvarevolutsiooni, nõnda heidutas teda 1815. aastal Tuileries's prantsuse talupoegade 
ülestõusu ja revolutsioonilise terrori abi. Ta polnud endale appi kutsunud «Pugatšovi» tol 
ajal ega kutsunud nüüdki «Marat'd», ja see pole muidugi juhuslik kokkusattumus. Too 
prantsuse ühiskonna klass, s. 0. suurkodanlus, kes oli saavutanud võidu revolutsiooni ajastul 
ja kelle peaesindajaks ning võidu kindlustajaks oli olnud Napoleon, oli tegelikult ainus klass, 
kelle püüdlused olid Napoleonile lähedased ja arusaadavad. Nimelt selles klassis tahtis ta 
näha oma tuge ja tema huvides oli ta valmis võitlema. Ja nii nagu ta juba 1812. aastal oli 
ennast tundnud lähedasemana oma vaenlasele Aleksander I-le kui Venemaa 
talurahvamassile, nii ei soovinud ta ka 1815. aastal isegi vaenlase hordidega peetava 
võitluse nimel kutsuda appi revolutsiooni. «Ma ei taha olla jacguerie ' kuningaks, » lausus 
Jacguerie — talupoegade ülestõus Prantsusmaal XIV sajandil. Tõlkija. 

Napoleon Benjamin Constant'ile, kes sel hetkel oli kodanlike ringkondade lootuste 
tüüpiliseks väljendajaks. Keiser käskis ta kutsuda lossi varsti pärast oma uut troonileastu- 
mist nimelt selleks, et arutada liberaalse riigireformi küsimust, mis rahuldaks kodanlust, 
annaks tunnistust keiser Napoleoni äsja ilmutatud vabameelsusest ning ühes sellega 
vaigistaks pead tõstnud jakobiine. 

On väga huvitav märkida, et Napoleon teadis niihästi siis kui ka hiljem suurepäraselt ühte: 
ainult revolutsiooniline vaimustus oleks võinud teda sel momendil aidata, sugugi aga mitte 
mõõdukad liberaal-konstitutsioonilised ilustused. «Minu kaitsesüsteem polnud midagi 
väärt, sest abinõud polnud vastavuses ohuga. Oleks tulnud alustada uuesti revolutsiooni, et 
me oleksime võinud temalt saada kõik vahendid, mis ta loob. Oleks pidanud lõkkele puhuma 
kõik kired, et ara käsutada nende pimestav mõju. Ilma selleta poleks ma suutnud enam 
Prantsusmaad päästa, » lausus ta 1815. aastat meenutades. Kuulus sõjaajaloolane ning 
teoreetik kindral Jomini on selles küsimuses keisriga täielikult ühel meelel. Loobunud isegi 
katsest ellu kutsuda 1793. aastat ja võimsaid jõude, mida ta ju ise oli revolutsioonile 
omistanud, käskis Napoleon üles otsida kuhugi peitu pugenud liberaali ja teoreetiku- 
publitsisti Benjamin Constant'i ning tuua ta lossi. Benjamin Constant hoidus kõrvale 
sellepärast, et kõigest üks päev enne Napoleoni sissesõitu Pariisi oli ta ajakirjanduses 
keisri tagasitulekut nimetanud ühiskondlikuks õnnetuseks, Napoleoni enda aga ristinud 
Neroks. 

Benjamin Constant astus «Nero» ette hirmuvärinatega ja sai oma vaimustuseks teada, et 
teda ei kavatseta sugugi, maha lasta, vaid talle tehakse hoopis ettepanek viivitamatult 
koostada Prantsuse impeeriumi konstitutsioon. 


6. aprillil toodi Constant keisri juurde ja 23. aprillil oli konstitutsioon valmis. See kandis 
kummalist nime: «Täiendav akt Impeeriumi konstitutsioonide juurde». Napoleon tahtis, et 
sellega oleks loodud järgivus tema esimese ja teise valitsemise vahel. Benjamin Constant 
võttis lihtsalt harta, s. o. kuningas Louis XVIII poolt 1814. aastal antud konstitutsiooni, 
ning muutis selle mõnevõrra liberaalsemaks. Tugevasti oli vähendatud valimistsensust nii 
valijatele kui ka valitavaile, kuid siiski tuli selleks, et saada deputaadiks, olla rikas 
inimene. Mõnevõrra suurem oli trükivabadus. Kaotati eeltsensuur, kuritegusid ajakirjan- 

duse alal võis nüüdsest peale käristada ainult kohtu teel. Peale valitava Saadikutekoja 
(koosnes 300-st liikmest) asutati teine, Ülemkoda, mille koosseisu pidi määrama keiser ja 
mille liikmeksoleku õigus pidi olema pärandatav. Seadused pidid läbi käima mõlemast kojast 
ning kuulusid keisri kinnitamisele. 

Napoleon võttis selle projekti vastu ning uus konstitutsioon kuulutati välja 23. aprillil. Keiser 
ei puigelnud eriti .astu Benjamin Constant'i liberaalsele loomingule. Ta tahtis ainult 
valimised ja kodade kokkukutsumise seniks edasi lükata, kuni selgub sõja küsimus. Kui aga 
saabub võit, eks siis näe, mida teha deputaatide, ajakirjanduse ja Benjamin Constant'i 
endaga. Kuni õige aja saabumiseni oldi see konstitutsioon rahustama meeli. Kuid liberaalsel 
kodanlusel oli vähe usku tema liberaalsusesse ja keisrit paluti väga kodade kokkukutsumist 
kiirendada. Pärast mõningaid vastuväiteid nõustus Napoleon ja määras väljakuulutamise 25. 
maiks. Siis pidi avaldatama plebistsiidi tulemused, mille otsustada keiser andis oma uue 
konstitutsiooni: rahvuskaardiväele pidi välja jagatama lipud ning avatama koja istungid. 
Plebistsiit andis 1552 450 häält konstitutsiooni poolt ja 4800 vastu. Lippude üileandmise 
tseremoonia (faktiliselt toimus see mitte 26. mail, vaid 1. juunil) oli ülev ja haavav; samal 
ajal, 1. juunil, algasid asja valitud koja (mida nimetati nagu ennegi Seadusandlikuks 
Korpuseks) istungid. 

Kõigest poolteist nädalat olid rahvaesindajad oma istungeid pidanud, kui Napoleon ilmutas 
juba oma rahulolematust nendega ning avaldas meelepaha. Ta ei olnud absoluutselt 
suuteline leppima oma võimu ükskõik missuguse piiramisega ning ei talunud isegi kellegi 
sõltumatu käitumise jälge. Saadikutekoda valis oma esimeheks mõõduka liberaali, endise 
žirondiini Lanjuinais', keda Napoleon just väga ei pooldanud. Mingit opositsiooni ei võinud 
selles märgata — Lanjuinais eelistas kindlasti Napoleoni Bour-bonidele —, keiser aga 
vihastus juba ja võttes vastu Seadusandliku Korpuse truualamliku ja väga aupakliku au- 
aadressi, lausus: «Ärgem jälgigem Bütsantsi eeskuju, kes barbarite poolt igast küljest 
ahistatuna muutus järelpõlvede pilkealuseks, tegeldes abstraktsete diskussioonidega sel 
hetkel, kui müürilõhkuja purustas linnaväravaid.» Ta vihjas Euroopa koalitsioonile, kelle 
hordid sööstsid igast küljest Prantsusmaa piiride poole. 

Ta võttis rahvaesindajate auaadressi vastu 11. juuni!. järgmisel päeval, 12. juunil asus ta 
aga teele armee juurde oma elu viimsele gigantsele heitlusele Euroopaga. 

Asudes teele armee juurde mõistis Napoleon hästi, et ta jätab tagalasse üsna 
ebausaldusväärseid inimesi ja et asi ei seisne mitte niivõrd 11. juunil kokkutulnud 
Saadikutekoja liberaalides, kuivõrd inimeses, kelle ta kohe pärast Elba saarelt tagasitulekut 
oli nimetanud politseiministriks. Joseph Fouche oli hakkama saanud sellega, et kutsus just 
enne Napoleoni sissesõitu Pariisi enese vastu välja Bourbonide viha ja langes 
ebasoosingusse, ning see osav manööver kindlustas talle politseiministri koha, niipea kui 
Napoleon saabus Pariisi. Et Fouche saab hakkama igasuguse intriigi, alatuse ja reetmisega, 
oli Napoleonile väga hästi teada. Kuid esiteks oli Vendees rahutusi, Fouche aga teadis 
paremini kui keegi teine Vendees toimuvaist ülestõusudest ning oskas kõige paremini nende 
vastu võidelda; teiseks aga pani keiser lootusi Fouche tülile Bourbonidega. Ühtlasi, nagu 
oma esimese valitsemise ajalgi, käsutades 

ara Fouche politseialaseid ja provokaatorlikke talente, korraldas Napoleon erilise, juba 
täiesti salajase järelevalve Fouche enese järele. Fouche järelevalvavaks määras ta Fleury de 
Chaboulonfi, tollesama, kes oli keisrit salaja külastanud Elba saarel. Fleury de Chaboulonfil 
õnnestus kord paljastada mingid salajased mahhinatsioonid Fouche ja Metternichi vahel. 
Tõsi küll, Fouche rabeles ohust välja, kuid Napoleon lõpetas (see juhtus juba mais) temaga 
jutuajamise siiski järgmiste sõnadega: «Te olete reetur, Fouche' 

Ma peaksin laskma teid üles puua!», mille peale Fouche, kes oma kauase teenistuse ajal 
Napoleoni juures oli juba mõnevõrra sääraste kõnekäändudega harjunud, vastas sügava, 
alanadliku kummardusega: «Ma ei jaga Teie 

Majesteedi arvamust.» 

Kuid mida siis teha? Kui õnnestub võita liitlased, taltub Saadikutekoda, ja Fouche muutub 
ustavaks ning kahjutuks. Kui see aga ei õnnestu, kas pole siis ükskõik, kes matab maha 
Impeeriumi: kas liberaalsed deputaadid või 

truudusetud ministrid? 

Napoleon jäi lootma Davout'le, kellele ta andis Pariisi kindralkuberneri ja sõjaministri 
õigused, ja vanale, veendunud vabariiklasele Carnot'le, kes varem ei olnud mingi hinna eest 


tahtnud astuda vabariigi lämmatanud despoodi 

teenistusse, nüüd, 1815. aastal aga pakkus ise Napoleonile oma teeneid, pidades Bourbone 
kahest halvast halvemaks. 

Napoleon teadis kindlalt, et ka eeslinna töölised (kes 1815. aastal olid veel rohkem 
nälginud kui 1814. aasta kevadel) ei hakka tal tagalas mässama, niisamuti nagu nad 
polnud alustanud ülestõusu ei 1814. aastal ega ka veel varem, 1813. aastal — ja just 
samal põhjusel, mis oli Carnot'd sundinud tema teenistusse astuma ja pannud jakobiinid 
tervitama tema maandumist väikeses Jouani lahes. Ta mõistis, et nii töölised, Carnot kui ka 


jakobiinid provintsis vaatavad nüiid temale mitte kui keisrile, kes kaitseb oma trooni teise 
monarhistliku pretendendi eest, vaid kui revolutsioonijärgse Prantsusmaa väejuhile, kes 
läheb kaitsma maad interventide ja endist korda taastama tulevate Bourbonide vastu. See 
sõjaline juht oli pealegi kogu maailma, nii sõprade kui ka vaenlaste silmis sõjaasjanduses 
võrratu meister ja kunstnik, geniaalseim kõigist kuni tolle ajani kunagi eksisteerinud suurtest 
väejuhtidest, sõjastrateegia la -taktika virtuoos. Prantsusmaa ja tema ees seisev 
Euroopa tardusid ootuses. 


V 


See Napoleoni elus viimne sõda on alati olnud kirglike vaidluste aineks ja seda on ohtrasti 
käsutatud mitte üksnes teaduslikus, vaid ka ilukirjanduses. Peaaegu kogu kirjandus kõneleb 
reast fataalseist juhuslikkustest, mis olid riisunud Napoleonilt juba nagu päris kindla võidu. 
Teaduslikust ja sündmuste realistliku analüüsi seisukohast vaadatuna võib see küsimus 
juhuslikkustest vahest ainult sõjalis-tehnilist huvi pakkuda. Isegi kui süvenemata ja 
kritiseerimata võtta vähemategi vastuväideteta ja täieliku valmisolekuga omaks tees, et kui 
poleks olnud teatavaid juhuslikkusi, oleks Napoleon võinud võita Waterloo lahingu, siis 
Oleks selle sõja tulemus olnud sellest hoolimata niikuinii samasugune: Impeerium oleks 
hukkunud, sest Euroopa alles hakkas kõiki oma jõude välja arendama. Napoleon aga oli 
juba nii oma jõud kui ka sõjalised reservid lõplikult välja kurnanud. 

198 000-st mehest, kes 10. juunil 1815. aastal olid Napoleoni käsutuses, oli üle kolmandiku 
laiali pillatud mitmeisse paikadesse üle kogu riigi (ainuüksi Vendeesse tuli igaks juhuks jätta 
kuni 65000 meest). Eelseisvaks kampaaniaks 

oli otseselt keisri käsutuses ligikaudu 128 000 meest 344 kahuriga. Selle armee koosseisu 
kuulusid kaardivägi, viis armeekorpust ja reservratsavägi. Peale selle oli veel 200 000 
mehest koosnev erakorraline armee (rahvuskaar-divägi jm.), pooltel nendest puudus 
vormirõivastus, kolmandik aga oli relvastamata. Kui kampaania oleks pikale veninud, siis 
Napoleon, käsutades ara oma sõjaministri Davout' organisatsioonilise töö, oleks võinud 
suurimate jõupingutuste juures koguda veel umbes 230 000—240 000 meest. Kuidas aga 
Oleks võinud Napoleoni võidu puhul sõda mitte pikale venida, kui inglased, preislased, 
austerlased ja venelased panid juba ühekorraga välja ligikaudu 700000 sõdurit, suve lõpuks 
aga oleksid sellele arvule lisandunud 300 000 ja sügiseks veel täiendavad jõud? Nad 
arvestasid. et saavad üldse välja panna üle miljoni võitleja. 

Koalitsioon oli kaljukindlalt otsustanud Napoleonile lõpu teha. Pärast esimest jahmumist ja 
meeleolulangust avaldasid kõikide riikide valitsused, kelle esindajad võtsid osa Viini 
kongressist, erakordset energiat. Kõik Napoleoni katsed alustada mõne üksiku riigiga 
separaatseid läbirääkimisi lükati tagasi, Napoleon kuulutati «inimkonna vaenlasena» 
väljaspool seadust olevaks. 


Piisab, kui meenutada, isegi kui teisejärgulised riigid kõrvale jätta, et pärast Waterlood 
tungisid viivitamatult Prantsusmaale järgmised armeed: Austria (230 000 meest), Vene 
(250000 meest), Preisi (310000 meest) ja Inglise (100000 meest). Neid armeesid hakati 
suure kiiruga formeerima otsekohe pärast seda, kui tuli teade Napoleoni randumisest 
Lõuna-Prantsusmaal. 

Peale viha anastaja ja vallutaja vastu, peale hirmu kohutava väejuhi ning alatise võitja ees 
avaldas seekord Aleksandrile, Franzile, Friedrich Wilhelmile, Metternichile ja lord 
Castlereagh'ile (kellele tegid just sel momendil suurt muret oma maa tööliste meeleolud ja 
kodanlik-reformistlikud voolud), — kogu sellele Euroopa reaktsioonilisele juhtivale 
ladvikule mõju ka ärevus tagasitulnud Napoleoni uute «liberaalsete» maneeride puhul. 
Punane rätik, mille oli oma pea ümber mähkinud Marat, oli Euroopa valitsejaile hirmsam 
kui Napoleoni keiserlik kuldkroon. 1815. aastal näis neile, et Napoleon kavatseb nimelt 
üldiseks võitluseks «ellu äratada Marat'». Napoleon ei söandanud seda teha, ta isegi kartis 
seda kõige enam, kuid Viinis, Londonis, Berliinis ja Peterburis hakkas see sellisel kujul 

viirastuma. Ja see tugevdas veel enam juba niigi lepitamatut vaenu vallutaja vastu. 

Kui Napoleon jõudis armee juurde, võeti ta vastu erakordse entusiasmiga. Inglise luurajad 
ei suutnud toibuda imestusest ning raporteerisid Inglise armee ülemale Wellingtonile, et 
Napoleoni jumaldamine armees on jõudnud juba hullumeelsuseni. Nende tunnistustega 
ühtivad ka teised Prantsusmaal valitsenud meeleolu jälginud salakuulajate tunnistused. 
Niihästi Wellington kui ka tema spioonid märkasid sõdurite meeleoludes ka veel teist 
joont, mis senini polnud Napoleoni armeedes avaldunud, — sõdurid kahtlustasid 
ning umbusaldasid kindraleid ja marssaleid. Sõduritele meenus, kuidas marssalid 
olid 1814. aastal keisri reetnud. Pimesi Napoleonisse uskudes tahtsid nad, et ta 
«reeturitega» toimiks niisamuti, nagu seda omal ajal oli kahtlaste kindralitega teinud 
Konvent. Giljotiin lampassidega reeturitele! Kuid Napoleon ei läinud sellele välja, 
marssalid ja kindralid jäid oma kohtadele, ta ei söandanud käsutada revolutsioonilist 
terrorit ei tagalas ega ka rindel, kuigi ta ise kogemata välja lobises, et see abinõu oleks ta 
jõude kahekordistanud. 

Keisri juuresolek mõjus sõduritele julgustavalt: nad uskusid kindlalt, et kindralid ja 
marssalid on tubli valve all ning pole vaja karta, et nad äkki reedavad, milles sõdurite mass 
mitte kõiki, kuid siiski mõningaid nende hulgast kahtlustas. 

Napoleoni vastasteks olid inglased ja preislased, kes kõigist liitlastest olid esimestena 
lahinguväljale ilmunud. Austerlased liikusid samuti kiiresti Reini poole. Juba üsna varsti 
pärast Napoleoni uut troonileasumist läks 1814. aastal troonil püsinud Naapoli kuningas 
Murat, kelle kuninga-tiitlit oli Viini kongressil esialgu vaikivalt tunnustatud, äkki (see 
toimus 1815. aasta märtsis), niipea kui ta oli teada saanud keisri randumisest, tema poole 
üle. Murat kuulutas austerlastele sõja, kuid sai lüiia veel enne, kui Napoleon ise 


koalitsiooni vastu välja astus, nii et nüüd, juuni keskpaiku, ei võinud Napoleon arvestada 
isegi seda osalise tähtsusega diversiooni, mis võinuks osa Austria jõude kõrvale juhtida. 
Kuid austerlased olid alles kaugeL Eelkõige tuli eemale paisata inglased ja preislased. 
Wellington asus Inglise armeega Brüsselis, Belgias; Bliicher preislastega — laialipillatult 
Sambre'i ja Maasi jõel, Charleroi* ja Liege'i vahel. 

14. juunil alustas Napoleon kampaaniat sissetungiga Belgiasse. Ta liikus kiiresti tühiku 
suunas, mis eraldas Wellingtoni Bliicherist, ning ründas Blücherit. Prantslased hõivasid 
Charleroi' ja forsseerisid lahinguga Sambre'i jõe. Kuid paremal tiival aeglustus Napoleoni 
operatsioon mõnevõrra: kindral Bourmont, oma veendumuselt rojalist, põgenes Preisi 
laagrisse. Sõdurid hakkasid pärast seda oma ülemustesse, veelgi suurema kahtlusega 
suhtuma. Blüicherile näis see intsident hea endena, ehkki ta loobus Napoleoni reetnud 
kindral Bourmont'i vastu võtmast ja käskis isegi reeturile edasi öelda, et peab teda 
«koeraraipeks» (Bliicher väljendas ennast veel energilisemalt). Kui talle vandeelase ning 
rojalisti Bourmont'i reetmisest ette kanti. lausus Napoleon: «Valged jäävad alati 
valgeteks.» 

Napoleon käskis marssal Neyl juba 15. juunil hõivata Brüsseli maanteel asuv asula 
Ouatre-Bras, et siduda inglasi, kuid loiult tegutsenud Ney jäi sellega hiljaks. 16. juunil 
Bliicher kaotas üle 20 000 mehe, Napoleon — ligikaudu 11000. Kuid Napoleoni see võit ei 
rahuldanud, sest kui Ney, kes pidas vajaduseta kinni 1. korpuse, sundides seda asjatult 
jalutama Ouatre-Bras' ja Ligny' vahel, poleks teinud viga, oleks Napoleon Ligny' juures 
võinud hävitada kogu Preisi armee. Blücher sai lüüa ja paisati (teadmata suunas) eemale, 
kuid veel polnud ta purustatud. 

17-ndal kuupäeval andis Napoleon oma armeele veidi puhkust. Sõjakriitikud heidavad 
Napoleonile ette, et ta kaotas asjatult väärtusliku päeva ja andis sellega lüüasaanud 
Bliicherile võimaluse oma vägedes korda luua. Umbes keskpäeva paiku eraldas Napoleon 
kogu oma armeest 36 000 sõdurit, andis need marssal Grouchy' komando alla. käskides tal 
jätkata Blücheri jälitamist. Osa Napoleoni ratsaväge jälitas inglasi, kes püüdsid eelmisel 
päeval Ouatre-Bras' juures prantslasi kinni pidada, kuid kohutav suvine paduvihm uhtus 
ara liiklusteed ning lõpetas jälitamise, Napoleon ise oma peajõududega ühines Neyga ja 
liikus põhja poole, otse Brüsseli peale. Wellington asus kogu Inglise armee jõududega 
positsioonil 22 km Brüsselist, Mont-Saint-Jeani nimelisel platool lõuna pool Waterloo küla 
Põhja pool Waterlood asuv Soignies' mets sulges talle taandumistee Brüsselisse. 

Wellington oli end sellel platool kindlustanud. Tema idee 

seisnes kavatsuses oodata Napoleoni sellel väga tugeval positsioonil ning seal iga hinna 


eest vastu panna senikaua, kui lüüasaamisest toibunud ja abiväge saanud Bliicher jõuab 
talle appi tulla. 

Luurajad kandsid üksteise järel Inglise peakorteris ette, et hoolimata paduvihmast 
ärauhutud poristest teedest liigub Napoleon peatumata otse Mont-Saint-Jeani platoo poole. 
Kui õnnestub kuni Blücheri tulekuni vastu panna, on tulemuseks võit, kui see aga ei õnnestu 
— Inglise armee purustamine. Sellisel kujul kerkis küsimus Wellingtonile üles juba enne 17. 
juuni keskpäeva, kui Bliicheri staabiiilem kindral Gneisenau andis talle teada, et Bliicher 
tõttab kohe pärast toibumist Wellingtoni juurde. 

17. juuni õhtuks jõudis Napoleon oma vägedega platoo, juurde ning märkas eemal udus 
Inglise armeed. 


VI 


Se] hetkel, kui nad 1815. aasta 18. juuni hommikul üksteise vastas seisid, oli Napoleonil 
ligikaudu 72 000 meest, Wellingtonil — 70 000. Mõlemad pooled ootasid toetus-vägesid, ja 
see ootus oli täiesti põhjendatud: Napoleon ootas marssal Grouchy'd, kellel polnud üle 33 
000 mehe; inglased ootasid Bliicherit, kellele pärast lüüasaamist Ligny' juures oli järele 
jäänud veel umbes 80 000 meest ning kes võis kohale ilmuda 40 000—50 000 
lahinguvõimelise sõduriga. 

Juba varastest hommikutundidest alates oli Napoleon kohal, kuid ta ei suutnud koidikul 
rünnakut alustada, sest sadanud vihm oli maapinna nii kobedaks muutnud, et see raskendas 
ratsaväe hargnemist. Keiser sõitis hommikul oma väerinde läbi ja sattus vaimustusse temale 
osutatud vastuvõtust: see oli otse harukordne masside entusiasmi puhang, millist poldud 
sellises ulatuses nähtud Austerlitzi aegadest saadik. See vägede ülevaatus, millele oli 
määratud jääda Napoleoni elus viimseks, jättis temale ja kõigile juuresolijaile kustumatu 
mulje. 

Napoleoni peakorter asus algul du Caillou' farmi juures. Kell 11.30 hommikul näis 
Napoleonile, et maapind on küllaldaselt kuivanud, ja alles siis andis ta käsu lahingut alus- 
tada. Inglaste vasakule tiivale avati 84 kahurist tugev suurtükituli ja alustati Ney juhtimise] 
rünnakut. Üheaeg- 

selt sooritasid prantslased demonstratsiooni eesmärk Ougoumont'i lossi juures 
nõrgema ataki Inglise armel paremal tiival, kus kallaletung leidis kõige energilisemat 
vastupanu ja põrkas kindlustatud positsiooni vastu. 

Rünnak inglaste vasakule tiivale jätkus. Hävitav võitlus oli kestnud poolteist tundi, kui 
Napoleon äkki märkas yägä kaugel kirdes Saint-Lambert'i juures liikuvate vägedg ähmaseid 
kontuure. Ta arvas algul, et see on marssal Grouchy, kellele juba öösel ja hiljem mitmel 
korral hommikul oli saadetud käsk kiirustada lahinguväljale saabumisega. Kuid see polnud 
Grouchy, vaid Bliicher, kes oli põgenenud Grouchy' jälitamise eest ja pärast väga 


meisterlikult läbiviidud päevamarsse viinud eksiteele Prantsuse marssali, nüüd aga tõttas 
appi Wellingtonile. Napoleon, saanud kuulda tõde, ei sattunud siiski segadusse: ta oli 
veendunud, et Bliicheri kannul liigub Grouchy, ja kui nad mõlemad jõuavad võitlusväljale, 
siis, olgugi et Bliicher toob Welingtonile rohkem toetusvägesid kui Grouchy keisrile, 
tasakaalustuvad mõlemate poolte jõud sellele vaatamata enam-vähem. Kui tal aga õnnestub 
enne Bliicheri ja Grouchy' kohale jõudmist anda inglastele purustav löök, siis võidetakse 
lahing pärast Grouchy' saabumist lõplikult. 

Suunanud Blücheri vastu osa ratsaväge, käskis Napoleon marssal Neyl jätkata inglaste 
vägede vasaku tiiva ja tsentrumi ründamist, mis kannatas juba lahingu algusest rea 
kohutavate löökide all. Siin tungisid tihedais lahing-kolonnides peale kindral d'Erloni 
korpuse neli diviisi. Terves selles rindelõigus käis verine võitlus. Inglased võtsid need 
massiivsed kolonnid tulega vastu ja läksid mitmel korral vasturünnakule. Prantsuse diviisid 
astusid üksteise järel lahingusse ja kandsid kohutavaid kaotusi. Šoti ratsavägi rajas endale 
mõõga abil teed nende diviiside keskele ning hävitas osa diviiside koosseisust. Märganud 
heitlust ja diviisi lüüasaamist, kihutas Napoleon isiklikult Belle-Alliance'i farmi juures 
asuvale kõrgendikule ning suunas sinna mõni tuhat kindral Milhaud' kürassiiri, ja terve 
polgu kaotanud šotlased löödi tagasi. 

See rünnak lõi peaaegu terve d'Erloni korpuse read segi. Inglise armee vasaku tiiva 
vastupanu ei suudetud murda. Siis muutis Napoleon oma plaani ja suunas pealöögi Mglise 
armee tsentrumile ja paremale tiivale. Kell 3.30 vallutas d'Erloni korpuse vasakul tiival 
asuv diviis 

La-Haie-Sainte'i farmi. Kuid sellel korpusel polnud saavutatud edu arendamiseks enam 
jõudu. Siis andis Napoleon marssal Ney käsutusse 40 eskadroni Milhaud' ja Lefebvre- 
pesnouettes'i ratsaväge ülesandega liiiia inglaste paremat tuba Ougoumont'i lossi ja La- 
Haie-Sainte'i vahel. Ougoumont'i loss vallutati lõpuks, kuid prantslasi langes sadade ja 
sadade kaupa; taganemata oma peapositsioonidelt, panid inglased visalt vastu. 

Selle kuulsa rünnaku ajal sattus Prantsuse ratsavägi Inglise jalaväe ning kahurväe 
tule alla. Kuid see ei peatanud järelejäänuid. Oli hetk, kus Wellington juba arvas, et kõik 
on kadunud, ja sellest mitte ainult ei mõeldud, vaid ka räägiti tema staabis. Inglise väejuht 
reetis ennast sõnadega, mis ta lausus vastuseks, kui talle teatati, et inglastel pole enam 
võimalik teatud punkte enda käes hoida. «Sel juhul tuleb neil kõigil oma postil surra. 
Mul ei ole enam reserve. Saagu kas või kõik surma, kuid me peame vastu pidama, kuni 
Bliicher kohale jõuab,» vastas Wellington korduvaile häirivaile ettekannetele, oma 
viimseid reserve lahingusse paisates. 

Kuid Napoleon ei oodanud ara jalaväereserve. Ta saatis tulle veel ratsaväe, Kellermani 
37 eskadroni. Lähenes õhtu. Lõpuks suunas keiser inglaste vastu oma kaardiväe ja viis 
selle ise riinnakule. Ja just selsamal momendil kostsid Prantsuse armee paremal tiival kisa 


ja lasud: Bliicher koos 30 000 sõduriga jõudis lahinguväljale. Kuid kaardiväe riinnakud 
Jätkusid, sest et Napoleon uskus ikka veel, et Blücheri kannul liigub Grouchy! Varsti 
tekkis siiski paanika: Preisi ratsavägi sööstis kahe tule vahele sattunud Prantsuse 
kaardiväele kallale, Bliicher ise aga tormas oma ülejäänud jõududega Belle-Alliance'i 
farmi juurde, kust Napoleon enne seda oli oma kaardiväega rünnakule asunud. Selle 
manöövriga tahtis Blücher Napoleoni taganemistee ara lõigata. Oli juba kell kaheksa 
õhtul, kuid veel küllalt valge, ja siis asus terve päeva prantslaste vahetpidamatute 
hävitavate rünnakute all olnud Wellington üldpealetungile. Grouchy polnud aga 
ikka veel kohale ilmunud. Kuni viimse minutini ootas Napoleon teda asjatult. 

Kõik oli lõppenud. Karreesse rivistunud kaardivägi taganes aeglaselt, end meeleheitlikult 


kaitstes läbi vaenlase tihedate ridade. Napoleon ratsutas sammu teda kaitsva 

kaardiväegrenaderide pataljoni keskel. Vana kaardiväe meeleheitlik vastupanu 
pidurdas võitjaid. «Vahvad prantslased, andke alla!» hüüdis kindral Cambronne'i 
juhtimisel oleva, igast küljest ümberpiiratud karree juurde sõitnud Inglise kolonel Halkett. 
Kuid kaardiväelased ei nõrgenda-: nud vastupanu, eelistades surma alistumisele. 
Ettepanekule alistuda vastas Cambronne inglastele põlgliku sõimuga. Teistes 
rindelõikudes, eriti aga Plansainois' juures, kus võitles reserv — Lobau korpus — 
osutasid Prantsuse väed vastupanu, ent lõpuks, kui neid riindasid preislaste värsked jõud, 
jooksid nad mitmes suunas laiali, päästes end põgenemisega, ning hakkasid alles 
järgmisel päeval, ja siiski vaid osaliselt kogunema organiseeritud üksustesse. 
Preislased jälitasid vaenlast kogu öö kauge vahemaa taha. 


VII 


25 000 prantslast, 22 000 inglast ja nende liitlast oli jäänud lahinguväljale surnuina ja 
haavatuina. Kuid Prantsuse armee lüüasaamine, peaaegu kogu suurtükiväe kaotamine, 
sadade tuhandete värskete Austria sõjavägede lähenemine Prantsusmaa piiridele, veel 
sadade tuhandete venelaste ilmumise lähim perspektiiv — kõik see muutis Napoleoni 
olukorra täiesti lootusetuks, ja ta taipas seda otsekohe, lahkudes Waterloo lahinguväljalt, 
kus lõppes tema verine tegevus. Kas Grouchy, kes oma hilinemisega oli hukutanud 
Prantsuse armee, reetis või eksis ainult juhuslikult ja kaldus teelt kõrvale, kas Ney käitus 
ratsaväerünnaku ajal inglaste vastu kangelasena (Thiers'i arvamus) või nagu hullumeelne 
(Maaelin'i arvamus), kas maksis ära oodata keskpäeva saabumist või pidi lahingut 
alustama köidikul, et teha inglastele lõpp enne Bliicheri kohalejõudmist, — kõik need ja 
tuhat teist Waterloo lahinguga seotud küsimust on enam kui saja aasta jooksul äratanud 
ajaloolaste huvi ning pakkusid vägagi suurt huvi ka selle lahingu kaasaegsetele. Kuid peab 
siinsamas märkima, et need küsimused haarasid esimesel momendil väga vähe Napoleoni 
enda mõtteid. Teekonna ajal Waterloost Pariisi oli ta väliselt rahulik ja väga mõtlik, kuid 


tema näoilme polnud nii sünge nagu pärast Leipzigit, kuigi nüüd oli tema jaoks tegelikult 
kõik kaotatud, ning lõplikult kaotatud. 

Huvitav on Napoleoni arvamus selle lahingu tagamõtte kohta nädal pärast Waterlood: 
«Riigid ei pea sõda mitte minuga, vaid revolutsiooniga. Nad nägid minus alati tema 
esindajat, revolutsiooniinimest. » 

See Napoleoni hinnang ühtib täielikult vabameelse Euroopa järgmiste põlvkondade 
omaga, kellest ta kõigi teiste vaadete poolest oli nii tohutult kaugel. Piisab, kui meenutada, 
kuidas Herzenit alati erutas kunstniku maal. mis kujutas Wellingtoni ja Blücheri kohtumist 
ja nende vastastikuseid õnnitlusi öösel Waterloo lahinguväljal. «Napoleon kihutas 
teised rahvad üles metsikult raevukaks vastulöögiks, » kirjutab Herzen, «ning nad hakkasid 
meeleheitlikult võitlema oma orjuse ja oma isandate eest. Seekord võitis feodaalne 
despotism sõjalise despotismi. . . Ma ei saa ükskõikselt mööda minna gravüürist, millel on 
kujutatud Wellingtoni ja Blücheri kohtumine võiduhetkel Waterloo all. Ma vaatlen 
seda iga kord kaua, ja alati muutub mu südame ümber külmaks ja tekib hirm.» Wellington ja 
Bliicher «tervitavad rõõmsalt teineteist. Ja miks nad ei peaks rõõmustama. Nad keerasid 
ajaloo just praegu suurelt teelt kuni rattarummuni porri, seesugusesse porri, millest teda 
poole sajandi jooksul välja ei tõmmata ... See juhtus köidikul.. . Euroopa magas siis alles 
ega teadnud, et tema saatus on muutunud». Herzen süüdistas seejuures Napoleoni ennast, 
kes oma omavoli ja põlgusega Euroopa rahvaste huvide- ja väärikuse vastu ajas Euroopa 
rahvad raevu; Napoleon ise vaikis alati medali sellest küljest, see teda mingil määral ei 
huvitanud. Kuid et tema poolt palju kordi purustatud feodaal-absolutistlik aristokraatia 
sai Waterloo all teataval määral revanši, et ka revolutsioonijärgne Prantsusmaa taandus 
kuidagi 18. juunil 1815. aastal koos vana kaardiväega, see oli keisrile tema sõnade järgi 
otsustades täiesti selge. 

Väärib tähelepanu, et kohe pärast Waterlood kõneles ta kogu oma grandioossest epopöast 
ja selle äsja saabunud lõpust nagu millestki kaugest, mitte aga nagu keskne tegelaskuju. 
Temaga toimus äkki järsk muutus. Ta saabus pärast Waterlood Pariisi mitte võitlema trooni 
eest, vaid loovutama kõiki oma positsioone. Ja mitte sellepärast, et oli kadunud tema 
haruldane energia, vaid sellepärast, et ta nähtavasti ei taibanud ainult oma mõistusega, 


vaid tundis kogu oma olemusega, et tema missioon on — halvasti või 

hästi — täidetud ning et tema osa on lõppenud. Veel 15 kuud tagasi, kui ta hoidis juba 
sulge käes, et kirjutada Fontainebleau's alla oma esimesele troonist loobumise aktile, tõstis 
ta äkki pea ja lausus oma marssalitele: «Aga võib-olla tuleks meil neile vastu astuda? Me 
purustame nad!», ja talle näis, et tema osa pole veel lõppenud. Isegi veel kolme kuu eest, 
sama 1815. aasta märtsis, saatis ta korda selle, mida keegi maailma ajaloos polnud teinud, 


— taoli siis alles tulvil usku endasse ja oma predestinatsiooni. 

Nüüd oli kõik korraga kustunud, ja igaveseks. Pärast Waterlood ei tundnud ta kordagi 
sellist meeleheidet nagu 1814. aasta 11. aprillil, kui ta mürki võttis. Kuid ta oli kaotanud 
igasuguse huvi ja tegevusiha, ta lihtsalt ootas, mida tulevased sindmused talle toovad. Ta 
oli juba otsustanud nende ettevalmistamisest mitte mingil viisil osa võtta. 

Ta jõudis Pariisi 21. juunil, kutsus kokku ministrid. Carnot tegi ettepaneku nõuda kodadelt 
Napoleoni diktatuuri väljakuulutamist. Davout soovitas lihtsalt välja kuulutada istungite 
vaheaeg ja koda laiali saata. Napoleon keeldus seda tegemast. Saadikutekoda oli sel ajal 
samuti kokku tulnud ja kuulutas uuesti ajalooareenile ilmunud Lafayette'i ettepanekul enese 
laialisaatmatuks. 

Napoleon ütles hiljem, et tema ainsast sõnast oleks piisanud, selleks et rahvamass oleks 
kõik Saadikutekoja liikmed maha tapnud, ja paljud neid päevi üleelanud deputaadid 
kinnitasid tema sõnu. Kuid jällegi: selleks oleks pidanud ta Lafayette'ile vastu seadma 
«Marat'», liberaalidele, kes soovisid ellu äratada 1789. aastat, vastu seadma 1793. aasta, 
kodanlusele vastu seadma plebeide massi, kes veerand sajandit enne seda oli päästnud 
Prantsusmaa monarhistliku Euroopa eest. Nii enne kui ka pärast Waterlood ei soovinud 
Napoleon selle peale välja minna. 

Huvitavaid teateid saabus pidevalt 21., 22. ja 23. juunil töölisagulitest: suurtesse 
hulkadesse kogunenud inimesed võtsid seal resoluutselt sõna keisri troonist loobumise 
vastu, nõuti sõja jätkamist, võitlust vaenlase ähvardava sissetungi vastu. 

Kogu 21. juuni päeva, ööl vastu 22. juunit ja terve 22. juuni kestel liikusid mööda Saint- 
Antoine'i, Saint-Marseille' eeslinna ja Temple'i kvartali tänavaid rongkäigud hüiietega: 
«Elagu keiser! Maha reeturid! Keiser või surm! Pole vaja troonist loobumist! Keiser ja 
kodumaa 

402 


kaitsmine! Maha Saadikutekoda!» Kuid Napoleon ei tahtnud enam võidelda ega valitseda. 
Pariisis toimusid ärevusse sattunud finantsistide, Kaubanduspalati liikmete ja pankurite 
nõupidamised; börsil valitsevat paanilist meeleolu pole võimalik kirjeldada. Napoleon võis 
selgesti näha, et kodanlus jätab ta maha, et kodanlusel pole teda vaja ja ta näib temale 
ohtlik. Napoleoni reetis too klass. kellele ta oli tuginenud kogu oma valitsemisajal, ja ta 
loobus lõplikult võitluse jätkamisest. 

22. juunil loobus Napoleon teiskordselt troonist oma väikese poja kasuks (kes alates 1814. 
aasta kevadest viibis koos emaga oma vanaisa keiser Franzi juures). Tema teine, sada päeva 
kestnud valitsemine oli lõppenud. Seekord ei võinud Napoleon loota, et liitlasriigid 
nõustuvad ohverdama Bourbone tema poja kasuks. 

Tohutu rahvahulk kogunes sellal Elysee lossi ümber, kus Napoleon pärast armeest 
tagasijõudmist peatus. «Pole vaja troonist loobumist!», «Elagu keiser!» hüüdsid 
kokkutulnud. Asi läks nii kaugele, et pealinna kesk-kvartalite kodanlus hakkas tõsist 


rahutust tundma ja kartis revolutsioonilist plahvatust. Revolutsioon, ja pealegi veel selline, 

mis võis Napoleoni diktaatoriks kuulutada, hakkas viirastuma isegi kainelt mõtlevale 

börsile ja seda hirmutama. Niipea kui levis kuuldus keisri troonist loobumisest, reageerisid 

riigi väärtpaberid börsil sellele järsu tõusuga: kodanlus leppis märksa kergemini 

inglaste, preislaste, austerlaste ja venelaste eelseisva linna sissemarssimise 

perspektiiviga kui pealinna töölisagulite kavatsetava poliitilise vahelesegamisega, kes 

soovisid sissetungile vastu panna. Saanud 22. juuni õhtul kuulda, et Napoleon on 

sõitnud Malmaisoni lossi ja et ta on lõplikult otsustanud troonist loobuda, hakkasid 

rahvahulgad pikkamisi laiali minema. 

Üksikute töölisgruppide osavõtt ja meeleolu on seletatav muuseas osaliselt sellega, et suvel 

oli Pariisis alati peale paikse tööliselanikkonna veel departemangudest tulnud kümneid 

tuhandeid ehitustöölisi, kes olid ametis majade ehitamise ja tänavasillutamisega: müürsepad, 

puusepad, tislerid, lukksepad, maalrid, katusetegijad, tapetseerijad, mullatöölised jms. Nad 

tulid küladest ajutiselt pealinna suviseks ehitushooajaks. Need töölised olid märksa rohkem 

külaga seotud kui alalised Pariisi töölised. 

Ja sellepärast vihkasid nad Bourbone kahekordselt — kui töölised ja kui talupojad, 
Napoleonis aga nägid nad kindlat panti Bourbonidest vabanemiseks. See mass ei tahtnud 
leppida Napoleoni troonist loobumisega. See mass peksis tänaval poolsurnuks mõned hästi 
riietatud inimesed, kelles ta arvas ara tundvat rojaliste-«aristokraate», sest need ei karjunud 
koos rahvahulgaga: «Pole vaja troonist loobumist!» Need rahvahulgad vahetasid üksteist 
alatasa välja. «Eales polnud rahvas, seesama rahvas, kes maksab makse ja sõdib, avaldanud 
keisrile suuremat poolehoidu kui neil päevil,» kirjutab nende sündmuste tunnistaja selle 
kohta, mis toimus Pariisis mitte üksnes enne troonist loobumist, vaid ka pärast seda, 23., 
24. ja 25. juunil, kui tuhandetesse ulatuvad rahvahulgad ikka veel ei tahtnud toimunuga 
leppida. 
Malmaisonist sõitis troonist loobunud keiser välju 28. juunil. Ta suundus Atlandi ookeani 
rannikule. Ta oli otsustanud asuda ühele Rocheforfi sadamas ankrus olevale fregatile ning 
purjetada Ameerikasse. Kaks fregatti olid mereministri korralduse kohaselt selleks sõiduks 
keisri käsutusse antud. Kui Napoleon 3. juulil kell 8 hommikul Rocheforfi jõudis, olid fregatid 
valmis, kuid merele sõita polnud võimalik: Inglise eskaader blokeeris tihedalt sadamat. 
Napoleon jäi ootama. Ta venitas ilmselt ka ise ärasõiduga. 20-ndate ja 30-ndate aastate 
romantiline põlvkond lõi isegi hüpoteesi, et «keisri kuulsusel puudus veel vaid märtrikroon», 
et «Napoleoni legend» polnuks nii täiuslik ja ülev, kui inimkonna mällu ei oleks igaveseks söö- 
binud see kalju kiilge aheldatud uue Prometheuse kuju, ja et Napoleon teadlikult ei 
soovinudki teistsugust lõppu oma epopöale. Mitte kunagi hiljem pole ta andnud rahuldavat 
seletust oma käitumise kohta neil päevil. Talle tehti ettepanek viia ta sadamast välja mitte 
ühel fregattidest, vaid salaja väikesel laeval. Ta ei nõustunud. Rocheforti linnas saadi kuulda 
keisri sealviibimisest, ja iga päev seisis tema akende all tundide viisi mitme tuhande pealine 


rahvahulk, kes karjus: «Elagu keiser!» Lõpuks 8. juulil asus ta ühe fregati pardale ja väljus 
merele. Fregatt jäi peatuma suure Aixi saare juures, mis asetses Rocheforfist pisut loodes, 
kuid edasi purjetada ei saanud, sest Inglise eskaader sulges kõik väljapääsud ookeanile... 
Napoleon läks saarele. Ta tunti kohe ära. Madrused, sõdurid, kalurid ja kogu 
ümbruskonna elanikkond jooksis 

fregati juurde kokku. Kohaliku garnisoni sõdurid palusid. et keiser võtaks vastu nende paraadi. 
Napoleon tegi seda nende suurimaks vaimustuseks. Ta vaatas üle ka saare kindlustused, mis 
olid kunagi tema käsul ehitatud. 

Kui ta oli fregati pardale tagasi jõudnud, selgus, et Pariisist oli saadetud fregattidele käsk sõita 
merele ainult sel juhul, kui läheduses pole Inglise eskaadrit. Kuid inglased olid lahe suudmes 
lahinguvalmis ... 

Napoleon tegi otsekohe otsuse. Keisri juures viibisid Rovigo hertsog (Savary), kindral 
Montholon, marssal Bertrand ja Las Cases — suure armee ohvitserid, kes olid Napoleonile 
Janaatiliselt ustavad. Keiser saatis läheduses ristleva Inglise eskaadri juurde Savary ja Las 
Cases'i läbirääkimisi pidama, kas eskaader ei nõustuks läbi laskma kahte Prantsuse fregatti, 
niis viivad Napoleoni Ameerikasse. Kas pole saadud sellist korraldust? Kapten Mait-Lnd võttis 
neid «Bellerophoni» pardal vastu viisaka, kuid resoluutse keeldumisega. «Kus on tagatis,» 
lausus Maitland, «et keiser Napoleon ei tule uuesti Ameerikast tagasi ega sunni Inglismaad ja 
kogu Euroopat jällegi tooma ainelisi ohvreid ning verd valama, kui ta nüid Ameerikasse 
sõidab?» Selle peale vastas Savary, et on kolossaalne erinevus 1814. a. toimunud esimese 
troonist loobumise ja nüüdse, teise loobumise vahel, et nüiid loobus keiser troonist täiesti 
vabatahtlikult, kuigi võinuks jääda troonile ja jätkata sõda ka pärast Waterlood; et keiser 
siirdub otsustavalt ning jäädavalt erru... «Ent kui lugu on nii, miks ei pöördu siis keiser 
Inglismaa poole ega otsi varjupaika Inglismaal?» väitis vastu Maitland. Järgnevas vestluses 
Napoleoni saadikud siiski mingeid lubadusi ei märganud, isegi mitte kõige tähtsamat: kas 
kavatseb Inglismaa pidada Napoleoni vangiks või mitte. 

Kui nad olid oma fregatile tagasi jõudnud ja kui mõlema Prantsuse laeva madrused ja 
ohvitserid said kuulda, et keiser võib inglaste kätte sattuda, muutusid nad äärmiselt rahutuks. 
Teise fregati kapten Ponet teatas kindral Montholonile: «Ma pidasin just praegu oma 
ohvitseride ja meeskonnaga nõu. Ma kõnelen järelikult nii enda kui ka kõigi teiste nimel.» 
Pärast sellist sissejuhatust esitas ta oma plaani: tema fregatt «Meduse» tungib öösel 
«Bellerophonile» kallale ning astub temaga võitlusse. See juhib inglaste tähelepanu kaheks 
tunniks kõrvale; muidugi hukkub «Meduse» selle kähe tunni jooksul. 

kuid sama aja jooksul jõuab teine fregatt «Sale», mille pardal asub keiser, läbi lipsata ja 
ookeanile välja jõuda, sest et ülejäänud Inglise eskaader on «Bellerophonist» tublisti eemal, 


lähedal olevad laevad aga on liiga väikesed ega suuda fregatti «Sale» kinni pidada. 
«Meduse'i» madrused ja ohvitserid avaldasid täielikku valmisolekut hukkuda selleks, et päästa 
keiser. 

Napoleon, kellele sellest ettepanekust teatati, ütles Montholonile, et ta ei nõustu sellist ohvrit 
vastu võtma: ta pole nüüd enam keiser, kuid ohverdada eraisiku päästmiseks Prantsuse 
fregatti kogu selle isikulise koosseisuga ei tohi. Napoleon lahkus fregatilt «Sale» ja kolis üle 
Aixi saarele. Seal olid mõned noored ohvitserid, kes olid valmis keisrit väikesel laeval salaja 
merele viima. 

Kuid keiser oli oma saatuse juba otsustanud. Las Cases laks uuesti kapten Maitlandi juurde 
ja teatas talle, et Napoleon on otsustanud oma saatuse usaldada Inglismaa kätesse. Maitland 
kinnitas, enesele mingeid kohustusi võtmata, et keisrile korraldatakse muidugi viisakas ja 
vääriline vastuvõtt. 

15. juulil 1815. aastal asus Napoleon brikile «Kull»,: mis pidi ta toimetama 
«Bellerophonile». Ta kandis omal vana armast kaardiväejäägri mundrit ja 
kolmnurkset; kübarat. Briki «Kull» madrused .rivistusid üles, briki, komandör 
raporteeris keisrile. Madrused hüüdsid valjusti:! «Elagu keiser!» «Kull» oli jõudnud 
«Bellerophoni» juurde. Kapten Maitland võttis keisri trepi alumisel astmel sügava 
kummardusega vastu. Tulnud laevale, märkas Napoleon tema ees ülesrivistatud Inglise 
sõjalaeva meeskonda, ja Maitland esitles talle oma staapi. 

Napoleon läks kohe laeva parimasse ruumi, mille kapten Maitland tema käsutusse andis. 
Kõige võimsam, visam ja hirmuäratavam vaenlane, keda Inglismaa oli kogu oma ajaloo vältel 
tundnud, oli nüid tema võimuses. 


SEITSMETEISTKÜMNES PEATÜKK 
Saint Helena saar 1815—1821 


IT 


Juba ühel esimestest meresõitudest pärast portugallast Vasco da Gamat avastati XVI 
sajandi algul Atlandi ookeani lõunaosas, 15°30' lõunalaiusel asuv väike täiesti tühi ja üksik 
saareke. See avastati 21. mail 1501. aastal, just sel päeval, kui katoliku kirik tähistas püha 
Helena mälestust; sellest saigi saar oma nimetuse. Saar kuulus mõnda aega (XVII sajandil) 
hollandlastele ja anastati inglaste poolt lõplikult 1673. aastal. Inglise Ida-India kompanii 
korraldas tol ajal siin peatuskoha laevadele, mis suundusid Inglismaalt Indiasse ja tagasi. 

Siia siis otsustaski Inglise valitsus saata Napoleoni, niipea kui oli saadud teada, et keiser 
viibib «Bellerophoni» pardal. Kõige lähem (Aafrika) rannik on peaaegu 2000 km kaugusel 


saarest. Tolleaegne purjelaevastik pidi selle vahemaa, s. 0. Inglismaalt saareni, läbimiseks 
teel viibima ligikaudu 2,35—3 kuud. Saint Helena saare geograafiline asend avaldaski kõige 
suuremat mõju Inglise kabineti otsusele. Pärast «Sada päeva» näis Napoleon veel hirmu- 
tatavam kui enne seda oma epopöa viimast vaatust. Napoleoni võimalik uus ilmumine 
Prantsusmaale võis jällegi esile kutsuda Impeeriumi taastamise ja uue üleeuroopaliku sõja. 

Juba oma asendiga ookeanil ja oma kaugusega maismaast garanteeris Saint Helena saar, 
et Napoleoni tagasitulek on võimatu. 

Romantiline luule ja Prantsuse patriootiline historio- 

graafia jutustasid hiljem sellest saarest kui inglaste poolt eriti selleks väljavalitud paigast, et 
kiiremini oma vangi, hävitada. See pole tõsi. Saint Helena saare kliima on väga tervislik. 
Kõige palavamal kuul on päeva keskmine temperatuur ligikaudu 24° Celsiuse järgi, kõige 
külmemal kuul — umbes 18,5°, aasta keskmine temperatuur aga 21°. Tänapäeval on suured 
metsad saarel võrdlemisi väheseks jäänud, kuid 100 aastat tagasi oli neid seal veel üsna palju. 
Joogivesi on väga maitsev ja tervislik, saare pinnas on küllalt niiske, esineb palju rohtu ja 
tihedaid põõsaid ning tihnikuid, kus leidub metslinde ja -loomi. Kogu saar on 122 
ruutkilomeetrit suur ning kerkib tumeroheliste peaaegu püstloodis basaltkaljudena otsekui 
ookeanist välja. 

Kui Napoleonile teatati, et tema asukohaks on määratud Saint Helena saar, avaldas ta 
protesti, öeldes, et teda pole õigus kõhelda nagu sõjavangi. «Bellerophonilt» kolis ta ile 
fregatile «Northumberland», mis pärast 2,5-kuulist purjetamist tõigi vangistatud keisri 15. 
oktoobril 1815. aastal saarele, kus talle oli määratud lõpetada oma elupäevad. 

Napoleoni saatis pagendusele üsna väikesearvuline saatjaskond, sest Inglise valitsus ei 
lubanud enamikul kaasa sõita soovijail keisrile Saint Helena saarele järgneda. Temaga koos 
tulid marssal Bertrand naisega, kindral krahv Montholon naisega, kindral Gourgaud ja Las 
Cases oma pojaga. Tuli ka tema teener Marchand ja veel mõned tema teenijaskonnast 
(korsiklane Santini jt.). Algul anti Napoleoni käsutusse mitte just mugav suvemaja, hiljem aga 
avaram maja saare selles osas, mida nimetati Longwoodiks. 

Kuni 1816. aasta aprillini kuulus ülemvalitsus saarel admiral Cockburnile, kuid alates 
1816. aasta aprillist kuni Napoleoni surmani oli kuberneriks Hudson Lowe. See oli 
nürimeelne ja piiratud silmaringiga ametnik-bürokraat, kes kartis kõike maailmas, kõige 
enam aga oma vangi. Lowe'd rõhus vastutustunne, hirm, et Napoleon uuesti põgeneb. Samal 
ajal oli Napoleon kubernerile antud instruktsiooni kohaselt vaba, ta väljus majast ja sõitis, 
kuhu tahtis, sooritas ratsamatku, võttis vastu või jättis vastu võtmata, keda heaks arvas. 
Napoleon oli juba algusest peale Hudson Lowe'ga lepitamatus vaenus. Ta keeldus peaaegu 
täiesti kuberneri vastu võtmast, ei vastanud 

tema lõunalekutsetele põhjusel, et need olid adresseeritud kindral Bonaparte'ile (Inglismaa 
oli Napoleoniga sõjaseisukorras 1803. aastast alates, kui viimane polnud veel keiser). 

Saarel oli ka teiste riikide, Prantsusmaa, Venemaa ja Austria esindajaid. Napoleon võttis 
vahel vastu rändurid — inglasi ja mitteinglasi, kes teel Indiasse või Aafrikasse (või Indiast ja 
Aafrikast Euroopasse) sattusid Saint Helena saarele. 

Saare kaitseks oli saadetud terve väesalk. See oli paigutatud Jamestowni, saare ainsasse 
linnakesse, mis asus Longwoodist kaugel. On huvitav, et nii saarel asuva garnisoni ohvitserid 
kui ka sõdurid ei avaldanud Napoleonile, Inglismaa surmavaenlasele, mitte ainult oma 
lugupidamist, vaid mõnikord koguni mingit sentimentaalset poolehoidu. Sõdurid andsid talle 
lillekimpe, palusid Napoleoni saatjaskonnalt nagu armuandi, et neid lubataks salamahti talle 
pilku heita. Isegi palju aastaid hiljem väljendasid ohvitserid oma sümpaatiat, kõneldes 
vangist, kelle pärast neil tuli mitu aastat elada üksildasel saarel. 

See äratas lõpuks teiste riikide komissaride tähelepanu, kes elasid saarel, et valvata Napoleoni 
järele. «Kõige imelikum, » lausus Aleksander 1 esindaja krahv Balmaine, «on mõju, mida see 
inimene, vang, kes on kaotanud trooni, ümbritsetud valvureist, avaldab kõigile, kes talle 
lähenevad... Teda nähes värisevad prantslased ärevusest ja loevad end üliõnnelikuks, et 
saavad teda teenida... Inglased lähenevad talle ainult aukartusega. Isegi need, kes teda 
valvavad, otsivad agaralt tema pilku ja püüdlevad talt ühtainsat sõnakestki. Keegi ei julge 
tema juuresolekul käituda temaga võrdsena.» 

Napoleoni väike õukond, kes oli talle Saint Helena saarele järgnenud ja temaga koos 
Longwoodi elama asunud. tülitses ja intrigeeris täpselt nii, nagu oleksid nad kõik alles 
Tuileries' lossis Pariisis. Las Cases, Gourgaud. Montholon ja Bertrand jumaldasid Napoleoni, 
teatasid, et tema on nende jumal, ja olid üksteise peale armukadedad. Kindral Gourgaud 
kutsus kord Montholoni isegi duellile, ja üksnes keisri vihane pealekäratus tegi tülile lõpu. 
Mitmesuguseil ettekäändeil saatis Napoleon kolm aastat hiljem Gourgaud' koguni 
Euroopasse, niivõrd oli see tema oma jumaldamise ja võimatu iseloomuga ara tüüdanud. Ta 
kaotas ka Las Cases'i, kelle Hudson Lowe 1818. aastal 

saarelt välja sõi. Las Cases märkis üles jutuajamised Napoleoniga, kuid paljusid asju Napoleon 
lihtsalt dikteeris talle ja kogu memuaärkirjandusest, mis pärineb Saint Helena saarelt, on 
need märkmed muidugi kõige huvitavamaks mälestusmärgiks. Kui Las Cases oli sunnitud ara 
sõitma, ei olnud Napoleonil enam niisugust sobivat ja haritud sekretäri, ja sellepärast teame 
me keisri elu viimastest aastatest märksa vähem. 


II 

Ei Hudson Lowe' meelepaha tekitav ja väiklane kius, mis ei võinud ju kuigi tõsiselt 
Napoleoni solvata, seda enam, et ta kuberneri enese juurde üldse ei lasknudki, ei saare 
tervislik ja ühtlane kliima, ei materiaalsed elutingimused, mis polnud põrmugi halvemad kui 


näiteks kuberneril endal, ei kutsunud Napoleonis esile seda sünget nukrustunnet, mida ta 
kunagi oma väikese õukonnaga ei jaganud, mida aga õukondlased kõik väga hästi märkasid. 
Nähtavasti hävitas teda kõige enam just jõudeolek. Ta luges väga palju, ratsutas, jalutas ja 
dikteeris Las Cases'ile. Kuid minna üle sellisele olelemisele pärast harjumust väsimatult 
töötada, pärast 15-tunnilist, vahel aga 18-tunnilist tööpäeva, millega ta oli kogu oma eluajal 
harjunud, oli temale väljakannatamatu. 

Oma meeleolu ta varjas. Ta püüdis teda ümbritsevate inimeste keskel olla jutukas ja elav, 
sea aga sundis nähtavasti sageli teda ennastki oma kurbust unustama. Oma olukorda talus 
ta stoilise rahuga. 

Juba pika meresõidu ajal «Northumberlandil» hakkas ta Las Cases'ile dikteerima oma 
mälestusi. Ta jätkas seda ka saarel kuni Las Cases'i ärasõiduni. Vestlused Las Cases'iga, 
Montholoniga ja Gourgaud'ga, «Kirjad Neemelt», mida ta dikteeris ning läbi vaatas ja mis 
Las Cases tema ülesandel (kuid ilma tema allkirjata) hiljem trükis avaldas, — kõik need 
allikad annavad pildi mitte nende faktide objektiivsest ajaloolisest tõepärasusest, millest seal 
jutt on, vaid sellest, missuguse kujutluse neist faktidest, soovis sisendada Napoleon 
järelpõlvedele. 

Kõigist üleskirjutatud jutuajamistest Napoleoniga, kõigist mälestusist, mis väärivad 
mõnevõrragi usaldust (5. 0. 

täpsemalt öeldes Las Cases'i, Montholoni ja Gourgaud' mälestusist, sest Antommarchi ja 
O'Meara ei vääri mingit usaldust), võib leida väga palju niinimetatud «Napoleoni legendi» 
ajaloo jaoks, kuid väga vähe väärtuslikke ja veenvaid materjale Napoleoni enese ja tema 
valitsemise ajaloo iseloomustamiseks. Hiljem nii tähtsat aktiivset ajaloolist osa etendanud 
«Napoleoni legend» hakkas kujunema ammu enne Victor Hugod ja Heinet, enne Goethet ja 
Zealitzit, enne Puškinit ja Lermontovi, enne Balzaci ja Beranger'd, enne Mickiewiczit ja 
Towianowskit ja enne tervet leegioni poeete, publitsiste, poliitikategelasi ja ajaloolasi, kelle 
mõtted ning tunded, veel enam aga kujutlusvõime pöördusid visalt ja jäid kauaks ajaks 
peatuma selle gigantse kuju juurde, kes oli Hegelile pärast Jenat tundunud «maailma vaimu» 
personifikatsioonina ja inimkonna ajaloo tõukejõuna. Kujunema hakkas legend juba Saint 
Helena saarel. 

Minu käesolevas töös aga on juttu eranditult Napoleonist, sugugi mitte «Napoleoni legendi» 
ajaloost. 

Niisiis annavad materjalid, mis tekkisid keisri Saint Helena saarel viibimise ajal, väga vähe. 
«Jumal» lausus ilmeksimatuid sõnu, usklikud aga panid kirja. Jumaldamine, armumine, 
religioosne austus — need pole sellised tunded, mis soodustavad kriitilist analüüsi. Ei 
kõnelnud ju Napoleon teda ümbritsevate isikutega muidugi mitte nende jaoks, vaid järelpõlvs 
ja ajaloo jaoks. Kas võis ta siis olla väga kindlalt veendunud selles, et tema dünastiale on mää- 
ratud veel kord valitseda Prantsusmaal, seda me ei tea, kuid ta vestles oma lähikondlastega 


nii, nagu oleks ta seda tulevast fakti silmas pidanud. Kord avaldas ta otseselt mõtte, et tema 
poeg hakkab veel valitsema. 

Erialast huvi äratavad muidugi kõik tema arvukad märkused (ja diktaadid), mis puudutavad 
tema sõdu ning teiste kuulsate väejuhtide sõjakunsti ja sõjaasjandust üldse. Igas tema sõnas 
avaldub esmajärguline meister, asjatundja ja asjaarmastaja. «Kummaline kunst on sõda: ma 
pidasin 60 lahingut ja kinnitan teile, et ma pole kõigist neist midagi juurde õppinud, mida ma 
poleks teadnud juba oma esimeses lahingus, » lausus ta kord. Väejuhtidest hindas ta väga 
kõrgelt Turenne'i ja Conded. Napoleon pidas ennast kahtlemata maailma ajaloos suurimaks 
väejuhiks, kuigi pole seda kordagi täpselt nende sõnadega väljendanud. Erilise, uhkusega 
kõneles ta Austerlitzist, Borodinost 

ja Wagramist, kuid samuti oma esimesest, Itaalia-sõjakäigust aastail 1796—1797 ja 
eelviimasest sõjakäigust (1814. aastal). Austria armee purustamist Wagrami all pidas ta üheks 
parimaks oma strateegiliste saavutuste reas. Olnuksid Turenne või Conde Wagrami juures, 
siis oleksid nemad samuti kohe märganud, milles seisneb positsiooni võti, nagu seda märkas 
Napoleon, «Caesar või Hannibal aga poleks seda märganud,» lisas keiser. «Kui minu sõdades 
oleks mul abiks olnud Turenne, oleksin ma olnud kogu maailma valitseja,» kinnitas ta. Kõige 
paremaks armeeks pidas Napoleon niisugust armeed, milles iga ohvitser teab, kuidas antud 
olukorras toimida. 

Kord avaldas ta kahetsust, et polnud surma saanud Borodino juures või Kremlis. Vahel 
nimetas ta sellest kõneldes mitte Borodinod, vaid Dresdenit, veel meelsamini aga Waterlood. 
«Sada päeva» meenutas ta uhkusega ning kõneles «rahva armastusest» tema vastu, mis avaldus 
tema maabumisel Jouani lahes ja pärast Waterlood. 

Ta ei lakanud kahetsemast, et lahkus vallutatud Egiptusest, ja et lõpetanud Acre'i kindluse 
piiramise, oli tulnud 1799. aastal Süüriast tagasi. Tema arvates oleks ta pidanud jääma itta, 
vallutama Araabia ja India ning olema idamaa, mitte aga lääne keiser. «Kui ma oleksin 
vallutanud Acre'i kindluse, oleksin ma suundunud Indiasse. Kelle käes on Egiptus, see valitseb 
ka India üle,» kordas ta (selle väitega ühineb täielikult ka uusim strateegia). Inglise ülem- 
võimust Indias kõneles ta, et kui ta oleks isegi väikese väesalgaga Indiasse jõudnud, siis oleks 
ta inglased sealt minema kihutanud. Ta kõneles palju ja sageli Waterloost ja arvas, et kui 
poleks olnud täiesti ettenägematuid juhuslikkusi ja kui tema käsutuses oleksid olnud endised, 
eelmistes sõdades langenud marssalid, nagu Bessieres ja Lannes, kui tema juures oleks olnud 
Murat, — oleks lahingu lõpp kujunenud teistsuguseks. Tal oli eriti raske meenutada, et selle, 
tema viimse lahingu, olid võitnud nimelt inglased. 

Et sissetung Hispaaniasse («Hispaania paise») oli tema esimeseks veaks, 1812. aasta Vene- 
sõjakäik aga teiseks ja kõige saatuslikumaks, seda ta nüüd tunnistas, kuigi leebelt (enese 
vastu), kõneldes «arusaamatustest», mis kiskusid teda kaasa sõjaretkele Moskva peale. Kuid ta 
ei öelnud põrmugi lahti oma vastutusest. Napoleon arvas, et kui ta 1812. aastal Dresdenisse 


saabus ja kuulis, et vahepeal 

Rootsi kroonprintsiks saanud Bernadotte ei kavatse teda Venemaa vastu abistada ja et Türgi 
sultan sõlmib Venemaaga rahu, siis oleks ta pidanud loobuma oma sissetungist Venemaale. 
Marssinud Moskvasse, oleks tal tulnud sealt kohe väljuda ja Kutuzovile järele jõudes Vene 
armee hävitada. «See fataalne sõda Venemaaga, millesse ma sattusin arusaamatuse tõttu, see 
stiihia kohutav kärmus, mis oli neelanud kogu armee... ja seepeale terve maailma ülestõus 
minu vastu!» Kas pole siis ime (jätkas ta), et tema, keiser, võis veel nii kaua vastu panna ja et 
enam kui üks kord käidus lõplik võit selles kogu maailma vastu peetavas võitluses tema poole? 
Seda, et ta Tilsitis loobus oma esialgsest mõttest — pühkida maapinnalt Preisi kui iseseisev 
riik, pidas ta üheks oma vigadest, Austriat, nagu ta nüüd tunnistas, tahtis ta 1809. aastal 
samuti hävitada, kuid seda takistas tema ebaõnn lahingus Esslingi all, nii et pärast Wagramit 
jäi palju kaotanud Austria ikkagi püsima. 

Mitmeid kordi tuli ta mõttes tagasi Enghieni hertsogi hukkamise juurde, kuid mingit kahetsust 
sel puhul ta ei ivaldanud, vaid väljendas ennast selles vaimus, et kordaks seda uuesti, kui 
tuleks kõike algusest peale hakata. On huvitav, et pikka, 20 aastat kestnud üleeuroopalist 
hirmsat verevalamist, mille keskpunktis ta oli ja milles ta tema enda arvates etendas otsustavat 
osa, ei meenutanud ta vähimalgi määral kui midagi kurba, rasket, mis on suuteline tumestama 
hinge kas või üheks hetkeks. Jaa, täiesti õige, ta ihkas vallutusi, kuid tal oli üldse selline 
kirglik kalduvus; ta «armastas liialt sõda». 

Väike tiidruk Betsy Balcombe, ühe Saint Helena saarel viibiva inglasest ehitusettevõtja tütar, 
oli saanud Napoleoni sõbraliku lembuse osaliseks. Napoleon, kes tahtis talle õpetada prantsuse 
keelt, lubas tütarlapsel enda juurde joosta ja enesega lobiseda. Kui tütarlaps oli temaga 
kodunenud, küsisid tema ning teine väike tüdruk Ladgy kord keisrilt, kas on tõsi, et tema 
söövat inimesi (nagu nad seda olid juba Inglismaal kuulnud). Siis hakkas Napoleon neid 
naerdes veenma, et sööb tõepoolest inimesi ja on alati nendest toitunud ... Teda ajas naerma, 
et Ladgy oli täiskasvanute jutust nähtavasti liiga sõna-sõnalt aru saanud: kaudses tähenduses 
jõudsid need sõnad temani ammu enne tutvust väikese Balcombe'i ja tema sõbratariga, kuid 
need ei olnud 

temas kunagi midagi esile kutsunud peale põlgliku õlakehituse. 

Pärast Josephine'i eemaldamist, pärast Lannes'i surma Esslingi all, pärast Duroc'i surma 
Görlitzi all jäi Napoleonile maailmas vaid üks olevus, keda ta oma eluajal oli armastanud: 
see oli tema väike poeg, kes elas alates 1814, aastast koos oma ema keisrinna Marie- 
Louisega vanaisa, Austria keisri Franzi juures. Napoleon avaldas juba 1816. aastal, Saint 
Helena saarele tulles, arvamust, et tema poeg hakkab kord valitsema, sest et edaspidi võib 
Prantsusmaal toetuda ainult «massidele», tähendab: kas vabariik või populaarne 


«rahvamonarhia». Kuid populaarseks dünastiaks võib olla vaid rahva tahtel valitud dünastia, 
s. 0. Bonaparte'id. 

Sellesama välise järjekindlusetusega, mis ei andnud talle 1815. aastal võimalust astuda 
laialdase massiliikumise eesotsas Bourbonide, aadlike ja preestrite vastu, jätkas ta ka Saint 
Helena saarel oma tookordse käitumise heakskiitmist. 

Ebajärjekindlus oli siin väline, see oli tekkinud ebatäpsest asjaolude mõistmisest: Napoleoni 
monarhia polnud «rahvalik», vaid kodanlik, ja oma poja jaoks unistas ta samuti riigist, mis 
toetuks mitte plebeide, laialdaste töötajate masside tahtele ja huvidele, vaid kodanluse 
tahtele ja huvidele. «Mille eest võlgnevad need inimesed mulle tänu? Ma leidsin nad eest 
vaesuses ja jätan nad edasi vaesusse!» tuli tema suust kord pärast Waterlood kuuldavale, kui 
ehitustöölistest koosnev rahvahulk asus tema lossi ümber ja nõudis, et Napoleon jääks 
troonile. 

Sellelesamale krahv Montholonile kordas Napoleon siis Pariisis ja ka Saint Helena saarel, 
et kui ta oleks tahtnud käsutada revolutsioonilist vihavaenu aadlike ja vaimulikkonna vastu, 
mille ta eest leidis 1815. aastal oma maabumisel, siis oleks ta võinud saabuda Pariisi «kähe 
miljoni talupoja» saatel; kuid ta ei soovinud olla «pööbli» pealikuks, sest et teda vihastas 
(tema väljenduse järgi) juba ainuüksi mõte sellest. 

Oli selge, et ta jäi samade veendumuste juurde, mida me oleme korduvalt märkinud. Kuid 
äkki, juba päris lõpuks, ilmselt sõnumite mõjul, mis ajalehtede ning suuliste teadete kaudu 
olid Euroopast Saint Helena saarele jõudnud ja mis teatasid Saksa revolutsioonilisest 
käärimisest, üliõpilaste rahutustest, vabadusliikumisest Saksamaal jne., 

muutis keiser järsult suunda ja ütles (oli juba 1819. aasta) samale Montholonile midagi 
diametraalselt vastupidist oma endistele arvamustele. «Ma oleksin pidanud oma 
impeeriumi rajama jakobiinide toetusele.» Sest jakobiinide revolutsioon on vulkaan, mille 
abil võib kergesti õhku lasta Preisimaa. Kuid niipea kui revolutsioon oleks võitnud Preisis, 
oleks Preisi Napoleoni arvates olnud tema võimuses ja tema kätte oleks sattunud kogu 
Euroopa («minu relvade ja jakobinismi jõuga»). Tõsi küll, kui ta kõneles tulevasest või 
võimalikust revolutsioonist, ei ulatunud tema mõte kaugemale väikekodanlikust «jakobinismist» 
ega eeldanud sotsiaalset murrangut. Jakobiinlik revolutsioon hakkas talle vahel näima 
juba liitlasena, mille ta asjatult oli eemale tõuganud. 


TII 


Viimne pikem kõnelus Montholoniga, mille teemaks oli jakobiinid ja revolutsioon, toimus 10. 
märtsil 1819. aastal, olles üheks tema viimastest vestlustest saatjaskonnaga. 

Harvemaks, kõlatumaks, hämaramaks ja katkendlikumaks muutusid juba sel ajal teated keisri 
kohta. 

Polnud enam Hudson Lowe' poolt väljasaadetud Las Cases'i ega Gourgaud'd, keda keiser ise 


veenis ara sõitma. Mõnda aega viibis saarel ja sõitis samuti peagi ara iiri arst O'Meara, kes 
etendas vajaduse korral nuhi osa ja kandis kubernerile salaja ette sellest, mis toimub Long- 
woodis. Köhale jäänuist oli Napoleoni perekonna poolt Euroopast saadetud doktor 
Antommarchi võhiklik arst (ja valelik memuaaride kirjutaja), kellel Napoleon lõpuks keelas 
enese silme ette ilmumise. Bertrand, Montholon ja mõned inimesed teenijaskonnast olid need, 
kes nägid selle kähe viimase aasta jooksul Napoleoni kõige enam. 

Juba 1819. aastal oli Napoleon üha sagedamini haige. 1820. aastal haigus tugevnes, 1821. 
aasta algul aga leidis inglise arst Arnotte, kelle Napoleon enda. juurde laskis, olukorra olevat 
üsna tõsise; ometi esines pikki paranemise tendentsiga vaheaegu, kus Napoleon tegi 
jalutuskäike. 1820. aasta lõpuks muutus väsimine märgatavamaks. Napoleon alustas lauset ega 
lõpetanud seda, vajudes sügavasse mõtiskellu. Ta muutus sõnakehvaks, kuna aga kuni 1820. 
aasta lõpuni tema diktaadid ja mälestused oma valitsemisest, mis olid edasi antud kahele 
usaldusmehele — Las 

Cases'ile kuni 1818. aastani ja krahv Montholonile osaliselt samul aastail, muist aga alates 
1818. aastast kuni 1820: aastani (kaasa arvatud) —, võtavad Las Cases'i ülestähendustes 
enda alla kaks tohutut folianti (viimastes väljaannetes), Montholoni märkmetes aga kaheksa 
köidet (1847. a. väljaandes), kusjuures nende hulgas polnud veel sellesama Montholoni 
kaheköitelist eriraamatut mälestusi keisri viibimisest Saint Helena saarel. 

1820. aasta lõpust alates sõitis Napoleon juba harvemini kalessis. Ratsasõidust oli ta juba 
ammu loobunud. 

1821. aasta märtsis hakkasid kohutavad sisemised valud korduma ja sagenema. Keiser taipas 
nähtavasti juba ammu, et see on vähk, nende perekonnas pärilik haigus, millesse oli surnud 
kõigest 40 aasta vanuses tema isa Carlo Buonaparte. 

Sellega seoses tuleb märkida, et viimase 15-20 aasta jooksul on meditsiiniajakirjades 
Prantsusmaal ja Saksamaal mitmel korral avaldatud arvamust, nagu poleks Napoleoni 
viimaseks haiguseks olnud mitte vähktõbi, vaid eriline troopikahaigus, mille eod ta oli kaasa 
toonud juba noores eas Egiptuse- ja Süüria-sõjakäigult ja mis olid uuesti arenema hakanud, 
kui ta taas sattus troopikasse. 

5. aprillil tegi doktor Arnotte Napoleoni saatjaskonnale marssal Bertrand'i ja krahv 
Montholoni isikus teatavaks, et haige seisund on äärmiselt tõsine. Kui valud mõnevõrra 
nõrgenesid, püüdis Napoleon lähikondlaste reipust ülal hoida. Ta heitis nalja oma haiguse 
üle: «Vähk — see ori sisemusse tunginud Waterloo.» 

13. aprillil käskis ta krahv Montholonil oma etteütlemise järgi kirjutada testamendi, mille ja 
15. aprillil ümber kirjutas ning siis oma allkirjaga kinnitas. Seal seisavad muuseas ka read, 
mis nüüd säravad marmortahvlil Pariisi Invaliidide Palees, toomkirikus, kus 1840. aastast 
alates asetseb sarkofaag keisri jäänustega: «Ma soovin, et minu põrm puhkaks Seine'i 
kallastel, prantsuse rahva keskel. iceda ma nii armastasin.» Marmont'i, Augereau'd, 


Talleyrand'i ja Lafayette'i nimetas ta selles testamendis reeturiteks, kes aitasid Prantsusmaa 
vaenlastel kahel korral võitu saavutada: Augereau'd nähtavasti nende vahel 1814. aasta 
aprillis asetleidnud terava tüli pärast, Lafayette'i opositsiooni eest Saadikutekojas 1815. 
aasta juunis. Neid kahte karmi otsust ei sanktsioneerinud hiljem isegi kõige tulisemad keisri 
poolehoidjad, kuid Marmont'i ja Talleyrand"! 

mhtes jäi see kvalifikatsioon püsima. Suurem osa ülejäänud testamendi punktidest puudutas 
paljudele isikutele määratud rahasummasid: Bertrand'ile — pool miljonit, teener 
Marchand'ile — 400 000, teistele saarel tema teenistuses olnuile — igaühele 100000, niisama 
palju Las Cases'ile ja paljudele Prantsusmaale jäänud kindraleile ning nõrgemaile 
ametnikele, kes olid talle oma truuduse poolest isiklikult tuntud, jne. Kuid oma vara peaosa, 
üldsummas 200 miljonit kuldfranki, pärandas ta: poole — tema lipu all võidelnud 
«ohvitseridele ja sõduritele», teise poole iga — Prantsusmaa maakohtadele, mis olid 1814. ja 
1815. aasta invasiooni tagajärjel kannatada saanud. Leidub ka punkt, mis on pühendatud 
inglastele ja Hudson Lowe'le: Ma suren enneaegselt, ja selles on süüdi Inglise oligarhia ling 
tema palgasõdur. Inglise rahvas ei viivita kättemaksuga minu eest.» Pojale jättis ta 
päranduseks — mitte kunagi Prantsusmaa vastu kätt tõsta ja silmas pidada deviisi: «Kõik 
prantsuse rahva heaks.» 

Dikteerides oli ta täiesti rahulik, seepeale aga kirjutas a testamendi oma käega ümber. Kolm 
päeva hiljem dikeeris ta Montholonile kirja, millega too pidi pärast tema ;urma juhtunust 
kubernerile teatama ja nõudma inglastelt kogu saatjaskonna ja teenijaskonna toimetamist 
Saint Helena saarelt Euroopasse. 

21. aprillil kell neli öösel hakkas ta akki Montholonile dikteerima rahvuskaardiväe 
ümberkorraldamise projekti Prantsusmaal, et seda kõige ratsionaalsemalt käsutada ter- 
ritooriumi kaitsmiseks vaenlase sissetungi korral. 

2. mail teatasid arstid Arnotte, Short ja Michaels saatjaskonnale, et surm on juba päris 
ligidal. Piinad muutusid aii tugevaks, et ööl vastu 5. maid tormas ta pooleldi meelesegaduses 
voodist välja, ja pigistanud kramplikult, ebatavalise jõuga Montholoni, kukkus koos temaga 
põrandale. Ta pandi voodisse, kuid ta ei tulnud enam teadvusele, vaid lamas mitu tundi 
järgemööda liikumatult lahtiste silmadega ega oianud. Muide, ta peaaegu ei oianud ka varem 
kõige hirmsamate valuhoogude ajal, vaid ainult viskles. Napoleoni tuppa — ühed voodi 
aarde, teised uste lähedale — olid kogunenud tema saatjaskond ja teenijad. Napoleon liigutas 
huuli, kuid peaaegu midagi polnud võimalik kuulda. Ookeanil raevutses sel päeval kohutav 
torm, mis kiskus puid juurtega välja, purustas saarel mitmed majad ja pani kogu Longwoodi 
maamaja vappuma. 

Saare kuberner Hudson Lowe ja Inglise garnisoni ohvitserid, saanud teada alanud 


agooniast, tulid kiiresti kohale ning viibisid maja teistes tubades. Viimsed sõnad, mida 
voodi läheduses seisjail õnnestus kuulda, olid: «Prantsusmaa... armee... avangard... » 

5. mail 1821. aastal kell kuus õhtul Napoleon suri. 

Pisarais teener Marchand tõi tema juures alalhoitud vana sineli, mida Napoleon oli 
kandnud 14. juunil 1800. aastal lahingus Marengo all, ning kattis sellega tema keha. Pärast 
seda astusid sisse kuberner ja ohvitserid ning tegid surnu ees sügava kummarduse. 
Seepeale lasksid Bertrand ja Montholon ruumi liitlasriikide komissarid, kes astusid nüüd 
kogu oma aastaid kestnud saarel viibimise ajal esmakordselt keisri majja. Keiser polnud neid 
eales vastu võtnud. 

Neli päeva hiljem kanti puusärk Longwoodist välja. Leinarongist võttis peale saatjaskonna 
ja teenijate osa kogu garnison täies koosseisus, samuti ka kõik madrused ja 
mereväeohvitserid, kõik tsiviilametnikud kuberneriga eesotsas ja peaaegu kogu saare 
elanikkond. Kui puusärk hauda lasti, kõlas suurtükisaluutide mürin: inglased osutasid 
surnud keisrile viimset sõjaväelist au. 


Lõpetuseks 


IT 


Napoleon 1 nimega on seotud ajalooline nähtus, mis on saanud «bonapartismi» nime. 
Marksismi klassikud on sellele nähtusele suurt tähelepanu osutanud ja nende arvamused 
harmoneerivad omavahel ning täiendavad üksteist. Peatudes korduvalt bonapartismil, 
pidasid nad silmas Napoleon [ ja Napoleon III epohhi, tunnistades õigustatult selle poliitilise 
süsteemi rajajaks nimelt esimese Prantsuse keisri. Kuid samal ajal kui Napoleon 1, püiides 
kindlustada = suurkodanluse — diktatuuri, võitles nii jakobiinide kui ka (eriti oma 
valitsemisaja algul) rojalistide vastu, kes soovisid poolfeodaalse monarhia, «endise režiimi» 
restaureerimist, — rajas Napoleon III oma impeeriumi nimelt kui kodanluse (ja peamiselt 
suurkodanluse) võitlusrelva töölisklassi ja väikekodanluse demokraatlike voolude vastu. 
Selleks et puudutada meie teema piirides bonapartismi esimese Napoleoni ajastul, tuleb 
selgusele jõuda, missugust osa etendas Napoleon 1 XVIII sajandi lõpul toimunud Prantsuse 
kodanliku revolutsiooni saatuses. 

Mitte ainult vana, vaid ka kaasaegne kodanlik historiograafia nimetab Napoleoni revolutsiooni 
lõpuleviijaks. 

See pole muidugi nii. Tõepoolest, ta võttis revolutsioonilt selle ja käsutas seda, mida 
revolutsioon oli teinud prantsuse suurkodanluse majandusliku arenemise heaks, ning vaigistas 
revolutsioonitormi. Järelikult ei saa teda kuidagi pidada revolutsiooni «lõpuleviijaks», vaid 
täie õigusega tuleb teda pidada selle revolutsiooni likvideerijaks. Revolutsiooni lõppemine 
Napoleoni diktatuuriga tähendas ennekõike suurkodanlike elementide võitu käsitöölistest prole- 

tariaadi, kehva väikekodanluse massi, tolle plebeiliku stiihia üle, mis oli aastail 1789—1794 
kuni 9. dermidoorini etendanud nii suurt revolutsioonilist osa. Seejuures toetasid talupojad- 
maaomanikud, kelle huve Napoleon kaitses katsete eest restaureerida feodalism, omalt poolt 
täielikult tema diktatuuri. 

Napoleonil, kes laskis maha jakobiine ja isevalitsusliku monarhina oli muutnud 
Prantsusmaad ümbritsenud vabariigid kuningriikideks ning need välja jaganud oma ven- 
dadele, õemeestele ja marssalitele, sellel vaieldamatult ajaloolisel kujul pole mingit õigust 
kanda revolutsiooni lõpuleviija tiitlit. Ainult Napoleoni võltsidealiseerimine võib seda fakti 
eitada. Demokraatia likvideerimine, üksikisiku piiritu võimu kehtestamine — ja kõike seda 
otseselt varakate klasside huvide kaitseks ning oma ülemvõimu kehtestamiseks kogu Euroopas 
—, just see oli omane esimese Napoleoni tegevusele, ja seda eitada on võimalik ainult siis, kui 
«Napoleoni legendi» jätkamise ja kinnitamise nimel loobutakse ajaloolisest tõest. See legend 
on juba minevikus kaasa toonud kohutavalt palju kurja, sest ta oli arvestatud vähese taibuga 
ja kõhkleva massi jaoks. Lõppude lõpuks on see legend, eriti alates XIX sajandi 30-ndaist 
aastaist, alati olnud sotsiaalse ja poliitilise reaktsiooni teenistuses. 

Oleks muidugi absurdne mitte tunnustada Napoleoni tohutuid ja mitmekülgseid andeid ja 
selle kolossaalse ajaloolise kuju erakordset suurust. 

Käesoleva raamatu lugeja leiab selles muuseas mõningaid väga positiivseid hinnanguid, 
näiteks Marxi ja Engelsi märkused Napoleoni sõjalise geniaalsuse kohta ja tema vallutuste 
mõjust feodaalsele Euroopale. Veel rohkem selliseid hinnanguid leiab asjasthuvitatu Marxi 
ja Engelsi kogutud teoste süstemaatilisel lugemisel. Kuid nad märgivad täiesti erapooletult 
peale selle progressiivse osa, mida Napoleonil tuli objektiivselt etendada inimkonna ajaloos, 
ka tema tähendust reaktsioonilise bonaparüsmi rajajana, mis oli lämmatanud poliitilise 
vabaduse eod Prantsusmaal. 

Marx ja Engels elasid üle Teise impeeriumi, kuid neil polnud loomulikult vajagi seda karmi 
eksperimenti selle täpseks mõistmiseks, et bonapartism sise- ja välispoliitilise süsteemina võib 
XIX sajandi kiiresti areneva kapitalist-liku korra tingimustes olla üksnes reaktsiooniline ning 
võib 

püsida üksnes ohjeldamatul vägivallal, masside süstemaatilisel petmisel, sobival võimalusel 
aga — sõjalistel avantüüridel. 


II 


Välispoliitika alal tõukasid Prantsuse suurkodanluse huvidest dikteeritud vallutuslikud, 
imperialistlikud püüdlused Napoleoni Euroopa kallale, kuid lagunev poolfeodaalne 
Euroopa ei suutnud edukalt suure väejuhi — seda aga oli Napoleon selle sõna täpses 
tähenduses iuba oma esimestest sammudest peale — esimestele kallaletungidele vastu panna. 


Samal ajal vallandas alistamine, mida Napoleon võidetud rahvastele laskis osaks saada, 
rahvusliku vabastusliikumise laine, niisamuti nagu löögid, mida Napoleoni poliitika andis 
Inglismaa majandusele, avaldusid revolutsiooniliste meeleolude tugevnemises ja 
kindlustumises inglise töölisklassi hulgas. 

Napoleoni sõjateooria ja -praktika etendasid kolossaalset osa feodalismi ning absolutismi 
purustamisel pärisorjuslikus Euroopas. Sellele teooriale ja praktikale oli aluse pannud 
kodanlik revolutsioon, luues need võimalused, mis Napoleon oskuslikult ara käsutas. Mitte 
tema, vaid revolutsioon tegi võimalikuks ja paratamatuks massiliikumised, paiskrivi taktika 
ühenduses tihedate kolonnidega, armeede grandioossed mastaabid, sõdurite teadlikkuse, 
nekrutite värbamise uued põhimõtted; aga nimelt i ema, ja ei keegi muu, näitas geniaalselt, 
kuidas kõike seda võib kasutada ja mida sellega võib saavutada. Engels aga, nes oli 
põhjalikult uurinud tema sõjakäike, kinnitas, et kõiki neid muudatusi üldse mõistma, nende 
mõttest aru saama ja neid lihtsalt tajuma õpetas teda esmakordselt Napoleon. Sõjalises 
valdkonnas osutus ta niisiis võrreldamatuks, palju suuremaks kui oma kõikidel teistel tegevus- 
aladel. 

Engelsi arvates ei ületanud Napoleon mõõtmatult mitte ainult oma eelkäijaid, vaid ta ületas 
ka kaasaegseid kindraleid, kes püüdsid temalt õppida ja teda selles kõige raskemas kunstis 
matkida: «... Napoleoni surematu teene seisneb selles, et ta leidis ainuõige taktikalise ja 
strateegilise juhtimisviisi kolossaalsetele relvastatud massidele, kelle ajalooareenile 


ilmumine oli võimalik üksnes tänu revolutsioonile; lisaks viis ta selle strateegia ja taktika 

säärase täiuslikkuse astmeni, et kõik kaasaegsed kindralid kokku pole hoopiski võimelised teda 
ületama, vaid püüavad teda tema kõige hiilgavamais ja õnnestunumais operatsioonides ainult 
jäljendada.» ' 

Jõudes arvamusele, et Napoleon oli täiustanud sõjalist süsteemi, tunnistab Engels tema kaheks 
«teljeks» «... ühelt poolt kallaletungivahendite kolossaalsed mõõtmed inimeste, hobuste ja 
kahurite näol, ning teiselt poolt — selle pealetungiaparaadi liikuvuse. »? 

Engels pidas Napoleoni üldse suureks väejuhiks, isegi nende sõjakäikude puhul, mis lõppesid 
ebaõnnestumisega. «Pealetungioperatsioonide ja rangelt kaitsesõdades käsutatavate 
otserünnakute kaks kõige tähelepanuväärsemat näidet pärinevad Napoleoni kahest 
märkimisväärsest sõjakäigust — 1814. aasta sõjast, mis lõppes tema pagendamisega Elba 
saarele, ja 1815. aasta sõjaretkest, mis lõppes lüüasaamisega Waterloo juures ning Pariisi alis- 
tumisega. Neis mõlemas haruldases sõjakäigus ründas väejuht, kes tegutses eranditult 
invasiooniohtu sattunud riigi kaitse eesmärkidel, oma vastaseid kõigis punktides ja igal 
sobival juhul; olles üldiselt vastasest alati tunduvalt nõrgem, oskas ta iga kord osutuda temast 
tugevamaks ning saavutas harilikult antud riinnakupunktis võidu. »” Mõlemad sõjakäigud, 
1814. ja 1815. aastal, kaotas Napoleon põhjustel, «mis sugugi ei sõltunud» Napoleoni 
plaanidest või nende täitmisest, vaid olid tingitud peamiselt Euroopa ühendatud jõudude 


kolossaalsest ülekaalust ja sellest, et «ühel rahval, kes veerand sajandi kestel oli sõdadest 
kurnatud, oli võimatu vastu panna kogu tema vastu relva haaranud maailmale».* Austerlitzist 
kõneleb Engels: «Austerlitzi peetakse õigusega üheks suurimaks Napoleoni võitudest ja üheks 
tema võrratu sõjalise geniaalsuse kõige tugevamaks tõendiks: sest kuigi lüüasaamise 
algpõhjuseks olid kahtlemata liitlaste vead, siis ometi coup d'oeil ° läbinägelikkus, millega ta 
avastas nende eksimuse, selle eksimuse lõpuleviimise kannatlik äraootamine, otsustavus 
purustava löögi andmisel ning 

4 K.MapKcn0O. Snrejibc. Coi., T. VIII, crp. 464. 

Ja Sealsamas, lk. 457. 

? K.MapKc H C>.3HreJibc, Cow., T.XI i. II, erp. 553. 

4 Sealsamas. 

2 Coup d'oeil — pilk (prants. k.) — Tõlkija. 

välkkiirus katastroofi lõpuleviimisel — kõik see on kõrgemal igast kiitusest ja väärib jäägitut 
imetlust. Austerlitz kujutab endast strateegia imet, ja teda ei unustata peni, kui on olemas 
sõdu.» 

«Euroopas on palju häid kindraleid,» kõneles Napoleon sageli, «kuid nad tahavad näha 
paljusid asju korraga, mina aga näen ainult ühte — (vaenlase) masse, ning püüan neid 
hävitada.» Matkimatu oli Napoleon samuti ka võidu ärakasutamises ja oskuses edasise 
jälitamisega lõpule viia vaenlase purustamine. Preisi sõjaajaloolane krahv York von 
Wartenburg, kes on kirjutanud tuntud kaheköitelise uurimuse Napoleonist kui väejuhist, ütleb 
Napoleoni päevakäsu kohta marssal Soultile 3. detsembril 1805. aastal (järgmisel päeval 
pärast Austerlitzi), et see «sisaldab vähestes sõnades kogu jälitamise teaduse, mis on kõige 
autoriteetsema isiku poolt refereeritud». Napoleon oli omal ajal ületamatuks meistriks 
oskuses kindlalt peos hoida ja manööverdama panna hiiglasuuri sõjaväemasse mitte üksnes 
lahingute ettevalmistamise perioodil, vaid ka lahinguväljal, sundides neid sooritama 
ootamatuid ja senitundmatuid ümberrivistumisi. 

Ajaloolased-strateegid, kes on Napoleoni kohta kirjutanud eriuurimusi või ainult 
möödaminnes temast kõnelnud, tunnistavad, et Napoleon kasutas ara ja mõtestas lahti 
nimelt need uued, ennekuulmatud võimalused sõjanduses, mida oli loonud 

Prantsuse revolutsioon, et rakendades geniaalselt seda pärandit, muutus ta siis 
revolutsioonijärgse = sõjapidamise meetodite suurimaks teoreetikuks. Sõda suurte masside 
osavõtul, sõda suurte reservidega, mida oli võimeline andma ainult suurkodanliku riigi 
võimsus, sõda tohutute materiaalsete vahendite ja tagala inimreservide tõelise 
ärakasutamisega — kõik see avaldus Napoleoni juures täiel määral. Tema juhtimisel 
osutusid suure armee kompaktsed massid tema enda sõnade järgi «antud momendil ja 
vajalikus kohas vaenlasest tugevamaks». 

Napoleon tundis kaarti ja oskas seda käsutada paremini kui ükski teine, ta ületas selles suhtes 


oma staabiülema ning õpetatud kartograafi marssal Berthier', ületas selles kõiki enne teda 
ajaloos kuulsaks saanud väejuhte; samaaegselt aga ei sidunud kaart teda kunagi, ja kui ta 
sellest 

K.MapKC H*. SHreJibC. Coi., T. XI, H.II, crp. 565. 

eemaldus ning lahinguväljale sõitis, vaimustades vägesid oma kõnetlustega, jagades käske, 
juhtides oma hiiglasuuri tihedaid kolonne, siis oli ta ka siin oma õigel kohal, s. 0. esimesel 
ning ületamatul kohal. Tema päevakäsud, tema kirjad marssalitele, tema üksikud mõtteterad 
omavad veel tänapäevani peaaegu põhjapanevate traktaatide tähendust niihästi kindluste, 
suurtükiväe, tagala korraldamise, tiibliikumiste, tiivalt haaramiste ja muude kõige 
erinevamate sõjanduse küsimuste alal. 

Tõsi küll, võib-olla pole peale Makedoonia Aleksandri ükski ülistatud väejuhtidest kunagi 
olnud nii pikka aega asetatud selliseisse soodsaisse tingimustesse kui Napoleon: tema isikus 
olid ühendatud piiramatu monarh ja ülemjuhataja, pealegi valitses ta ühtlasi maailma rikkai- 
mate maade üle. Caesar sõdis algul kaua väejuhina, kellele valitsev senat võimaldas 
vallutada uue provintsi, kuid oma viimaseil eluaastail pidas ta visa ja kauakestvat sõda, 
ajades taga vaenuliku partei vägesid. Ta ei sõdinud kunagi Rooma riigi täieliku valitsejana, 
käsutades kõiki selle riigi jõude. Hannibal oli väejuht, kes sõltus kaupmehevabariigi ihnest ja 
intrigeerivast senatist. Turenne ja Conde sõltusid Prantsuse õukonna kapriisidest. Suvorov 
sõltus algul keisrinna Katariinast, kellele ta polnud sümpaatne, seepeale poolhullust keiser 
Paulist ning Austria Hofkriegsrafist. Rootsi Gustav Adolf, Rootsi Karl XII, Preisi Friedrich II 
olid, tõsi küll, piiramatu võimuga monarhid, kuid nende valitsuse all olevate väikeste vaeste 
riikide inimrestrrvid ja materiaalsed vahendid olid väga kasinad. 

Mis puutub Napoleonisse, siis toimusid vaid tema esimesed kangelasteod ja vallutused 
(Toulon, Itaalia, Egiptus ja Süüria-sõjaretk) olukorras, kus tema üle oli valitsus, kelle sõna ta 
muide juba siis ei kuulanud, kuid alates 1799. aastast oli ta juba ise Prantsusmaa ja kõigi 
temale otseselt või kaudselt alluvate maade piiramatu võimuga valitsejaks. Nende riikide 
hulgas oli ka selliseid, keda majanduslikus suhtes peeti kontinendil eesrindlikeks: 
Prantsusmaa ise, Holland ja Reini-äärne Saksamaa. Piiramatu võimuga valitsejaks oli 
Napoleon pärast 18. brümääri tervelt 15 aastat. Julius Caesar aga näiteks pärast Rubiconist 
üleminekut — kõigest ligikaudu viis aastat, millest esimesed kaks aastat kulusid tervenisti riigi 
jõude killustava kodusõja pidamiseks. 

Materiaalseid jõude, vahendeid, aega ja võimalusi oli Napoleoni sõjalisele geniaalsusele 
mänguks antud rohkem kui ükskõik kellele tema eelkäijaist sõjakunsti alal. Kuid vaieldamatult 
osutus tema geniaalsus ka ise võimsamaks kui ühelgi teisel. 

Oma originaalse väljendusviisiga nimetas Napoleon hea väejuhi omaduste kompleksi ruuduks, 


kus alus ja kõrgus on alati võrdsed: aluse all mõtleb ta siin iseloomu, julgust, mehisust ja 
otsustavust, kõrguse all aga — mõistust, intellektuaalseid omadusi. Kui iseloom on mõistusest 
tugevam, siis satub väejuht hasarti ja läheb kaugemale kui vaja. Kui aga mõistus on 
iseloomust tugevam, siis vastupidi, ei jätku tal mehisust oma plaani teostamiseks. Täieliku 
ainujuhtimise põhimõtet pidas ta armees absoluutselt vajalikuks, kui see armee juba eelnevalt 
pole otsustanud kaotusi kända: «Üks halb ülemjuhataja on parem kui kaks head.» Ja tal endal, 
kui mitte arvestada Touloni piiramist ja vallutamist 1793. aastal, ei olnud kunagi mitte üheski 
oma sõdadest ei üheõiguslikku, veel vähem aga enesest kõrgemal seisvat kaaslast. 

Puudutame vaid väga väheseid üksikasju. 

Napoleon kummutas tolle kummardamise täägivõitluse ees, mis pärast Suvorovit muutus 
nii üldtunnustatuks, kuigi Suvorov ise sugugi artilleeria tähtsust ei eitanud. «Nüüd on 
lahingutes otsustav tuli, mitte aga käsitsivõit-lus, » kinnitas keiser kategooriliselt oma teoses 
välikindlustuste kohta. Jätkates Prantsuse revolutsiooni armee taktika kohaldamist, paigutas 
ta oma esimestes sõdades ette laskurite liikuvad «liinid», kes suurtükiväe toetusel valmistasid 
ette põhilöögi ning puhastasid rünnakkolonnidele teed. Ta jälgis ise teravalt ja sisendas 
rangelt oma marssalitele ning Itaalia asekuningale Eugene Beauharnais le, et ei piisa sellest, 
kui õpetada sõdurit lihtsalt tulistama, tuleb saavutada seda, et laskur tulistaks äärmise 
täpsusega. Kuid teiselt poolt ei pea Napoleoni arvates armee jalaväe laskureid kunagi liiga 
kauaks suurtükitule toetuseta jätma: kui nende vastas tegutseb vaenlase kahurvägi, võib neil 
lõppude lõpuks kergesti meeleolu langeda ja nad võivad lüiia saada. Suurtiikiväge kohale 
tuues soovitas ta seda teha võimalikult energilisemalt, sest ainult kontsentreeritud suurtükituli 
võib omada kuigivõrd tõsist tähtsust. Napoleoni lahingutes etendab suurtükivägi 
kolossaalset, vahel aga ka koguni otsustavat osa; on teada näiteks juh- 

tum Friedlandi all, kus Victori korpust toetanud Senarmont'i 40 suurekaliibrilist kahurit 
tekitasid juba võitluse algul venelaste ridades hirmsa segaduse ning sundisid Vene armeed 
asuma hukatuslikule ja korratule taandumisele läbi Friedlandi linna ja üle Alle jõe. 

Peab märkima, et 1807. aastast alates käsutab Napoleon üha enam uut taktikat ja uut 
lahingukorda, tegutsedes liialt massiivsete ja seetõttu ka väga kergesti tabatavate 
rivistustega, mida ta oma sõjalise karjääri esimesel poolel ei teinud. Senikaua kui veel polnud 
hõrenenud revolutsiooniliste armeede ja Egiptuse, Marengo ning Austerlitzi vanade sõdurite 
read, ei käsutanud ta seda lahingujõudude liigset tihendamist. 

Ei vasta tõele käibel olev arvamus, nagu poleks Napoleon omistanud tähtsust vaenlase 
kindlustele. Ta ainult nõudis ja kasvatas oma marssaleid ning kindraleid veendumuses, et 
mitte vaenlase kindluste vallutamine, vaid tema elavjõu ja väliarmee hävitamine otsustab 
sõja. Kuid muidugi ilmnes siingi tema imetlusväärne painduvus ja oskus arvestada antud 
olukorra iseärasust. 

Kui ta 1805. aastal nägi, et Ulmi vallutamisega ta hävitab Austria armee peajõud, siis suunas 


ta kõik pingutused ja pealöögi just selle kindluse piiramisele. 

Kindlustele kõrvalise tähtsuse omistamine on loogiliselt seotud Napoleonile nii iseloomuliku 
suhtumisega initsiatiivisse. «Alusta sõjakäiku läbimõeldult, aga kui oled kord alustanud, 
võitle kuni viimase võimaluseni selle eest, et tegevuse initsiatiiv jääks sinu kätte.» 

Lõppes kohutav 1807. aasta 8. veebruar Eylau all. Napoleoni armee kandis nagu Vene 
armeegi selliseid kaotusi, et mõnest rügemendist oli järele jäänud vaid üks pataljon, mõnest 
aga polnud enam sedagi. Napoleon läks ööseks oma välitelki ja kirjutas oma sõbrale 
Duroc'ile sedeli, milles ta ebaselgete vihjetega tunnistab oma ebaõnne. Kuid ennäe! Saabus 
talvepäeva ähmane koidik ja selgus, et Bennigsen pole mitte lihtsalt taganenud, vaid et ta on 
tugevasti taganenud. Tähendab, algatus jäi Napoleonile. Tähendab, eile oli võit! Ja keiser 
hakkas kohe Eylaud oma võiduks nimetama, kuigi ta väga hästi teadis, et venelased pole veel 
kaugeltki murtud. Bennigsenil ei jätkunud enesevalitsemist ja visadust, ta hakkas kartma ning 
taandus esimesena ega kiskunud initsiatiivi Napoleoni käest, kuigi 

lahinguväljal iga kolme venelase laiba kohta tuli mõnes kohas Heaks, mõnel pool aga kolm 
prantslase laipa. 

Initsiatiiv üldises sõjapidamises, lahingupaiga ja -aja valikul, esimeses taktikalises tegevuses 
enne lahingut ning lahingu algul peab jääma ülemjuhataja kätte. Kuid andes marssaleile 
lahingu eel käske, mis oma selguse poolest kuni tänaseni eriteadlasi vaimustusse viivad, ei 
kitsendanud ega koormanud Napoleon kunagi oma marssaleid üksikasjaliste ja detailidesse 
ulatuvate näpunäidetega, milleks avaldasid tunduvat kalduvust tema kaasaegsed vana 
koolkonna hulka kuuluvad ülemjuhatajad — niihästi Austria, Preisi kui ka mglise omad ning 
(muide, märksa vähemal määral) ka Vene ülemjuhatajad. 

Ta käskis marssalitel täita teatavas rindelõigus teatav ülesanne ja märkis, millise 
üldstrateegilise eesmärgi saavutamiseks see vajalik on, ent kuidas marssal selle eesmärgi 
saavutab — see on juba tema arusaamise asi. Kuid lahingus jäi Napoleon keskpunktiks, 
armee ajuks. Oma ülesandeid täites olid marssalid keisriga alalises ühenduses, informeerides 
teda tegevuse käigust, paludes temalt toe-tusvägesid, hoides teda kursis vahetpidamatult 
muutuva olukorraga. 

Napoleon ise, arvustades peaaegu viis kuud pärast Austerlitzi lahingut Kutuzovi ettekannet 
Aleksandrile selle lahingu kohta, kirjutas, et keiser juhtis kogu hiiglasuurt Prantsuse armeed, 
kes oli valmis iga tema käsku täitma, niisamuti nagu üksikut pataljoni juhib selle alliiksuse 
komandör — major. 

Kõige raskem oli kaasaegsetel ja järelpõlvedel mõista, kuidas Napoleon säilitas selle juhtiva 
osa, alla surumata oma marssalite ja tähtsamate kindralite isiklikku algatusvõimet. Kuid 
muidugi igaühe üksik, nii-öelda täidesaatev algatusvõime allus täielikult üldisele, kõrgemale 
võimule, kõike juhtivale keisri initsiatiivile ja see õpetas neid lõppude lõpuks harjuma seal, 
kus Napoleoni läheduses polnud, suure riisiko puhul loobuma iseseisvate otsuste tegemisest. 


Suuri, täiesti iseseisvaid väejuhte leidus nende hulgas vähe: Davout, Massena ja teatud 
määral ka Augereau. Ülejäänud olid rõhuvas enamikus suurepärased ja andekad käsutäitjad, 
nende iseseisvus oli aga ainult suhteline ja tinglik täideviija initsiatiiv. Napoleon tunnistas 
seda meelekibedusega, kui ta hüüdis: «Ei saa ma ju üheaegselt olla kõikjal!» 

427 


Kui ta 1814. aastal Pariisi lähistel lahinguid pidas, tundis ta puudust mitte ainult 300 000 
eliitsõdurist, kes osaliselt juba 1808. aastast saadik olid langenud lahinguis, osaliselt aga 
ootasid sama saatust Hispaanias, ja mitte ainult mõningaid Saksamaa linnu ja Itaalia 
piirkondi okupeerivaist Prantsuse vägedest, vaid ta tundis puudust ka Massenast, kes nii kaua 
ja asjatult oli ennast kurnanud lõpmatus Hispaania sõjas, ja Davout'*st, kes sel ajal istus vaen- 
lastest ümberpiiratuna Hamburgis, ning Murat'st, kes polnud Naapolist kohale jõudnud. Nii 
oma parimad sõdurid kui ka oma kogenud abilised oli ta laiali pillanud oma ääretu 
impeeriumi eri nurkadesse, ning saatuslikul tunnil polnud paljusid neist tema lähedal. Mitte 
ainult selles, aga ometi ka selles oli üks lõpliku lüüasaamise põhjusi aastail 1814 ja 1815. 
Kuid senikaua kui nad kõik olid temaga ja seni kui suur armee polnud lootusetult kauaks ajaks 
kaheks osaks lõhestatud, kusjuures üks nendest osadest võitles ja hukkus kauges Hispaanias, 
tundis ta end Euroopa võitmatu, isevalitsusliku käskijana. 

Et Napoleoni käsutäitjate valik on suurepärane, see avaldus eriti tolles uues sügavas 
ümberhaaramise praktikas, mille teoreetikuks sai Napoleoni sõdade uurimise põhjal kindral 
Jomini. Just Napoleon näitas, et vaenlase armee ümberhaaramisel on ainult siis mõtet, kui, 
esiteks, jõutakse vaenlase tagalasse ja lõigatakse seal läbi vaenlase ühendusteed, teiseks, kui 
see ümberhaaramine viib võitluseni, millest iimberhaaramist teostanud kolonnid osa võtavad. 
Teine Napoleoni-aegne teoreetik von Bülow arvas, et piisab, kui ainult ähvardada neid 
ühendusteid. Kuid Jomini, toetudes nimelt Napoleoni sõjalisele loomingule, nõudis tungivalt 
lahingut, millega vaenlase õnnestunud ja otstarbekas ümberhaaramine peab tingimata 
lõppema. Napoleon oli arvamusel, et ümberhaaraja ise, kui ta ei kiirusta, riskib sattuda 
vaenlase kontrmanöövri ja rünnaku alla. Napoleoni sõdades kasvanud marssalid täitsid 
ümber-haaramisoperatsioone vahel otse ideaalse täpsuse ja kiirusega ning peaaegu alati 
täieliku eduga. 

Seal, kus vaenlane oma peajõududega sulgus kindlusse või kindlustatud laagrisse, alustas 
Napoleon piiramist, ja juhul kui vaenlane ei alistunud, — tormijooksu. Seejuures, kui asi läks 
rünnakuni, oli Napoleon võidu korral halasta- 

matu. Kui Blücher 1806. aastal end Lüübeki tänavail kaitsta katsus, riisuti linn pärast 
prantslaste võitu, muide üsna vana traditsiooni kohaselt, puupaljaks ja palju elanikke 
tapeti. Selliseid halastamatusi esines Napoleoni sõdades sageli. Kui suurepäraselt 
varustatud Türgi armee (12000 meest) 1799. aasta juulis Egiptuses maabus ning Abukiri 


kindlusse sulgus, kus nendega ühinesid veel 3000 sõdurit, nägi Napoleon enese ees kohutavat 
takistust: Egiptuse vallutamist, mille ta oli lõpule viinud, ähvardas väga suur oht. Türklased 
ehitasid kiiresti suurepärased välikindlustused; piiramisega oli raske nendest jagu saada, 
sest mere poolt võisid neile abi osutada inglased. Napoleon otsustas ette võtta frontaalataki, 
otserünnaku, maksku see mis maksab. Ta andis käsu, ja 1799. aasta 25. juulil kell kaks öösel 
tormasid Lannes ning Murat oma väeosadega esimestena kindlusse, nende järel — peajõud. 
Kogu Türgi armee tapeti kohapeal maha. «See lahing oli üks suure-pärasemaid, mida ma 
olen näinud — tervest maabunud vaenlase armeest ei pääsenud ainuski mees,» teatas Napo- 
leon värske mulje mõju all kaks päeva pärast tormijooksu. Ent frontaalatakid ei läinud kalliks 
maksma mitte ainult vaenlasele, vaid ka prantslastele, ning Napoleon võttis need 
kasutusele ainult siis, kui ta ei näinud teist väljapääsu. 

Hinnates kõrgelt üksikisiku vahvust, osavust ja spetsiifilist lahingupidarmse kunsti, ei uskunud 
Napoleon, et mingite (mamelukkide või kasakate taoliste) uljaste ratsanike paiskrivi võiks 
vastu panna euroopaliku distsiplineeritud armee suurtele, kompaktseile massidele, kuigi ta 
oletas, et väikeste salkade kokkupõrke korral võiksid need üksikult suurepärased ratsanikud 
osutuda tugevamaks, ja nad olidki tegelikult tugevamad. Et lõppude lõpuks massid otsustavad 
kõik — seda tõde ei lakanud Napoleon kordamast. Väejuhi kunst seisneb esiteks selles, et 
osata muretseda, varustada ja kiiresti välja õpetada suured pataljonid ning luua 
massiarmeed; teiseks selles, et otsustava löögi andmise momendiks oleksid nad terves 
koosseisus vajalikus paigas; kolmandaks selles, et alustades lahingut tuleb osata mitte säästa 
neid suuri pataljone, kui see on vajalik lahingu võitmiseks; neljandaks selles, et niisuguse 
massi kokku kogunud, ei tohi kunagi vältida ega edasi lükata lahingut, vaid otsida kiireim, 
otsustav lõpplahendus, kui on vähegi võidulootusi; viiendaks, ja see on kõige raskem, 

leida vaenlase vägede paiknemises too punkt, kuhu tuleb suunata otsustav löök. 

Napoleon kõneles, et õnn ja juhus on sõjas olulised, kuid tõeliselt sõltuvad suured üritused 
siiski väejuhi isiklikest omadustest, mõistuse tööst, teadmistest, võimest metoodiliselt tegutseda, 
kombinatsioonide tegemise andest, leidurivaimust ja leidlikkusest. «Mitte geenius ei ütle mulle 
ootamatult salaja, mida ma pean mõnesugustel asjaoludel, mis on teistele ootamatud, ütlema 
või tegema, vaid arutlus ja järelemõtlemine, » sõnas kord Napoleon ise. Mitte sellepärast ei 
saanud Makedoonia Aleksander, Caesar, Hannibal ja Gustav Adolf suurteks, et neid saatis 
õnn: ei, õnn teenis neid sellepärast, et nad olid suured inimesed ja oskasid õnne haarata. Nii 
rääkis Napoleon juba päris oma elu lõpul. 

Tema sõjaline geniaalsus, mis seisnes oskuses, eesmärgi saavutamiseks ära käsutada kõik 
vahendid, ei nõrgenenud, hoolimata üksikutest vigadest ja väsimuse tunnustest, tema ajalugu 
uurinud strateegide ja taktikute üksmeelse arvamuse järgi üldiselt sugugi aastail 1813—1814, 
võrreldes tema karjääri paremate aastatega. Isegi 1815. aastal, kus tal oli märksa vähem 
jõude kui tema vaenlastel, kui poliitiline olukord oli lootusetu, kus ta ise oli kauemat aega 


haiglane, koostas ta vaenlase armeede osade kaupa hävitamise kohta strateegilise plaani, 
mitte vähem andeka kui tolle, mis tal 1796. aastal, tema esimesel Itaalia-sõjakäigul, oli 
suurepäraselt õnnestunud. Selle plaani teostamise hiilgav algus (Blücheri purustamine Ligny' 
juures) ja ürituse jätkamine (lahing Waterloo all, kus ainult juhuslikult õnnestunud Bliicheri 
õigeaegne kohale jõudmine päästis "Wellingtoni möödapääsmatust ja hirmsast purustamisest) 
— kõik see näitas, et tõeline sõjakunsti meister oli alles olemas. 

Kuid puudus juba miski muu, see, mis Napoleoni enda arvamuse järgi on vähejuhile kõige 
tähtsam maailmas, isegi tähtsam geniaalsusest, — polnud kindlat usku lõppvõidusse, oli 
teadmine, et tema aeg on möödas. «Ei olnud minu endist usku enesesse,» ütles ta Las Cases'ile 
Waterloo lahingu kohta. 

Usalduse kaotamisele enese vastu viisid teda vead, mis olid eelkõige poliitilised. 
Grandioossed, kogu maailma vallutamise teostamatud poliitilised ülesanded tõid enesega 

kaasa Napoleoni hukatusliku taganemise tema enda strateegilistest reeglitest. 

Näiteks vallutamistehnikagi: kuidas ühendada Napoleoni varasemat kolossaalse 
üleeuroopaliku impeeriumi sõjalist okupatsiooni Vene oblastite okupatsiooniga ja Moskvasse 
viivate teede kaitsega? Kust võtta neis tingimusis vajalikud jõud edasisteks lahinguteks, et 
vallutada Venemaa? Kuidas kinni pidada omaenese reeglist: olla vajalikul momendil antud 
punktis alati vaenlasest tugevam? Kuidas olla üheaegselt võitja lahinguis Madriidi lähedal ja 
lahinguis Smolenski ning Moskva vahel? 

Oma grandioosseis sõjalistes üritustes püüdis Napoleon mitte taganeda oma põhiprintsiibist: 
hästi kaitsta oma ühendusteid. Nimelt sellepärast nõrgenesidki tema jõud Moskva, sõjakäigus 
juba ammu enne taandumist. 420 000-st inimesest, kes olid tema käsutuses 1812. aasta juunis 
Neemeni juures ja kellega ta läks, üle piiri ning alustas sissetungi Venemaa sügavusse, liikus 
ta edasi kõigest 363 000 mehega, ülejäänud pidid kaitsma sissetungijoonest põhja ja lõuna 
pool asetsevaid tiibu. Vitebskisse jõudis Napoleon juba mitte 363 000, vaid 229 000 mehega; 
Smolenskile lähenes ta 185000-ga; pärast lahingut Smolenski juures ja garnisoni sinna jätmist 
jõudis ta Smolenskist Gžatskisse 156000 mehega; Borodino lahinguväljale tõi ta 135000, 
Moskvasse aga marssis ta sisse 95 000 mehega. Mitte ainult surm vaenlase relvade läbi, 
haigused ja klimaatilised tingimused, vaid ka kolossaalne kommunikatsiooniliin neelas suure 
armee. Rääkimata juba 220 000 mehest, keda Napoleon isegi Neemeni aarde ei toonud, vaid 
oli sunnitud laiali paigutama mööda oma määratu suurt üleeuroopalist impeeriumi, samuti ka 
nendest rohkem kui 200 000 mehest, kes võitlesid Hispaanias. 

Kuid samal ajal, kõneles ta Las Cases'ile, on momente, kus tuleb põletada kõik sillad, 
otsustava löögi andmiseks kohale toimetada kõik reservid ning hävitada vastane purustava 
võiduga; selleks tuleb riskida isegi kommunikatsiooniliini ajutise nõrgenemisega. «1805. aasta 
sõjakäigu ajal, kui ma võitlesin Moraavia südames, oli Preisi valmis rnulle kallale tungima 
ning Saksamaale taganemine oli võimatu. Kuid ma võitsin Austerlitzi juures. 1806. aastal... 


nägin ma, et Austria oli täiesti valmis minu ühendusteid ohustama, Hispaania aga valmistus 
Püreneesid ületama ning Prantsusmaale sisse tungima. Kuid ma tulin 

Jena all võitjaks.» Veel ohtlikum oli olukord 1809. aasta sõja ajal. «Kuid ma võitsin 
Wagrami juures.» Napoleon kõneles, et iga sõda peab olema «metoodiline», s. 0. sügavalt 
läbimõeldud sõda, et ainult siis omab ta šansse edule. Ta liikkas kategooriliselt ümber 
kindlakskujunenud mõtte, et Tšingis-khaani ja Tamerlani vallutusretked olid lihtsalt 
stiihiline ja süsteemitu liikumine. «Neid vallutussõdu, » ütles ta kord krahv Montholonile, 
«peeti õigesti ja põhjalikult; (Tšingis-khaani ja Tamerlani) üritused vastasid nende jõududele 
ja sõjapidamisvahenditele ning sellepärast nad lõppesidki edukalt.» Lisaks olgu öeldud, et 
hilisemad ajaloolased-orientalistid kinnitavad täielikult seda Napoleoni arvamust mongolite 
vallutuste kohta. 

Palju kordi ja mitmesugustel põhjustel kõneles Napoleon, et kogu sõjakunst seisneb oskuses 
kontsentreerida parajal momendil ja vajalikku kohta rohkem jõude, kui on sellel momendil ja 
sellel kohal vastasel. Kui Direktooriumi liige Gohier 1796.—1797. aasta sõjast kõneldes 
kunagi Napoleonile ütles: «Vähemate jõududega te purustasite sageli tugevama vaenlase, » 
siis Napoleon eitas seda, lausudes, et tema püüdis vaid välkkiirelt söösta vaenlase killus-tatud 
jõudude kallale ja neid lüüa osade kaupa ning järgemööda, kuid nimelt sellepärast osutuski 
ta iga üksiku sellise kallaletungi puhul tol momendil tugevamaks, kuigi vaenlase armee 
sõdurite üldarv oli suurem Bonaparte'i võitlejate üldarvust. 

Ta hoolitses väga oma armee «hinge» eest. Napoleon kinnitas kategooriliselt määruse 
ihunuhtluse kaotamise kohta armees, mis juba revolutsiooni ajal oli ellu viidud. Inglastega 
vesteldes oli ta alati imestunud, kuidas viimastel pole vastik lasta sõjaväes käiku nuuti. 
«Mida võib siis oodata teotatud inimestelt? Kuidas võib omada autunnet see, kellele oma 
kaaslaste juuresolekul jagatakse ihunuhtlust? Nuudi asemel valitsesin mina au abil... Pärast 
lahingut kogusin ma sõdurid ja ohvitserid kokku ning küsisin neilt, kes oli vapruse poolest 
kõige enam silma paistnud.» Ta autasustas aukraadidega silmapaistnute hulgast neid, kes 
oskasid lugeda ja kirjutada, kirjaoskamatuile aga käskis ta innuga («viis tundi päevas») 
kirjaoskust õpetada ja ülendas nad pärast seda allohvitserideks, edasi aga juba 
ohvitserideks. Tõsisemate eksimuste eest laskis Napoleon halastamatult maha, kuid üldiselt 


pani ta märksa rohkem lootusi autasustamisele kui karistamisele. Kuid autasus- 

tada — niihästi raha, aukraadide ja ordenite kui ka avaliku peoga — seda oskas ta otse 
ennekuulmatu heldusega! «Kas te tõesti mõtlete, et võib sundida inimesi võitlema, mõjutades 
neid targutuste abil?» hüüdis ta 1801. aastal (14. floreaalil) Riiginõukogu istungil, kui arutati 
Auleegioni ordeni asutamise küsimust. «Nad (need arutlused) sobivad ainult teadlasele 
kabinetis. Sõdur võitleb kuulsuse, teenete tunnustuse ja autasude pärast. Vabariigi armeed 


saatsid korda suuri tegusid sellepärast, et nad koosnesid talupoegade ja farmerite poegadest, 
mitte aga kokkuvärvatud palgasõdureist, neil olid mitteaadlikud ohvitserid, uued ohvitserid, 
kellel oli auahnust.» 

Teadlikult, läbimõeldult ja hiilgava eduga valmistas Napoleon enesele sel viisil revolutsiooni 
poolt loodud materjalist teovõimsa ning löögivalmis tööriista, mis vilunud meistri kätes pidigi 
ennast tutvustama sõjaajaloos ennekuulmatute saavutustega. 

Ise hindas ta enese juures tema arvates põhilist omadust, mis, nagu ta kinnitas, on kõige 
tähtsam ja täiesti asendamatu: raudne tahe, vaimukindlus ning see eriline vaprus, mis ei 
seisne selles, et kriitilisel hetkel söösta, lipp käes, vallutama Arcole silda või seista mitu tundi 
järgemööda Eylau linnakalmistul Vene suurtiikikuulide all, vaid selles, et võtta tervenisti 
enda peale kõige kohutavam, kõige raskem vastutus otsuse tegemisel. Lahingut ei võida mitte 
see, kes lõi lahinguplaani või leidis vajaliku väljapääsutee, vaid see, kes võttis enese peale 
vastutuse selle täitmise eest. 

Kõikide Napoleoni uurinud sõjaautoriteetide kinnituse järgi oli ta võrdselt suur niihästi 
taktikuna, 5. 0. kunstis võita lahinguid, strateegina, s. 0. kunstis võita sõdu, kui ka 
diplomaadina — kunstis suruda purustatud vaenlasele tervenisti peale oma tahe, mitte ainult 
lõplikult murda tema moraal ja vastupanuvõime, vaid ka sundida teda traktaadis fikseerima 
seda, mida soovis võitja. Tema juures ühinesid kõik need kolm võimet ühtseks lahutamatuks 
ning harmooniliseks tervikuks. Kui pealahing on võidetud, peab käiku laskma Murat' 
ratsaväe, selleks et põgenejaid jälitada ja nad lõplikult hävitada. Ja kui Murat on oma 
ülesande täitnud, peab lahingu võitmine muutuma sõja võitmiseks, s. 0. tuleb jätkata vaenlase 
jälitamist ja see lõpule viia «rohelise laua» taga — diplomaatiliste formuleeringute ning 
nõudmistega. . 

Alustades sõda püüdis Napoleon tavaliselt võimalikult kähku, välkkiire kallaletungiga, 
ühe-kahe purustava löögiga vaenlast põlvili suruda ning teda sundida rahu paluma. 

See ajendas Clausewitzi defineerima Napoleoni sõjapidamisviisi kui täiesti uut nähtust ajaloos, 
kui sõja lähendamist «oma absoluutsele täiuslikkusele». Clausewitz kirjutab: «... 
Bonaparte'i ajast peale muutus sõda algul ühel pool, seejärel ka teisel pool uuesti kogu 
rahva ürituseks. Ta võttis täiesti uue iseloomu või, täpsemalt öeldes, sõda lähenes tugevasti 
oma tõelisele iseloomule, oma absoluutsele täiuslikkusele. Sõjapidamise energiat oli 
tunduvalt suurendatud, see aga oli tingitud sõjapidamisvahendite suurenemisest, võimalike 
edusammude laialdastest perspektiividest ning meelte tugevast erutusest. Sõjategevuse 
eesmärgiks sai nüüd vaenlase purustamine; peatuma jäämine ja läbirääkimistesse 
astumine muutus alles siis võimalikuks, kui vaenlane oli põrmu heidetud ning nõrgaks 
muutunud.» ° Ent seda sügavat hinnangut Napoleoni sõjapidamisviisi kohta tervikuna, mille 
Clausewitz andis seoses «sõja poliitilise eesmärgi ja pinge ulatuse» küsimuse uurimisega, 
tuleb täiendada märkusega, et Napoleon ise eristas kahte liiki sõdu (pealetungisõda ja 


kaitsesõda), tõmbamata nende vahele teravamat piiri, olenevalt ühe või teise konkreetse 
sõja iseloomust, mis oli tingitud poliitilisest olukorrast ja jõudude suhtest. Märkustes 
kindral Rogniat' 1816. aastal väljaantud teosele kirjutas Napoleon: «Igasugune peale- 
tungisõda osutub sissetungisõjaks, igasugune hästi peetud sõda osutub metoodiliseks 
sõjaks. Kaitsesõda ei tee võimatuks pealetungi, niisamuti kui pealetungisõda kaitset, kuigi 
tema eesmärgiks on piirist üleminek ning sissetung vaenlase maale.» 

Andnud lühikese iilevaate suurimate väejuhtide sõjakäikudest, pidas Napoleon «liigseks 
ara tuua mingeid märkusi niinimetatud sõjakunsti süsteemide kohta». Kuid nagu kõik 
teisedki suured väejuhid, püüdis ta muidugi vaenlast purustada ning lõplikult 
hävitada. 

Eespool toodud Clausewitzi arvamus on ühekülgne: 

! 8. 0. algul prantslastele võitluses interventidega, seejärel aga rahvastele, kes kaitsesid ennast 
Napoleoni eest. 

? KliaysesHU. O soone. Boenras, 1935, erp. 545. 

Jomini näiteks ei avalda seda kuskil. Ühes sellega peab märkima, et kõrgelt hinnates 
Clausewitzi töid, eelistas Engels Napoleoni uurimisel siiski Jominit. Me näeme näiteks, mida 
kirjutas Engels Joseph Weidemeyerile (12. aprillil 1853. aastal): «Jomini on lõppude lõpuks 
siiski nende (Napoleoni sõjakäikude — J. T.) parimaks ajaloolaseks, Clausewitzi loomupärane 
geniaalsus aga, hoolimata mõningaist suurepäraseist teoseist, pole päris minu maitse järgi.» ' 


III 


Napoleon oli halastamatu nende tema poolt vihatud jakobiinide» vastu, kes tahtsid 
revolutsiooniliste vallutuste hüvesid laiendada ka pleibeide massidele. 

Igasuguse omandi, sealhulgas ka partsellmaaomandi, s. 0. väikese ja kõige väiksema, 
revolutsiooni ajal nii tugevasti laienenud talurahvaomandi kaitse, — just see muutus 
Napoleoni sisepoliitika üheks põhialuseks, kuigi, nagu Marx «Pühas perekonnas» märkis, 
püüdis ta ka üksikute kodanluse gruppide huvid allutada oma impeeriumi huvidele. 
«Mitteomanikud», näiteks Pariisi, Lyoni, Amiens'i ja Rouen'i töölised, olid tema jaoks vaid 
rahutu element, kuid ta oli küllalt tark, et mitte pidada ainukeseks kaitseks aende vastu 
patrulle, pikette, žandarmeeriat ja Fouche poolt loodud oma teovõimsuse ja osavuse poolest 
ideaalset spionaaži. Ta püüdis osutada vastupanu tööpuuduse lai-neile, mis 1811. aastal olid 
tänavaile ajanud tuhandeid nälgivaid töölisi. Selles otsis ta samuti õigustust niihästi 
kontinentaalblokaadile kui ka kõikide vallutatud maade julmale majanduslikule 
ekspluateerimisele ja monopoliseerimisele, mis sündis Prantsuse ekspordi ja Prantsuse töös- 
tusele odava tooraine hankimise nimel. 

Napoleoni majanduspoliitika peamotiivideks oli soov muuta Prantsuse tööstus juhtiva osa 
etendajaks maakeral, ja sellega lahutamatult seotud püüdlus kihutada Inglismaa kõigilt 


Euroopa turgudelt välja. Kuid töölise ja tööandja vaheliste suhete valdkonnas säilitas 
Napoleon täielikult ja viis oma süstematiseeritud seadusandlusse sisse Le Chapelier' 
ekspluataatorliku seaduse, mis keelas ara kõik töölisstreikidega sarnaneva, ja astus sellel 
töölise rõhumise 

! KMapKc H <t>. SnreJibc. Cem, T. XXV, ctp. 183. 

ja ekspluateerimise teel veel uue sammu, kehtestades «töölisraamatud». 

Millest tuli siis see, et töölised isegi kõige kriitilisemal) momentidel ei tõusnud üles keisri 
vastu? Millest tuli, et aastail 1816, 1817, 1818, 1819, 1820 ja 1821 saatsid restaureeritud 
Bourbonide monarhia kohtunikud Pariisis ja provintsis nii sageli töölisi «mässuliste hüiiete» 
eest: «Elagu keiser!» pikkadeks kuudeks vanglasse? 

Vastuse püüdsin ma anda oma raamatus. Põhjus seisneb selles, et töölised taipasid 
instinktiivselt: keisri poolt esitatud revolutsioonijärgne kodanlik riigikord oli siiski, kõigest 
hoolimata, neile kasulikum kui kopitanud aadellik feodaalne vanakoli, mida neile vedasid 
liitlaste armeede järel sõitnud furgoonid. 

Saint-Antoine'i, Saint-Marseille' eeslinna ja Temple'i ning Muffetard'i kvartalit asustavad 
pealinna paiksed töölismassid polnud veel unustanud revolutsiooni heroilisi päevi. Kuid 
Napoleonile vaatasid «Saja päeva» ajal isegi revolutsioonilistele = traditsioonidele — kõige 
ustavamad proletaarlased siiski kui väiksemale kahest kurjusest, pidades suurimaks 
õnnetuseks feodalistlikku restauratsiooni. 

Kui Napoleon võitluses endise korra ähvardava restauratsiooni vastu Prantsusmaal oli uue 
tööstusliku ja majanduslikult progressiivse ajastu esindajaks, siis muutus loomulikuks tema 
vallutuste revolutsioneeriv osa feodaalse Euroopa aluste purustamises. 

Kõigis Marxi ja Engelsi mõtteavaldustes rõhutatakse Napoleoni poolt antud progressiivse 
tõuke tähtsust. «Napoleon purustas Püha Rooma impeeriumi ja vähendas väikeriikide arvu 
Saksamaal, moodustades suured riigid. Ta kehtestas oma seaduste koodeksi vallutatud 
maades, koodeksi, mis oli kõigist olemasolevaist võrratult kõrgemal ja tunnustas 
põhimõtteliselt võrdsust.» ' Engelsi arvates ei mõistnud Napoleoni ei saksa talupojad ega ka 
saksa linnakodanikud, keda ärritas kohvi, suhkru, tubaka jne, kallidus, kuigi 
kontinentaalblokaad tähendas nende omamaise tööstuse rajamise algust. «Pealegi olid need 
inimesed, kes ei suutnud mõista Napoleoni suuri plaane. Nad kirusid teda selle eest, et ta 
võttis nende lapsi sõtta, mida peeti Inglise aristokraatia ja keskklassi raha- 

i K.MapKcHO. 3 Hreflb c. Coi., T.V, crp. 8. 

dega, ning ülistasid kui sõpru nimelt neid klasse Inglismaal, kes olid sõdade tõeliseks põhjuseks 


/ 
Md 


«Terrorirežiimi, mis Prantsusmaal oli oma töö teinud, rakendas Napoleon teistes maades sõja 


kujul, ja see «terrorirežiim» oli ka Saksamaal hädavajalik. » 

Bakunini vastu kirjutatud artiklis (14. veebruaril 1849. aastal) loeme: «Kuid vägivallata 
ja raudse meelekindluseta ei sünni ajaloos midagi, ning kui (Makedoonia) Aleksander, 
Caesar ja Napoleon oleksid silma paistnud samasuguse härdasiidamelisuse poolest, millele 
nüüd apelleerivad panslavistid oma nõrgaks muutunud klientide huvides, mis oleks siis 
saanud ajaloost! »* 

Marx ja Engels leidsid isegi (nimelt 1853.—1855. aasta idasõja puhul, mida mõlemad 
sõdivad pooled andetult pidasid), et Napoleoni otsustavus oli humaansem andetute epigoonide 
tegevusest. 

Nad kirjutasid Sevastoopoli piiramise puhul: «Tõepoolest oleks Napoleon Suur, see nii 
paljude miljonite inimeste «mõrvar» oma kiire, otsustava ja purustava sõjapidamisviisiga 
nende Vene sõda juhtivate kõhklevate ja pikatoimeliste «riigimeestega» võrreldes humaansuse 
eeskujuks... »? 

Vähendamata Napoleoni vallutuste revolutsioneerivat osa Euroopas, ei pigista Engels 
sugugi silma kinni selle ees, kuidas Napoleon ise hakkab lõpuks muutuma «monarhiks jumala 
armust». «Napoleoni suurimaks veaks oli see, et ta liitus vanima revolutsioonivastase 
dünastiaga, abielludes Austria keisri tütrega, ning selle asemel et täielikult hävitada endise 
Euroopa jäljed, püüdis temaga saavutada kompromissi (meie kursiiv — J. T.), ja et ta 
püüdis olla esimene Euroopa monarhide seas ning sarnastas sellepärast võimalust mööda 
oma õukonna nende õukondadega.»” See, et ta hakkas austama «legitimismi põhimõtet», 
hukutaski ta Engelsi arvates lõplikult. 

Kõikide mandri monarhiate purustamine oli titaanliku võitluse tulemus, mis lõppude 
lõpuks kurnas välja Napoleoni jõud, sest Napoleoni Prantsusmaast majanduslikult 
mahajäänud Euroopa poolel oli ka Napoleoni Prantsus- 

'K.MapKc HSI>. 3Hrejibc. Cog., T.V, crp.9. 

?Sealsamas, Ik. 8. 

*'K MapKc HO. 3nreji bc. Cog., T. VII, crp. 212. 

“K MapKcen <t>.3HreJibc. Cog., TX, crp. 38. 

°K.MapKc HO.3Hre.nbc. Cog., T.V, cip. 10. 

maast majanduslikult kaugele ette jõudnud Inglismaa, mis aga samaaegselt oli Napoleoni 
otsestele löökidele strateegiliselt kättesaamatu Inglise laevastiku ülevõimu tõttu meredel. 
Napoleon taipas kõhe, et see vaenlane on kõige ohtlikum Ta tahtis seda vaenlast võita idas, 
Egiptuses ja Süürias, ta kavatses võita seda vaenlast Londonis Boulogne'i sõja-laagri abil. 
Kui nii üks kui ka teine katse ebaõnnestus, ei tahtnud ta Inglise kaupu välja tõrjuda mitte 
Prantsuse kaupade külluse, kvaliteedi ja odavusega — see oli võimatu —, vaid tääkide ja 
püsside, sõdurite ja tolliametite abil, ja sealjuures nad välja tõrjuda kogu Euroopa mandrilt. 
Inglismaa laostamiseks oli siiski vähe sellest, et hävitada ainult tema tööstus, tuli purustada 


ka tema kaubandus ja kaubalaevandus ning viia nullini Briti kolooniatt tähtsus. Napoleon 
läks välja ka selle peale, keela-tes suhkru, puuvilla, indigo, Indoneesia tee, kohvi ja vürtside 
sisseveo. Kontinentaalblokaad nõudis loogiliselt oma lõpuleviimiseks kogu Euroopa ja 
Venemaa allutamist Napoleoni tahtele, s. 0. ülemaailmsele monarhiale, mille poole ta juba 
pärast Austerlitzi ilmselt rühkis, varjates (küllaltki läbipaistvalt) oma püüdlusi terminiga 
«Lääne keiser». Pärast Tilsitit ilmnesid need püüdlused üha selgemalt. See tee pidi teda 
hukatusse viima, ja ta hukkuski. 

IV 

Kõik katsed kujutada Napoleoni süütu, heasüdamlike geeniusena, kes on maa peale laskunud, 
et inimsoole ainult head teha, kõik jõupingutused seletada vahetpidamatut kahekümneaastast 
verevalamist ainult vajadusega «ennast kaitsta», kõik püüded (eriti paistavad selle poolest 
silma prantsuse ajaloolased) puhtaks pesta mõned Napoleon; nimega lahutamatult seotud 
mustad teod, on täiesti asjatud. Napoleoni ennast muide need tumedad mälestused kunagi ei 
häirinudki. Nähtavasti identifitseeris ta ennast lõplikult niivõrd siiralt Prantsusmaaga, et 
leidis juba ette õigustuse kõigele sellele, mida ta tegi: Prantsusmaa hüvang, Prantsusmaa 
ülevus, Prantsusmaa julgeolek — see õigustas tema silmis kõike, mida ta tegi. 

Missugust klassi ta faktiliselt Prantsusmaa all peamiselt 

mõistis, sellest oli juttu eespool: suurkodanlust, aga osaliselt ka talupoegi-maaomanikke. 
Kuid minnes «moraalselt» (või «moraliseerivalt») poolelt üle intellektuaalsele, võib mõista 
lord Rosebery't, kes ütles, et «Napoleon nihutas kuni lõpmatuseni edasi seda, mida tema 
ilmumiseni peeti inimmõistuse ja energia äärmiseks piiriks». Teine inglane, professor Holland 
Rose, kes polnud Napoleonist hoopiski kütkestatud, kes suhtus temasse mitmeski eitavalt, 
asetab ta nende ennekuulmatute ja mitmepalgeliste vaimuomaduste tõttu, millega teda loodus 
oli varustanud, ja koha järgi, mis talle maailma ajaloos kuulub, samuti «surematute 
inimeste esiritta». «Napoleon oskas ainsa hetkega lahendada tervete kontinentide saatuse, 
ilmutades seejuures niihästi tõelist geniaalsust kui ka sihikindlust plaanitsetud eesmärgi 
saavutamisel.» ' 

Temas eiolnud julmust kui kirge, küll aga tundis ta täielikku ükskõiksust inimeste vastu, 
kelles ta nägi vaid abinõu ja tööriista. Ja kui julmus, salakavalus ning sõnamuralik petmine 
näisid talle vajalikena, käsutas ta neid vanemategi kõhklusteta. Tema külm mõistus sisendas 
talle, et kui muud tingimused on võrdsed, siis, kui see on võimalik, on alati kasulikum 
saavutada eesmärki julmuseta Kui selle abil. Ta tegutseski alati vastavalt sellele reeglile seal 
(kuid ainult seal), kus tema arvates tingimused seda võimaldasid. Eesmärgid, ja nimelt kõige 
tähtsamad, mis ta seadis endale pärast Tilsitit, eriti aga pärast Wagramit, olid sageli 
Jantastilised ja ebareaalsed, kuid nende teostamise püiidluses andis tema mõistus talle kõige 
erilaadsemaid näpunäiteid, otsis välja ootamatuid vahendeid, kontrollis väsimatult niihästi 
peamist kui ka üksikasju ega sattunud neist detailidest segadusse. Vastavast kõnekäänust 


hoolimata oskas ta näha korraga niihästi metsa, puid kui isegi oksi ja lehti puudel. 

Võim ja kuulsus — need olid tema põhilised isiklikud kired, kusjuures võim isegi rohkem kui 
kuulsus. Murelikkus, valvas nõudlikkus, alatine kalduvus umbusklikkusele ja ärritatavus olid 
talle vägagi omased. Ebausuni ulatuv jumaldamine, millega ümbritsejad temasse suhtusid, 
hellitas teda nõnda kaua, et ta sellega harjus ning suhtus sellesse nagu millessegi 
endastmõistetavasse ja täiesti tavalisse. Kuid ka seda jumaldamist hindas ta kõige enam tolle 
'KMaPKC H* 

Sarejibc. Cog.. T. IX, crp. 372. 

reaalse kasu seisukohalt, mida ta sellest võis saada. Mitte armastus, vaid hirm ja kasuahnus 
on peamised hoovad, mille abil võib inimestele mõju avaldada, — selline oli tema kindel 
veendumus. Ainult oma sõduritele tegi ta osaliselt erandi. Kord aastail, kui ta valitses kogu 
Euroopa üle, hakkasid õukonna lipitsejad tema ootamatu küsimuse peale, kuidas suhtuksid 
inimesed tema surmateatesse, kirjeldama tulevast sügavat kurbust, keiser aga katkestas nad 
pilkavalt ja sõnas, et Euroopa toob kuuldavale kergendusohke, hüiiatades: «Uhh!» 

Et tema sõdurid teda jumaldavad, seda teadis ta väga hästi, ja kuigi ta oma sõdureid 
kaugeltki nii ei armastanud nagu nemad teda, oli tal neisse alati usku. 

Surma ta ei kartnud. Kui tema keha pärast surma pesti, leiti sellel mingid armid, millest 
varem (peale Touloni ründamisel 1793. aastal saadud täägilöögi jälje ja kuulihaava jalas, 
mille ta sai Regensburgi juures 1809. aastal) midagi ei teatud. Nähtavasti varjas ta omal ajal 
teisi haavatasaamisi, et sõdureid lahingus mitte segadusse viia, ja rahuldus oma lähikonna 
abiga, kellel käskis vaikida. Ta oli täiesti kindel oma igaveses posthuumses kuulsuses. Oma 
imetlusväärset elu seletas ta kõige enam täiesti eriliste, erandlike tingimustega, mille 
kokkusattumine võib esineda kord tuhande aasta jooksul. «Milline romaan on minu elu!» 
lausus ta kord Las Cases'ile Saint Helena saarel. 

Tema kadumine ajaloo areenilt tekitas kaasaegseile mulje, nagu oleks äkki lõppenud orkaan, 
mis oli ennekuulmatu raevuga kaua möllanud. Sotsiaal-majanduslik areng oli juba enne 
Napoleoni tulekut nõrgestanud paljusid tolleaegse Euroopa feodalismi vanu, aastasadu 
püsinud poliitilisi alustalasid, purustanud baasi paljude juriidiliste ja riiklike ning õiguslike 
pealisehituste all, mis jätkasid eksisteerimist inertsi tõttu, muutis varemeiks palju põliste ja 
toredate fassaadidega ehitusi. Torm, mis oli puhkenud ja hiljem nii palju aastaid Euroopa 
kohal raevutsenud ja mille keskpunktis seisis Napoleon, purustas ja viis ara palju neid 
pehkinud hooneid. Nad oleksid kokku varisenud muidugi ka ilma Napoleonita, kuid ta 
kiirendas seda paratamatut likvideerimist. Surmatoov kunst, milles ta osutus nii suureks 
meistriks ja eriteadlaseks, kergendas tal selle ajaloolise ülesande täitmist. 

Pärast Napoleoni võisid aadellik-feodaalsed igandid Lääne-Euroopas veel mõnda aega 
eksisteerida, kuid peale 

mõnede erandite vaid galvaniseeritud laiba näol. 1830. aasta revolutsioon Prantsusmaal ja 
1848. aasta revolutsioon Saksamaal ning Austrias aitasid selles mõttes selle ajaloolise 
rämpsu koristamisele tunduvalt kaasa. Venemaal oli esimene suur samm selleks (pärisorjuse 
kaotamine) tehtud alles 1861. aastal ning pealegi vastumeelselt, hambaid kiristades. Aadli 
enamik Venemaal püüdis avalikult seda olude sunnil tehtud järeleandmist tagasi võtta, mis 
tal aga ei õnnestunud. Seevastu õnnestus tal täielikult selle järeleandmise tähtsuse 
vähendamine. 

Kuid samal ajal tuleb tunnistada, et Napoleon ise tegi väga ja väga palju selleks, et 
kergendada feodaalse Euroopa võitlust temaga ja võidu saavutamist tema üle. Mida enam 
endine Prantsuse revolutsioonilise valitsuse kindral jäi keisri varju, Prantsuse keiser aga 
— ülemaailmse monarhi varju, seda otsustusjõuetumaks muutus Napoleon rahvaste 
feodaalseist kammitsaist vabastamise ürituses (Poolas aastail 1807—1812, kus ta vabastas 
talupojad ja jättis nad maata ning sellega faktiliselt orjusesse; samuti Venemaal 1812. 
aastal) ja paralleelselt sellega muutus ta kategoorilisemaks ja sihikindlamaks niihästi rah- 
vaste kui ka valitsuste allutamisel oma isiklikule vägivallale, ning seda otsustavamalt tõusis 
Euroopa sellepärast esimesel võimalusel üles võitluseks ülemaailmse rõhuja vastu. 

Ja vabanemises Napoleonist nägid 1813.—1814. aastal oma pääsmist mitte üksnes 
feodaalaadli riismed. Napoleoni poolt vallutatud maade kodanlus igatses nüüd eneselt 
maha raputada köidikud, millega Napoleon teda oli sidunud ja mis takistasid tema 
arenemist. Vallutatud maade kodanlus mõistis väga hästi ja sai omal nahal tunda, kuidas 
Napoleon plaanipäraselt ja halastamatult ekspluateerib neid maid ainult Prantsuse 
kodanluse huvides. Tõsi küll, kui rahvuslik vabastusülestõus Napoleoni vastu lõppes 
pealesurutud ikke maharaputamisega, siis ei käsutanud seda võitu otseselt mitte kodanlus, 
vaid seesama feodaal-absolutistlik reaktsioon, kuid see oli tingitud juba tolleaegse Euroopa 
kodanliku klassi suhtelisest nõrkusest ja poliitilisest organiseerimatusest. 

Nii võitles 1813., 1814. ja 1815. aastal Napoleoni vastu samuti ka too Euroopa 
ühiskonnaklass, keda kunagi oli vaimustanud «kodanik esimene konsul», pealtnäha 
revolutsiooniliste vabadusideede kandja, kelleks teda paljud 

pidasid veel ajavähemikul 18. brümääri ja impeeriumi väljakuulutamise vahel. 

Tema majanduspoliitikal vallutatud maades ei võinudki olla teissugust lõpptulemust. Sellest 
ei tahtnud ta kuni lõpuni aru saada ega võinudki seda juba orgaaniliselt mõista. 
Loorberipärjaga pronksist keiser, valitsuskepp ühes ja riigiõun teises käes, kes seisab Pariisi 
kesklinnas oma kolossaalse Vendõme'i kolonni tipul, mis on valatud vallutatud kahureist, 
just nagu meenutaks, kuivõrd visalt ta oma eluajal klammerdus meeletu mõtte külge hoida 
enda käes Euroopat, kui aga võimalik, ka Aasiat, ning hoida niisama tugevasti, nagu ta 
mälestussambal surub käes riigivõimu sümboliseerivat kera, seda ülemaailmse monarhia 


heraldilist embleemi. Kuid maailmaimpeerium varises kokku, püsiv eksistents oli määratud 
vaid neile Napoleoni tegudele, mis veel enne tema troonileastumist olid tingitud ja ette 
valmistatud determineerivaist sügavaist sotsiaal-majanduslikest põhjustest. Inimkonna mällu 
aga on sööbinud kuju, kes ühtede arvates sarnanes Attila, Tamerlani ja Tšingis-khaaniga, 
teiste südames — Makedoonia Aleksandri ja Julius Caesariga, kuid kes sedamööda, kuidas 
kasvab ajalooliste uurimuste arv, hakkab üha rohkem selguma oma kordumatus omapäras 
ning hämmastavas individuaalses keerukuses. 


Napoleoni historiograafiast 


Napoleoni historiograafia on tõepoolest kolossaalne. Lugejale, kes tahaks jätkata Napoleoni 
tegevuse mõne külje uurimist, võib olemasolevaist bibliograafiaist soovitada Kircheiseni 
tööd kui uusimat ja kõige täielikumat, mis annab mitu tuhat eri raamatu nimetust (rääkimata 
artiklitest). 

Raamatud Napoleonist olid esimestel aastakümnetel pärast tema surma suuremalt osalt 
patriootlikud kiidulaulud. See kirjandus oli reaktsiooniks tollele Napoleoni-vastaste 
pamflettide, paskvillide, apokriivade jne. pilvele, mis olid iseloomulikud Bourbonide 
restauratsiooni esimestele aastatele ja mille autoriteks olid rojalistid, kes vihkasid 
«usurpaatorit». Vastukaaluks seesugustele pamflettidele hakkasidki ilmuma niisugused 
memuaarid, nagu hertsoginna d'Abrantesi mitmeköitelised teosed, Chapgali mälestused, Las 
Cases'i raamat jne.; paralleelselt selle memuaarkirjandusega aga hakkasid ilmuma ka 
esimesed katsed süstemaatiliselt käsitleda Napoleoni valitsemise ajalugu. 

Neist esimestest töödest Napoleoni kohta tekitas palju kõmu ja andis tõepoolest suure ning 
oskuslikult käsitletud materjali Adolphe Thiers'i sulest ilmunud kuulus 20-köiteline 
«Konsulaadi ja Impeeriumi ajalugu». See pole ka tänapäeval mõnedes osades (näiteks kõigi 
Napoleoni lahingute detailseima faktilise kirjeldamise osas) oma tähtsust kaotanud. Kuid 
kirjutatud on see varjamatult «patriootiliselt» seisukohalt: kõigis sõdades, kus võit oli tema 
poolel, oli Napoleonil õigus. Thiers'i hüüti «edu ajaloolaseks». Ta laidab Napoleoni (muide 
erakordselt leebelt) ainult nende sõdade pärast, mis viimane kaotas. Teos on üldiselt 
kirjutatud vaimustatud toonis. See on ainuüksi poliitilis-diplomaatiline ja sõjaajalugu. 
Majandust Thiers 

ei tunne ega aima isegi, et see on ajaloo tundmiseks vajalik. Tema teosel oli kolossaalne 
mõju, ja seda loeti õhinal, millele aitas kaasa sädelev stiil. 

Walter Scotti mitmeköiteline raamat Napoleonist on ajaliselt üks esimesi suuri teoseid 
Napoleoni kohta ja kirjutatud väliselt niisamuti hiilgavalt. Kuulus romaanikirjanik lõi oma 
teose kõige laiemale publikule. Toon — inglaslik-patriootiline, Napoleonile vaenulik. 
Dokumentatsioon on üsna nõrk ning pealiskaudne. Üldse on seda raamatut, kuigi ta on 


mitmeköiteline, huvitav lugeda, mitte rohkem. Selle raamatu edu Inglismaal ja väljaspool 
Inglismaad oli erakordselt suur; ta tõlgiti kõikidesse Euroopa keeltesse. XIX sajandi 
keskpaiku valitses «Napoleoni legend» niivõrd kindlalt Prantsusmaa historiograafias, et 
Walter Scotti raamatule vaadati seal nagu mingile pühaduseteotusele. 

Walter Scott tahtis oma raamatuga 1822. aastal, kaks aastat enne oma surma, just nagu 
vastata Byronile, kes oli ülistanud Napoleoni võite, inimese võite, kes «kuningana sündimata 
lohistas oma sõjavankri järel kuningaid». Konservatiivne romaanikirjanik Walter Scott ei 
andestanud Napoleonile neid lööke, mis see andis feodaalsele maailmale. 

Märgin muuseas, et Walter Scotti raamat kutsus esile Hegeli huvitava mõtteavalduse. 13. 
oktoobril 1806. aastal, Jena lahingu eel, kui Napoleon oli juba linna hõivanud, kirjutas Hegel 
Niethammerile: «Ma nägin, kuidas läbi linna sõitis luurekäigule keiser, see maailmavaim» 
(diese Weltseele). 

Hiljem kuulus filosoof Napoleonist enam nii ei kõnelnud ja kaldus teda pidama peaaegu 
«jumala vitsaks», kuid Walter Scotti raamat oma jumalakartlike ja väikekodanlike arutlustega 
Prantsuse revolutsioonist ja Impeeriumist ärritas teda. Walter Scott kirjutab, et «taevas» 
saatis revolutsiooni ja Napoleoni karistuseks Prantsusmaa ning Euroopa pattude eest. Hegel 
väidab vastu, et kui õiglane taevas nii korraldas, siis tähendab ju, et revolutsioon ise oli 
õiglane ja vajalik, hoopiski mitte kuritegelik. «Pealiskaudne pea!» (Seichter Kopf!) — lõpetab 
ta oma arvamuse Walter Scottist.' 

Samal ajal ka.svas dokumentatsioon lakkamatult. Alatasa 

! Rosenkra 5. 559. 

n z. Hegels Leben. Berlin, 1844, lisa Urkunden, 

ilmus üha uusi memuaare Napoleoni ja tema ajastu kohta. Prantsuse valitsus andis välja 32 
hiiglaköidet (in-guarto) Napoleoni poolt isiklikult dikteeritud kirju, päevakäske ja dekreete. 
Sellele väljaandele järgnesid täiendavad. Monograafiline kirjandus tema lahingrännakute, 
üksikute lahingute, tema seadusandluse, diplomaatia ja administratsiooni kohta kasvas ja 
arenes niihästi Prantsusmaal, Saksamaal, Itaalias kui ka mglismaal. 

Romantiline koolkond nihutas historiograafias esiplaanile eri suuna, mis omistas inimkonna 
ajaloos juhtiva osa «kangelastele». Thomas Carlyle'i raamatul «Kangelased ja 
kangelaslikkus ajaloos» oli väga suur mõju, see peegeldus äärmiselt teravalt ja kahjulikult ka 
kirjanduses Napoleoni kohta. Kui keegi võis viia «heroilise» suuna ajaloolasi tõepoolest 
kiusatusse, siis oli selleks muidugi eelkõige Napoleon. 

Esimeseks tõsiseks protestiks Napoleoni historiograafias selle täiesti ebateadusliku 
lähenemise vastu küsimusele oli kolonel Charrasi raamat 1815. aasta sõjakäigu kohta, mis 
anti välja 1858. aastal. Teise impeeriumi ajastul Brüsselis. Charras oli prantsuse emigrant, 
bonapartismi vaenlane. Charrasi kohta kirjutas Marx 1869. aastal, et tema «avas rünnaku 
Napoleoni-kultusele». «Napoleoni legendiga» peab võitlust ka prantsuse ajaloolane Edgar 


Ouinet, kes püüab tõestada, et «suure impeeriumi» idee on Prantsusmaale võõras, et see 
on itaalia päritoluga ja et ta peitub kõigi Itaalia suurte tegelaste mõtete sügavuses. Pierre 
Lanfrey viieköiteline raamat, mis hakkas ilmuma 1867. aastal ja pidas vastu 11 trükki, on 
kirjutatud Napoleonile väga vaenulikus toonis. See raamat oli mitte üksnes protestiks 
«heroilise» koolkonna vastu Napoleoni historiograafias, vaid ka võitluse väljendajaks 
Napoleoni traditsioonide lämmatava ametliku kultuse vastu: see raamat kirjutati ja tema 
esimesed köited ilmusid trükist Teise impeeriumi ajal. Lanfrey vihkas mõlemaid Napoleone: 
niihästi onu, kelle ajalugu ta kirjutas, kui ka vennapoega, kelle valitsemisajal ta ise elas ja 
tegutses. Napoleon 1 oli Lanfrey arvates isekas despoot, rahvaste rõhuja, vabaduse 
lämmataja ja inimsoo verega käetud türann. Tegelikult ajendatud õigest soovist võidelda 
Napoleoni historiograafias valitseva vaimustatud liialduste suuna vastu, sattus Lanfrey 
lõppude lõpuks samuti eksiteele nagu tema vastasedki: ta kaldus ülearu liialdama Napoleoni 
ajaloolist osa (mis oleks nagu 

otsustanud kõik), ja see osa tema arvates ei olnud mitte positiivne, vaid negatiivne. 

Kuid ükskõik, metoodiliselt satub ta samuti naiivsusse ja ebateaduslikesse liialdustesse nagu 
tema lugematud vastasedki «heroilisest» koolkonnast. 

Pärast Teise impeeriumi lõppu algavad meid huvitavat historiograafia valdkonnas uued 
voolud. Ühelt poolt, esimestel Kolmanda vabariigi aastail, kui oli veel olemas Bonaparte'ide 
impeeriumi taastamise oht, jätkasid vabariiklikult meelestatud ajaloolased võitlust 
«Napoleoni legendi» vastu. Youngi raamat oli üheks selle võitluse väljendajatest. Teiselt poolt 
tekitas (ülikooli õppejõududele, eriti ajaloolastele) tugeva mulje tol ajal ilmunud Hippolyte 
Taine'i teose «Kaasaegse Prantsusmaa tekkimine» viies köide. Prantsuse revolutsiooni 
reaktsiooniline ajaloolane, kes otse ähmi ja tigeduse mõju all 1871. aasta Kommuuni vastu 
oli nii moonutatult kirjutanud esimese revolutsiooni inimeste ja sündmuste ajaloo, suhtub 
Napoleonisse kui XIV, XV ja XVI sajandi Itaalia kondotjeeride järeltulijasse ja matkijasse, kes 
elas sõjast ja sõja jaoks. Ta es laida Napoleoni sugugi sellepärast, et too lämmatas revo- 
lutsiooni ja hävitas vabariigi. 

Samal ajal, 70—80-ndail aastail hakkas ilmuma, 90-ndail aastail aga valmis lõplikult Albert 
Soreli kaheksaköiteline teos «Euroopa ja Prantsuse revolutsioon», mille viimased neli köidet 
on pühendatud Napoleonile. Sorel kir jutas oma teose pärast Prantsuse-Preisi (1870—1871) 
sõda ja tema patriootiline agarus püstitas teesi, mis kuni käesoleva ajani on jäänudki 
domineerivaks Prantsuse kõige mõjukamas historiograafias: Prantsusmaa ei tungi kellelegi 
kallale, vaid ainult kaitseb ennast, taotledes oma «looduslikke piire», s. 0. Alpe ja Reini. 
Napoleoni sõjad olid õigupoolest ainult väliselt ofensiivsed, tegelikult aga on nad kaitse- 
sõjad. Palju literatuurset hiilgust, uurimisi ja otsinguid, osavat advokaadikasuistikat ja 
diplomaatlikku kavalust kulutas Albert Sorel (diplomaat ettevalmistuse ja ameti poolest) oma 
tõestamatu ja isegi ebatõenäolise teesi õigsuse tõestamiseks. Kuid samal ajal selgitas Soreli töö 


palju tähtsaid ja huvitavaid Napoleoni ajaloo nähtusi ja ta võib faktilise jutustusena väga 
kasulik olla. Napoleoni suhtes käsutatav toon on vaimustatud ja elav. 

Veer suurema sammu «Napoleoni legendi» ja keisri võlts-apoteoosi uue elustamise teel tegi 
Arthur Levy, kes kirju- 

tas 1894. aastal mahuka, kurioosse raamatu, mis oli spetsiaalselt pühendatud Napoleoni 
isiku iseloomustamisele (Napoleon intime). Tuleb välja, et keiser oli moraalse 
täiuslikkuse kogumikuks, ja kui koolnul oligi tõepoolest üks puudus, siis võinuks see vahest 
olla ainult liigne headus inimeste vastu ja pidurdamatu suuremeelsus. Selle niinimetatud 
inimsoo pehmeloomulise sõbra, härdasiidamelise inimese, heasiüdamliku = ja 
rahuarmastava — filantroobi moraalne ilu mahtus hädavaevalt ara vaimustatud biograafi 
raamatu 650 leheküljele .. . Karikatuursed, absurdsed liialdused ja kõik need Arthur Levy 
petlikud ühte-sobimatused ei takistanud sel raamatul kõigi tema väljamõeldistega saamast 
tohutu menu osaliseks niihästi teadlaste, poolteadlaste kui ka täiesti harimatute lugejate kih- 
tide juures. 

Osaliselt enne, suuremalt osalt aga pärast Arthur Levyd ning tiivustatuna tema edust, astus 
1890-ndail ja 1900-ndail aastail arvukate köidetega Napoleoni enda, Napoleoni kroonimise, 
Napoleoni perekonna, Napoleoni armee, Napoleoni õukonna jne. kohta välja Frederic 
Masson. Need üksikasjalised arhiiviuurimused, mis on samuti kirjutatud jumaldamise vaimus, 
tõid päevavalgele küllalt palju puhtfaktilisi probleeme, kuid mingit üldist vaatekohta, mingit 
olgu isegi ebaõiget ning ühekülgset, ent üldistavat, teoreetilist lähenemist ei saa Massonilt 
nõuda ega oodata. 

Massonist märksa tõsisem on Albert Vandal — Soreli kõige andekam jätkaja ning järgija. 
1890.—1897. aastail, Prantsuse-Vene diplomaatilise lähenemise hoos, ilmusid üksteise järel 
tema uurimuse «Napoleon ja Aleksander» kolm köidet, kus ta refereerib Prantsuse-Vene 
sõdade ja Prantsuse-Vene liidu ajalugu Napoleon [1 ajastul. Vaatepunkt ühineb üldiselt Soreli 
omaga: Napoleon pole õigupoolest süidi Venemaaga peetud sõdades, niisamuti nagu ta pole 
süüdi üldse mingeis sõdades. Ja kas võibki Napoleon üldse milleski süüdi olla? Nähtavasti on 
see Albert Vandalile ebaselge. Vähemalt oma teises suures kaheköi-telises uurimuses 
«Bonaparte i tõus», mis ilmus 1902. aastal, viis aastat pärast esimese töö lõpetamist, 
kirjeldades temale omase säravusega (kirjanduslikus mõttes ei ole ta parem mitte üksnes 
Sorelist, vaid ka Hippolyte Taine'ist) 18. briimääri riigipöörde ajalugu, leiab Vandal, et 
Bonaparte pole süidi despootliku režiimi kehtestamises ja 

üldse mitte milleski, mida ta saatis korda enne ja pärast, riigipööret. Toon on pinev ja 
vaimustatud, selline, millist' polnud isegi eelnenud ajaloolastel ja isegi mitte Thiers'il. 
Kuid oskuslikult esitatud faktide küllus, mis annavad ulatusliku ja ereda pildi 


Direktooriumi hukkumisest ning sellele eelnenud agooniast, teeb selle töö 
uurimisvääriliseks. Juba esimese aastakümne jooksul pärast esitriikki ilmus see suur 
kaheköiteline töö (540 + 600 lehekülge) kaheksateistkümnes väljaandes. 

1914.—1918. aasta sõda ja sõjajärgne ajastu avaldasid Napoleoni historiograafiale 
tunduvat mõju. Ühelt poolt teravnes järsult selle trummipõristav-šovinistlik meeleolu. 
Üksteise järel ilmusid suured ja väikesed, erialased ning populaarteaduslikud raamatud 
Napoleoni sõdadest ja tema tegevusest. Võib veel nimetada rida Driault' (Napoleoni 
ajaloole pühendatud eriajakirja «Revue des etudes napo-leoniennes'i» toimetaja) 
raamatuid. Nendes Driault' suurtes monograafiates esineb palju faktilisi parandusi endis- 
tele materjalidele ning täiendusi. Viimased Driault' raamatud on läbi imbunud äärmise 
šovinismi ja reaktsiooni vaimust. 

Üldse avaldus kodanluse reaktsiooni järsk teravnemine pärast Versailles" rahu vastaval 
viisil ka raamatuile, mis olid pühendatud Napoleoni tegevusele siseriigis ja tema 
üldajaloolisele tähtsusele. Selles mõttes on iseloomulikud (ma nimetan vaid kõige uuemaid 
raamatuid, ja seejuures vaid selliseid, mis võivad pakkuda kas või mingit iseseisvat faktilist 
huvi) sellised tööd, nagu Louis Madelini kaheköiteline «Napoleon» (ilmus 1934. aastal) või 
sama Madelini sulest kaks suurt köidet «Konsulaat ja Impeerium», mis ilmusid 1933. aastal, 
või J. Bainville'i raamat. Mis puutub 1935. aastal ilmunud Aubry' raamatusse «Saint 
Helena», siis see annab palju väärtuslikku Napoleoni viimaste aastate ajaloole. Edouard 
Driault' 1930. aastal ilmunud uus kolmeköiteline raamat «Napoleon Suur», milles tehakse 
kokkuvõtteid sama kirjaniku arvukaist monograafiaist, ületab oma faktilise materjali külluse 
poolest J. Bainville'i ja Madelini tööd. Alates 1936. aastast hakkas ilmuma Louis Madelini 
kaheteistkümneköiteline «Konsulaadi ja Impeeriumi ajalugu». Autori toon on vaimustatult 
harras. 

1934. aasta lõpul ilmus Napoleoni kohta raamat tuntud uurija Meynier' sulest, kes oli 
muuseas endale nime tei- 

nud juba 1928. aastal ilmunud tööga 18. briimääri kohta. Tema (1934. aastal ilmunud) uue 
raamatu pealkiri on «Napoleoni poolt ja vastu». Algul annab Mepnier lühidalt edasi seda, 
mis võivad öelda ja ütlesid Napoleoni kohta tema vaenlased, seejärel aga refereerib ta 
Napoleoni teeneid Prantsusmaa ees. Üldine järeldus kujuneb täielikult Napoleoni kasuks. 
Mepynier' raamatu ilmumine ise on karakteerne Napoleoni kaasaegse historiograafia üldisele 
apologeetilisele suunale. Märksa objektiivsem ja teaduslikum on 1932. aastal seerias «Peuples 
et civilisations» ilmunud Lefebvre'i raamat. 

Sellised olid peamised voolud prantsuse Napoleoni-historiograafias 100 aasta jooksul. Ma 
nimetasin vaid mõningaid kõige silmapaistvamaid, mõju avaldanud üldisi töid Napoleonist. 
Loetelus, millega ma lõpetan oma raamatu, juhin ma tähelepanu veel mõnele monograafiale 
Napoleoni elu ja tegevuse üksikkülgede kohta. 


Mis puutub Napoleoni historiograafiasse teistes Euroopa maades, siis pidas see üldiselt 
sammu Prantsuse omaga Nimetame Fournier'd ja Kircheiseni, sellesama Šveitsi 
teadlase, kes koostas eelnevalt juba varem mainitud parima bibliograafia Napoleoni 
kohta, 1934. aastal lõpuleviidud mahukat üheksaköitelist uurimust. Muidugi pole 
mõlemate bibliograafiate mastaabid võrdsed: oma mahukas üheksas köites annab 
Kircheisen üksikasjalise kirjelduse, ja igaüks nendest köidetest on oma mahult peaaegu kaks 
korda suurem Fournier' raamatu mis tahes köitest. Neile mõlemale saksa uurimusele, 
millest teine on rajatud tohutule arvule avaldatud ja avaldamata andmeile, on omane 
rahulik refereerimine ja teaduslik toon materjali käistlemisel. Inglased on Napoleoni ajaloo 
üksikute küsimuste alal andnud väga suure hulga uurimusi; üldiste ülevaadete hulgas on 
teistest õnnestunum Holland Rose'i raamat. Cambridge'i ülikooli poolt väljaantud 
ülemaailmse «Uue ajaloo» mahukas üheksas köide on pühendatud Napoleoni ajaloole. 
See on ajastu üldistest ülevaadetest kõige täielikum. Napoleoni ajastu asjaliku 
üldülevaate leiab nõukogude lugeja ka Lavisse'i ja Rambaud! «XIX sajandi ajaloo» 
esimeses kahes köites (Coii,3KrH3, 1938. a.). Hoolimata Rahvuslikus Arhiivis säilinud 
rikkalikest avaldamata materjalidest Esimese impeeriumi majandus-ajaloo kohta on 
Napoleoni epohhi majandusajalugu kuni viimase ajani üldiselt vähe käsitletud. Peale Paul 
Darms- 

tädteri töö, peale minu tööde kontinentaalblokaadi kohta Prantsusmaal ja Euroopas ning 
majanduselu kohta Itaalias Napoleoni valitsemisajal, peale Roloffi raamatu Napoleoni 
koloniaalpoliitika kohta, peale J. Saintoyanfi samaainelise uuema raamatu, peale rootsi 
teadlase Hekscheri töö kontinentaalblokaadi kohta (mis rajaneb, nagu Hekscher ise märgib, 
tunduval määral minu monograafia materjalidel) ja peale veel väga väheste osaliste 
uurimuste pole Napoleoni impeeriumi majandusajaloo käsitlemise valdkonnas kuigi palju 
süstemaatilist ära tehtud. 

Itaalia majandus Napoleoni valitsemisajal moodustas Milaano ja teiste arhiivide avaldamata 
dokumentide põhjal aine minu 1928. aastal Pariisis ilmunud eriköitele «Le blocus Continental 
en Italie» («Kontinentaalblokaad Itaalias»). 

Üsna 1936. aasta lõpul ilmus Louis Villat' raamatu «Revolutsioon ja Impeerium» II köide 
(alapealkirjaga «Napoleon»). See kasulik kriitilis-bibliograafiline käsiraamat annaks nagu 
üldiilevaate teaduse saavutustest Napoleoni ajaloo uurimisel. Kuid Villat ei tunne just kuigi 
hästi Napoleoni poolt vallutatud maade ajalugu. Napoleoni ajaloo käsitlus on autoril endal 
juba liiga skemaatiline ja üsna põgus, meenutades pigemini õpikut. Bibliograafia on Villat'1 
väga täielik. 

Napoleoni ajaloo range teaduslik uurimine viib paratamatult terve rea püsima jäänud ja 
üsna populaarsete, kuid seetõttu sugugi mitte õigeks muutunud vaadete revideerimisele 
Napoleoni tegevuse eesmärkide ja tulemuste kohta ning peab eelkõige kaasa tooma 


Impeeriumi majanduse alal kirjastamata jäänud arhiivimaterjali intensiivse läbitöötamise. 
Kuivõrd kõne alla tuleb Preisi, on Napoleoni ajastu elavaks marksistlikuks populaarseks 
ülevaateks Franz Mehringi töö «Zur preussischen Geschichte, 1. Vom Mittel-alter bis Jena, II. 
Von Tilsit bis Reichsgriindung» («Preisi ajaloo juurde, 1. Keskajast kuni Jenani, 11. Tilsitist 
kuni Impeeriumi rajamiseni»), viimane, kõige täielikum väljaanne ilmus 1930. aastal. 
Esimeses köites on leheküljed 292—380, teises köites aga leheküljed 1—218 pühendatud 
Preisi ajaloole Napoleoni ajal. Kirjanduslikust seisukohast on need leheküljed kirjutatud 
haaravalt. See töö on poleemiliselt suunatud preisilik-šovinistliku ja hohenzollernlik- 
monarhistliku historiograafia patriootiliste väljamõeldiste 

ning lameduste vastu. Napoleoni valitsemist Saksamaal loevad niihästi Mehring kui ka Engels 
sellele maale «ajalooliseks progressiks». 

Mehringi raamat on õigupoolest üks neist vähestest seni ilmunud marksistlikest töödest, mis on 
pühendatud Napoleoni ajastule. 

Samuti võib märkida Schultzi raamatut (lehekülgi, mis on pühendatud Napoleonile tema teoses 
«Blut und Eisen»), Laufenbergi raamatut (olukorrast Hamburgis Prantsuse okupatsiooni ajal). 
Hamburgist ja üldse majanduslikust olukorrast Saksamaal Napoleoni ajal kõnelen ma kirjas- 
tamata dokumentide põhjal, mis on jäänud nende tööde autoritele teadmatuks, oma uurimuses 
«Deutsch-franzö-sische Handelsbeziehungen zur Napoleonischen Zeit», Ber-lin 1914 («Saksa- 
Prantsuse kaubandussuhted Napoleoni ajastul»). 

Kaudseks tõendiks selle kohta, kui suurt huvi tuntakse Ameerikas ja Euroopas nõukogude 
ajaloolaste tööde vastu, mis analüüsivad Napoleoni tegevust, on esiteks fakt, et minu raamatut 
Napoleonist on tõlgitud paljudesse võõrkeeltesse, ja teiseks arvamused, retsensioonid, 
kriitilised analüüsid ja vastukajad, mida on esile kutsunud selle töö ilmumine Inglismaal, 
Põhja-Ameerika Ühendriikides, Prantsusmaal, Rootsis, Norras, Itaalias ja Poolas. 

Jevgeni Viktorovitš Tarle 1875—1955 


Nii revolutsioonieelsel kui ka nõukogude perioodil on vene ajaloolaste kuulsusrikkas plejaadis 
kahtlemata üheks silmapaistvamaks, huvitavamaks ja mitmepalgelisemaks kujuks tuntud tead- 
lane akadeemik Jevgeni Viktorovitš Tarle. Väsimatu uurijana, hiilgava publitsistina, lektorina 
ning pedagoogina sai J. Tarle juba oma loomingutee algul vene eesrindliku intelligentsi, pea- 
miselt tsaari isevalitsuse vastu väljaastunud üliõpilasnoorsoo hulgas väga populaarseks. 
Pärast Suurt Sotsialistlikku Oktoobrirevolutsiooni, eriti aga aastail, millal meie kodumaa 
kohale kerkis fašistliku agressiooni oht ja sellele järgneva Suure Isamaasõja päevil ning 
sõjajärgsel perioodil leidsid tema sügavast patriotismist läbiimbunud uued teosed tee 


nõukogude rahva laiade hulkade siidamesse. Autori raamatuid loeti pidevalt suure huviga. 
Meie rahva teadmisjanu nõuab selliseid historiograafiaalaseid teoseid, mis vastaksid tema 
järjest kasvavaile vaimseile nõudeile, teaduslikele huvidele ja kultuurilisele maitsele, tooksid 
silme ette rahva ajaloolise mineviku ülevuse, rikastaksid tema teadvust teiste suurte ja 
väikeste, lähedaste ja kaugete rahvaste ajaloo mitmekesiste kogemustega, aitaksid mõista 
kaasaja aktuaalseid küsimusi. Paljude J. Tarle varasemate ja hilisemasse perioodi kuuluvate 
teoste jõud ning tähtsus seisnebki selles, et nad kuni käesoleva ajani niihästi oma sisult kui ka 
vormilt vastavad nõukogude rahva vaimsetele nõuetele. Sellepärast pole ka ime, et rida J. 
Tarle teoseid on ilmunud venekeelses kordustrükis ja tõlgitud ka peaaegu kõikidesse 
Nõukogude Liidu rahvaste keel-tesse. Suur huvi, mille kutsus esile iga J. Tarle esinemine nii 
sõnavõttudena (eriti loengutel) kui ka trükisõnas, polnud tingitud mitte üksnes tema teoste 
kirjanduslikust ja kunstiväärtusest ega isikupärasest oraatoriandest, millega ta oskas 
vallutada ükskõik millise kuulajaskonna südamed; ka mitte ainult peenest, mõnikord 
heasüdamlikust, vaenlaste suhtes aga hävitavast huumorist, 

mis oli tema mõistuse lahutamatuks koostisosaks. See huvi tekkis eelkõige nõukogude rahvale 
omasest lugupidamisest teadlase suure ja visa töö vastu, millega liitus autori originaalne 
ning haruldane talent. 

J. Tarle iga teos, olgu see sügav ja laiaulatuslik ajalooline süžee või väikese tähtsusega 
publitsistlik pamflett, sisaldas tavaliselt autori aastakümnete jooksul kogutud mitmekülgsete 
teaduslike uurimiste tulemusi. Tarle otsis alati ning leidis uue, aktuaalse teema, samuti vajas 
ta ning ka leidis uut materjali, mida tuli analüüsida ja üldistada, oskas sageli mõne huvitava 
detaili või tähelepanuväärse järelduse tegemisega rikastada lugeja või kuulaja mõtet — ja 
seda kõike vabas ning suurepäraselt viimistledud kirjanduslikus vormis. 

J. Tarle oli populaarsemaid ja viljakamaid nõukogude ajaloolasi. Nüiid, kus me oleme 
asunud tema teadusliku ning kirjandus-liku pärandi kogumisele ja süstematiseerimisele, 
näeme, kui ulatuslik oli see kuuekümne aasta vältel tehtud teaduslik töö. 

Seda tööd, mis seisneb terves reas silmapaistvates uurimustes ja rohkearvulistes artiklites 
ning retsensioonides, võib arvuliselt väljendada tõenäoliselt enam kui tuhandes 
tiitelpealkirjas, mahult aga mõnesajas trükipoognas. 

Teadus areneb, ning aeg on tema saavutuste tugevaimaks prooviks. Mitte kõik J. Tarle poolt 
kirjutatu ei pidanud ajaproovile vastu ning palju sellest, mida autor on oma pika elu vältel 
loonud, oleks ta kindlasti juba ise nüiid järjekindlama metodoloogia seisukohalt uuesti läbi 
vaadanud ning uue ajaloolise dokumentaalse materjaliga täiendanud. Kuid on selge, et 
suurem osa tema uurimustest, mis on rajatud varem läbi töötamata tohutule 
materjalihulgale, samuti ka paljud publitsistlikud ja kriitilised artiklid ajalooliste, 
rahvusvaheliste, poliitiliste ning kirjanduslike küsimuste kohta on säilitanud oma teadusliku 
ja historiograafilise väärtuse kuni käesoleva ajani. 


Jevgeni Viktorovitš Tarle sündis 8. novembril 1875. a. Kiievis teenistuja perekonnas. 
Kolinud koos vanematega üle Hersoni linna, astus nooruk kohalikku gümnaasiumi. Juba 
vanemate klasside õpilasena hämmastas ta oma õpetajaid ja eakaaslasi haruldase mäluga 
ning oli palju lugenud õpilasena tugev ajaloos ning vene kirjanduses. Tema lemmikuks sai 
tol ajal inglise aristokraatia ja kodanluse ebajumal Thomas Carlyle, kes oli tuntud oma 
ülistustega «sangarlikule isiksusele» kui ajaloo loojale. On raske öelda, mis põhjustas 
Hersoni noormehes sümpaatiat selle kirjaniku vastu — nähtavasti autori stiil ning 


ajalooliste sündmuste haaravad kirjeldused. Õnneks vabanes noor Tarle üsna peatselt oma 

Carlyle'i-vaimustusest. Sellele aitas kaasa asjaolu, et pärast gümnaasiumi lõpetamist 1892. 
aastal astus ta seitsmeteistkümneaastaselt Kiievi ülikooli ajaloo-keeleteaduskonda, kus ta 
silmapaistva teadlase professor 1. V. Lutšitski juhendamisel hakkas uurima keskaja ajalugu. 
LV. Lutšitski kuulus koos N. 1. Karejevi ja M. M. Kovalevs-kiga «Vene historiograafia 
koolkonna» silmapaistvamate esindajate hulka. Suurepärase Kiievi teadlase viljastavat mõju 
noorele Tarlele on võimatu alahinnata. Pidevalt oma teadmisi ja silmaringi ajaloos 
süvendades kogus J. Tarle arhiivimaterjalide avastaja kogemusi, omandas saadud andmete 
läbitöötamise ja uurimise kõrget tehnikat ning oma järelduste tegemise ja vaadete 
sõnastamise meisterlikkust. 

Andnud kõrge hinnangu J. Tarle kandidaadidissertatsioonile teemal «Pietro 
Pomponazzi ja skeptitsistlik liikumine Itaalias XVI sajandi algul», mille autor esitas 
ülikooli lõpetamisel 1896. a., jättis 1. Lutšitski oma õpilase tööle ülikooli juurde. Kaks aastat 
hiljem sõitis J. Tarle esmakordselt välismaale, et teha teaduslikku tööd arhiivides. Sellest 
ajast peale jätkas ta oma teaduslikke uurimisi mitmes suunas, käies kuni Esimese 
imperialistliku maailmasõja puhkemiseni 1914. a. igal aastal Lääne-Euroopa riikides. 
Märksa suuremat tähtsust J. Tarle kui ajaloolase kujunemisel omas tema teos «Charles 
Parnell». See töö on talle mitmeti iseloomustav. Esiteks näitas J. Tarle juba selles oma 
varases teoses, et talle on kitsarinnalisus ja pedantsus teaduses absoluutselt võõrad. 
Valgustades aga eriküsimusi, käsitles teadlane neid sügavalt ning konkreetselt, lähenedes 
neile küsimustele avaramailt positsioonidelt, töötades inimkonna arengu ajaloolise 
protsessi kohta välja kindlad ja selged vaatekohad. Uurides sel ajal keskaja ajalugu, hakkas 
ta samaaegselt tegelema uue ja kõige uuema aja uurimisega, võttes vaatluse alla 
küsimused, mis talle tundusid tähtsamatena ning aktuaalsematena. Sellest ajast alates 
võttis ta alati oma töökavasse teemad, millel tema arvates pidi olema ühiskondlik tähtsus. 
Oma teoses «Charles Parnell» näitas J. Tarle ennast ajaloolise portree tõelise 
meistrina. Hiljem, oma meisterlikkust veelgi enam täiustanud, kirjutas ta Gambetta, 
Canningi, Napoleon 1, Talleyrand'i ja Witte biograafiad, luues lisaks sellele veel tervele 
reale ajaloolistele isikutele pühendatud visandite galerii — Lassalle ja Bismarck, Babeuf 
ja Garibaldi, Richelieu ja Marat, Karl XII ja Peeter 1, Puškin ja Lermontov, Herzen ja 


Sevtšenko, Ušakov ja Nahhimov, Nikolai 1 ja Palmerston, Wilhelm II ja Poincare ning 
paljud teised. 

1903. aastal määrati J. Tarle Peterburi ülikooli eradotsendiks. 

Siin töötas Tarle, mõned vaheajad välja arvatud, peaaegu kuni oma elu lõpuni. Siin pääses ka 
täiel määral mõjule tema oraatori-anne. Tema loengud, mis olid suure iseseisva uurimistöö 
tulemuseks, olid haaravad ja omapärased oma edasiandmise vormilt ning meelitasid alati 
kokku tohutu üliõpilaste auditooriumi kõigist teaduskondadest. Just nagu vesteldes 
auditooriumiga hämmastas J. Tarle kuulajaid oma eruditsiooni ja mäluga; kergelt ja lihtsalt 
nimetas ta üha uusi fakte, tsiteeris aeg-ajalt dokumentide teksti. kui see osutus vajalikuks 
andmete kooskõlastamiseks või vastandamiseks. J. Tarle ei käsutanud iialgi väliseid 
oraatoriefekte, ta oskas kuulajaid haarata elava jutustusega, mis erutas nende mõtet ning avas 
neile avarad ja tundmatud ajaloohorisondid. 

Peab mainima veel üht tähtsat joont J. Tarle tegevuses: süvenenud mõne suure ajaloolise 
küsimuse uurimisse, ei katkestanud ta kuangi oma pedagoogitegevust: alates 1913. a. jäi ta 
edasi Peterburi ülikooli eradotsendiks, kuid määrati samal ajal ka Tartu ülikooli professoriks. 
1917. a. valiti J. Tarle juba Petrogradi ülikooli professoriks. 

1936. a. avaldas J. Tarle trükis oma raamatu «Napoleon», mis oli kantud sügavast 
patriotismist ning armastusest vene rahva vastu, kes tõusis üles võitluseks Prantsuse 
vallutajaga. See raamat, samuti nagu tema teinegi teos «Napoleoni sõjaretk Venemaale» omas 
mitmeti erilist tähtsust. Mõlemad raamatud on kirjutatud andekalt ja suurepärases stiilis. 
Autorile omane üldiste ja konkreetsete ajalooliste probleemide põhjalik tundmine ning selle 
epohhi kogu atmosfääri suurepärane tajumine on kindlustanud mõlemale teosele suure edu 
niihästi Nõukogude Liidus kui ka väljaspool meie kodumaa piire. 

Oma sisult erinevad nad paljuski sellest, mis kodanlik historiograafia on loonud ja kirjutanud 
Napoleonist ja tema sõdadest Tuli läbi murda paljude ja paljude aastakümnete jooksul kokku- 
kuhjunud reaktsiooniliste legendide ja lakeeritud vale massiivist, et anda reaalne ja ajaloo 
seisukohalt õiglane hinnang Napoleonile kui väejuhile, paljastada aga samal ajal tema 
poliitika kontrrevolutsiooniline ja anastuslik olemus. Teisest küljest aga tuli jagu saade, 
tuimadest ja elutuist sotsioloogilistest skeemidest, mis mõnda aega eksisteerisid nõukogude 
ajalooteaduses. Ajaloolasena suhtus J. Tarle vaenulikult igasugustesse «sotsiologismi», eriti 
aga «vulgaarsotsiologismi» nähtustesse. Kogu eluajal oli tema töö aluseks konkreetne 
ajalooline materjal, tema jõud näis ammendamatuna, kui oli tegemist uue materjali otsinguga, 
ta oskas isegi esimesest pilgust elutuna näivale, arhiivitolmuga käetud ajaloolisele 
dokumendile sisse puhuda elavat hingeõhku ning esitada 

oma lugejaile saadud uurimiste tulemused kaasakiskuva ajaloolise jutustusena. 


Ajaloolise portree kogenud meistrina visandas J. Tarle ka neis raamatuis terve galerii 
ajalooliste isikute portreesid — alates Napoleonist ja Kutuzovist ning lõpetades 
partisanisalga juhi talupoeg Jefim Tšetvertakoviga. Tõelise kunstnikuna oskas ta neis 
portreedes kehastada jooni, mis ei olnud omased ainult neile isikutele. Tšetvertakovi- või 
Kurini-nimelistes episoodilistes isikutes pole raske ara tunda vene talupoega tema 
loomuliku mõistuse, lihtsuse ning vaprusega, kes on valmis isamaa eest ohverdama oma 
elu. Napoleoni figuuris aga võib kõigi tema isikule omaste positiivsete ja negatiivsete 
omaduste juures näha ka seda, mis oli omane kogu iseteadvale, targale, rikastumise, 
vallutamise ja ülevõimu kirest haaratud noorele, asja võimuletulnud prantsuse 
kodanlusele. Kuid kõigest hoolimata esineb raamatu «Napoleon» tähtsama personaaži 
portrees oluline viga: autoril ei õnnestunud päriselt vältida prantslaste keisri mõningat 
idealiseerimist. See viga on tingitud kahest mõjutusest: esiteks kodanliku historiograafia 
väljakujunenud traditsioonidest ja teiseks isikukultuse õhkkonnast, mis valitses nende 
raamatute kirjutamise ajal. Vaatamata neile puudustele, etendasid raamatud «Napoleon» ja 
«Napoleoni sõjaretk Venemaale» nõukogude rahva laiade hulkade patriootilises 
kasvatamises suurt ja positiivset osa. Nad tuletavad alati meelde suuri ajaloo õppetunde 
ja saatust, mis vältimatult tabab neid, kellele peaks pähe tulema meeletu idee alistada 
Venemaa rahvaid. Neil raamatuil oli ja on siiani suur poliitiline tähtsus. 

Peale kahe eelnimetatud raamatu tuleb J. Tarle tähtsamate teoste hulka lugeda ka 
Järgmised: «Kontinentaalblokaad» (1913—1916), «Itaalia kuningriigi majanduselu Napoleon 
T valitsemisajal» (1916), «Euroopa imperialismi ajastul aastail 1871— 1919» (1928), 
«Zerminaal ja preriaal» (1937), «Krimmi sõda» (1941—1943), «Talleyrand» (1939) jt. 

J. Tarle kuuskümmend aastat kestnud loominguline tee on olnud ulatuslik ja ühtlasi keerukas. 
Alustanud «Vene historiograafia koolkonna» ja selle narodniklike meeleolude mõju all, 
seejärel aga tutvunud marksistliku filosoofia metodoloogiaga ning seda oma töödes ka 
mõningal määral käsutanud, jäi autor kauemaks ajaks püsima kodanlik-liberaalse 
historiograafia pahempoolse tiiva positsioonidele. Pärast Suurt Sotsialistlikku Oktoobri- 
revolutsiooni, eriti aga kahekümnendate aastate lõpul ning kolme-kümnendate aastate algul, 
elanud läbi tõsise ja siigava ideelis-poliitilise murrangu, muutus J. Tarle nõukogude teaduse, 
kultuuri 

la ühiskondliku elu aktiivseks tegelaseks. Nõukogude ajaloolaste ülesandeks jääb nüiid 
üksikasjaliselt, konkreetselt ja igakülgselt läbi vaadata, hinnata ning ara näidata J. Tarle ja 
iga tema teose koht vene historiograafia arengus niihästi revolutsioonieelsel kui ka 
nõukogude ajastul, uurida tema teaduslike, metodoloogiliste ning ideelis-poliitiliste vaadete 
keerukat evolutsiooni. Kuid juba nüüd võib täie õigusega kinnitada, et selle silmapaistva 
nõukogude teadlase tööd on tähtsaks panuseks maailma ajalooteaduses. 

Täisväärtuslik oli J. Tarle elu: ta tundis suurt rõõmu huvitavast loomingulisest tööst ja uute 


ajalooliste materjalide avastamisest ning andis sügava rahuldustundega oma sule nõukogude 
rahva teenistusse. 

J. Tarle töö on leidnud tunnustust ka välismaal: paljud tema lööd on tõlgitud võõrkeeltesse. 
Akadeemik Tarle valiti Sorbonne'l, Brno, Oslo, Praha ja Alžiiri ülikooli audoktoriks ning 
Norra Teaduste Akadeemia tegevliikmeks. 

J. Tarle ajaloolised ja publitsistlikud tööd äratavad ka tulevikus peale ajaloolaste kõige 
laialdasemate lugejate hulkade tähelepanu ja huvi. Kahtlemata on see nende tööde teadusliku 
või historiograafilise väärtuse üheks väljenduseks. 

Kuid ajaloolase tööde väärtuse kõige raskemaks, aga ka usaldatavaimaks hindajaks ja 
prooviks on siiski ajalugu ise. 

A. Jerusalimski järgi lühend. 

